
NOTICE 

SUR  RABUTIN  ET  SUR  SES  COMMENTAIRES. 


O^^  ignore  la  date  de  la  naissance  et  celle  de  la  mort 
de  François  de  Rabutin-,  on  voit  seulement  qu'il  fut 
homme  d'armes  dans  la  compagnie  d'ordonnance  du 
duc  de  Nevers,  qu'il  fît  sous  ce  prince  toutes  les  cam- 
pagnes du  règne  de  Henri  ii,  qu'il  obtint  ensuite  le 
gouvernement  de  INoyers,  petite  ville  de  Bourgogne, 
et  qu'il  vivoit  encore  en  i58i. 

Quelques  biographes  ont  dit  qu'il  e'toit  l'aïeul  ou  le 
grand-oncle  du  comte  de  Bussy-Rabutin  ,  cousin  de 
madame  de  Se'vigné;  et  ils  se  sont  e'tonnés  de  ce  que 
ce  dernier  avoit  omis  ce  nom  dans  la  sféne'alocrie  de  sa 
famille.  L'abbé  Papillon,  auteur  de  la  Bibliothèque 
de  Bourgogjiej  explique  cette  singularité  par  la  vanité 
ridicule  du  comte  de  Bussy  :  il  raconte  que,  en  ayant 
parlé  à  M.  de  La  Rivière,  gendre  de  ce  seigneur,  sa 
réponse  fut  que  l'auteur  des  Amours  des  Gaules  n'avoit 
pas  cru  pouvoir  reconnoître ,  comme  faisant  partie  de 
sa  maison,  un  homme  qui  avoit  été  domestique  du 
duc  de  Nevers.  Il  n'est  pas  besoin  d'observer  qu'un 
homme  d'armes  n'étoit  pas  alors  un  domestique  dans 
l'acception  que  nous  avons  depuis  donnée  à  ce  mot,  et 
que  ,  sous  François  i  et  Henri  ii  ,  les  compagnies 
d'ordonnance  étoient  en  général  composées  de  gentils- 
hommes qui  appartenoient  aux  premières  familles  du 
royaume. 

Les  Commentaires  de  Rabutin  sont  une  des  pro- 
ductions historiques  les  plus  remarquables  de  cette 
époque  -,  ils  offrent  le  récit  de  toutes  les  guerres  du 

règne  de  Henri  ii,  depuis  les  premières  hostilités  qui 
eurent  lieu  dans  le  duché  de  Parme  en  i55i ,  jusqu'à 
la  paix  de  Cateau-Cambresis  en  iSSq.  L'auteur,  témoin 
oculaire  d'iine  grande  partie  des  événemens,  les  re- 
trace avec  une  franchise  et  une  fidélité  qui  inspirent 
au  lecteur  la  confiance  la  plus  entière  :  étranger  aux 
intrigues  de  la  Cour ,  il  loue  sans  partialité  les  généraux 
célèbres  cjui ,  après  la  bataille  de  Saint-Quentin,  pré- 
servèrent la  France  d'une  inva^ion.  S'il  parle  avec 
enthousiasme  des  exploits  du  duc  François  de  Guise  , 
il  ne  donne  pas  moins  d'éloges,  soit  à  la  constance  du 
connétable  de  Montmorency  et  deTamiral  de  Goligny, 
tombés  au  pouvoir  des  Espagnols,  soit  à  la  sage  fer- 
meté du  duc  de  Nevers,  qui,  avant  l'arrivée  du  duc 
de  Guise,  sut  calmer  les  alarmes  du  peuple  et  em- 
pêcher les  ennemis  de  pénétrer  jusque  sous  les  murs 
de  la  capitale,  [l  peint  des  mêmes  couleurs  la  belle 
conduite  que  tint  Henri  ii  dans  cetîe  circonstance 
difficile,  et  il  présente  ce  prince,  jusqu'alors  trop  en- 
clin aux  plaisirs  ,  déployant  toute  la  prudence  et  toute 
l'aclivité  qu'on  avoit  admirées  dans  François  i  son  père, 
lorsqu'en  i536  Charles  -  Quint  voulut  conquérir  les 
provinces  du  Midi,  et  lorsqu'en  1544)  api'ès  avoir  en- 
vahi la  Champagne,  il  s'avança  jusqu'auprès  de  Meatix. 
Dans  ces  récits,  pleins  d'intérêt  et  de  chaleur,  une 
seule  omission  inspire  des  regrets  ;  c'est  que  Rabutin,  par 
une  excessive  modestie,  garde  le  plus  profond  silence 
sur  la  part  qu'il  a  prise  à  des  événemens  si  mémorables. 
L'auteur  convient  avec  franchise  qu'il  n'a  aucune  con- 
noissance  des  secrets  du  cabinet;  et,  par  cette  raison, 
il  remonte  rarement  aux  causes  des  catastrophes  qu'il 
raconte.  «  Tels  négoces,  observe-t-il  modestement,  peu 
«  souvent  sont  descouverts  à  de  petits  soldats  comme 
«  je  suis,  si  non  que  l'efTeclsoit  ensuivy.  »  Mais  si  l'on 

ne  trouve  pas  dans  ses  Commentaires  ces  anecdoles 
secrètes  qui  donnent  quelquefois  la  clef  des  énigmes 
politiques,  on  est  bien  de'dommagë  par  le  soin  extrême 
qu'il  met  à  recueillir  toutes  les  particularités  qui 
peuvent  contribuer  h  faire  connoître  la  manière  dont 
on  faisoit  la  guerre  à  cette  e'poque. 

Son  style,  qui  a  presque  toujours  les  grâces  naïves 
des  écrivains  du  temps,  s'anime  plus  d'une  fois,  et 
devient  alors  pittoresque,  rapide,  entraînant.  L'auteur, 
ayant  presque  tout  vu  par  ses  yeux,  excelle  princi- 
palement dans  les  descriptions  de  villes,  de  châteaux  , 
de  positions  militaires ,  de  batailles  :  les  récits  de  l'af- 
faire de  Renty,  où  les  Français  furent  vainqueurs;  de 
celle  de  Saint-Quentin,  oii  ils  furent  complètement 
défaits-,  des  sièges  de  Calais,  de  Guines  et  de  Thion- 
ville,  qui  couvrirent  de  gloire  le  duc  de  Guise,  sont 
surtout  des  morceaux  où  l'on  admire  également  les 
connoissances  approfondies  du  militaire  et  le  talent  de 
l'écrivain.  Les  Espagnols,  après  la  bataille  de  Saint- 
Quentin,  auroient  pu  ,  s'ils  se  fussent  avancés  jusqu'à 
La  Fère,  exterminer  les  débris  de  l'armée  française  : 
Rabutin  aime  à  voir  dans  cette  faute  commise  par  les 
ennemis  un  effet  de  la  puissance  divine,  qui  avoit 
voulu  châtiei-  la  France,  mais  qui  n'avoit  pas  décidé 
sa  ruine  entière.  «  Il  semble,  dit-il  ,  que  le  snpresme 
«  dominateur,  dieu  des  victoires,  les  arresta  là  tout 
a  court,  et  leur  planta  en  cest  endroit  une  barrière 
<f  pour  n'entreprendre  outre  ce  que  sa  volonté  avoit 
«  permis.  « 

Les  narrations  qui  composent  ces  Commentaires  ti- 
rent un  Gjrand  charme  de  l'ardeur  martiale  dont  Ra- 
butin  étoit  animé.  Lorsqu'il  s'agit  de  combattre,  son 
imagination  s'exalte,  et  son  style  s'élève  presque  au 
ton  de  la  poésie.  Se  trouvant  près  de  Mariembourg, 

dans  une  belle  matine'e  d'e'té,  il  espère  se  mesurer 
avec  les  ennemis.  «  Chascun,  dit-il,  se  promettoit  ce 
«  jour  faire  autant  d'exploits  d'armes  qu'Homère  et 
«  Virgile  en  disent  d'Acliilles,  Ulysses  et  Ene'e  :  aussy 
«  sembloit-il  que  le  ciel  et  la  terre  nous  vouloient  fa- 
ce voriser  en  ceste  affaire ,  estant  ce  jour  autant  beau 
«  et  clair  qu'on  n'en  avoit  point  vu  dans  l'an,  et  la 
«  terre,  ni  trop  molle,  ni  trop  seiche ,  couverte  de 
«  toute  verdure  et  diverses  fleurs.  » 

Rabutin  est  presque  le  seul  écrivain  de  cette  e'poque 
qui  ait  la  géne'rosité  de  parler  avec  éloge  de  Charles- 
Quint  ,  devenu  l'horreur  des  Français  à  cause  de 
tous  les  fléaux  que  son  ambition  démesurée  avoit  at- 
tirés sur  eux.  (c  Je  ne  me  veux,  dit-il  noblement,  tant 
«  oublier,  que  de  vouloir  en  mes  escrits  aucunement 
«  injurier  ou  altérer  la  vertu  et  grandeur  de  l'Em- 
et pereur,  sachant  bien  que  c'est  un  des  plus  vaillans 
«  princes  qui  soient  au  monde,  qui  a  mis  heureuse- 
«  ment  à  fin  des  faits  aussi  grands  que  firent  en  leurs 
(«  règnes  les  Césars.  »  Il  ajoute,  selon  l'esprit  cheva- 
leresque des  grands  hommes  de  ce  temps,  que  Charles- 
Quint  eust  passé  plus  outre ,  si,  au  lieu  de  faire  la 
guerre  aux  princes  chrétiens ,  il  se  fût  mis  à  leur  tête 
pour  détruire  l'empire  ottoman. 

Humain  jusque  dans  les  horreurs  de  la  guerre ,  Ra- 
butin déplore  la  funeste  destinée  de  l'armée  de  l'Em- 
pereur, lorsqu'il  fut  obligé  de  lever  le  siège  de  Metz , 
au  milieu  de  l'hiver  de  i552  :  «  Ses  soldats,  dit-il,  se 
(c  retiroient  où  ils  pouvoient,  en  si  grande  indigence 
«  et  misère,  que  je  ne  fais  point  de  doute  que  les 
«  bestes  mesmes,  voire  les  plus  cruelles,  n'eussent  eu 
<(  pitié  de  ces  misérables,  tombans,  chancellans  par 
«  les  chemins,  par  extrême  nécessité,  et  le  plus  sou- 
«  vent  mourans  près  des  hayes  et  auprès  des  buissons. 

«  pour  eslre  en  proie  aux  chiens  et  aux  oiseaux ,  ce 
«  qu'à  plus  grande  raison  doit  esmouvoir  les  cœurs 
«  des  personnes  que  fortune  a  rendues  tant  heureuses 
(i  en  ce  monde,  que  jamais  ne  sentirent  ny  essuyèrent 
«  les  duretez  de  la  guerre  ;  et  quand  ils  en  parlent ,  le 
((  ventre  plein  et  le  verre  au  poing,  parmy  leurs  plai- 
«  sirs  et  délicatesses,  leur  semble  que  ce  soyent  nopces 
(c  et  voluptez  exercer  cest  estât,  qui  ne  consiste,  parmy 
<(  mille  et  mille  périls,  qu'au  danger  de  Tame  et  du 
«  corps,  s'il  n'est  justement  et  prudemment  exécuté.  » 
Après  avoir  rendu  pleine  justice  au  rival  de  Fran- 
çois I  et  de  Henri  ii,  et  plaint  le  sort  de  son  armée, 
qui,  si  elle  eut  pris  Metz,  se  flattoit  de  conquérir  la 
France,  Rabutin  donne  de  longs  détails  sur  l'abdica- 
tion de  ce  monarque,  qui  eut  lieu  à  Bruxelles,  dans 
l'assemblée  des  états  des  Pays-Bas,  le  2  3  octobre 
i555.  Cette  cérémonie,  où  l'on  vit  le  plus  ambitieux 
des  princes  se  démettre  de  la  couronne  pour  aller  ter- 
miner ses  jours  dans  un  monastère,  est  peinte  avec  les 
traits  les  plus  nobles  et  les  plus  touchans.  Le  contraste 
de  la  magnificence  que  Charles-Quint  étale  au  mo- 
ment où  il  va  quitter  le  trône,  avec  les  traces  de  cha- 
grin et  de  maladie  qu'on  remarque  sur  son  visage , 
porte  l'émotion  dans  tous  les  cœurs.  Le  prince  Phi- 
lippe s'avance  tête  nue,  et  se  met  h  genoux  devant  son 
père;  l'Empereur  étend  la  main  sur  sa  tête,  lui  cède 
tous  ses  Etats  héréditaires,  et  lui  recommande  la  jus- 
tice et  le  service  de  Dieu  ;  puis  il  lui  donne  sa  bénédic- 
tion et  l'embrasse.  Le  jeune  prince  paroît  vivement 
touché  :  alors  Charles-Quint,  le  seul  de  l'assemblée 
qui,  jusqu'à  ce  moment,  n'eût  pas  témoigné  d'atten- 
drissement, ne  peut  plus  retenir  ses  larmes  :  «  Elles 
a  lui  couloient,  dit  Pxabutin,  le  long  de  sa  face  ternie 
a  et  pasle,  et  lui  arrousoient  sa  barbe  blanche.  « 

Les  morceaux  que  nous  venons  de  citer  nous  sem- 
blent suffire  pour  prouver  que  Rabutin  joignit  au  ca- 
ractère le  plus  noble  les  talons  de  l'e'crivain.  On  ne 
peut  que  regretter  de  ne  pouvoir  fournir  aucun  détail 
sur  la  vie  d'un  homme  qui  servit  son  prince  et  son 
pays  avec  un  zèle  si  pur  et  si  désintéressé  5  mais  ce 
silence  qu'on  est  obligé  de  garder  sur  sa  vie,  tourne 
en  quelque  sorte  à  sa  gloire,  puisqu'il  ne  faut  attribuer 
qu'à  sa  modestie  l'ignorance  où  lui-même  a  laissé  la 
postérité  de  tout  ce  qui  l'intéressoit  :  cette  réserve  se 
trouve  bien  rarement  dans  les  autours  de  Mémoires. 

Les  premiers  livres  de  l'ouvrage  de  Rabutin  paru- 
rent en  i555  (i/z-4°,  Paris,  Vascosan),  sous  ce  titre  : 
Commentaires  sur  le  faict  des  dernières  guerres  en  la 
Gaule  belgique  j  entre  Henri  il  y  roy  de  France  ,  et 
Charles  V j,  Empereur ^  depuis  Vannée  i55i  jusqu'en 
1554.  Les  autres  livres  furent  publiés  en  iSSq  (^/^-8", 
Paris),  sous  le  titre  de  Continuation  des  dernières 
guerres  en  la  Gaule  belgirjue.  Une  édition  complète 
de  cet  ouvrage  parut  en  1674  {in-^^y  Paris) ,  et  c'est 
cette  édition  que  nous  avons  suivie.  Les  premiers  édi- 
teurs de  Mémoires  semblent  aussi  l'avoir  prise  pour 
modèle  ;  mais  ils  se  sont  permis,  on  ne  sait  par  quelle 
raison,  de  supprimer  une  quarantaine  de  pages  du 
neuvième  livre  :  cette  lacune  n'existe  pas  dans  notre 
édition. 

En  1719,  le  père  Lelong  annonça  que  le  comte  de 
Rrienne  se  proposoit  de  publier  une  nouvelle  édition 
des  Commentaires  de  Rabutin,  dont  il  avoit  rajeuni  le 
style.  Il  ne  paroît  pas  que  ce  projet  ait  été  exécuté. 

IVloySEIGNEUB  y 


La  deffiance  et  doute  que  j'ay  eu  de  ne  pouvoir  bonneiiient 
me  souvenir  de  tant  de  choses  qui  sont  en  nostre  temps 
admirables  y  me  feit  premièrement  prendre  les  tablettes,  et 
mettre  sommairement  par^  escrit  ce  que  nie  sembloit  plus 
digne  de  mémoire ,  espérant  qu  en  rafraîchissant  la  souve- 
nance de  tant  mémorables  faits ,  je  pourrois ,  a  C exemple 
d^'aulruy,  mieux  reigler  le  cours  de  ma  jeunesse ,  et ^  parvenu 
quelque  jour  ci  la  dernière  saison  de  mes  ans,  instruire  et 
enseigner  plus  aisément  ma  peti-e  famille.  Mais  ayant  receu 
cest  honneur  de  me  veoir  au  serviQc  du  Pioj  .  soubs  Vrnseigne 
de  rostre  compaignie,  comme  j'eusse  wi  jour  entendu  de 
vous  l'obligation  que  ceux  qui  ont  laissé  par  escrit  la  vérité 
des  choses  passées  ont  sur  nous  ,  et  les  divines  louanges 
que  vous  donnastes  à  Jules  Cssar,  en  ce  que  de  la  mesme 
main  quil  avoit  combattu  ses  ennemis  il  avoil  escrit  ses 
Commentaires ,  vous,  Monseigneur,  enfJammastes  dételle 
sorte  mon  désir ,  que  si  la  suffisance  y  eust  esté  j'eusse  vo- 

lontiers  priJis  ceste  peine.  Et  des  lors  pour  le  moins  no7i  seu- 
lement je  deliberqy  continuer  ce  que  j'avois  propensé  et 
commencé  ,  mais  encor  qu  après  je  ferois  mention  de 
toutes  choses ,  tant  de  celles  dont  porteroient  tesinoignage 
mes  jeux  _,  que  de  celles  que  j^  apprend  rois  de  gens  fidèles  et 
véritables.  Non  pourtant  que  j'attendisse  jamais  de  parfaire 
commentaire  ,ny  me  faire  enrooler  en  la  troupe  des  historio- 
graphes j  seulement  je  taschois  en  tirer  V enseignement 
et  instruction  de  quelque  plus  capable  personne.  Au  re- 
tour du  camp  ^  fortune  nia  porté  a  Paris,  lieu  honoré 
pour  V excellence  de  plusieurs  hommes  de  bon  esprit.  Je 
nienquiers  des  plus  suffisans  ,je  les  recherche ,  cognoj ,  fré- 
quente, et  finablement  ni  efforce  d'acquérir  leur  bonne  grâce. 
Entre  autres  je  m'addresse  à  M.  Barthélémy ,  7?iais  Ire  des 
reqilestes  du  Roj^  des  plus  estimez  ;  je  lui  communique  mes 
brouillards  et  Mémoires ,  je  lui  fais  ouverture  de  mon  in- 
tention  :  soudain  il  prend  la  peine  de  les  lire  d'un  bout  à 
autre ,  et  regarder  curieusement  plusieurs  passages  où  il 
cognoit  mon  labeur  avoir  esté  grand ,  et  mes  escrits  con- 
formes à  la  vérité  de  ce  quil  en  avoit  sceu  et  entendu.  Par 
quoy  me  conseille  et  niadmonneste  de  les  faire  imprimer  et 
mettre  en  lumière ,  non  toute-fois  sans  de  rechef  les  avoir 
communiquez  a  gens  doctes,  entre  lesquels^  pour  la  singulière 
amitié  qu  il  p  or  toit  à  P.  Paschal  (i)^  gentilhomme  de  rare 
doctrine  et  sçavoir  ^  il  m'adressa  à  luy.  Qui ,  voyant  mon 
œuvre  mal  digéré,  et  le  stile  mal  limé  et  poli ,  ce  que  moy 
mesme  je  cognoissois ,  tant  à  cause  du  peu  de  temps  qui 
m'estoit  resté  à  les  disposer  en  bonne  forme ,  que  pour  le 

(0  Pierre  Paschal.  On  a  de  cet  auteur  un  ouvrage  intitulé  :  Hennci  ii 
elogium,  ejffigies  et  tumulus ,  iu-folio  et  in-S^j  Paris  i56o.  Cet  écrit 
paroît  avoir  été  fait  sur  des  mémoires  manuscrits  du  cardinal  de  Lor- 
raine. Pierre  Paschal  mourut  en  i565. 

default  que  je  puis  a^'oir  des  lettres ,  s^ offrit  de  bon  cœur  à 
my  vouloir  ayder;  et  ne  pouvajit  satisfaire  à  ce  labeur,  pour 
estre  continuellement  occupé  a  escrire  nos  histoires  fran- 
çoises  en  latin  {je  dis  en  latin,  Monseigneur,  pource  que  selon 
l'opinion  des  plus  se av ans  hommes ,  il  ne  semble  point  que 
ce  soit  un  François ,  mais  un  César  ou  un  Saluste  escrivant), 
il  pria  un  gentilhomme  sien  amy^  nommé  Guy-de-Brués ,  de 
Languedoc ,  prouveu  (0  de  grand  savoir  et  humanité,  vou- 
loir m^  ayder  de  son  opinion.  Lequel ,  pour  divers  empesche- 
mens  qui  luy  ostoient  le  moyen  de  veoir  les  autres,  retint 
seulement  le  sixième  livre.  Or  desjà  prévoyant ,  par  grandes 
apparances ,  que  sur  la  nouvelle  saison  nous  faudr oit  re- 
tourner a  la  pierre,  ne  voulant  laisser  mon  œuvre  manque 
et  imparfait,  je  priay  un  mien  amy ,  nommé  Bernard  du 
Pœy  de  Luc  en  Bear ,  quil  daignast  tant  prendre  de  peine 
pour  moy ,que  me  secourir  en  ce  qu  il cognoistr oit  y  défaillir 
de  propriété  de  langage,  liaison  de  sentences ,  et  autres 
choses.  En  quoy ,  comme  il  est  homme  non  seulement  ama- 
teur de  toutes  sciences ,  ains  qui  est  gracieux  et  secourant 
à  ceux  qui  les  suyvent ,  my  a  aydé  et  en  tout  esté  amy. 

Dont,  Monseigneur ,  j'ay  eu  plus  grande  hardiesse  de 
vous  addresser  ceste  mienne  petite  histoire ,  qui  vous  sera 
tesmoignage  perpétuel  de  mon  obéissance  :  espérant  que  de 
vostre  grande  humanité  sera  receuépour  aggi^eable ,  d'autant 
quil  me  semble  que  toutes  bonnes  choses  provenans  de  mqy 
vous  sont  deuës  et  vouées,  et  que  les  prendrez  tousjours  en 
bonne  part  ;  aussi,  que  pour  l'amour  de  vous  je  seray  telle- 
ment favorisé ,  que  ceux  qui  a  bon  droict  y  trouver  oient 
quelque  chose  a  reprendre .,  a  l'honneur  de  vostre  nom  pas- 
seront par  dissimulation  mes  plus  grandes  faulte s.  Monsei- 

(0  ProMP'eù  r  pourvu. 

a^neur  ,  je  supplie  le   Créateur  vous  don  fier  en  sanie  très 
longue  et  très  heureuse  vie. 

A  Paris  ^  ce  vingt-cifiquiesuie  de  mars  \'6d\. 

Vostre  très  humble  et  très  obéissant  serviteur , 

F.  DE  Rabuti.n. 

Sf  je  voulois  déduire  par  le  menu  les  principaux  au- 
theurs  et  les  premières  causes  des  guerres  qui  estaient 
esmeuës   au   temps  que  je  pretens   commencer  mon 
histoire,  j'aurois  argument  et  suffisant  subject  pour 
parfaire  un  volume  qui  ne  seroit  moindre  que  toutes 
les  Décades  de  Tite-Live  ,  d'autant  que  les  guerres  et 
différents  des  princes  sont  enchainez,  et  que  l'un  dé- 
pend et  s'entretient  avec  l'autre;  de  sorte  qu'en  ce 
cas  je  ne  sçay  s'il  faudroit  prendre  ces  occasions  au 
commencement  du  règne  de  ceux  qui  sont  presens, 
leurs  ancestres  et  riere-bisayeuls,  ou  bien  les  tirer  des 
controverses  et  inimitiez  qui  causèrent  premièrement 
la  guerre  entre  les  hommes  ;  car  je  ne  puis  croire  que 
la  réparation  d'un  tort ,  revanche  d'un  injure',  recou- 
vrement de   ])ien,  défense  des  subjects,   secours  des 
alliez  et  confederez ,  convoitise  de  nous  agrandir ,  l'am- 
bition  de  régner  ou  le  désir  d'estre  monarche,  eust 
eu  tant  de  pouvoir  envers  nous ,  que  de  nous  faire  por- 
ter les  armes  longuement,  et,  ce  faisant,  ruiner  tant  de 
bien,  commettre  tant  d'indignitez  et  scandales,  meur- 
trir tant  de  corps  et  perdre  tant  d'ames,  si,  oultre  cela, 
chacun  de  nous  n'avoit  en  soy  une  chaleur  de  dispu- 
ter, etinclination  naturelle  de  débattre,  tellement  que, 
quand  Tîm  résiste  à  nos  sensualitez,  nous  sommes  prests 
à  faire  foy  de  1^ preuve  de  nos  opinions  par  un  tes- 
moignage  des  armes;  mais  laissons  résoudre  aux  plus 
savans    si  les   guerres  viennent  des  occasions  prece- 

dentés,  ou  que  nature  nous  ait  disposez  à  estre  que- 
relleux,  ou  bien  si  les  deux  ensemble  nous  causent 
ce  malheur.  Il  suffit  que  la  difficulté'  de  propos,  la 
longueur  du  discours  et  le  desguisement  que  chacun 
fait  à  son  droict,  me  servent  de  mettable  excuse;  et 
pourray  aucunement  avoir  satisfait  à  tous  objets,  si, 
sans  chercher  lesdites  occasions  de  plus  loing,  j'en 
ramené  aucunes  des  plus  véritables  et  dernières,  com- 
mençant à  celles  dont  vint  la  première  émotion  en 
Italie.  Encor  veux  je  protester  de  deux  choses  avant 
la  main  :  l'une,  si  je  ne  parle  de  tout  ce  qu'est  advenu 
durant  le  temps  dont  je  fais  mention,  que  ce  n'est 
pour  paresse  de  souffrir  le  travail  de  l'escrire;  car  qui 
advisera  ma  profession,  et  s'enquerra  de  mes  compai- 
gnons  si  j'ai  tousjours  porté  ma  part  de  la  fatigue  de 
la  guerre,  il  trouvera  que,  pour  un  soldat,  j'ay  esté 
assez  diligent,  ayant  retenu  ce  peu  que  j'ay  voulu  es- 
crire;  et  si  on  vouloitdire  que  je  ne  me  suis  enquis  de 
ceux  qui  ont  plus  veu  que  moy,  je  responds  que  je 
l'eusse  fait  volontiers,  n'eust  esté  que  dissimulations  et 
paroUes  faintes,  dont  tous  usent  communément  au- 
jourdhuy,  accoustument  peu  à  peu  les  personnes  à 
s'esloigner  de  la  vérité;  de  sorte  qu'à  la  parfin  la 
pluspart  demeurent  menteurs  ordinaires.  A  ceste  rai- 
son, j'avois  peur  que  m'aydant  d'autruy  je  meslasse, 
parmi  les  veritez  que  j'ay  veu,  les  mensonges.  L'autre 
chose  dont  je  proteste  ,  est  que ,  si  je  tais  la  vertu 
d'aucuns,  ce  n'est  de  malice  ou  d'envie,  mais  pour 
ne  l'avoir  veu,  ou  sceu  véritablement;  par  «ainsi  ce 
n'est  par  ma  faute  ;  et  quant  à  ceux  desquels  je  fais 
mention ,  je  suis  certain  que  je  les  loue  encor'  bien 
froidement,  veu  leurs  vertueux  faicts;  et  si,  touchant 

les  faiiltes  des  autres,  je  ne  les  sçay  aigrir  et  rendre 
tant  abominables  qu  elles  méritent ,  en  cela  je  re- 
mets ma  cause  et  considération  à  toutes  personnes 
de  bon  jugement,  combien  que  toute  ma  vie  j'ay  este' 
d'advis  que  les  personnes  de  vertu  soient  estime'es , 
sans  comparaison  plus  vertueuses  qu'on  ne  sçauroit 
dire ,  les  mescbans  hommes  encor'  plus  meschans  que 
la  meschanceté  mesme.  Par  ainsi  le  default  mien  de 
ne  sçavoir  bien  au  vif  représenter  la  louange  et  le 
blasme,  je  désire  estre  jugé  par  la  presumption  précé- 
dente, et  ma  simplicité'  estre  excuse'e,  si  en  escrivant 
mon  histoire  je  n'ay  usé  d'artifices  ny  enrichy  mon 
stile ,  pour  plaire  à  plusieurs  oreilles  délicates  qui 
se  délectent  en  l'ornement  de  langage  ;  parce  que  sui- 
vant la  vérité,  qui  est  la  fin  et  l'ame  de  l'histoire  , 
j'ay  esté  contraint  d'escrire  les  affaires  nuëment  comme 
elles  sont  advenues.  Lesquelles  causes,  si  elles  sont 
bien  considérées,  mon  œuvre  ne  sera  trouvé  moins 
aggreable  que  la  gloire  et  renommée  est  requise  des 
vertueux  hommes,  qui  travaillent  journellement  pour 
acquérir  un  nom  perpétuel. 


COMMENTAIRES 


FRANÇOIS  DE  RABUTIN. 

PREMIER   LIVRE. 

Du  coinmencement  et  origine  des  dernières  guerres  en  la 
Gaule  Belgique,  puis  de  ce  qui  s' est  fait  en  Champaigne , 
a  sa  première  ouverture^  en  l'an  i55i. 


[i55i]  J_jE  seigneur  Pierre  Loys  Farneze,  investy 
des  (iuchez  de  Plaisance  et  Parme  par  pape  Paul 
troisième,  son  père,  par  escbange  fait  à  TEglise  des- 
dits duchez  à  autres  terres  et  pièces,  confirmé  et  ra- 
tifié par  la  plus  grand'  part  du  collège  et  le  consente- 
ment de  l'Empereur  j),  moyennant  quelque  recom- 
pense et  le  mariage  de  sa  fille  naturelle  avec  le  seigneur 
Octave,  fils  aisné  dudit  Pierre  Loys,  se  meit  le  plus 
diligemment  que  luy  fut  possible  en  reale  possession 
desdits  duchez,  et  employa  tout  son  pouvofr  à  les  for- 
tifier et  munir,  prévoyant  que,  non  sans  difficulté,  il 
en  pourroit  jouir  paisiblement;  puis,  au  plus  bref  temps 

(0  Et  le  consentement  de  l'Empereur.  Charles-Quint  avoit  au  con- 
traire refusé  l'investiture  à  Louis  Farnése,  et  les  cardinaux  s'étoient 
opposés,  tant  qu'ils  Tavoient  pu,  au  démembrement  du  patrimoine  de 
TEglise. 

3l.  2 

qu'il  se  veit  avoiv  le  moyen,  fait  construire  un  clias- 
teau  h  Plaisance,  autant  fort  et  defensable  qu'il  avoit 
à  se  douter  et  rendre  asseurë  de  ceux  qui  le  pou  voient 
troubler  en  sa  jouissance;  selon  aussi  qu'il  avoit  le  lieu 
et  le  pouvoir  commode,  principallement  pour  tenir 
la  ville  en  subjection,  de  laquelle,  et  spécialement 
d'aucuns  citadins,  se  souspeçonnoit.  Toutesfois  ne 
sceut-il  de  si  loing  prévoir  et  conduire  ses  entreprises, 
qu'enfin  par  ceux  mesmes  peut  estre  desquels  se  dou- 
toit  ne  fust  tué,  et  dedans  sa  forteresse  mal -heureu- 
sement meiutry,  avec  telles  intelligences,  que  si  tost 
que  sa  mort  fut  publie'e  dom  Fernand  de  Gonsagues, 
lieutenant  pour  l'Empereur  au  duché  de  Millau,  qui 
estoit  prochain  de  là,  entra  dedans  avec  cavallerie  et 
fanterie,  saisissant  la  ville  et  le  chasteau  au  nom  de 
l'Empereur  son  maistre. 

Le  pape  Paul  se  sentant  plus  griefvement  oiiensc 
delà  moii:  de  son  fils  qu'en  Isb perte  du  bien,  par  le 
moyen  de  ceiuy  qui  non  seulement  de  Sa  Saincteté  et 
de  toute  la  maison  Farneze  avoit  tiré  innumerables 
plaisirs  ,  mais  qui  s'y  estoit  allié  ;  craignant  d'estre  en- 
tièrement frustré  et  dessaisy  du  surplus,  envoya  le  sei- 
oneur  Camille  Ursin,  l'un  des  capitaines  de  l'Eglise, 
avec  bon  nombre  de  gens  de  guerre,  à  Parme,  pour 
la  garder  et  défendre;  estans  toutefois  déjà  prins  et 
renduz  plusieurs  chasteaux  du  Parmesan  aux  chefs  et 
serviteurs  de  l'Empereur.  Peu  de  tems  ensuyvant,  le 
pape  Paul  ja  fort  vieil,  et  d'avantage  ses  jours  plus 
avancez,  de  tel  ennuy  et  tristesse,  par  sa  dernière  et 
expresse  volonté  testamentaire  (0,  voulut  et  ordonna 

{'^  Par  sa  denuere  et  expresse  volonté  testamentoiie.  Panl  ITT  t'ioil 
moitié  G  novembre  i-'ïjQ. 

avant  mourir  que  Parme  fust  rendue  au  seigneur  Oc- 
tave son  nepveu. 

Apres  que  le  siège  pontifical  eut  vacqué  aucuns  jours, 
les  cardinaux  assemblez  au  conclave  pour  l'élection 
d'un  autre  pape  fuient  par  intervalles  en  controverse, 
pour  les  prioritez  des  degrez,  dignitez  et  nations.  Fi- 
nalement fut  esleu  un  cardinal  Aretin,  de  la  maison 
de  ?>Ionte%  intitulé  Jules  troisiesme  ;  lequel,  cognois- 
sant  selon  équité'  le  droict  quavoit  le  duc  Octave 
au  duché  de  Parme,  Ten  revestit ,  et  manda  au  sei- 
gneur Camille  Ursin  luy  céder  et  rendre  ce  qu'il 
occupoit,  comme  au  vray  propriétaire;  nonobstant 
que  l'Empereur,  longtemps  auparavant,  eust  requis 
instamment  que  Parme  luy  fust  rendue  ,  soubs  cou- 
leur de  se  dire  protecteur  de  1  Eglise  ;  ayant  desja  fait 
menasser  le  seigneur  Camille  Ursin,  à  fin  que  la  luy 
rendist  entre  ses  mains  :  ce  que  ne  pouvant  obtenir 
par  ce  moyen ,  en  après  feit  offrir  recompense  au  sei- 
gneur Octave,  adjoustant  diverses  promesses  ausquelles 
ne  voulut  adjouster  foy,  craignant  demeurer  devestu 
de  fun  et  l'autre,  se  remémorant  de  divers  exemples 
qu'il  avoit  veu  advenir  en  pareil  cas. 

Et  de  ce  refuz  FEmpereur  davantage  irrité,  recou- 
rut une  autrefois  au  Pape,  avec  plus  véhémentes  per- 
suasions entremeslées  de  menasses,  luy  faisant  entendre 
les  grands  fraiz,  que  luy  conviendroit  exposer  conti- 
nuellement pour  la  défense  de  ce  pauvre  seigneur  et 
de  ses  places  ;  au  contraire  luy  remonstroit  les  moyens 
et  l'authorité  qu'il  avoit  selon  son  affection,  pour  non 
seulement  défendre  le  bien  de  f  Eglise,  mais  d'avancer 
et  eslever  les  siens.  Tant  y  a  que  toutes  ses  persua- 
sions eurent  telle  efficace  à l'endroict  du  Pape,  qu'il  feit 

3». 

sçavoir  au  duc  Octave  que  ne  vouloit  plus  supporter 
cesle  extraordinaire  despense  comme  luy  avoit  promis. 

Se  trouvant  le  duc  Octave  de  ce  nouveau  chan<];e- 
.  ment  à  bonne  cause  troublé,  lequel  avoit  eu  tousjours 
bonne  opinion  que  le  Pape  luy  seroit  amy,  comme 
ayant  receu  de  sa  maison  le  [)remier  poinct  de  son 
advancement  ,  luy  feit  remonstrer  le  peu  de  moyen 
(lu'il  avoit  si  de  Sa  Sainctete'  ne  luy  estoit  subvenu , 
et  le  grand  péril  qu'il  encourroit  si  elle  luy  defailloit. 
Pourresolution  luy  futrespondu  quenj eiist  plusd'at- 
tente,  et  que  se  retirast  ailleurs  oii  sentiroit  pouvoir 
recouvrer  meilleur  secours.  Parquoy  (veu  les  grandes 
apparences  que  toutes  ces  menées  estoient  conduites 
à  Tadveu  de  son  beau  père,  qui  ne  tendoit  à  autre  fin 
que  le  spolier  etdevestir  de  son  propre),  prudemment 
considéra  que  s'il  retiroit  devers  luy  peu  d'avantage 
luy  en  adviendroit,  et  promptement  ne  peut  eslire 
meilleur  moyen  que  s'adresser  au  Roy,  lequel,  tant 
pour  cognoistrela  chose  digne  de  commisération,  que 
pour  eslre,  à  l'imitation  de  ses  prédécesseurs,  affecte  à 
la  défense  et  tuition  du  bien  de  l'Kglise  (0,  le  consola 
en  premier  d'un  espoir  de  son  secours;  toutefois  après 
avoir  par  son  ambassadeur,  qui  lors  estoit  à  Rome, 
fait  remonstrer  toutes  raisons  au  Pape  pour  l'induii  e 
à  meilleur  moyen,  et  ne  fayant  peu  resouldre,  dès- 
lors  en  accepta  la  protection  soubs  conditions  obéis- 
santes et  favorables  à  l'Eglise. 

Le  Pape  estant  vaincu  et  diverty  entièrement  par 

\})  Tuition  du  bien  de  F  Eglise.  Rabulin  entend  que,  en  soutenant 
Octave  Farnése,  le  Roi  auroit  protégé  le  domaine  de  l'Eglise,  pai<X' 
que  ce  prince,  remis  on  possession  de  ses  Etats,  eût  été  vassal  du 
Pape. 

Il'S  continuelles  exhortations  de  l'Empereur  et  ses  mi- 
nistres, de  premier  mouvement  trouva  tort  mauvaise 
ceste  capitulation  ;  et,  de  cbolere,  avec  plusieurs  me- 
nasses,, feit  courir  le  bruit  de  publier  une  censure 
sur  le  Roy  et  son  royaume  :  qui  luy  donna  occasion 
de  se  défier  aucunement  de  luy,  et  de  faire  fermer  les 
passages  de  ses  pays,  avec  défenses  de  transportera 
Rome  or  n'argent  monnoyé  ou  non  monnoyé ,  pour 
bulles,  dispenses  ny  autres  despescbes,  jusques  à  ce 
qu'autrement  il  y  auroit  pourveu.  Puis  estant  con- 
damne le  duc  Octave  comme  rebelle  vassal,  pour  n  a- 
voir  voulu  quitter  son  bien  à  tel  marché  qu'on  le  de- 
mandoit,  le  Pape  consentit  à  TEmpereur  de  recouvrer 
Parme  en  toutes  les  sortes  que  luyseroit  loisible.  Par- 
quoy  domPernand  (0,  qui  n'attendoit  que  cest  arrest, 
espérant  participer  au  proufit,  ou  pour  se  monstrer 
bon  serviteur  à  exécuter  la  volonté  de  son  maisti^,  as- 
sembla en  diligence  toutes  les  garnisons  du  duché  de 
Milan  et  de  ce  qu'il  tient  en  Piedmont,  et  commença 
le  gast  au  territoire  parmesan,  accompagné  du  sei- 
gneur Jan  Baptiste  ('^;,  ayant  certain  nom])re  de  sol- 
dats, soubs  tiltre  et  autliorité  apostolique;  lesquels 
estans  conjoincts  avec  leurs  armées,  pour  deraonstrer 
que  ce  n'estoit  seulement  au  duc  Octave  qu'on  en  voii- 
loit,  assiégèrent  Parme  et  La  ^Nlirandolle ,  j)etite  ville 
adjugée  dès  long  temps  au  paravant  par  ])ape  Paul, 
jjour  estre  tenue  soubs  la  protection  du  roy  François 
et  des  autres  roys  de  France  ses  successeurs;  dont  fut 
exposé  à  totalle   perdition  le  plat  pais  circonvoisin  , 

(0  Dont  Fernand  :  don  Feruaud  de  Gouzague ,  £;eueral  de  Cliarles- 
Qiiint.  —  \^:  Jan  Baptiste:  Jean-Bapliste  del  IMonte ,  neveu  du  papç 
Jules  III. 

ceste  aimée  excédant  de  façon  de  vivre  la  cruaulc 
barl)are,  au  temps  mesmementque  restoitcncoi  quel- 
que espoir  de  pouvoir  pacifier  ces  troubles,  estant  peu 
de  jours  ensuyvans  envoyé  le  seigneur  de  Monlluc  (0 
devers  le  Pape  pour  esclaircir  tous  ces  difFerèns,  et 
sçavoir  la  dernière  intention  de  Sa  Saincteté  :  neant- 
moins  continuèrent  ces  excez ,  tant  que  le  Roy  fut  con- 
traint d'y  envoyer  le  duc  Or^ce  Farneze,  frère  du  duc 
Octave,  avec  les  sieurs  de  Termes,  d'Andelot  et  Sy- 
pierre,  et  bon  nombre  de  capitaines  et  gens  de  guerre, 
pour  subvenir  à  ce  pauvre  seigneur,  et  à  son  pais  qu'il 
avoit  accepté  en  sa  protection  ;  et  d'autre  part,  manda 
au  seigneur  de  Brissac,  lieutenant-general  de  Sa  Ma- 
jesté en  Piedmont,  de  se  mettre  en  campagne  avec 
telle' armée  qu'il  pourroit  recouvrer,  et  de  chercher 
le  moyen  et  occasion  de  faire  retirer  dom  Fernand 
du  siège  de  Parme  et  de  La  Mirandolle,  pour  retour- 
ner delTendre  et  garder  ce  que  son  maistre  tenoit  seur 
et  sien,  plustost  que  s'entremettre  aux  choses  où 
il  n'avoit  aucun  droit.  En  quoy  il  besogna  si  heureu- 
sement en  peu  de  temps,  qu'il  se  feit  maistre  de  Quiers, 
et  recouvra  Sainct  Damian,  avec  d'autres  chasteaux 
au  marquisat  de  Montferrat;  et  se  fust  davantage  es- 
tendu,  si  do  m  Fernand  ne  fust  en  brief  retourné,  pour 
luy  venir  empescher  l'entrée  au  duché  de  Millau. 

Ainsi  du  costé  de  Levant  et  d'Italie  commença  une 
ouverture  de  guerre  entre  le  Roy  et  l'Empereur  :  lequel 
encore  qu'il  eust  par  plusieurs  fois  asseuré  à  l'ambassa- 
deur de  France,  qui  lors  residoit  près  de  Sa  Majesté, 

(i  Le  seigneur  de  Montluc.  Montluc  ne  paile  pas  dans  ses  Mé- 
moires de  cette  mission.  Il  servoit  en  Piémont  sous  Brissac,  et  étoit 
gouverneur  de  Moncalieri. 

(liî'il  vouloit  persévérer  en  ramilie'du  Roy,  ne  desistoit 
pourtant  à  innover  grandes  menées  tendantes  à  luy 
préparer  une  furieuse  guerre  es  parties  de  deçà  ;  fai- 
sant amasser  deniers  en  tous  ses  pays,  estans  faictes 
ïNCcrettes  levées  de  gens  de  guerre,  et  toutes  ses  fron- 
tières munies  en  diligence,  tant  de  soldats  que  d'ar- 
tillerie ;  estans  aussi  equippez  vaisseaux  de  guerre  en 
tous  les  endroits  des  mers  qui  sont  en  sa  subjection, 
mesmement  es  Pays-Bas  selon  la  coste  de  Flandres, 
et  en  toutes  les  contrées  oii  la  royne  Marie,  douairière 
de  Hongrie,  a  toute  puissance  et  commandement  ^la- 
quelle on  sçait  de  tout  temps  n'avoir  eu  grande  affec- 
tion et  plaisir  de  veoir  ces  deuz  grands  princes  en 
paix)  :  tellement  que  desjà  on  commençoit  couverte- 
ment  à  user  de  rigueur  à  l'endroit  des  marchancL^ 
françois  qui  trafiquoient  celle  part  (').  Toutesfois  le 
Roy,  taisant  toutes  ces  petites  fascheries  pour  se  mons- 
trer  désireux  du  repos  public,  envoya  amiablement 
un  ambassadeur  devers  ceste  princesse,  pour  modérer 
et  diffiuir  toutes  ces  difficultez  ,  qui,  au  lieu  d'estre 
receu  d'elle  avec  gracieux  accueil,  fut,  par  son  com- 
mandement, estroittement  resserie,  et  pour  quelque 
temps  détenu  prisonnier  en  un  vieil  cbasteau.  Et,  peu 
après,  ne  se  pouvant  plus  contenir  sans  apertement 
declairer  le  vray  de  son  intention,  feit  généralement 
par  tous  ses  ports  détenir  les  vaisseaux  et  marchands 
de  France,  comme  confisquez,  commandant  leur  estre 
ostez  les  voiles  et  autres  instrumens  nécessaires  à  la 
navigation;  mettre  la  marchandise  en  terre,  laissant 
consommer  les  mariniers,  qui  estoient  en  grand  nom- 
bre, avec  les  pauvres  marchands,  en  frais  de  pour- 

1^',   Cdh  part  :  dans  ce  pays. 

suytes,  sans  leur  donner  autre  response  de  leur  en 
faire  restitution.  Davantage  ceste  cholere  s'estendit  sur 
les  marchands  qui  trafiquoient  par  terre  à  Anvers, 
estant  faite  inquisition  de  leurs  marchandises  et  autres 
biens  de  tous  les  François  qui  y  habitoient,  comme 
si  deslorsils  fussent  declairez  pour  ennemis,  et  n'eust 
plus  esté  question  que  de  butiner.  Et  non-seulement 
en  toutes  ces  choses  promptuaires  (  pour  estre  présen- 
tement soubmises  à  sa  disposition  )  se  monstra  fort 
ennemie  des  François,  mais  à  l'endroit  de  cinq  ou  six 
honnestes  gentilshommes  françois  qui,  ayans  veu  l'Al- 
lemage,  curieux  de  cognoistre  et  veoir  les  meurs  et 
conditions  des  nations  estranges,  retournans  en  France 
par  les  Pays-Bas,  furent  arrestez  long-temps  à  La  Haye 
en  Hollande,  et  de  là  menez  prisonniers  dans  des 
chariots  à  Bruxelles,  avec  non  moindre  d'opprobre 
comme  l'on  meine  les  criminels  et  ceux  qui  appellent 
de  la  sentence  de  mort.  Oia,  pour  réparation  de  l'injure 
qu'ils  avoient  receuë,  leur  fut  prononce'  parle  président 
d'Estat  qu'ils  avoient  esté  arrestez  à  juste  cause ,  qui 
ne  pouvoit  estre  autre  sinon  qu'ils  estoient  François  , 
et  que  desjà  et  de  tout  temps  on  les  tenoit  pour  enne- 
mis^ nonobstant  que  le  Roy,  pour  oster  tout  moyen  à 
l'Empereur  de  chercher  occasion  de  luy  commencer 
la  guerre,  eust  faict  battre  et  ruiner  le  fort  de  Lyn- 
chant ,  non  pour  autre  cause  sinon  que  les  subjects 
de  l'Empereur  se  plaignoient  que  le  seigneur  de  Roi- 
gnac,  à  qui  il  appartenoit,  les  grevoit  et  endom- 
mageoit  grandement,  encore  que  ce  fort  luy  eust  peu 
estre  propre  pour  en  temps  de  guerre  tenir  une  partie 
des  Ardennes  en  subjection.  Ainsi  donc  il  me  semble 
qu'on  peut  aucunement  cognoistre,  par  ces  principaux 

poincts,  le  premier  autheur  de  ces  guerres,  et  auquel 
de  ces  deux  princes  le  tort  doit  estre  impute. 

Et  s'il  faut  prendre  les  choses  de  plus  loing,  je 
pourray  adjouster  que  l'Empereur  ne  pouvant  tant 
couvertement  faindre  son  intention  que  le  Roy  n'en 
eust  tousjours  quelque  advertissement,  advint  qu'après 
le  décès  du  feu  roy  François,  quand  le  Roy  voulut 
renouveller  et  confirmer  les  alliances  des  cantons  des 
Suisses  et  des  Grisons,  il  n'oublia  à  mettre  en  avant 
tous  exploits  pour  les  en  destourner  et  distraire,  tant 
par  promesses  que  par  menasses,  voire  jusques  à  en- 
voyer quelque  nombre  de  cavallerie  sur  les  limites  de 
leur  pays,  pour  recognoistre  les  accès  et  entrées  les  plus 
commodes  pour  les  assaillir  j  enfm  ne  peurent  tant  faire 
ces  menasses  ,  promesses  et  presens,  que  de  séduire  et 
aliéner  ces  hommes  constans  et  certains  compères  et 
amis  du  Pioy  (0.  De  quoy  l'Empereur,  pour  monstrer 
un  signe  de  vengeance  ,  feit  deffendre  aux  Grisons  le 
commerce  et  traicte  des  vivres  (ju'ils  souloient  avoir 
au  duché  de  Milan,  sça chant  leur  pays  fort  aspre  et 
infertile ,  espérant  par  ceste  nécessité  et  incommodité 
les  contraindre  à  entrer  en  sa  lisjue  et  obéissance.  Je 
pourray  aussi  dire  combien  luy  a  despieu  et  qu'il  a 
trouvé  mauvaise  l'alliance  du  roy  de  France  et  du  roy 
d'Angleterre,  et  la  restitution  de  Bouloigne  :  ce  que 
peut  estre  cogneu  quand  ^l.  le  mareschal  de  Sainct 
André  porta  l'ordre  de  France  au  roy  d'Angleterre, 
s'estant   l'armée  de   mer   de   l'Empereur  opposée   et 

(')  Compères  et  amis  du  Roy.  Les  Suisses  étoient  vraimept  les  com- 
pères de  Henri  II,  parce  quils  avoient  tenu  sur  les  fonts  de  baptême  la 
princesse  Claude,  depuis  duchesse  de  Lorraine,  sa  seconde  fille.  Les 
marraines  avoient  été  Marguerite,  sœur  de  François  I.  et  Jeanne 
d'AlLret. 

plantée  entre  Douvres  et  Calais  pour  empescher  ce 
voyage ,  que  toutesfois  n'advint ,  pour  ce  qu'il  print 
autre  chemin.  On  sçait  aussi  en  combien  de  sortes 
l'Empereur  s'est  parforcé  de  rendre  les  François  et  les 
AUemans  ennemis  ^  desquels  mesmement  il  en  a  fait 
aucuns  mourir  et  traiter  rigoureusement,  pour  cause 
seulement  qu'ils  avoient  esté  au  sen  ice  du  Roy ,  afm 
qu'estans  divisez  et  espuisez  de  finances,  et  sans  espoir 
de  secours,  tant  plus  facilement  les  peust  tousjours 
tenir  en  servitude  :  et  ne  prendray  pour  exemple  que 
Sebastien  de Volgeberg,  colonel  de  lansquenets, ancien 
serviteur  de  la  maison  de  France,  auquel  (au  temps  de 
paix  et  que  mesmement  s'estoitle  plus  declairé  amy  du 
Roy)  l'Empereur  feit  trancher  la  teste  en  la  ville  d'Au- 
guste (0  ;  et  fut  prononcé  par  le  ministre  de  l'exécution, 
tenant  encore  l'espée  sanglante  au  poing,  qu'autant 
en  seroit  fait  de  tous  ceux  qui  partiroient  du  pays 
pour  aller  servir  la  couronne  de  France  ;  comme  à  la 
vérité  ledit  de  Volgeberg  testifia  sur  l'eschafaut  qu'il 
mouroit  pour  avoir  esté  au  service  du  Roy.  Et  pour 
déclarer  le  moyen  par  lequel  il  vouloit  esloigner  les 
Allemans  et  mettre  hors  d'espoir  de  pouvoir  recouvrer 
secours  des  François,  c'est  chose  toute  commune  et 
claire  qu'il  se  vouloit  saisir  de  Lorraine  par  le  moyen 
de  la  duchesse  douairière  saniepce  (2) ,  laquelle  y  avoit 
desjà  appelle  et  fait  venir  certain  nombre  d'Espagnols, 
desquels  elle  estoit  contente  veoir  manger  et  outrager 
ses  pauvres  subjects,  à  celle  fm  de  se  rendre  tant  plus 

(0  La  ville  d'Auguste  :  la  ville  d'Augsbourg.  —  (»)  La  duchesse 
douairière  sa  niepce.  Christine,  duchesse  régente  de  Lorraine,  étoit 
fille  de  Christian  II,  roi  de  Dancmarck ,  et  d'Isabelle  d'AuLrichr, 
sœur  de  Charles  -  Quint.  Veuve  de  François- Marie  Sforce  ,  duc  de 
Milan,  elle  avoit  épousé,  en  i54o,  François  I,  duc  de  Lorraine. 

forte    et    asseure'e    d'eux,    s'ils  se   vouloient   rebeller 
et  contredire  à  ce  qu  elle  pretendoit,  de  soubsmettre 
tout  ce  duché'  soubs  la  protection  de  son  oncle.  De 
cjuoy  fera  foy  et   donnera  tesmoigoage  le  refuz  que 
long-temps  elle  a  fait  de  faire  la  foy  et  hommage  au 
Roy  à  cause  du  duché  de  Barrois.  Outre  cela,  l'Em- 
pereur se  vouloit  emparer  de  ces  trois  villes  neutres, 
Metz,  Vçrdun  et  Thoul,  et  en  faire  comme  de  Cam- 
bray  ,  afin  de  réduire  toute  celle  région  obéissante  et 
soubmise  à  luy,  pour  plus  facilement  avoir  accès  et 
dresser  commodément  ses  entreprises  sur  les  terres  du 
Roy.  Je  pourrois  déclarer  et  déduire  plusieurs  autres 
mene'es  et  sollicitations  pratiquées  par  l'Empereur  à 
son  plus  grand  advantage  pour  entreprendre  sur  nous, 
que  je   suis   content  de  taire  j   et  me  suffit  d'en  avou- 
escrit  les  principaux  poincts  de  la  plus  fresche  mé- 
moire ,   que  chacun  (comme  l'on  dit  en  commun  lan- 
gage) presque  voit  encore  à  l'œil,  et  ne  peut  ignorer  , 
tant   pour    n'obscurcir  mon    histoire   de    choses  en- 
nuieuses  ne   concernantes  mon   intention,  que  pour 
oster  l'occasion  à  quelque  lecteur  scrupuleux  de  dire 
qu'estant  François  j'ay  voulu  colorer  nostre  querelle, 
rejettant  le  tort  sur  FEmpereur  ;  ce  que  je  n'entend  et 
ne  pourrois  faire,  pour  estre  la  vérité  de  tout  ce  dif- 
férent universellement  publiée  et  descouverte.  Enquoy 
toutefois  je  ne  me  veux  tant  oublier  que  de  vouloir 
en  mes  escrits  aucunement  injurier  ou  altérer  la  vertu 
et  grandeur  de  l'Empereur,  sçachant  bien  que  c'est  un 
des  plus  vaillants  princes  qui  soit  au  monde,  qui  a  mis 
heureusement  à  fin  des  faits  autant  grands  que  feirent 
en  leurs  règnes  Les  Cœsars,  et  croy  qu'il  eust  passé  plus 
outre  s'il  ne  se   fust   arresté  à*  détenir  le  propre  des 

autres  princes  ses  parents  et  voisins,  ains  quil  eust  le- 
tourné  ses  forces  conjoinctes  avec  les  leurs,  au  recouvre- 
ment de  ce  très-grand  et  très-opulent  empire  de  Levant. 

Or,  pour  continuer  la  narration  de  mon  histoire,  et 
reprendie  ce  qu estoit  fait  à  Tadvenement  de  ceste 
guerre,  le  Roy  avoit  veu  que  ,  nonobstant  tout  le  de- 
voir qu'il  avoit  mis  à  conserver  les  traictez  d'amitié' , 
son  ennemy  commettoit  tous  actes  d'hostiliié  :  après 
avoir  longuement  attendu  que  les  navires  et  biens  de 
ses  pauvres  subjects,  détenus  injustement  aux  Pays- 
Bas,  leur  fussent  rendus,  ce  que  n'avoit  peu  obtenir  ; 
et  recevant  continuels  advertissemens  ,  que  sondit 
ennemy  mettoit  sus  grands  préparatifs  pour  l'envahir 
et  surprendre,  ne  peut  de  moins  faire  que  lascher  la 
main  aux  armes,  tant  en  Levant  qu'en  Ponant,  avec 
tant  heureuse  fortune,  que  d'entre'e  dom  Fernand  fut 
contraint  honteusement  quitter  le  siège  de  Parme  et 
de  La  Mirandolle,  pour  retourner  secourir  le  duché' 
de  Millau-,  et  en  ce  raesme  temps  ayant  eu  André  d'O- 
rie  (0,  avec  l'arme'e  de  mer  de  l'Empereur,  deux  fois 
la  chasse  en  la  mer  de  Levant.  En  celle  de  deçà  en  la 
coste  de  Normandie,  par  le  capitaine  Paulin,  furent 
prins  et  arrestez  aucuns  vaisseaux  et  marchands  de 
Flandres,  lesquels,  soubs  couleur  de  trafiquer,  trans 
portoient  en  leurs  contrées  vivres  et  munitions  poui 
après  s'en  ayder  contre  nous. 

L'Empereur  adverty  de  toutes  ces  exe'cutioiis,  fort 
irrité  et  despité,  feit  saisir  et  mettre  en  ses  mains  toutes 
seigneuries,  terres  et  clievances  (2)  que  possedoient  en 
ses  pays  gentilshommes  et  autres  François,  leur  fai- 
sant faire  commandement,  à  peine  de  la  vie  et  con- 

vO  Andrcd''One  :  André  Doria.  —  -')  C/iep^fl/zce^  ;  biens  mobiliers. 

fîscation  de  bien  ,  d'en  sortir  et  vuiuer  dedans  certain 
brief  temps  prefix;  et  renvoya  le  seigneur  de  Maril- 
lac,  qui  lors  residoit  ambassadeur  près  de  luy,  avec 
plusieurs  propos  de  menasses  addressez  au  Roy,  de  le 
rendre  le  plus  pauvre  prince  de  son  sang  ;  et  pour  ce 
faire  commença  deslors  à  rappeller  et  racointer  (0 
tous  ceux  qu'il  avoit  declaire'  ses  ennemis  ,  et  à  mettre 
en  avant  tous  artifices  et  efforts  pour  endommager  le 
Roy  et  ses  pays,  principalement  se  voulant  addresser 
devers  la  Champagne,  la  sçacbant  adonc  assez  mal 
pourveuè  de  frontières  et  villes  fortes,  et  la  pluspart 
de  celles  qui  y  estoient,  estre  en  si  mauvaise  situation 
pour  estre  fortifie'es ,  qu'à  peu  de  temps  et  frais  les 
pourroit  emporter.  Pourtant  estoit  tout  son  dessein  de 
retourner  une  autre  fois  par  ces  mesmes  brisées  qu'il 
estoit  venu. 

Le  Pxoy,  encore  qu'il  eust  de  longue  main  pourveu 
à  tous  les  attentats  et  délibérations  de  son  ennemy , 
sçacbant  ceste  publication  et  ouverture  de  guerre, 
avoit  adverty  tous  les  princes ,  gouverneurs  et  capi- 
taines de  ses  pays  et  forteresses ,  qu'ils  se  tinssent  prêts 
et  se  retirassent  aux  lieux  oii  leurs  charges  estoient 
commises  et  addressëes  ;  et  au  reste  avoit  mis  tant  bon 
ordre  d'avoir  ses  forces  préparées  promptement,  oii  le 
besoin  requerroit  et  seroit  prochaine  la  nécessité, que, 
sans  estre  faites  soudaines  levées  ny  émotions,  pou- 
voit  en  moins  d'un  mois  jetter  aux  champs  une  bien 
grosse  armée  et  paissante,  avec  une  tant  honneste  et 
paisible  façon  de  vivre,  que  ses  subjects  ne  s'en  pour- 
roient  douloir,  ne  s'en  sentir  grandement  grevez,  au 
moyen  de  la  bonne  reformation  et  ordonnance  qu'y 

C'}  Racointer  :  Rechercher,  caresser. 

avoit    érigée  et   establie  messire  Anne  de  Montmo- 
rancy,  pair  et  connestable  de  France. 

Ainsi  M.  de  Nevers  se  retira  en  son  gouvernement 
de  Champagne,  avec  sa  compagnie  de  cent  hommes 
d'armes,  oi^i  jà  estoit  M.  de  Bordillon,  lieutenant  de 
roy  en  son  absence  ;  où  tost  après  luy  furent  envoyées 
les  compagnies  de  gendarmerie  cy-après  déclarées, 
pour  les  départir  et  mettre  es  villes  fortes  et  endroits 
qu'il  verroit  estre  foibles,  comme  il  feit.  Celle  du  sei- 
sneur  de  Chastillon  à  Mesieres  ;  celle  du  comte  de 
Nantueil  au  Chesne  Populeux  ;  celle  du  seigneur  de 
La  Roche  du  Maine  à  Mouson  ,  dont  il  est  gouverneur; 
celle  du  duc  de  Montpensier  audit  Mesieres,  à  Quart 
et  es  environs;  celle  du  seigneur  d'Aubigny  à  Beau- 
mont  en  Argonne  et  Sathenay  (0  ;  celle  de  M.  le  ma- 
reschal  de  la  Marche  estoit  jà  à  Sedan  et  Donchery  ; 
la  sienne  demoura  à  Attigny,  Chastel  en  Porsean  ('2)  et 
Rhetel,  pour  estre  tant  plustost  preste  et  prochaine  de 
sa  personne. 

Aussitost  que  les  ennemis  eurent  nouvelle  que  ce 
prince  visitoit  ceste  frontière,  pour  adviser  à  munir 
les  plus  foibles  lieux  et  loger  commodément  toutes  les 
compagnies  et  garnisons  que  le  Roy  y  vouloit  envoyer, 
afin  de  faire  teste  à  tout  ce  qu'ils  voudroient  entre- 
prendre ,  proposèrent  et  se  meirent  à  l'essay  de  luy 
donner  aucun  destourbier  et  empeschement  :  estans 
advertis  qu'il  estoit  au  Chesne  Populeux,  gros  bourg 
distant  de  Mouson  environ  cinq  lieues,  en  petite  com- 
pagnie, donnant  ordre  à  tous  affaires  qui  pouvoient 
survenir,  le  comte  Mansfel,  gouverneur  lors  du  du- 
ché de  Luxembourg,  avec  les  gouverneurs  d'Yvoy  et 

0  Salhenay  :  Slenay.  — •(')  Chastel  en  Porsean  :  Chàteau-Porcien. 


DE  FRAIVÇOIS   DE   RABUTl^'.     [l55l]  3l 

Danvillé  (0,  assemblèrent  un  nombre  d'hommes  des 
prevostez  qui  estoient  soubs  eux ,  enseml)le  quel- 
ques Clevois  et  Gueldrois  qu'on  y  avoit  loge'  et  retenu 
en  garnison  pour  ce  duché,  et  certain  nombre  de  ca- 
vallerie  ;  et  avec  tout  cela,  proposèrent  de  iay  venir 
faire  une  cargue  ['^'j  en  ce  lieu.  Dequoy  toutefois  ce 
prince  ne  demoura  long  temps  à  estre  adverty ,  et 
pour  ce  fut  tant  bien  pourveu  pourles  recevoir  par  la 
conduite  de  M.  de  Bourdillon  ,  qui  ayant  assis  bon 
guet  et  fort  sur  le  passage  d'un  marets  et  le  Pont- 
Bar,  et  sur  toutes  les  advenues,  à  veoir  l'ordonnance 
qu'il  y  avoit  mis,  estoit  fort  aise'  à  juger  que  s'ils  fus- 
sent venus  comme  nous  menassoient,  encore  que  fus- 
sions en  plus  petit  nombre  qu'eux,  malaisément  se 
fussent  retirez  à  leur  honneur;  mais  ne  comparurent 
point ,  et  fut  dit  qu'ils  n'avoient  peu  passer  les  rivières 
adonc  fort  grosses,  et  hors  rive,  pour  les  importunes 
pîuyes  tombe'es  par  l'espace  d'un  mois  ou  six  sepmaines 
au  paravant.  Aucuns  murmuroient  que  c'estoit  faux 
rapports,  et  controuvé  advertissement.  Tant  y  a  qu'il 
fut  cause  de  faire  avancer  huict  compagnies  des  vieil- 
les enseignes,  que  le  Roy  envoyoit  celle  part  pour  la 
seurté  de  la  frontiei-e.  Parquoy  ce  prince  le  lendemain 
au  matin  partit  de  ce  lieu  pour  retourner  à  Attigny, 
attendant  de  veoir  faire  les  monstres  desdites  compai- 
gnies,  pour  en  après  les  départir  oii  verroit  ^tre  be- 
soing,  etles  trouva  desja  arrivées.  Pourtant  le  jour  en- 
suyvant  les  voulut  veoir  en  bataille  en  une  prairie  le 
long  \\e  la  rivière  d'Aisne,  où  devant  luy  se  meirent 
en  ordonnance  de  combattre,  et  feirent  le  limaçon  à 
réitérées  fois;  et  puis  asseurer  de  ce  que  j'en  vey,  non 

'^  Darn'ille  :  Dannvilliers. —  *)  Faire  une  cargue  :  attaquer. 

de  ma  seule  opinion,  que  n'est  possible  de  veoir  sol- 
dats en  meilleur  équipage,  ny  portans  meilleur  visage 
de  gens  de  guerre.  Leurs  monstres  faites,  ayans  tou- 
che' leurs  soldes,  le  prince  les  feit  départir  ainsi  :  Les 
capitaines  Villefranche  et  Boisseron  à  Mesieres ,  le 
capitaine  Lignieres  à  Mouson,  le  capitaine  Saincte 
Marie  a  Satlienay ,  les  capitaines  Gourdes  et  La  Lande 
à  Maubert  -  Fontaine  et  Montcornet  ,  le  capitaine 
Favaz  à  Saincte -Menehou,  le  capitaine  Glanay  à 
Donchery.  Assises  ainsi  ces  garnisons,  sembloit  que 
desja  le  populaire  de  la  frontière  se  fust  renforcé  et 
redoublé  de  courage;  et  n'y  avoit,  depuis  les  grands 
jusques  aux  petits  qui  ne  se  préparassent  de  prendre 
les  armes,  pour  non  seulement  se  défendre  des  enne- 
mis, mais  pour  davantage  les  aller  chercher.  A  ceste 
cause  journellement  comoient  les  uns  sur  les  autres , 
demonstrans    un    présage    d'une   cruelle    et   longue 


guerre. 


Après  avoir  mis  bon  ordre  à  tous  ces  précedens  affai- 
res, ce  prince  prudent  et  bien  conseillé  voulut  visiter  les 
villes  de  ceste  frontière,  et  veoir  comme  elles  estoient 
munies,  et  avec  quelle  diligence  les  remparts  et  dé- 
fenses s'avançoient,  où  journellement  et  sans  cesse  on 
besoignoit.  Et,  partant  d'Attigny,  retourna  au  coucher 
au  Chesne  Populeux,  où  luy  furent  apportées  les  nou- 
velles par  le  seigneur  Jacques  jNIarie,  honneste  et  sage 
gentilhomme  italien,  mareschaldes  logis  de  la  compa- 
gnie de  M.  de  Chastillon,  comme  par  ladite  compagnie, 
à  la  conduite  du  seigneur  de  Luzarche,  vaillsmt  et 
bien  expérimenté  chevalier  qui  en  est  lieutenant, 
avoientesté  desfaits  quatre  cens  Bourguignons  (0  ,  des- 

vO   Quatre   cens  Bourguignons.  On   appeloit  ainsi  les  troupes  de 

quels  estoient  capitaines  un  nommé  Bel-homme ,  et 
un  autre  parent  ou  allié  du  sieur  de  Lûmes,  (jui  y 
demeura  prisonnier.  Geste  desfaite  fut  execuLe'e  près 
de  Moncornet  es  Ardennes,  et  y  restèrent  tuez  à  la 
furie  de  sept  à  huit  vingts  hommes,  le  reste  mis  et 
chassé  à  vau  de  route,  et  trente  ou  quarante  amenez 
prisonniers  ;  des  nostres,  peu  ou  point  en  demeura  de 
tuez  :  vray  est  qu'aucuns  gentils-hommes  y  furent 
blessez,  entre  autres  le  sieur  de  Montifault,  qui  yre- 
ceut  un  coup  de  picque  en  la  cheville  du  pied,  povir 
lequel  coup  depuis  par  nécessité  on  luy  a  couppé 
la  jambe,  qui  ne  pouvoit  estre  sans  regret  et  dom- 
mage, estant  gentilhomme  bien  loué  et  estimé.  Quel- 
queschevauxdeladitecompagniey  furent  tuez  etble^sez. 
Geste  petite  desfaite  pour  un  commencement  es- 
tonna  beaucoup  les  ennemis ,  et  resjouyt  fort  ce  prince, 
pour  les  continuels  rapports  qu'on  luy  faisoit  que 
ceste  manière  de  gens,  pires  que  volleurs,  exerceoient 
grands  pillages  à  l'entour  de  Mesieres,  et  emmenoient 
le  bestail  des  paysans,  èsquels  ne  trouvoient  grande 
résistance.  Donc  pour  continuer  sa  délibération,  ce 
prince  le  lendemain  partit  du  Ghesne  Populeux  ,  suivy^ 
de  plusieurs  grands  seigneurs  et  capitaines,  tant  d^  sa. 
maison  que  compagnie,  et  le  reste  y  demeura  avec  le 
sieur  de  Giry  qui  en  estoit  enseigne,  et  arriva  à  Mou- 
son  environ  les  deux  heures  après  midy.  Au  devant 
duquel  vindrent  le  sieur  de  La  Roche  du  Maine,  qui 
en  est  gouverneur,  avec  sa  compagnie  de  gendarmerie 
en  armes ,  et  le  capitaine  Lignieres  avec  la  sienne  de 
gens  de  pied.  Si-tost  que  ce  prince  eut  à  loisir  visité 

Flandre,  parce  que  ce  pays  avoit  appartenu  aux  ducs  de  Bourgogne 
jusqu*'au  temps  de  Louis  XI. 

et  tournoyé  à  cheval  les  remparts  et  murailles,  en  pe- 
tite suitte  devalla  au  grand  portail  devers  Yvoy ,  re- 
montant au  long  du  grand  chemin  jusques  au-dessus 
d'une  haulte  montaigne  entre  ces  deux  villes,  pour 
considérer  et  recognoistre  à  plain  la  situation  de  ceste 
ville  adonc  ennemie;  et,  non  content  de  la  veoir  de  si 
loing,  envoya  quérir  les  compagnies,  tant  de  cheval 
que  de  pied,  n'ayans  encor  posé  les  armes,  pour  luy 
servir  d'escorte.  Parquoy  estans  arrivées,  furent  dépar- 
ties en  trois  escadrons;  l'un  desquels,  celuy  qui  estoit 
le  plus  esloigné  de  corselets,  estoit  plainement  descou- 
vert, et  les  deux  autres  les  plus  approchez  csloient 
embusquez  dedans  des  fossez  et  levées  de  terre  au 
long  de  la  prairie.  La  gendarmerie  estoit  à  couvert  en 
un  petit  bosquet  à  main  droite.  Cependant  furent  en- 
voyez ([uelques  harquebusiers  pour  attaquer  l'escar- 
mouche et  attirer  la  garnison  au  combat,  lesquels 
approchèrent  jusques  sur  la  douve  du  fossé,  et  tirè- 
rent à  veué  d'œil  jusques  sur  le  pont  leviz,  sans  que 
personne  de  îeans  monstrast  le  nez  :  seulement  fut  par 
eux  entendu  un  grand  tumulte  et  murmure  là-dedans, 
estans  peult  cstre  en  doute  de  veoir  leurs  ennemis 
Aix  portes,  et  leur  ville  estre  desgarnie,  estant  allée 
leur  garnison  courir ,  présumans  cesle  entreprinso 
avoir  plus  grand  effet  que  n'advint  par  la  breveté  du 
temps  et  la  nuict  qui  approchoit  :  toutefois  ceste  com- 
pagnie donna  telle  frayeur  à  une  trouppe  de  trois  ou 
quatre  mille  Aliénions,  Clevois  et  Guehhois,  qu'elle 
les  feit  à  l'instant  tous  serrer  ensemble,  et  se  mettre 
en  bataille  dedans  un  lieu  fort,  en  un  village  au-des- 
sus d'Yvoy  où  ils  estoient  logez;  d'où  ne  départirent 
avant  nous  sentir  et  cognoistre  relirez. 

Ce  prince  ainsi  satisfait,  tant  du  devoir  de  ses  sol- 
dats que  pour  avoir  à  l'aise  veu  ce  qu  il  avoit  en  af- 
fection ,  ayant  prins  sa  revanche  de  leurs  folles  me- 
nasses, feit  tout  retirer  à  Mouson.  Le  jour  ensuyvant, 
environ  les  buict heures  du  matin,  il  en  partit  en  com- 
pagnie de  beaucoup  de  grands  seigneurs  et  gentils- 
hommes, entre  autres  des  sieurs  de  Bordillon,  Bussy 
d'Amboise  et  de  La  Roche  du  Maine,  avec  ses  gens- 
darmes  et  quelques  harquebusiers  pour  l'escorte  de  ses 
mulets  et  du  bagage.  Estant  à  une  bonne  lieue  près  de 
Sedan ,  au  lieu  où  se  devoit  trouver  la  compagnie  de 
M.  le  mareschal  (0  pour  tenir  escorte  à  ce  prince, 
alors,  ainsi  que  M.  de  La  Roche  du  Maine  estoit  sur 
le  poinct  de  s'en  retourner  avec  la  sienne,  les  pages  de 
l'escurie ,  qui  estoient  montez  sur  les  grands  chevaux, 
et  quelques  autres  qui  alloient  devant  avec  eux,  tour- 
nèrent soudain  visage  devers  nous:  ausquels  le  prince 
mesme  demanda  pourquoy  ils  retournoient,  et  luy  fut 
respondu  par  l'un  d'eux  que  les  Bourguignons  com- 
battoient  et  estoient  à  l'escarmouche  avec  la  compa- 
gnie de  ]NL  de  Sedan  près  de  là.  Adonc  de  grand  et 
asseuré  courage  commanda  au  sieur  de  La  Roche  du 
Maine  de  ne  l'abandonner,  et  feit  prendre  à  chacun 
Taccoustrement  de  teste,  en  délibération  d'y  arriver 
assez  à  temps  pour  leur  faire  paroistre  combien  sa 
vertu  et  présence  renforceroit  le  petit  nombre  des  nos- 
tres  auprès  du  leur  ,  et  sur  ce  poinct  nous  meismes  au 
gallop  gaillard.  Je  croy  qu'ils  nous  descouvrirent  ; 
car,  encor  qu'ils  fussent  au  double  de  nous,  apper- 
ceusmes  de  dessus  une  petite  motte  comme  ils  se  re- 
tiroient  à  la  haste,  pour  gagner  un  bois  qui  leur  estoit 

(')  iW.  le  mareschal  :  le  maréchal  de  La  Marck. 

prochain,  leur  cavalleiie  couvrant  leurs  gens  de  pied  . 
qui  fut  cause  de  nous  remettre  au  pas  pour  suyvre 
nostre  chemin  propose'.  Passant  au  dessus  de  Sedan, 
aucuns  gentilshommes  de  la  compagnie  de  M.  le  ma- 
reschal  s'avancèrent,  et  racontèrent  à  M.  de  Nevers 
comme  le  tout  cstoit  passé  en  ceste  escarmouche,  et 
comme  les  ennemis  avoient  use'  de  grande  ruse  pour 
les  attirer  au  loing  dedans  la  grosse  trouppe  emhus- 
que'e  derrière  la  montaigne  ,  et  le  moyen  par  lequel 
les  François  la  descouvrirent.  En  ces  propos  et  autres 
arrivasmes  à  Donchery,  où  ce  prince  disna  avec  peu 
de  temps,  afin  d'arriver  à  meilleure  heure  à  Mesieres  , 
où  il  devoit  coucher  ce  soir  là.  Or,  falloit  il  passer  à  la 
portée  d'une  longue  coulevrine,  près  le  chasteau  de 
Lûmes,  la  rivière  de  Meuse  entre  deux,  qui  nous  fai- 
soit  penser  que  n'approcherions  si  près  sans  quelque 
allarme  ,  ou  pour  le  moins  estre  saluez  de  coups  de  ca- 
non :  ce  que  n'advint  ainsi  -,  mais  pource  que  c'estoit 
sur  le  tard  et  le  vespre  prochain,  il  y  eut  cinq  ou  six 
rustres  qui  sortirent  de  ce  chasteau,  se  trainans  sur  le 
ventre  le  long  de  la  prairie ,  raarchans  à  quatre  pieds  , 
et  feirent  tant  qu'approchèrent  le  bord  du  costé  où  ce 
prince  et  la  plus  grosse  trouppe  de  sa  suyte  dévoient 
passer,  que  luy-mesme  le  premier  apperceut,  et  com- 
manda à  ceux  qui  lui  estoient  les  plus  prochains  d'aller 
recoîinoistre  si  c' estoient  hommes  ou  bestes.  Aussitost 
qu'ils  se  veirent  descouverts  ,  sans  avoir  eu  le  loisir 
d'approcher  de  plus  près,  par  advis  de  païs,  deschar- 
gerent  harquebusades ,  qui  ne  fut  que  vent.  J'ay  opi- 
nion qu'ils  s'estoient  là  mis,  pensans  faire  meurtre  de 
quelque  grand  seigneur,  ou  quelque  destrousse  sur  le 
bagage  -,  on  feit  advancer  de  noz  harquebusiers,  qui 

lantost  les  deslogei  ent  de  là  ;  peu  après  arrivasmes  à 
Mesieres. 

Le  lendemain,  jour  de  dimanche,  pour  essayer  à  faire 
sortir  les  soldats  qui  estoient  dedans  le  chasteau  de 
Lûmes ,  et  sçavoir  si  d'aussi  grande  asseurance  ils  com- 
battroient  main  à  main  comme  ils  en  faisoient  le  sem- 
blant ,    commanda   le  prince   que  la   compagnie  de 
M.  de  Chastillon,  laquelle  estoit  adonc  loge'e  à  Me- 
sieres, se  pre'parast  de  l'accompagner  avec  celle  du  ca- 
pitaine Yillefranche ,   de   gens   de  pied ,   et  y  estoit 
aussi  un  grand  nombre  de  soldats,  tant  de  celle  ville 
que  de  toute  la  frontière  ,  qui  y  estoyent  accouruz 
pour  veoir  l'issue  de  ceste  escarmouche.  Noz  gens  de 
pied  furent  partiz  en  deux  troupes  :  les  corselets  furent 
mis  en  un  fond,  au  long  du  grand  chemin  qui  tire 
droit  à  la  porte  du  chasteau  ;  le  surplus  en  un  autre 
vallon  près   de  la  cassine  qui  en  est  prochaine   à  la 
portée  du  canon,  oii  estoit  monseigneur  avec  le  sieur 
de  Bordillon,  et  cent  ou  six  vingts  chevaux.  La  compa- 
gnie de  M.  de  Chastillon  estoit  près  d'un  village  au 
dessus,  à  couvert  derrière  des  buissons  et  hayes.  ?s'oz 
harquebuziers,  de  grande  allégresse  et  dextérité',  allè- 
rent hai  quebuser  et  chercher  l'ennemy  au  plus  près  de 
leurs  barrières  et  tranchées  ;  et  ne  fault  douter  que  la 
présence  de  ce  prince  ne  leur  creust  le  cueur  et  vo- 
lonté de  faire  quelque  chose  bonne  et  honnorable  ;  tel- 
lement que  les  soldats  de  Lûmes,  qui  s'estoient  tous- 
jours  tenuz  forts  dedans  les  tranchées,  rehaulsées  de 
palliz  qui  environnent  et  ferment  un  cloz   de  vignes 
près  de  ce  chasteau,  enfin, en  furent  mis  hors  et  débou- 
tez par  noz  seuls  harquebusiers,  qui ,  en  preuve  de  ce 
grand  devoir,  en  apportèrent  au  prince  et  à  M.  de 

Bordillon  des  palliz  qu'ils  avoient  arrachez  à  leur 
barbe,  sans  y  avoir  perte  d'un  seul  François  :  bien  y 
furent  deux  ou  trois  soldats  blessez,  et  le  jeune  comte 
d'Aspremont,  par  trop  se  bazarder,  eut  une  harquebu- 
zade  dedans  l'espaule  droite.  Derechef  on  retourna  les 
semondre;  mais  on  les  trouva  tant  refroidiz ,  avec 
ce  que  le  vespre  nous  invitoit  à  nous  retirer,  que  le 
prince  feit  remettre  toutes  les  compagnies  en  ordon- 
nance, pour  reprendre  le  chemin  de  Mesieres  :  ce  ne 
fut  toutesfois  sans  estre  convoyez  de  ceux  de  Lûmes  à 
coups  de  canon,  tant  que  leurs  boulets  se  pouvoient  es- 
tendre.  Je  ne  veux  oublier  à  dire  le  commandement 
qui  fut  fait  par  ce  prince  au  seigneur  de  Piaré,  gou- 
verneur adonc  de  Mesieres  ,  de  faire  assembler  tant  de 
chariots  et  charettes  que  pourroit  recouvrer,  pour 
amener  et  rendre  en  sa  ville  tant  de  bleds,  foings  et 
fourrages,  qu'on  trouveroit  es  terres  du  seigneur  de 
Lûmes,  afin  d'ester  le  moyen  à  l'ennemy  de  s'en  pou- 
voir ayder;  aussi  que  le  toutluy  estoit  confisqué  pour 
la  rébellion  du  vassal  contre  son  souverain.  La  saison 
estoit  adonc  fort  basse  et  mal-propre  pour  démener  la 
guerre,  s'estans  les  ennemis  retirez,  et  que  les  mons- 
tres de  la  gendarmerie  se  dévoient  faire  en  bref  pour 
le  quartier  de  janvier.  Cecy  fait,  le  prince  se  retira  à 
Chaalons  en  Champaigne, devers  madame  la  duchesse 
qui  se  tiouvoit  mal. 

Le  repos  ne  luy  fut  pas  grand,  car  ayant  eu  adver- 
tissement  que  les  Bourguignons  avoient  prins  une 
église  d'un  petit  village  sur  la  rivière  de  Chesse,  nommé 
Douzy ,  des  terres  du  sieur  de  Sedan,  que  les  paysans, 
selon  leur  commodité,  avoient  fortifiée  pour  eux  reti- 
rer et  défendre  contre  les  courses  des   ennemis,  et 

qu'ils  la  deliberoient  renforcer  davantage  pour  estre 
de  celle  part  maistres  de  la  rivière,  ou  pour  garder 
ceux  de  Sedan  de  sortir  librement  ,  délibéra  de  les 
aller  leva- ,  et  rompre  ceste  entreprise  :  ayant  assem- 
blé de  quatre  à  cinq  cens  hommes  d'armes,  et  toutes 
les  vieilles  bandes  et  garnisons  assises  celle  part;  ac- 
compagné de  ]M  de  Bordillon,  du  comte  de  Nanteuil, 
du  sieur  des  Pots,  des  sieurs  de  La  Pxoche  du  Maine, 
de  Bussy  d'Amboise  et  de  Losses ,  sans  plusieurs  au- 
tres grands  seigneurs  et  capitaines  -,  arrivant  avec  ceste 
petite  armée  près  de  Sedan  ,  fut  trouvé  que  les  enne- 
mis sentans  sa  venue  avoient  bruslé  le  village  etajjan- 
donné  le  fort,  et  d'une  raesme  traite  fut  suivy  le  che- 
min à  Yvoy,  au  long  duquel  ne  fut  ti  ouvée  aucune 
chose  de  résistance.  Yray  est  qu'estans  à  une  lieue 
près,  ceux  de  la  ville  sortirent,  une  grande  partie  à 
cheval,  et  peu  de  gens  à  pied,  seulement  à  la  seureté 
du  canon  ;  mais  quand  ils  apperceurent  que  noz  har- 
quebusiers  les  affrontoient  d'asseurance,  sans  crainte 
de  leurs  boulets,  se  retirèrent  froidement  peu  a  peu 
dedans  leur  ville,  et  nous  prinsmes  le  chemin  pour 
entrer  plus  avant  sur  leurs  terres;  ce  qui  fut  exploité 
en  peu  d'heures  à  leur  grand  degast.  Le  bruit  se  esleva 
entre  les  soldats  que  le  prince  avec  ses  compagnies 
proposoit  aller  courir  tout  le  plat  pays,  à  Tentour  de 
Luxembourg,  ce  qu'il  pou  voit  facilement  exécuter; 
toutesfois,  par  plus  meure  délibération,  en  fut  diverti , 
et  tournasmes  visage.  Au  retour,  par  mauvaises  guides, 
beaucoup  des  nostres  s'esgarerent  dedans  les  forts  et 
bois  des  Ardennes,  sur  lesquels  les  Ardennois  deschar- 
gerent-lcur  furie,  se  voulans  venger  du  degast  qu'on 
leur  avoit  fait,  et  en  desfeirent  quelque  nombre,  non 

de  grande  estimation,  pour  estre  la  pluspait  coquins, 
et  gens  de  là  autour,  qui  s'arrestoient  au  pillage  et  à 
chose  de  petite  valeur.  Ainsi  retournasrues  à  Sedan  :de 
là  les  compagnies  reprindrent  le  chemin  pourse  retirer 
chacune  en  son  quartier  ordonné,  ce  prince  et  ceux 
de  sa  compagnie  à  Mesieres,  et  de  là  ,  y  ayant  quelque 
peu  séjourne,  à  Chaalons,  puis  à  la  Cour  pour  trou- 
ver le  Roy  ,  où  il  fut  fort  malade. 

A  Mesieres  demeura  M.  de  Bourdillon ,  comme 
lieutenant  de  roy  en  Tabsence  de  M.  de  Nevers,  pour 
prou  voir  (0  aux  affaires  survenans,  esquels  si  sage- 
ment et  prudemment  mettoit  une  police,  que  non- 
seulement  de  nous,  mais  des  ennemis  mesmes  esloit 
estimé  tres-sage  gentilhomme,  méritant  justement  les 
estats  qu'il  a.  Ce  que  j'en  dis  ne  me  doit  estre  im- 
puté à  flatterie  ;  car,  ainsi  qu'une  petite  cloche  ne  rend 
grand  son,  aussi  sa  louange  ne  dépend  de  mon  affir- 
mation, mais  de  ses  faits  et  du  Roy,  qui ,  pour  tes- 
moignage  de  sa  fidélité  ,  l'a  constitué  capitaine  sur 
cinquante  hommes  d'armes  de  ses  ordonnances ,  avec 
la  faveur  telle  que  chacun  sçait  qu'il  a  de  Sa  Majesté. 
Encore  que  du  costé  de  Champagne  la  guerre  guer- 
royable  fust  la  plus  ouverte  et  continuelle,  si  est-ce 
que  de  tous  endroits  de  ce  royaume  les  François  et 
les  ennemis  se  cherchoient  ordinairement  pour  s'en- 
dommager. Du  costé  de  Picardiç  estoit  M.  le  duc  de 
Vandosme  avec  messieurs  d'Anguian  et  de  Condé 
ses  frères,  et  d'autres  grapds  seigneurs  et  capitaines,  au 
nombre  d'environ  quatre  cens  hommes  d'armes  et 
neuf  ou  dix  mille  hommes  de  pied,  tant  des  garnisons 
que  des  compagnies  mises  sus  nouvellement,  entrepre- 

(0  Pour  prouuoir  :  pour  pourvoir. 


DE  FRANÇOIS    DE   RABUT1>-.     [l55l]  [ï 

nans  grandes  fatigues  et  exécutions  sur  les  Flamens  et 
Hennuyers,  les  endommageans  fort,  et  ayant  fait 
glandes  courses  deda*h?  le  fond  et  au  milieu  de  leurs 
contiëes  ,  jusques  à  estre  introniis  dedans  Arras,  si 
les  intelligences  que  ce  prince  y  avoit  n'eussent  este' 
malheureusement  descouvei  tes.  En  Champaigne,  com- 
bien que  le  prince  fust  absent  et  près  du  Roy,  le  plus 
souvent  M.  de  Bourdillon,  avec  telle  cavalerie  qu'il 
luy  plaisoit  eslire,  alloit  courir  bien  douze  ou  quinze 
lieues  dedans  le  duché  de  Luxembourg  et  les  Ardennes , 
mesmement  pour  aller  rompre  un  fort  qu'on  luy  avoit 
rapporte'  les  ennemis  avoir  basti  près  de  Sainct- Hu- 
bert. Autant  en  faisoient  les  sieurs  de  La  Roche  du 
Maine  et  comte  deNanteuil,  noz  capitaines  et  soldats; 
quoy  qu'il  advint,  le  plus  souvent  ne  trouvoient  ren- 
contre dont  ne  vinssent  au  dessus,  et  si  quelque  cas 
leur  advenoit  moins  à  leur  proufit,  c'estoit  par  trop 
grand  malheur  et  mauvais  ordre. 

Peu  à  leur  advantage  sur  nous  en  dressoient  les  en- 
nemis, encore  seulement  où  ils  sçavoient  n'y  trouver 
grande  défense,  pour  y  estre  entre  eux  peu  de  gens 
aguerriz  et  exercitez  en  cest  art,  estant  la  pluspart 
laboureurs  et  paysans  tirez  freschement  de  la  char- 
rue, amassez  par  les  prevostez  à  leur  mode,  ausquels 
n'y  a  sçavoir  n'experience.  Et  où  ils  se  trouvent  les 
plus  forts,  et  que  noz  soldats  sont  par  eux  rompuz, 
et  par  leur  foule  renversez ,  mieux  leur  adviendroit 
de  tomber  entre  les  griffes  des  bestes  brutes ,  que  se 
fier  en  leur  miséricorde  et  pitié,  comme  ils  feirent  co- 
gnoistre,  et  que  je  veux  descrire  ,  le  jour  de  Saincte 
Luce,  en  une  course  près  de  Flaubert-Fontaine,  en 
laquelle  furent  tuez    un   gentil   capitainC'çl'une    des 

vieilles  enseignes,  nommé  Gourdes  (0,  et  vingl-cuKj 
de  ses  soldats,  tous  hommes  vaillans.  Les  Bourgui- 
gnons auparavant  ayans  esté  lé*  plus  souvent  battus  et 
repoulsez  celle  part,  délibérèrent  s'y  trouver  si  forts, 
et  avec  telle  astuce,  qu'ils  se  vengeroient  une  fois 
pour  toutes. 

Ainsi  s'embusquèrent  dedans  un  bois  prochain  du- 
dit  Maubert,  et  sortoient  dehors  peu  à  peu,  faisans 
monstre  de  petit  nombre,  estans  là  dedans  à  couvert 
leur  plus  grosse  force  :  ce  que  tantost  fut  rapportée  ce 
jeune  et  trop  hazardeux  capitaine,  qui  estoit  avec  son 
enseigne  en  garnison  en  ccste  petite  ville  :  lequel  de 
prompte  chaleur  et  bonne  volonté,  comme  on  le  peult 
estimer,  sans  attendre  d'estre  mieux,  accompagné  ne 
suivy,  desbanda  avec  ving-cinq  ou  trente  de  ses  sol- 
dats mieux  cognuz  et  fidèles,  et  d'une  tire,  la  teste 
baissée,  alla  donner  dedans.  Eux,  faignans  fuyr,  se  re- 
tiroient  tousjours  près  de  leur  secours  pour  les  at- 
tirer; ce  quils  conduirent  de  tel  aguet,  et  en  sorte 
qu'ils  le  rendirent  et  ses  hommes  enveloppez  de 
toutes  parts,  d'où  ne  pouvoient  eschaper  en  nulle  fa 
con ,  sans  estre  tuez  ou  soubmis  a  leur  discrétion  et 
miséricorde  :  de  laquelle  peu  usèrent  envers  eux  ;  car 
le  capitaine,  ayant  deux  coups  de  picque  en  la  gorge, 
et  plusieurs  autres  playes  sur  son  corps ,  y  laissa  la 
vie ,  et  la  pluspart  de  ses  meilleurs  soldats ,  qui  l'avoient 
suivy,  hachez  en  pièces  à  ses  pieds.  Et  fault  confesser 
le  vray,  et  ce  que  depuis  a  esté  dit  et  rapporté  :  s'il 
eust  voulu  croire  un  autre  capitaine  nommé  La  Lande, 
en  fust  autrement  advenu,  et  mieux  à  nostre  proufit 

(')  Gourdes  :  Nicolas  de  Gourdes,  meslre  de  camp  d'un  rc,m'mciU 
d'infanterie^  •• 

et  honneur  ;  lequel  estoit  d'advis  qu'on  attendisi  M.  de 
Bordillon,  la  gendarmerie  et  soldats  de  Mesieres,  qui 
jà  estoient  advertis  et  venoient  en  extrême  diligence 
pour  les  secourir  ;  de  la  venue  desquels  sitost  que  les 
ennemis  eurent  nouvelles,  au  grand  trot  gaignerent 
les  forts  du  bois.  M.  de  Bordillon  estant  arrivé,  après 
avoir  entendu  le  combat  de  ce  capitaine,  avec  la  gen- 
darmerie piquant  au   grand  gallop ,  pour  prévenir  et 
empescher  que  les  ennemis  ne   se  rassemblassent  et 
fortifiassent  dedans  leurs  forts,  poulse  et  entre  avant 
dedans  le  bois,  mais  avec  si  grande  infortune,  par  un 
chemin  si  estroit  et  où  la  foule  s'y  trouva  si  grande , 
qu'il  estoit  impossible  d'y  manier  les  chevaux.  Nonob- 
stant, passant  plus  oultre,  les  rencontra  à  l'entrée  d'un 
petit  essart  (0,  lesquels,  sans  faire  teste,  se  jetterent 
dedans  le  bois  et  s'escarterent  des  deux  flancs  du  che- 
min; dont  à  coups  de  pique  tuèrent  grande  quantité  de 
chevaux  et  peu  d'hommes,  pour  avoir  peu  d'harquebu- 
siers.  Là  fut  assez  veu  de  quelle  hardiesse  combattoit  M.  de 
Bordillon,  et  quels  grands  efforts  il  faisoitpour  encoura- 
ger ceux  qui  le  suyvoient,  tant  qu'un  gentilroussin, que 
le  sieur  de  Bussy  d'Amboise  luy  avoit  donné,  fut  tué 
soubs  luy.  Certainement  là  plusieurs  gentilshommes  et 
vaillans  soldats  feirent  preuve  de  leur  valeur,  entre  les. 
quels  se  trouvèrent  le  sieur  de  Vigiez ,  soubs-lieutenant 
de  M.  le  duc  de  Montpensier,  l'enseigne  et  le  guidon^ 
tous  lesquels  y  perdirent  leurs  chevaux.  La  cause  de 
la  perte  de  tant  de  chevau  x  estoit  que  nos  soldats,  qui 
venoient  de  Mesieres,  ne  peurent,  pour  quelque  dili- 
gence qu'eussent  sceu  faire,  arriver  à  heure  pour  en- 
trer les  premiers  dedans  les  forts   du  bois ,  afin   de 

(')  Essart  :  lieu  découvert. 

donnei'-ouverture  aux  gens  de  cheval;  car,  avec  quatre 
grandes  lieues  quil  y  a  de  Mesieres  jusques-là,  les 
soldats ,  armez  et  chargez  d'équipage  ,  avoient  tant 
couru  pour  y  arriver  à  poinct ,  qu'au  plus  fort  ils  es- 
toient  hors  d'halene,  et  trouvèrent  que  les  gensdarmes 
retournoient  desjà.  La  canaille  du  pays,  nostre  mesme, 
qui  au  commencement  y  estoit  accourue  bien  es- 
chauflée  à  la  veoir,  taisant  plus  de  monstre  que  d'ef- 
fects,  nonobstant  toutes  remonstrances  ne  voulut  onc 
combattre,  et  entendoit  plus  à  despouiller  les  morts 
qu'à  nous  soustenir.  Pour  retourner  à  mon  premier 
propos,  parlant  de  la  cruauté  des  Bourguignons  efe  de 
la  mauvaise  guerre  qu  ils  font  aux  François,  aucuns  à 
ceste  rencontre  tombez  prisonniers  en  leurs  mains 
l'expérimentèrent,  lesquels  à  sens  froid  misérablement 
ils  tuèrent,  et  cruellement  feirent  mourir.  Ce  que  je 
croy  que  promptement  le  capitaine  Gourdes  cognut, 
qui  ayma  mieux  être  occis  en  combattant  que  ,  se 
rendant  vaincu,  estre  après  dissipé  villainement.  Entre 
ceux  des  nostres  qu'on  trouva  perdus,  et  estimez  estre 
d'eux  tuez,  y  eut  un  jeune  gentilhomme,  archier  de 
la  compagnie  de  M.  de  Nevers,  nommé  Montigny  ; 
un  autre  aussi,  appelle  Pommier,  Gascon,  qui  fu. 
trouvé  blessé  et  decouppé  sur  toutes  les  parties  de  son 
corps,  dont  peu  de  temps  après  mourut;  un  autre 
aussi,  nommé  La  Serve,  jeune  gentilhomme  de  bon 
cueur,  qui  fut  abbattu  et  blessé  peu  en  la  teste;  mais 
il  contrefeit  si  bien  le  mort,  qu'ils  ne  le  chargèrent 
davantage;  puis,  quand  il  se  veit  d'eux  pour  mort 
abandonné  et  mis  en  chemise,  se  releva ,  et  tant  que 
les  jambes  le  peurent  porter,  alla  retrouver  les  Fran- 
çois  où  les  peut  recognoistre,  qui  ne  fut  sans  rire. 

Pour  conclure,  chacun  s'acquitta  vaillamment  de  son 
devoir;  et  eust-on  encore  mieux  fait  à  moindre  perte 
si  l'entreprinse,  des  le  commencement,  eut  este'  con- 
duite par  conseil  preveu,  et  qu'on  les  eust  chargez  en 
lieu  aise'  et  commode  à  gens  de  cheval.  Toutefois,  les 
ennemis  furent  si  rudement  poursuyviz  et  serrez,  qu'ils 
furent  contraints  abandonner   le    bois,  et  au  grand 
trot  se  retirer.  Longuement  fut  débattu  si  on  les  de- 
voit  suivre.  Enfin  on  advisa  que  les  gens  de  cheval  et 
de  pied  estoient  lassez  et  harassez,  le  temps  impor- 
tun, et  qu'y  avoit  autres  bois  que  pourroient  regai- 
gner  avant  qu'on  les  peust  attaindre;  pour  ce  fut  ré- 
solu de  retourner  au  logis.  Et  le  corps  de  ce  gentil  ca- 
pitaine Gourdes  fut  rapporté  à  Mesieres,  et  honorable- 
ment ensepulture',*avec  grand.dcuil  et  plainct  de  tous 
les  capitames,  et  non  moindre  regret  de  tous  les  soldats. 
C'est  ce    que    puis  sçavoir   de   la   course  du  jour 
Saincte-Luce ,  faite  près  Maubert-Fontaine;  et  ne  pas- 
seray  outre  qu'en  cest  endroit  n'escrive  la    brave  en- 
treprise que  paracheva  le  capitaine  Ville-Franche  avec 
sa  compagnie,  peu  de  jours  après.  J'estime  que  cha- 
cun sçait  assez  que  le  chasteau   de  Lûmes  n'est    qu'à 
une  demie  lieue  loing  de  Mesieres.  Or,  est-il  que  le 
plus  souvent  ses  soldats  alloient  veoir  ce  chasteau,  qui 
tenoit  le  party  impérial,  pour^nviter  ceux  de  leans  à 
donner  le  coup  de  picque  ou   d'harquebusade  :  tant 
qu'une    nuict ,   assez   près   de  la  sentinelle ,   allèrent 
planter  des   fantosmes  de  paille,  armez  et  habillez, 
ayans  la  façon  et  faisans  mine  d'harquebusiers ,   avec 
les  mesches  et  cordes  aîlume'es;  et  d'autre  costé  fei- 
rent  chaudement  donner  alarme.  Ceux  de  dedans,  des- 
couvrans  res  marmousets  ,  les  jugeans  estre    hommes 

en  camisades ,  feirent  tirer  sur  eux  force  coups  d'ar- 
tillerie :  cependant  les  soldats  entrèrent   dedans    un 
jardin,  où  ils  coupperent  une  grosse  voicture  de  choux, 
et  avec  des  limes  ayans  destaché  des  sentines  et  gon- 
delles  (0  qui  estoient  dedans  les  fossez ,  enchaisne'es 
au  pied  de  la  muraille,  les  meirent  dedans  pour  les 
avaller    à    Mesieres.    D'autres ,    avec    des   solives   et 
grosses   pièces  de  bois,  rompirent  et  enfoncèrent  la 
muraille  d'une  bergerie  en  la  basse  court,  et  emme- 
nèrent un  bon  troupeau  de  moutons  et  bestes  blan- 
ches à  Mesieres.  Puis,  voyans  que  c'estoit  petit  fait 
s'ils  ne  se  montroient  vivement,  dressèrent  avec  la  sco- 
peterie  une  brave  et  furieuse  escarmouche.   Parquoy 
une  enseigne  blanche  avec  les  croix  rouges  se  voulut 
advancer  de  sortir  la  f^emiere,  qui  fut  tantost  rem- 
barre'e  là-dedans,  et  remise  jusques  dans  les  portes. 
Ainsi  nos  soldats,  ayans  exécute'  acte  de  bonne  grâce 
et  digne  de  mémoire,  retournèrent  joyeux  au  logis, 
bien   prouvons   de  chairs   et   herbages  pour  vivre  et 
passer  un  long  temps  en  la  garnison.  Que  m'a  semblé 
ne  devoir  élre  mis  en  silence,  tant  pour  la  lecture, 
donnant  plaisir  et  augmentation  de  bon  voulon-  aux 
lecteurs,  que  pour  conserver  l'estimalion  deué  à  ceux 
qui  sont  inventeurs  de  bonnes  choses,  tels  que,  suy- 
vant  mon  premier  propos,  sont  les  hommes  exercitez 
en  l'art  militaire,  ayans  tousjours  plus  en  recomman- 
dation rhonneur  et  la  gloire  que  la  vie ,  ou  qu'avec 
une  cruauté  et  certaine  avarice  leur  profit  particulier  ; 
principalement  aymans  mieux  perdre  et  l'un  et  l'autre, 
que  la  vertu  et  réputation  d'humanité. 

Or,  pour  de  trop  loing  ne  m'esloigner,  et  suyvre 

(«)  Sentinei  et  gntnlelles  :  barques  et  radeaux.  ' 

tousjours  mon  intention,  les  Bourguignons,  après  ce 
massacre,  s'assenibloient  journellement,  et  de  plus  en 
plus  leur  nombre  croissoit,  jusques  à  cinq  et  six  mille 
hommes  de  pied  et  mille  ou  douze  cens  chevaux. 
Estans  advertis  qu'un  jeune  capitaine,  nommé Sainct- 
Amand,  duquel  je  n'ay  autre  cognoissance,  assem- 
hloit  gens  pour  le  Roy,  au  long  de  la  lisière  de  Lor- 
raine, le  vindrent  surprendre  et  desfeirent,  et  luy  et 
ce  qu'il  avoit  amasse',  non  loing  d'une  abbaye  nommée 
Gorzes  ;  ce  que  leur  estoit  aisé  (à  ce  que  ay  ouy  dire), 
pource  que  c'estoit  toute  canaille,  et  autre  chose  n'en 
sçay.  En  ce  mesme  voyage,  la  veille  de  rs"oèl,  allè- 
rent assiéger  le  chasteau  d'Aspremont,  es  marches  de 
Lorraine,  qui  est  à  présent  à  M.  de  îS"evers,  par  une 
donation  que  luy  en  a  fait  ce  jeune  comte  qui  fut 
blessé  devant  Lûmes,  auquel  ils  entrèrent  aisément 
et  sans  grande  résistance,  pour  n'estre  ce  chasteau 
fort  ne  remparé,  et  qu'adonc  n'y  avoit  dedans  que 
neuf  ou  dix  hommes  villageois  et  paysans,  à  raison 
que  ce  prince  ne  Tavoit  fait  autrement  fortifier  ne  mu- 
nir, estimant  que  seroit  compris  en  la  neutralité  de 
Lorraine.  En  ce  peut-on  veoir  évidemment  la  petite 
défense  que  trouvèrent  dedans,  quand  aussi-tost  on 
sceut  la  prise  que  le  siège  ,  combien  que,  le  plus  sou- 
dain que  fut  possible,  M.  de  Bordillon  avec  gendar- 
merie et  gens  de  pied  y  allast  pour  le  secourir,  qui 
toutefoispluslost  qu'estre  à  moytié  du  chemin  eut  nou- 
velles que  les  Bourguignons  estoient  jà  dedans.  On 
dit  que  de  la  surprise  de  ce  chasteau  le  Roy  sceut 
fort  mauvais  gré  à  la  duchesse  de  Lorraine;  et  mur- 
muroit-on  c[ue  certainement  elle  y  avoit  donné  tout 
port  et  faveur. 

J'estois  à  Chaalons  quand  les  nouvelles  furent  ap- 
porte'es  à  monseigneur  que  les  ennemis,  ayans  mis  le 
feu  en  la  liasse  court  de  ce  chasteau ,  lavy  ce  qu'a- 
voient  trouvé  de  bon  là  dedans,  et  fait  pendre  un  de 
leurs  espions  à  la  porte,  s'estoient  retirez  dedans  Lor- 
raine, tenant  le  chemin  de  l'abbaye  de  Gorzes.  J'es- 
tois aussi  en  la  chambre  de  M.  de  Bordillon  quand 
luy  fut  rapporté  comme  de  rechef  avoient  mis  le  feu 
en  ceste  abbaye,  et  se  retiroient  prenans  le  train  vers 
Â.ubenton ,  petite  ville  non  forte  en  la  contrée  de 
Thirasse  (0,  dedans  laquelle  estoit  le  sieur  d'Aubi- 
gny  avec  sa  compagnie  de  quarante  hommes  d'armes, 
et  le  capitaine  La  Lande  avec  son  enseigne  de  gens 
de  pieti.  Toutefois  changèrent  d'opinion  ;  aussi  le 
temps  leur  estoit  divers,  qui  rendoit  le  pays  presque 
inaccessible,  contraire  à  leur  délibération,  et  se  te- 
noient  pour  bien  asseurez  que  nous  estions  advertis, 
et  n'eussent  gueres  temporisé  sans  nous  tenir  à  leur 
queue. 

Cn  peu  auparavant,  après  les  grandes  pluies  et  inun- 
dations  d'eau,  estoit  tombé  un  grand  pan  de  la  mu- 
raille de  la  ville  Saincte- Menehou  :  à  ceste  cause, 
pour  renforcer  la  garnison  qui  estoit  dedans,  y  furent 
envoyez  les  dix  hommes  d'armes  et  leur  suyte  d'ar- 
chers, que  M.  de  Nevers  avoit  eu  de  creue  par  le  de- 
cez  de  M.  de  Longueville,  jeune  prince  prévenu  de 
mort  avant  qu'il  eust  fait  preuve  de  tant  de  vertus 
dont  sa  jeunesse  donnoit  grand  présage;  estant  dedans 
le  sieur  d'Esclavolles,  gentil  chevalier,  sage  et  hardy, 
auparavant  lieutenant  de  feu  M.  le  duc  de  Guyse.  On 
doutoit  quelque  surprise,  pource  que  les  ennemis  en 

'  0  Thirasse  :  Thiérarclie. 

gros  nombre  estoient  prochains,  sans  sçavoir  certai- 
nement leurs  délibérations.  Enfin  ne  s'ingererent  d'at- 
tenter aucune  chose  de  ce  dont  on  se  doutoit;  mais 
dèslors  commencèrent  à  se  rompre,  tant  pour  sçavoir 
que  journellement  nous  nous  renforcions,  que  pour 
estre  mal  conduicts,  et  ne  trouver  lieux  desgarniz, 
faciles  à  estre  surpris  promptement.  Ainsi  dès  ce  temps, 
sur  la  fin  du  mois  de  janvier,  ne  furent  exécutées  au 
long  des  frontières  choses  meritans  d'estre  mises  par 
escrit ,  sinon  quelques  petites  courses  de  chacun  coste', 
en  Tune  desquelles  fut  tue'  le  capitaine  Lignieres ,  et 
la  pluspart  de  sa  compagnie  desfaite ,  entre  Hedin  et 
Montereuil,  desquelles  je  ne  feray  long  discours, pour 
cy-après  narrer  meilleures  î^hoses. 


DEUXIESME  LIVRE. 


lie  voyage  du  Roy   Trcs-Chrestien  aux  A  II f  magnes ,  pour 
In  reslitiilion  de  leurs  llbeiiez. 


[i55i]  AiKsi  passa  la  pluspart  de  cesl  liyver  en  cour- 
ses, surprises  et  rencontres,  irritemens  de  la  fureur 
des  deux  princes,  lesquels  neantmoins  dressoient  tous 
préparatifs  à  l'esté  prochain,  pour  commencer  la 
guerre  de  beaucoup  plu* cruelle  qu'auparavant.  Et 
cejiendant  aucuns  des  plus  grands  princes  et  seigneurs 
d'Allemagne,  entre  autres  le  duc  Maurice,  de  la  mai- 
son de  Saxen  (0  envoyèrent  devers  le  Roy  pour  luy 
demander  secours.  Or  ,  pour  briefvcment  discourir 
les  causes ,  faut  entendre  après  que  l'Empereur  eut 
défait  le  duc  Jan  de  Saxen,  et  que  la  pluspart  de 
toute  la  Germanie,  par  l'induction  de  ses  favoriz, 
se  furent  soubsmis  à  sa  mercy  et  miséricorde,  recog- 
noissans  leur  faute  (si  faute  y  avoit),  d'autant  que  l'hu- 
manité'et  douceur  devoit  estre  grande  en  luy,  qui  se 
dit  empereur  des  Allemagnes,  usa  d'extrême  rigueur 
envers  eux  ;  car,  non  content  de  s'estre  empare'  de  leurs 
villes,  forteresses,  et  tous  autres  biens,  et  non  encor 
satisfait  de  les  veoir  sacmenter  (2)  et  saccager  par  les 
Espagnols,  retint  et  resserra  estroitement  prisonniers 
ceux  que  luy  pleut  des  j)rincipaux,  en  aussi  grande 
misère  et  captivité'  que  s'ils  eussent  esté  les  plus  vi- 

(0  De  Saxen  :  de  Saxe.  —  (')  Sacmenter  :  mettre  à  sac. 

deux  et  criminels  du  monde;  et  les  autres  furent  de- 
chassez  et  banniz  de  leurs  propres  biens  et  maisons, 
desquelles  jouissoient  les  autres  nations  estranges.  En- 
tre autres   furent  traictez  de  ceste  façon  le  duc  Jan 
de  Saxen  et  l'Ansgrave  de  Hessen,  les  deux  premiers 
électeurs  séculiers ,  non  tant  pour  la  seule  cause  de  ré- 
bellion comme  pour  les  vouloir  contraindre,  et  s'ayder 
d'eux  en  plus  grande  chose  à  laquelle  de  long  temps 
il  aspiroit,  à  sçavoir,  de  faire  eslire  son  fils  (0  empe- 
reur. Et  ce  que  depuis  ayant  mis  en  délibération  à  la 
diète  de  Spire ,  les  électeurs  aymerent  mieux  luy  de- 
nier estans  absens,  et  ne  s'y  voulans  trouver  (pour  la 
révérence  qu'ils  portoient  à  Sa  Majesté'),  qu'estans  pre- 
sens  l'arguer  et  reprendre  de   tant  injuste  demande. 
En  quoy  neantmoins  il  persista  avec  telle  obstination, 
que  deslors  il  conceut  une  grande  haine  contre  eux , 
et  feit  solliciter    Ferdinand,  roy  des  Romains,  son 
frère,  qui  tint  le  premier  degré  pour  succédera  l'Em- 
pire, à  fin  qu'il  y  consentist;   que    ce   prince  débon- 
naire ne  pouvoit  raisonnablement  accorder  sans   le 
consentement  du  roy  de  Boesme  (2},  son  fils,  qui  lors 
estoit  en  Espagne  ;    lequel   estant  mandé    par  l'Em- 
pereur (qui  se  promettoit  facilement  l'induire  à  cest 
accord),  dénia  et  contredit  constamment  à  tant  inique 
délibération.  Parquoy  deslors  le  père  et  le  fils  luy  re- 
vindrent  en  aussi  grand  haine  que  tous  les  dessusdits, 
tellement  qu'à  peine  les  pouvoit-il  regarder.  Et  tant 
s'en  faut  que  de[)uis  ce  temps  il  ait  voulu  subvenir  à 
son  propre  frère  le  roy  des  Romains,   qu'il  a  mieux 
aymé  employer  les  forces  de  l'Empire  contre  ceux  qui 

(0  Sonjîls  :  Philippe,  depviis  roi  d'Epagne  sous  le  nom  de  PhUippe  II. 
—  C')  Du  roy-  de  Boesme  :  rarchiduc  Maximilien. 

n'avoient  en  rien  delinque',  et  veoir  ses  pays  bruslez , 
pillez,  et  ses  pauvres  subjects  estie  emmenez  en  per- 
pétuelle servitude  par  les  Turcs  que  le  secourir.  El 
tellement  estoit  ceste  ambition  de  régner  enracine'e  au 
cueur  de  l'Empereur,  et  le  désir  enflammé  de  rendre 
ce  Sainct  Empire  héréditaire,  que,  n'y  ayant  peu  par- 
venir par  tous  ces  moyens  precedens,  il  s'advisa  d'un 
autre  plus  grand,  à  sçavoir,  soubs  prétexte  de  reformer 
la  religion  cbrestienne  et  cest  intérim  i^) ,  qu'il  avoit 
permis  aux  Allemands  de  faire  assembler  un  concile, 
auquel ,  parle  moyen  du  Sainct  Père  et  consentement 
des  prélats  espagnols,  qui  lors  estoient  en  bien  grand 
nombre  à  Trente,  poun  oit  canceler  la  bulle  doréeC^),  et 
bailler  nouvelle  forme  sur  l'élection  de  l'Empereur, 
et  que  cy  après,  pour  un  empereur  et  un  coadjuteur 
de  l'Empire,  on  en  peust  eslire  deux.  Dont  estant 
prudemment  considère'  par  toute  la  Germanie  que  si 
ceste  entreprise  venoit  en  efiect  et  ratification,  seroit 
à  la  tresgrande  diminution  de  leur  grandeur  et  aulbo- 
rité,  adviserent  d'y  remédier.  Et  se  sentans  desja  tant 
grevez  et  outragez  de  continuelles  surcharges  et  exac- 
tions, ayans  esgard  qu'anciennement  estoient  appeliez 
hommes  libres  et  francs,  et  se  voy oient  servir  à  une 
nation  estrange,  délibérèrent  tenter  tous  efforts  pour 

(»)  CesL  intérim.  Il  y  a  ici  quelque  confusion.  En  i548  Charles-Quint 
publia  nninterimoM  règlement  sur  la  religion,  qui  ne  devoit  avoir  d'efl'el 
que  jusqu  àla  décision  du  concile.  Le  pape  Paul  III  regarda  celte  publica- 
tion comme  un  attentat  à  son  autorité  spirituelle.  Il  mourut  en  i549; 
et  Jules  III,  son  successeur,  rappela  en  i55i,  à  Trente  ,  le  concile  qui, 
ayant  été  assemblé  à  Bologne,  étoit  interrompu  depuis  quelque  temps 
On  ne  s'occupa  jamais  dans  le  concile  de  la  bulle  d'Or  ;  ce  fut  à  une 
diète  tenue  la  même  année  que  TEmpereur  essaya  de  faire  changer 
cette  bulle. 

(»)  Canceler  la  bulle  dore'e  :  anéantir  la  bulle  d'Or. 

se  mettre  hors  de  ceste  servitude;  tant  est  grande  et 
inestimable  la  douceur  de  liberté'  et  franchise,  que 
tous  animaux  oublient  le  danger  de  tous  périls  pour 
Tavoir  et  obtenir.  Et  voyans  tous  les  Germains  que  de 
leur  seul  pouvoir  n'eussent  sceu  entreprendre  cest  af- 
faire sans  la  faveur  de  leurs  alliez  et  voisins ,  pour 
cstre  leurs  villes  et  contre'es  pleines  et  gardées  de 
grosses  garnisons  que  FEmpereui"  y  avoit  rais,  s'ad- 
dresserent  premièrement  au  roy  de  France ,  leur  an- 
cien germain  (i-,  et  trescertain  amy,  requerans  son 
secours,  que  ce  prince  Ifur  accorda  trcsvolontiers , 
tant  pour  continuer  en  l'humanité  de  ses  prédéces- 
seurs, que  pour  l'affinité  que  les  François  ont  avec  les 
Germains,  dequoy  ceste  gent  se  sentit  tant  eslevée  et 
resjouye  ,  que  deslors  luy  donnèrent  le  tiltre  de  pro  = 
lecteur  du  Saint  Empire. 

Pourtant  dès  le  mois  de  mars,  sur  le  printemps,  en 
la  sai.^n  que  le  sauveur  de  tout  le  monde  restitua  par 
sa  mort  la  vie  aux  mortels,  le  roy  Très-Chrestien,  après 
avoir  fait,  par  son  conseil,  plusieurs  belles  ordon- 
nances, edicts  et  statuz  ,  tant  sur  la  descharge  et  sou- 
lagement de  son  pauvre  peuple,  que  sur  la  reforuia- 
tion  de  ses  gens  de  guerre  ,  de  cheval  et  de  pied, 
que  des  officiers  et  ministres  de  justice ,  alla  en  sa  ville 
de  Paris,  capitale  cité  de  tous  ses  pais,  en  laquelle 
confirma  et  restablit  toutes  choses  statuées ,  tant  par 
ses  prédécesseurs  rois  que  par  luy,  concernantes 
l'augmentation  et  union  de  la  republique  ;  abolit  et 
efl'aça  toutes  autres  au  contraire,  en  commandant  au 
sénat  et  court  de  parlement  la  maintenue  et  garde  de 
justice  et  du  droit  de  chacun  ,  et  la  fidélité  que  doivent 

(»)  Leur  ancien  germain  :  leur  ancien  allié. 

tous  loyaux  subjects  à  leur  Roy.  Prenant  congé  d'eux 
alla  visiter  les  reliques  et  monumens  des  glorieux 
martyrs  sainct-Denis  ,  Eleutere  et  Rustic  ,  apôtres 
de  France;  puis  print  le  chemin  avec  la  Royne,  et 
grande  compagnie  de  princes  et  seigneurs,  devers 
Chaalons  en  Champagne ,  en  laquelle  ville  séjourna 
quelque  temps,  attendant  une  partie  de  son  artillerie 
et  munitions. 

M.  le  connestable  ,  pair  de  France,  et  conducteur 
de  ses  forces,  s'avança  devant  à  Victry ,  lieu  ordonné, 
et  aux  environs,  oii  s'amassoient  de  toutes  parts  gen- 
tilshommes et  soldats,  tant  de  cheval  que  de  pied,  et 
où  estoient  amenez  vivres  de  tous  les  endroits  du 
royaume.  Sans  les  compagnies  des  François  naturels, 
levées  selon  les  commissions  que  le  Roy  avoit  fait  dis- 
tribuer à  plusieurs  capitaines,  sans  les  autres  que  j'ay 
nommé  dès  le  commencement,  entretenues  tant  es  forts 
devant  Boulogne  que  Escosse,  lesquelles  estoient  jà  en 
Champagne,  il  avoit  fait  descendre  de  ses  pays  de 
Piedmont  environ  vingt  enseignes  de  vieilles  bandes 
et  vieux  soldats,  nourriz  et  soldoyez,  par  paix  et 
guerre,  tant  par  le  feu  Roy  que  par  luy,  hommes 
aguerris,  méritant  le  moindre  tiltre  de  capitaines,  bien 
armez ,  braves ,  et  en  grand  équipage ,  desquels  je  nom- 
merois  le  nom  des  chefs,  s'ils  n'estoient  assez  cogneuz, 
et  que  souvent  ont  esté  changez  pour  estre  eslevez  en 
plus  hauts  honneurs ,  ou  sont  depuis  morts  :  aussi  ce 
ne  seroit  que  brouiller  papier  de  choses  ennuyeu- 
ses, que  passerons  légèrement  pour  en  dire  de  meil- 
leures. Suffit  que  toutes  ces  compagnies  faisoient  le 
nombre  de  dix  à  douze  mille  hommes.  Davantage,  en 
Provence,  Languedoc,  et  toute  Aquitaine,  furent  fai- 

tes  levées,  selon   les  ordonnances  et  commissions  du 
Roy,  de  trente-cinq  enseignes,  dont  une  partie  esloient 
gentilshommes  puisaisnezet  cadets  de  grosses  maison, 
pretendans  par  valeur  et  hardiesse  de  parvenir  à  hon- 
neurs et  biens.  Le  reste  estoient  vieux  soldats  exercitez 
en  cest  art,  pour  y  estre   ceste  nation   naturellement 
encline  :   et  pouvoit  estre  le  nombre  d'eux  dix  mille 
hommes  ou  plus;  estant  le  sieur  de  Chastillon  (■),  nep- 
veu  de  M.  le  connestable,  gênerai  sur  toutes  lesdites 
compagmes  de  fanterie,  tant  vieilles  que  nouvelle. 
Des  Allemands    et   lansquenets  le  comte  de  Ringrave 
en  avoit  deux  regimens,  qu'est  dix  enseignes  pour  ré- 
giment; lesquelles  estoient  jà  assemblées  h  Vouy  et 
Sourcy,  gros  villages  près  de  Thoul.  Le  comte  Re- 
croc (2)  en  avoit  autant,  lesquelles  en  ce  temps  n'es- 
toient  encore  complettes,  mais  s'asserabloient  ordin- 
an-ement  au    Rassigny.   Un  autre  capitaine  allemant 
nommé  Chartel  (S)  (  lequel  autrefois  avoit  eu  conduite 
degens  de  pied  pourles  villes  protestantes  contre  l'Em- 
pereur) avoit,  comme  l'on  estimoit,  de  trois  à  quatre 
radie  lansquenets  assez  mal  en  ordre ,  mais  gens   de 
guerre  par    commune   estimation,  lesquels  l'avoient 
tousjours  suivy  en  ces  guerres,  et  de  rechef  s'esloient 
refrez  soubs  sa  charge,  abandonnans  leurs  biens  et 
possessions  pour  le  suivre  :  toutes  lesquelles  compa- 
gnies faisoient  le  nombre  de  quinze  à  seize  mille  hom- 
mes. Je  ne  feray  project  ou  nombre  des  grands  sei- 
gneurs, gentilshommes  et  autres  qui  vindrent,  et  se 
sont  trouvez  le  long  de  ce  voyage,  lesquels  (pour  le 

(.)  Leneur  de  Chastillon.  Gaspard  de  Coligny,  q.i  devint  par  U 
suite  s.  célèbre ,  venoit  d'être  nommé  colonel  g  énéral  de  linfanterie 
<>)  Le  comte  iTecTOc.Eeckrod.  — (î)  Chartel:  Schertel. 

parfaire  et  s'y  trouver  en  bon  ordre)  ont  engagé,  vendu 
et  aliène'  de  leur  propre  bien  ;  de  quoy  je  me  tayray, 
pource  qu'avec  ce  qu'il  me  seroit  bien  difficile  d'en 
dire  la  vérité ,  encore  que  j'en  eusse  le  pouvoir  et  le 
moyen,  aucuns  le  trouveroient  bon,  et  les  autres  mau- 
vais. Ce  me  sera  donc  assez  que  le  grand  zèle  des 
François  envers  le  Roy  soit  manifesté  et  cogneu  par 
tout  le  monde;  et  ne  seroit  ainsi  que  réitérer  et  redire 
ce  que  renommée  a  publié  universellement. 

Quant  h  la  gendarmerie  et  cavallerie,  y  pouvoit 
avoir  quinze  cens  hommes  d'armes,  avec  leur  suitte 
d'archers,  deux  mille  chevaux  légers  et  autant  d'har- 
quebusiers  à  cheval ,  desquels  estoit  gênerai  M.  le 
comte  d'Aumale,  puisaisné  de  la  maison  de  Guyse. 
Tout  lequel  nombre  de  gens  de  pied  et  de  cheval, 
après  que  les  munitions  et  victuailles  y  furent  assem- 
blées, fut  conduit  et  addressé  devers  Thoul,  première 
ville  neutre,  à  l'entrée  de  Lorraine.  Au-devant  de 
M.  le  connestable,  conducteur  de  ceste  armée,  furent 
apportées  les  clefs  de  ceste  ville,  et  fut  rendue  à  sa  vo- 
lonté sans  autre  différent,  estans  avec  luy  les  premiers 
princes  de  ce  royaume,  comme  messieurs  de  Ven- 
dosme,  de  Nevers,  d'Anguian  (0,  de  Condé,  de  Mont- 
pensier,  de  la  Roche-sur-Yon  ,  le  marquis  d'Albeuf  (2), 
de  Nemours  et  de  Rohan ,  et  presque  un  nombre  infmy 
d'autres  grands  seigneurs  et  gentilshommes. 

Cependant  le  Roy  estoit  à  Ginville  (p) ,  où  séjourna 
douze  ou  quinze  jours,  tant  pour  l'amour  de  la  Royne, 
laquelle  y  estoit  fort  malade  ;  et  peu  s'en  fallut  que 
ceste  très-vertueuse  dame  ne  hiissast  les  misères  de  ce 
monde,  pour  envoller  là  sus  en  l'infinie  gloire  qui  luy 

(0  Anguian : Enghien.  — {?)  Albeuf: Elbeuf. — i})  Ginville  :  Joinville. 

est  préparée,  si  celuy  qui  départ  tout  bien  et  mal,  ne 
nous  eust  regarde  de  son  œil  de  pitié',  ne  nous  voulant 
oster  en  noz  perse'cutions  notre  totale  espérance.  En 
ceste  ville  aussi,  la  duchesse  douanière  de  Lorraine 
vint  devers  le  Roy,  tant  pour  se  mettre,  et  M.  de  Lor- 
raine son  fils,  avec  son  pays,  en  la  protection  et  obéis- 
sance de  Sa  Majesté,  que  pour  s'excuser  et  descbarger 
d'aucunes  intelligences  qu  on  la  souspeçonnoit  avoir 
avec  les  ennemis.  Il  y  a  de  grandes  opinions  et  conjec- 
tures que  ce  qu'elle  en  feit  estoit  maugre'  elle ,  et  que , 
si  elle  eust  pensé  en  bref  avoir  secours  de  l'Empereur 
son  oncle,  malaisément  eust  flescby  le  genoil.  Entre 
autres  conclusions,  le  Roy  luy  feit  entendre  qu'il  vou- 
loit  retirer  en  France,  près  de  M.  le  Daulpbin  son  fils, 
M.  le  duc  de  Lorraine ,  fils  d'elle ,  pour  cy-après  en 
confermer  une  certaine  alliance. 

Au  temps  aussi  que  le  Roy  sejournoit  à  Ginville,  et 
que  M.  le  connestable  estoit  près  de  Thoul  avec  la 
plus  grande  partie  de  l'armée,  se  faisoient  traictes  et 
menées  par  les  seigneurs  et  gouverneurs  de  Mets  de- 
vers Sa  Majesté  et  ce  lieutenant  du  Roy,  pource  qu'on 
vouloit  passer  et  entrer  dedans  ladite  ville,  et  en  avoir 
vivres  et  autres  nécessitez ,  comme  avoit  eu  l'Empe- 
reur précédemment,  quand  estoit  descendu  en  France, 
sans  déclarer  le  surplus.  Eux,  allegansleur  neutralité, 
consentoient  à  donner  vivres  et  toutes  nécessitez  pour 
argent,  ainsi  que  disoient  avoir  esté  observé  par  l'Em- 
pereur, consentans  que  le  Roy  et  M.  le  connestable ,^ 
avec  suitte  d'aucuns  princes  et  des  plus  favoriz  y  en- 
trassent ;  mais  on  vouloit  avoir  ce  passage,  entrée  et 
issue  franc  et  libre,  sans  autres  capitulations  ;  car  nous 
estions  adonc  les  plus  forts.  Enfin  M.  le  connestable, 


58  [l55l]     COMMEATAIRES 

lequel  estoit  retourné  à  Ginville,  tant  pour  accompa- 
gner madame  de  Lorraine,  que  pour  resouldre  ceste 
affaire  avec  Sa  Majesté  et  son  conseil,  peu  de  jours 
ensuyvant,  tenans  tousjours  compagnie  à  la  duchesse , 
alla  retrouver  l'armée  à  Thoul,  quant  et  quant  la  fai- 
sant marcher  droit  à  Pont-Camouson  (0,  petite  ville 
de  ce  duché,  bien  située,  par  le  milieu  de  laquelle 
passe  la  rivière  de  Moselle,  portant  tiltre  de  marquisat. 

Or  pource  que  de  long -temps  une  abbaye  assez 
forte,  appellée  Gorzes,  distante  de  là  environ  quatre 
lieues,  avoit  le  renom  d'estre  un  vray  refuge  et  retrait 
de  voleurs,  aussi  que  les  paysans  du  territoire  se  plai- 
gnoient,  disans  estre  là  dedans  un  nombre  de  telle 
manière  de  gens  exerçans  infiniz  larrecins,  y  envoya 
dix  enseignes  de  fanterie  françoise  et  quelque  caval- 
Icrie  légère,  avec  trois  ou  quatre  pièces  d'artillerie: 
et  d'abordée,  ayant  esté  sommez,  ne  voulurent  ouir, 
estant  là-dedans  un  capitaine  espagnol,  qui  se  faisant 
encroire  d'estre  plus  asseuré  qu'il  ne  se  trouva,  dont 
mal  luy  en  print;  car  en  peu  d'heures  estant  la  bresche 
faite ,  les  soldats  du  premier  effort  y  entrèrent,  et  ce  que 
fut  trouvé  de  prompte  furie  exécuté,  mesmement  luy 
passé  au  fil  de  l'espée,  après  fut  pillée,  saccagée,  et  le 
feu  mis  dedans. 

Du  Pont-Camouson  fut  prins  le  chemin  droit  à  Mets, 
et  aux  bourgs  et  villages  à  l'entour;  jusques  auprès 
des  murailles  fut  logée  et  campa  l'armée  françoise. 
Peu  après,  M.  le  connestable  fit  sommer  la  ville 
d'obeïr  au  Roy,  et  plustost  accepter  ses  gracieuses  et 
libérales  conditions,  que  d'y  estre  forcez  avec  plus 
grand  danger  pour  eux.  Les  seigneurs,  qui  prenoient 

(')  Pont-Camouson  :  Pont-à-Moussott. 


DE  FRAIVÇOIS   DE  RABLTIK.     [l55l]  Og 

ceste  menée  tirée  de  longue  main  cstre  à  la  totale  des- 
truction de  leur  authorité,  y  eussent  volontiers  contre- 
dit; mais  ils  estoient  adonc  trop  petits  compagnons  : 
car  les  délices  et  richesses  les  avoient  tant  aveuglez , 
que  n'avoient  jamais  pensé  à  remédier  à  cest  inconvé- 
nient. Au  contraire,  le  menu  populaire,  qu'ils  man- 
geoient  par  exactions,  ne  demandoit  autre  chose  que 
d'eschapper  de  leurs  mains  pour  obéir  à  un  prince 
qui  les  traitast  plus  humainement  ;  et  ne  restoit  plus 
que  cest  esgard  de  n'estre  plus  francs  et    libres,  qui 
les  détint  suspens  et  douteux  ,  prolongeans  leur  der- 
nière response  par  excuses  de  leurs  anciennes  confir- 
mations de  franchises  des  premiers  empereurs  et  rois 
de    France  ;    tant   qu'importunement  ce  gênerai  les 
somma  de  luy  en  rendre  en  brief  leur  fmale  resolu- 
tion ,  autrement  il  en  feroit  approcher  le  canon,  et 
sentiroient  l'aigreur  de   la   puissance  d'un  si    grand 
Roy.  Pour  conclusion,  eux  voyans  ceste  très-forte  ar- 
mée estre  proche,  et  sur  leurs  bras  préparée,  et  en 
appétit  de  s'enrichir  de  leurs  thresors  de  long-temps 
accumulez ,  estant  leur  cité  desemparée  et  mal  pour- 
veuë ,  fut  moyenne  par  le  sieur  de  Bordillon  avec  eux 
que  M.  le   connestable  et  les  princes  cy-dessus  nom- 
mez, et  beaucoup  de  gentilshommes,  avec  deux  en- 
seignes-dfe  gens  de  pied,  y  entreroient  :  ce  que  passa 
ainsi.  Mais  au  lieu  que  les  deux  enseignes  ne  dévoient 
estre  que  de  six  cens  hommes  au  plus,  on  les  doubla, 
et  se  trouvèrent  près  de  quinze  cens  ou  plus,  hommes 
esleuz  et  choisis.  Eux,  voyans  la  queue  si  longue,  es- 
tans  les  premiers  et  principaux  entrez ,  voulurent  fer- 
mer le  pertuis  quand  ils  se  trouvèrent  les  plus  foibles; 
car  ceux  qui  estoient  entrez  des  premiers,  soldats  ex- 

perimentez,  gagnèrent  les  portes,  etrepoulserent  ceux 
de  la  ville,  tant  que  toutes  furent  ouvertes,  et  y  entra 
plus  gros  nombre.  Voilà  comment  ceste  puissante  cite', 
ayant  règne'  par  temps  immémorial  en  toute  liaultesse 
et  présomptueux  orgueil ,  fut  en  peu  de  temps  sur- 
prinse  et  rendue  à  Tobeissance  du  Roy  le  dimanche , 
jour  que  nous  solennisons  l'entrée  de  Jesus-Clirist  en 
celle  de  Hierusalem  ,  qui  estoit  dixième  jour  d'avril 

Au  temps  de  ces  exécutions ,  le  Roy  estoit  encore  à 
Ginville,  attendant  l'advancement  de  la  santé  de  la 
Roy  ne  pour  se  venir  rendre  et  trouver  le  reste  de 
son  arme'e  ,  qui  estoit  demeurée  pour  sa  conduitte  jus- 
ques  à  Mets,  où  l'attendoit  M.  le  connestable,  à  fin 
de  remettre  en  ses  mains  ceste  belle  cité.  Kt  le  lundy 
unzieme  de  ce  moys  en  partit,  après  y  avoir  fait  ses 
pasques  comme  treschrestien,  accompagné  de  MM.  de 
Guise  et  de  Roisy,  grand  escuyer,  de  Sedan,  et  Sainct- 
André,  mareschaux  de  France,  des  gentilshommes  de 
sa  cham])re,  ordinaires  et  extraordinaires,  pensio- 
naires  et  officiers  ,  avec  les  deux  cens  gentilshommes 
de  sa  maison  ,  de  Tune  desquelles  bandes  est  capitaine 
M.  de  Boisy,  le  sieur  de  Sainct-Cyre,  lieutenant, 
et  le  sieur  de  Saisy,  enseigne  :  de  l'autre,  M.  de  Cana- 
ple,  chevalier  de  l'ordre,  de  grande  et  merite^e  réputa- 
tion ;  lieutenant,  le  sieur  de  Sainct  Forgeux ,  vieil  che- 
valier de  renom  ;  enseigne,  le  sieur  de  Vilernoil,  sage 
et  gentil  chevalier  de  la  maison  de  Jaulcourt,  l'une 
des  plus  anciennes  maisons  du  duché  de  Bourgongne , 
lequel  depuis  deceda  près  de  Soissons  au  retour  de  ce 
voyage  ;  des  quatre  cens  archiers  de  sa  garde,  François 
et  Escossois,  et  des  deux  cens  Suisses;  les  compagnies 

de  messieurs  le  Dauphin,  de  Guise,  d'Aumalle,  et  ma- 
reschal  de  Sainct  André,  faisans  le  nombre  de  quatre 
cens  hommes  d'armes,  estoient  aussi  demeurées  pour 
escorte  et  conduite  de  Sa  Majesté.  Avec  ceste  grande 
compagnie  et  suitte,  print  le  chemin  de  Thoul,  oii  le 
mercredy  treiziesme  jour  arriva.  Entre  une  petite  vil- 
lette  appellée  Foui ,  et  celle  de  Tiioul,  vindrent  au 
devant  de  Sa  Majesté  les  gouverneurs  de  ceste  cité 
neutre,  luy  en  présenter  les  clefs  en  signe  d'obéissance  , 
ce  qu  elle  accepta  gracieusement  et  de  bon  visage ,  les 
asseurant  de  toute  faveur  et  support;  près  de  laquelle 
estant  arrivé,  l'environna  et  visita  à  l'entour,  et  entra 
par  une  autre  porte  que  par  celle  où  on  l'attendoit 
avec  le  poisle,  à  raison  de  la  grande  presse  et  foule  de 
peuple  qui  s'esjouyssoit  et  attendoit  à   le  veoir,  conv 
bien  qu'elle  se  trouvast  presque  autant  grosse  à  celle  où 
il  passa.  Quant  à  son  entrée ,  elle  n'estoit'  sumptueuse  en 
artifices  ou  grands  appareils,  car  il  entra  en  armes,  luy 
mesme  armé  comme  estoient  les  princes  et  grands  sei- 
gneurs quilecostoyoient,etgeneralementtoutelasuitte; 
les  heraults  d'armes  vestuz  de  leurs  cottes  de  veloux 
cramoisi  azuré,  semées  de  fleurs  de  lis,  avec  les  trom- 
pettes et  clerons  sonnans  au  devant  de  ce  très-puissant 
et  très-victorieux  roy.  En  ce  triomphe  passa  le  long 
d'une  grande  rue,  et  fut  conduit  bien  avant  dedans  la 
ville,  non  loing  de  la  grande  église,  où  l'attendoient 
quatre  des  premiers  et  potestats  avec  le  ciel  triom- 
phant. Accompagné  de  ces  grands  princes  et  seigneurs, 
alla  jnsques  devant  le  portail  de  ce  temple  où  l'atten- 
doit le  clergé,  avec  plusieurs  sanctuaires,  en  leurs 
habits ofïlciaux  et  riches.  Là,  après  avoir  promis  et  fait 
solennel  serment  de  maintenir  et  garder  ceste  cité  en 

tous  ses  droits  et  libertez ,  entra  dedans ,  auquel  feit 
son  oraison,  et  fut  chanté  à  Dieu,  en  signe  de  res- 
jouyssance,  le  cantique  plein  de  ses  louanges.  Cecy 
accompli,  se  retira  au  palais  episcopal ,  où  estoit  dresse' 
le  logis  de  Sa  Majesté'.  Le  reste  de  ce  jour  employa,  à 
scavoir  l'administration   de  ceste  republicque,  mes- 
mement  les  qualitez  des  estats,  et  de  leur  bonne  ou 
corrompue  versation  (0.  Apres  y  avoir,  selon  son  con- 
seil, constitué  une  police  à  la  descharge  du  populaire, 
y  establit  son  lieutenant  et  gouverneur,  le  sieur  d'Es- 
clavolles,  chevalier  sage  et  expérimenté,  auparavant 
lieutenant  de  la  compagnie  de  feu  M.  de  Guise,  avec 
trois  enseignes  de  gens  de  pied  françoises ,  desquelles 
les  deux  estoient  soubs  sa  charge,  et  Tautre  soubs  le 
sieur  de  Mont  Sainct  Père. 

Le  lendemain  le  Roy  partit  de  ceste  cité  de  Thoul , 
accompagné  de  tous  les  princes,  grands  seigneurs,  gen- 
tilshommes et  compagnies  susdites,  et  des  bandes  de 
lansquenets  du  capitaine  Chartel,  avec  quelques  en- 
seignes de  Gascons,  arrivées  nouvellement,  qu'on 
avoit  fait  séjourner,  campées  tant  en  la  prairie  que 
logées  aux  fauxlbourgs ,  avec  cinq  ou  six  pièces  d'ar- 
tillerie de  campagne.  De  là  fut  prins  le  chemin  de 
Nancy,  belle  et  forte  petite  ville,  située  en  lieu  assez 
plain ,  non  loingtaine  d'une  petite  rivière  appellée 
Muz(2),  qui  vient  des  montaignes  de  Vanlges,  ville  de 
long  temps  capitale  du  duché  de  Lorraine  ,  dedans  la 
quelle  est  une  fort  magnifique  maison  et  excellent 
palais  aux  ducs,  distant  de  Thoul  environ  cinq  lieues. 
Le  Roy  y  arriva  environ  les  deux  heures  après  midy. 
Au  devant  de  Sa  Majesté  vindrent  M.  le  duc  de  Lor- 

(0   V^ersatlon  :  administration.  — (')  Muz  :  la  Meiirthe. 

raine,  beau  et  sage  jeune  prince,  conduit  par  M.  le 
comte  de  Vaudemont  son  oncle ,  accompagne'  et  suivy 
de  beaucoup  de  grands  seigneurs  et  gentilshommes 
lorrains  ;  lesquels,  ayant  trouvé  le  Roy  assez  prés  de 
la  ville,  après  avoir  proposé  plusieurs  bons  propos, 
et  pleins  de  toute  douceur,  comme  j'estime,  l'accom- 
pagnèrent jusques  audit  palais.  A  la  porte  de  la  ville 
l'attendoient  les  maires  et  eschevins  avec  le  poisle,  soubs 
lequel  s'estant  arrestée  Sa  "Majesté,  allans  au  devant 
les  heraults  d'armes ,  à  la  mesme  sorte  qu'à  son  entrée 
à  Thoul,  passa  le  long  de  la  ville  jusques  à  Sainct 
George,  église  cathédrale,  pour  y  faire  son  oraison;, 
en  laquelle  est  inhumé  Charles,  duc  deBourgongne  (0, 
qui  fut  desfait  près  de  là  par  René,  roy  de  Hierusalem 
et  de  Cécile,  et  duc  de  Lorraine.  En  signe  de  res- 
jouyssance  et  allégresse,  furent  deschargées  plusieurs 
pièces  de  grosse  et  menue  artillerie.  En  ceste  ville 
passa  îe  jour  du  grand  vendredy,  jour  auquel  on  re- 
mémore à  tous  chrestiens  la  cruelle  passion  et  mort 
qu'endura  le  fils  de  Dieu  pour  nostre  rédemption. 
Puis  ayant  disposé  du  doaire  de  madame  de  Lorraine, 
ordonna  M.  le  comte  de  Vaudemont  gouverneur  et 
gênerai  audit  pays,  mesmement  en  celle  ville  de  Nancy, 
et  de  toutes  autres  choses,  au  proufitdece  jeune  prince: 
ce  faict,  luy  feit  dresser  son  estât  pour  l'envoyer  en 
France.  Le  samedy  suyvant  en  partit,  et  ce  jeune 
prince,  non  sans  grands  pleurs  et  regrets  de  madame 
sa  mère,  à  la  conduite  de  M.  de  Bordillon,  et  de  la 
compagnie  de  cent  hommes  d'armes  de  ]\L  leDaulphin, 
fut  amené  à  Reims,  où  estoit  mondit  sieur  le  Daul- 

(0  Charles,  duc  de  Bourgongne.  Voyez  le  précis  qui  est  en  tète  des 
Mémoires  de  La  Marche,  première  série,  tome  9,  page  70. 

pliin ,  avec  messieurs  ses  frères  et  autres  jeunes  princes. 

Ce  jour  le  Roy  coucha  à  Condé ,  une  maison  cliam- 
pestre  pour  le  plaisir  des  ducs,  pour  ce  qu'elle  est 
assise  en  lieu  hault  et  bien  claire,  ayant  belle  et  loin- 
taine veuè  ;  au  dessoubs  la  prairie  spacieuse  et  de 
grande  estendue,  arrousée  et  circule  de  trois  rivières 
qui  près  de  là  s'assemblent,  sçavoir  Muz,  Madon  et 
Mozelle  ;  par  le  hault  est  voisine  des  forests,  pour- 
quoy  semble  commode  à  tous  plaisirs  et  passetemps 
de  princes,  et  toutes  chasses  et  volleries. 

Au  partir  de  ce  lieu ,  le  jour  de  la  résurrection  de 
Jesus-Christ,le  Roy  alla  coucher  à  PontCamouson  ;  et 
fut  Sa  Majesté'  loge'e  au  palais  des  marchiz  (0,  y  sé- 
journant pour  celle  seule  nuict.  Le  lundy  ensuyvant 
fut  continue'  le  chemin  de  Metz,  distant  de  là  cinq 
lionnes  lieues,  le  long  duquel  fut  fait  souvent  hault  le 
bois (2),  pour  attendre  l'artillerie,  estant  fascheux, 
plein  de  ruisseaux  et  mortes  (3). 

A  un  petit  quart  de  lieuë  près  de  Metz ,  du  coste'  de 
Pont  Camouson,  en  une  plaine,  estoit  l'armée  du  Roy 
attendant  sa  venue,  laquelle  estoit  l'une  des  plus  belles 
que  jamais  prince  chrestien  meit  ensemble,  et  qui  m'a 
semblé  mériter  d'estre  couchée  par  escrit,  selon  l'ordre 
qu'ay  veu  au  plus  près  quelle  estoit  estendue,  non  en 
grandes  tourbes  d'hommes,  mais  autant  complette  de 
vertueux  et  vaillans  capitaines  et  soldats  ,  autant  bien 
et  richement  armez,  autant  bien  à  cheval,  que  depuis 
mille  ans  fut  armée.  De  ce  que  j'en  dy  j'appelle  tous 
ceux  qui  l'ont  veuè*  à  tesmoins,  amis  et  ennemis; 
car,  pour  commencer  premièrement  à  la  fanterie,  il 

(0  Des  marchiz  :  des  marquis. — (')  Hault  le  bois  :  halte. — (3)  Mortes  : 
eaux  stagnantes. 

y  avoit  trois  bataillons  quarrez,  le  premier  desquels 
estoit  des  vieilles  enseignes  soldoyées  et  entretenues 
dès  le  temps  du  feu  roy  es  guerres  de  Piedmont,  de 
Champagne  etBoulongne  ,  avec  d'autros  nouveaux  ca- 
pitaines  dressez  au  commencement  *de  ces  guerres 
sans  y  comprendre  aucuns  braves  soldats  et  jeunes 
gentilshommes  de  maison,  lesquels  y  estoient  pour 
leur  plaisiret  sans  solde  du  Roy  :  complet,  de  quinze  à 
seize  mille  hommes,  desquels  estoient  de  neuf  à  dix 
mille  armez  de  corselets,  avec  les^bourguignottes  à 
bavieres,  brassais,  gantelets  et  tassettes  jusques  au  ge- 
nouil,  portanslong  bois  (0,  et  la  pluspart  le  pistolet 
à  h  ceinture;  et  cinq  ou  six  mille  harquebusiers,  ar- 
mez de  Jacques  et  manches  de  maille,  avec  les  morions 
autant  riches  et  beaux  qu'est.^possible,  l'harquebuz  ou 
scopette  luisante,  polie  et  légère;  les  fournimens  fort 
exquis  et  braves;  le  reste  ayans  armes  selon  la  qualité 
des  personnes.  Le  second  bataillon  estoit  de  Gascons, 
Armignacs,  Biscains,  Bearnois,  Basques,  Perigourdins' 
Provençaux  et  Auvergnacs,  faisans  monstre  de  dix  h 
douze  mille  hommes,  ayans  la  caire  (2}  et  le  port 
de  gens  de  guerre  ;  ce  que  le  fait  croire  est  que  ils 
sont  exercitez,  et  souvent  à  la  fatigue  et  combat  or- 
dmaire  avec  leurs  ennemis,  tant  par  terre  que  sur  la 
marme  ;  desquels  il  y  en  pouvoit  avoir  de  huict  à  neuf 
mdle  portans  long  bois,  armez  de  corselets  et  hale- 
crets,  et  deux  ou  trois  mille  harquebusiers,  avec 
mailles  et  morions.Letroisiesme  estoit  d'Allemans,  en 
nombre,  comme  j'estime,  de  sept  à  huict  mille,desquels 
estoit  colonel  le  comte  Reingrave,  gens  de  guerre  et 
asseurez,  comme  faisoient  cognoistre  à  leur  ordre  et 

(0  Long^bois  :  piques.  —  (2)  La  caire  :  la  physionomie. 

marche  de   bataille,  assez  bien  aimez  à  leur  mode, 
autant  les  A)icquiers  qu'harquebusiers. 

Quant  à  la  gendarmerie  et  cavalerie  ,  elle  estoit  or- 
donnée par  rarfcs  sur  les  flancs  de  ces  bataillons,  et  y 
pouvoit  avoir  mille  ou  unze  cens  hommes  d'armes, 
avec  la  suilte  d'archers;  les  hommes  d'armes  montez 
sur  gros  roussins  ou  coursiers  du  royaume,  turcs  et 
chevaux  d'Espagne,  avec  les  bardes  peintes  des  cou- 
leurs des  sayes  que  portoient  les  capitaines,  armez  du 
hault  de  la  teste  jusques  au  bout  du  pied,  avec  les 
haultes  pièces  et  plastrons,  la  lance,  l'espe'e,  l'estoc, 
le  coustelaz  ou  la  masse ,  sans  encore  nombrer  leur 
suitle  d'autres  chevaux  sur  lesquels  estoient  leurs  co«s- 
lilliers  et  vallets,  et,  sur  tous,  paroissoient  les  chefs 
et  membres  de  ces  compagnies,  et  d'autres  grands 
seigneurs ,  armez  fort  richement  de  harnois  dorez  et 
gravez  en  toute  sorte;  leurs  chevaux  forts  et  adroits, 
bardez  et  caparaçonnez  de  bardes  et  lames  d'acier  lé- 
gères et  riches,  ou  de  mailles  fortes  et  déliées,  cou- 
vertes de  veloux,  draps  d'or  et  d'argent,  orfaveries  et 
broderies  en  sumptuosité  indicible;  les  archers  armez 
à  la  légère,  portans  la  demie  lance,  le  pistollet  à  Tar- 
con  delà  selle,  l'espée  ou  le  coustelaz,  montez  sur 
cavallins  et  chevaux  de  légère  taille,  bien  remuans  et 
voltigeans;  entre  lesquels,  selon  le  pouvoir  que  chacun 
5e  sentoit  avoir,  n'estoit  rien  oublié  qu'il  ne  fust  des- 
ployé pour  se  faire paroistre  et  veoir  à  qui  mieux  mieux 
Quanta  lacavallerie  légère  et  harquebuserie  à  cheval, 
il  y  pouvoit  avoir  près  de  deux  mille  chevaux  légers  , 
lesquels  estoient  armez  à  la  légère  de  corselets,  bras- 
salz  et  bourguignottes,  la  demie  lance,  ou  le  pistollet 
ou  le  coutelaz,  si  bon  leur  sembloit,  ou  Tespieu  guel 

drois,  montez  sur  cavalins,  doubles  courtaux  ou  che- 
vaux de  légère  taille  et  vistes.  Dehaïquebusiers  à  cheval 
yen  avoit  de  douze  à  quinze  cens,  armez  de  Jacques 
et  manches  de  maille  ou  cuirassine^  la  bour^uignotte 
ou  le  morion,  l'harquebuz  de  trois  pieds  de  long  à  l'ar- 
çon de  la  selle,  montez  sur  bons  courtaux,  chacun  selon 
sa  puissance;  estant  M.  d'Aumalle  gênerai  sur  toute  la- 
dite cavallerie  légère.  Il  y  avoit  aussi  de  trois  à  quatre 
cens  Anglois,  lesquels  estoient  partis  de  leur  pays  à  la 
conduite  d'un  milord ,  pour  venir  à  la  guerre  pour  leur 
plaisir,  sans  commandement,  comme  je  croy ,  de  leur 
Roy;  desquels  la  pluspart  estoit  à  cheval  surguildins  (0 
et  petits  chevaux  vistes  et  prompts,  sans  estre  fort  ar- 
mez, vestus  de  juppons  courts  ,  avec  le  bonnet  rouge  à 
leur  mode  ,  et  la  lance  comme  une  demie  picque,  dont 
ils  se  sçavent  fort  bien  ayder,  et  sont  bons  hommes, 
qui  vont  de  sçav.oir  et  adresse  à  la  guerre,  comme 
l'ont  esprouve'  ceux  qui  y  ont  este  avec  eux. 

En  ceste  belle  ordonnance  trouva  le  Roy  son  ar- 
mée près  de  Metz,  qui,  avec  les  princes,  grands  sei- 
gneurs, gentilshommes  et  toute  sa  maison,  ensemble 
toutes  les  compagnies  susdites,  depuis  le  Pont  Camou- 
son  jusques-là,  commanda  tenir  ce  mesme  ordre,  et 
marchèrent  tousjours  en  bataille,  armez  de  toutes  ar- 
mes: qu  estoit  chose  admiiable  à  ceux  qui  avoient  ceste 
félicité  de  le  veoir,  son  armée  passant  par  le  bas,  le 
long  de  la  praiiie,  pour  spéculer  et  considérer  à  son 
aise  les  bataillons  de  sa  fanterie,  où  fut  caressé  et  bien 
venu  de  la  scopetterie,  qui  dura  au  moins  trois  grosses 
heures  ;  et  estoit  clairement  cogneu  à  sa  face  riante  et 
ouverte  Taise  qu'avoit  Sa  Majesté  à  veoir  tant  de  vail- 

(ï^  Guildins  :  clievaux  hongres. 

lans  hommes  en  si  grande  monstre,  demonstrans  une 
naturelle  volonté  et  affection  de  bien  faire  et  combat- 
tre pour  son  service.  Après  avoir  fait  bon  recueil  à 
plusieurs  grands  seigneurs  et  capitaines  qui  s'y  estoient 
des  premiers  avancez;  après  aussi  diverses  accollades 
et  caresses  de  ceux  qui  estoient  demeurez  avec  Sa  Ma- 
jesté' et  des  premiers,  comme  des  parens,  voisins  et 
amis ,  suyvant  le  chemin  droit  à  la  ville,  fut  salué  de 
son  artillerie  ,  qui  estoit  un  peu  au-dessus  de  son  ar- 
mée, dedans  des  vignes  sur  une  moite:  h  sçavoir  de 
seize  grosses  pièces,  canons  et  doubles  canons,  six 
grandes  et  longues  coulevrines,  six  moyennes  et  douze 
bastardes,  et  deux  paires  d'orgues^  estrange  et  nou- 
velle façon  d'artillerie  :  faisant  tout  cela  tel  et  si  mer- 
veilleux tonnerre,  qu'il  sembloit  que  le  ciel  et  la  terre 
voulussent  recommencer  la  guerre  entre  eux,  ou  que 
tout  deust  reprendre  la  première  forme  d'un  caos  ;  es- 
tant le  sieur  d'Estréegrand-mîïistre  et  gênerai  sur  toute 
ladite  artillerie  ,  sage  et  prudent  seigneur  auquel 
telle  charge  est  bien  convenable,  pource  qu'il  a  le 
soing  et  solicitude  qui  y  est  requise.  Ici  ne  veux  pas- 
ser l'entreprinse  brave  que  dressèrent  les  ennemis,  et 
presume-t-on  que  c'estoient  ceux  de  la  garnison  de 
Theonville.  Cependant  que  toute  ceste  armée  estoit 
ainsi  en  bataille,  et  que  ceux  qui  estoient  ordonnez 
pour  garder  les  bagages,  s'abusoient  a  regarder  ceste 
triomphante  et  brave  assemblée,  vindrent  donner  de- 
dans quelques  vallets  et  gougeats  qui  y  estoient  de- 
meurez, mesmement  du  costé  des  lansquenets,  des- 
quels emmenèrent  le  meilleur  et  le  plus  aisé  à  porter, 
avant  qu'on  eust  donné  ordre  et  depcsché  gens  pour 
les  suyvre  et  repoulser. 

Le  dix-hiiictiesme  d'avril,  le  Roy  après  un  peu  avoir 
considéré  et  visite'  le  dehors  de  la  ville  de  Metz,  entra 
par  la  porte  Clianipenoise,  où,  avec  le  poisle  et  ciel 
triomphant,  quatre  des  premiers  gentilshommes  de  la 
ville  l'attendoient ,  soubs  lequel  estoit  Sa  Majesté' 
royale,  les  clerons  et  trompettes  sonnans,  avec  les  bla- 
sons et  armoiries  de  France,  les  heraults  d'armes  ves- 
tuz  de  leurs  cottes  de  veloux  cramoisi  azuré',  semées  de 
fleurs  de  lys  ;  les  deux  cens  Suisses  marchans  en  bataille 
des  premiers,  que  trois  cardinaux  suyvoient,  vestuz  de 
leurs  longues  robes  rouges,  et  leurs  rochets  dessus:  à  sça- 
voir  messieurs  les  cardinaux  de  Lorraine,  de  Chastillon 
et  deLenoncourt,  archevesquedeMetz;  puis  M.  lecon- 
nestable,  la  teste  descouverte,  armé  de  toutes  pièces, 
portant  l'espée  nue  devant  Sa  ^Majesté,  à  l'entour  de 
laquelle  estoient  tous  les  princes  et  grands  seigneurs 
presque  de  tout  son  royaume,  en  une  magnificence  et 
pompe  inestimable;  à  sa  suite,  toute  sa  maison,  ses  gar- 
des, et  un  nombre  infini  d'autres  qui  l'avoientsuyvy  en 
la  presse  pour  veoir  ce  triomphe.  Je  laisse  à  penser 
le  peuple  qui  estoit  par  les  rues,  aux  fenestres,  aux 
galetas  et  sur  les  maisons,  pour  contempler  une  si 
nouvelle  et  esmerveillable  haultesse.  Certainement 
n'estoit  celuy ,  depuis  les  enfans  jusques  à  ceux  qui  al- 
loient  à  potences  de  vieillesse,  qui  ne  dist  et  confcs- 
sast  n  avoir  jamais  veu  n'ouy  parler  d'une  telle  com- 
pagnie et  noblesse  :  dequoy  pourroient  faire  foy  tous 
ceux  qui  l'ont  ainsi  veu.  Devant  le  grand  temple  ar- 
riva le  Roy  en  ce  triomphe,  où  se  trouva  tout  le  clergé 
et  chapitre  de  Sainct-Estienne,  avec  divers  habits  de 
grand  prix  etvaleur,  et  plusieurs  reliquaires  et  digni- 
tez.  Près  de  là,  descendirent  premièrement  messieurs 


•^O  [l55l]     COMMEIVTAIRES 

les  cardinaux ,  puis  M.  le  connestable ,  lequel  à  pied 
retourna  devers  Sa  Majesté',  luy  prestant  la  main  pour 
descendre  de  cheval,  ainsi  que  feirent  après  tous  les 
princes  et  grands  seigneurs  qui  en  estoient  les  plus 
prochains.  Le  Roy,  s'approchaiTt  près  du  clergé,  meit 
la  main  dextre  sur  les  évangiles,-  protestant  et  faisant 
vœu  de  garder  et  defFendre  à  son  pouvoir  les  droicts, 
libériez  et  prééminences  de  ceste  très-ancienne  et  opu- 
lente oité,  selon   que  depuis  s'est  veu  (0.  Après  plu- 
sieurs cérémonies,  tout  le  clergé  commença  en  musi- 
que à  chanter  cantiques  et  louanges  à  Dieu,  auquel 
respondoient  les  orgues  et  divers  instrumens  harmo- 
nieux. Le  Roy,  suivy   de  tous  les  princes  et  grands 
seigneurs,    entra  en  ceste  triomphante   et  tant  riche 
maison  de  Dieu,  et  lieu  d'oraison  ,  en  laquelle  il  acheva 
la  sienne  fort  dévotement.  Le  logis  de  Sa  Majesté  estoit 
appareillé  au   palais  archiépiscopal  auquel  fut   con- 
duite ;  et  peu  de  temps  après,  aucuns  gentilshommes 
de  la  ville,  lesquels  y  estoient  demeurez,  ou  pour  tenir 
le  party   de  France   ou  pour  ne  se  sentir  coulpables 
d'aucunes  charges  suspectes,  luy  vindrent  faire  la  ré- 
vérence, et  par  M.  de  Guise  le  feirent  supplier  très- 
humblement  de  leur  pardonner  s'ils  l'avoient  ofî'ensé 
en  chose  que  ce  fust ,  promettant  luy  estre  cy-après 
fidèles  et  loyaux.  Et  pource  que  tous  les  citoyens, 
mesmement  le  populaire,   estoient  lort   estonnez  âe 
veoir  tant  de  gens  de  guerre  logez  en  leurs  maisons, 
ce  que  jamais  n'avoient  accoustumé  ne  veu  ,  sans  sça- 
voir  la  conséquence,   requirent  que  son   bon   plaisir 

(0  Selon  que  depuis  s'est  veu.  Au  contraire,  daprès  les  conseils  du 
connétable,  Henri  II  abolit  les  privilèges  de  la  ville  de  Metz,  faute 
qui  eut  des  suites  funestes.  (Voyez  les  Mémoires  de  Vieilleville ,  livre  IV, 
chapitre  \f\.) 

fustd'y  statuer  une  ordonnance;  à  quoy  Sa  Majesté,  de 
clémence  royalle,  feit  response  pleine  de  pai  faite 
humanité'  et  douceur,  qui  les  contenta  fort,  disant 
qu'il  n'estoit  là  venu  pour  les  destruire  et  ruiner, 
mais  pour  les  défendre  et  garder  en  leurs  droicts  et- 
privilèges  ,  et  ce  qu'il  avoit  entreprins  si  avant,  estoit 
pour  la  doute  que  son  ennemy  ne  s'emparast  de  leur 
ville  et  biens,  pour  après  l'endommager  et  ses  pays. 
Au  surplus  commanda  à  M.  le  connestable  de  faire 
publier  dedans  la  ville  et  es  environs  par  toute  son 
armée,  qu'à  peine  de  la  mort  et  griefve  punition, 
homme  ne  fust  si  hardy  de  prendre  ne  transporter 
aucune  chose  sans  payer  raisonnablement,  si  ceux  à 
qui  elle  appartiendroit  se  trouvoient  ;  de  ne  battre  ne 
molester  leurs  hostes  ny  habita ns  du  territoire  de 
Metz;  de  s'en  aller  ne  partir  du  logis  sans  les  contenter; 
de  ne  mettre  la  main  aux  armes,  si  ce  n'estoit  contre  ses 
ennemis.  Ce  que  fut  fait  et  publie'  dedans  et  dehors  la 
ville,  et  aux  environs  furent  leve'es  potences  et  signes 
patibulaires,  pour  en  donner  plus  grande  cognois- 
sance  à  tous. 

Geste  ordonnance  fut  tenue  et  si  bien  observée  en 
toute  l'armée  du  Roy,  sans  mutinemens  ne  violences, 
que  au  départir  chacun  s'en  alla  content,  et  demeura 
au  peuple  une  bonne  opinion  de  nous,  en  louant  l'hu- 
manité du  Roy  et  la  noblesse  de  France.  Cependant 
les  chevaux -légers  et  harquebusiers  à  cheval,  qui 
trottoient  des  premiers,  et  estoient  logez  assez  près  de 
Theon ville,  d'heure  à  heure  s'y  alloient  présenter  et 
appeller  ceux  de  là-dedans  à  l'escarmouche  ;  et  ne  se 
passoit  jour  que  n'en  fussent  dressées  maintes,  tant  par 
les  sorties  des  Bourguignons  que  par  la  semonce  des 

nostres,  desquels  la  pluspart  estoient  jeunes  hommes  ^ 
qui  avoient  le  feu  à  la  teste ,  et  qui  ne  cherchoient 
que  nouvelles  entreprinses  et  à  veoir,  toutefois,  tous- 
jours  à  la  conduite  de  vieux  routiers  de  guerre,  et  ca- 
pitaines usitez  et  expérimentez.  J'estime  qu'autant  en 
estoit  -  il  du  costé  des  ennemis;  parquoy  ne  pouvoit 
advenir  autrement,  et  est  facile  à  croire  qu'on  y  pou- 
voit veoir  divers  passages  de  cest  art,  et  de  braves  et 
vaillans  hommes. 

Trois  jours  le  Roy  séjourna  en  ceste  riche  et  puis- 
sante cité  de  Metz,  pour  sçavoir  et  cognoistre  le  rege- 
ment  de  tous  leurs  estats  et  gouvernement  de  leur  re- 
publique, pour  confirmer  les  bons  et  abolir  les  perni- 
cieux et  dommageables,  et  ériger  loix  et  ordonnances 
pour  la  conservation  et  maintien  d'icelle  communion, 
au  contentement  de  chacun  estât ,  entre  autres  choses, 
pour  délibérer  de  la  fortification  selon  sa  volonté  ;  et 
dès-lors  en  furent  proposez  les  moyens,  et  fut  com- 
mencé à  y  besongner,  à  faire  raser  et  abbattre  plusieurs 
petites  casettes  et  maisons  de  plaisir,  que  les  bourgeois 
et  citoyens  avoient  basti  en  leurs  jardins  et  vignes,  au 
long  des  fossez,  près  des  murailles,  lesquelles  pou- 
voient  grandement  servir  aux  ennemis  à  faire  leurs  ap- 
proches; et  pour  estre  une  coste  trop  prochaine  d'une 
montagne  qui  pouvoit  commander  et  nuire  fort  à  la 
défendre,  fut  conclud,  selon  la  resolution  de  tous  les 
ingénieurs,  et  de  ceux  qui  entendent  l'industrie  des 
fortifications,  de  coupper  de  la  ville  en  cest  endroit, 
et  y  eslever  une  tranchée  et  rempart,  de  grandeur  et 
haulteur  au  niveau,  le  plus  que  seroit  possible,  de  cette 
coste.  A  toutes  ces  choses,  et  plusieurs  autres  néces- 
saires ayant  estably  une  police,  laissant   M.  de  Gon- 

nor,  frere  de  M.  le  maresclial  de  Brissac,  gouverneur 
et  son  lieutenant,  avec  la  compagnie  de  M.  le  comte 
de  Nanteuil  (lequel  et  M.  de  Jametz  estoient  pour  os- 
tages  donnez  au  duc  Maurice),  et  deux  cens  chevaux- 
légers,  deux  cens  harquebusiers  à  cheval,  et  douze 
enseignes  de  fanteiie,  tant  pour  la  garde  de  la  ville 
que  conduite  des  vivres  et  munitions  qui  en  sortoient 
etvenoient  des  autres  lieux  circonvoisins,  pour  suyvre 
nostre  armée. 

Le  Roy  en  partit  le  jeudy  après  Pasques,  vingtiesme 
d'apvril,  pour  commencer  son  voyage,  et  fut  son  ar- 
me'e  leve'e  des  environs  par  M.  le  connestable,  qui  en 
estoit  gênerai,  et  le  premier  à  l'avant-garde,  accom- 
pagné de  la  pluspart  des  princes  et  grands  seigneurs 
que  j'ay  cy  devant  nommez,  sans  d'autres  qui  y  arri- 
voient  chacun  jour.  Le  surplus  estoit  à  la  suitte  du 
Roy,  estant  Sa  Majesté  la  première  en  sa  bataille, 
pour  estre  exemple  à  tous  de  le  suyvre,  mesmement 
en  justice  j  car  ne  se  peult  nier  que  durant  tout  ce 
voyage,  et  tant  que  ses  enseignes  ont  esté  desployées 
aux  champs,  que  n'ait  commandé  et  observé  une  jus- 
tice tant  grande  et  sévère  en  son  camp ,  que  les  enne- 
mis et  estrangers  s'en  esmerveilloient;  qui  me  fait  pen- 
ser et  croire,  avec  les  prières  du  pauvre  peuple,  que 
le  supernel  Dieu  des  batailles  luy  avoit  mis  les  armes 
au  poing,  pour  dompter  les  hommes  qui  s'estimoient 
invincibles.  A  l'arriere-garde  n'y  avoit  que  trois  ou 
quatre  cens  hommes  d'armes  qui  demeuroient  tous- 
jours  à  la  queue  pour  faire  suyvre  ce  que  venoit  après, 

ou  pour  empescher  que  les  villains  et  Marango^s  (0 

♦ 

(»)  Marangets  :  les  haLitaus  du  canton  de  Morange.  Ils'  passoienl 
pour  ennemis  implacables  des  Français. 

ne  détroussassent  ceux  qui  ne  pouvoient  aller  si-tost 
que  les  premiers,  ou  les  bagages  qui  estoient  demeu- 
rez et  arrestez  par  les  chemins  par  accident.  Je  ne 
puis  donner  certaine  raison  pourquoy ,  car  à  moy 
tels  secrets  n'estoient  communiquez.  Toutefois  je 
pense  que  c'estoità  cause  que  n'avions  point  d'ennemis 
au  doz  qui  fussent  si  forts  que  nous.  Aussi  estoit 
grand  bruit  que  le  Roy,  avec  ceste  puissante  armée, 
s'alloit  joindre  au  duc  Maurice,  lequel,  avec  une  au- 
tre, avoit  jà  repris  plusieurs  villes  des  protestans,  les 
remettant  en  leur  première  liberté,  et  dechassant  les 
garnisons  que  l'Empereur  y  avoit  assis,  pour  leur  te- 
nir le  pied  sur  la  gorge;  qui  attendoit  le  Roy  auprès 
d'Auspourg,  devers  lequel  de  Metz  y  avoient  este' 
envoyez  le  sieur  de  Montmorancy,  les  comtes  de  Vil- 
lars  et  Ringrave,  pour  en  sçavoir  certaines  nouvelles; 
si  est-ce  que  la  publique  renommée  et  commune  opi- 
nion de  tous,  jugeoit  toutes  ces  intelligences  et  simu- 
lations estre  un  faux  appast  et  couverte  amorce  de 
mauvais  goust,  de  laquelle  toutefois  le  succez  n'est 
tourné  grandement  à  nostre  préjudice.  Pour  ce  jour 
que  le  Roy  deslogea  de  Metz ,  l'armée  ne  feit  grande 
traicte,  et  campa  à  une  lieue  et  demie  près,  en  deux 
petits  villages  desquels  l'un  s'appelle  Serre  et  l'autre 
Gouin. 

De  ce  lieu  le  lendemain  partit,  et  alla  camper  à 
Racourt  et  Rouvres,  près  d'une  petite  ville  appellée 
Numiny  (0,  des  appartenances  du  comte  de  Vaude- 
mont,  située  au  pendant  d'une  petite  montagne  au 
desspubs  de  laquelle  coule  une  petite  rivière  qu'ils  ap- 
pell^it  Seille,  qui  va  passer  à  Metz  ;  l'avant-garde  es- 

'0  Numiny:  Nomeny. 

toit  campée  un  peu  au  dessus.  Quant  à  nominei  de 
mot  à  mot  les  villages,  lieux  et  places,  où  toute  ceste 
grande  ariiiée  a  passé  et  campe',  sinon  les  plus  fa- 
meux, et  où  a  este'  exécute'  acte  méritant  à  estre  note'  et 
mis  par  escrit,  avec  ce  qu'est  fort  difficile  pour  estre 
les  noms  estranges  et  malaisez  à  nouimer,  encore  ne 
le  peux -je  faire  pource  que  le  plus  souvent  la  gen- 
darmerie estoit  estendue  en  divers  endroits  pour  trou- 
ver vivres  plus  aise'ment,  pour  eux  et  leurs  chevaux,  a 
la  moindre  foule  du  peuple,  et  ne  demouroit,  tant  do 
Tavant-garde  que  de  la  bataille,  sinon  les  personnes  des 
princes,  quelques  grands  seigneurs  et  gentilshommes 
de  leur  suite,  la  maison  du  Roy  et  ses  gardes  avec  la 
fanterie  tant  Françoise  que  d'Allemans,  fors  en  lieu  serre, 
mal  aisezou  suspects,  et  ne  veux  oublier  avant  qu'en- 
trer plus  avant,  que  toute  l'armée,  sçavoir  :  hommes 
de  combat,  tant  de  cheval  que  de  pied,  durant  le 
voyage,  voire  jusques  au  rompement  du  camp,  a  mar- 
ché en  campagne,  tenant  tousjours  ordre  de  bataille, 
ce  qui  nous  travailloit  grandement,  et  a  fait  mourir 
beaucoup  de  gens  de  bien  et  de  braves  hommes,  par 
fièvres  continues,  pleurésies  et  diverses  maladies.  Plu- 
sieurs autres,  dès  ce  temps,  ont  longuement  traisnez 
et  languy,  à  la  fin  sont  morts  diversement.  Une  des 
principalles  causes  est  que  beaucoup  de  personnes, 
selon  leurs  qualitez  et  commoditez,  par  le  temps  de 
paix  et  repos,  s'estoient  tant  relaschez  et  abandonnez 
à  leurs  aises  et  voluptez,  qu'advenue  ceste  soudaine 
entreprise,  pour  peu  de  peine  et  travail  estoient  aba- 
tuz  et  demeurez  soubs  le  faiz;  depuis,  la  continuation 
et  âccoustumance  nous  a  renduz  usagers  de  nécessité. 
Au  partir  de  ce  lieu,  fut  pris  le  chemin  à  une  petite 

villette  nommée  Luneville,  située  en  lieu  propre  pour 
l'usage  de  vivre,  aux  racines  de  petites  collines,  et 
montaignettes  où  il  y  a  quelques  vignobles  et  terres  de 
labeur,  près  de  laquelle  passe  une  petite  rivière  qui 
s'appelle  Savon  ;  de  l'autre  costé  a  une  prairie  grande 
et  spacieuse,  à  l'entour  de  plusieurs  villages  et  censés. 
Le  Roy,  M.  le  connestable,  les  princes  et  grands  sei- 
gneurs estoient  logez  dedans  la  ville  ;  les  gentilshom- 
mes de  sa  maison  et  ses  gardes  estoient  au  fauxbourg  ; 
le  reste  estoit  campé  à  l'entour,  et  la  gendarmerie  aux 
villages. 

Le  lendemain,  le  Roy  et  son  armée  en  deslogea,  et 
y  demoura  dedans  une  enseigne  de  gens  de  pied  et 
quelques  harquebusiers  à  cheval,  pour  l'escorte  de  la 
munition  qui  nous  suivoit,  et  alla  loger  à  Blamont , 
une  autre  petite  ville  capitale  d'une  comté  qui  en  re- 
tient le  nom,  en  laquelle  estoit  la  duchesse  de  Lor- 
raine, pourcc  qu'on  disoit  ladite  comté  estre  de  son 
assignai,  et  ordonnée  pour  se  retirer.  L'assiette  en  est 
belle  et  plaisante,  presque  semblable  à  celle  de  Lune- 
ville,  sinon  que  le  terrouer  n'est  si  bon  ni  fertile.  Le 
Roy,  M.  le  connestable,  les  princes  et  grands  sei- 
gneurs estoient  logez  la  pluspart  dedans  le  chasteau  et 
dedans  la  ville;  le  reste  du  camp  à  l'entour,  et  la  gen- 
darmerie es  prochains  villages.  Dedans  ceste  ville  de- 
moura pareillement  une  enseigne  de  gens  de  pied  et 
quelque  cavallerie  pour  la  mesme  fatigue  que  ceux 
de  Luneville.  Le  jour  ensuyvant,  vingt-septiesme  d'a- 
vril, la  gendarmerie  de  l'avant-garde  feit  une  grande 
traicte  de  cinq  grandes  lieues  du  pays,  qui  en  valent 
dix  parisiennes,  pour  estre  le  pays  tous  bois,  brous- 
sailles, essars,  bossu  et  raboteux,  et  les  villages  petits 

<^.t  escartez,  mal  aisez  à  loger  grosses  compagnies,  et 
allasmes  loger  aux  plus  prochains  d'une  petite  ville 
appelle'e  Salebourg  (i),  appartenant  au  duc  de  Lor- 
raine, dernière  ville  de  sa  comte'  de  Yaulges,  au  pied 
des  montagnes  qui  séparent  ladite  comté  d'Allemagne. 
L'assiette  est  assez  mal  plaisante  à  l'œil,  pour  estre  en 
lieu  ])as  et  marescageux  d'un  coste',  et  d'autre  trop 
prochaine  des  montagnes  et  grandes  forests  ;  toutefois 
je  la  penserois  abondante  en  grands  profits  de  bestail 
et  nourriture.  Le  B.oy  et  le  reste  de  son  armée  sé- 
journa audict  Blamont  un  jour,  et,  au  partir  de  là, 
vint  camper  en  deux  assez  bons  villages,  appeliez, 
l'un  Ubigny,  et  l'autre  Sainct-Georges.  En  ce  lieu 
furent  apportées  les  nouvelles  de  la  paix  entre  le  Pape 
et  le  Roy.  Près  de  Salebourg,  son  armée  estoit  cam- 
pée au  long  du  pendant  d'une  montagne,  ayant  au- 
dessus  les  bois  et  au-dessou])S  la  prairie,  et  une  petite 
rivière  de  laquelle  je  ne  sçay  seurement  le  nom,  si  ce 
n'est  celle  qui  passe  à  Blamont  et  à  Luneville,  sortant 
de  ces  montagnes.  Près  de  là,  ,M.  le  connestable,  Fa- 
vant-garde  estant  campée  à  la  portée  d'une  coule- 
vrine  près  de  la  ville,  estoit  logé  dans  une  grosse  mai- 
son en  un  petit  village  où  n'y  avoit  que  trois  ou  quatre 
maisons  et  quelques  grandies.  Tout  à  l'entour  estoient 
dressées  les  tantes  et  pavillons  des  princes  et  grands 
seigneurs.  Le  Roy,  à  demie  lieue  plus  arrière,  estoit 
logé  en  un  chastelet  édifié  nouvellement  en  un  essart, 
sur  une  petite  montagne.  Tout  à  l'entour  estoit  la  ba- 
taille campée,  et  un  peu  arrière  estoient  logez  ses  gen- 
tilshommes et  ses  gardes.  Deux  jours  fut  séjourné  en 
ce  lieu,  tant  pour  attendre  l'artillerie  et  les  munitions, 

(0  Salebourg  :  Sarbourg. 

que  de  toutes  parts  es  environs  estoient  envoyez  com- 
missaires et  hommes  députez  pour  amasser  vivres,  et 
amener  toutes  provisions  au  camp,  pource  que  de 
France  ne  d'autres  lieux  derrière  nous  n'en  venoit 
plus,  ou  pour  estre  desjà  trop  esloignez  de  nos  limi- 
tes, ou  à  raison  qu'estions  près  du  passage  par  lequel 
l'armée  devoit  descendre  en  la  plaine  de  Salverne  (0. 
Ainsi  fut  fait  en  partie  ce  peu  de  séjour,  pour  donner 
temps  à  ceux  qui  estoient  derrière  de  nous  reprendre, 
et  s'assembler  avec  nous  pour  passer  ce  pas,  qui  estoit 
sans  mentir  fort  scabreux  et  dangereux  à  petites  com- 
pagnies, estant  plein  de  bois  forts  et  obscurs,  les  che- 
mins estroits  et  creux.  Au-dessus  estoient  rochers  hauts 
et  inaccessibles,  sinon  avec  grande  difficulté',  desquels 
les  brigands  peuvent  de  loing  veoir  ceux  qui  y  doi- 
vent passer,  les  attendre  et  enfermer,  Sans  avoir  moyen 
de  s'en  retirer.  Quant  aux  vivres,  je  ne  peux  dire  que 
jus^ques-là  nous  ayons  eu  nécessité  de  ce  que  touche 
la  vie  de  l'homme,  sinon  de  vin  aucunement  ;  les  che- 
vaux n'y  mangeoient  pas  leur  saoul,  mesmement  ceux 
de  la  bataille;  car  nous  estions  ja  bien  avant  en  la  sai- 
son ,  et  près  du  temps  commode  à  recueillir  les  foings 
nouveaux,  estans  les  vieux  bien  cours  et  presque  tous 
mangez.  Quant  à  l'avoine,  les  bons  bleds  estoient  si 
chers,  que  le  pauvre  peuple  estoit  fort  aise  d'en  faire 
son  pain  et  substance,  qui  l'encherissoit  grandement; 
encore  ce  peu  qu'en  restoit,  les  gros  usuriers  l'avoient 
retiré  et  reserré  dedans  les  villes ,  ou  le  vendoient 
chèrement  et  au  double,  à  grand'requeste  et  prière. 
Vray  est  quenous,  qui  estionsà  l'avant-garde,  qui  trot- 
tions des  premiers  sur  le  pays,  avions  Tadvantage  d'en 

^.0  Saherne  :  Saverue. 

trouver  et  recouvrer  plustost  que  ceux  qui  nous  suy- 
voient,  bien  souvent  par  grandes  traictes  surprenans  les 
paysans  avant  qu'ils  eussent  moyen  de  retirer  leurs 
biens,  et  le  plus  souvent  n'en  laissions  gueres  à  ceux 
qui  vençient  après ,  pour  la  mauvaise  considération 
que  nous  autres  François  avons.  Et  ce  peu  que  demou- 
roit  à  nostre  parlement,  le  pauvre  homme  le  cachoit 
le  plus  estroictement  qu'il  avoit  le  moyen ,  de  crainte 
que  ne  luy  fust  ravy  des  derniers.  Vray  est  que  lès 
bleds  estoient  jà  grands  en  herbe,  qui  aidoient  fort  à 
soustenir  et  vivre  beaucoup  de  chevaux  ;  mais  les 
grands  chevaux  de  service,  après  qu'ils  en  avoient 
tasté ,  devenoient  vains,  vagues,  et  dirainuoient  d'en- 
bonpoinct  et  force.  En  ce  lieu  (  comme  couroit  le 
bruit  )  le  Roy  eut  nouvelles  du  duc  Maurice,  duquel 
ordinairement  en  estoient  forgées  mille  sortes  de  paro- 
les, et  plustost  en  mal  qu'en  bien,  pour  la  desfiance 
que  chacun  pronostiquoit  de  luy. 

A  Salebourg  demoura  une  enseigne  de  gens  de  pied 
et  quelques  chevaux  légers,  et  le  deuxième  jour  de 
may,  le  Roy  avec  toute  son  armée  en  partit,  et  alla 
loger  en  deux  petits  villages  dedans  des  bois,  appel- 
iez Meltebourg  et  Andressenty  ,  qui  sont  à  l'evesque 
de  Strasbourg  deux  lieues  de  Saleljourg,  ses  gen- 
tilshommes et  ses  gardes  et  toute  la  bataille  campée  à 
l'entbur  de  Sa  Majesté;  M.  le  connestable  et  l'avant- 
garde  ,  un  quart  de  lieue  plus  avant  en  un  autre  village 
nommé  Andreoux,  qu'on  disait,  s'il  m'en  souvient, 
appartient  au  comte  Palatin  ,  où  il  y  a  une  grosse  tour 
quarrée  en  forme  de  pavillon,  assez  forte,  en  laquelle 
on  laissa  cinquante  harquebuziers,  pource  qu'elle  est 
à  l'entrée  du  passage  du  costé  de  deçà,  et  sur  le  front 

des  bois  qui  durent  jusques  au  pied  des  montagnes, 
de  l'autre  part  longs  et  larges,  de  fort  fascheux  et  es- 
trange  chemin.  Ce  jour  mesme  la  gendarmerie  de  l'a- 
vant-garde  passa  ce  passage,  et  devallasmes  en  un  gros 
village  nommé  Sainct-Jouan ,  où  esj;  situe'e  jine  ab- 
baye de  femmes  en  sauve -garde  du  comte  Ringrave. 
Là  nous  trouvasmes  force  bons  vins,  qui  renforça  de 
beaucoup  nostre  bien  venue.  Aucuns  allèrent  descendre 
droit  à  Salverne,  et  furent  logez  au  pied  des  mon- 
tagnes, du  haut  desquelles,  tant  que  la  veue  se  peut  es- 
tendre,  on  descouvroit  une  belle  et  fort  grande  plaine, 
qui  dure  près  de  six  grandes  lieues  du  pays,  qui  val- 
lent  plus  de  dix  françoises,  peuple'e  de  gros  et  grands 
villages,  riches  et  opulens,  de  bois,  rivières,  ruisseaux 
prairies  et  autres  lieux  de  proufit,  que  ceux  du  pays 
appellent  la  valle'e  d'Aussaiz.  Le  tenouer  est  gras  et 
fertile,  qui  rend  les  hommes  habilans  cette  contrée 
fiers  et  hautains,  pource  qu'ils  ne  sont  chargez  ne  fou- 
lez de  grandes  exactions,  et  n'ont  accoustumé  de  veoir 
gens  de  guerre  couchez  en  leurs  lits,  ne  manger  si  pri- 
vémentàleurs  tables;  mais,  selon  le  commun  proverbe, 
ce  sont  eux  qui  le  font  aux  autres.  Ce  que  tant  les 
estonna  au  commencement,   que  beaucoup  abandon- 
noient  leurs  maisons  et  biens ,  et  s'eufuyoient  aux  bois. 
Ainsi  noz  soldats  commencèrent  à  faire  un  grand  dé- 
sordre, et  le  tout  estant  à  l'abandon,   se  meirent  à 
piller  et  robber  oîi  ne  se  trouvoit  à  qui  respondre, 
car  la  volonté  prompte  plus  à  mal  qu'à  bien,  leur  aug- 
raentoit  le  désir  de  l'exécution  ,  aussi  que,  le  plus  sou- 
vent, la  robe   abandonnée  se   presentoit  à  la  prise. 
Le  lendemain,  le  Pxoy  et  toute  l'armée  traversa  ces 
grandes  forests  et  devalla  en  celle  belle  plaine  ;  mais 

non  sans  grande  peine  l'on  y  feit  descendre  rartillerie 
et  les  munitions,  tellement  qu'à  traverser  tous  ces 
forts  de  bois  et  rochers  y  eut  des  bagages  beaucoup 
destroussez,  quelque  escorte  et  conduicte  qu'il  y  eust, 
mesmement  ceux  qui  estoient  sur  chariots  et  charrettes; 
car,  estant  le  chemin  estroit  etrabotteux,  facilement 
se  rompoient  les  essois  (0,  les  lymons,  ou  quelque 
autre  chose,  ou  bien  versoient;  pourquoy  deraou- 
roient  derrière,  et  les  villains  bandoliers  avoient  le 
moyen  et  loisir  de  les  saccager  et  retirer  dedans  l'es- 
pesseur  du  tailliz  avant  que  peussent  estre  secouruz. 
Les  autres,  sur  mulets  et  sommiers,  qui  pouvoient 
suy vre ,  ne  tomboient  en  tel  danger.  Il  y  avoit  aussi 
tant  grande  suite  et  quantité  de  bagages,  qu'ils  tenoient 
plus  de  pays  et  faisoient  plus  de  monstre  que  toute 
l'arme'e  ;  qu'est,  selon  le  jugement  de  beaucoup,  une 
chose  mal  ordonne'e,  causant  un  desordre  et  famine  de 
camp.  Et  n'y  avoit  jusques  aux  simples  soldats  et  val- 
lets  qui  ne  feissent  traisner  mille  bardes  et  brouilleries 
sur  chariots  et  charrettes,  ou  sur  chevaux  et  jumens. 
Le  Roy,  M.  le  connestable,  les  princes  et  grands  sei- 
gneurs, estoient  logez  dedans  la  ville  de  Salverne,  le 
reste  aux  fauxbourgs,  ou  campée  à  l'entour.  Toute 
la  fanterie  estoit  logée  et  estendue  le  long  de  la  prai- 
rie ,  faisant  une  belle  et  grande  monstre  ;  la  gendarme- 
rie  et  cavallerie  de  l'avant-garde  estoit  deux  lieues  plus 
avant  logée  en  gros  et  riches  villages,  ausquels  le  plus 
communément  trouvions  abondance  de  vivres,  mes- 
mement de  bleds  et  vins,  et  peu  de  foins  et  avoines, 
Salverne  est  une  petite  ville  qui  est  du  domaine  de 
l'evesque  de  Strasbourg,  située  au  pied  des  montagnes, 

{^)  £ssois  :  essieux. 

sur  le  grand  chemin  et  passage  par  lequel  on  descend 
des  pays  de  deçà  pour  aller  à  Strasbourg,  Spire, 
Francfort  et  en  tous  endroits  des  Allemagnes;  parquoy 
est  habitée  de  riches  marchands ,  qui  trafiquent  en  di- 
vers endroits  d'une  part  et  d'autre.  L'assiette  est  fort 
belle  et  plaisante,  commode  pour  le  plaisir  et  prou- 
fit,  bien  bastie  de  beaux  édifices  et  maisons  à  leur 
mode.  Elle  a  le  soleil  levant  du  coste'  de  la  haute  Al- 
lemagne, l'occident  à  l'endroit  des  montagnes,  les 
Suisses  et  la  Franche  Comté  à  midy ,  et  les  bas  AUe- 
mans  à  septentrion.  Elle  a  en  front  les  labourages  et 
terres  de  rapport  en  grande  estendue,  un  peu  au  des- 
soubs  les  prairies  longues  etUarges,  arrousées  d'une  pe- 
tite rivière,  et  grande  abondance  de  fontaines  et  sources 
vives:  au  doz,  sur  les  cousteaux  et  pendans  des  monta- 
gnes, sont  les  vignobles,  esquels  croissent  de  fort  bons 
vinsblancset  rouges;  au  dessus  les  bois  et  chauffages.  Sur 
trois  hauts  rochers  au  dessus  sont  trois  vieux  chasteaux, 
forts  de  situation  et  non  d'art  comme  je  pens,  toutefois 
que  je  ne  les  ay  point  veuz  de  près,  estant  le  chemin 
mal  aise' et  dangereux  pour  la  hauteur  du  lieu.  Prës 
de[cette!ville  fut  la  desfaite  des  Luthériens  et  la  victoire 
acquise  par  feu  de  bonne  mémoire  le  bon  duc  An- 
thoine  de  Loi  raine  (0.  Elle  est  environnée,  du  costé  de 
la  plaine,  de  gros  villages,  à  une  et  deux  lieues  près 
desquels  estoit  logée  toute  la  gendarmerie ,  qui  se  sen- 
toit  fort  soulagée  d'estre  plus  au  large  qu'elle  n'avoit 
esté  auparavant  :  ce  que  par  le  Roy  et  son  conseil  fut 

(ï)  Le  bon  duc  Anthoine  de  Lorraine.  Ce  fut  le  duc  Claude  de  Guise 
qui ,  de  concert  avec  le  comte  de  Taudemont  son  frère,  remporta  cette 
victoire  sur  des  fanatiques  d'Allemagne  qui,  poussant  jusqu'aux  der- 
nières conséquences  les  principes  de  Luther,  prètendoient  que  tous  les 
biens  étoient  communs.  (Voyez  du  Bellay,  livre  III.  ) 

prudemment  considère',  faisant  en  ce  beau  lieu  tem- 
poriser son  armée  trois  jours  entiers  pour  un  peu  la 
refrescliir  et  délasser  des  longues  traites  qu'on  avoit 
fait  auparavant,  pour  entendre  aussi  plus  certaines 
nouvelles  du  duc  Maurice  et  de  sa  délibération.  En  ce 
lieu  vindrent  au  Pxoy,  de  divers  endroits,  ambassa- 
deurs et  grands  personnages,  les  uns  pour  s'offrir  et 
leur  pouvoir  à  son  service  ;  les  autres  pour  obtenir, 
pour  eux  et  leurs  subjects,  descharges  et  soulagemens  ', 
mesmement  des  Suisses,  pource  que  ceux  de  la  Franche 
Comté  estoient  en  grande  crainte  que  toqte  ceste  nue'e 
ne  tombast  sur  eux.  Toutefois,  à  la  faveur  des  cantons , 
si  le  Roy  en  avoit  quelque  volonté,  changea  d'opi- 
nion. De  la  ville  de  Strasbourg  devers  Sa  Majesté 
fut  envoyé  un  houpeniaji„  c'est  à  dire  en  allemant 
seigneur,  pour  la  supplier  d'avoir  souvenance  et  esgard 
à  la  bonne  volonté  qu'ils  avoient  à  luy  faire  service ,  et 
vouloir  supporter  et  soulager  leur  plat  pays  le  plus 
que  seroit  possible,  offrans  vivres  et  provisions  en 
payant  raisonnablement  j  ce  que  pleut  au  Roy,  et  leur 
accorda  libéralement,  ainsi  que  se  disoit  communé- 
ment. 

Audit  lieu  de  Salverne  furent  faites  grandes  exécu- 
tions, par  les  prevosts  et  ministres  de  justice,  d'aucuns 
soldats  qui  destroussoient  les  munitions,  pilloient  et 
ramenoient  des  villages  plusieurs  meubles,  comme 
linges,  habits ,  vaisselles,  bestail  et  chevaux,  et  ce  que 
pouvoient  rencontrer  ;  et  ne  sceut  encore  estre  tant 
rigoureuse  la  punition  ,  qu'on  les  en  peust  divertir , 
tant  pour  trouver  les  maisons  ouvertes  et  abandonnées, 
que  par  faute  de  bonne  police  qu'on  avoit  oublié  à  y 
mettre  dès  le  commencement,  que  nous  laisserons  à 

6. 

disputer  aux  bien  sçavans  et  bien  entendus  en  ces  ma- 
tières. 

Le  sixiesme  jour  de  may,  le  Roy  avec  toute  son 
arme'e  se  leva  de  Salverne,  estant  demouré  dedans  une 
enseigna  de  gens  de  pied  et  quelque  cavallerie  légère, 
pour  la  seureté  de  nostre  queue.  Ce  jour  ne  feit  que 
deux  lieues  du  pays.  Le  lendemain  alla  camper  en  un 
gros  bourg  ;  là  en  un  chasteau  Sa  ^lajeste'  estoit  logée,  et 
dedans  le  bourg  et  à  l'entour  les  princes ,  grands  sei- 
gneurs, gentilshommes  et  ses  gardes  ;  le  reste  de  la  ba- 
taille campa  aux  environs  ;  M.  le  connestable  avec 
Tavant-garde  un  quart  de  lieue  plus  avant;  la  gendar- 
merie s'estendoit  jusques  à  une  petite  lieue  près  de 
Strasbourg.  Quant  à  descrire  certainement  la  situation 
et  murs  de  la  ville  de  Strasl)Ourg,  je  ne  puis,  pour 
n'en  avoir  approché  d'une  lieue;  car  les  citoyens  ne 
vouloient  permettre  entrer  personne,  ne  seulement  ap- 
procher à  la  portée  du  canon.  Quant  à  l'opinion  en 
laquelle  communément  on  la  tient,  on  ne  l'estime  que 
l'un  des  villages  d'Allemagne  :  à  la  voir,  chacun  pou- 
voit  croire  et  juger  que  c'est  une  fort  belle,  grande  et 
riche  ville,  et  très-forte,  comme  elle  en  a  le  bruit, 
assise  en  lieu  plat  de  tous  costez  ;  le  Rhin  passe  dedans 
en  deux  endroits  ,  qui  la  part  en  trois ,  toutes  lesquelles 
parties  sont  closes  et  environnées  d'eaux,  avec  une 
autre  petite  rivière  qui  vient  près  de  là  s'assembler  au 
Rhin  ;  les  vignobles  n'en  sont  pas  loin  ;  le  terrouer  est 
sablonneux  et  mourveux,  qui  fait  quantité  de  mottes 
et  terres  mouvantes:  à  ceste  cause,  comme  je  pense  , 
anciennement  estoit  appel lée  Argentine,  En  aucuns 
quartiers,  comme  es  pendans  des  montagnes  ou  près 
des  villages,  les  terres  y  sont  meilleures  pour  estresou- 


DE  FRANÇOIS   DE  RABUTl^-.     [l55l]  85 

vent  amendées  et  engressées;  et  me  semble  que  les 
paysans  y  sont  bons  [aboureiirs,  car,  encor  que  le 
terrouer  ne  soit  fort  bon  et  le  climat  froid,  les  bleds  en 
herbe  estoient  plus  beaux  et  grands  en  ceste  saison  que 
ne  sont  un  mois  plus  tard  aux  nostres  ;  aussi  que  nous 
y  trouvions  des  bleds  vieux  en  grande  quantité,  et  par- 
deçà  estoient  fort  chers.  En  ce  temps  commencèrent 
les  grandes  chaleurs ,  lesquelles  accroissoient  nostre 
travail  de  beaucoup,  mesmement  aux  soldats  et  gens 
de  pied,  plus  qu  à  nous  qui  montions  à  cheval  à  deux 
heures  après  minuit  et  y  demeurions  jusques  à  demy 
jour  avant  que  d'estre  logez;  encore  le  plus  souvent 
logions  aux  villages,  où  trouvions  vivres  et  rafreschis- 
semens.  Les  soldats  de  pied  partoient  premièrement 
que  nous,  et  cheminoient  jusques  à  ceste  mesme  heure , 
ayant  tousjours  les  armes  sur  le  doz,  marchans  en  ba- 
taille avec  la  chaleur  et  la  poussière,  qui  les  grevoit  et 
altéroit  grandement.  Quand  ils  arrivoient  en  leurs 
quartiers,  ne  trouvoient  que  la  place  vuide  sans  vivres 
et  sans  moyen,  plustost  qu'autrement,  d'en  recouvrer 
promptement  :  ainsi  altérez  avec  une  chaleur  véhé- 
mente ,  beuvoient  de  ces  eaux  froides  merveilleuse- 
ment ;  à  raison  de  quoy  tomboient  en  grandes  ma- 
ladies,  pleurésies  et  fièvres,  dont  en  mouroit  grand 
nombre  de  braves  hommes. 

Pour  ne  fouler  le  territoire  et  pays  circonvoisin  à 
l'entour  de  Strasbourg ,  une  nuit  seulement  l'armée  y 
séjourna  ;  le  lendemain,  tirant  k  main  gauche,  fut  pris 
le  chemin  à  une  petite  ville  appellée  Hagueneau,  la- 
quelle au  commencement  feit  quelques  difficultez  de 
ne  vouloir  faire  ouverture  et  contribution  de  vivre 
comme  les  autres,  s'opiniastrant    en   ceste   folie  jus- 

ques  à  ce  qu'elle  veit  qu'on  vouloit  approcher  l'artille- 
rie pour  y  ouvrir  passage  :  enfin  ayant  parlementé  elle 
se  rangea  à  la  raison,  et  M.  le  connestable  avec  le  sieur 
de  Chastillon  y  entra  et  ordonna  de  tout,  comme  le  be- 
soing  requeroit.  Ce  jour  le  Roy  campa  en  une  tuillerie 
au  dessoubs  de  la  ville,  et  toute  l'arme'e  à  l'entour  ;  le  len- 
demain alla  disner  dedans,  011  luy fut  fait  gi-and  recueil 
par  les  habitans.  Toute  la  gendarmerie  de  l'avant- 
garde,  au  nombre  d'environ  huict  cens  hommes  d'armes 
et  plus ,  estoit  loge'e  à  deux  grandes  lieues  par-delà, 
en  un  seul  gros  village,  auquel  la  plus  grande  partie 
estoit  à  couvert.  Geste  petite  ville,  selon  que  la  consi- 
deray  en  passant,  est  fort  belle  et  proprement  situe'e 
pour  toutes  commoditez,  bien  close  de  murailles  hautes 
et  de  bonne  estofTe  ,  garnie  de  grosses  tours  et  défenses, 
assez  fortes  pour  resiter  à  un  camp  volant,  circuie  de 
fossez  creux  et  profonds  à  fond  de  cuve  et  pleins  d'eau 
vive  y  prochaine  d'un  costé  de  grands  bois  et  forests, 
del'auîre  de  larges  et  spacieuses  prairies  et  marescages. 
Le  terrouer  est  sablonneux  et  mort,  presque  pareil  à 
celuy  de  Strasbourg;  de  vignoble  j'en  vey  peu  ou  point. 
De-là  fut  poursuivy  le  chemin  pour  aller  à  Wis- 
bourg  (0,  belle  et  petite  riche  ville  au  pied  des  mon- 
tagnes qui  séparent  la  haute  et  basse  Allemagne, 
comme  un  terme  triangulaire ,  par  trois  chemins  tirans 
en  divers  lieux  de  par-deçà  à  passer  le  Rhin,  pour 
tournoyer  toute  la  haute  Allemagne  et  l'une  et  l'autre 
Pannonie,  et,  en  le  suivant,  pour  descendre  le  long 
des  basses  Allemagnes  en  Gueldres,  Cleves,  Juliers, 
Lièges ,  Brabant,  et  par  tous  les  Pays-Bas  ,  faisant  pres- 
que d'un  costé  une  borne  entre  la  Gaule  belgique  et 

C»)   Wisbourg  :  Weissembourg. 

la  grande  Germanie.  Geste  ville  est  voisine  de  Spire 
environ  trois  lieues  grandes,  qui  en  valent  pour  le 
moins  six  françoises  ;  la  situation  est  fort  agréable  à 
l'œil  et  commode ,  comme  on  le  pourra  juger  promp- 
tement,  riche  et  garnie  de  grands  biens  pour  les  usages 
et  proprietez  qui  y  sont  :  pour  ce  ceux  du  pays  l'ap- 
pellent la  ville  aux  trois  Alliances,  dont  ils  portent  en 
leur  blason  trois  escussons  avec  les  armoiries  de  trois 
grands  seigneurs,  et  un  monde  au  milieu.  Le  terrouer 
est  sablonneux  ;  il  y  passe  une  petite  rivière  qui  fait 
moudre  grande  quantité'  de  moulins  à  divers  usages. 
Les  habitans  nous  furent  fort  gracieux  etsecourans  en 
toutes  choses.  Le  Roy  n'y  logea  point,  ne  son  armée  > 
qui  alla  loger  au  village  une  lieue  plus  avant ,  nomme', 
ce  me  semble,  t Estai.  M.  le  connestable  avec  l'avant- 
garde  estoit  logé  en  un  autre  petit  village  à  la  por- 
tée du  canon  ;  plus  loing  la  gendarmerie  de  l'avant- 
garde  estoit  campée  dedans  un  bois  au-dessoubs,  au 
loing  du  chemin,  tirant  de  là  à  Spire,  près  d'une 
fort  belle  maison  qu'on  disoit  estre  à  Tevesque  dudit 
Spire. 

En  ce  lieu  on  esperoit  avoir  certaines  nouvelles  du 
duc  Maurice,  et  tenoit-on  pour  chose  véritable  que 
le  Roy  trouveroit  près  de  là  gi^ande  compagnie  de 
grands  seigneurs  de  ces  pays,  qui  l'adveitiroient  de 
toutes  choses  ;  Ton  y  adjoustoit  beaucoup  d'auti  es 
promesses  de  ce  duc  Maurice.  Pourtant,  afm  d'avoir 
advis  certain  de  luy,  y  fut  envoyé  le  sieur  de  Lanssac, 
gentilhomme  de  grand  sçavoir. 

Gependant,  en  ce  séjour,  le  Roy  eut  nouvelles  que 
la  reyne  d'Hongrie,  avec  une  grosse  armée,  avoit 
prins   Sathenay,  et  desjà  estoit  entrée  en  ses  terres. 

bruslant  et  dëgaslant  tout  le  [)lat  pays  à  l'enviion.  De- 
vers Sa  Majesté  plusieurs  houpenians  et  seigneurs  al- 
lemands vindrent  luy  remonstier  pour  les  communes 
la  foule  et  charge  que  souslenoient  par  les  fraiz  de 
son  armée.  Ausquels  fut  rendue  la  response  autre  et 
plus  liaulte  que  ne  la  pourrois  asseurer.  Tant  y  a  que 
la  publique  opinion  la  disoit  estre  sufiisante  pour  leur 
faiie  entendre  leur  ingratitude,  ayant  le  Roy  amené 
à  grands  fraiz  une  grande  et  puissante  armée,  pour 
seulement  les  secourir  et  remettre  en  leurs  libertez, 
maisons  et  biens,  appelle  par  eux  à  très -grandes 
prières;  laquelle  raison  seule  les  devoit  assez  esmou- 
voir  à  nous  secourir,  non-seulement  de  vivres  et  au- 
tres nécessite^,  mais  à  exposer  leurs  corps  et  per- 
sonnes pour  recognoissance  de  ce  grand  bien. 

Estant  de  retour,  le  sieur  de  Lanssac  ne  rapporta 
de  ce  duc  Maurice  que  frivoles  excuses,  entre  les- 
quelles que  l'armée  du  Turc  estoit  descendue  bien  avant 
en  Austriclie ,  dont  il  avoit  promis,  comme  aussi  y  estoit 
obligé,  à  Ferdinand,  roy  des  Romains  et  de  Hongrie, 
de  l'aller  secourir  pour  trois  mois;  parquoy  ne  pou- 
voit  accomplir  sa  promesse  promptement.  Cela  en- 
tendu, le  Roy,  par  l'advis  de  tout  son  conseil,  délibéra 
de  retourner  en  France  pour  deffendre  ses  terres,  et 
employer  ses  forces  pour  en  dejeter  et  repoulser  l'en- 
nemy.  Et  pour  ne  fouler  pas  trop  le  plat  pays,  afin 
aussi  que  son  armée  trouvast  plus  commodément  vivres, 
la  partit  en  trois  parties,  l'une  desquelles  demeura 
avec  Sa  Majesté,  à  sçavoir  du  nombre,  cinq  cens 
hommes  d'armes,  mille  ou  douze  cens  tant  chevaux 
légers  qu'harquebusiers  à  cheval,  les  vieilles  bandes  et 
compagnies  de  fanterie  françoise,  le  régiment  de  lans- 

quenets  du  colonel  Chartel ,  avec  les  gentilshommes 
de  sa  maison,  et  ses  gardes  à  la  conduite  de  M.  le 
connestable.   Ainsi  print  le  chemin  des  montagnes, 
lieux  déserts  et  fort  difficiles,  ausquels  le  Rov,  les 
princes  et  grands  seigneurs,  et  généralement  tous  les 
soldats,  endurèrent  grandes  indigences  de  vivres,  tant 
pour  eux  que  pour  leurs  chevaux  :  toutefois,  avec  le 
temps  et  labeur,  qui  les  choses  impossibles  fait  possi- 
bles et  en  avoir  le  bout,  descendirent  en  la  Comte' 
vers  Saleljruht  v^  et  la  Comte'  à  Deux  Ponts.  L'autre 
troupe,  qui  estoit  de  huict  cens  hommes  d'armes  au 
moins,  avec  le  comte  Reinj^^rave  et  son  reçiment  d'Al- 
lemans,  fut  conduite  par  M.  de  Vendosme  ,  prince 
d'incredible  valeur,  reprenant  les  mesmes  brisées  que 
l'arme'e   avoit    suivy   en  ce  vovage,  où   pareillement 
nous   eusmes  beaucoup  de    nécessitez.    Toutefois  ce 
gentil   prince   et  tous   ceux  qui   l'accompagnoient  v 
donnererent  un  tel  ordre,   que  par  faute   des  vivres 
n'endurasmes  point,  reprenant  le  chemin  au  sortir  des 
bois  et  montagnes  pour  descendre  vers  Marsault  ('- ' 
et  Chasteau  Salins  :  de  là  se  vint  joindre  et  reprendre 
l'arme'e  du  Roy  près  de  \Valdersen ,  petite  ville  à  six 
lieues  de  Metz,   en  assez  belle  assiette,  ayant  d'un 
costé  les  bois  et  de  l'autre  les  montagnes,  et  une  petite 
rivière  qui  s'appelle  Sarre,  qui  sépare  la  Lorraine  des 
montagnes. 

M.  d'Aumalle,  avec  cinq  cens  hommes  d'armes, 
huict  ou  neuf  cens  chevaux  légers  et  harquebusiers  à 
cheval,  et  le  régiment  du  comte  Recroc ,  print  le  tour 
au-dessus  de  Spire,  passant  par  dedans  les  montagnes 
et  les  lieux  estroits,  inhabitez  et  déserts,  qui,  avec 

(i'  Salebrukt  :  Saavhmc^..  —  ['']  Marsault:  Marsal. 

grand  travail ,  feit  si  bien,  qu'il  parvint  sans  grand  de- 
fault  au  mesme  lieu  où  le  Roy  estoit  jà  attendant  de 
reunir  son  armée  pour  parfaire  les  choses  que  verrez 
cy-après. 

Et  ne  veux  oublier,  avant  que  commencer  autre 
chose,  qu'estant  adverti  ou  se  doutant  que  l'arme'e 
de  la  royne  de  Hongrie  assiegeast  le  chasteau  de  Ja- 
mets,  despourveu  adonc  de  chef,  estant  le  seigneur  en 
ostage  entre  les  mains  de  ce  duc  Maurice,  y  envoya  le 
sieur  de  Losse  en  grande  diligence  avec  vingt  hommes 
d'armes  et  trente  archers  de  la  compagnie  de  M.  le 
mareschal  de  Sedan,  deux  cens  chevaux  légers,  et 
autant  d'harquebusiers  à  cheval.  Depuis  fut  trouve  que 
les  Bourguignons,  à  leur  confusion,  avoient  tourne  le 
doz  et  s'estoient  retirez. 


TROISIESME  LIVRE. 

De  ce  qua  esté  exécuté  par  le  roy  Trcs-Chrestien  au 
duché  de  Luxembourg  à  son  retour  d'Allemagne ,  en 
l'an  i552. 


[  i552  ]  OuR  la  fin  du  mois  de  may ,  auprès  de  Wis- 
bourg,  comme  j'ay  dit,  le  Roy  eut  nouvelles  que  la 
reyne  de  Hongrie  avec  une  puissante  armée  avoit  pris 
la  ville  Sathenay,  et  que  sur  ses  terres  et  es  environs 
exerçoit  estranges  cruautez  ;ce  qu'estoit  véritable,  non 
que  Ton  ait  trouvé  qu'elle  y  fust  en  personne,  comme 
le  vulgaire  disoit  ;  mais  estant  en  Flandres  assez  cer- 
taine de  la  nécessité  à  laquelle  estoit  réduit  l'Empereur 
son  frère,  comme  femme  caute  et  subtile,  solicita  un 
Martin  Roussan  (0,  bastard  et  mareschal  de  Cleves, 
descendre  au  duché  de  Luxembourg  avec  trois  ou 
quatre  mille  soldats  clevois ,  gueldrois  et  walons ,  et 
de  cinq  à  six  cens  chevaux,  oui  il  trouveroit  le  comte 
Mansfel,  le  baillif  d'Avanes  (2)  et  le  gouverneur  de 
Cimetz,  ausquels  elle  avoit  pareillement  mandé  d'amas- 
ser toutes  les  forces  qu'ils  pourroient  fmer ,  pour  entrer 
es  pais  du  Roy  et  y  exécuter  toutes  les  cruautez  qu'ils 
pourroient  inventer ,  à  fin  de  le  divertir  et  destourner 
de  parfaire  son  voyage;  dont  ces  trois  seigneurs,  assem- 
blez avec  le  nombre  de  douze  à  quinze  mille  hommes 
de  pied,  et  environ  trois  mille  chevaux,  s'adressèrent 
premièrement  à  Sathenay,   où  n'avoit.  artillerie,  ne 

(*)  Roussan  :  Van-Rossen.  — ^»)  Avaries  :  Avesnes, 

munitions,  soldat,  ne  garnison  aucune  pour  le  Roy  , 
que  les  habitans  seulement  et  un  capitaine  lorrain  que 
la  duchesse  de  Lorraine  y  avoit  mis,  qui  (peult  estre 
selon  l'intention  de  sa  maistresse  )  ne  leur  feit  grand 
refuz.  Soudain  après  y  estre  intromis,  commencèrent 
à  faire  reparer  les  bresches  et  remettre  le  fort  en  son 
premier  estât,  bastlr  un  boulevert  de  terre  du  coste'  de 
Dun  le  Cliasteau  ,  et  une  plate  forme  devers  la  Justice, 
faisans  courir  le  bruit  de  vouloir  aller  assiéger  Ville- 
franche,  petite  villette  neufve,  ou  plustost  chasteau, 
au  dessoubs  dudit  Sathenay ,  sur  la  rivière  de  INleuse , 
oii  n'y  avoit  adonc  que  Guillanton ,  qui  en  estoit  capi- 
taine, avec  ses  mortes  payes  et  une  compagnie  de  gens 
de  pied  du  capitaine  Le  Vignan.  ïantost  la  nouvelle 
parvint  jusques  à  la  Reyne  et  à  M.  l'admirai  d'Anne- 
bault  (que  le  Roy  à  son  département  avoit  constitué 
visroy  (0  en  France),  qui  estoient  lors  à  Chaalons  en 
Champaigne  ,  oii  estoit  aussi  M.  de  Boidillon ,  qui 
promptement,  à  cest  avertissement,  le  soirmesme  entra 
avec  dix-sept  chevaux  seulement  dedans  Villefranche  ,- 
ay  ant  mande'  sa  compagnie  y  arriver  dedans  celle 
nuict,  ce  qu'elle  feit,  et  pareillement  advertir  le  capi- 
taine de  Monlfaulcon ,  nommé  le  sieur  de  Montot,  gen- 
tilhomme du  pais  voisin,  pour  faire  retirer  le  plustost 
que  seroit  en  sa  puissance  les  habitans  dudit  Mont- 
faulcon,  et  de  cacher  leur  artillerie,  leurs  biens  et  mu- 
nitions ,  et  avec  ce  que  pourroient  recouvrer  de  soldats 
se  retirer  devers  luy  audit  Villefranche.  Quand  les 
Bourguignons  furent  advertisqueM.deBordillon  estoit 
là  dedans  pour  les  attendre  à  pied  ferme,  et  qu'on  avoit 

(0  Constitué  visroy.  D'Annebaud  n'étoit  pas  vice-roi,  il  éloit  seule- 
ment chef  du  conseil  sous  la  résence  de  la  reine  Catherine  de  Médicis. 

pourveu'à  leur  délibération,  cliangerent  d'advis,  etluy 
fut  rapporte'  par  son  espion  qu'ils  avoient  conclu  de 
tourner  à  Mouson.  Parquoy  partit  de  ce  lieu  soudai- 
nement, laissant  en  son  lieu  chef  et  lieutenant  de  roy 
le  sieur  de  Chastellux,  lieutenant  de  sa  compagnie, 
avec  une  partie  de  sadite  compagnie,  auquel  pour  ce 
mesme  effect  la  Reyne  et  M.  l'Admirai  avoient  favo- 
rablement escrit,  luy  donnans  toute  authorite'  et  puis- 
sance. M.  de  Bordillon,  avec  le  reste  de  sadite  com- 
pagnie ,  se  meit  toute  la  nuict  en  chemin,  et  entra  au 
poincfe  du  jour  dedans  Mouson,  où  estoit  M.  de  La 
Roche  du  Maine  avec  sa  compagnie  de  quarante 
hommes  d'armes,  et  le  baron  de  Cerny  avec  la  sienne 
de  trois  cens  hommes  de  pied, lesquels  ne  s'accordoient 
guéres  bien;  et  trouva  davantage  les  habitans  troublez 
et  grandement  descouragez,  tant  pour  cognoistre  ceste 
petite  ville  foible  (  ce  qu'elle  est  irrémédiablement  à 
raison  d'une  fort  haulte  montagne  trop. prochaine,  la- 
quelle y  commande  en  tout,  encore  qu'on  y  ait  fait 
ce  qu'on  a  peu  pour  la  couvrir)  que  pour  la  sentir 
mal  pourveue  de  toute  défense;  mesmement  que  la 
plus  grande  part  des  habitans,  par  mauvais  présage 
en  ce  qu'ils  voyoient  les  principaux  en  vuider  et  met- 
tre hors  les  meilleurs  de  leurs -meubles,  estoient  des- 
couragez à  la  défendre  et  secourir.  A  ceste  cause,  afin 
de  les  consoler  et  leur  croistre  le  cueur,  non  seulement 
les  asseura  du  brief  secours  du  Roy  retournant  d'Al- 
lemagne, mais  y  feit  entrer  sa  vaisselle,  son  equippao-e 
et  ses  meilleures  bagues,  leur  promettant,  quand  le 
siège  y  arriveroit ,  de  ne  les  abandonner;  ce  que  les 
meit  en  telle  confidence,  que  deslors  le  courage  leur 
revint,  et  délibérèrent  d'y  vivre  et  mourir  avec  luy. 

Les  Bourguignons,   pour  exécuter  leur   première 
conclusion,  passèrent  la  rivière  de  Meuse  au  pont  de  Sa- 
thenay,  et  avec  ce  qu'ils  pouvoient  avoir  d'artillerie, 
qui  n'estoit  en  grand  nombre,  vindrent  camper  en  un 
petit  village  entre  ces  deux  villes,  nommé  Mousac,  où 
incontinent  furent  advertis  que  M.  de  Chastellux  estoit 
dedans  Villefranclie ,  qui  souvent  lessaluoitde  coups 
d'artillerie,  desquels  estoient  tuez  jusques  dedans  leurs 
logis  ;  et  trouvèrent  que  ceste  petite  ville  n'estoit  tant 
defournie  qu'ils  avoient  pense';  ce  qu'eux  cognoissans, 
et  que  le  chef  qui  estoit  là-dedans  n'y  estoit  pas  de- 
meure' pour  se  laisser  sourdement  surprendre,  ainsi 
qu'ils  presumoient,  mais   comme  homme  esprouve'  et 
certain  (ce  qui  est  sans  mentir),  sage  et  hardy,  issu 
d'une  des  plus  anciennes  maisons  du  duché  de  Bour- 
gogne, qui  déliberoit  les  empescher  et  résister  à  toutes 
leurs  entreprises,  sans  faire  autre  semblant,  coulèrent 
au  long  de  la  rivière  jusques  au  village  de  Briolles,  où 
ils  mirent  le  feu  ,  et  ruinèrent  l'église  et  le  fort. 

Apres  ce  beau  faict  tournèrent  à  main  droite,  mon- 
tans  à  Montfaulcon,  où  l'on  ne  leur  feit  grande  résis- 
tance ,  et  sans  contredit  meirent  le  feu  où  bon  leur 
sembla,  mesmement  en  ce  beau  temple  de  Nostre- 
Dame,  où  ils  commirent  des  meschancetez  etmalheure- 
tez  plus  énormes  que  les  Turcs  et  Infidèles  ne  les 
voudroient  attenter.  Apres  je  laisse  à  penser  avec  quelle 
terreur  et  espouvantement  le  menu  peuple  commença 
à  fuir  et  s'espandre  de  toutes  parts  ;  dequoy  les  enne- 
mis fiers  et  eslevez,  trou  vans  les  passages  libres  et  ou- 
verts, descendirent  en  la  plaine,  et  vindrent  saisir  un 
petit  chasteau  appelle  Boullandre.  Là  ils  laissèrent 
quelque  compagnie    pour  servir  d'escorte  aux  vivres 

et  provisions  qu'ils  faisoient  mener  et  conduire  audit 
Sathenay.  De  là,  suyvans  toute  ceste  valle'e  au  long 
de  la  rivière,  saccagèrent  plusieurs  villages  et  chas- 
teaux,  en  aucuns  meirent  le  feu,  et  des  autres  ravirent 
et  emportèrent  jusques  aux  doux  de  fer  et  socz  de 
charrue,  comme  à  Sainct  Jevain,  Conrad,  Remonville, 
en  l'abbaye  de  Chaery  et  autres  lieux,  tousjours  con- 
tinuans  de  pis  en  pis  jusques  à  Grand-Pré,  petite  ville 
sur  la  rivière  d'Aine,  entre  Saincte-Menehou,  Cliaa- 
lons  et  Attigny.  Et  là,  ayans  este'  adv^etis  comment 
M.  TAdmiral  amassoit  gens  pour  les  venir  veoir, 
s'arresterent  ;  puis  sitost  que  M.  l'Admirai  eut  mis  en- 
semble les  légionnaires  de  Champagne ,  et  réuni  les 
Suisses  avec  la  gendarmerie,  qu'ils  entendirent  qu'en 
diligence  avec  ses  compagnies  s'approchoit  d'eux, 
après  dix  mille  meschancetez  qu'ils  y  feirent  et  per- 
pétrèrent ,  abandonnèrent  Grand-Pre',  y  ayant  mis  le 
feu,  et  en  feirent  autant  à  BouUandre,  et  le  plustost 
que  leur  fut  possible  retournèrent  à  Sathenay,  où  es- 
tans  arrivez  ouyrent  nouvelles  pires  pour  eux  que  les 
premières,  à  scavoir  comme  Tarme'e  du  Roy  à  grandes 
journe'es  retournoit  d'Allemagne  pour  les  venir  ren- 
contrer et  desfaire  et  que  ja  les  chevaux  légers  de  l'a- 
vant-garde  estoient  à  Luxeml^ourg,  et  au  long  du 
pays  eslargis.  Davantage  M.  l'Admirai  les  tenoit  de 
fort  près,  et  estoit  avec  son  armée  de  l'autre  part  de 
la  rivière,  prest  à  les  combattre.  Pource  ne  sceurent 
promptement  inventer  meilleur  conseil  que  de  se  reti- 
rer et  fuyr  en  grand  desordre  ;  tellement  que  si  les 
nostres  eussent  esté  advertis  d'un  gué  et  passage  qui 
estoit  auprès  de  Villefranche  pour  leur  coupper  che- 
min aussitost  que  de  les  suivre  par  Sathenay ,  ils  en 

eussent  fait  une  grande  boucherie.  Ainsi  se  retirèrent 
ceux  du  pays  en  leurs  lieux  et  maisons,  et  la  pluspart 
des  Glevois  et  Gueldrois  furent  mis  dedans  Yvoy. 

Ayant  le  Pxoy  entendu  les  mallieuretez  et  violences 
que  ces  Bourguignons  et  ennemis  avoient  exploité  et 
commis  en  ses  pays,  meu  grandement  de  pitié  et  de 
tristesse,  avoit,  à  grandes  journées  et  grands  travaux, 
fait  passer  son  armée  par  les  montagnes,  bois  et  lieux 
divers  et  inliabiiez,  pour  plustost  les  joindre  et  rencon- 
trer, afin  de^\ienger  son  peuple  de  tels  outrages.  Et 
pour  plus  légèrement  faire  ses  gens  marclier,  feit  partir 
et  sortir  de  son  camp  la  plus  grand  part  des  bagages, 
et  les  malades,  leur  ordonnant  pour  escorte  les  com- 
pagnies du  comte  d'Aran  et  vidasme  de  Chartres,  avec 
quelques  chevaux  légers  et  harquebusiers  à  cheval,  et 
les  rendre  devers  Metz,  ou  en  tel  lieu  qu'ils  se  pour- 
roient  retirer,  à  leur  libéral  arbitre.  Depuis  estant  sceue 
la  soudaine  retraite  des  ennemis,  ou  à  mieux  dire  fuite, 
fut  modérée  ceste  extrême  diligence  pour  adviser  le 
meilleur  a  ce  que  seroit  de  besoing  après  exécuter, 
et  fut  délibéré,  par  le  conseil,  estre  très  nécessaire  et 
utile  pour  le  bien  public,  et  de  toute  la  France,  saisir 
et  joindre  à  la  couronne  le  duché  de  Luxembourg, 
comme  succession  et  propriété  escheue  à  la  maison 
de  Vandosme  (0  dès  la  mort  du  connestable  de  Sainct 
Pol,  qui  en  estoit  vray  possesseur  et  seigneur,  portant 
le  nom  et  les  armes,  combien  que  Charles,  duc  de 
Bourgogne,  injustement  depuis  l'eust  usurpée,  pour 
estre  un  vray  réceptacle  et  refuge  de  larrons  et  toute 
nation  sedicieuse ,  propre  à  susciter  tous  maux  ;  et  fut 

(0  Ji  la  maison  de  T^'andnsme.  La  maison  de  Saint-Pol  n'avoit  pos- 
fTédé  qu'une  petite  partie  du  duché  de  Luxembourg. 

remonslré  au  Roy  qu'il  feroit  chose  agréable  à  Dieu, 
proufitable  aux  hommes,  mesmement  à  ses  pauvres 
subjects,  de  suppediter  et  dompter  ceste  gent,  et  ré- 
duire à  son  propre  ceste  contrée,  pour  luy  servir  de 
boulevert  et  frontière.  Toutes  ces  raisons  ouyes  et  bien 
débattues,  fut  approuvé  par  tout  le  conseil  estre  le 
plus  seur  et  certain  d'ainsi  l'exploiter  et  mettre  à  fin. 
Ce  que  deslors  proposa  de  faire,  et  d'y  employer 
toutes  ses  forces. 

Pour  ce  commanda  son  armée  prendre  le  chemin 
droit  à  un  chasteau  nommé  Roc  de  ^Mars  (0,  au  lona 
de  la  rivière  de  Mozelle,  entre  Theonville  et  Trêves, 
assis  au  pendant  d'une  montagne,  en  lieu  naturellement 
et  de  soy  assez  fort,  et  les  fortifications  assez  bonnes, 
mais  non  bastantes  pour  attendre  la  fureur  d'un  tel 
Pvoy,  comme  ils  avoient  eu  opinion,  estant  au  dessoubs 
la  villette,  bien  commode  pour  toutes  choses  conve- 
nables, portant  tiltre  de  vicomte;  dedans  lequei  fut 
fait  rapport  au  Roy  qu'il  y  avoit  grand  nombre  de 
gentilshommes,  damoiselles,  et  autres  voisins  de  ré- 
putation qui  s'y  estoient  retirez ,  estimans  que  pre- 
mièrement Theonville  seroit  assiégée,  contre  laquelle 
le  Roy  employeroit  toutes  ses  forces,  plustost  que  s'ar- 
rester  à  ce  petit  chasteau  ;  et  s'il  advenoit  que  Theon  - 
ville  fust  emportée  ou  rendue ,  qu'ils  seroient  receuz 
à  composition  honneste  :  advenant  autrement,  pre- 
sumoient  estre  assez  forts  pour  attendre  le  premier 
choc,  après  seroient  ouys  à  capituler.  Au  contraire,  le 
conseil  fut  d'advis  que  valloit  mieux  s'addresser  pre- 
mièrement à  ce  chasteau,  auquel  on  trouveroit  promp- 
tement  vivres,  et  provisions  pour  rafraiscliissement  de 

(i)  Roc  de  Mars  :  Rodembacli. 

rarmée ,  adonc  harassée  el  encore  ennuye'e  de  ce 
voyage,  et  là  où  feroient  refus  de  se  rendre  à  la  pre- 
mière semonce,  que  l'on  donneroit  le  sac  aux  soldats, 
pour  les  encourager  davantage  à  faire  après  leur  de- 
voir. Quant  à  aller  promptement  assiéger  Theonville, 
très-forte  et  inexpugnable,  que  long  temps  y  seroit 
consumé  au  siège,  sans  faire  peult-estre  chose  d'im- 
portance, et  perdroit-on  l'occasion  et  le  temps  d'exé- 
cuter autres  dehberations  plus  certaines  ;  et  cependant 
que  les  autres  villes  et  forts  se  renforceroient  de  toutes 
commodilez  plus  que  Theonville,  demeurant  entre 
Metz  et  ce  chasteau,  lequel  on  répareroit  :  puis  quand 
le  Roy  laisseroit  bonne  garnison ,  que  seroit  fort  diffi- 
cile aux  ennemis  de  faire  la  recueillie  de  leurs  biens, 
ayans  de  tous  costez  leurs  ennemis  ,  lesquels  annuelle- 
ment les  pourroient  empescher  et  grandement  trou- 
bkr  :  parquoy  seroit  contrainte,  maugré  elle,  peu  après 
de  se  rendre  à  l'obéissance  du  Roy.  Geste  opinion  ju- 
gée qui  fut  la  plus  expediente  et  certaine,  l'on  en- 
voya sommer  le  chasteau  de  Roc  de  Mars;  ceux  de 
dedans  feirent  response  qu'ils  n'estoient  pas  encore 
piests  à  se  rendre,  pensans  l'artillerie  n'estre  si  pro- 
chaine qu'elle  estoit:  laquelle  promptement  l'on  feit  ap- 
procher, et  fut  assiégé  devers  la  montagne  de  six  gros 
canons  et  deux  grandes  coulevrines ,  qui  le  battoient 
au  long  d'une  grande  muraille  où  n'y  avoit  qu'une 
grosse  tour  quarrée  d'un  flanc,  et  le  portail  qui  ser- 
voit  d'un  autre,  et,  entre  la  ville  et  le  chasteau,  fut 
dressée  une  batterie  selon  le  bas,  qui  tiroit  à  une 
grosse  tour  et  un  quanton  de  muraille.  Si-tost  que 
l'artillerie  de  dessus  commença  à  donner,  et  que  desjà 
elle  esbranloit  fort  le  hault  de  ceste  tour,  et  les  défenses 

de   la  muraille,   ceux  de  dedans  voyans  que  cestoit 
à  bon  escient,  et  qu'on  ne  leur  donnei  oit  le  loisir  d'estre 
ouys,  sans  temporiser  guèrcs,   commencèrent  à  faire 
signal  de   vouloir  parlementer;  mais   les   soldats   qui 
estoient  desjà  en  bataill^prests  à  se  lancer  dedans, 
ayans  senti  que   ce    butin   leur  estoit  destine',  et  se 
doutans  que  si  Ton  venoit  à  composition  ,   qu'ils  se- 
roienl  frustrez  du  sac,  quant  et  quant  qu'ils  enten- 
dirent qu'ils  vouloient  parlementer  n'attendirent  une 
voilée  de  canon;  mais,  comme  gensforcenez  de  grande 
furie,  les  uns  s'allèrent  jetter  dedans  les  fossez  creux 
et  profonds  de  la  hauteur  de  deux  lances,   toutesfois 
secs  et  sans  eau,   commençans  à  gravir  et  ramper  au 
long  de  leurs  picques  :  autres  avét  force  fagots  et  bois 
allèrent  mettre  le  feu  à  la  porte  ;  dont  ceux  de  dedans 
furent  tantet  en  telle  sorte  estonnez,  que,  sans  faire  autre 
résistance,  s'allèrent  cacher  et  enfermer,  les  uns  aux 
chambres  et  greniers,  les  autres  es  caves  et  lieux  se- 
crets du  chasteau.   La  fortune   encore   leur  fut  tant 
adverse   et  contraire,   que  noz   soldats,  mesmement 
ceux   de  l'enseigne   du  capitaine  Villefranche,  trou- 
vèrent une  poterne  qui  descendoit  de  la  basse  court 
dedans  ledit  fossé,  laquelle  soudain  enfoncèrent,  et, 
sans  trouver  résistance,  montèrent  à  mont,  et  ce  qu'ils 
trouvèrent  à  chaude  colle  (i)  et  furie  première  tail- 
lèrent en  pièces,   qui  n'estoient  en   grand  nombre  ne 
personnes  de  valeur.  Les  autres  qui  estoient  à  la  porte, 
entendans  leurs  compagnons  dedans  qui  fourageoient 
desjà,  pour  en  avoir  leur  pari  enfoncèrent  et  meirent 
les  portes  dedans ,  ainsi  entrèrent  à  la  foule.  Cestoit 

(ï)  Chaude  colle  :  premier  mouvement  de  colère.  Dans  Tancien  lan- 
gage, colle  ou  cholle  vouloit  dire  colè/e. 

après  piteuse  chose  d'entendre  les  clameurs  et  espou- 
vantables  criz  des  misérables  captifs,  tant  hommes 
que  femmes,  et  ouyr  les  froissemens  et  chamailliz  des 
portes,  fenestres  et  coffres  que  noz  soldats  derom-» 
poient;  l'on  eust  dit  estr^la  forge  de  Yulcan.  Le 
comte  Reingrave,  colonel  des  Allemans ,  de  cecy  ad- 
verti,  qui  ne  pensoit  ceste  surprise  advenir  si  promp- 
tement,  à  toute  haste  alla  supplier  très-humhlement 
le  Roy  d'estre  commandé  aux  soldats  mettre  fm  à  leur 
furie  et  cesser,  remonstrantà  Sa  Majesté  que  la  dame 
de  ce  chasteau  estant  là  dedans  avec  autres  dames  et 
damoiselles  du  pays,  estoit  sa  parente,  à  raison  de 
quoy  luy  requeroit  le  don  de  ce  chasteau.  Ce  que  le 
Roy  luy  octroya  libéralement,  estant  fort  loyal  et  gen- 
til seigneur  eslranger,  qui  a  fait  et  continué  ordinaire- 
ment de  grands  services  aux  rois  de  France  :  parquoy 
y  fut  envoyé  M.  de  Chastillon  pour  fliire  retirer  les 
soldats.  Or,  pource  que  j'ay  dit  que  ce  chasteau  sembla 
au  conseil  estre  propre  et  commode  à  donner  grands 
empescliemens  à  ceux  de  Theonville,  le  Roy  laissa  de- 
dans une  enseigne  de  Gascons  du  capitaine  La  Prade, 
et  cent  chevaux  du  capitaine  La  Sonnerie. 

Puis  estant  traversée  la  rivière  de  Mozelle,  le  Roy 
et  toute  son  armée  alla  camper  au  dessoubz  d'une  pe- 
tite ville  appellée  Mont  Sainct  Jean,  laquelle  fut  sac- 
cagée et  bruslée,  comme  aussi  furent Soulieuvre  et  beau- 
coup d'autres  gros  villages  es  environs.  Nous  feismcs 
en  ce  lieu  quelque  peu  de  séjour,  durant  lequel  jour- 
nellement estoient  dressées  diverses  et  braves  escar- 
mouches devant  Theonville,  esquelles,  tant  les  Fran- 
çois que  les  Rourguignons,  monstroient  grandes  évi- 
dences  et    preuves   de   leur   hardiesse   et  vaillance , 

sans  toutesfois  que  nous  ny  eux  y  ayons  perdu  homme 
de  renom  dont  j'aye  ouy  parler.  Le  commun  bruit 
alors  estoit  (  et  croy  que  les  ennemis  le  pensoient  ainsi  ) 
que  Theonvilleseroit  assiege'e;  mais  le  Roy  et  son  con- 
seil le  proposoit  autrement:  car,  sans  y  faire  plus 
long  séjour,  au  partir  delà,  passasmes  à  Estain,  une 
petite  ville  de  Lorraine  à  quatre  lieues  de  Metz,  et  six 
ou  sept  de  Verdun;  de  là  fut  tourné  visage  soudaine- 
ment pour  reprendre  le  chemin  de  Banville',  oli  jà 
estoit  à  Tenlour  M.  l'admirai  d'Annebaut  avec  les  lé- 
gionnaires de  Champagne,  et  trois  ou  quatre  mille 
Suisses ,  deux  ou  trois  mille  chevaux ,  tant  des  ordon- 
nances que  d'autre  cavallerie,  ayant  empescl>e'  beau- 
coup de  secours  qu'on  ])ouvoit  donner  à  ceste  ville. 
Dedans  estoit  gouverneur  le  sieur  deMarcy,  gentil- 
homme de  ce  pays,  bien  ayme'  et  loi.ié  ;  lequel,  à  ce 
qu'on  dit,  ne  pensoitsi  promptement  avoir  tant  grande 
besongne  sur  les  bras,  pourn'estie  encore  parfaitement 
pourveu  de  toutes  choses  qui  luy  eussent  esté  néces- 
saires au  besoing  :  toutefois  y  à  l'arrivée  du  camp  ,  y 
plouvoient  des  canonnades  aussi  espessement  que  la 
gresle  tombe  du  ciel,  nous  faisant  penser  qu'on  ne  les 
auroit  à  si  bon  marché  qu'on  les  a  eu  depuis. 

Ceste  ville  est  en  lieu  plain  et  marescageux,  et  mal- 
aisé à  approcher  par  temps  de  pluyes  et  hyver;  mais 
le  temps  estoit  adonc  fort  propice  aux  François  pour 
la  grande  sécheresse  que  faisoit,  car  c'estoit  au  solstice 
d'esté,  que  le  soleil  est  en  son  plus  haut  degré,  au 
signe  de  Cancer.  Nous  estimions  estre  dedans  ceste  ville 
près  de  deux  mille  hommes  de  pied,  et  environ  trois 
ou  quatre  cens  chevaux,  desquels  une  partie  estoient 
gentilshommes  du  pays  ,  et  le  surplus  chevaux  légers 

et  harquebusiers ,  que  les  FVançois  ont  appelle  depuis 
carabins.  Ils  feirent  assez  bravement  leur  devoir  à 
sortir  aux  escarmouches,  tant  pour  empescher  que  la 
ville  ne  fust  recognue,  que  pour  nuire  aux  approches, 
faisant  leur  artillerie  fort  bien  son  office,  et  grande 
exe'cution  tant  de  soldats  que  de  vastadours  (0  :  en  fin 
ne  peurent  donner  si  bon  ordre  à  leur  affaire  que  l'ar- 
tillerie ne  fust  assise  jusques  sur  le  bord  de  leurs  fessez, 
à  sçavoir,  à  l'endioict  du  chasteau  et  devers  la  prairie, 
sms  une  batterie  qui  estoit  sur  une  petite  montagne, 
de  six  grosses  et  grandes  coulcuvrines  qui  tiroient  im- 
pétueusement aux  défenses ,  dont  estoit  assez  mal  poiir- 
veuè  ceste  ville,  encore  qu'elle  fust  toute  neufvc  e^ 
bastie  avec  grand  vouloir  et  délibération  de  la  rendre 
imprenable.  La  batterie  commença  le  quatorzième  de 
juin,  autant  furieusement  et  soudainement  que  fut 
jamais  ville  canonnée.  Le  dimanche  auparavant ,  fcste 
de  la  Trinité,  12  de  juin,  le  Roy  estoit  allé  faire  son 
entrée  à  Verdun,  non  si  triomphante  que  les  précé- 
dentes, pour  les  nécessitez  ausquelles  alors  estoit  ré- 
duite ceste  grande  cité,  estant  pleine  de  malades ,  et  de 
toute  manière  de  gens  de  l'armée  hançoise.  Ce  jour 
M.  le  cardinal  de  Lorraine  luy  donna  à  disner  en  l'e- 
vesché  ;  le  soir  le  Roy  retourna  au  coucher  en  son 
camp  près  de  Banville,  pour  veoir  commencer  la  bat- 
terie. 

Jusques  au  seiziesme  de  ce  mois,  jour  de  lafeste  du 
Sacrement  divin,  dura  ce  merveilleux  tonnerre  devant 
ceste  ville,  ayant  fait  deux  brèches  moyennement  rai- 
sonnables, plus  celle  devers  la  rivière  et  le  chasteau  , 
mais  non  encore  tant  que  le  fasse  ne  fust  plein  d'eau , 

(')   Vastadours  :  pionniers. 

de  la  hauteur  d'une  pique,  et  y  falloit  monter  plus  d'une 
toyse  et  demie  de  haut;  tant  y  a  que  ne  restoit  plus 
qu'à  donner  l'assault,  que  les  soldats  François,  comme 
ils  raonstroient  au  visage,  dcsiroient  presque  autant 
qu'un  bon  festin,  quand  ceux  de  dedans  se  rendirent 
au  bon  plaisir  du  Roy;  ce  que  ne  peurent  autiement 
modérer,  estant  hois  d'espérance  d'avoir  secours  de 
leur  prince.  Le  bon  plaisir  du  Roy  fut  que  les  chefs  et 
principaux  demeureroient  prisonniers,  les  soldats  sor- 
tiroient  un  baston  blanc  au  poing,  avec  liberté  de  se 
retirer  où  bon  leur  sembleroit;  quant  aux  biens  et 
meubles  qui  demeuroient  dedans  la  ville,  en  seroit 
disposé  à  la  discrétion  de  Sa  Majesté.  Depuis  il  donna 
le  tout  à  M.  de  Chastillon ,  réservé  Tartiilerie,  dont 
les  soldats  commencèrent  desjà  à  murmurer.  Ce  que 
fut  parachevé  en  moins  de  quinze  jours,  sans  y  avoir 
peite  d'homme  de  renom,  que  du  capitaine  Ville- 
Franche,  lequel  y  fut  foit  blessé  d'une  mousquetade, 
dont  depuis  mourut  dedans  ceste  ville  de  laquelle 
luy  avoit  esté  donné  le  gouvernement;  duquel  fut 
grand  dommage,  estant  vieil  capitaine  ,  hardy  et  ex- 
périmenté. Sa  compagnie  fut  donnée  au  capitaine 
Rreul,  gentilhomme  du  duché  de  Bourgongne,  vertueux 
et  vaillant,  auparavant  lieutenant  de  la  compagnie  du 
capitaine  Salsedo. 

En  ce  lieu  le  prince  de  Salerne,  grand  seigneur  du 
royaume  de  Napies,  vint  offrir  son  service  au  Roy, 
ayant  eu  quehjue  mauvais  traitement  et  injure  de 
l'Empereur.;  lequel  Sa  Majesté  accepta  humainement, 
l'asseurant  de  toute  ayde  et  faveur,  ainsi  que  depuis 
a  esté  cogneu  luy  avoir  esté  observé  et  tenu.  Or  de 
là  mesme,  un  peu  auparavant  l'on  avoit  fait  partir  un 

nombre  de  fanterieavec  quelque  cavallerie,  tant  pour 
efforcer  Vireton  et  rompre  les  forts  des  environs,  que 
pour  sommer  et  recognoistre  Montmedy,  où,  en  Tes- 
carmouche  faite  au  devant,  fut  tué  le  jeune  Estauges, 
gentilhomme  bien  plainct  et  regretté.  Le  seigneur 
Saincte  Marie,  qui  estoit  dedans  gouverneur  et  capi- 
taine ,  feit  response  au  herault  d'armes  qu'il  n'estoit 
encore  prest  à  se  rendre;  mais  quand  il  auroit  veu  ce 
que  ceux  d'Yvoy  feroient  il  adviseroit  du  meilleur. 
Quant  à  eslre  recogneue ,  on  trouva  qu'à  la  fm  elle 
pourroit  estre  prise,  mais  non  si  facilement  que  n'y 
fallust  employer  du  temps  et  des  frais  ;  et,  n'estant 
place  de  si  grande  conséquence  comme  Yvoy,  laquelle 
cependant  qu'on  s'amuseroit  à  ce  peut  lieu  se  pour- 
roit de  toutes  choses  renforcer,  fut  advisé  de  tempo- 
riser quelque  peu,  ou  pour  le  mieux  d'inventer  autre 
ruse  pour  la  surprendre  à  plus  petite  despense. 

Le  comle  jNIansfel ,  lieutenant-general  pour  l'Em- 
pereur, et  gouverneur  au  duché  de  Luxembourg,  crai- 
gnant d'estre  surpris  en  lieu  foible,  voyant  les  affaires 
de  son  maistre  ainsi  mal  aller,  ne  pouvant  toutesfois 
pour  son  honneur  au  besoing  quitter  ceste  charge, 
pour  faire  cognoistre  qu'il  estoit  l)on  serviteur  s'estoit 
enfermé  dedans  Yvoy,  où  jà  estoit  le  seigneur  de  Strin- 
chant,  gouverneur  de  la  ville,  que  ceux  de  ce  pays 
estiraoient  une  forteresse  tenable  pour  résister  contre 
la  puissance  humaine  ;  pour  ce,  tout  le  plat  pays  y 
avoit  remis  le  but  de  toute  son  espérance,  et  la  plus- 
part  de  tous  les  gentilshommes  et  leurs  biens  y  es- 
toient  receus.  Si-tost  que  fut  sceu  que  le-chefs'y  estoit 
enclos,  M.  le  connestable  y  envoya  les  compagnies  de 
messeigneurs  de  Nevers ,  mareschal  de  Sedan,  et  du 

seigneur  de  La  Proche  du  Maine,  quelque  cavallerie 
légère,  et  environ  deux  mille  hommes  de  pied,  pour 
envelopper  la  ville,  fermer  le  passage,  et  oster  la  li- 
berté de  plus  entrer  ou  sortir.  Tost  après  toute  l'ar- 
me'e  suivit,  et  fut  ceste  ville  enceincte  de  tous  costez. 
Ils  ne  furent  si  prodigues  de  leurs  munitions  à  l'arrive'e 
de  nostre  camp  comme  ceux  de  Banville',  et  ne  ti- 
roient  coup  d'artillerie  qu'avec  occasion,  et  où  pen- 
soient  estre  de  porte'e;  de'partans  leurs  provisions  avec 
pois  et  mesure,  pour  le  grand  désir  et  bonne  affection 
qu'ils  avoient  de  se  défendre  et  soustenir  le  siège  le 
plus  long  temps  que  leur  seroit  possible,  voire  jusques 
au  terme  que  presumoient  l'Empereur  les  pouvoir  se- 
courir ;  et  croy  fermement  qu'ils  eussent  esté  opinias- 
tres  jusques  au  bout,  si  la  volonté  de  tous  eust  esté 
semblable  à  celle  du  chef  et  de  beaucoup  d'autres  qui 
estoient  dedans.  Mais  tout  ainsi  que  l'homiiie  est  l'ani- 
mal le  plus  eminent  et  parfait,  sur  tous  aussi  est-il  le 
plus  difficile  à  estre  cogneu,  je  dis  quant  à  sa  volonté 
et  malice,  car  il  la  peut  faindre  et  diversifier;  toute 
autre  beste  irraisonnable  communément  est  poulsée 
et  conduite  selon  son  naturel.  La  ville  d'Yvoy  est  au 
pied  d'une  montagne  assez  prochaine  et  qui  luy  nuyt 
fort;  de  l'autre  costé,  a  la  prairie  et  plaine  fort  large 
et  spacieuse,  au  long  de  laquelle  descend  une  petite 
rivière  qui  se  nomme  Chesse  ,  qui  vient  devers  Ban- 
ville, qui  s'enfle  toutefois  davantage  près  delà,  à  cause 
de  plusieurs  petits  ruisseaux  qui  entrent  dedans  elle, 
et  s'assemble  à  Meuse  près  de. Sedan,  faisant  moudre 
des  moulins  joignant  les  murailles  d'icelle  ville. 

Bedans  on  disoit  estre  près  de  trois  mille  hommes 
de  pied,  desquels  la  pluspart estoit  Allemans,  Glevois 

et  Gueldrois,  hommes  qui  n'ont  accoustumé  de  porter 
longue  faim  ou  soif,  et  ne  sçavcnt  que  c'est  d'estre  es- 
troitement  enfermez  et  s'assul)jectir  à  une  extresmc 
nécessite'.  Le  reste  estoit  des  gens  du  territoire,  la  com- 
pagnie  du  comte  Mansfel,  de  cent  hommes  d'armes, 
avec  environ  cinq  cens  chevaux,  tant  des  gentils- 
hommes voisins  que  de  ces  carabins  et  harquebusiei.3. 
Au  commencement  feirent  bravement  leur  devoir  à 
sortir  et  escarmoucher,  et  donnoient  à  cognoistre  leur 
delibe'ration  résolue  de  bien  de'fendre  leur  partie  de 
mieux  en  mieux.  Ils  ne  faisoient  gueres  sorties  sans 
exécuter  quelque  bonne  chose,  et  emmener  des  Fran- 
çois prisonniers,  ou  en  rendre  des  morts  ou  bien  ma- 
lades ;  aucunefois  autant  en  advenoit  d'eux.  Et  pour 
dire  la  vérité',  ils  feirent  de  grands  et  vertueux  eflorls, 
tant  par  hommes  que  avec  leur  artillerie,  pour  diver- 
tir et  empescher  d'approcher  la  nostre  de  leurs  niu- 
railles  si  près  qu'elle  fut,  par  la  grande  diligence  et 
tiès-bonne  conduite  du  seigneur  d'Estre'e,  estant  posée 
en  deux  endroits  jusques  sur  la  douve  de  leurs  fossez, 
à  sçavoir  :  du  costë  de  Mouson,  contre  un  petit  can- 
ton de  muraille  qui  seul  avoit  demeure'  à  estre  rem- 
paré  la  longueur  d'environ  deux  toises,  près  d'un  por- 
tail neuf,  où  n'avoit  guères  bons  flancs  ;  et ,  un  peu 
au  dessus,  quibattoiten  biaisant,  à  cette  mesme  place  , 
plus  fort  qu'en  autre  lieu,  où  elle  feit  un  petit  j)ertuis. 
Dessus  la  montaqne  on  avoit  mis  les  six  grandes  cou- 
levrines,  qui  tiroient  h  plomb  dedans  presque  toutes 
les  rues,  le  long  des  courtines,  droit  au  doz  de  ceux 
qui  eussent  voulu  défendre  la  brèche  :  avec  une  tant 
admirable  terrestre  et  terrible  furie  foudroyoit  toute 
celle  artillerie,  qu'on  eust  dit  que  tout  devoit  abismer. 

Quand  ces  Allemans  entendirent  ceste  estrange  fesle 
qu'on  leur  sonnoit,  et  veirent  qu'il  ne  leur  estoit  loi- 
sible de  se  pourmener  sur  le  pave'  sans  estre  esmou- 
chez  bien  souvent  si  près  des  oreilles  que  le  poil  y  de 
meuroit,le  cueur  leur  commença  à  defaiUir,  et  jugèrent 
impossible  de  pouvoir  davantage  se  défendre.  Pour  ce, 
d'un  commun  accord ,  s'assemblèrent  soubs  la  halle , 
sans  se  préparer  pour  combattre  ne  faire  semblant  de 
vouloir  tasler  d'un  assault  j  et  non  seulement  eux ,  mais 
d'autres  les  plus  braves  qui  fussent  là  dedans,  avoient 
faute  de  courage,  comme  depuis  a  esté  sceu  par  au- 
cuns prisonniers.  Combien  que  quelque  grande  foudre 
et  violence  qu'eust  sceu  faire  nostre  artillerie ,  si  n'avoit 
elle  fait  ouverture  si  grande  en  toutes  les  deux  bres- 
ches,  où  il  y  eust  peu  entrer  quinze  hommes  de  front, 
sans  les  trabuchets  et  artifices  qu'ils  pouvoient  appa- 
reiller pour  repoulser  les  assaillans.  C'estoit  donc  le 
moins  qu'ils  eussent  sceu  faire  que  de  soustenir  un  as- 
sault ',  et  en  cela  on  peut  de  plus  en  plus  cognoistre  les 
merveilles  et  estranges  jugemens  du  tout  puissant  et 
supernel  dominateur,  lequel  avoit  réservé  ceste  gent 
outrecuidée  pour  estre  domptée  par  un  roy  tres- 
chrestien,  et  défenseur  de  ta  foy. 

Le  comte  Mansfel  ayant  les  armes  sur  le  doz  ,et  prest 
à  se  présenter  le  premier  à  l'assault,  commença  à  ha- 
renguer  et  admonester  ses  Allemans ,  disant  qu'il 
estoit  temps  de  monstrer  le  devoir  et  service  qu'ils 
vouloient  faire  à  la  Cesarée  Majesté,  en  leur  remons- 
trant  que  facilement ,  et  sans  danger  de  leurs  personnes, 
pouvoient  repoulser  vigoureusement  les  François,  es- 
tant la  nation  germanique  d'immortelle  réputation  ; 
leur  remettant  devant  les  yeux  plusieurs  beaux  exem- 

pies  de  la  vertu  de  leurs  prédécesseurs  avec  autres  pro- 
pos pour  les  animer  et  solliciter  à  bien  faire  leur  devoir. 
Toutefois  il  ne  sceut  si  bien  dire  qu'ils  y  voulussent 
mordre,  et  pour  conclusion  luy  fut  dit  qu'il  en  deli- 
berast  comme  bon  luy  sembleroit  ;  mais  que  si  les  Fran- 
çois le  combattoient  par  devant,  ils  le  defferoient  par 
derrière.  Dont  il  se  trouva  merveilleusement  estonné 
et  esbahy,  car  ils  estoient  les  plus  forts  là  dedans,  et  ne 
sçavoit  plus  qu'y  penser  ne  donner  remède,  qu'avec 
grandes  exclamations  maugréer  sa  vie  et  détester  son 
malheur,  disant  entre  autres  protestations:  «  Or,  Dieu 
et  les  hommes  me  soient  tesmoings  si  c'est  par  ma  faute 
que  ceste  forte  ville  soit  ainsi  perdue!  »  Puis,  s'adressant 
à  un  gentilhomme  françois  qui  estoit  là-dedans  pri- 
sonnier ,  luy  dit  :  «  Mon  gentilhomme ,  je  veux  que 
vous  soyez  maintenant  en  liberté,  à  fm  que  soyez  tes- 
moing  de  ceste  infidélité  et  défenseur  de  mon  honneur 
et  innocence,  quand  vous  oyrez  parler  de  ceste  las- 
cheté.  »  Ainsi  avec  les  grosses  larmes  aux  yeux,  pas- 
sionné de  véhémente  douleur,  se  retira  en  son  logis. 
Alors  le  seigneur  de  Strinchant  et  d'autres  feirent 
monter  un  trompette  sur  un  petit  torrion  (0  du  costé 
des  tranchées,  qui  demanda  pour  les  assiégez  à  parle- 
menter avec  M.  le  connestable  ,  ce  que  leur  fut  ac- 
cordé. Tost  après  sortit  ledit  Strinchant,  accompagné 
de  trois  ou  quatre,  pour  capituler  et  traicter  de  leur 
reddition ,  que  ne  peurent  autrement  impetrer  qu'a- 
vec le  bon  plaisir  du  Roy,  presque  semblable  à  l'ac- 
cord de  ceux  de  Danvillé,  à  sçavoir  que  lesdits  comte 
et  Strinchant,  avec  les  principaux  qui  estoient  là-de- 
dans, demeureroient  prisonniers,  les  soldats  sortiroient 

(0  Torrion  :  tourelle. 

un  baston  blanc  au  poing,  pour  se  retirer  à  leur  vo- 
lonté', et  de  tous  leurs  biens  qui  estoient  leans,  qu'il 
en  disposeroit  selon  sa  clémence;  lesquels  depuis  furent 
donnez  à  M.  le  connestable,  qui  les  départit  à  sa  com- 
pagnie et  à  celle  de  M.  de  Montmorency  son  fils  ;  dont 
les  soldats  des  vieilles  bandes  se  mutinèrent  couverte- 
ment,  et  dès-lors  commencèrent  à  se  rompre  et  à  se- 
crètement abandonner  leurs  enseignes.  En  ceste  ville 
fut  trouvée  assez  grande  quantité'  de  forts  et  beaux 
chevaux ,  de  belles  armes ,  et  diverses  bardes  de  bonne 
estoffe  et  riche  prix.  Je  vous  laisse  à  penser  quel  dueil 
et  desplaisir  receut  le  comte  Mansfel ,  quand  on  luy 
manda  de  sortir  pour  se  rendre  avec  les  autres  prison- 
niers au  logis  de  "M.  le  connestable  -,  certainement  ce 
grand  seigneur,  lieutenant  d'un  empereur,  estoit  at- 
taint  au  vif  de  grand  regret  et  tristesse,  se  voyant  si 
bas  et  atténué  de  sa  hautesse  et  préminence ,  ce  que 
son  visage  demonstroit  assez,  lorsqu'il  addressa  sa  pa- 
roUe  et  harengue  fort  élégante  et  honneste(tel  est  il 
estimé  à  raison  des  lettres ,  sçavoir  et'vertus ,  desquelles 
son  magnanime  cueur  est  proveu)  à  ce  lieutenant  de 
roy,  que  Ipeu  d'hommes  ont  peu  retenir;  tant  y  a 
qu'elle  tendoit  aux.  fins  de  s'excuser  et  descharger  de 
ceste  trop  légère  reddition  d'une  ville  si  forte  et  de- 
fensable.  Cela  fait,  il  fut  amené  avec  le  reste  des  au- 
tres prisonniers  à  Paris.  Telle  fut  l'issue  et  reddition 
de  la  forte  ville  d'Yvoy,  le  vingt  troisiesme  de  juing, 
sans  y  estre  tuez  devant,  hommes  de  réputation,  qu'un 
gentilhomme  nommé  le  seigneur  de  Haultefort,  pa- 
rent du  seigneur  de  La  Faitte(0,  qui  fut  dès  le  com- 
mencement fort  blessé  en  une  escarmouche,  et  em- 

(0  De  La  Faitte  :  de  La  Fayette. 

mené  prisonnier  dedans  la  ville,  et  depuis  avec  seuité 
et  response  renvoyé'  au  camp,  oii  il  mourut. 

Tost  après  ceste  reddition  ,  on  envoya  de  recbef 
sommer  Montmedy  avec  grands  bruits  de  trompettes 
et  charrois ,  faisans  démonstration  de  la  venue  du 
camp.  Le  capitaine  Saincte-Marie,  et  ceux  qui  estoient 
dedans,  ne  se  sentans  estre  plus  forts  que  ceux  d"Y- 
voy,  sans  espérer  d'estre  secourus,  se  rendirent  vies  et 
bagues  sauves,  réservé  l'artillerie.  Ainsi  quittèrent  la 
place  sans  coup  frapper. 

Ces  trois  villes,  Banville,  Yvoy,  Montmedy  et 
Luxembourg,  et  la  pluspart  du  duché,  avoient  esté 
une  autre  fois  prises  par  feu  de  bonne  mémoire 
Charles  (0,  troisiesme  fils  du  roy  Jî^rançois,  et  duc 
d'Orléans ,  et  depuis  rendues  par  un  appointement  (2) 
fait  entre  l'Empereur  et  le  Roy  :  mais  elles  n'estoient 
adonc  si  fortes  ne  remparées  de  telle  façon  comme  à 
présent  :  car  Banville  n'estoit  alors  qu'une  bourgade  , 
et  fut  presque  toute  bruslée  et  ruinée  ,  et  depuis  a 
esté  nouvellement.bastie,  selon  les  modernes  fortifica- 
tions ,  avec  boulleverts  ,  bastions,  plates  formes,  au- 
tant l^elles  et  defensables  qu'est  possible  d'en  veoir  ; 
les  remparts  larges  et  hauts,  et  d'atissi  bon  conroy  (5) 
qu'on  en  pourroit  trouver  ;  le  tout  revestu  de  mu- 
railles de  bonne  matière  et  estoffe.  Quant  à  Yvoy, 
vray  est  qu'elle  estoit  desjà  si  forte ,  qu'elle  ne  fut 
prise  d'assault,  et  n'y  fut  fait  bresche  capalde  pour  la 
forcer;  ains  le  capitaine  Guelphes  ayant  inventé  et 
luy-mesme   forgé   une  quantité  de  mortiers  qui  des- 

(0  Charles.  Ce  jeune  prince  fut  dirigé,  dans  cette  expédition  glo- 
rieuse, par  Gaspard  de  Tavannes.  (Voyez  Mémoires  de  ce  dernier.)  — 
(»)  Par  un  appointement  :  la  paix  de  Crépy. — (')  D'aussi  bon  conroy  : 
aussi  bien  disposés. 

chargeoient  de  cesle  montagne  divers  gros  Ijouleis  ,  les 
estonna  et  espouvanta  tellement  de  ces  estranges  ma- 
chines, que  Gilles  de  Levant,  premier  chef  là-dedans 
pour  TEmpereur ,  se  rendit  avec  la  paction  faite  et 
accordée  pour  luy  et  ses  gens  plus  honnorahlement , 
vies  et  bagues  sauves  ,  enseignes  desployées ,  avec 
quelque  artillerie,  encore  que  ce  fust  un  forgeron  et 
contadin  eslevé  en  cest  honneur  par  sa  valleur  et  har- 
diesse. Et  n'estoit  pour  lors  si  fortifiée  que  mainte- 
nant quand  nous  l'avons  assiégée  ,  estant  très-bien 
renforcée ,  mesmement  par  une  plate  forme  que  les 
Impériaux  avoient  fait  bastir  en  ce  Heu  oii  elle  fut 
offensée  ;  qui  me  fait  esbahir  grandement  comme  ce 
comte,  un  autre  César,  issu  d'une  des  meilleures  et 
des  plus  anciennes  maisons  d'iVllemagne,  n'avoit  dès 
le  commencement  mieux  preveu  aux  nécessitez  et  def- 
faults  de  ceste  clef  et  forteresse,  et  ne  s'accompagnoit 
d'hommes  fidèles  et  certains ,  forts  à  tout  labeur,  avant 
que  succomber  à  telle  nécessité;  ou,  si  la  breveté  et 
importunité  du  temps  et  autres  affaires  ne  l'auroient 
permis,  comment  tant  légèrement  il  s'alla  précipiter 
et  jetter  là -dedans,  pour  en  sortir  à  si  petit  honneur 
et  défense:  qui  sera  un  bel  exemple  aux  chefs  des  vil- 
les qui,  inconsidérément  et  par  prompte  volonté,  de- 
mandent et  appetent  telles  grandes  charges;  et  quand 
ils  voyent  les  dangers  sur  leurs  testes  prests  à  tomber, 
sont  ceux  qui  les  accidents  allèguent  pour  excuses, 
quand  n'est  pas  temps  ;  car  plustost  qu'entreprendre 
si  pesant  fais  faudroit  le  soulever,  l'assayer,  excogi- 
ter  et  contrepenser  les  affaires  encore  plus  grandes 
qu'elles  ne  se  monstrent,  jaçoit  (0  que  nous  ne  devons 

CO  Jaçoit  :  encore  que. 

vouloir  estre  advenu  autrement,  pour  la  belle  et 
proufitable  conqueste  que  nostre  prince  en  a  fait,  es- 
tans  ces  deux  villes  sur  toutes  autres  pernicieuses  et 
dommageables  à  ses  pauvres  subjects;  lesquelles  de  re- 
chef encore  mieux  a  ame'liore'es  de  toutes  fortifica- 
tions et  artificielles  commoditez  :  donnant  le  gouver- 
nement de  Banville'  au  sieur  de  Rabaudanges  par  la 
mort  du  capitaine  Ville-Franche,  avec  quatre  ensei- 
gnes de  fanterie,  et  deux  cens,  tant  de  chevaux-legers 
qu'harquebusiers,  pour  la  garnison  ordinaire.  Le  gou- 
vernement d'Yvoy  premièrement  fut  donné  au  sieur 
de  Blaineau ,  et  depuis  au  sieur  de  Ilaulcourt,  avec 
pareil  nombre  de  soldats  ;  celuy  de  Montmedy  au  ca- 
pitaine Baron,  Parisien,  soldat  de  son  jeune  aage  , 
nourry  et  eslevé  en  la  guerre,  avec  trois  enseignes  de 
gens  de  pied  et  cent  chevaux,  pour  la  garde  et 
garnison. 

Durant  le  siège  d'Yvoy,  M.  le  mareschal  de  Se- 
dan (0  ,  vray  héritier  de  la  maison  de  la  Marche,  pour 
ne  laisser  glisser  et  perdre  une  si  propre  occasion  que 
fortune  luy  presentoit  de  recouvrer  son  duché  de 
Bouillon  ,  de  long  temps  querellé  par  ses  prédéces- 
seurs, sur  lesquels  on  dit  l'Empereur,  à  l'adveu  de  l'e- 
vesque  de  Liège,  à  faux  tiltres  l'avoir  injustement 
usurpé ,  supplia  le  Roy  lui  donner  secours  et  ayde 
pour  s'efforcer  à  le  reprendre  :  ce  que  Sa  Majesté  ne 
luy  voulut  denier,  estans  ceux  de  ceste  maison  de 
long  tems  fidèles  serviteurs  de  France,  en  quoy  mieux 
persévère  ce  gentil  et  vaillant  sieur.  Pourtant  fuient 

(0  Le  mareschal  de  Sedan.  le  maréchal  de  La  Marck,  fils  du  ma- 
réchal de  rieuranges.  Il  avoit  épousé  la  fille  cadette  de  la  duchesse  de 
Yalentinois. 

ordonnez  pour  son  secours  le  sieur  de  Jours,  colonel 
des  légionnaires  de  Champagne,  et  quelques  autres 
compagnies ,  au  nombre  de  deux  à  trois  mille  hommes 
de  pied ,  avec  sa  compagnie ,  et  douze  ou  quinze 
cens  chevaux  ,  et  cinq  ou  six  pièces  de  grosse  et 
moyenne  artillerie.  LS.\ec  tant  peu  d'arme'e  alla  plan- 
ter le  siège  devant  ce  chasteau  (0  très-fort,  et  plus 
que  beaucoup  de  personnes  ne  le  pourroient  croire  ny 
estimer  s'ils  ne  l'avoient  veu,  comme  pourrez  enten- 
dre par  ceste  description  : 

C'est  un  rocher  haut  et  droict,  sortant  d'une  mon- 
tagne à  laquelle  je  pense  qu'autrefois  estoit  assemble'  ; 
mais  par  ceux  qui  édifièrent  premièrement,  et  depuis 
encore  plus  en  a  esté  séparé  et  divisé  par  une  fosse 
large  et  creuse  environ  de  cent  cinquante  pas  en  dia- 
mètre, cavée  et  adaptée  au  ciseau  et  marteau  avec 
grand  labeur,  en  la  plaine  et  circonférence  duquel 
est  entaillée  la  meilleure  part  du  chasteau  dedans  la 
roche  vive,  avec  pareil  artifice  en  forme  presque  ovale 
et  barlongue  (2) ,  ayant  du  costé  de  celle  fosse  une 
plate  forme  haute  et  eslevée,  qui  descouvre  presque 
l'une  des  montagnes,  au  pied  de  laquelle  est  un  petit 
boullevert  ou  casemate,  bien  percée  à  propos  pour 
garder  d'approcher  près  de  ce  costé,  ny  asseoir  ma- 
chines; à  l'autre  bout  est  le  portail  qui  sort  dehors,  de 
chacun  costé,  de  douze  à  quinze  pieds,  avec  les  lu- 
mières ou  canonnières  pour  défendre  les  flancs,  ser- 
vans  pareillement  de  plate  forme.  En  la  concavité  et 
au  dedans  est  un  corps  de  logis  à  l'antique,  en  qua- 
drature de  pavillon  ,  couvert  d'ardoises  ;  au-dessoubs 

(0  Dei^ant  ce  chasteau  :  le  château  de  Bouillon.  — ('"^  Barlongue  :  de 
longueur  inégale. 

sont  les  caves  voultées,  entaille'es  dedans  le  rocmesme, 
avec  un  puits  fort  creux,  de  quatre  vingt  ou  cent 
l)rasses  profond,  ayant  la  source  d'une  eau  autant 
bonne  et  fresclie  qu'est  possible  de  trouver.  Au  sur- 
plus, ce  chasteau  est  perce'  tant  à  propos,  qu'un  pou- 
let ne  s'y  pourroit  descouvrir  sans  estre  emporte'  et 
attaint.  Il  estoit  garn)»^  d'artillerie  et  de  munitions 
pour  un  long  temps, ayant  un  seul  accez,  encore  bien 
estroit  et  mal-aise',  inaccessible  par  tous  les  autres 
costez.  Au-dessoubs  est  le  bourg,  qui  souloit  estre 
ville,  mais  tant  derompu  et  dessire'  (0  par  les  guerres, 
qu'il  est  presque  inhabité,  où  decourt  un  torrent  ap- 
pelle Semoys,  avec  grand  bruit,  qui  vient  devers 
Montmedy ,  lequel,  par  les  neiges  et  pluyes  byver- 
nalles,  quelquefois  devient  fort  impétueux.  Par  un 
costé  est  couvert  d'une  autre  montagne  pleine  de  bois 
et  rochers  raboteux  et  si  aspres,  qu'est  presque  impos- 
sible d'y  résider  ne  l'endommager  de  cette  part  loing- 
taine  à  la  porte'e  du  canon.  Les  autres  lieux  sont  valle'es 
fort  basses  et  profondes. 

Sans  avoir  esgard  à  toutes  ces  choses,  ou  pour  son 
bon  droit  se  confiant  à  l'aide  du  supernel  juge  juste 
et  équitable,  par  intelligence  ou  pour  tenter  la  for- 
tune, M.  le  mareschal  le  vint  assiéger;  et  pour  de- 
monstrer  sa  petite  armée  plus  grosse  qu'elle  n'estoit , 
plusieurs  fois  faisoit  passer  et  repasser  par  un  mesme 
lieu  les  compagnies  de  cheval  et  de  pied,  afin  que 
ceux  de  dedans,  voyans  tant  grand  nombre  de  ensei- 
gnes, pensassent  que  ce  fust  toute  l'armée  françoise. 
Peu  après  feit  affûter  son  artillerie  sur  la  crope  de 
cette  mesme  montagne,  au   lieu  le  plus  prest  ,  corn- 

(-)  Dessiré :  déchiic ,  dévasté. 

mode  et  batable  que  fut  choisy,  mais  encore  tant  mal 
aisément,  qu'avec  gros  diables  falloit  retenir  les  pie- 
ces  qu'elles  ne  roulassent  du  hault  en  bas;  desquelles 
ne  fut  jamais  tire' six  vole'es,  ayant  seulement  egratignë 
le  dessus  de  la  muraille,  avec  si  peu  d'apparence  de 
bresche  que  rien  moins,  quand  le  capitaine  de  ce 
chasteau,  bastard  de  la  maison  de  Haurion,  repute'e 
des  plus  anciennes  de  cette  contre'e,  demanda  à  par- 
lementer; et  peult-on  penser  qu'il  ne  le  sceut  si-tost 
demander  que  encore  plustost  fut  ouy.  Il  requeroit 
beaucoup  de  conditions  avant  que  sortir,  que  peu 
serviroient  à  estre  recite'es  ;  enfin  luy  fut  accordé  que, 
si  dedans  trois  jours  ne  luy  venoit  secours,  qu'il  ren- 
droit  la  place,  vies  et  bagues  sauves,  réservé  l'artille- 
rie et  autres  munitions  qui  estoient  dedans.  Parquoy 
donna  son  fils  en  hostage  à  31.  le  mareschal.  Les  trois 
jours  finis,  il  sortit  avec  ses  compagnons.  Depuis,  M.  le 
mareschal  et  autres  seigneurs  et  capitaines  se  sont  es- 
merveillez  du  foible  courage  de  ces  Liégeois,  ayans 
quitté  et  rendu  ceste  place  inexpugnable  à  si  petite 
occasion,  confessant  luy-mesme  qu'à  peine  Teust  creu 
ne  pensé,  et  ce  qu'avoit entrepris  avoit  esté  fait  à  Tad- 
venture.  Le  capitaine  aussi  de  ce  chasteau ,  pour  son 
loyer  et  rétribution ,  a  eu  la  teste  tranchée  :  qu'est 
pour  tousjours  confirmer  mon  dire,  ceste  punition 
leur  advenir,  et  la  victoire  estre  concédée  au  Roy, 
par  permission  divine.  Par  la  reddition  de  ce  chasteau , 
advenue  le  dernier  jour  parachevant  les  trente  ans 
que  ce  duché  avoit  esté  usurpé  et  occupé,  M.  le  ma- 
reschal recouvia  presque  tout  le  surplus  qui  estoit 
concernant  et  appartenant  audit  duché,  estans  bourgs, 
villages  et  quelques  petits  forts,  non  de  grande  résis- 

8. 

tance  et  difficile  oppugnation  ;  en  laquelle  ayant  esta- 
bly  le  sieur  des  Avelles,  gentilhomme  de  ses  plus  cog- 
nuz,  capitaine,  loge  et  mis  bonne  et  seure  garde, 
tourna  joyeux  trouver  le  Roy  qui  estoit  à  Sedan,  se  re- 
trouvant Sa  Majesté'  un  peu  mal,  tant  pour  les  fatigues 
de  ces  guerres  que  pour  les  grandes  et  extraordi- 
naires chaleurs  de  ceste  saison,  comme  estoit  advenu 
à  plusieurs  grands  seigneurs  ,  gentilshommes  et  autres 
ayans  fait  ce  voyage ,  qui  estoient  contraints  de  se  re- 
tirer aux  villes  prochaines  pour  recouvrer  santé'.  Ce- 
pendant M.  le  connestable,  avec  l'avant-garde  et  meil- 
leure partie  de  l'arme'e,  gaignoit  tousjours  le  devant, 
tirant  droit  à  Cimets  (0,  tant  pour  suivre  la  victoire 
que  pour  l'envie  qu'on  avoit  de  rencontrer  Tarme'e  de 
ceste  reyne  de  Hongrie,  faisant  merveilles  et  choses 
estranges  en  la  Picardie,  comme  le  bruit  continuoit; 
laquelle  toutefois  s'esvanouyt  en  peu  d'heure,  selon 
sa  coustume,  ayant  senti  le  vent  de  ceste  venue. 
Neanlmoins  fut  continue  le  chemin  conclud  droit  à 
Cimetz.Peude  jours  ensuyvans,  le  supernelTout-Puis- 
sant ,  non-seulement  restitua  la  santé  au  Roy,  mais 
luy  demonstrant  par  seure  évidence  qu'avec  sa  co- 
lone  et  force  il  combattoit  :  estant  mort  le  sieur  de 
Lûmes  (2),  sans  savoir  véritablement  comment,  ne 
par  quel  accident  ou  par  maladie,  ou,  comme  disoient 
quelques-uns  ,  par  l'esclat  d'une  pièce  d'artillerie 
qu'il  faisoit  essayer,  ou,  ainsi  que  d'autres  semoient 
le  bruit,  par  effusion  de  tout  son  sang,  ayant  mis  son 
pied  en  l'eauë,  ceux  ausquels  escheoit  la  succession 

(0  Cimetz  :  Chimay.  —  (')  Estant  mort  le  sieur  de  Lûmes.  La  prise 
de  ce  château,  qui  étoit  un  repaire  de  brigands,  est  décrite  d'une  ma- 
nière très-circonstanciée  dans  les  Mémoires  de  Vieilleville,  livre  IV, 
chapitre  29. 

de  ce  chasteau,  et  un  nomme'  Merenbargue,  qui  le 
gardoit  pour  le  parti  impérial ,  le  rendirent  à  la  merci 
et  clémence  du  Roy,  entre  les  mains  du  sieur  de  Vieil- 
leville ,  lieutenant  de  la  compagnie  de  M.  le  mares- 
chal  de  Sainct-Andre',  qui  les  traita  assez  humaine- 
ment; "peu  après  ont  esté  sapez  et  renversez  les  forts 
ds  ce  chasteau,  ne  restant  que  le  donjon,  que  la  Ma- 
jesté royale,  avec  partie  de  la  confiscation  de  ce  re- 
belle vassal,  donna  à  M.  le  duc  de  •N'ivernois  et  comte 
de  Rhetois  (0  ,  et  l'autre  à  un  gentilhomme  fran- 
çois,  dit  le  seigneur  de  Confiant,  ayant  espousé  la 
niepce  et  vraye  héritière  dudit  seigneur. 

Le  chasteau  de  Lûmes  est  assis  au  pied  d'une 
montagne ,  comme  sont  presque  toutes  les  places 
fortes:  de  ce  costé-là  est  le  bord  de  la  rivière  de  Meuse; 
de  l'autre  part  a  la  prairie  large  de  la  portée  d'une 
couleuvrine ,  et  d'estendue  en  longueur  de  plus  de 
dix  lieues,  estant  dun  bon  mille  proche  de  Mezieres, 
à  laquelle  a  fait  et  faisoit  souvent  beaucoup  d'ennuis, 
mesmement  aux  fauxbourgs  de  deçà  Meuse,  pource  que 
le  sieur  de  ce  chasteau  disoit  y  avoir  aucuns  droicts  sei- 
gneuriaux; en  sorte  que  par  temps  de  guerre  ceux  qui 
y  demeuroient  n'y  eussent  osé  coucher  seurement  ny 
laisser  meubles  d'importance,  pour  la  crainte  de  ceux 
du  chasteau,  qui  traversoient  la  rivière  à  bateaux  et 
de  nuict  leur  venoient  donner  innumerables  alarmes, 
ravissansce  qu'ils  trouvoient  de  bon:  et  non-seulement 
à  cest  endroict  estoit  fort  dommageable  aux  François, 
mais  presque  à  tout  le  long  de  ceste  lisière,  estant 
un  vray  magazin  et  boutique  de  bannis  et  essoreil- 

(0  M.  le  duc  de  Nwernois  et  comte  de  Rhetois  :  le  duc  de  Nevers, 
comte  de  Rhelelois. 

Jez(Ode  France,  qui  sçavoientlesdestroits  et  passages 
pour  servir  de  guides  et  espions  en  temps  de  division  aux 
ennemis.  Pourtant  le  feu  roy  François ,  pensant  l'avoir 
sans  canon,  y  avoit  vis-à-vis  de  la  porle  fait  bastir  un 
blocul,  qui  ne  feit  autre  chose  que  despense  et  fraiz^ 
pource  que  mauvais  ordre  y  regnoit.  Le  seigneur  de 
leans  avoit  este' nourri  page  en  la  maison  du  Roy  ;  de- 
puis, par  un  temps,  sa  place  et  forteresse  avoit  tenu 
le  party  de  France;  mais  par  un  despit  rompit  sa 
foy  et  tourna  sa  robbe  ('^)  pour  prendre  la  croix 
rouge,  et  y  a  persévère'  jusques  à  la  mort,  combien 
que  ce  chasteau  ne  se  soit  trouvé  tant  fort  et  defen- 
sable  que  le  commun  bruit  le  tenoit  ;  car,  avec  ce  qu'il 
estoit  batable  et  subject  à  estre  mine'  aisément,  par 
dedans  on  a  trouvé  beaucoup  de  fautes  :  entre  autres  y 
avoit  si  peu  d'espace  entre  le  rempart  de  la  basse-court 
et  la  muraille  du  donjon,  qu'il  estoit  impossible  d'y 
mettre  soldats  ny  artifices  pour  défendre  une  brescbe  ; 
davantage  les  plates  formes  estoient  eslevées  en  l'air 
sur  pièces  de  bois  et  piliers  :  ainsi  donc,  sans  plus 
griefs  tourmens,  fut  rendue  ceste  forteresse  au  Roy. 

Toutes  ces  choses  furent  exécutées  heureusement 
par  les  François  dedans  tout  le  mois  de  juing  et  sur 
tout  le  commencement  de  juillet,  que  le  Roy,  ayant 
recouvert  santé,  délibéra  reprendre  le  chemin  pour 
retrouver  son  armée,  constituant  M.  le  duc  de  Niver- 
nois  son  lieutenant-general  au  gouvernement  de  ce 
qu'il  avoit  conquis  au  duché  de  Luxembourg.  M.  de 
Nevers  kicontinent  après  délibéra  de  retourner  devers 

(,»)  Essoreillez  :  a  qui  Ton  a  coupé  les  oreilles.  C'étoit  une  des  pu- 
niLions  qu^on  infligeoit  aux  maraudeurs. —  ')  Tourna  sa  robbe  :  changea 
de  parti. 

Roc  de  Mars,  pour  le  remunir   et  renforcer,  tant  de 
vivres  que  de  toutes  choses  nécessaires,  et  pour  faire 
le  desrast  et  récolte  de  la  moisson  à  l'entour  de  Theon- 
ville,  accompagne'  des  forces  de  p:endarnierie,  de  sa 
compagnie,  celle  de  M.  le  duc  de  Bouillon,  des  sei- 
gneurs de  Jametz,   de  Bordillon  et  de  La  Roche  du 
Maine,  environ  sept  ou  huict  compagnies  de  cavalerie 
légère  et  harquebusiers  à  cheval,  et  vingt  enseignes  de 
fanterie,  tant  de  la  légion   de  Champagne  qu'autres. 
A  ceste  cause,  ainsi  accompagné  au  partir  de  Sedan, 
il  retourna  passer  à  Yvoy  et  Banville  :  de  là,  suivant 
toute  la  frontière  et  visitant  toutes  les  places  fortes , 
alla   descendre  jusques  au  dessoubs  de  Metz,  en  un 
village  appelle:  le  Pont  de  Richement,  à  deux  lieues 
de  Theonville,  à   trois  de  Metz.  S'estant  là  parqué  et 
fait  amasser  toutes  provisions,  tant  de  vivres  que  de 
charrois,  le  jour  ensuivant,  y  estant  en  personne  avec 
sa  compagnie  et  quelques  autres,   tant  de  cavallerie 
légère  que  de  gens  de  pied,  en  feit  conduire  une  partie» 
mesmement  grand  nombre  de  chairs  salées,  vinaigre, 
seel  et   poudres,  devers  Roc  de  Mars;  et  parce  qu'il 
estoit  force  de  passer  près  de  Theonville,  le  seigneur 
de  Chambourg,  qui  en  estoit  adonc    gouverneur,  et 
beaucoup  de  braves  hommes  de  la  garnison,  eussent 
esté  bien  marris  s'ils  n'eussent  fait  cognoistre  quelque 
chose  de  leur  bonne  volonté  à  nous  venir  veoir  :  pour- 
tant avoient-ils  mis  une  embuscade  assez  près  du  lieu  oii 
nous  devions  passer,  non  point  pour  donner  en  teste, 
n'estant  assez  forts,  mais  pour  serrer  la  queue  à  ceux  qui 
demeureroient  derrière;  ce  qu'advint,  car  un  homme 
d'armes  de  la  compagnie   de  M.  de  Nevers,  nommé 
le  seigneur  de  Chevenon ,  estant  demeuré  esloigné  de  la 

troupe  par  accident  ou  par  autre  grande  affaire,  tira 
droit  à  quelques  arbres,  et  où  il  voyoit  certain  nombre 
d'hommes  vestuz  de  rouge  et  de  presque  semblable 
pareure  que  la  sienne,  ne  cognoissant  de  loing  la  dif- 
férence des  croix  ny  escbarpes,  desquels  il  approcha 
si  près,  qu'il  se  trouva  enveloppé  d'eux  de  tous  costez: 
toutefois,  estant  homme  vaillant,  de  bon  cueur  et  bien 
à  cheval,  adverty  qu'il  luy  esloit  besoing  alors  de 
s'ayder  de  tous  ses  membres  s'il  ne  vouloit  demeurer 
pour  le  passeport,  feit  si  grand  devoir  et  preuve  de  sa 
gentille  petite  personne,  qu'il  se  meit  hors  de  leurs 
mains  sans  estre  blessé  que  d'une  dragée  de  pistollet 
dedans  la  main,  combien  qu'en  eussent  esté  deschar- 
gées sur  luy  plus  d'une  douzaine,  dont  son  cheval  fut 
atlaint  dedans  la  cervelle,  et  peu  après  en  mourut.  Ainsi 
estant  eschappé  ,  et  les  ennemis  descouverts  à  petite 
perte  des  nostres,  se  retirèrent  devers  la  ville,  non  sans 
estre  suivis  jusques  assez  près  des  portes.  Nous  nous  re- 
tirasmes  aussi,  mais  non  sans  avoir  maintes  canonnades, 
avec  perte  de  quelques  chevaux  et  peu  d'hommes.  Le 
lendemain  M.  de  Bordillon  avec  sa  compagnie  et  autres, 
tant  de  cavallerie  légère  que  de  gens  de  pied,  parfeit 
le  semblable  voyage  pour  la  conduite  d'autres  vivres, 
qui  furent  aussi  menez  audit  Roc  de  Mars  ;  et  sans  grands 
empeschemens  furent  les  soldats  fiançois  quiestoient 
dedans  rafreschis  de  tout  ce  qu'il  leur  estoit  besoing. 
Après  tout  le  degast  des  bleds  et  fourrages  qu'il  fut  pos- 
sible de  faire  es  environs  de  Theonville,  et  avoir  donné 
assez  de  temps  et  moyen  à  ceux  de  Metz  de  recueillir 
les  leurs,  sur  la  fm  du  mois  de  juillet,  Monsieur  (0 

(0  Monsieur.  Rabulin  désigne  ainsi  le  duc  de  Nevers,  auquel  il  ctoLt 
attaché. 

avec  son  petit  camp  se  leva  du  Pont  de  Richemont 
et  se  retira  devers  Metz,  attendant  autres  nouvelles. 
Bientost  après,  en  ce  lieu  ayant  sceu  que  le  Roy  avoit 
rompu  le  sien  des  Pays-Bas,  se  retira  du  costé  de 
Cliarapagne ,  vers  Chaalons. 

Pour  retourner  dire  ce  que  exploita  l'arme'e  Fran- 
çoise depuis  nostre  département,  le  Roy,  ayant  prins 
congé  delà  Roy  ne,  partit  de  Sedan  pour  aller  trouver 
M.  le  connestable,  qui  s'estoit  arreste'  avec  une  grande 
partie  de  l'arme'e  à  Tentour  d'un  fort  chasteau  ap- 
pelle Trelon  ,  qui  est  à  un  grand  seigneur  de  ces  Pays- 
Bas,  parent  du  comte  d'Aramberg,  dit  Barbanson 
(  sçacliant  l'arme'e  de  la  royne  de  Hongrie  estre  rom- 
pue et  esvanouye) ,  tant  pource  qu'on  luy  avoit  rap- 
porte' ce  chasteau  estre  garni  de  grand  nom])re  de  sol- 
dats ennemis,  faisans  maintes  destrousses  et  voUeries 
sur  les  François,  que*  pour  les  grands  biens  et  muni- 
tions desquelles  l'on  disoit  estre  muni  et  prouveu, 
avec  ce  qu'il  avoit  ose'  attendre  le  canon ,  encore  qu'il 
fust  moins  fort  que  d'autres  places  qu'on  avoit  subju- 
guées auparavant.  Ceux  qui  estoient  dedans,  estans 
comme  personnes  désespérées,  souliaitans  autant  la 
mort  que  la  vie,  au  commencement  feirent  grand  sem- 
blant de  se  mettre,  à  leur  possible,  en  devoir  de  tenir 
bon  ;  mais  enfin  furent  efforcez  de  furie,  et  la  pluspart 
taillez  en  pièces  ,  les  forts  aussi  de  ce  chasteau  sapez 
et  ruez  jus  (0,  et  le  tout  mis  à  désolation.  Autant  en 
fut  fait  d'un  autre  chasteau  prochain  de  là,  appelle 
Glaion  ,  qui  est  à  un  grand  seigneur  de  ces  Pays-Bas. 

Or,  pour  contenter  les  vieilles  enseignes ,  on  les  avoit 
fait  passer  deux  lieues  plus  avant,  jusques  aune  petite 

y.  Ruez  jus  :  reuverses. 

ville  nommée  Gimetz,  qui  est  au  duc  d'Ascot  (0,  ville 
autant  ennemie  des  François  que  possible  estoit,  et 
où  se  retiroit  plus  de  mauvais  peuple  qu'en  lieu  de 
toutes  les  Ardennes  ;  pourtant  on  avoit  grand  désir  de 
la  ruiner.  Donc,  y  estans  arrivées  toutes  les  compagnies 
tant  de  cheval  que  de  pied,  avec  artillerie,  fut  ceste 
ville  sommée,  pour  estre  gardée  et  défendue  seule- 
ment d'aucuns  soldats  et  autres  fugitifs,  et  que  les  plus 
apparens  habitans  s'estoient  retirez  avec  le  meilleur  de 
leurs  biens,  tant  es  forts  des  Ardennes  que  es  Pays- 
Bas  :  n'y  voulurent  premièrement  entendre,  sçachans 
bien,  quoy  qu'ils  accordassent,  qu'ils  sei oient  sacca- 
gez; parquoy  se  préparèrent  à  se  défendre,  et  fallut 
que  l'artillerie  tirast  à  bon  escient,  et  y  feit  bresclie , 
sans  toutefois  pour  cela  qu'ils  voulussent  ^e  rendre  :  à 
la  fin,  ayans  veu  l'ouverture  ,  et  ne  se  sentans  plus  en 
puissance  de  tenir  la  ville,  la  quittèrent,  et  en  dili- 
gence se  retirèrent,  avec  ce  qu'ils  peurent  trainer  et 
emporter,  dedans  le  chasteau.  Ainsi  les  soldats  françois 
entrèrent  à  la  foulle  là-dedans,  et  la  saccagèrent  de 
tout  ce  qu'ils  peurent  ravir,  qui  n'estoit  butin  de 
grande  estimation.  Apres  fut  question  d'avoir  le  chas- 
teau ,  et  fut  sommé  par  deux  ou  trois  fois  sans  vouloir 
dire  mot,  tant  que  derechef  fallut  que  le  canon  en 
parlast ,  donnant  du  costé  de  la  grosse  tour.  Or  enfin 
le  capitaine  du  chasteau  ,  voyant  la  bresche  qui  com- 
mençoit  fort  à  s'ouvrir ,  se  déclaira ,  demandant  à  par- 
lementer; et  sur  le  propos  delà  composition,  la  plus- 
part  des  soldats  françois  gaignerent  le  grand  portail  à 
si  grande  foulle,  que  de  la  presse  s'estoulToient  l'un 
l'autre  ;  les   autres     gravirent  et  entrèrent  par  divers 

CO  Au  duc  d'Ascot  :  d'Arschot, 

endroits.  Et  de  cette  façon,  k  froide  et  petite  résistance, 
furent  surpris  la  ville  et  le  chasteau  de  Cimetz,  dont 
estans  maistres  les  François,  se  hastoient  et  diligen- 
toient  tant  à  fouiller  et  chercher  les  biens  de  ces  misé- 
rables Bourguignons,  que  dedans  la  voulte  d'une  des 
tours  du  chasteau  où  ils  avoient  retiré  les  pouldres  à 
canon,  furent  bruslez  et  rostis  plus  de  cent  ou  six 
vingts  soldats  françois  ,  où  eux-mesmes  sans  penser 
avoient  mis  le  feu.  Le  tout  ayant  esté  bien  recherché 
et  revisité,  le  feu  fut  njis  par  toute  la  ville,  dedans  le 
chasteau,  et  grand  nombre  de  prisonniers  prins  et  rame- 
nez ,  estant  toutefois  demeuré  prisonnier  le  capitaine 
de  leans  à  un  capitaine  françois,  à  qui  il  s'estoit  rendu. 
Ceste  cruelle  exécution  meit  les  Bourguignons  en 
telle  fra3'eur,  que  les  hommes  et  femmes,  petits  et 
grands,  fuyoient  de  toutes  parts  pour  éviter  la  fureur 
des  François,  estant  le  bruit  partout  qu'on  alloit  as- 
siéger Avanes ,  où  jà  plusieurs  fois  avoient  esté  dres- 
sées maintes  escarmouches  parnostre  cavallerie  légère. 
Et  ose  bien  dire  que  l'assiete  de  ceste  forte  ville  avoit 
jà  esté  recogneue  pour  trouver  moyen  de  l'emporter  ; 
ce  que  je  croy  qu'on  eust  fait  si  les  pluyes  ne  fussent 
survenues  par  trop  abondamment;  aussi  que  nostre 
camp  diminuoit  journellement,  à  raison  de  beaucoup 
de  nos  soldats  quitomboient  malades  d  heure  en  heure 
pour  le  long  travail  précèdent,  et  que  d'autres,  en- 
nuyez de  la  latigue,  ou  chargez  de  proves,  se  depar- 
toient,  tant  secrettement  qu'avec  congé.  A  ceste  cause 
fut  lemise  ceste  entreprise  à  autre  temps,  et  pris  le 
chemin  à  Estrée  au  Pont;  et  là,  sur  la  fin  du  mois  de 
juillet  en  cest  an,  fut  départie  toute  l'armée  pour  la 
mettre  es  garnisons,  en  attendant  ce  que  feroit  Fennemy. 


QUATRIESME  LIVRE. 

De  ce  qui  s'est  fait  en  Lorraine  devant  la  puissante  cite 
de  Metz  et  pays  de  Picardie ,  tant  par  V année  de  l'Em- 
pereur que  celle  du  Roy,  en  Van  i55'2. 


[i552.]  JLe  Roy,  comme  j'ay «discouru  ,  fut  contraint 
de  rompre  son  camp  dès  la  fin  du  mois  de  juillet,  tant 
pour  les  grandes  maladies  ^ui  y  survenoient ,  cause'es 
des  non  accoustumées  chaleurs  précédentes  ,  que  pour 
l'abondance  des  pluyes,  qui  commençoient  desjà  à 
tomber  en  ces  pays  occidentaux  et  froids  \  et  voyant 
son  armée  journellement  se  desfaire,  pour  la  rafres- 
chir  et  soulager,  la  feit  mettre  et  départir  es  garni- 
sons, avec  estroites  défenses,  tant  à  la  gendarmerie 
que  fanterie,  de  n'en  départir  et  s'absenter,  se  dou- 
tant que  l'Empereur  ,  prince  de  grand  cueur  ,  ne  lais- 
seroit  passer  le  surplus  de  ceste  année  sans,  en  quel- 
que sorte  que  ce  fust,  tenter  tous  moyens  pour  avoir 
sa  revanche.  Mais,  nonobstant  ceste  ordonnance,  la 
pluspart  des  soldats  ne  tindrent  aucune  garnison ,  et 
n'y  eut  ordre  que ,  pour  reveoir  leurs  femmes  et  en- 
fans,  aucuns  à  toute  haste  ne  gaignassent  leurs  domi- 
cilies; les  autres  pour  se  remonter  et  remettre  en  équi- 
page, ceux  principalement  qui  avoient  fait  pertes  en 
ce  voyage;  et  ceux  qui  avoient  amassé  butins,  pour 
les  rendre  et  conduire  en  leurs  maisons.  Aucuns  aussi 
estans  malades  s'efTorçoient  d'atteindre  ou  leurs  pro- 
pres habitations  ou  de  leurs  amis,  ou  bonnes  villes, 

pour  se  rafreschir  et  recouvrer  santé.  Parquoy  ,  entre 
tous  ne  demeura  que  les  estrangers  et  les  plus  loino-- 
tains;  qui  fut  en  partie  cause  que  tant  promptement 
que  le  besoing  requeroit  le  Roy  ne  peust  rassembler 
son  armée ,  et  en  partie  l'opinion  que  chacun  tenoit 
que  l'Empereur  estoitmort,  ou  de  pouvoir  fort  dénué, 
veu  qu'il  n'avoit  fait  aucune  résistance  ny  à  ce  duc 
Maurice,  ny  à  nous,  qui  avions  à  la  rigueur  ainsi 
traité  ses  pays  et  subjects.  Toutefois  depuis  chacun  se 
trouva  fort  estonné  quand  par  toute  la  France  fut  pu- 
blié et  mandé  expressément  à  tous  soldats  de  retour- 
ner à  la  guerre,  et  sur  le  commencement  de  l'hyver, 
ayant  le  Roy  receu  advertissement  qu'es  AUemaignes 
estoient  faites  diverses  levées  de  gens  de  guerre,  et  la 
pluspart  à  l'adveu  de  l'Empereur,  sans  qu'on  sceust 
à  la  vérité  où  on  les  vouloit  employer,  sinon  par  quel- 
ques rapports  et  présomptions,  qui  menassoient  Metz 
devoir  estre  assaillie. 

Pour  à  quoy  obvier,  et  afin  de  prouvoir  en  diligence 
h  la  fortification  de  celle  grande  ville,  le  Roy  envoya 
dès  le  commencement  du  mois  d'aoust  M.  de  Guise, 
tant  pour  l'esgard  de  l'amitié  et  révérence  que  ceux  de 
ce  pays  portent  à  ce  prince  et  à  tous  ceux  de  sa  mai- 
son ,  que  pour  se  confier  en  sa  prudence  et  bonne  con- 
duite; lequel,  nonobstant  la  breveté  du  temps  et  l'in- 
credible  labeur,  usant  de  toute  la  commodité  que  la 
saison  luy  permettoit,  non-seulement  la  fortifia  et 
prouvent  de  toutes  choses  nécessaires,  mais,  l'ayant 
gardée  et  défendue  contre  toutes  les  forces  que  le  plus 
grand  prince  de  l'Europe  pouvoit  assembler,  en  a  ac- 
quis une  immortelle  et  glorieuse  renommée  par  tout  le 
monde.  Si-tost  que  ce  prince  y  fut  arrivé,  à  fin  d'estre 

mieux  adverti  où  l'Empereur  proposoit  conduire  toute 
ceste  grande  armée  qui  se  dressoit  aux  Allemaignes, 
à  raison  d'un  bi  uit  qu'on  disoit  le  roy  des  Romains 
la  vouloir  mener  en  la  Transsylvanie  contre  le  Turc, 
envoya  en  divers  lieux  explorateurs  afin  d'en  appren- 
dre aucunes  nouvelles  certaines;  lesquels,  estans  de 
retour,  rappoiterent  que  pour  vray  ces  préparatifs 
estoient  mis  sus  pour  le  recouvrement  de  Metz;  car 
TF^mpereur,  cognoissant  la  première  fureur  des  Fran- 
çois cstre  violente  et  d'aborde'e  intolérable  ,  nous 
avoit  laissé  jelter  nostre  premier  feu  ,  espérant  après 
recouvrer  la  commodité  de  se  pouvoir  venger  :  et  pour- 
tant a[)paisa  (  nonobstant  tous  interests  )  première- 
ment ces  tumultes  des  Allemans,  et  se  reconcilia  avec 
le  duc  Maurice  en  eslargissant  le  landgrave  de  Hessen, 
son  beau-pere,  et  le  duc  Jean  de  Saxen,  son  cousin- 
germain,  cognoissant  ce  duc  Maurice  estre  homme 
subtil,  et  celuy  qui  luy  pouvoit  nuire  ou  ayder  en  ses 
entreprises.  Quant  aux  autres  princes  et  seigneurs  (des- 
quels, à  mon  opinion,  volontiers  se  fust  vengé  s'il  ne  s'en 
fust  voulu  servir  en  ce  mesme  affaire),  il  les  attira  et 
endormit  si  doucement  au  son  de  ses  amiables  parolles 
et  promesses,  que  ils  ont  esté  les  premiers  à  luy  don- 
ner entrée  et  accez  es  principales  villes  de  toute  la 
Germanie,  comme  à  Auspourg,  Nuremberg,  Ulme, 
Francfort,  Spire,  Strasbourg  et  autres,  esquelles  si 
bien  besongna  avec  ses  persuasions ,  qu'il  en  tira  ar- 
gent, armes,  hommes  et  toutes  provisions  de  guerre, 
leur  faisant  grandes  protestations,  et  les  assurant  de- 
voir estre  employées  au  recouvrement  de  ces  trois  citez 
franches,  Metz,  Verdun  et  Thoul ,  desquelles  il  se 
promettoit  mettre  hors  facilement  les  François,  et  de 

tout  le  duché  de  Lorraine  chasser  entièrement,  mes- 
prisant  et  blasmant  le  voyage  que  le  Roy  avoit  fait  en 
leur  pays,  le  desguisant  avoir  este'  entrepris  plus  à 
leur  désadvantage  ,  diminution  de  leur  grandeur  et 
biens,  que  pour  la  publique  liberté'.  En  quov  je  ne 
puis  que  je  ne  m'esmerveille  de  la  trop  facile  crédulité 
de  ceste  gent,  veu  que  lorsqu'il  usoit  de  tels  langages 
pour  les  distraire  de  l'alliance  et  amitié  du  Roy,  à  peine 
pouvoient  estre  reparées  les  grandes  bresches  qu'il 
avoit  fait  en  leurs  villes,  à  peine  pouvoient  estre  leurs 
despouilles  départies  entre  ses  soldats,  lesquels  à  peine 
pouvoient  estre  hors  de  leurs  maisons  dont  avoient  esté 
dechassez,  et  eux  remis  en  liberté  par  le  duc  Maurice 
à  la  faveur  du  Roy,  et  desquels  encore  ne  pouvoient 
estre  mis  en  oubly  les  estranges  ravissemens  etrançon- 
nemens.  Je  ne  sçay  aussi  vs'ils  avoient  point  aucune 
cognoissance  de  son  intention,  qui  estoit  de  s'emparer 
desdites  trois  villes  franches,  et  les  ad,ouster  à  son 
propre,  comme  il  a  fait  Gamhray,  les  fortifier  et  mu- 
nir d'Espagnols,  comme  aussi  il  proposoit  autant  en 
faire  de  tout  le  duché  de  Lorraine,  à  fin  de  clore  le 
passage  aux  François,  et  leur  oster  le  moyen  de  pou- 
voir secourir  les  Germains  et  délivrer  de  sa  servitude, 
voulant  semblablement,  par  cest  accez,  eslargir  ces 
limites  sur  les  pays  du  Roy. 

Donc  les  persuasions  de  l'Kmpereur  eurent  telle 
vertu  et  efficace  à  l'endroit  des  Kstats  du  Sainct  Em- 
pire et  les  villes  franches,  qu'il  luy  fut  ottroyé  et 
fourni  un  gros  nombre  de  gens  de  guerre  payez  pour 
un  certain  temps.  Oultre,  feit  venir  de  ses  vieilles  en- 
seignes de  fanterie,  tant  d'Espagnols  que  d'Italiens, 
un  autre  grand  nombre  qui  estoient  es  garnisons  des 

forteresses  d'Italie,  Lombardie  et  Piedmont  ;  avec  ce, 
de  la  Franche  -  Comte'  et  haulte  Bouigongne  et  de  ce 
qu'il  tient  encore  au  duché  de  Luxembourg,  il  tira 
un  autre  grand  nombre,  tant  de  cheval  que  de  pied; 
de  Hongres,  Polacques,  Bohèmes,  autre  grand  nom- 
bre, principalement  à  cheval,  desquels  estoit  gênerai 
le  grand  seneschal  de  la  Moravie.  La  reyne  Mai  ie  luy 
envoya  assez  bon  secours  de  Flamens,  Hennuyerset 
Walons ,  desquels  estoit  gênerai  le  sieur  de  Braban- 
son  (0.  Et  quant  à  nommer  particulièrement  les  chefs 
d'une  si  grande  arme'e,  telle  que  ce  prince  amena  de- 
vant Melz  (sinon  des  plus  grands  et  principaux)  il 
m'est  très-difficile,  pour  n'en  avoir  eu  aucune  appa- 
rente cognoissance.  On  disoit  que  le  duc  d'Albe  estoit 
son  lieutenant-general  et  colonel  sur  tous  les  Espa- 
gnols, duquel  estoit  lieutenant  de  la  cavallerie  espa- 
gnolle  le  seigneur  Loys  de  Avilla;  le  marchis  de  Ma- 
rignan  estoit  chef  et  colonel  des  Italiens  ;  un  comte 
d'Allemagne  estoit  lieutenant-general  du  marchis 
Joachim  de  Brandebourg,  sur  les  Allemans.  Sur  d'au- 
tres commandoient  le  comte  de  Nanssau  (2)  et  le  sieur 
de  Bossu.  Le  comte  d'Aiguemont  (5)  estoit  gênerai  de 
certain  nombre  de  cavallerie.  Pour  conclusion,  le 
commun  bruit  (4)  estoit  en  ceste  grande  armée  estre 
près  de  deux  cens  cinquante  enseignes  de  gens  de  pied 
de  diverses  nations,  et  près  de  vingt  ou  vingt  trois 
mille  chevaux  combattans. 

(0  Le  sieur  de  Brahanson.  Dans  des  libelles  qui  circuloient  en 
France,  on  prétendoit  que  ce  général  étoit  l'amant  de  Marie,  sœur  de 
Charles-Quint,  gouvernante  des  Pays-Bas 5  cela  étoit  faux, 

(*)  Nanssau  :  Nassau.  —  (3)  Aiguemont  :  Egmont.  —  (4)  Le  commun 
bruit.  Ce  calcul  est  exagéré  :  l'armée  de  Charles-Quint  étoit  d'à  peu 
près  cent  mille  hommes. 

Cependant  que  ceste  grande  armée  s'assembloit  aux 
Allemagnes,  Ferdinand,  loy  des  Romains  et  de  Hon- 
grie, en  faisoit  dresser  une  autre  pour  mener  en  la 
Transsylvanie  contre  le  Turc,  qui  descendoit  ceste  part 
avec  une  très  grande  puissance  ;  à  raison  de  quoy  es- 
toient  faictes  diverses  leve'es  dont  faut  pre'supposer  que 
de  l'arme'e ,  laquelle  le  duc  Maurice  avoit  assemble'  es- 
tant d'accord  avec  TEmpereur,  et  restitué  en  tous  Es- 
tats  et  biens,  une  partie  s'en  alla  avec  luy  en  ce 
voyage  contre  le  Turc.  Et  pource  qu'en  ce  traicté 
n'estoit  compris,  ainsi  que  peut  estre  vraysemblable, 
le  marchis  Albert  de  Brandebourg  (0,  ou  pour  certain 
autre  mescontentement,  se  sépara  ^prenant  son  che- 
min à  travers  l'Allemagne,  avec  le  duc  de  Zimmei'en, 
parent  du  comte  palatin,  landgrave  de  Lytembourg, 
le  comte  Ludovic  d'Oltingen ,  le  comte  d' Altembourg 
et  d'autres  vaillans  hommes  des  reliques  de  la  guerre 
des  Allemans  contre  l'Empereur,  qui,  estans  assem- 
blez au  nombre  d'environ  soixante  ou  soixante-deux 
enseignes  de  gens  de  pied  et  près  de  deux  mille  che- 
vaux, selon  leur  dire,  venoientau  service  du  Roy,  et 
portoient  en  leurs  enseignes  desployées  les  armoiries 
de  France,  vivans  neantmoins,  soubs  ce  prétexte, 
d'autre  façon  que  le  droit  ny  équité  le  permettoient  ; 
ce  que  continuèrent  jusques  à  Trêves  ,  ville  imperialle, 
laquelle  à  leur  venue  ils  pillèrent  avec  grands  excez. 
Le  Roy,  adverty  promptement,  envoya  l'evesque  de 
Rayonne  devers  le  marchis  Albert  pour  entendre  son 
intention  et  convenir  avec  luy  de  sa  solde  et  de  celle 
de  ses  gens,  qui  continuoient  leur  façon  de  vivre  soubs 

(0    L&  marclds  Albert  de  Brandebourg.   Ce  prince  éloit  compris 
dans  le  traité  de  Passau ,  mais  il  avoit  refusé  d'y  accéder. 

3i.  9 

le  tiltre  et  adveu  du  service  de  France,  endommageans 
les  ennemis  en  toute  sorte,  mesmemeut  sur  les  limites 
du  duché  de  Luxembourg.  La  première  response  de 
ce  marchis  fut  honneste  et  gracieuse,  disant,  quant  à 
son  appointement,  n  estre  venu  au  service  du  Roy  pour 
un  proufit  particulier  et  espérance  d'y  thésauriser; 
mais  que  toute  sa  vie  avoit  eu  désir  d'employer  sa  per- 
sonne, biens  et  puissance,  pour  luy  faire  entendre 
combien  il  avoit  souhaittë,  et  encore  desiroit  d'entre- 
prendre chose  quifust  agréable  à  Sa  Majesté',  pour  le 
bon  zèle  qu'il  y  avoit  cogneu  d'avoir  favorisé  à  la  ré- 
duction des  franchises  et  libertez  de  la  Germanie  ;  et 
que  pour  ceste  ra^on  s'estoit  departy  et  séparé  d'avec 
le  duc  Maurice;  estimant  le  Roy  tant  juste  et  équi- 
table, quil  feroit  donner  suffisante  solde  et  appointe- 
ment à  ses  soldats,  hommes  esleus  et  vaillans,  prests  à 
mourir  pour  son  service,  et  qui  de  mesme  intention 
l'avoient  suivy ,  adjoustant  davantage  plusieurs  autres 
bons  propos  qui  seroient  trop  lon^s  à  reciter.  Mais 
le  Roy  et  son  conseil  regardoient  les  choses  de  plus 
loing,  et  se  desfioit-on  que  l'Empereur  ne  fust  après 
ce  marchis  pour  le  pratiquer,  se  monstrant  quelque 
opinion  et  apparence  que  son  appoinclement  estoit 
desjà  €n  terme  que  l'Empereur  avoit  tousjours  délayé 
à  conclure,  espérant  le  prévenir,  et  soubs  ceste  dis- 
simulée fiance,  le  serrer  et  joindre  de  si  près  avec 
son  armée,  qui  estoit  en  campagne,  qu'il  l'auroit  à 
tel  marché  et  condition  que  desiroit.  Dequôy,  à  mon 
advis,  ce  marchis  se  doutoit,  ayant  en  fresche  mémoire 
le  traitement  qu'il  avoit  veu  estre  fait  à  ses  parens  et 
alliez.  Parquoy  tendoit  à  gaigner  tousjours  le  devant, 
s'assêurant,  §'il  pQuvoit  attaindre  les  pays  du  Roy ,  et  se 

seroit  mis  à  sauveté,  que  ne  liiy  pourioit  manquer 
d'estre  receu  du  Roy,  ou  que  l'Empereur  seroit  encore 
fort  aise  de  le  retirer  à  luy,  et  accorder  ce  qu'il  de- 
manderoit,  ainsi  qu'on  a  veu  depuis  estre  advenu.  Tou- 
tefois j'ay  ceste  ferme  opinion  que  si  dès-lors  se  fust 
voulu  arrester  et  recevoir  les  raisonnables  offres  que 
le  Roy  luy  presentoit,  en  toutes  choses  eust  cogneu 
la  diiTéçence  de  la  fidélité  de  ces  deux  princes.  Sur  ces 
menées  secret  tes,  ce  marchis  ne  laissa  de  passer  outre: 
montant  contre  mont  la  rivière  de  Mozelle  et  cos- 
toyant  Theonville,  vint  camper  à  Roranges,  trois  lieues 
près  de  Metz,  où,  si-tost  qu'il  fut  arrivé,  envoya  de- 
mander vivres  à  M.  de  Guise  pour  la  fourniture  de 
son  armée;  lequel,  tant  pour  oster  toute  occasion  à  ce 
marchis  de  former  un  mescontentement  sur  un  refuz, 
encore  qu'il  fust  raisonnable,  feit  tout  ce  que  luy  fut 
possible  de  luy  en  départir  pour  aucuns  jours.  Ce  que 
toutefois  estant  par  luy  mal  considéré,  ne  desistoit  de 
l'importuner  journellement  pour  en  tirer  en  aussi 
grande  abondance  comme  s'il  n'eust  esté  question 
que  de  les  pi'endre  à  son  plaisir,  sans  avoir  esgard  à 
la  nécessité  future  ny  au  lieu  où  ce  prince  estoit  or- 
donné qu'il  devoit  garder  pour  tems  incertain.  Et  par 
tant  de  fois  l'importuna,  qu'il  fut  contraint  de  luy  re- 
monstrer  par  le  seigneur  Pierre  Strossy  que  la  raison 
de  la  guerre,  qu'il  n'ignoroit  pas,  ne  permettoit  qu'on 
defournist  une  place  de'. garde,  mesmement  de  telle 
importance  que  Mei^,  des  vivres  et  provisions  dont 
elle  seroit  munie,  pour  les  distribuer  à  un  camp  qui 
seroit  maistre  de  la  campagne,  et  qui  pourroit  suyvre 
autre  chemin  et  pays,  comme  devers  les  salines,  pays 
très  fertil,  auquel  non  seulement  trouver  oit  toute  cora- 

9- 

modité  de  vivres,  mais,  en  les  mangeant  et  consumant, 
desavantageroit  d'autant  l'ennemy  de  les  y  pouvoir  re- 
couvrer. De  ceste  raison,  du  commencement  ce  mar- 
cliis  se  monstra  estre  contente',  et  sembloit  qu'en  pre- 
mier cest  advis  eust  este'  bien  receu  de  luy ,  mcsmes 
demanda  un  homme  qui  sceust  le  pays,  pour  l'y  con- 
duire et  mener.  A  quoy  fut  ordonné  par  M.  de  Guise  , 
et  de  Metz  expressément  envoyé  Gaspard  dke^uz, 
gentilhomme  natif  de  Metz  ;  toutefois  en  peu  d'heure 
changea  de  propos;  car,  au  lieu  de  prendre  chemin 
vers  les  salines,  il  s'approcha  davantage  à  une  lieue 
près  de  Metz  ,  et  vint  camper  en  un  lieu  appelle'  Aey  , 
où  il  feit  quelque  séjour,  usant  de  toutes  les  ruses  qu'il 
pouvoit  imaginer  pour,  soubs  couleur  de  se  demons- 
Irer  bon  serviteur  du  Pxoy ,  et  se  faindre  tel  envers 
M.  de  Guise,  le  surprendre  et  mettre  en  danger  toutes 
choses,  ou  les  troubler  par  un  desordre,  si  la  prudence 
de  ce  prince  n'eust  esté  si  gi-ande  que  de  le  prévoir  et 
y  remédier.  Puis  ayant  ce  marchis  à  divers  logis  tour- 
noyé toute  cette  contrée ,  après  estre  retourné  devers 
Trêves  pour  en  retirer  un  nombre  de  ses  soldats  qu'il 
y  avoit  laissé,  fmablement  devalla  au  Pont  Gamouson, 
sans  toutefois  avoir  encore  rien  résolu  avec  l'evesque 
de  Bayonne  ,  tant  de  son  appointement  que  de  la 
solde  de  ses  gens,  combien  que  de  rechef  le  Roy  eust 
renvoyé  le  sieur  de  Lanssac  devers  luy  pour  la  mesme 
cause.  Ce  neantmoins  ne  peust  avec  luy  aucune  lin 
conclure,  traisnant  toujours  cest  efTect  en  diver- 
sité de  demandes  colorées  de  belles  parolles,  en  quoy 
estoit  malaisé  d'asseoir  bon  fondement.  Et  pourtant 
on  entra  davantage  en  souspeçon  de  luy ,  et  la  pre- 
mière desfiance  commença  de  croistre  plus  qu'aupa- 

ravant.  Parquoy  le  plustost  que  faire  se  peast,  le 
RoyfeitassemLlersoncampà  Sainct  Micliel(i),  petite 
ville  de  Lorraine  sur  la  rivière  de  Meuse,  six  lieues 
à  coste'  de  Pont  Camouson,  autant  de  Verdun,  et  à 
dix  grandes  de^etz,  oii  se  trouvèrent  M.  le  connes- 
table,  le  duc  de  ]N'evers ,  le  comte  dWnguian ,  le  prince 
de  Condé,  le  comte  d'A.umalle,  le  seigneur  de  Rolian 
le  mareschal  de  Sainct  André,  le  seigneur  de  Gliastil- 
lon,  gênerai  de  toute  la  fanterie  Françoise,  le  ct)mte 
de  Villars,  le  seigneur  de  Bordillon  ,  ordonné  lors  ma- 
reschal de  camp,  les  comtes  Reingrave  et  Recroc  avec 
leurs  regimens  de  lansquenets,  et  plusieurs  autres  grands 
seigneurs  et  capitaines. 

;  Quant  à  Fermée  impériale,  elle  estoit  toute  preste, 
et  s'engrossissoit  journellement,  ayant  tellement  desj  i 
cheminé,  qu'estant  arrivée  à  Deux  Ponts  s'estoit  eslar- 
gie  et  estendue  par  tout  le  pays  de  Vaulges  :  en  sorte 
que  nécessairement  estoit  requis  de  loger,  et  faire  en- 
trer dedans  Metz,  tout  le  secours,  tant  dliommes,  d'ar- 
tillerie ,  et  toutes  munitions  qu'on  avoit  délibéré  d'y 
envoyer.  Et  pourtant  le  plus  commodément  que  fut 
possible,  de  ce  lien  de  Sainct  IMichel  M.  le  connesta- 
ble  y  envoya  les  compagnies  de  gens  de  cheval  et  de 
pied  qui  pour  ce  estoient  ordonnées.  Et  eut  le  sei- 
gneur Orace  Farneze  '2;^  duc  de  Castres,  la  charge  et 

conduite  dudit  secours,  menant  avec  luy  un  nombre 
de  pionniers  et  de  pouldres ,  pour  de  tant  plus  ren- 
forcer ceste  ville,  non  toutefois  en  si  grande  quantité 
que  ]\I.   le  connestable  eust  bien  voulu  ,  et  qu'il  eust 

kO  Sainct  Michel:  Saiut-Mihiel. 

(2)  Le  seigneur  Orace  Farneze.    Horace  Farncsc  ;  duc  de  Castro  ^ 
frère  cVOctave,  duc  Je  Parme.    " 

fait  sans  le  doute  de  ce  marchis ,  qui  estoit  toujours  au 
Pont  Camouson ,  estans  ses  hommes  sur  le  plat  pays  de 
Tenviron,  abandonnez  à  maux  irUole'rables  ,  robbans, 
pillans  ,  et  ne  laissans  que  ce  dont  ils  ne  faisoient  cas , 
ou  que  ne  pouvoient  porter  ne  traisner  ;  ce  qu  on 
trouva  estrange,  et  qui  de  beaucoup  augmenta  la  des- 
fiance qu'on  eust  peu  avoir  de  luy  :  neantraoins  pour 
l'amener  à  toute  raison,  furent  envoyez  devers  luy 
messieurs  d'Aumale  ,  de  Chastillon  ,  et  le  comte  Rein- 
grave,  à  fin  de  le  prier  vouloir  faire  cesser  ce  dégast 
et  destruction  de  peuple,  et  finalement  pour  resouldre 
avec  luy  le  dernier  accord  de  son  appointement,  et 
solde  de  ses  hommes.  Lors  se  manifesta  grandement  le 
doute  qui  estoit  auparavant  formalisé  de  luy  en  nuëe, 
rendant  une  response  ambiguë  et  austère  avec  un 
maintien  d'homme  despitë  et  mal  content,  demandant 
presque  la  moitié  de  la  rançon  d'un  Roy  pour  ap- 
pointement. Et  quant  à  la  façon  de  vivre  de  ses  hom  - 
mes,  sur  cela  feit  response" qu'il  estoit  amy  du  Roy, 
et  allié  de  la  maison  de  Lorraine,  mais  qu'il  vouloit 
que  ses  soldats  eussent  à  vivre  ,  et  qu'ils  en  prinssent  où 
en  trouveroient  ;  au  refus  estoit  résolu  de  ce  que  il 
avoit  à  déterminer,  et  où  se  devoit  retirer.  Ce  qu'es- 
toit  vray ,  car  l'Elmpereur  le  voyant  eschappé  et  hors 
de  son  pouvoir,  par  tous  moyens  le  feit  solliciter  et 
attirer  à  soy  ,  le  remettant  en  tous  ses  biens ,  luy  faisant 
les  plus  belles  offres  et  promesses  du  monde  ,  avec  les- 
quelles de  long  temps  sçait  allaicter  les  hommes  in- 
constans  ;  qui  estoit  cause  de  faire  varier  ce  marchis , 
et  le  tenir  suspens  :  faisant  de  cecy  fort  évidente  preuve 
le  refus  des  deniers  que  M.  le  connestable  luy  envoya- 
Tontes  ces  choses  mettoient  M.  le  connestable  et  le 

conseil  en  grande  diversité'  d'opinions,  voyans  lEmpe- 
reur  avec  une  très-grande  armée  s'approcher  journel- 
lement,  ce  marchis  estre  ja  en  pays  bien  avant,  soli- 
cité de  Tennemy  ,  avec  les  armes  au  poing,  prest  à 
exécuter  divers  maux  ;  du  costé  de  Picardie  aussi  l'en- 
nemy  estre  ja  en  campagne  avec  une  grosse  armée  , 
bruslant  et  fouldroyant  tout  où  il  passoit.  Et  à  bref 
dire.  Ton  pouvoit  préméditer  et  penser  devoir  advenir 
divers  malheurs,  si  le  suprême  Seigneur  n'eust  usé  de 
pitié  envers  nous,   détournant  le  succez  et  infortuné 
advenement  de  tant  de  prochains  dangers  ,  et  les  chan- 
geant en  meilleures  adventures  ,  dont  noz  esprits  s'as- 
seuroient  que   le  Seigneur   nous   garderoit ,  et  à  noz 
prières  qu'il  rendroit  tant  plus  prompt  l'esprit  de  M.  le 
connestable  à  remédier   à   ceste  petite  nécessité.  Car 
estant  l'Empereur  arresté  malade  de  ses  gouttes,  et, 
tant   pour    ceste   cause    que   pour    l'importunité    du 
temps  ,  séjournant  son  armée  en  la  comté  de  Vaulges  , 
a  la  plus  grande  diligence   que  fut  possible  on  serra 
nostre  armée  à  Sainct  Michel,  renforcée  tant  de  fan - 
terie  françoise  ,  Allemans  et  Suisses,    au   nombre    de 
près  de  trente  mille  hommes  de  pied ,  que  de  sept    à 
huict  mille  chevaux.  Parquoy  commençasmes  à  mieux 
espérer  et  reprendre  cueur  :  tellement  que  ladvis  de 
beaucoup  estoit  d'aller    desfaire  ce   marchis    cepen- 
dant que  celle  du  plus  grand  ennemy  estoit  loingtaine, 
ne  pouvant  faire  sa  retraitte  en  lieu  asseuré  pour  lu  y 
ne   ses  hommes ,  sans  estre  aifamé  et  ruiné.  Toutefois 
d'autres   trouvèrent  et   choisirent    ceste   délibération 
meilleure  :  puis  qu'on  Tavoit  trouvé  de  si  fascheuse 
convention ,  que  seroit  bon  de  tirer  de  dessoubs  son 
sesle  ,  et  soustraire  la  meilleurf;  part  de  ses  capitaines 

et  soldats  par  le  moyen  et  cognoissance  de  noz  Aile- 
mans,  avec  la  seiir té  de  leur  faire  l)on  trai  ttement  :  ce  que 
fut  si  bien  conduit,  qu'avec  grand  mutinement  entre  eux 
un  colonel,  nommé  Reifberg,  avec  son  régiment,  des 
lors  accepta  le  parti  François  et  se  retira  devers  nous. 
Ce  marchis  voyant  l'armée  de  France  qui  s'enfloit 
tous  les  jours,  luy  estant  fort  voisine  ,  que  desjh  on 
murmuroit  de  luy  appareiller  une  cargue,  et  que  ses 
soldats  se  mutinoient,  desquels  plusieurs  à  la  file  se 
rangeoient  de  nostre  costé,  et  par  tous  ces  accidens 
estre  en  péril  d'estre  surpris  et  enclos ,  feit  entendre  à 
M.  le  connestable,  puisque  ne  plaisoit  au  Roy  l'ac- 
cepter et  retenir  à  son  service,  ne  luy  voulant  accor- 
der appointement  et  paye  raisonnable,  qu'on  luy  don- 
nast  passage  pour  se  retirer,  disant,  pour  couvrir  son 
intention ,  que  là  où  en  autres  lieux  sur  les  terres  de 
son  ennemy ,  luy  pourroit  faire  service  autant  ou  plus 
que  celle  part,  et  pourroit  conquérir  terres  qui  luy 
demeureroient  perpétuellement,  sans  s'arrester  à  pe- 
tite chose,  protestant  toutefois  sur  sa  foy  de  ne  pren- 
dre party  avec  l'Empereur  contre  luy.  De  cecy  le  Roy 
adverty,  et  cest  afiaire  bien  disputé  au  conseil,  fut 
opiné  le  plus  expédient  de  faire  pont  à  l'ennemy  se 
retirant,  que  mettre  les  armes  en  la  fournaise  pour  les 
eschauffer  davantage ,  tant  pour  asseurer  le  peuple  de 
l'impétueux  advenement  de  cest  homme  ne  cherchant 
que  son  adventure  sans  respect  de  sa  vie,  que  pour 
honnestement  le  convoyer  et  contenter.  Car  de  vouloir 
combattre  à  main  forte  (  encore  que  la  fortune  nous 
fust  favorable  )  ne  pouvoit  advenir  la  victoire  sans 
perte  peut  estre  de  beaucoup  de  vaillans  hommes 
dont  le  Roy  avoit  lors  bon  besoing,  estant  prochain 

un  ennetny  plus  grand  que  l'autre  :  à  fin  aussi  par 
prudente  considération  que  ne  nous  fust reproche'  avoir 
desfait  un  qui  venoit  à  nostre  secours,  mesmement  de 
noz  anciens  amis  et  confederez  les  Germains.  Pour  ce 
demoura  près  de  luy  Tevesque  de  Bayonne  pour  seurté 
et  conduite  à  luy  faire  donner  libre  passage  par  tous 
les  pays  du  B.oy.  D'autre  part  fut  ordonné  M.  d'Au- 
malle  pour  le  costoyer  avec  environ  deux  cens  hom- 
mes cl'armes'et  cinq  cens  chevaux  légers. 

Ainsi  ayant  séjourné  environ  trois  sepmaines  ou  un 
moisàTentour  de  Pont  Camouson  ,  se  leva,  et,  suyvant 
la  vallée,  se  vint  asseoir  et  camper  en  la  prairie  au 
dessus  de  Thoul ,  sur  le  bord  de  la  rivière  de  Mozelle  , 
estant  la  generalle  opinion  qu'il  vouloit  donner  de- 
dans la  Franche  Comté  et  la  comté  de  Ferette.  Du- 
rant l'espace  d'environ  quinze  jours  qu'il  y  feit  séjour, 
Dieu  sçait  les  vacarmes  et  estranges  extortions  que 
ses  soldats  faisoient  sur  le  commun  peuple  à  l'entour. 
Le  peuple,  estimant  que  M.  d'Aumalle  fust  constitué 
pour  y  mettre  ordre ,  incessamment  s'addressoit  à  luy 
avec  grandes  plaintes,  pour  l'esmouvoir  à  pitié  et 
compassion.  Entre  autres  luy  fut  raporté  que  ces  bar- 
bares avoient  forcé  et  saccagé  une  maison  de  gentil- 
homme prochaine  de  Thoul ,  où  ils  avoient  perpétré 
et  commis  des  malheurtez  incroyables.  Parquoy 
M.  d'Aumalle  escrivit  et  manda  à  ce  Marchis  qu'il 
eust  quelque  esgard  à  la  foule  et  oppression  de  ce  pau- 
vre pays  neutre,  et  qu'il  eust  souvenance  de  l'alliance 
qui  estoit  entre  luy  et  la  maison  de  Lorraine.  Dequoy 
il  ne  feit  grand  compte ,  mais  continuoient  ses  soldats 
à  faire  de  pis  en  pis ,  dont  redoubloient  ordinairement 
les  clameurs  addressées  à    ce  prince ,   tant  qu'il   fut 

contraint  finalement  de  respondie  à  ce  populaire 
qu'il  ne  pouvoit  autrement  y  remédier,  et  ne  vouloit 
oultrepasser  sa  charge.  Et  deslors  les  communes  com- 
mencèrent à  se  mutiner  et  s'assembler,  et  où  ils  les 
trouvoient  escartez  en  despechoient  le  pays,  et  les 
assommoient  comme  pourceaux.  Ce  que  estant  venu  à 
la  cognoissance  de  ce  marcliis,  envoya  son  trompette 
devers  M.  d'Aumalle ,  l'advertissant  du  ^acment  et 
perte  de  ses  gens,  laquelle  se  doutoit  advenir  à  son 
adveu.  Auquel  M.  d'Aumalle  feit  response  qu'il  sça- 
voit  assez  l'asseurance  et  promesse  que  luy  avoit  esté 
faite,  à  sçavoir  de  luy  donner  passage  li])re  et  ouvert 
pour  se  retirer  sans  porter  dommage  aucun  aux  Fran- 
çois ny  à  leurs  alliez  ,  qu'il  asseuroit  luy  avoir  esté 
maintenu  et  gardé;  mais  que  de  son  costé  ne  s'acquit- 
toit  justement  de  ce  qu'il  avoit  promis',  pour  les  op- 
pressions et  foules  que  faisoient  ses  gens ,  encore  en 
pays  neutre  et  non  ennemy  ,  pour  lesquelles  les  com- 
munes estoient  fort  mutinées,  tellement  que  s'il  n'y 
mettoit  ordre  mal  luy  en  pourroit  advenir.  Le  sem- 
blable ce  marchis  manda  par  un  gentilhomme  de  ses 
plus  favoris  au  seigneur  d'Esclavolles,  gouverneur  de 
Thoul,  plus,  à  ma  fantaisie,  pour  avoir  cognoissance 
du  dedans  de  la  ville,  des  fortifications,  des  soldats, 
et  de  toute  la  police,  que  pour  autre  raison.  Toutefois 
le  recueil  luy  fut  fait  si  honneste,  et  la  conduite  tant 
prudente,  avec  une  response  sage  et  gracieuse,  qu'il 
n'entendit  et  ne  veit  chose  de  grande  importance,  ne 
dont  il  luy  peust  faire  dangereux  rapport. 

En  ceste  opinion  ce  marchis  deslogea  d'auprès  de 
Thoul,  et  luy  redoubla  de  beaucoup  plus  le  jour  en- 
suivant son  mescontentement.  Car  au  partir  de  Thoul, 

à  la  première  stance  qu'il  feit,  alla  camper  au  long 
d'un  estang,  sur  un  marets  ;  et  tant  mal  luy  advint, 
que  celle  nuict  il  pleut  comme  si  le  ciel  se  fust  ou- 
vert, tant  que  il  ne  cuida  jamais  trouver  les  moyens  de 
s'arracher  de  ces  paluds,  ny  en  faire  mettre  hors  son 
artillerie^   estant    etnbourbe'e    jusques   aux  afliits   et 
moyaux  des  roues.  Enfm ,  tant  travailla  avec  grands 
efforts  d'hommes  et  chevaux,  qu'il  s'en  meit  hors  :  en 
cela  pouvant  cognoistre  que  M.  d'Aumalle  n'estoit  là 
envoyé  pour  luy  nuire  ,  selon  que  le  lieu  et  le  temps 
estoient   commodes ,  et  comme  beaucoup  d'hommes 
volontairement  luy  conseilloient.  Mais  nous  laisserons 
le  marchis  en  ces  mauvais  chemins,  pour  parler  de  ce 
qu'adonc  faisoient  les  armées  du  Roy  et  de  l'Empereur. 
Nous  estions  desjà  bien   avant  au  mois  d'octobre, 
quand  l'armée  imperialle  estoit  encore  au  pays  de 
Vauîges  et  devers  les  Deux  Ponts,  estant  tousjours 
l'Empereur  mal  disposé,  aussi  qu'il  attendoltle  secours 
des  Pays-Bas,  qui  n'estoit  encore  arrivé,  et  son  artil- 
lerie et  munitions  qu'il  faisoit  amener  sur  le  Rhin  , 
jusques  à  Confluence  (0,  pour  de  ce  lieu  la  faire  mon- 
tei^contremont  sur  la  rivière  de  Mozelle,  jusques  au- 
près de  Metz;  et  pource  que  les  plus  grandes  froidures 
de  l'hyver  commencent  en  ceste  saison,  ce  séjour  fai- 
soit penser  à  beaucoup  de  personnes  que  l'Empereur 
n'entre pr endroit  si  tard  tant  grande  besogne,  et  qu'il 
n'exposeroit  une  tant  belle  et  bien  complette  armée 
à  cuider  vaincre  et  la  rigueur  du  temps,  et  une  ville 
bien  pourveue;  mesmement ,  selon  le  rapport  des  es- 
pions, la  pluspart  de  tous  ses  capitaines  estoient  de 
cest  advis,  et  luy  conseilloient  de  plustost  essayer  à 

(*^  Confluence  :  Coblentz. 

recouvrer  toutes  les  autres  petites  villes,  tant  du  du- 
ché de  Lorraine  que  sur  la  frontière  des  du  chez  de 
Barrois  et  Luxembourg;  èsquelles  ferôit  hyverner  son 
arme'e  et  la  tiendroit  à  couvert  toute  la  mauvaise  sai- 
son ,  cependant  que  ceux  de  Metz  seroient  contraincls 
de  manger  leurs  vivres  et  consunier  leurs  munitions  ; 
estans  tousjours  neantmoins  tenus  en  subjection  par 
les  courses  que  ses  soldats  feroient  sur  eux  et  es  envi- 
rons, pour  de  plus  en  plus  les  alToiblir  et  leur  oster 
tous  moyens  de  recouvrer  vivres,  dont  se  trouveroient 
avoir  faute  sur  le  temps  nouveau  :  lors  il  les  pourroit 
à  son  grand  advantage  assaillir;  au  contraire  luy 
remonstroientqu  avant  qu'il  eust  ordonné  delà  dispo- 
sition du  siège  de  ceste  grande  ville,  et  que  son  artil- 
lerie fust  assise  et  préparée  pour  la  battre,  Tliyver  se- 
roit  entièrement  venu  ;  qui  seroit  cause  d'interrompre 
tous  moyens  ,  tant  par  neiges  et  froidures  faisant 
mourir  grand  nombre  de  ses  soldats,  que  pour  la  dif- 
ficulté qu'on  auroit  à  recouvrer  vivres,  estans  détenus 
et  arrestez  par  la  contrariété  et  indisposition  du  temps, 
comme  aussi  pour  estre  sur  les  chemins  destroussez 
et  destourbez  par  les  François.  Davantage,  avec»  la 
perte  y  pourroit  recevoir  une  telle  et  tant  grande  honte, 
qu'il  voudroit  en  après  luy  avoir  cousté  sa  couronne 
d'empereur,  et  ne  s'y  estre  trouvé;  car  ayant  esté  com- 
battu et  en  partie  desfait  par  la  fureur  et  violence  du 
temps  ,  il  avoit  encore  un  autre  ennemy  fort  et  puis- 
sant, qui  n'attendoit  que  l'occasion  pour  de  tous 
poincts  le  ruiner.  Cest  advis ,  encore  qu'il  fust  le  plus 
certain  pour  l'Empereur,  ne  fut  pourtant  tel  receu  de 
luy.  Mais  ayant  l'esprit  picqué  et  solicité  de  un  ex- 
trême désir  de  se  venger ,  oublioit  tous  accidens  et  pe- 

lils  pour  mettre  heureusement  à  fin  un  seul  poinct 
par  lequel  on  peust  cognoistre  qu'il  se  seroit  vengé  du 
Roy;  et  entre  autres  luy  sembla  meilleur  de  s'addres- 
ser  premièrement  à  ceste  ville  de  Metz ,  dedans  la- 
quelle il  sçavoitestrebeaucoup  des  principaux  princes 
et  grands  seigneurs  de  France  ;  au  surplus  qu'elle  es- 
toit  parfaitement  fournie  et  pourveue  de  grandes  mu- 
nitions :  parquoy  luy  sembloit  que ,  si  dedans  le  sur- 
plus de  ceste  année,  pou  voit  tant  bien  besogner  que 
seulement  la  peust  recouvrer  facilement  par  le  moyen 
des  prisonniers  qu'il  auroit  trouvé  dedans,  pourieit 
obtenir  et  r'avoir  ce  que  le  Roy  auroit  prins  sur  luy  ; 
sinon  qu'il  s'aideroit  de  nos  mesmes  bastons  et  prépa- 
ratifs pour  nous  y  contraindre  ;  et  qu'estant  venu  au 
dessus ,  et  ayant  subjugué  ceste  première  et  princi- 
pale forteresse,  où  estoit  la  fleur  des  soldats  françois, 
il  se  promettoit  aisément  venir  à  bout  des  autres  moin- 
dres ;  tant  y  a  (quelle  que  fust  l'intention  de  l'Empe- 
reur) qu'il  s'achemina  avec  son  armée  devers  la  rivière 
de  Mozelle,  sans  toutefois  suyvre  le  droit  chemin  , 
comme  s'il  eust  voulu  descendre  vers  Theonville  et 
le  duché  de  Luxembourg  ;  de  quoy  M.  de  Guyse  ad- 
verty,  pour  ne  laisser  perdre  et  demeurer  en  proye 
une  des  vieilles  enseignes  du  capitaine  La  Prade  qui 
estoit  dedans  Roc  de  Mars ,  donna  si  bon  ordre ,  qu'à 
la  veue  des  ennemis ,  moyennant  la  faveur  d'une  es- 
carmouche que  M.  de  Nemours  et  le  comte  de  La 
Roche  Foucault  dressèrent  devant  Theonville,  ladite 
enseigne  (  ayant  mis  le  feu  par  tout  ce  chasteau  )  fut 
retirée  et  mise  à  sauveté  avec  la  meilleure  part  de  l'ar- 
tillerie qui  estoit  là  dedans. 

M.  le  connestable  avoit  tousjours  attendu  à  Sainct- 

Michel,  pour  veoir  et  cognoistie  ce  que  l'Empereur 
voudroit  entreprendre  :  ayant  sceu  que  rarme'e  impe- 
rialle  marcboit  tenant  le  chemin  susdit ,  doutant  Tad- 
venementde  diveises  choses  ,  entre  autres  que,  de'lais- 
sant  Metz,  ne  s'adressast  à  Verdun  qui  n'esloit  encore 
fort  ne  presque  en  bonne  défense,  ou  à  quelque  ville 
foible  et  despourveue,  feit  pareillement  marcher  l'ar- 
me'e  françoise  et  s'approcha  près  de  Verdun ,  en  la- 
quelle ville  esloit  lieutenant  pour  le  Roy  M.  le  mares- 
chal  de  Sainct-André ,  avec  sa  compagnie  de  cent 
hQmmes  d'armes,  et  le  sieur  de  Tavannes,  qui  en  es- 
toit  gouverneur,  avec  la  sienne  de  cinquante  hommes 
d'armes,  et  huict  enseignes  de  fànlerie  françoise  de 
la  légion  de  Champagne,  deux  compagnies  de  chevaux 
légers  et  autant  d'harquebusiers  à  cheval  j  lesquels  sans 
cesse  jour  et  nuict  faisoient  travailler  à  la  fortification , 
faisant  amener  et  remplir  ceste  grande  ville  de  bleds, 
vins  et  tous  vivres  qu'on  pouvoit  trouver  à  l'entour. 
Autant  en  faisoient,  s'eflbrçant  de  mieux  en  mieux 
améliorer  leurs  places,  le  sieur  de  Rabaudangcs,  gou- 
verneur de  Danvile',  et  le  sieur  de  Blaineau ,  lors  gou- 
verneur d'Yvoy,  et  le  capitaine  Baron,  gouverneur  de 
Montmedy  ;  jaçoit  qu'elles  fussent  desjà  fortes  et 
bien  munies,  si  veilloient-ils  continuellement  pour  ad- 
jancerce  que  presumoient  y  falloir  et  estre  nécessaire. 
Or  ne  restoit  plus  que  la  ville  de  Sathenay  (  autre- 
ment par  langage  corrompu  appele'e  Astenay  ) ,  la- 
quelle, s'il  fust  advenu  que  l'ennemy  eust  prins  la  cam  - 
pagne,  l'on estimoit  que  elle  auroit  le  premier  assault, 
tel  peult-estre  qu'elle  n'eust  peu  soustenir,  estant 
donc  dénuée  et  despourveue  de  toutes  choses.  Com- 
bien qu'auparavant  le  feu  roy  François  l'eust  fait  rem- 

parer  et  fortifier,  pour  luy  servir  de  quelque  umbre 
ou  parement  contre  ceux  du  duché  de  Luxembourg; 
qui  depuis  luy  ayant  este'  remonstre'e  sa  mauvaise  as- 
siette, et  plus  incommode  pour  luy,  si  après  l'avoir 
fortifie'e  elle  tomboit  e's  mains  de  l'enneray ,  feit  de- 
mollir  et  sapper  en  plusieurs  endroits  les  forts  et  bou- 
lev*ers,  et  ruiner  les  flancs  et  défenses,  la  remettant 
ainsi  au  domaine  du  duc  de  Lorraine.  Et  derechef  le 
Roy  l'avant  recouverte  et  mis  hors  les  Boursruisfnons 
qui  Favoient  saisie,  et  qui  commençoient  à  la  reparer, 
comme  j'ay  discouru  précédemment,  pour  s'en  ayder 
contre  luy,  l'avoit  tousjours  tenue  en  ses  mains,  sans 
toutefois  y  avoir  rien  adj ouste  de  nouvelle  fortifica- 
tion, ains  seulement  pour  empescher  que  elle  luy  fust 
dommageable.  Quelque  temps  après  ,  iuy  estant  re- 
monstre' par  M.  de  ZSeveis  qu'on  la  pourroit  rendre 
forte  et  defensable,  et  que  luy-mesme  sans  danger 
entreprenoit  de  la  garder,  deslors  commanda  à  estie 
cherchez  et  employez  tous  moyens  et  artifices  pour  la 
fortifier  en  exti^eme  diligence;  à  quoy  ce  prince  se 
rendoit  volontairement  tantsubject  et  encUn,  que  tout 
grand  labeur  luy  sembloit  plaisir  pour  parfaire  cest 
œuvre,  qui  luy  estoit  en  telle  recommandation,  qu'on' 
le  trouva  de  beaucoup  et  du  principal  avance',  avant 
qu'on  presumast  les  fondemens  estre  encore  assis. 

Et  non-seulement  à  ces  remparts  et  fortifications 
M.  de  Nevers  avoit  l'esprit  vigilant  et  adonne',  mais 
estant  adverti  qu'en  une  petite  ville  nomme'e  Vireton, 
prochaine  de  Sathenay  de  cinq  lieues,  s'estoit  assem- 
ble' un  nombre  de  volleurs  et  bannis,  ne  vivans  d'au- 
tres proyes  que  de  volleries  et  destrousses  qu'ils  exer- 
çoient  es  environs;  prévoyant  que  si  le  siège  arrivoit 

devant  Satlienay,  ce  réceptacle  de  brigands  pourroit 
estre  fort  propre  aux  ennemis  à  y  retirer  leurs  vivres, 
munitions  et  toutes  nécessitez,  avec  une  conduite  t>i 
prudente  et  secrelte  les  alla  surprendre,  si  qu'un  ma- 
tin avant  qu'ils  le  pensassent  estre  encore  esveillé , 
n'ayans  aucun  moyen  de  se  sauver  ou  avoir  secours , 
^e  trouvèrent  enclos  et  enveloppez  par  ce  prince,  ac- 
compagne' de  dix  enseignes  de  fanterie  Françoise  :  à 
sçavoir,  deux  de  Verdun,  deux  deDanvilé,  deux  d'Y- 
voy,  deux  de  Montmedy  et  des  deux  de  Satlienay  ; 
de  cavallerie,  des  compagnies  de  M.  le  duc  de  Bouil- 
lon, des  sieurs  de  Jametz  et  de  La  Roche-du-Maine; 
des -chevaux  légers  et  harquebusiers  à  cheval  du  capi- 
taine Sapoigne,  et  de  plusieurs  gentilshommes  de  sa 
maison  ;  lequel,  estant  ainsi  arrive'  devant  ceste  ville, 
afm  d'exe'cuter  promptement  sa  de'liberation,  la  feit 
battre  le  plus  soudainement  que  se  peut  faire,  sans 
donner  loisir  de  faire  tranchées,  ne  dresser  gabions; 
mais  estant  couverte  l'artillerie  seulement  d'aiz ,  tables , 
portes,  charettes,  et  ce  que  sur  le  champ  on  pouvoit 
trouver  pour  mettre  au  devant ,  la  feit  asseoir  et  brac- 
quer  si  à  poinct,  qu'en  peu  de  temps  la  muraille  fut 
fort  empirée  et  la  brèche  cogneue  raisonnable  :  ce  que 
ceux  de  leans  endurèrent  sans  faire  semblant  d'avoir 
peur  ne  de  se  vouloir  rendre.  Les  soldats  françois 
voyans  l'ouverture,  avoient  si  grande  ardeur  d'aller  à 
Tassault,  impatiens  de  tant  temporiser,  que,  sans  at- 
tendre le  commandement  du  prince.  Le  Chesne,  en- 
seigne du  capitaine  La  Lande,  suivy  de  quelque  nom- 
bre de  ses  soldats,  se  lancea  dedans  le  fossé  pour 
donner,  la  teste  baissée,  droict  à  la  bresche  :  qui  tou- 
tefois fut  vaillamment  repoulsé  par  les  Bourguignons , 

et  fort  blessé,  dont  depuis  mourut.  Aibelay  aussi  en- 
seigne du  capitaine  Baron,  y  fut  tue',  et  beaucoup  de 
vaillans  soldats.  Enfin  les  assiégez,  voyans  et  ne  se  sen- 
tans  assez  roides  et  forts  pour  soustenir  un  assault  «-e- 
neral,  feirent  signal  de  vouloir  parlementer,  reque- 
rans  que  l'on  leur  donnast  quelque  peu  de  respit 
dedans  lequel,  s'ils  n'avoient  secours  promptement, 
promettoient  se  rendre  les  vies  et  bagues  sauves. 
M.  deNevers  ne  leur  voulut  accorder  une  seule  heure 
de  delay,  ains  leur  feit  response  qu'à  l'instant,  s'ils  ne 
se  rendoient  les  vies  sauves  et  à  sa  discrétion  seulement 
qu'ils  attendissent  l'assault  et  les  feroit  tous  passer  au 
fil<le  l'espée.  Eux,ayansun  peu  pense'  à  ce  danger,  se 
rendirent  à  la  mercy  et  discre'tion  de  ce  prince.  Ce 
qui  advint  si  à  propos  et  à  bonne  heure,  qu'il  ne  res- 
toit  plus  que  deux  boulets  de  coulevrine.  Eux  sortis, 
pour  ne  donner  loisir  aux  soldats  françois  de  s'abuser 
au  sac,  le  feu  fut  mis  en  divers  lieux  de  la  ville.  Quant 
aux  prisonniers ,  M.  de  Is  evers  leur  avoit  jà  donné 
congé ,  quand  fortune  leur  fut  encore  tant  ennemie 
qu'ils  furent  recognuz  par  le  capitaine  Sapoigne  leur 
voisin,  fils  de  Gilles  de  Levant,  autrefois  gouverneur 
de  Luxembourg  pour  l'Empereur;  lequel  Sapoigne 
reiftonstra  à  ce  prince  que  le  plus  homme  de  bien 
d'eux  tous  avoit  cent  fois  mérité  la  mort,  et  qu'il  leur 
feroit  encore  grande  grâce  de  leur  sauver  la  vie;  et  si 
on  les  mettoit  en  liberté  ,  ce  seroitleur  donner  moyen 
de  faire  d'avantage  de  mal  aux  François.  Pour  ce  fu- 
rent la  pluspart  d'eux  retenuz  et  ramenez  prisonniers 
à  Sathenay,  depuis  une  partie  renvoyez,  reservez  les 
principaux  ,  mesmement  le  capitaine  ,  nommé  Dalau- 
mont,  autrement  Maladerie,  et  son  enseigne,  appelle 
3i.  10 

Arbonniere.  Toutes  ces  choses  heureusement  mises  à 
fin  dans  ce  seul  jour,  retournasmes  le  soir  mesme  cou- 
cher à  Sathenay  avec  toutes  les  compagnies ,  reserve 
celles  de  Montmedy,  lesquelles  pour  estre  prochaines 
se  retirèrent  de  ce  lieu,  leur  estant  fait  commande- 
ment de  venir  journellement  par  centenes  démolir  et 
ruiner  ce  que  le  feu  n'avoit  peu  desfaire  et  consumer 
de  Vireton. 

Le  lendemain  ayant  depesché  le  seigneur  de  Sainct- 
Symon  pour  porter  les  nouvelles  au  Roy,  qui  estoit 
tousjours  à  Reims,  et  commande'  au  sieur  des  Polz, 
gouverneur  de  Sathenay,  de  recevoir  des  habitans  de 
la  ville  le  serment  de  fidélité'  au  Roy,  partit  pour  aller 
trouver  M.  le  connestable,  qui  faisoit  temporiser  Tar- 
mée  du  Roy,  attendant  que  vou droit  attenter  Ten- 
nemy  :  lequel,  selon  l'advertissement  et  rapports  des 
espions,  se  trouvant  avoir  toutes  ses  forces  assemblées, 
et  le  secours  qu'il  altendoit  des  Pays-Ras  estant  arrivé, 
avoit  repris  le  chemin  devers  Metz,  et  s'estoit  appro- 
ché jusques  à  Serebruc  (0,  sept  ou  huict  lieues  près. 
Et  peu  de  jours  ensu3;vans  vindrent  autres  nouvelles 
comme  le  duc  d'Albe,  lieutenant  gênerai  de  l'Empe- 
reur, et  le  marchis  de  Marignan,  colonel  des  gens  de 
pied  italiens,  avec  quatorze  mille  hommes  de  pied, 
quatre  mille  chevaux ,  et  six  pièces  d'artillerie  de  cam- 
pagne, s'estoient  davantage  approchez,  jusques  avenir 
recognoistre  la  ville  et  les  lieux  les  plus  commodes 
pour  asseoir  leur  camp.  Et  ne  s'acheva  ceste  leur  en- 
treprise sans  une  furieuse  et  brave  escarmouche  de 
noz  soldats,  qui,  estans  sortis,  pour  le  commence- 
ment leur  feirent  veoir,  et  sentir  à  leurs  soldats,  de 

(0  Serebruc  :  Saarhruck. 

quelle  affection  et  volonté  ils  avoient  délibéré  de  se 
défendre  et  les  soustenir.  En  quoy  les  nostres  acqui- 
rent dès-lors  une  grande  réputation,  tant  de  M.  de 
Guise  que  des  ennemis-,  lesquels  après  se  retirèrent  à 
Saincte-Barbe,  deux  lieues  en  arrière,  avec  peu  d'a- 
vantage,  et  perte  de   près   de   huict  ou  neuf  vingts 
hommes;  et  de  nostre  costé  y  perdismes  le  seigneur  de 
Marigny  en  Picardie,  issu  de  l'ancienne  et  bien  re- 
nommée maison  de  Salezart,  et  cinq  soldats  qui  furent 
tuez  sur  le  champ.  Les  seigneurs  de  Mompha,  lieutenant 
de  la  compagnie  du  seigneur  de  Randan,  de  Silly,  le 
capitaine  Sainct-Aulbin ,  le  capitaine  Soley  et  son  en- 
seigne La  Vaure,  et  l'enseigne  du  capitaine  Gourdan, 
avec  dix  ou  douze  soldats,  y  furent  blessez;  et  peu  de 
jours  après  moururent  Silly,  Mompha  et  La  Vaure. 
J'ay  bien  voulu  escrire  ce  mot  d'advertissement  et  rap- 
port qui  nous  en  fut  fait,  à  fin  de  donner  à  entendre 
qu'adonc   n'estions    tant  esloignez  que  n'en    eussions 
souvent  nouvelles  ;  non  que  je  vueille  entreprendre  de 
tant  parfaitement  narrer  et  déduire  les  escarmouches, 
sorties,  et  tout  ce  qui  s'est  fait  durant  ce  siège,  comme 
'beaucoup  de  gentils  esprits  d'hommes  qui  y  estoient 
presens,  et  plusieurs  fois  se  sont  trouvez  aux  meslées, 
et  après,  de  la  mesme  main  qu'ils  avoient  combattu, 
escrivoient  les  faicts  dignes  de  mémoire.   Entre  les- 
quels je  puis  nommer  Salignac  (0,  gentilhomme  de 
nostre  temps,  de  méritée  réputation  tant  aux  armes 
qu'aux  lettres,  lequel  en  a  tellement  bien  et  selon  la 
vérité  escrit,  qu'il  n'estoit  presque  besoing  en  parler 

•>)  Je  puis  nommer  Salignac.  Cette  relation  du  siège  de  Metz,  dont 
Rabutin  fait  un  si  grand  éloge ,  suivra  immédiatement  les  Mémoires  de 
ce  dernier. 

lO. 

davantage,  ny  en  atteindre  autre  chose;  mais  si  quel- 
quefois je  viens  à  en  dire  aucuns  poincts,  c'est  seule- 
ment pour  m'acquitter  de  ma  promesse  et  entreprise 
d'escrire  les  affaires  ausquels  je  me  suis  trouvé,  et 
selon  les  nouvelles  qui  nous  estoient  rapporte'es. 

Pour  reprendre  donc  notre  marchis  Albert  (  le- 
quel M.  d'Aumalle  costoyoit  tousjours  avec  tel  desas- 
tre que  l'importunité  du  temps  luy  en  faisoit  assez  de 
preuve),  ayant  suivy  ce  chemin  jusques  assez  près  de 
Neuf-Chastel  (0,  continuans  ses  soldats  leur  première 
et  accouslume'e  façon  de  vivre,  estoit  en  fort  grand 
travail  d'esprit  de  ce  qu'il  avoit  à  faire  et  conclure, 
ou  de  se  retirer  à  fin  de  n'acquérir  pour  luy  et  les 
siens  un  immortel  tihie  d'infidélité',  ou  d'entendre 
aux  promesses  et  offres  ausquels  le  soUicitoit  l'Empe- 
reur :  à  la  fm  (comme  si  la  fortune  eust  eu  plus  de 
pouvoir  sur  luy  que  la  vertu  ),  se  persuadant  luy  pou- 
voir succéder  à  son  souhait,  comme,  au  nom  de  l'Em- 
pereur, le  duc  d'Albe  luy  promettoit,  qui  ne  preten- 
doit  qu'à  le  divertir  et  interrompre  son  proposé  chemin 
pour  retourner  vers  Sainct-Nicolas,  adhéra  et  s'arresta 
à  telles  persuasions,  non  sans  depuis  en  avoir  resenty 
la  repentance. 

M.  d'Aumalle  estant  adverty  de  toutes  ces  menées 
et  sollicitations,  en  advertit  le  Roy,  qui  estoit  tousjours 
à  Reims  pour  prouvoir  à  tous  costez,  tant  de  cette 
part  que  de  Picardie,  luy  faisant  entendre,  selon  au- 
cuns de  son  conseil,  prochains  de  sa  personne,  que  le 
plus  expédient  estoit  de  le  desfaire,  plustost  que  le 
permettre  se  joindre  à  l'ennemy  et  le  renforcer  d'au- 
tant. Et  pour  ce  faire,  luy  faisoit  entendre  les  moyens 

(")  Neuf-Chaslel  :  Neufcliâteau. 

qu'il   avoit,   pourveu    qu'on   luy    baillast   deux    cens 
hommes  d'armes.  Le  Roy  iuy  feit  réponse  qu'il  trou- 
voit  bonne  ceste  délibération,  mais  qu'elle  fust  exe- 
cute'e   prudemment   et  sans   trop   grand   hazard.    Et 
quant  et  quant  manda  à  M.  de  Bordillon  d'aller  trou- 
ver  INI.   d'Aumalle  avec   lesdits   deux   cens   hommes 
d'armes ,  et  luy  obeïr  en  ce  qu'il  voudroit  l'employer 
pour  son  service.  A  quoy  ne  feit  faute,  approchant  de  luy 
trois  lieues  près;  duquel  lieu  l'advertit  promptement 
comme,  par  le  commandement  du  Roy,  à  la  plus  grande 
diligence  qui  luy  avoit  este'  possible  ,  l'estoit  venu  trou- 
ver pour  luy  obéir,  le  suppliant  de  luy  mander  son 
bon  plaisir  et  ce  qu'il  auroit  à  faire.  M.  d'Aumalle  luy 
feit  response  qu'il  se  contentoit  fort  de  sa  bonne  dili- 
gence, et  que  ce  marchis  avoit  jà  passé  la  rivière  de 
Muz,  et  estoit  prest  à  traverser  l'autre  de  Madon  pour 
se  retirer  au  camp  de  l'Empereur,  et  ne  cognoissoit 
grands  moyens  de  le  suivre  davantage  ;  parquoy  de'libe» 
roit  en  brief  de  se  retirer  à  Thoul  pour  faire  la  guerre  à' 
l'ennemy.  Ceste  response  fut  cause  que  M.  de  Bour- 
dillon  ne  bougea  de  Blaineau,  attendant  son  retour. 

Or,  deux  ou  trois  jours  auparavant,  mondit  sieur 
d'Aumalle  avoit  envoyé  son  trompette  avec  lettres 
devers  ce  marchis,  la  teneur  desquelles  est  fort  difficile 
de  sçavoir  ;  tant  y  a  que  le  trouvant  au  bourg  de  Sainct- 
Nicolas,  où  estoit  allé  en  petite  compagnie  pour  con- 
clure et  arrester  sa  révolte,  faisant  peu  de  cas  de  ces 
lettres,  le  trompette  fut  retenu  ,  afin  que  retournant 
promptement  il  ne  descouvristle  secret  et  feist  rapport 
de  ce  qu'il  avoit  veu  ;  lequel,  esbahy  de  ce  nouveau 
traictement,  se  retira  devers  le  truchement  de  ce  mar- 
chis,pource  qu'on  le  disoit  avoir  esté  nourry  en  France, 

estimant  par  ce  moyen  qu'il  auioit  encore  quelque 
bonne  affection  de  faire  plaisir  à  ceux  de  la  nation  de  la- 
quelle il  auroit  receu  toute  doulceuret  humanité'  :  mais 
au  contraire  le  trouva  homme  brave  et  presumptueux, 
qui  se  jugeoit  de  grandissime  valeur,  pour  la  familia- 
rité qu'il  avoit  avec  son  maistre.  Ce  trompette  le  supplioit 
procurer  sa  despesche  et  retour  ,  et  luy  au  contraire, 
sans  faire  response  à  sa  prière,  disoit  diverses  injures 
des  François,  et,  leur  souhaittant  mille  malheurs,  pro- 
testoit  avec  grands  juremens  que,  avant  qu'il  fust  long- 
temps, se  baigneroit  en  leur  sang.  Ainsi  force  fut  au 
trompette  d'attendre  jusques  au  jeudy  précédant  le 
malheureux  jour  de  la  desfaite  de  son  maistre,  qu'on 
luy  dit  qu'il  seroit  expédié,  et  que  le  lendemain  s'en 
retourneroit  avec  sa  response.  Ce  que  n'advint  toute- 
fois ;  car  ce  jour,  toutes  choses  estant  changées  en  pis , 
et  fortune  ayant  monstre  son  triste  visage  à  son  maistre, 
ig  rendant  prisonnier  de  ce  marchis,  le  pauvre  trom- 
pette fut  traité  de  ces  malpiteux  Allemans  plus  rigou- 
reusement qu'auparavant,  estant  mené  lié  et  garotté 
et  tr^isné,  comme  si  d'heure  à  autre  il  n'attendist  que 
d'estre  pendu  ou  mourir  malheureusement.  Ainsi  ce 
marchis  avoit  délibéré  le  lendemain  de  prendre  le 
chemin  au  camp  de  l'Empereur,  et  ne  restoit  plus 
qu'à  reunir  et  appaiser  aucuns  de  ses  capitaines  et 
soldats ,  lesquels  n'avoient  point  envie  de  tourner  vi- 
sage pour  faire  serment  à  l'Empereur. 

Ce  vendredy  vingt-huictiesme  d'octobre,  jour  infor- 
tuné, de  ce  parlement  estant  M.  d'Aumalle  acertené, 
à  la  diane  partit  avec  toute  sa  cavallerie  du  port  Sainct 
Vincent  où  il  avoit  couché,  et  se  vint  mettre  en  ba- 
taille sur  le  hault  d'une  montagne  appellée  la  Croix 

du  Monstier,  au-dessus  de  ce  marchis,  pour  (  comme  je 
croy  )  conside'rer  et  veoir  ce  qu'il  voudroit  faire,  et 
quel  chemin  il  prendroit.  Lequel  aussi  ordonnoit  ses 
batailles,  pour  (  comme  j'estime  )  suivre  son  chemin 
accorde',  sans  avoir  opinion  pour  ce  jour  de  combattre 
contreles  François. Toutefois  ces  deux  armées  ne  furent 
longtemps  voisines,  que  les  escarmouches  commencè- 
rent à  se  dresser  chaudement,  tant  par  gens  du  pays 
que  d'aucuns  soldats  françois  qui  estoient  accouruz , 
pensans  voler  et  destrousser  quelque  butin  sur  la 
queue  de  ce  marchis.  Auquel  en  fut  fait  le  rapport  par 
deux  ou  trois  fois  avant  qu'il  en  voulust  rien  croire , 
ou  pour  le  moins  le  dissimuloit,  faisant  response  à 
ceux  qui  liiy  faisoient tels  rapports,  que  ^l.  d'Aumalle 
ne  le  cherchoit  pas.  Mais  les  plaintes  luy  redoubloienl 
sisouvent,  que  luy-mesme  avecson  truchement  voulut 
aller  recognoistre  comme  il  estoit  du  tout  à  la  vérité  , 
OLi  il  fut  repoulse'  fort  rudement,  et  d'une  harquebu- 
sade  près  de  luy  fut  tué  son  truchement.  Ce  que  sou- 
dainement l'estonna  si  fort,  qu'il  pensoit  estre  adonc  à 
ses  derniers  termes.  Depuis  estant  revenu  à  soy,  à 
toute  bride  retourna  vers  ses  gens ,  et  avec  vives  et  af- 
fectionnées prières  et  exclamations  leur  remonstra 
que  M.  d'Aumalle  ,  avec  grand  nombre  de  gendar- 
merie  françoise,  les  attendoit  là  au  passage  pour  les 
hacher  en  pièces,  tellement  que  le  moins  qu'il  leur 
pouvoit  advenir  c'estoit  la  mort,  laquelle  ils  ne  pou- 
voient  éviter  sans  faire  une  extresme  et  grandissime 
preuve  de  leur  force  et  hardiesse.  Leur  proposoit 
aussi,  s'ils  avoient  doute  de  la  rigueur  et  punition  de 
César  (0,   qu'il  ne  leur   falioit   attendre   ny  espérer 

(.»  )  César  :  TEmpereur 


l52  [l552]    COMMENTAIRES 

meilleur  traitement  des  François.  Ces  propos,  avec 
moitié  frayeur  et  asseurance,  leur  monstrant  au  doigt 
ceste  montagne  presque  couverte  de  cavallerie  Fran- 
çoise, les  peurent  tellement esl)ranler  et  irriter,  qu'ils 
se  mutinèrent  en  telle  sorte,  qu'ainsi  que  forcenez  et 
désespérez ,  la  teste  baisse'e  vindrent  charger  les  com- 
pagnies de  M.  d'Aumalle,  lequel  adonc  estoit  sur  le 
poinct  et  délibération  de  se  retirer.  Mais  c'estoit  si 
tard  ,  qu'Us  estoient  jà  près  à  se  joindre  et  combattre , 
avec  si  grand  malheur  ,  que  de  première  abordée  ren- 
contrèrent une  troupe  de  valets  que  l'on  avoit  fait  de- 
meurer en  un  lieu  pour  faire  monstre  ,  lesquels  ils  mei- 
rent  incontinent  à  vau  de  route  ;  et  quant  et  quant 
chargèrent  sur  un  autre  squadron  de  chevaux-legers 
et  harquebusiers  à  cheval,  lesquels  pareilleuient  mci- 
rent  en  desordre,  tr.o.uvans  ouverture  sans  combattre 
pour  donner  jusques  aux  rancs  de  la  gendarmerie  ;  la- 
quelle ils  enfoncèrent  et  contraignirent  reculer  à  coups 
de  pistolets,  dont  ils  portent  grand  nombre,  estans  la 
pluspart  des  compagnies  mal  pourveuës  de  lances  pour 
les  soustenir.  M.  d'Auraalle  voyant  sa  cavallerie  ainsi 
rompue  et  fuyr  de  tous  costez,  picqué  et  attaint  de 
véhémente  tristesse,  prévoyant  une  malheureuse  fin  à 
ceste  entreprise,  manda  au  seigneur  de  Brezé,  lieute- 
nant de  sa  compagnie,  qu'il  se  retirast,  et  le  mieux 
qu'il  luy  seroit  possible  sauvast  sadite  compagnie. 
Depuis  voyant  le  grand  feu  allumé  près  de  luy  ,  et  les 
ennemis  fort  meslez  avec  la  principale  troupe  de  sa 
gendarmerie,  et  la  plus  prochaine  de  sa  personne  ,  où 
le  combat  estoit  fort  aspre,  et  les  ennemis  vertueuse- 
ment sonstenuz  parce  petit  nombre,  qui  estoit  de  gen- 
tilshommes bien   renommez    et    vaillans    jusques  au 

bout,  se  rallia  avec  sa  compagnie,  lenr  criant  avec  un 
visage  riant    et   asseuré  :  «  Mes  compagnons  et  mes 
amis!  bataille!  bataille  !  »  Puis  avec  le  hazard  de  fur- 
tune,  sans  respect  de  sa  vie,  l'espe'e  au  poing,  donna 
dedans  ceste  meslëe,  et  feit  tous  les  plus  grands  efforts 
qu'on  pourroit  dire  de  la  vertu  humaine.  Toutefois  la 
foule  des  ennemis  renforçoit  continuellement ,  et  le 
nombre  des  siens  diminuoit,  tant  pour  estre  abandonné 
d'aucuns  qui  s'enfuyrent,  que  les  plus  vertueux  es- 
toient  tuez  et  abbatuz  devant  luy,  et  les  autres  fort 
blessez  et  mis  à  pied,  prins  et  emmenez  prisonniers 
par  ces  AUemans.  Luy,  estant  blessé  de  deux  ou  trois 
coups  de  pistollets  au  corps  et  en  la  teste ,  son  cheval 
tué  soubs  luy,  finablement  fut  abbatu  et  prins.  INI.  de 
Rohan  y  fut  tué,  et  ne  sçait-on  comment  à  la  vérité  : 
aucuns  ont  dit  que  son  cheval  estant  hors  d'haleine,  et 
ne  se  pouvant  plus  tenir  en  pieds,  depuis  la  prise  de 
M.  d'A.umalle  fut  tué  en  un  petit  village  près  de-là. 
Les  autres  ont  rapporté  que  deux  Allemans  le  tenoient 
prisonnier,  et  luy  avoient  desjà  osté  l'accoustrcment 
de  teste,  querellans  auquel  demeureroit,  quand  y  ar- 
riva un  troisième,    qui  après  plusieurs  disputes  luy 
donna  un  coup  de  pistoUet  dedans  la  cervelle,  dont  il 
mourut  sur  l'heure.  Mais  comment  qu'il  soit  advenu  , 
ce  fut  un  fort  grand  dommage  de  la  perte  de  ce  prince, 
qui  estoit  de  la  maison  de  Bretagne,  et  qui  contrarioit 
et  opiniastroit  fort  contre  ceste  entreprise.  La  compa- 
gnie de  M.  d'Aumalle  y  fut  presque  toute  desfaite,  et 
entre  autres  d'hommes  de  renom  tuez  ,  desquels  ,  j'aye 
cognoissance,  le  sieur  de  Nançay,  guidon  de  ladite 
compagnie,  le  sieur  de  la  Motte  Dnsseau,  guidon  de 
la  compagnie  de  M.  le  visdame  de  Chartres,  le  guidon 

(le  la  compagnie  du  comte  de  Sanserre,  le  sieur  do 
Sainct-Foigeux,  capitaine  de  clievaux-legeis,  le  baron 
de  Couches,  le  sieur  de  Joncy,  puisaisné  de  la  maison 
de  Pvocliebaron  en  Chairolois ,  le  jeune  Vaux^  et  plu- 
sieurs autres  gentilshommes  au  nombre  d'enviion 
deux  cens.  De  prisonniers  en  demeura  beaucoup  avec 
M.d'Aumalle  ,  entre  autres  le  sieur  Desgully  ,  maistre 
de  camp  des  chevaux-legers,  le  baron  des  Guerres,  et 
le  sieur  Dau  (0,  lieutenant  de  la  compagnie  du  vi- 
dasme  de  Chartres,  lesquels  pour  n'estre  cognuz,  avec 
le  moyen  de  leurs  amis  eschapperént  à  petite  rançon. 

Quant  à  M.  de  Bordillon,  ce  soir  mesme  luy  estans 
rapportez  aucuns  propos  que  tenoient  les  paysans  de 
cesle  desfaite  venans  de  ce  costé-là ,  sur  l'heure  feit 
monter  à  cheval  un  gentilhomme  de  sa  compagnie  , 
nomme'  le  sieur  de  La  Tournelle,  accouipagne  de  quel- 
ques autres  chevaux ,  pour  l'aller  de  plus  près  sça- 
voir,  et  luy  en  rapporter  le  certain.  Depuis  peu  de 
temps  ensuyvant  par  deux  gentilshommes  d'authorilc 
(  qui  s'estoient  de  ceste  cruelle  mesle'e  sauvez  et  eschap- 
pez  )  luy  fut  dit  et  recite'  comme  le  tout  estoit  passe'. 
A.  ceste  raison,  sans  faire  plus  grand'perte,  ne  donner 
plus  grand  travail  aux  hommes  ,  despcscha  cette  nui  cl 
le  sieur  de  Chaslellus,  lieutenant  de  sa  compagnie, 
pour  en  porter  les  tiistes  nouvelles  au  Roy  ,  et  quant 
et  quant  envoya  son  trompette  devers  le  comte  de 
Vaudemont ,  pour  le  prier  de  permettre  les  corps  de 
M.  deRohan  et  du  baron  de  Couches  estre  ensepultu- 
rez  dedans  l'église  de  Nancy,  comme  ils  furent,  cl 
d'autres  aussi. 

Ce  marchis  ayant  le  cueur  enfle' ,  estimant  par  ce 

(»'''  Lt  sieur  Dau  •  Jean  dO 

beau  faict  s'estre  davaatage  avancé  en  la  bonne  grâce 
de  l'Empereur  ,  reprint  son  chemin  devers  Nancy,  où 
il  eut  plusieurs  propos  avec  le  comte  de  Yaudemont 
sur  ceste  desfaite,  qui ,  parmy  ces  devis  et plaisans con- 
tes, s^  rioit  de  la  grande  hardiesse  de  M.  d'Aumalle. 
Après  retourna  camper,  au  partir  de  là,  au  Pont  Ca- 
mouson,  de  l'autre  costé  de  la  rivière,  où  peu  après 
l'Empereur  luy  envoya  -deux  mille  chevaux  pour  le 
renforcer  et  luy  faire  escorte,  jusques  à  ce  qu'il  fust 
joint  à  son  camp ,  qui  desjà  estoit  tout  assemblé  et 
campé  à  l'entour  de  Metz.  Un  peu  au-dessus  du  pont 
aux  Mores  ,  dedans  les  vignes ,  près  d'une  abbaye  dé- 
diée à  Sainct-Martin,  estoit  le  quartier  où  le  treizième 
de  novembre  s'alla  parquer  ce  marchis  Albert. 

L'armée  du  Roy  estoit  arrivée  à  Clermont  en  Ar- 
gonne,  petite  villette  bien  située  ,  au  duché  de  Bar- 
rois,  au-dessus  de  laquelle  sur  le  hault  d'une  monta- 
gne est  un  chasteau  naturellement  fort,  pour  la  haul 
teur  inaccessible  en  deux  ou  trois  endroits;  le({uel, 
pour  estre  commode  et  duisant  à  beaucoup  de  nécessi- 
tez, M.  de  Chastillon,  partie  par  ruse  ,  partie  par 
frayeur  qu'eut  le  capitaine  de  ce  chasteau  ,  voyant  ar- 
river l'armée  françoise ,  surprit  et  rendit  a  la  volonté 
de  M.  leconnestable-son  oncle  pour  le  Roy.  Depuis  on 
a  besongné  par  un  long  temps  à  davantage  le  fortifier 
et  améliorer.  En  une  autre  petite  ville  aussi,  nommée 
Varennes,  ei  aux  villages  à  l'environ  ,  toute  à  couvert 
estoit  logée  l'armée  du  Roy.  M.  le  connestable  ,  es- 
tant demeuré  M.  de  Nevers  lieutenant-general  en  l'ar- 
mée, partit  de  ce  lieu  pour  aller  trouver  le  Roy  à 
Reims  ,  fort  triste  et  ennuyé  de  ceste  mauvaise  adven- 
ture.  Mais  fortune,  ne  se  pouvant  contenter  de  ceste 

première  touche ,  voulut  davantage  esprouver  sa  cons- 
tance et  magnanimité',  luy rechargeant  deux  ou  trois 
mauvais  tours  ensuyvans  :  car  peu  de  jours  après  la 
desfaite  de  M.  d'Aumalie,  luy  fut  rapporté  comme 
son  chasteau  de  Hedin  estoit  rendu  à  l'Empereui'  par 
le  seigneur  de  Rasse,  qui  en  estoit  gouverneur. 

Et  pour  dire  comme  le  tout  s'est  passé  (  selon  que  je 
l'ay  ouy  reciter),  le  sieur  du  Reux  ,  lieutenant  pour 
l'Empereur  es  Pays-Bas,  avec  un  nombre  dePiamens  , 
Hennuyers  et  Walons  montant  à  quarante  enseignes 
de  gens  de  pied,  et  environ  deux  ou  trois  mille  che- 
vaux, s'estant  mis  en  campagne  en  délibération  de  for- 
cer et  surprendre  La  Fere  en  Picardie,  qui  est  à  M.  de 
Vandosme,  et  depuis  ayant  trouvé  que  mal-aisément 
en  viendroit  à  son  honneur,  y  estant  dedans  M.  Tad- 
miral  d'Annebault,  bien  pourveu  de  ce  que  luy  estoit 
nécessaire ,  après  avoir  bruslé  les  villes  de  Noyon , 
ISelIe,  Cliaulnys,  Roye  et  une  magnifique  maison  que 
le  feu  roy  François  avoit  fait  édifier  pour  le  plaisir  de 
la  chasse,  nommée  Foulembray ,  et  de  sept  à  huict 
cens  villages,  desquels  la  pîuspart  estoient  du  patri- 
moine de  M.  le  duc  de  Vandosme,  et,  pour  en  parler 
au  vray  ,  fait  des  maux  infiniz ,  tousjours  à  l'adveu  de 
la  royne  de  Hongrie,  alla  assiéger  Hedin.  La  ville  fut 
tantost  prise,  n'estant  assez  forte  pour  soustenir  batte- 
rie ny  assault.  Tost  après  le  chasteau  fut  assiégé  du 
costé  du  parc,  où  une  grosse  tour  qui  defendoit  les 
flancs  de  cette  part,  fort  cassée,  et  les  défenses  abba- 
tues  et  fracassées ,  trouvèrent  façon  de  sapper  et  tran- 
cher par  le  pied  un  grand  pan  de  muraille ,  et  à  coups 
de  canon  rompre  les  quarreset  espérons  ,  tant  de  cette 
grosse  tour  que  de  la  muraille.  Parquoy  le  tout  fondit 

et  fut  reatffsé  dedans  le  fossé,  qui  le  remplissoit  et 
faisoit  pont  fort  aisé  pour  aller  à  l'assault,  estant  de- 
meuré le  rempart  entièrement  devestu  et  empiré,  ou 
n  avoit  gabions  ne  cavaliers  pour  le  couvrir  et  défen- 
dre; toutefois  que  l'on  disoit  le  rempart  estre  encore 
de  sept  à  huict  pieds  de  hauteur.  Ceux  de  dedans 
voyans  ceste  muraille  tombée  soudainement,  et  leur 
fossé  plein,  furent  si  esperdus  et  estonnez,  que,  sans 
attendre  aucun  assault,  se  rendirent  à  composition, 
vies  et  bagues  sauves.  De  cette  composition  estoient 
chefs  les  sieurs  de  Rasse  et  de  Janlis,  à  laquelle  ne 
voulut  onc  consentir  ne  l'accorder  le  sieur  de  Douric 
de  la  maison  de  Querquy.  Pour  ceste  tant  soudaine 
perte,  on  dit  que  le  Roy  fut  fort  esbahy ,  veu  que  peu 
auparavant  le  sieur  de  Rasse  luy  avoit  mandé  qu'il 
n'eust  aucune  doute  de  son  chasteau  de  Hedin ,  et  ce 
que  depuis  on  trouva  fort  estrange,  et  qui  donna  aux 
nostres  argument  d'en  parler  diversement,  d'autant 
que  le  sieur  de  Rasse  avoit  fort  bonne  réputation  de 
vaillant  chevalier. 

Depuis  peu  de  jours  ensuyvans,  le  Roy  sceut  comme 
M.  l'admirai  d'Annebault  par  une  fièvre  continue  es- 
toit  decedé  à  La  Fere  en  Picardie,  où  s'estoit  mis  pour 
la  défendre  contre  les  ennemis. 

Tous  lesquels  accidens  de  mauvaise  fortune  adve- 
nus subsecutivement,  ne  peurent  fleschir  ny  abbattre 
le  magnanime  et  très-haut  courage  de  ce  grand  Roy  ; 
mais  sçachant  assez  que  ceste  fortune  ,  que  les  hommes 
feignent ,  n'est  autre  chose  que  permission  divine ,  meu 
du  zèle  et  désir  de  tres-chrestien  prince ,  recourut  au 
seigneur  des  seigneurs ,  qui  départ  ses  grâces  sans  ac- 
ception de  personne,  autant  aux  grands  que  aux  pe- 

tits  ,  faisant  admonnester  son  peuple  de  séWîtimilier  et 
mettre  en  jeusnes  et  oraisons,  pour  requérir  la  pitié  et 
miséricorde  éternelle,  et  invoquer  le  Cre'ateur,  dieu 
des  batailles  et  de  paix  ,  qu'il  lui  pleust  les  regarder  en 
sa  clémence,  ne  les  permettans  tomber  es  mains  de 
noz  ennemis.  En  cette  grande  confidence  (  comme  feit 
le  prince  des  Hebrieux  ),  remettant  sa  totale  force  en 
la  main  dextre  de  l'Omnipotent,  partit  de  Reims  pour 
s'approcher  jusques  à  Chaalons,  oii  manda  venir  M.  de 
Nevers,  messieurs  le  mareschal  de  Sainct-André  et  de 
Chastillon  ,  et  les  principaux  chefs  de  son  arme'e  ,  à  fin 
d'adviser  et  conclure  au  plustosl  le  plus  expédient 
pour  recouvrer  le  chasteau  de  Hedin. 

Pour  ce  fut  prudemment  advisé  d'envoyer  envers 
M.  de  Guise  ,  afin  de  sçavoir  de  luy  combien  de  temps 
il  pourroit  garder  et  défendre  la  cité  de  Metz,  ou  s'il 
avoit  default  et  nécessité  de  quelque  chose  dont  au- 
roit  besoing  d'estre  plustost  secouru  ;  lequel ,  s'asseu- 
rant  à  la  volonté  de  Dieu ,  el  de  la  foy  et  loyauté  de 
beaucoup  de  vaillans  hommes  qui  l'avoient  suivy  et 
veilloient  près  de  sa  personne,  manda  au  Koy  (pic 
n'eust  aucune  doute  de  sa  cité,  ne  de  ceux  qui  estoierU 
dedans,  ausquols  tous  il  avoit  cogneu  semblable  et 
parfaite  affection  pour  son  service,  aymans  mieux  lais- 
ser la  vie  qu'avec  déshonneur  sortir  de  ce  lieu  ^  au 
reste  qu'il  n'avoit  faute  de  chose  que  ce  fust,  dont  il 
eust  occasion  de  ne  la  pouvoir  garder  contre  toute  la 
puissance  des  hommes,  avec  l'ayde  de  celuy  sans  le- 
quel en  vain  veille  qui  entreprend  la  garde  des  citez. 
L'advertissoit  aussi  comme,  dès  le  deuxième  de  no- 
vembre, le  duc  d'Albe  avec  la  plus  grande  partie  de 
l'armée  impériale  avoit  quitté  le  logis  de  la  belle  Croix 

(  estant  demouré  le  sieur  de  Brabanson  avec  trois  re- 
gimens  de  hauts  Allemans,  deux  de  bas  et  trois  mil 
chevaux),  et,  ayant  passé  la  rivière  de  Seille,  estoit  venu 
camper  près  de'la  ville  ,  départant  son  armée  es  envi- 
rons, comme  à  Sainct-Clement  et  à  Sainct-Arnoult, 
où  il  estoit  logé  avec  les  compagnies  espagnoles.  Une 
partie  des  Allemans  estoit  logée  au  Pont  de  Maigny  ; 
dom  Loys  de  Avilla ,  avec  la  cavallerie  espagnole  , 
à  la  Maladerie  ;  le  seneschal  de  la  Moravie ,  avec  les 
chevaux  bohemois  ,  à  Blery  ;  le  surplus  h  Olery,  et 
Sainct-Prieclî  à  la  Grange  aux  Dames,  à  la  Grange 
aux  Merciers,  et  autres  lieux  à  l'environ  ;  luy  donnant 
aussi  advertissement  qu'ils  avoient  commencé  leurs 
tranchées  près  de  la  porte  Sainct-Thibaut,  comme 
s'ils  vouloient  en  cest  endroit  asseoir  leur  principale 
batterie.  Sur  la  fin  escrivit  les  noms  et  surnoms  de 
ceux  qui  avoient  fait  mieux  leur  devoir  aux  sorties  et 
escarmouches,  n'oubliant  plusieurs  autres  affaires  se- 
lon le  temps  servant  à  sa  response. 

Le  Roy  ainsi  asseuré  de  cette  part,  ordonna  M.  de 
Nevers  son  lieutenant  gênerai  sur  toutes  ses  forces 
quidemeuroienten  Lorraine  ;  et,  pour  les  bons  et  con- 
tinuels services  que  luy  avoit  fait  et  faisoit  journelle- 
ment M.  de  Chastillon,  luy  octroya  et  l'honnora  de 
Testât  d'admiral  de  France,  et  à  l'instant  mesme  le 
constitua  son  lieutenant  pour  ramener  son  armée  de 
Lorraine  en  Picardie,  par  résolution  de  ce  qui  seroit 
considéré  estre  nécessaire  et  utile.  Puis,  tous  les  chefs 
estans  advertis  et  instruits  de  leurs  cliarges,  l'armée 
fut  levée  par  M.  l'Admirai  pour  luy  faire  prendre  le 
chemin  droit  à  Hedin.  M.  le  mareschal  de  Sai net- An- 
dré retourna  à  Verdun.  M.  de  Nevers,  avec  sacompa- 

gnie  et  celle  du  sieur  de  La  Pvoclie-du-Maine,  se  re- 
tira à  Sainct-MicUel ,  afin  de  couper  les  vivres  aux 
ennemis  et  les  divertir  de  s'escarter  par  ces  vallées.  De- 
dans Sainct-Michel  estoient  desjà  les  enseignes  du  ca- 
pitaine La  Prade  et  du  sieur  de  La  Motte-Gondrin, 
cent  chevaux  légers  du  capitaine  Pelou,  et  cent  har- 
quebusiers  du  capitaine  TAdventure,  et  M.  de  Bordil- 
lon  avec  sa  compagnie,  qui  peu  auparavant  estoit  re- 
tourné du  lieu  où  M.  d'Aumalle  luy  avoit  escrit. 

Sitost  que  M.  deNevers  fut  arrivé  à  Sainct-Michel, 
fut  faite  une  course  par  sa  compagnie  avec  quelques 
chevaux  légers  et  harquebusiers  à  cheval,  de  laquelle 
estoit  chef  le  sieur  de  Mouy,  guidon  de  sa  compa- 
gnie, gentilhomme  vaillant  et  hardy,  jusques  à  Mala- 
tour,  petite  villette  assez  forte  près  de  Gorzes,  et  en 
d'autres  gros  villages  en  une  vallée  assez  estrange, 
pleine  de  bois,  ravins  et  lieux  dangereux,  que  ceux 
du  pais  appellent  La  Yeure,  esquels  se  estoient  es- 
panchez  et  retirez  aucuns  soldats ,  tant  espagnols 
quallemans,  de  l'avantgarde  impériale  ,  desquels  les 
uns  furent  tuez  et  les  autres  amenez  prisonniers.  Geste 
infortune  tomba  sur  aucuns  qui  retournoient  du  chas- 
teau  d' Asprem ont,  cui dans  y  prendre  au  giste  le  comte  j 
auquel  si  bien  advint,  qu'il  estoit  à  Sainct-Michel,  près 
de  M.  de  Nevers  ;  car,  au  lieu  de  penser  prendre,  furent 
prins  et  ramenez  avec  quelque  peu  de  butin. 

Semblables  courses  là  et  aux  environs  furent  conti- 
nuées par  M.  de  Nevers  l'espace  de  trois  sepmaines, 
s'y  trouvant  luy-mesme  en  personne;  desquelles  les 
ennemis  furent  tant  ennuyez  et  travaillez,  que  force 
leur  fut  d'oublier  le  chemin  de  cette  part;  et  pour  ces 
continuelles  alarmes  estoit  l'armée   impériale   main- 

iefois  contraincte  deraourer  la  moitié  d'un  joui  en 
bataille  avec  grand  travail  et  froidure;  mais  s'ils  souf- 
froient  beaucoup  de  maux,  nous  n'en  estions  point 
exemptez,  pource  que  le  plus  souvent  nous  montions 
à  cheval  sur  la  minuict,  endurant  les  gele'es  et  le  froid 
si  aspre,  qu'aucuns  de  noz  compagnons  en  ont  eu  de- 
puis divers  membres  endormis,  et  les  autres  morts  et 
perdus  de  la  peine  et  tourment  insupportable  que  ils 
avoient  eu ,  ayans  continuellement  les  neiges  jusques 
au  ventre  des  chevaux.  En  tel  équipage  nous  démoli- 
rions, passans  le  jour  et  la  nuict  sans  repaistre;  puis 
autour  (0,  lorsque  nous  pensions  reposer  et  prendre 
un  peu  d'haleine  au  logis,  nous  falloit  faife  le  guet  pour 
crainte  de  la  surprinse  des  ennemis.  Ainsi ,  tant  pour 
nous  garder  que  pour  donner  de  la  peine  et  ennuy 
aux  impérialistes,  nous  souffrions  nostre  part  de  Tin- 
commoditë  du  temps,  mais  beaucoup  moins  qu'eux , 
comme  le  certifioient  et  rapportoient  plusieurs  pau- 
vres soldats  italiens;  lesquels  journellement  venoient 
à  la  file  ,  du  camp  de  l'Empereur,  pour  supplier  M.  de 
Nevers  de  les  accepter  au  service  du  Roy  ;  lequel 
esmeu  de  grande  pitié,  voyant  les  uns  nuds  et  à  dcmy 
transis,  les  autres  avec  les  dents  longues  en  bon  ap- 
pétit ,  sans  forme  de  monnoye  ,  usoit  envers  eux  , 
comme  il  est  très-humain,  de  grande  libéralité,  et 
leur  faisoit  distribuer  sur  ses  coffres  argent  pour  vivre  , 
attendant  la  solde  du  Roy;  puis  les  envoyoit  au  capi- 
taine André  de  Maye-More,  homme  d'esprouvée  har- 
diesse, pour  en  addresser  ('^)  compagnies,  tant  à  pied 
que  de  cavallerie  légère.    • 

Par  eux  et  autres  espions,  aucunement  estions  ad- 

O  Autour  :  au  retour.  —  (*}  En  addresser  :  en  former 
3 1 .  II 


l()2  {l552]    COMMENTAIRES 

vertis  des  grandis^mes  diligences  et  admirables  prépa- 
1  atifs  qu'avoit  fait  le  duc  d'Albe  pour  dresser  sa  bat- 
terie ;  les  grandes  esplanades  ,  les  trancbëes  autant 
amples,  larges  et  creuses  que  Ton  ayt  veu  long-temps 
y  a;  le  grand  nombre  d'artillerie  et  munitions,  la 
presque  inniimerable  quantité  de  gabions  et  vasta- 
dours  qu'il  faisoit  bastir  et  emplir  continuellement 
sans  repos,  ne  faisant  cas  de  la  vie  de  ces  misérables 
personnes  non  plus  que  de  bestes  brutes,  et  exposées 
à  la  merci  de  l'artillerie  et  contrebatterie  de  la  ville. 
Nous  rapportoient  aussi  les  grands  empescbemens  et 
fascheries  (jue  leur  donnoient  ceux  de  dedans  inces- 
samment, leurs  sorties  hardies  et  furieuses,  telles 
qu'on  les  estimoit  plustost  fayez  (0  et  esprits  diabo- 
liques, que  hommes  mortels  ;  tellement  qu'un  sergent 
de  bande,  accompagné  de  cinq  ou  six  soldats  seule- 
ment, avec  sa  hallebarde,  avoit  chassé  et  cohtrainct 
abandonner  leurs  tranchées  à  plus  de  trois  cens 
hommes  ennemis.  Quelques  autres  aussi  osèrent  aller 
enclouer  leur  artillerie  et  tuer  les  cannoniers  sur  leurs 
pièces,  ce  que  toutefois  les  ennemis  ne  reputoient  à 
fait  digne  ny  d'eux,  ny  de  cueur  vaillant  et  magna- 
nime. Oultre,  deux  et  trois  fois  le  jour,  la  cavallerie 
sortoit  mettant  en  tel  desordre  les  ennemis,  qu'au- 
cuns des  gentilshommes  des  plus  hazardeux  qui  vou- 
loient  faire  acte  digne  de  mémoire  ,  ou  par  souvenance 
et  amour  de  leurs  amyes,  alloient  rompre  leurs  bois 
et  donner  coups  d'espées  jusques  dedans  les  tentes  des 
ennemis  et  en  couper  les  cordages,  executans  choses 
estranges  et  non  ouyes  de  nostre  mémoire.  Or  si  les 
François  desiroient  par  tels  efforts  se  monstrer  loyaulx 

(i)  Fayez  :  doués  du  pouvoir  des  fées. 

subjects  à  leur  roy,  le  duc  d'Albe  ne  reposoit  de  son 
coste';  lequel  estant  curieusement  désireux  et  enflamme' 
de  rendre  en  l'obe'issance  de  l'Empereur  son  maistre 
ceste  très-puissante  cité,  pour  le  resjouir  de  la  prinse 
de  tant  de  princes,  grands  seigneurs  et vaillans hommes 
qui  estoient  dedans,  que,  n'espargnant  tout  labeur,  ne 
la  vie  des  siens,  rendit  sa  batterie  preste  le  vingtième 
de  novembre,  commençant  à  tirer  aux  défenses,  à 
sçavoir,  à  celle  du  portail  de  la  porte  Champenoise 
d'un  boulevert  qui  est  dedans;  à  la  grosse  tour,  la- 
quelle est  devers  la  rivière,  appele'e  la  Tour  d'Enfer, 
et  surnommée  la  Tour  de  Lanques,  et  à  une  petite 
église  estant  dedans  la  ville,  où  estoit  une  plate  forme. 
A  bref  dire,  ce  qu'ils  jugeoient  estre  pour  nostre  dé- 
fense et  leur  pouvoir  nuire,  rasèrent  et  r-uinerent. 

Nous  entendismes  pareillement,  tant  par -le  com- 
mun bruit  que  par  le  merveilleux  tonnerre  de  l'ar- 
tillerie ,  que  le  vingt-sixiesme  jour  il  commença  à  la 
canonner  avec  telle  impétuosité,  que,  de  mémoire  des 
vivans,  ne  s'en  est  ouye  de  pareille,  ayant  d'un  front, 
par  le  rapport  des  espions,  quarante  grosses  pièces, 
lesquelles,  portant  boulet  de  poix  extraordinaire,  ti- 
roient  jour  et  nuict  sans  intermission  que  pour  les  ra- 
freschir.  Il  faut  penser  que  les  assiégez  ne  dormoient 
pas,  ains  que  les  princes  et  grands  seigneurs,  et  gène- 
rallement  jusques  aux  plus  petits,  portoient  la  terre 
et  la  hotte  pour  remparer  en  telle  diligence  et  solici- 
tude,  qu'à  l'endroict  où  il  pensoit  que  la  bresche  se- 
roit  faite,  en  moins  de  vingt-quatre  heures,  deux  fois 
enlevèrent  i;  le  rempart  delà  hauteur  du  parapect , 
laissant  entre   la   vieille'  muraille  et   le  rempart    les 

i     Enlevèrent     élevèrent. 

I  I. 

Hcincs  cl  une  tranchée  garnie  de  diverses  bonnes  dro- 
gues, pour  festoyer  les  ennemis  s'ils  fussent  venus  à 
l'assault,  ainsi  que  depuis  nous  avons  veu  et  réciterons 
en  son  lieu.  Pouitant  retournerons  à  dire  ce  que  l'ar- 
mée françoise  feit  depuis  son  partement. 

Sitost  que  le  sieur  du  Reux,  avec  l'armée  du  Flan- 
dres, qui  estoit  encore  à  l'entour  de  Hedin,  sentit  ap- 
procher la  nostre  ,  sans  faire  semblant  de  vouloir  com- 
battre pour  soustenir  ceux  qui  estoient  prests  d'estre 
assiégez,  soudainement  se  retira.  Dedans  ce  chasteau 
demeura  le  fds  dudit  sieur  du  Reux,  auquel  le  père 
avoit  juré  et  promis  une  grande  punition  (0  s'il  ren- 
doit  ceste  place  avec  deshonneur  et  reproche.  A  la 
mesme  charge  on  disoit  avoir  esté  son  compagnon  un 
gentilhomme  hennuyer,  de  bonne  estimation,  nommé 
Harenville.  Ainsi,  ayant  fait  reparer  et  remparcr  la 
bresclie  faite  par  eux  plus  forte  qu'auparavant,  et  s'es- 
tans  pourveuz  et  renforcez  de  tout  ce  que  pouvoit  ima- 
giner leur  estre  de  besoing,  semoient  le  bruit  de  plus- 
tost  vouloir,  les  uns  après  les  autres,  mourir  là-dedans 
que  se  rendre  à  si  bon  marché  que  ceux  qui  premiè- 
rement en  estoient  sortiz.  Bien-tost  après,  estant  arrivée 
l'armée  de  France,  M.  de  Vandosme,  lieutenant  pour 
le  Roy  au  gouvernement  de  Picardie,  feit  faire  ses  ap- 
proches et  asseoir  l'une  de  ses  batteries  au  mesme  en- 
droit que  les  Bourguignons  avoient  dressé  la  leur,  et 
l'autre  sur  le  pendant  d'une  petite  montagne  du  costc 
de  Therouenne.  Ainsi  ceste  ville  de  Hedin  commença 
à  estre  canonnée  le  dix-septiesme  de  décembre  fort 
furieusement,  et  y  furent  deschargez  quatre  mille  et 
soixante-six  coups  de  canon ,  sans  faire  bresche  et  ou- 

(0   Une  grande  punition  :  il  l'avoit  menacé  de  le  poignarder. 

verlure,  que  n'eust  encore  le  rempart  derrière  de  dix- 
huict  à  vingt  pieds  de  hauteur.  Toutefois,  faute  de 
cueur  et  crainte  de  mort  saisit  les  assiégez,  et  se  ren- 
dirent à  composition  telle  qu  ils  sortiroient  leurs  vies 
et  bagues  sauves,  leurs  enseignes  ployées,  avec  ôeux 
moyennes  pièces  d'artillerie  à  leur  queue,  sans  rien 
osier  ne  transporter  autre  chose  de  ce  qu'avoient  trouvé 
là- dedans.  Ainsi"  fut  rendu  et  remis  en  l'obéissance  du 
Roy  le  chasteau  de  Hedin,  par  la  bonne  conduite  de 
M.  le  duc  deVandosme,  le  dix-neufîerne  de  décembre. 
Et  combien  que  le  fils  de  M.  du  Reux  se  fust  acquitte' de 
son  devoir  à  le  garder,  neantmoins,  craignant  la  cho- 
lere  de  son  père,  j'ai  entendu  qu'il  demeura  long-temps 
sans  s'oser  présenter  devant  luy.  Soudain  apurés,  M.  de 
Vandosme  estant  adverty  que  les  ennemis  avoient 
cuide'  tenter  la  fortune  de  passer  la  rivière  pour  venir 
donner  bataille  sur  l'heure  qu'il  parle^ncntoit  avec 
ceux  de  Hedin,  h  Tadveu  du  Roy  les  voulut  relever  de 
ceste  peine,  et  luy-mesme  les  alla  chercher  avec  ses 
lorces,  en  intention  de  les  coml)attre  s'ils  eussent  voulu 
attendre;  mais,  ne  se  sentans  assez  forts,  se  retirèrent 
devers  les  villes  fortes  et  plus  avant  en  leur  pays,  luy 
quittàns  et  abandonnans  les  passages ,  pour  exécuter 
son  bon  plaisir  et  moyen  de  se  venger  des  cruaulcz 
qu'ils  avoient  commises  en  ses  terres. 

Au  temps  que  ces  affaires  se  demenoient  par  delà, 
M.  de  îNevers,  comme  j'ay  devant  discouru,  ayant 
fait  du  costé  de  Sainct-Michel  plusieurs  et  diverses 
courses  au  grand  dommage  des  ennemis,  à  l'augmenta- 
tion  de  sa  gloire  et  louange,  en  partit  par  un  adver- 
ùssement  qu'il  eut  comme  du  cosle'  d'Espinaux,  par 
le  comte'  de  Vaudemont,  descendoient   ordinairement 

de  la  Franche  -  Comte'  grandes  quantitez  de  vivres  et 
provisions  conduites  au  camp  de  l'Empereur. Pour  ce, 
avec  ce  peu  de  gendarmerie  que  pouvoit  avoir,  qu'es- 
toit  environ  deux  cens  hommes  d'armes,  cent  ou  deux 
cens  chevaux  légers ,  et  autant  d'harquebusiers  à  che- 
val, se  retira  devers  Vaucouleurs,  petite  villette  fran- 
çoise  assez  renommée,  sur  la  rivière  de  Meuse,  pro- 
chaine de  Thoul  de  cinq  lieues,  enclave'e  dedans  plu- 
sieurs terres  de  Lorraine  ;  de  laquelle -un  jour  ou  deux 
ensuyvans  partit  pour    aller    audit  Thoul ,   faisant  y 
approcher  ses  forces,  qu'il  feit  loger  en  un  fort  beau 
et  grand  village  nommé  Blaineau,  terre  du  temporel, 
et  justice  du  chapitre  de  Sainct-Eslienne  de  Thoul,  et 
en  d'autres  petits  à  l'entour.  Tost  après  leur  venue ,  fut 
fait  un  rooUe  des  hommes  d'armes  et  arcliiers  les  plus 
disposts  et  mieux  montez,  au  nombre  de  cent  ou  six- 
vingts,  à  la  conduite   du  sieur  de  Mouy,   pour  aller 
rompre  et  percer  la  chaussée  d'un  fort  grand  estang, 
en  la  comté  de  Vaudemont,  afin  de  noyer  et  perdre 
plusieurs  villages  qui  estoient  au  dessoubs,  où  se  reti- 
roient  plusieurs  vivandiers,  et  où  les  fourrageurs  des 
ennemis  y  trouvoient  encore  grands  quantité»  de  bleds 
et    fourrages.    Laquelle   toutefois    fut    trouvée    desjà 
rompue  et  percée,  aux  grands  interests  du  comté.  Nos 
gens  ayans   agrandy   le  pertuis,    et  s'en   retournans, 
rencontrèrent  une  grande  file  et  suite  de  chariots  et 
charettes  charojées  de  toutes  sortes  de  vivres  et  muni- 
tions  addressées  au  camp  impérial,  desquelles  du  tout 
ayans  fait  grand  degast,  et  défoncé  grand  nombre  de 
vins  d'Arbois,  et  mis  à  perdition  le  surplus,  ayans  tué 
une  partie  des  guides  et  chartiers,  amenèrent  ce  que 
peurent  des  chevaux,  et  se  retirèrent  avec  grand  dan- 

ger;  cai  estoient  contraincts  de  passer  en  plain  joui 
dedans  plusieurs  villages  où  estoient  logées  aucunes 
compagnies  des  ennemis,  tant  de  pied  que  de  cheval. 
Ce  que  toutefois  par  bonne  fortune  advint  sans  perte 
d'un  pour  n'estre  cogneuz,  estans  habillez  en  marchans 
sans  croix  n'escharpes  blanches  apparentes,  et  leurs 
harnois  couverts  de  manteaux,  estimez  ainsi  avant- 
coureurs  servans  pour  les  attirer  en  embuscade,  où 
craignans  les  ennemis  que  leur  plus  grande  trouppe 
fust  couverte  et  cache'cj  pourquoy  M.  de  devers,  foit 
content  de  leur  devoir,  peu  après  se  retira  à  Vaucou- 
leurs. 

Or,  pour  reprendre  ce  que  faisoit  l'Empereur  de- 
vant ]Metz  ,  cestoit  peu  à  son  advantage  et  proufit, 
n'ayant  sceu  ,  avec  toute  la  fouldre  et  impétuosité  es- 
trange  de  son  artillerie,  faire  un  seul  pertuis  ne  pas- 
sage pour  donner  l'assault  que  luy  avoit  demandé  ce 
marchis  Albert,  pensant  davantage  s'advancer  en  sa 
bonne  grâce  ;  pource  qu'ayant  brisé  presque  toute 
ceste  grosse  Tour  d'Enfer,  tout  le  grand  pan  de  mur 
entre  ladite  tour  et  la  porte  Champenoise,  et  ce  bou- 
levert  qui  la  couvroit,  ne  peut  raser  Tavant-mur,  au- 
trement dit  fausse  braye ,  laquelle  soustenoit  les  quar- 
tiers de  la  muraille  qui  tomboient  et  estoient  arrestez 
les  uns  sur  les  autres  entre  cest  avant-mur  et  le  pied 
de  ladite  muraille  :  et,  par  ce  moyen  (  comme  ils  de- 
siroient),  n'emplissoient  le  fossé,  mais  servoient  à 
ceux  de  dedans  de  plus  fort  rempart;  parquoy  fut  ad- 
visé  par  son  conseil  de  changer  la  batterie  en  un  au- 
tre endroit  un  peu  au-dessus,  et  de  liiiner  celle  part 
pour  renverser  dedans  le  fossé  cest  avant- mur  etfausse- 
braye,  dequoy  M.  de  Guyse  adverty,  feit  par  dedans- 

contrennnei  en  divers  lieux,  esqueis  on  pouvoit  co"^- 
noistie  et  prévoir  leurs  advenues,  en  sorte  qu'ils  n'eu- 
rent loing  estendu  ne  cave  leur  mines,  que  les  senti- 
nelles et  escoutes  des  assiégez  les  pouvoient  ouyr  et 
sentir;  ce  que  commença  à  les  décourager,  affadir  et 
desgouter  grandement  de  leur  entreprise. 

Deslors,  tant  pour  les  merveilleuses  et  grandes  froi- 
dures qui  les  empescLuicnt,  que  pour  les  nécessitez  et 
default  de  diverses  choses,  à  tous  leurs  soldats  delail- 
loit  le  courage,  mesmement  aux  Allemands;  lesquels 
feirentremonstrerà  l'Empereur  qu  il  pleust  à  Sa  Majesté 
de  commander  faire  bresclie  raisonnable  pour  entrer 
et  prendre  ceste  ville,  aymans  trop  mieux  tous  mouiir 
honorablement  enl'assault,  qu'ainsi  misérablement  de 
faim  et  froid.  Cœsar  adonc  (comme  on  peult  le  croire) 
fut  piqué  de  la  recognoissance  de  sa  faute,  avec  un  re- 
gret d'y  avoir  assis  si  mauvais  commencement,  pré- 
voyant une  honteuse  fin  et  pernicieuse  issue.  Toutefois, 
pour  leur  croistre  le  cueur  et  encourager,  les  asseura 
et  leur  promit  que,  si,  dans  la  fm  de  fan  bien  pro- 
chaine, ne  venoit  à  chef  de  ceste  besogne,  leur  donne- 
roit  congé  pour  se  retirer.  Ce  que  les  feit  temporiser  et 
prendre  patience;  et,  pour  faire  preuve  et  demons- 
trance  de  ceste  affection,  commanda  de  rechef  au  duc 
d'Albe  en  extrême  diligence  de  faire  continuer  et 
poursuyvre  ces  mines  commencées  ;  ce  qu'il  faisoit , 
ainsi  que  nous  estoit  rapporté,  avec  si  grande  volonté 
et  ardeur,  que  n'abandonnoit  cest  œuvre  jour  ne  nuict  ; 
mais  le  temps  lui  estoit  si  maling  et  contraire,  que  tout 
demeura  imparfait.  Parquoy  deslors  au  camp  des  en- 
nemis chacun  decheoit  de  force  et  courage;  les  nos- 
tres  en  accroissoient,  faisans  de  plus  en  plus  conti- 

nuelles  sorties  et  charges  sur  eux,  diminuant  journel- 
lement leur  arme'e  :  car  les  uns  se  desroboient  et  reti- 
roient  par  troupes  en  leurs  pays;  les  autres  en  grand 
nombre  estoient  trouvez  roides  et  transis  dedans  les 
tranche'es  et  leurs  loges;  les  autres  pâlies,  etiques, 
morts  de  faim,  pource  'en  partie)  qu'ils  estoient  mal 
payez,  estant  fort  espuisé  et  vuide'  le  thresor  de  l'Em- 
pereur. 

Lequel,  voyant  approcher  le  terme  promis  aux  Al- 
lemans,  ayant  devant  les  yeux  une  craintive  honte  de 
s'en  retourner  sans  avoir  fait  aucune  bonne  chose  (  es- 
tant là  en  personne),  les  feit  pratiquer  pour  sonder 
s'ils  vouldroient  le  suivre  à  aller  assiéger  Thoul,  ville 
impériale,  laquelle  on  n"avoit  peu  parachever  de  foi- 
tifîer  pour  la  peste,  qui  fort  eschauffe  (0  longtemps 
pre'ce'demment  avoit  là  règne'.  A.  quoi  feirent  response 
qu'ils  n'avoient  delibe'ré,  et  ne  leur  estoit  commandé 
des  princes  et  électeurs  de  passer  oultre  que  premiè- 
rement Metz  ne  fust  prinse  et  rendue  ;  partant,  s'il 
plaisoit  à  Sa  Majesté'  leur  faire  ouvrir  brèche,  comme 
avoit  promis,  ils  estoient  tous  prests  à  y  mourir  ou 
entrer:  ce  que  ne  leur  pouvoit  asseurer  et  qu'estoit 
hors  de  sa  puissance.  De  ce  temps,  environ  le  dix- 
huictieme  de  de'cembre,  commença  à  faire  retirer  les 
plus  grosses  et  meilleurespieces  de  son  artillerie;  peu 
après,  ayant  assemble'  son  conseil  pour  conclure  une 
honorable  retraite,  fut  commandé  au  comte  d'Aigue- 
mont,  colonel  et  chef  sur  deux  res^imens  de  cavallerie 
logée  à  Pont  Camouson,  descendre  avec  ses  forces  le 
long  de  la  rivière  jusques  à  Thoul ,  et  le  plus  bas  que 
lui  seroit  possible,  pour  descouvrir  le  pays  et  sçavoir 

l»  '  Fort  eschauffe  :  fort  contagieuse 

quel  nombre  de  gendarmerie  pouvoit  eslre  là  au  long 
avec  M.  de  Nevers;  doutant  peultestre  qu'à  sa  retraite 
ne  luy  feissions  plus  grands  empeschemens.  Donc  ce 
comte  avec  sa  cavallerie  partit  de  Pont  Camouson,  et 
le  long  de  Mozelle  devalla  jusques  àThoul,  laquelle 
il  feit  sommer  en  passant  par  les  faulxbourgs,  adressant 
son  trompette  au  sieur  d'Esclavolles ,  qui  en  estoit 
gouverneur;  lequel  ayant  entendu  la  semonce  du  trom- 
pette luy  feit  signal  de  la  main  qu'il  se  retirast,  com- 
bien qu'il  eust  juste  occasion  de  douter  sur  ceste  se- 
monce, voyant  la  faultc  de  vivres,  la  ville  prenable 
et  battable  de  tous  coslez,  mal  pourvue  d'artillerie 
et  munitions;  dequoy  advertit  M.  de  Nevers,  qui  estoit 
à  Vaucouleurs.  Le  gentilhomme  de  sa  maison  qui  por- 
loit  les  nouvelles,  nommé  Tortespe'e,  fut  prins  sur  les 
chemins  par  quelques  uns  de  ceste  cavallerie  qui  s'es- 
toient  espanchez  pour  trouver  quelque  butin  esgaré, 
comme  leur  advint;  car,  Fuy  ayans  osté  cent  escus  qu'il 
avoit  soubsl'esselle,  ne  le  fouillèrent  plus  avant,  et  fut 
si  escorl(0,  que,  se  voyant  à  demy  bandon,(2)  se  sauva 
à  travers  les  bois  par  l'obscurité  de  la  nuict  :  ainsi  par- 
feit  son  message.  Et  si  tostque  M.  de  Nevers  eust  cest 
advertissement,  manda  toute  la  nuict  quérir  sa  gendar- 
merie, pour  à  l'instant  se  rendre  près  de  luy,  laquelle 
estoit  logée  à  une  et  deux  lieues  près;  et  combien  que 
fust  le  temps  de  repos  et  que  la  .plus  part  fussent  desjà 
au  sommeil,  ce  mandement  feist  tantost  prendre  à 
chascun  les  armes  sur  le  doz  et  promptemcnt  monter 
à  cheval.  Ainsi  toute  la  nuict  passasmes  à  faire  bon 
guet,  comme  estoit  de  besoing,  d'autant  que  ce  comle 
s'approcha  de  nous  le  plus  près   qu'il  peut,  et  vint  sur 

(0  Ilscon  :  adroil.  —  ('J  Bamlon  :  garde. 

le  bord  de  la  rivière,  en  un  village  appelle'  Pagny  sur 
Meuse,  pensant  bien  nous  surprendre  ;  mais  voyant  les 
feux  de  tous  coste's,  oyant  le  bruit  et  bannissement 
des  cbevaux  ,  et  par  autres  apparences  cognoissant 
qu'estions  advertis  et  l'attendions,  se  retira  par  les 
brise'es  par  lesquelles  estoit  venu  ;  et,  retournant  contre- 
mont  la  rivière  de  Mozelle,  passa  au  plus  près  d'une 
petite  ville  nommée  Gondreville,  assise  sur  le  bord  de 
ceste  rivière  du  costé  de  Nancy.  De  l'autre  part,  peu 
auparavant  estoit  arrivé  le  baron  des  Guerres,  qui 
retournoit  frescliement  d'une  course,  et  non  adverti 
d'avoir  ses  ennemis  si  près  de  luy  ;  peu  s'en  fallut  qu'il 
ne  passast  la  rivière  au  bac,  ce  que  s'il  eust  fait  luy 
fust  advenu  autant  comme  à  quelques  uns  de  sa  com- 
pagnie, lesquels,  pour  avoir  jà  traversé  la  rivière  du 
costé  des  ennemis,  furent  surpris,  les  uns  blessez,  les 
autres  prisonniers,  et  peu  ou  point  de  tuez.  Le  baron 
se  sauva,  comme  je  croy,  dedans  ceste  petite  villette  et 
ne  fut  rigoureusement  poursuivy,  tant  pour  l'obscurité 
de  la  nuict,  que  pour  la  crainte  qu'ils  avoient  d'estre 
chargez  et  suiviz.  Ceste  nuict  fut  envoyé  le  sieur  de 
Sainct-Simon ,  gentilhomme  de  la  maison  de  M.  de 
Nevers,  avec  vingt-cinq  ou  trente  chevaux  jusques  à 
Thoul,  pour  entendre  du  sieur  d'Esclavolles  comme  es- 
toit advenu  de  tout  ce  succez  à  la  vérité,  à  son  retour. 
Par  son  rapport  fut  par  M.  de  Nevers  depesché  le  sieur 
de  Fouronne,  gentilhomme  de  sa^  maison,  pour  ad- 
vertir  le  Roy  de  toutes  ces  affaires  ;  lequel  en  briefve 
responseiuy  manda  et  pria  de  chercher  tous  les  moyens 
qu'il  seroit  possible  de  donner  ordre  que  ceste  ville 
de  Thoul  fust  gardée,  et  peust  tenir  quinze  jours  seu- 
lement, dedans  lequel  temps  ne  faudroit  luy  mesmela 

venir  secourir  avec  toute  sa  puissance.  Monsieur,  à  ccslc 
response,  ne  se  voulut  fier  à  autre  de  cesle  charge  ;  mais, 
la  reservant  à  soy,  le  vingt-deuxiesme  de  décembre,  le 
lendemain  de  la  feste  Sainct  Thomas  avant  Noël,  suivy 
de  messieurs  de  Bourdillon,  de  Bigny,  maistre  d'hostel 
de  la  Reyne  ;  d'Eschenetz ,  de  Giry  ,  enseigne  de  sa 
compagnie  j  de  Mouy,  guydon,  de  Sainct -Simon,  de 
Plaisance,  de  Jars  et  de  Elan  u ,  gentilshommes  de  sa 
maison,  avec  sa  compagnie,  s'alla  loger  dedans  cette 
ville  ainsi  desnuëe  et  despouiveuë. 

Si  tost  que  ce  prince  y  fut  arrive,  feit  la  ronde  sur 
les  murailles  à  Tentour  de  la  ville,  et  visita  un  com- 
mencement de  remparts  et  deux  plates  formes  que  le 
sieur  d'Esclavolles  avoit  f^iit  bastir  et  commencer  au- 
dedans;  ce  que  fut  trouve'  très-bien  invente'  par  les  in- 
génieurs et  maistres  des  fortifications,  qu'il  avoit  fait 
venir  pour  considérer  et  estre  instruite  la  disposition 
et  parachèvement  de  ceste  fortification ,  entreprise  et 
imprime'e  tellement  en  son  affection,  qu'il  ne  restent 
homme  près  de  sa  personne  à  qui  n'en  donnast  quelque 
Commission,  et  luy  mesme  la  pluspart  du  temps  n'en 
bougeoit,  interrompant  les  heures  ordinaires  de  ses 
repas  :  tant  estoit  enclin  le  prince  à  ceste  besongne,  qu'il 
ne  resta  guères  de  temps  que  ne  fust  esleve'e  une  plate 
forme,  qui  portoit  son  nom.  M.  de  Bordillon  estoit 
aussi  soigneux  après  une  autre,  et  sembloient  presque 
estre  jaloux  l'un  de  l'autre  sur  la  perfection  de  leurs 
œuvres. 

D'avantage  feit  visiter  par  toutes  les  maisons,  gre- 
niers et  caves,  et  prendre  le  serment  de  ceux  qui  y  ha 
bitoient  pour  sçavoir  h  la  vérité  quels  bleds,  vins,  foings, 
fourrages  et  tous  vivres  qui  pouvoient  estre  dedans  la 

ville,  à  fin  d'y  ordonner  une  police  ^  mais  Ton  en  trouva 
bien  peu  ,  ayans  esté  transportez  par  les  bourgeois  et 
ceux  qui  s'estoient  retirez  en  autres  lieux  pour  le  dan- 
ger de  la  peste,  et  ce  qui  estoit  resté  dedans  la  ville 
consumé  et  gasté  sans  raison  par  les  soldats  et  ceux 
qui  estoient  demeurez  durant  ce  péril  ;  dont  estant  in- 
formé qu'en  deux  petites  villettes,  l'une  nommée  Foui, 
l'autre  Gondreville,  l'on  en  avoit  retiré  grande  quan- 
tité en  ce  temps,  tant  du  plat  pays  que  des  petites 
villes  et  terres  françoises  ,  pour  la  crainte  des  ennemis, 
les  envoya  sommer  et  faire  commandement  de  les 
amener  et  rendre  dans  Thoul.  Devers  Gondreville 
fut  envoyé  le  sieur  des  Esclienetz,  suivy  de  loing  d'une 
enseigne  de  gens  de  pied,  avec  certain  nombre  de 
gens  de  cheval;  le  prevost  et  les  habitans  après  quel- 
ques difficultez  se  trouvèrent  tant  soudainement  sur- 
pris, qu'enfin  s'adviserent  que  mieux  leur  vaudroit 
d'obéir.  Ceux  de  Foui  furent  opiniastres  et  fols,  s'ou- 
blians  à  l'endroit  du  sieur  de  Mouy,  qui  devers  eux 
estoit  mandé  avec  environ  cinquante  chevaux,  tant 
de  la  compagnie  de  M.  de  Xevers  qu'autres ,  venant 
.après  luy  une  enseigne  de  fanlerie ,  pour  les  sommer 
humainement  d'obéir  à  ce  grand  prince,  lieutenant 
du  Pvoy,sans  davantage  l'inciter  et  luy  donner  occasion 
de  sentir  la  gravité  de  sa  cholere  :  toutefois,  après  ses 
honnestes  remonstrances,  voyant  le  prevost  téméraire- 
ment contester,  et  à  sa  dissimulée  presumption  les 
villains  estre  rebelles  ,  feit  incontinent  escheller  la 
ville  ;  et  prise  que  fut  d'assault,  aucunement  sentirent 
le  payement  de  leur  folle  inconsideration  ,  mais  non 
tellement  qu'ils  le  meritoient,  leur  estant  sccourable 
l'humanité  du   sieur  de  Mouy,   lequel  feit    cesser  la 


i-j/^  [l552]    COMMENTAIRES 

furie  des  soldats  François ,  jà  eschauflfez  au  carnage. 
L'enseigne  de  fanterie  y  demeura  loge'e  jusques  à  ce 
que  tous  les  vivres  qui  estoient  dedans  furent  conduits 
à  Thoul,  sans  ravir  ne  transporter  autre  chose,  pour 
estre  tousjours  maintenus  en  leur  neutralité. 

Ainsi  de  toutes  parts  es  environs,  au  commandement 
de  Monsieur,  tous  vivres  et  munitions  furent  amenez 
dedans  Thoul  avec  si  bon  ordre ,  que  chacun  vivoit 
un  peu  mieux  et  avec  plus  grande  discrétion  qu'au- 
paravant. Depuis,  il  advisa  qu'advenant  le  siège  la 
ville  seroit  mal  pourveue  de  gens  de  pied,  y  estans 
quatre  enseignes  seulement,  sçavoir  :  deux  du  sieur 
d'EsclavoUes,  gouverneur,  celles  des  capitaines  Mont 
Sainct  Père  et  Le  Fresne,  dont  feit  venir  encore  les 
deux  du  capitaine  Volusseau  et  Eloy,  y  jjdjoustant  le 
capitaine  André'  de  Maye-More  avec  ses  clievaux 
légers  et  harquebusiers  à  cheval  italiens.  Le  baron 
des  Guerres  y  estoit  jà  avec  sa  compagnie  de  chevaux 
légers.  En  cest  appareil  nous  attendions  de  jour  en 
jour  le  siège,  oyans  d'heure  à  autre  un  nombre  infini 
de  faux  rapports  et  menteries  de  leur  venue  :  dequoy 
tant  peu  nous  soucions  et  avions  crainte ,  que  le  plus 
souvent  ne  laissions  à  sortir  et  les  aller  veoir  de  près, 
pour  estre  asseurez  de  leur  délibération.  Le  comte 
d'Aiguemont  estoit  tousjours  à  Pont  Camouson  avec 
sa  cavallerie,  lequel,  comme  je  croy,  estoit  refroidi 
de  sa  colère;  car  ce  peu  de  temps  qu'il  y  séjourna,  nous 
estans  à  Thoul,  ne  feit  aucun  semblant  de  se  mettre 
en  pays  pour  nous  visiter;  ains,  peu  après,  en  partit 
sans  parachever  un  seul  poinct  de  ses  menasses. 

M.  de  Nevers  estant  adverti  comme  l'Empereur 
estoit  esbranlé  à  se  retirer,   et  son  arme'e  se  rompre 

et  diminuer  journellement ,  ne  laissoit  guères  passer 
jour  sans  envoyer  gens  sur  pays  pour  les  haster  d'al- 
ler, et  le  plus  souvent,  au  lieu  de  les  advancer  on 
les  faisoit  recuUer,  estans  amenez  prisonniers.  Toute- 
fois, on  les  trouvoit  en  si  grande  pitié,  que,  sans  leur 
faire  mal,  on  les  laissoit  passer.  En  cest  estât  demeii- 
rasmes  jusques  au  dernier  jour  du  mois  de  décembre, 
que  l'Empereur,  ayant  eu  nouvelle  de  la  reprise  du 
chasteau  de  Hedin,  se  voyant  decheoir  et  diminuer  de 
toutes  choses ,  craignant  le  retour  de  l'arme'e  du  Roy, 
et  tomber  en  plus  grande  honte  et  vitupère  pour  trop 
attendre,  se  retira  des  premiers  le  premier  jour  de  Tan , 
laissant  au  duc  d'Albe  toute  charge  pour  départir  son 
arme'e  et  ordonner  de  la  retraite.  Si  tost  que  fut  sceu  par 
le  camp  que  César  estoit  party,  les  chemins  et  villages 
à  fentour  estoient  couverts  et  pleins  de  ses  soldats,  qui 
se  retiroient  les  uns  en  leur  quartier,  les  autres  où  ils 
pouvoient,  en  si  grande  indigence  et  misère,  que  je  ne 
fais  point  de  doute  que  les  bestes  mesmes,  voire  les 
plus  cruelles,  n'eussent  eu  quelque  pitié  de  ces  misé- 
rables soldats,  tombans,  chancellans  par  les  chemins 
par  extrême  nécessité,  et  le  plus  souvent  mourans  près 
des  hayes  et  au  pied  des  buissons,  pour  estre  proye 
aux  chiens  et  oyseaux  :  ce  qu'à  plus  grande  raison  doit 
esmouvoir  les  cueurs  des  personnes  que  fortune  a 
rendu  tant  heureuses  en  ce  monde,  que  jamais  ne  sen- 
tirent ny  essayèrent  les  duretez  de  la  guerre  ;  et  quand 
ils  en  parlent  le  ventre  plein  et  le  verre  au  poing ,  parmy 
leurs  plaisirs  et  délicatesses,  leur  semble  que  soyent 
nopces  ou  voluptez  exercer  cest  estât,  qui  ne  consiste, 
parmy  mille  et  mille  périls,  qu'au  danger  de  l'ame  et 
du  corps,  s'il  n'est  justement  et  prudemment  exécuté. 

Pour  ne  perdre  temps,  et  par  advertissement  que 
M.  de  Nevers  avoitreceu  sur  le  chemin  de  la  Franclic- 
Comté,  envoya  le  sieur  de  Moye  et  le  capitaine  André' 
de  Maye-More,  avec  environ  cinq  cens  chevaux,  tant 
de  gendarmerie  que  d'harquebusiers  à  cheval,  pour 
chausser  les  espérons  à  messieurs  les  Comtois,  se  reti- 
rans  par  ces  climats  :  et  peu  s'en  fallut  que  le  fils  du 
sieur  de  Granvelle  ,  le  baron  de  Gorlaou,  le  sieur  de 
Dissay  et  le  comte  de  Pondevaux,  avec  autres  gentils- 
hommes de  leurs  limites,  ny  laissassent  du  poil  ;  qui,  se 
doutans  de  ceste  venue,  faisoient  petites  poses  où  ils 
passoient  et  longues  traictes.  Les  nostres,  ayans  failly 
ceste  première  entreprise,  d'une  traicte  s'allèrent  au 
poinct  du  jour  embusquer  près  d'une  petite  ville  ap- 
pelle'e  Rambevillers  (0  ,  dedans  laquelle  estoit  un 
commissaire  des  vivres  qui  venoient  de  la  Franche- 
Comté  pour  l'Empereur,  et  le  maistre  de  la  monnoyc 
de  Bczanson  ,  avec  deux  autres  marchands  qui  condui- 
soient  grande  quantité'  de  tous  vivres  et  provisions. 
Ces  commissaires  et  marchands  estoient  au  paravant 
chevallez  (2)  et  conduits  à  l'œil  par  un  Lorrain  qui 
servoit  d'espion ,  par  lequel  M.  de  Nevers  estoit  seu- 
rement  adverty  de  ce  qu'estoit  à  exécuter  pour  les  sur- 
prendre et  saisir  prisonniers.  Parquoy,  embusquez  que 
furent  assez  près  de  ceste  ville,  le  sieur  André'  envoya 
certain  nombre  de  ses  soldats  italiens,  qui  dévoient 
advertir  l'embusquade  par  un  signal,,  s'ils  entroient, 
et  dévoient  gaigner  la  porte  et  en  dejetter  les  gardes. 
Adonc  eux  faignans  de  venir  du  camp  impérial,  et 
d'endurer  grand  froid  et  faim,  se  complaignirent  tant, 
qu'ils  furent  mis  dedans  pour  trouver  des  vivres.  Tost 

(I)  Bamb^villers  :  Rambervilliers,  —  k^)  Chevallez  .  épiés. 

après  quelques  autres  y  arrivèrent  ;  lesquels  feirent 
comme  les  premiers ,  et  se  trouvèrent  leans  assez  forfes 
pour  repoulser  les  gardes  des  portes,  qui  n'estoient  que 
gros  paysans  lorrains,  armez  de  vieilles  hoguines,  de 
bastons  rouillez  ou  bruslez  au  bout.  Le  capitaine  André, 
parlant  fort  bon  espagnol,  y  arriva  aussi  peu  après, 
demandant  à  entrer,  ce  que  luy  refusèrent  à  l'instant. 
Ses  soldats,  qui  jà  estoient  advertis  du  signal  qu'il  leur 
avoit  donné,  quant  et  quant  chargèrent  sur  les  portiers 
à  demy  endormis,  et  les  autres  yvres;  desquels  les  uns 
furent  massacrez,  les  autres  contraints  à  leur  faire  place 
et  abandonner  les  portes  ,  desquelles  fut  faicte  peu 
après  pleine  ouverture;  dont  l'embuscade  advertie,  à 
bride  abbatue  donna  dedans  ceste  ville.  Je  laisse  à 
penser  quel  mesnage  y  fut  fait.  M.  le  commissaire  y  fut 
trouve'  caché  dedans  la  paille  d'un  lict,  qui,  avec  ces 
marchands,  fut  amené  prisonnier  à  Thoul ,  les  vivres 
et  provisions  dissipées,  renversées,  gastées,  et  le  plus 
que  Ton  peut  mises  à  perdition.  Autant  en  feirent  à 
Espinaux,  Chastel  sur  Mozelle  et  Remiremont,  oii  fut 
fait  de  grandes  violences  à  l'abbesse  et  aux  dames,  et 
mesmement  par  ces  Italiens  nouvellement  venuz  du 
camp  de  l'Empereur  au  service  du  Roy. 

Devers  Metz  M.  de  Nevers  avoit  envoyé  le  sieur  de 
Ghasteiluz,  lieutenant  de  la  compagnie  de  M.  de  Bor- 
dillon  ,  avec  pareil  nombre  de  cavallerie  ,  pour  recog- 
noistre  et  rapporter  le  certain  de  ceste  retraicte  ;  lequel, 
passant  par  le  Pont  Camouson,  trouva  que  le  comte 
d'Aiguemont  avec  son  régiment  de  cavallerie  en  estoit 
party;  où  n'estoit  demeuré  qu'un  grand  nombre  de 
misérables  malades.  De  ce  lieu  passa  jusques  à  Metz , 
où  il  trouva  que  le  duc  d'Albe  et  Brabanson  avec  la 

plus  grande  partie  de  l'arme'e  impériale,  estoient  des- 
l(5gezen  un  desordre  estrange,  et,  presque  oze-je  fran- 
chement dire,  chassez  de  punition  divine,  partans  de 
nuict  avec  deux  feux  seulement  pour  signal,  le  plus 
secrettement  qu'ils  pouvoient,  sans  bruit  de  trompettes 
ou  tabourins,  laissans  les  tentes  dressées  et  grande 
quantité  de  toutes  sortes  de  harnois  et  armes,  de  caques 
pleines  de  pouldre  à  canon ,  un  nombre  inhni  de  meu- 
bles et  ustensilles,  ayans  cache  soubz  la  terre  une 
partie  de  leur  artillerie,  demeurant  pour  ostages  une 
multitude  incroyable  de  pauvres  malades,  envers  les- 
quels M.  de  Guise,  les  princes  qui  estoient  dedans 
Metz,  et  généralement  les  autres,  jusques  aux  simples 
soldats  françois,  usèrent  de  charité  très-humaine,  leur 
administrant  toutes  nécessitez  et  tels  soulagemens  que 
pauvres  malades  estrangers  ontbesoing,  non  avec  telle 
rigueur  et  austérité  que  peult  estre  ils  eussent  traicté 
les  subjects  du  Boy,  quand  fussent  tombez  entre  leurs 
mains  à  leur  mercy.  Sur  la  queue  donna  M.  le  vi- 
dasme  de  Chartres,  ayant  desfait  une  compagnie  de 
leurs  chevaux-legers,  et  fait  brusler  un  grand  nombre 
de  leurs  pouldres  qu'il  avoit  destroussé  à  leur  veue,  et 
retourna  avec  plus  de  prisonniers  qu'il  ne  vouloit, 
sans  perte  ne  dommage  des  siens. 

Le  marchis  Albert  estoit  demeuré  le  dernier  à  par- 
tir, pour  servir  d'escorte  et  arriere-garde,  et  pense 
que  depuis  ne  fust  sans  s'en  repentir;  car  si-tost  que 
M.  de  Guise  sceut  qu'il  gardoit  la  queue  du  loup, 
chercha  tous  les  moyens  pour  le  festoyer,  luy  donnant 
tant  d'allarmes  sans  cesse,  qu'à  peine  pouvoit  avoir 
heure  de  repos.  Oultre  ce,  advertit  et  pria  M.  de  Ne- 
vers  de  le  secourir  avec  toutes  ses  forces,  pour  le  des- 

loger.  Soudain  qu'il  eut  ces  nouvelles  en  feit  part  à 
M.  le  mareschal  de  Sainct-Andre'  estant  à  Verdun 
pour  s'assembler  et  joindre  à  cesteentreprinse.  Parquoy 
le  troisième  jour  de  janvier  il  partit  de  Thoul  avec 
toute  sa  gendarmerie  et  cavallerie  et  trois  enseignes 
de  fanterie,  accompaigné  de  M.  deBordillon  et  de  plu- 
sieurs  gentilshommes  et  capitaines.  Ce  matin  mesme 
alla  disner  à  PontCamouson,  où  le  reste  de  ce  jour  atten- 
dit nouvelles  de  M.  le  mareschal ,  lequel  estoit  jà  party , 
et  avoit  prins  un  autre  chemin  p!us  bas,  ayant  aussi 
envoyé'  le  sieur  de  Mouy  devers  M.  de  Guise,  le  priant 
de  Tadvertir  de  sa  resolution  sur  cest  affaire ,  duquel 
attendoit  response.  Estant  de  retourle  sieur  de  Chastel- 
luz,  et  par  luy  acertené  de  tout,  mesmement  que  ce 
marchis  cherchoit  tous  moyens  pour  se  sauver  et  reti- 
rer, le  cinquième  de  ce  mois  partit  avec  M.  de  Bordil- 
lon,  suivy  d'aucuns  gentilshommes  de  sa  maison  et  com- 
pagnie,  au  nombre  de  deux  cens  chevaux,  pour  aller  à 
Metz ,  où ,  avec  sa  troupe ,  fut  bien  venu  et  caresse',  tant 
de  ce  magnanime  et  victorieux  prince  de  Guise,  que  de 
tous  les  autres  grands  seigneurs,  gentilshommes  et 
bons  compagnons  qui  estoient  demeurez  après  ce  siège. 
Lesquels  nous  monstrerent  à  l'œil  et  au  doigt  les  grandes 
ruines  et  abatiz  de  tours  et  murailles,  faites  par  l'ar- 
tillerie de  l'Empereur,  les  mines  commencées  et  inter- 
rompues, les  contremines  par  dedans,  leurs  remparts  et 
tranche'es  bastiesetcomplettes  avec  si  grande  diligence, 
que  les  espaules  leur  douloiént,  et  les  avoient  encore 
enfle'es  de  tant  y  avoir  jour  et  nuict  porte'  la  hotte  ;  les 
appareils  estranges  qu'ils  avoient  apprestez  pour  rece- 
voir les  ennemis  à  l'assault,  comme  potz,  lances  à  feu 
cercles,  tortiz,  chausse- trappes,   grenades  et  toutes 

sortes  de  feux  artificiels,  desquels  estoit  un  des  premiers 
autheurs  M  de  Sainct-Remy,  gentilhomme  vertueux? 
et  en  ces  choses  et  autres  de  gentil  et  subtil  esprit. 

Le  reste  de  ce  jour  ces  princes  eurent  le  plaisir  à 
veoir  les  braves  sorties  et  escarmouches  de  leurs  sol- 
dats sur  ce  marchis  et  ses  Allemans;  lesquels  on  alloit 
chercher  en  leur  fort ,  et  donner  coups  de  picqucs  et 
harquebuzades,  jusques  dedans  leurs  loges,  pour  les 
attirer  au  combat  en  la  plaine  ;  ce  que  ne  vouloient 
faire  qu'à  contrainte,  se  tenans  serrez  et  uniz,  sans  se 
rompre  ny  escarter.  En  cest  estât  et  continuelle  peine 
estoient  contraints  demeurer  dès  le  matin  jusques  au 
soir,  ne  s'osans  espancher  ne  eslargir  pour  chercher 
vivres;  car  si-tost  qu'estoient  trouvez  en  petit  nombre 
tout  soudain  parles  marangets  et  fouillards,  villains 
du  pays,  estoient  esgousillez  et  desfaicts.  Dequoy  da- 
vantage ennuye's  se  dévoient  plustost  lever,  comme  les 
nostres  desiroient,  attendu  que  l'on  ne  les  pouvoit 
forcer  qu'avec  perte.  M.  de  Guise  feit  mettre  en  une 
petite  isle  au  dessoubs  du  pont  des  Mores,  quatre 
moyennes  coulevrines,  lesquelles  tiroient  à  voilée  jus- 
ques dedans  eux.  Tant  leur  fut  fait  d'ennuis,  que  deux 
jours  après  ce  marchis ,  ayant  perdu  la  meilleure  part 
de  ses  hommes,  en  plus  petit  nombre  qu'il  n'estoit 
venu  partit  delà,  prenant  son  chemin  vers  Trêves.  Il 
fut  quelque  peu  suivy ,  et  avoit  on  bon  marché  de  ses 
gens,  estans  assez  combaltuz  de  froid,  faim  et  toute 
misère;  mais  les  François',  esmeuz  de  grand'pitié,  n'en 
tenoient  compte;  ains  au  lieu  de  les  tourmenter,  ils 
leur  ouvroient  le  passage  et  laissoient  aller  les  mem- 
bres quittes,  ne  souhaitans  que  tenir  le  chef  seulement, 
pour  payer  l'escot  de  tous. 

Ainsi  à  sa  confusion  et  honte  deslogea  rEmperenr 
de  devant  Metz,  sans  avoir  fait  un  seul  poinct  des  ri- 
goureuses menasses  qu'il  avoit  mandé  au  Roy,  estant 
une  si  grande  et  merveilleuse  armée  qu'il  y  amena, 
desfaite  et  ruinée,  non  totalement  par  fer  et  faim  , 
mais  plustost  par  ire  divine;  par  laquelle  il  peut  en- 
tendre et  cognoistre  qu'en  la  force  des  hommes,  ou 
es  grandes  armées,  ne  consiste  la  victoire;  laquelle 
fliult  requérir  et  attendre  avec  juste  querelle  du  seul 
régnant  éternellement,  tout  bon  et  tout  puissant. 
Quant  au  reste,  il  demeura  si  à  sec  et  espuisé  d'ar- 
gent, que  au  partir  du  logis  il  devoit  presque  toute 
la  solde  de  ses  misérables  soldats.  Yoylà  oii  il  employa 
les  promesses  et  juremens  faicts  aux  électeurs  du  Sainct- 
Empire,  et  en  quoy  furent  exposées  tant  de  grandes 
provisions  qu'il  tira  d'eux,  estant,  à  brief  dire,  desti- 
tué de  tous  moyens  pour  entreprendre  de  long  temps 
après  chose  de  conséquence  et  de  valeur.  M.  de  Guise, 
par  le  sieur  de  Randan,  manda  au  Roy  toutes  ces  nou- 
velles; lequel ,  ayant  rendu  très-dignes  et  très-devotes 
grâces  au  roy  des  roys,  qui  luy  avoit  concédé  une  si 
triomphante  victoire,  incontinent  manda  par  tout  son 
royaume  que  en  cantiques  et  hymnes  on  chaptast  à 
Dieu  omnipotent  les  louanges  de  sa  haultesse ,  gran- 
deur, puissance  admirable  et  ineffable  bonté;  le  sup- 
pliant de  nous  tenir  en  sa  garde,  défense  et  luition, 
ainsi  qu'il  faisoit  les  enfans  d'Israël,  gardans  ses  com- 
mandemens. 

M.  de  Guise  feit  le  semblable  à  Metz  avec  unetriom- 
jihante  et  générale  procession,  où  d  se  trouva  en  toute 
humilité  et  dévotion,  comme  aussi  feirent  tous  les 
princes,  messieurs  d'Anguian,  de    Condé,  Montpcn- 


l82  [l55s4]    COMMEJNTAIKLS 

sier,  de  La  Roche-Surion ,  de  Nemours,  et  les  sieurs 
Homce  Faineze,  Pierre  Slrossy,  le  vidasme  de  Char- 
tres, les  sieurs  de  Montmorancy,  de  Banville,  de  Gon- 
nort,  gouverneur  de  Metz;  de  La  Broce,  lieutenant 
de  la  compagnie  de  M.  le  duc  de  Lorraine,  et  de  La 
Roche-Foucault;  les  vicomtes  de  Thuraine  et  de  Mar- 
tigues;les  sieurs  de  Lanques,  Antragues  de  Biron  et 
Sainct-Remy,  et  généralement  tous  les  gentilshommes, 
capitaines  et  vaillans  soldats  qui  estoient  demeurez 
après  cesi^ge;  lesquels  tous  le  seigneur  Dieu  veuille 
conserver  en  santé  et  prospérité'. 

Puis  ayant  ordonne'  la  garnison  laquelle  demeure- 
roit  dedans  Metz  ,  et  disposé  de  toutes  affaires,  après 
les  monstres  faictes,  tant  de  la  gendarmerie  que  fante- 
rie,  on  nous  donna  congé  pour  nous  aller  reposer  et 
rafraischir  en  noz  maisons,  et  luy  s'en  alla  à  la  Cour 
trouver  le  Roy.  Le  semblable  feirent  M.  de  Nevers  et 
les  princes  que  f  ay  cy-dess«s  nomnics. 


CINQUIESME  LIVRE. 


De  la  prise  de  Terouenne  et  Hedin  par  V armée  de  l' Em- 
pereur ^  puis  de  ce  que  s'est  fait  au  pays  de  Artois  et 
Camhresis y  par  celle  du  Roy^  en  Van  i553. 


[i553]  JMoLs  avions  desja  passé  une  partie  du  mois 
de  janvier  avant  que  ces  princes  chrestiens ,  fort  es- 
meuz  l'un  contre  l'autre,  eussent  retire  leurs  puissan- 
tes années  pour  donner  repos  à  leurs  soldats  ,  mesme- 
ment  l'Empereur ,  lequel  avec  une  très-grande  perte 
avoit  en  ce  temps  levé  son  siège  devant  la  grande  cité 
de  Metz,  tenant  le  chemin  avec  ceste  infortune  devers 
le  Rhin  j  le  reste  de  ses  misérables  soldats  se  retirans 
comme  le  moyen  se  présentoit,  la  pluspart  mendians 
avec  une  incredible  pitié,  entre  autres  les  Allemans, 
lesquels  pour  leur  butin  tant  espéré  et  promis  repor- 
toient  en  leurs  maisons  nécessité  ,  maladie  et  tout  mal- 
heur \  ayant  esté  ceste  nation  sur  toute  autre  la  plus 
odieuse  aux  François,  pour  la  haine  qu'ils  portoient 
à  ce  marchis  Albert ,  lequel  après  recogneut  sa  grande 
faute,  et  resentit  sa  prochaine  ruine,  se  voyant  aban- 
donné par  celuy  qui  luy  avoit  par  tant  de  sermensasseuré 
toute  fatveur  et  amitié,  et  restitution  de  tous  ses  bfens, 
le  relevant  par  promesses  en  plus  grands  honneurs  qu'il 
n'avoit  onques  esté  par  cy- devant.  Parquoy  se  cog- 
noissant  au  but  et  presque  à  la  fm  de  son  espérance , 
comme  homme  de  toute  espèce  de  furie  tourmenté  , 
adjoustant  malheur  à  malheur,   praj^osa  commettre 


184  [l553]     COMMENTAIRES 

toutes  sortes  de  tyrannies ,  et  tous  genres  de  crunes 
et  ravissements,  de  beaucoup  plus  eslranges  que  les 
premiers ,  principalement  sur  le  propre  et  domaine 
des  evesques  ses  voisins,  ses  alliez,  et  d'un  pays.  La 
principale  cause  qui  l'induit  le  plus  à  tant  se  oublier 
fut  qu'au  rompenient  de  son  camp  l'Empereur  le 
laissa  le  dernier,  sans  luy  laisser  argent,  ne  luy  don- 
ner contentement  ou  asseurance  de  mieux  le  re'com- 
penser,  selon  sa  première  promesse,  et  que,  pis  estoit, 
sans  luy  faire  distribuer  un  seul  deniei'  pour  la  paye 
de  ses  soldats.  Pour  ce,  craignant  d'estre  massacre  et 
tué  par  ses  mesmes  soldats  ,  pour  les  appaiser  et  main- 
tenir, les  mettoit  en  quelque  petite  ville,  bourgade 
ou  chasteau,  et  leur  en  bailloit  le  sac  pour  les  con- 
tenter, leur  avallant  la  bride  sur  le  col  d'exécuter 
cruautez  non  jamais  ouyes.  En  cesle  meschante  façon 
de  vivre  fortune l'affrianda  pour  quelque  temps,  mais 
d'autre  costë  lui  brassoit  plus  grande  confusion  ;  car 
les  evesques  etseigneuis  ecclésiastiques,  ausquels  avoit 
este  tant  pernicieux,  avec  leurs  voisins,  et  ceux  que 
tant  avoit  grevez  et  endommagez  ,  assemblèrent  une 
armée  où  aucuns  d'eux  se  trouvèrent  en  personne,  et 
le  duc  Maurice,  qui,  peu  auparavant ,  estoit  retourné 
de  son  voyage  contre  le  Turc  pour  le  roy  des  Romains, 
ensemblement  le  suy virent,  et  serrèrent  de  si  près, 
que,  luy  ayans  donné  la  bataille  en  cest  an ,  le  neuf- 
viem*^  de  juillet  devers  Coulogne,  près  d'un  petit  vil- 
lage appelle  Siferbausen ,  le  desteirent  et  ruinèrent , 
estans  demeurez  morts  de  ses  gens  de  quatre  à  cin([ 
mille  hommes,  et  luy  pour  un  long  temps  tenu  pour 
mort,  avec  petite  perte  tant  des  leurs  ,  mesmement  des 
hommes  do  repittation  ,  que  du  duc  Maurice,  lequel, 

pour  y  avoir  esté  fort  blessé,  mourut  peu  après.  Voilà 
l'issue  qui  souvent  advient  aux  hommes  violateurs  dos 
loix  divines  et  humaines. 

L'Empereur  devallant  le  long  du  Rhin  et  des  basses 
Allemagnes,  se  plaignant  grandement  d'eux,  et  remet- 
tant la  faute  en  partie  sur  leur  négligence,  ne  luy 
ayans  envoyé  secours  si  tost  que  luy  avoient  promis, 
laissoit  entre  les  haults  Allemans  une  guerre  civile,  et 
sédition  si  grande,  que  le  père  en  devint  ennemy  du 
fils ,  et  le  fils  du  père ,  le  frère  prenant  les  armes  contre 
son  propre  frère:  chose  très-piteuse  et  cruelle.  Toute- 
fois il  envoya,  peu  de  temps  ensuyvant,  ses  ambassa- 
deurs avec  lettres  de  toute  douceur  et  confort,  pour 
les  reconcilier,  s'excusant  de  la  faute  sur  la  contrariété 
du  temps,  avec  mille  autres  honnestes  excuses  faisans 
couverture  à  les  conserver  en  leur  première  volonté 
enclinée  à  sa  faveur;  laquelle  estoit  esvanouye  et  per- 
due en  eux,  pour  se  sentir  avoir  esté  par  tant  de  fois 
séduits  de  tels  et  semblables  attraicts.  Et  ce  que  en  res- 
toit  encore  en  aucuns  le  Roy  effaça  entièrement  par 
la  harengue  et  remonstrance  que  ses  ambassadeurs 
leur  proposèrent.  Dequoy  l'Empereur  adverty  en  con- 
ceut  tel  despit  en  son  esprit ,  qu'il  en  fut  presque  jus- 
ques  à  payer  le  tribut  naturel ,  dont  fut  si  grand  bruit 
par  tout,  que  chacun  le  tenoit  pour  estre  mort  et  con- 
sumée en  terre,  quand  il  nous  recommença  la  guerre 
plus  aspre  que  jamais.  Et  pource  que  la  publique  opi- 
nion est  par  la  France,  quand  on  le  dit  ainsi  mort, 
que  c'est  adonc  qu'il  songe  et  conspire  grandes  inven- 
tions contre  ses  ennemis',  ce  qu'il  attenta  peu  après 
m'en  fait  avoir  quelque  doute  ;  car  à  la  primevère  et 
sur  le  nouveau   temps,  pour  donner  fondement  à  sa 

délibération ,  raesmement  que  l'argent  est  le  nerf  de  la 
guerre,  dont  estoit  fort  desgarny  ,  feitdresser  imposts, 
tailles,  subsides,  et  toutes  sortes  d'exactions  sur  ses 
pays  et  subjects  ,  voire  ,  selon  qu'a  este'  rapporté  pour 
ve'rite',  jusques  à  exiger  et  prendre  tribut  du  servant 
et  de  la  servante,  des  plus  pauvres  et  mendians.  Puis,  se 
sentant  un  peu  remis  et  renforce'  de  deniers,  solicita 
ses  amis  et  confederez  de  luy  lever  gens  et  soldats. 
Delà  part  des  hauts  Allcmans,  peu  en  vint  à  son  ser- 
vice, pour  le  grand  mescontentement  et  la  raison  sus- 
dite ;  (les  bas  Allemans ,  comme  des  Clevois,  Guel- 
drois,  et  Walons,  en  recouvra  assez  grand  nombre. 
Des  Espagnols  naturels  on  peut  croire  que  ne  s'est 
trouvé  luy  en  estre  venuz  de  nouveaux,  que  le  reste 
du  siège  de  Metz  ,  certainement  les  meilleurs  soldats 
et  les  mieux  expérimentez  qu'il  a  en  son  armée  ;  car 
les  Espagnes  estoient  tant  chargées  d'ennemis  et  di- 
verses alarmes,  faites  continuellement  par  les  Argi- 
ves  (0  et  Barbares,  (|ue  malaisément,  et  sans  leur  grand 
dommage,  ne  pouvoient  desfournir  leur  pays.  Des  Ita- 
lies,  on  ne  trouvera  que  soit  venu  grand  nombre  d'Ita- 
liens en  son  camp,  pour  le  mauvais  traitement  qu'ils 
avoient  eu  devant  Metz.  Davantage,  depuis  que  la  sei- 
gneurie de  Senes  ("2)  s'estoit  soubmise  en  la  protection 
du  Roy  ,  le  prince  de  Salerne  et  le  duc  de  Somme, 
tenans  son  party  en  ces  pays  par  de  là ,  avoient  retiré 
devers  eux ,  avec  bonne  solde  et  paye  asseurée ,  les 
meilleurs  soldats  qu'ils  cognoissoient  et  sçavoient  estre 
de  leur  nation,  et  de  ceux  mesmes  de  l'Empereur;  les- 
quels acceptoient  ce  party,  tant  pour  l'amitié  de  leurs 
parents  ,  voisins  et  amis ,  qui  les  y  semondoient  et  soli- 

(0  Argives  :  Algériens.  : —  (>)  Senes  :  Sienne. 

citoient,  que  pour  estre  la  guerre  sur  leurs  lieux, 
ayans  moyen  de  mieux  y  faire  leur  proufit.  On  peult 
aiséûient  conjecturer  que  le  Roy  de  toutes  ces  pratic- 
ques  et  menées  estoit ,  tant  par  ses  secrets  amis  que 
par  espions,  assenrément  adverty ,  et  que  de  son  costë 
faisoit  toutes  les  diligences  que  l'on  sçait  estre  en  la 
puissance  d'un  grand  roy,  et  n'estoit  rien  espargne' 
pour  le  prévenir,  et  diveilir  les  uns  et  gagner  les  au^ 
très.  Estant  la  chose  assez  commune  et  publique,  par 
tous  les  moyens  queluy  estoit  possible ,  il  faisoit  amas- 
ser et  assembler  deniers  pour  tendre  à  ses  fins;  mais 
aussi  on  ne  peut  nier  que  ce  n'ayt  esté  avec  une  si 
grande  humanité  d'un  roy  demandeur,  trouvant  son 
peuple  plus  libéral  et  prompt  à  luy  donner  et  départir 
de  ses  biens  pour  sa  tuition ,  qu'il  n'estoit  volontaire  à 
leur  demander.  Tel  et  si  grand  heur  a  donné  Dieu  aux 
roys  de  France ,  d'avoir  en  obéissance  le  meilleur  et  le 
plus  fidèle  peuple  qui  soit  au  monde;  car  si,  en  la  né- 
cessité, après  l'exposition  de  tous  biens,  leur  prince 
se  presentoit,  requérant  pour  son  salut  de  leur  propre 
sang ,  il  n  est  rien  plus  certain  que  de  leurs  mains  se 
saigneroient  pour  luy  en  départir.  De  ce  que  j'en 
dis  et  ay  dit ,  j'appelle  Dieu  et  les  hommes  à  tesmoings 
si  c'est  pour  plus  noter  l'ancien  ennemy  de  France, 
que  pour  exalter  et  louer  nostre  françoise  nation,  et 
défendre  la  querelle  de  nostre  Roy ,  jaçoit  que  mon  na- 
turel y  soit  avec  raison  plus  enclin;  ce  que  j'abbrege- 
ray  pour  suyvre  mon  premier  propos.  Comme  en 
France ,  le  reste  de  cest  hyver,  on  ne  parloit  de  la 
guerre  en  sorte  que  ce  fust,  sinon  par  murmures  et 
conjectures ,  et  n'en  estoit  rien  sceu  par  ceux  qui  al- 
loient  etvenoient  au  commandement  de  ces  deuxprin- 


l88  [l553]     COMMEJVTAIRES 

ces,  estant  remis  le  délibéré  et  conclusion  de  cest  af- 
faire au  sein  et  secrette  mémoire  du  conseil  privé. 
A  la  Court,  le  plus  souvent,  on  ne  faisoit  mention  que 
de  festins  et  triomphes,  de  toutes  sortes  de  jeux  et  passe- 
temps;  mesmement  en  ces  jours  furent  célébrées  à 
Paris  les  festes  et  nopces  du  seigneur  Orace  Farnaize  , 
duc  de  Castres,  et  de  madamoyselle  Diane,  fille  na- 
turelle du  roy  Très-threstien ,  avec  une  sumptueuse 
magnificence. 

Mais  ne  tarda  guères  que  l'Empereur  ne  feist  trou- 
bler ces  temps  de  bonnes  chères,  nonobstant  que  tou- 
tes ses  affaires  n  eussent  si  entier  efTect  qu  il  cspéroit  ; 
car,  environ  la  fin  du   printemps,  sur  le  commence- 
ment d'esté,  avec  ce  qu'il  avoit  peu  assembler  d'hom- 
mes,  et  à  la  conduite  premièrement  du  seigneur  du 
Reux  ,  envoya  assiéger  Teroenne,    qui  toutefois  ne 
demeura  guères  en  cest  estât,  estant  prévenu  de  mort  ; 
et  depuis  fut  ceste  charge  donnée  au  seigneur  de  Bine- 
court,  chevalier  entre  eux  estimé  un  peu  plus  doux 
et  gracieux.  Ceste  cité,  combien  qu'elle  fust  petite  de 
circuit,  avoit  un  renom  immortel  par  tout  le  monde  , 
comme  on  peut  veoir  es  commentaires  de  Jules  César. 
Elle  estoit  située   sur  la  petite  rivière  du  Liz,  es  con- 
fins de  la  Gaule  Belgique,  gens  belliqueux,  comme 
Tasseurent  les  historiographes  ,  nommée  par  les  latins 
Morini:  maintenant  on  l'appelle  la  comté  de  Pontieu, 
assez  prochaine  de  la  grande  mer  Oceane,  en  assiette 
quelque  peu  pendante,  environnée  de  paluz  et  lieux 
marescageux,  de  bois  et  grandes  forests;  au  reste,  cu- 
rieusement fortifiée  par  les  rois  de  France,  ausquels, 
depuis  un  long  temps,  est  escheué  (selon  quon  peut 
cognoistre  par  les  chroniques),  pour  leur  servir  de  bou- 

levert  et  frontière,  tant  contre  les  Anglois  que  les  Fla- 
rnens  et  Hennuyers,  entre  lesquels  elle  est  enclave'e,  leur 
ayant  fait  maintes  destrousses  et  empesche'  diverses  en- 
treprises qu'ils  pouv oient  dresser  sur  la  Picardie.  Par- 
quoy  desjà  une  fois  fut  raze'e  (0  ,  rez  pied  rez  terre  , 
par  les  Anglois  ^  et  y  fut  semé  du  sel  en  signe  de  per- 
durable  extermination,  et  de  rechef  maintenant  rui- 
ne'e  et  destruicte  par  les  Bourguignons,  Flamens  et 
Hennuyers,  leur  estant  fort  odieuse  ;  lesquels  ont  im- 
portunément  induit  l'Empereur  à  ceste  entreprise. 

Or,  pour  estre  estimée  imprenable,  et  que,  tant  par 
advertissemens  que  par  bonnes  considérations,  on 
présumoit  que  l'ennemy  ne  convertiroit  ses  forces  en 
cest  endroit,  mais  plustost  qu'il  s'adresseroit  en  Cham- 
pagne devers  Mesieres  et  Yvoy  ,  on  ne  l'avoit  si 
soigneusement  pourveuë  de  vivres  et  toutes  muni- 
tions, comme  estoit  requis  à  soustenir  un  long  siège. 
Dequoy  advertis  les  voisins  ennemis  ,  feirent  si  bonne 
diligence  et  si  prompte ,  qu'elle  fut  assiégée  à  l'im- 
proviste ,  estant  seul  là-dedans  principal  chef  le  sei- 
gneur de  Losses,  avec  ses  chevaux  légers  et  quelques 
gens  du  pays,  non  en  grand  nombre  ne  de  grande  dé- 
fense; et  pour  en  parler  sans  dissimulation,  selon  la 
naturelle  négligence  de  nous  autres  Français,  ou  par 
l'avarice  des  precedens  gouverneurs  (2) ,  estoit  ceste 
clef  demeurée  devestuë  et  dénuée  de  toutes  provisions. 

(')  Desjà  une  fois  fut  razée  :  en  i5i3.  Voyez  Tableau  du  règne  de 
Louis  XH ,  prmière  série,  tome  XV,  page  126. 

{})  L'afarice  des  pre'ce'dens  gouverneurs .  Le  dernier  gouverneur  de 
Térouane  étoit  Jean  dEstouteville ,  seigneur  de  Villebon,  qui  venoit 
de  passer  au  gouvernement  de  Rouen.  C'est  le  même  qui,  dans  cette 
Tille,  en  i56a,  eut  la  main  coupée  par  le  maréchal  de  Vieilleville ,  a 
la  suite  d'un  festin  où  ils  prirent  querelle.  Mémoires  de  Kieilhi'ille , 
livre  IX,  chapitre  12. 

Pourtant  fallut  faire  de  nécessite' vertu,  et,  où  pru- 
dence n  avoit  eu  lieu  fut  besoing  que  force  secondast  : 
tellement  qu'à  la  barbe  des  ennemis,  et  maigre'  eux, 
estant,  comme  on  les  jugeoit,  la  plus  grande  part  non 
usitez  à  l'art  militaire,  on  la  renforcea  d'hommes,  de 
vivres  et  de  tout  ce  que  l'on  peust;  eslant  envoyé'  là 
dedans  lieutenant  pour  le  P\oy,  M.  d'Hesse',  chevalier  de 
l'ordre,  très-sage  et  très-vertueux,  comme  aussi  fut  le 
seigneur  de  Montmorency,  fils  aisne'  de  M.  le  connes- 
table,  avec  la  pluspart  de  leurs  compagnies,  suyvis 
d'un  grand  nombre  d'autres  seigneurs,  gentilshommes 
et  vaillans  soldats;  lesquels  y  entrèrent,  les  uns  pour 
acquérir  honneur ,  et  les   autres  suyvans  leurs  ca- 
pitaines pour  la  défendre  et  garder.  Je  laisse  à  pen- 
ser combien  ceste  brave  entreprinse  et  exe'cution,  rap- 
porte'e  à  l'Empereur,  rengregea  son  despit,  et  rendit 
de  plus  en  plus  opiniastre  à  la  faire  battre  et  assaillir. 
Le  Roy,  au  contraire,  sçachant  ainsi  sa  ville  renforcée 
de  braves  hommes,  de  vivres  et  de  toutes  munitions, 
receut  en  son  esprit  telle  asseurance  et  contentement, 
que ,  sans  de  plus  loing  considérer  les  ruses  et  inven- 
tions estranges  de  l'ennemy,  sans  plus  diligens  pre'pa- 
ratifs  ne  amas  d'arme'e,  pour  soustenir  une  poigne'e 
d'hommes,  encore   qu'ils  fussent  les  plus   braves  et 
hardis  du  monde,  subjects  toutefois  à  estre,   par  le 
temps  et   continuel  labeur,   afFoiblis   et  rompus,  se 
promit  qu'estoit  impossible  de  la  pouvoir  forcer  sans 
permission  divine.  Ainsi  fut  donné  le  loisir  aux  Impé- 
riaux de  faire  tous  leurs  efforts,  et  user  librement  de 
ce  qu'ils  pouvoient  imaginer  propre  à  enfoncer  et  dé- 
molir une  forteresse  :  vous  asseurant  que  ne  perdirent 
vainement  ceste  occasion  ;  car  encore  que  ceux  de 

dedans ,  et  que  M.  de  Vandosme,  avec  gendarmerie  des 
garnisons  à  l'environ,  leur  donnast  les  empeschemens 
et  alarmes  que  luy  estoit  possible,  poui- leur  nombre 
de  beaucoup  plus  gros  et  fort  que  le  nostre,  on  ne 
peust  empescher  que  ne  feissent  leurs  approches  où 
bon  leur  sembla.  Si  assiégèrent  leurs  batteries  en  tous 
les  lieux  où  leur  pleut,  et  cogneurent  qu'ils  pouvoient 
endommager  la  ville  et  ceux  de  dedans,  voire  jusques 
h  approcher  et  mettre  les  bouches  de  leur  artillerie  au 
plu? 'près  et  sur  le  bord  du  fosse,  entre  le  chasteau  et 
la  tour  du  Chapitre, et  sur  une  petite  montagne  où  es- 
toit  la  Justice ,  qui  en  est  assez  prochaine,  ayans  amené', 
je  crois,  de  toutes  les  villes  et  chasteaux  de  Flandres 
et  x\rlois,  toute  sorte  d'artillerie,  avec  munitions  in- 
numerables  de  pouldres  et  boulets.  Tant  ceste  gent 
semI)loit  estre  aise  de  la  veoir  ainsi  environnée,  que 
les  femmes  et  petits  enfans,  non  seulement  y  accou- 
roient,  ains  de  joye  en  chantoient  cliansons  et  rythmes, 
amenans  et  apportans  en  leur  camp  tous  grains,  breu- 
vages, bestails  et  autres  vivres  à  monceaux,  qui  de- 
monstroient  leur  armée  plus  grande  en  nombre  que 
prouveuë  de  bons  soldats. 

Leur  batterie  commença  environ  la  fin  du  mois  de 
juing,  la  plus  estrange  et  furieuse  qui  ayt  esté  faite , 
selon  le  rapport  de  ceux  qui  l'ont  ouye,  depuis  cent 
ans  en  ça,  tellement  que,  à  ouir  le  tonnerre  qu'elle  ren- 
doit,  on  eust  plus  tost  jugé  estre  montagnes  qui  tom- 
boient  les  unes  sur  les  autres,  et  toutes  sortes  de  foul- 
dres  y  estre  meslées,  qu'inventions  humaines;  mais 
jaçoit  que  les  boulets  tombassent  aussi  espessement 
dedans  la  ville,  qne  grosse  gresle  descend  du  ciel,  et  que 
n'y  eust  sur  le  rempart,  par  les  rues  et  dedans  les  mai- 

sons,  lieu  seur  et  sans  danger,  toutefois  ces  vaillans  et 
hardis  capitaines  et  braves  soldats  en  avoient  peu  de 
frayeur  ;  car  ,  faisans  continuelles  sorties  et  recharges 
sur  les  ennemis  au  milieu  de  ces  esclairs  et  fumées, 
les  recliassoient  et  rembarroient  à  monceaux  dedans 
leurs  forts  et  tranche'es,  à  la  similitude  qu'un  loup  af- 
famé sortant  d'un  bois  fait  fuir  et  serrer  ensemble  les 
troupeaux  de  moutons  espars,  et  quelque-fois  les  con- 
traignoient  abandonner  leurs  tranchées,  et  avoient  le 
loisir  d'enclouer  de  leurs  pièces  et  mettre  le  féif  en 
leurs  pouldres  ;  mais  bien  plus,  en  leur  despit  entrai- 
nerent  jusques  dans  la  ville  une  de  leurs  coulevrines, 
et  depuis  en  tirèrent  divers  coups  sur  eux ,  combien 
que  le  grand  nombre  d'artillerie  et  munitions  qu'on 
amenoit  de  tous  costez  ordinairement  en  leur  camp, 
réparoit  en  peu  d'heure  le  desordre  et  default  que 
les  nostres  avec  grand  labeur  et  danger  y  avoient 
mis;  estant,  comme  j'ay  retenu  d'un  sage  et  expéri- 
menté en  cest  art,  plus  grande  perte  à  l'assiégé  d'un 
homme  seul  qu'à  l'assiégeant  de  dix.  La  tempeste  et 
fouldroyante  batterie  des  ennem.is  renforçoit  de  jour 
en  jour,  et  ne  demeuroit  dedans  la  ville  tour  ne  tou- 
relle, jusques  à  une  girouette,  qu'ils  ne  portassent  par 
terre  ;  il  n'y  avoit  défense  dedans  ne  dehors  qu'ils  ne 
rasassent  :  bref,  à  la  veoir ainsi  battre  et  démolir,  on 
eust  bien  creu  qu'ils  avoient  délibéré  de  l'abysmer  et 
anéantir,  comme  ont  depuis  fait.  Ceux  de  dedans,  sans 
aucun  respect  de  leurs  vies,  au  mesme  lieu  qu'ils 
veoient  que  le  boulet  donnoit  de  moment  en  moment 
portoient  sur  leur  doz  la  terre,  la  fassine ,  le  gazon  et 
le  fumier  ;  ce  qu'atfoiblissoit  de  beaucoup  noz  soldats 
pour  la  continuelle    fatigue  qu'ils  avoient   le  jour  de 

remparer,  et  la  nuict  au  guet,  à  la  sentinelle,  et  sous- 
tenir  diverses  alarmes  avec  peu  de  repos ,  faisans  à  la 
nécessité  l'office  et  faction  de  soldat  et  du  vastadour, 
pour  le  mauvais  ordre  que  ceux  qui  en  avoient  la 
charge  avoient  mis  à  munir  la  ville  d'artizans  et  vas- 
tadours,  encore  moins  d'outils  nécessaires  à  tel  be- 
soing,  comme  de  pioches,  picqs,  pâlies,  rancoins, 
serpes,  coigne'es  et  telles  sortes  de  ferrailles  dont  ils 
avoient  si  grande  disette  là- dedans,  que  les  pauvres 
soldats  estoient  aucunefois  contraincts  de  piocher  la 
terre  avec  pâlies  à  feu,  et,  en  manière  de  parler,  la  grat- 
ter avec  les  ongles;  pour  lesquelles,  ou  semblables  né- 
cessitez ,  plusieurs  villes  de  France  ont  esté  emportées 
par  les  ennemis,  encore  qu'elles  feussent  prouveuës 
des  meilleurs  hommes  du  monde ,  et  n'est  à  moy  d'en 
accuser  personne,  sinon  ayant  la  liberté  et  la  langue 
d'en  parler  après  les  autres.  Pour  auquel  besoing  sub- 
venir et  donner  aucun  resjouissement  au  travail  des 
assiégez,  on  feit  entrer  dedans  le  capitaine  Grille, 
avec  cent  harquebusiers  à  cheval;  ce  qu'il  entreprint 
et  exécuta  tant  bravement,  et  avec  telle  conduitte, 
qu'ayant  forcé  leurs  guets  à  petite  perte  de  ses  vail- 
lans  soldats,  il  se  guinda  dedans,  ce  qu'accreut  gran- 
dement leur  courage.  Cemesme  jour,  ensemble  feirent 
une  sortie  sur  eux  assez  heureusement,  et  feirent  leur 
retraitte  comme  gens  de  guerre ,  et  sans  avoir  du  pire. 
Geste  gent  se  monstroit  tant  ennemie  de  ceste  misé- 
rable ville,  qu'elle  n'oublioit  rien  pour  faire  appa- 
roistre  son  extrême  désir  de  la  veoir  à  totalle  destruc- 
tion. Et  combien  que  jour  et  nuict  on  ne  cessast  de  la 
tourmenter  par  toutes  les  sortes  que  l'on  pou  voit 
imaginer,  de  tant  plus  croissoit»le  courage  aux  Fran- 
3i.  i3 

çois  à  les  lepoulser  ;  ce  que  vous  peult  estre  admirable 
d'ouyr  reciter  et  entendre  la  très-grande  diligence  qu'ils 
faisoient  à  remparer  et  se  fortifier,  qu'à  moy  aise'  à  le 
vous- escrire  et  proposer;  car,  en  moins  d*une  heure, 
ils  avoient  enlevé'  le  rempart  hors  d'eschelle,  où  veoient 
que  l'artillerie  faisoitesbranlerla  muraille,  et  rendoient 
plus  fort  en  un  instant  ce  qu'elle  avoit  demoly  en  un 
jour,  qu'il  n'estoit  auparavant.  Toute-fois  la  fouldre 
de  leur  artillerie  estoit  si  terrible  et  impétueuse,  ton- 
nant sans  intermission,  que  n'y  avoit  rempart,  levée, 
ne  défense ,  qu'elle  ne  dissipast  et  renversast  sans  re- 
mède; laquelle  ainsi  furieusement  continua  près  de 
dix  jours  entiers.  Dedans  lequel  temps  estimans  les  en- 
nemis la  brèche  assez  grande  et  raisonnable ,  ce  qu'elle 
estoit  à  la  vérité,  car  elle  avoit  au  moins  soixante  pas 
de  longueur;  estant  la  muraille,  le  rempart  et  toutes 
les  défenses,  tant  du  chasteau  que  de  ceste  grosse  tour, 
brise'es  et  fracasse'es,  ne  restant  plus  qu'une  petite  le- 
vée que  noz  gens  avoient  basty  au  dedans;  et  le  para- 
pect  et  haut  du  fosse'  qui  estoit  encore  fort  roide,  et 
pour  eux  difficile  à  monter,  nonobstant  que,  tant  avec 
les  quartiers  et  ruines  de  la  muraille  qu'avec  fagots  et 
clayes,  ils  eussent  fait  grand  devoir  d'emplir  le  fossé 
pour  gravir  plus  facilement.  Cela  estant  cogneu  parles 
nostres ,  conclurent  de  les  soustenir  et  vertueusement 
renverser,  et  peut-on  croire  qu'ils  ne  laissèrent  rien 
au  logis  qui  ne  fust  rapporté  en  jeu.  Après  plusieurs 
volées  d'artillerie,  tant  de  la  montagne  qui  donnoit 
droit  au  doz  des  François  voulans  défendre  la  brèche, 
que  de  celle  qui  tiroit  en  front  du  costé  de  la  rivière, 
avec  grands  bruits  de  tabourins  et  trompettes,  avec  di- 
vers criz  a  leur  mode,  furieusement,  la  teste  baissée  , 

vindre  à  Tassault  de  toutes  pars,  portans  eschelles  et 
toutes  sortes  d'engins  pour  monter  et  forcer  cette  ville. 
Il  faut  estimer  qu'il  y  fut  fait  un  des  merveilleux  com- 
bats dont  jamais  fut  mémoire  ;  car  si  les  ennemis  es- 
toient  opiniastres  et  désireux  d'y  entrer,  encore  plus 
les  François  avoient  grande  ardeur  et  volonté  de  se 
défendre  et  les  repoulser,  causant  une  très-aspre  mes- 
lée  et  sanglante  bataille.  On  n'y  voyoit  que  feux  gré- 
geois et  inextinguibles  :  on  n'y  oyoit  que  froissement 
de  harnois,  chapliz  de  toutes  espèces  d'armes,  piteux 
cris  des  bruslez,  fracassez  et  mourans;  généralement 
toutes  sortes  d'exe'cutions  de  très-cruelle  furie,  la- 
quelle dura  plus  de  dix  grosses  heures,  se  rafraischis- 
sans  les  ennemis  jusques  à  trois  fois.  Enfin  la  magna- 
nimité et  vertueuse  constance  des  François  prévalut 
et  vainquit  l'obstination  des  Impériaux  ,  les  repoulsans 
avec  une  grande  boucherie  de  leurs  plus  braves 
hommes,  non  aussi  sans  une  grande  perte^t  interest 
pour  nous ,  y  ayant  laisse'  la  vie  le  tresvaleureux  che- 
valier, le  seigneur  d'Hessé,  de  la  vertu  duquel,  au- 
jourd'huy  et  à  jamais,  bruiront  les  mers  de  Ponent, 
estans  les  trophées  et  enseignes  de  ses  chevaleureux 
actes  eslevez  et  assez  publiez  es  isles  d'Angleterre  et 
Escosse,  comme  aussi  feirent  les  seigneurs  dePiennes, 
de  Beaudisné,  de  La  Rocheposé,  de  Blandy ,  et  le  ca- 
pitaine Ferrieres,  tous  vertueux  hommes,  et  de  louable 
estimation,  et  d'autres  vaillans  gentilshommes  et  sol- 
dats ,  aux  âmes  desquels  Dieu  vueille  avoir  fait  misé- 
ricorde. 

Le  Roy,  adverty  du  très- vertueux  devoir  des  siens, 
se  persuada  qtie  ,  selon  ce  victorieux  commencement, 
la  fm  ensuyvroit  plus  heureuse,  sans  autrement  ordon- 

i3. 

ner  de  plus  grand  secours  pour  ceste  petite  ville,  of- 
fensée et  dessirée  presque  de  toutes  pars,  sinon  de  faire 
partir  de  Hedin  les  capitaines  Breul  et  Sainte  Roman, 
avec  environ  trois  cens  hommes  de  pied,  pour  essayer 
à  y  entrer;  ce  qu'il  parfeirent heureusement,  non  sans 
hazard  de  leurs  personnes  et  soldats,  ayans  les  ennemis 
de  leurs  tranchées  et  levées  presque  circuit  environné 
toute  la  ville,  estans  leurs  corps  de  guets  assis  dedans 
les  fossez» Lesquels,  pour  ceste  première  bastonnade, 
n'estoient  refroidiz  et  descouragez  d'y  retourner,  pour 
par  tous  efforts  tenter  et  se  parforcer  de  l'empoiter, 
combattans  journellement  main  à  main  avec  les  Fran- 
çois qui  gardoient  la  brèche;  et  non  seulement  don- 
nèrent feu  à  diverses  mines  qu'avoient  creusé  en  plu- 
sieurs endroits  (descjuelles  la  pluspart  se  trouva  fause 
et  éventée),  mais  encore  pratiquoient  une  ruzc  non 
trouvée  de  nostre  temps  (comme  on  peut  veoir  par 
Vegece,ji^itruve,  et  d'autres  anciens  autheurs),  qu'es- 
toit  de  saper  soubs  le  parapect  et  doz  du  fossé,  diflîcile 
et  fort  malaisé  pour  monter  à  la  brèche ,  estant,  comme 
j'ay  dit,  avec  l'artillerie  l)risez  et  rompuz  tous  les 
flancs  et  défenses,  ayans  fait  certains  taudiz,  qu'on  a 
appelle  manteletz,  en  façon  de  ponts,  pour  seulement 
se  couvrir  des  coups  de  main  et  des  pierres,  tant  que  ils 
approchèrent  jusques  au  pied  de  la  brèche,  soubs  les- 
quels ils  creusoient  et  trainoient  leur  sape.  Dequoy  es- 
toient  les  François  tant  esmerveillez  et  esbahis,  qu'ils  ne 
sçavoient  qu'en  juger,  encore  moins  du  remède  ;  les  uns 
disans  que  c'estoient  ponts  qu'ils  vouloient  approcher 
et  advancer  sur  la  brèche ,  et  les  autres  qu'ils  minoient 
et  creusoient  là  dessoubs  ;  mais  non  asseurément  :  car 
on  n'eust  jamais  creu  qu'ils  eussent  entrepris  de  creuser 

et  saper  jusques  soubs  les  pieds  de  ceux  qui  estoient 
au  dessus  d'eux  sur  la  brèche,  mais  plustost  qu'ils  ti- 
roient  soubs  le  chasteau  ou  soubs  ceste  grosse  tour  de 
Chapitre,  ce  qu'estoit  bien  au  contraire  ;  car  ils  sapoient 
soubs  le  parapect  le  long  de  mesme  la  brèche,  soubs- 
tenans  le  faiz  avec  appuis  et  pilotis  :  de  la  terre  qu'ils 
en  mettoient  hors  estoit  rempli  le  fosse'.  Estant  cest 
œuvre  achevé',  et  y  ayant  donne'  feu,  advint  qu'une 
partie  de  ce  parapect  s'enleva  hault,  et  se  renversa  en 
dedans  le  fossé;  et  le  reste  fondit  en  un  morceau,  en- 
gloutissant plusieurs  soldats  françois,  rendant  l'ouver- 
ture de  la  brèche  de  beaucoup  plus  grande  et  tant 
facile,  qu'un  homme  d'armes  eust  monté  à  cheval, 
armé  de  toutes  pièces. 

Considérant  M.  de  Montmorency,  et  selon  le  conseil 
de  tous  les  capitaines  qui  estoient  restez  là  dedans  avec 
luy,  qu'il  n'y  avoit  plus  ordre  de  défendre  la  ville  et 
faire  quelque  résistance,  advisa  au  moins  de  sauver  les 
personnes,  et  demanda  capitulation  ;  laquelle  luy  fut  en 
premier  concédée  ;  mais  ainsi  qu'on  estoit  après  pour  en 
parlementer,  les  Allemans  et  Bourguignons  entrèrent 
dedans  par  divers  lieux.  Les  vieilles  enseignes  espa- 
gnolles  vindrent  donner  à  la  grande  brèche ,  crians  : 
Bonne  guerre!  bonne  guerre!  et  a  esté  dit  qu'aucuns 
François  en  tirèrent  avec  les  picques,  et  leur  ten- 
doient  les  mains,  pour  s'exempter  et  garder  d'estre 
tuez  des  Allemans.  Ainsi  ne  fut  autrement  conclud  de 
ceste  composition,  estant  de  ceste  façon  surprise  ceste 
brave  petite  ville  de  Teroenne.  Après,  estoit  chose 
estrangere  et  incredible  à  ouyr  raconter  les  estranges 
vacarmes  et  cruautez  qu'y  perpétrèrent  (0  les  AUe- 

(»)  Qu'y  perpétrèrent  :  qu'y  commirent. 

mans  et  Bourguignons,  ne  parlans  que  de  couper 
gorges  ;  tellement  que  bien  heureux  s'estimoient  les 
misérables  François  tomber  prisonniers  e's  mains  de 
plus  gracieux  seigneurs,  de  la  fureur  desquels ,  à  toute 
peine,  se  peut  presque  sauver  M.  de  Montmorency,  qui 
seul  estoit  demeure'  là  dedans  lieutenant  du  Roy,  pour 
lequel  couvrir  et  défendre  en  sa  présence  fut  outragé  et 
navré  ce  vaillant  seigneur  d'Ovarty,  toutefois  depuis 
fut  recogneu  et  amené  prisonnier  au  seigneur  de  Bine- 
court,  lieutenant  de  l'Empereur.  Les  autres  plus  appa- 
rents prisonniers,  comme  le  vicomte  de  Martigues,  le 
seigneur  de  Dampierre,  le  seigneur  de  Losses,  le  sei 
gneur  de  Beaudiment,  de  Baillet  et  Sainct-Romain, 
les  capitaines  Grille,  Le  Breul  et  Saincte  Roman  se 
rendirent  à  divers  maistres,  selon  que  la  fortune  leur 
advenoit.  Et  fault  entendre,  pour  autant  que  les  sim- 
ples soldats  furent  les  premiers  qui  y  entrèrent,  et 
non  les  capitaines  ne  seigneurs  d'authorité,  les  prison- 
niers qui  pouvoient  promptement  recouvrer  argent 
en  sortoient  à  bon  marché,  comme  advint  du  vicomte 
de  Martigues,  du  seigneur  de  Dampierre,  du  seigneur 
de  Sainct-Romain  et  du  capitaine  Le  Breul;  mais  ceux 
qui  demeurèrent  tard  furent  recogneuz,  et  en  grand 
danger  d'y  tremper  longuement  :  le  surplus  des  sol- 
dats trouvèrent  les  Espagnols,  à  la  mercy  desquels 
estoient  la  pluspart  tombez ,  et  receurent  d'eux  un 
honneste  traitement,  prenant  de  ceux  qui  avoient 
moyen  raisonnable  rançon  ;  et  des  pauvres ,  les  ayans 
desvalisez  de  leurs  armeures  et  meilleures  hardes,  les 
renvoy oient  en  sauveté,  et  bien  souvent  eux-mesmes 
les  conduisoient.  Dedans  ceste  petite  ville  fut  trouvé 
grand  nombre  de  bonne  et  grosse  artillerie,  mesme- 

ment  deux  fort  belles  et  longues  coulevrines,  l'une 
appelée  madame  de  H  aire  j  pource  qu'elle  portoit  jus- 
ques  dedans  le  marche'  et  la  gi  and'place  de  ceste  petite 
ville ,  à  deux  lieues  de  là  j  l'autre ,  dite  madame  de 
Frelin  ^  qui  n'estoit  gueres  moindre. 

L'Empereur  estant  à  Bruxelles,  promptement  fut 
adverty  de  la  prise  de  Teroenne,  en  quoy  il  print  aussi 
grand  plaisir  que  si  c'eust  esté  l'empire  de  Constan- 
tinople,  et  par  tous  les  pays  de  Flandres,  Artois  ei 
Henault,  en  célébrèrent  une  joye  grande,  et  allumè- 
rent feux  de  joye  ,  qui  depuis  en  ont  eschauffé  d'autres 
à  leurs  très-grands  dommages,  comme  nous  dirons  cy- 
après.  Puis  il  commanda  qu'elle  fust  rasée  et  démolie 
jusques  aux  fondemens,  afm  qu'il  n'en  restast  que  la 
place,  011  on  diroit  que  Teroenne  auroit  esté.  Si  en- 
voya dès-lors  le  prince  de  Piedmont,  son  neveu,  lieu- 
tenant-général en  son  armée,  pour  esteindre  une  sédi- 
tion et  envie  que  portoient  les  princes  et  grands  sei- 
gneurs de  ses  pays  et  autres  prochains  de  Sa  Majesté 
au  seigneur  de  Binecourt,  se  sentans  peult-estre  aussi 
grands  et  puissans  que  luy  en  biens,  authorité  et  cré- 
dit ,  capables  avec  autant  ou  plus  pour  telles  conduites 
entreprendre,  combien  que  le  seigneur  de  Binecourt 
a  une  fort  bonne  réputation  de  vaillant  chevalier.  Mais 
telle  est  la  malice  et  envie  des  hommes  :  et  ne  fut 
onc,  ne  jamais  sera,  qu'il  n'y  ait  envie  entre  pareils, 
encore  que  bien  souvent  elle  soit  dissimulée. 

Le  Roy  eut  les  tristes  nouvelles  de  ceste  captivité 
aussi-tost  que  l'Empereur,  ce  qu'il  tiouva  à  l'instant 
autant  estrange  que  chose  dont  on  luy  eust  sceu  faire 
rapport,  veu  que,  peu  auparavant,  avoit  receu  ample 
contentement  de  ce  triomphant  assauit  que  les  Fran- 

cois  avoient  soustenu  victorieusement  ;  mais  estant  le 
certain  avéré,  tristesse  le  saisit  si  aigrement  que  long- 
temps il  demeura  sans  parler,  et  les  regrets  qu'il  fai- 
soit  donnoient  assez  d'apparence  du  grand  deuil  qu'a- 
voit  Sa  Majesté',  non  de  sa  perte,  luy  estant  ravie  sa 
ville  et  le  pays  à  l'environ-,  mais  des  vertueux  hommes 
qu'il  estimoit  en  plus  grand  nombre  estre  morts  là 
dedans  qu'il  ne  fut  trouvé  en  après;  dont,  encore  que 
la  perte  fust  assez  grande,  il  estimoit  néantmoins  les 
personnes,  comme  la  raison  luy  commandoit,  plus 
que  les  biens.  De  laquelle,  au  lieu  que  les  ennemis 
s'esjouyssoient,  par  toute  la  France  fut  démené  un 
triste  deuil  :  les  pères  plaignoient  leurs  fils,  les  frères 
leurs  frères,  les  parens  leurs  amis,  les  femmes  leurs 
maris.  Et  n'estoit  en  tous  lieux  autre  bruit  que  de  la 
prise  de  Teroenne ,  advenue  sur  le  commencement 
du  mois  de  juillet  en  cest  an  i553. 

Mais  combien  qu'entre  les  François  la  plainte  fust 
grande,  et  la  perte  beaucoup  préjudiciable,  si  est  ce 
que  nécessité,  laquelle  est  appellée  inventeresse  et 
maistresse  de  tous  arts,  aiguisant  les  esprits  des  hommes 
à  esprouver  choses  estranges,  excita  et  esleva  l'esprit 
du  Koy,  et  de  ce  dueil  et  regret  l'esmeut ,  mettant 
elle  mesme  l'argument  au  milieu  des  bons  jugemens 
du  conseil,  pour  prévenir  à  plus  grand  danger  émi- 
nent.  Car,  estant  adverti  que  les  ennemis  peu  de  temps 
après  ceste  ruine  dressoient  leur  chemin,  et  se  pre- 
paroient  d'en  venir  faire  autant  à  Hedin,  de  son  costé 
se  parforça  davantage  à  le  fortifier  d'hommes,  et  de 
toutes  choses  bastantes  pour  les  arrester  et  empescher 
d'exécuter  plus  grande  entreprise,  jusques  au  temps 
qu'il  projettoit  son  armée  pouvoir  estre  preste  et  as- 

semblée,  à  fin  de  les  lever  de  ce  siège  et  les  repoulser 
en  leurs  confins.  Ainsi  M.  le  duc  de  Bouillon,  mares- 
chal  de  France,  voulant  de  plus  en  plus  perse'verer  au 
service  du  Roy,  avoit  long  temps  auparavant  entrepris 
la  tuition  et  défense  de  ce  chasteau  ;  à  laquelle  le 
voulurent  accompagner  ce  gentil  et  de  très-grande 
espérance  le  seigneur  Horace  Farneze,  duc  de  Castres, 
et  le  comte  de  Villars,  avec  grand  nombre  d'autres 
seigneurs,  gentilshommes  et  vaillans  soldats;  lesquels, 
pour  donner  preuve  de  leur  vertu ,  volontairement  et 
sans  frayeur  du  précèdent  péril,  se  presentoient  à  ce 
service  et  devoir ,  encore  que  le  Roy  eust  quelque 
doute  et  valeur  de  ce  chasteau,  et  qu'il  n'eust  affec- 
tion d'y  exposer  tels  personnages  de  telle  authorité  ; 
toutefois  proposans  vertu  et  honneur  à  pusillanimité , 
postposans  la  vie  et  tous  biens  mondains  à  une  immor- 
telle renommée,  s'allèrent  enfermer  là-dedans  ce  petit 
fort,  non  capable  à  la  vérité  de  contenir  tels  hommes  , 
ne  méritant  que  tant  de  gens  de  bien  y  laissassent  la 
vie  pour  une  vaine  défense  qui  peu  a  apporté  de 
proufit. 

Par  ce  mesrae  moyen  furent  despeschez  courriers 
et  mandemens  aux  capitaines  de  la  gendarmerie,  de 
tenir  prestes  leurs  compagnies,  et,  le  plustost  que  leur 
seroit  possible,  les  faire  marcher  et  se  rendre  devers 
Amiens,  où  estoit  M.  le  connestable,  espérant  d'y 
assembler  le  camp  du  Roy.  Commissions  furent  distri- 
buées aux  capitaines  de  fanterie,  de  faire  leurs  levées 
le  plus  bref  qu'ils  pourroient,  et  à  ceux  des  vieilles 
enseignes  et  compagnies  entretenues,  de  les  fournir 
complettes  et  armées,  pour  les  conduire  seurement 
et  sans  plaintes  jusques  en  ce  lieu.  Furent  aussi  par 

tout  le  royaume  criez  les  rierebans  (0,  selon  leur  de- 
voir et  ordonnance  du  Roy,  pour  quant  et  quant  mar- 
cher, et  se  venir  rendre  audit  lieu.  Furent  aussi  ad- 
vertis  et  priez  messieurs  les  cantons  des  Suisses  de  la 
ligue  Françoise,  d'envoyer  secours  et  certain  nombre 
de  gens  de  pied  de  leur  nation ,  les  mieux  armez  et 
complets  que  leur  seroit  possible,  selon  la  paction 
faite  entre  les  roys  de  France  et  eux.  Et,  pour  conclure 
en  bref,  le  Roy  feit  de  grands  efforts,  et  commanda 
estre  pourveu  à  toutes  choses,  pour  mettre  aux  champs 
sa  puissance,  et  faire  belle  son  arme'e;  dont  les  enne- 
mis advertis,  et  estans  bien  asseurez  que  si  le  peu  de 
temps  qu'ils  pouvoient  avoir,  dedans  lequel  l'armée 
du  Roy  pouvoit  estre  preste,  ils  n'employoient  si  à 
poinct  qu'efforcer  et  gaigner  Hedin  ,  difiicilement 
pourroient  venir  à  chef  de  ceste  besongne,  et  se  reti- 
rer sans  une  bataille,  ou  une  grande  honte,  à  toute 
diligence  se  parforcerent  de  l'assiéger  et  battre  en 
bref,  avec  une  tant  grande  poursuite  et  laborieuse 
industrie,  qu'estant  la  ville  vuide  des  habitans  (les- 
quels estoient  fuys  et  retirez  en  France,  avec  ce  qu'a- 
voient  peu  transporter  de  leurs  biens),  fut  en  bien 
peu  de  temps  par  eux  prise,  pour  n'estre  fort  défen- 
due des  soldats  ;  lesquels  se  retirèrent  tost  dans  le  chas- 
teau,  pour  la  savoir  non  tenable.  Alors  ils  y  assiégè- 
rent d'un  coste'  l'une  de  leurs  bateries,  l'autre  devers 
le  parc,  et  la  plus  grande  de  toutes  à  l'endroit  de  la 
tour  Robin,  où  jà  les  François  avoient  fait  la  leur. 
Mais  quelque  résistance  que  les  nostres  leur  eussent 
sceu  faire,  ne  pouvoit  estre  assez  puissante  pour  les 
en  divertir ,  estant  petit  ce  chasteau,  qui  en  tout  pou- 

(0  Les  rierebans  :  l'arrière-baH. 

voit  contenu'  deux  mille  hommes,  encore  fort  à  Fes- 
troit ,  ayant  esté  autrefois  basti  par  les  ducs  de  Bour- 
gongne  pour  le  plaisir  de  la  chasse  seulement,  et  non 
pour  forteresse.  Ainsi  ne  perdoient  une  seule  heure 
jour  ne  nuict  de  le  battre  le  plus  furieusement  qu'à 
mémoire  des  vivans  on  ait  entendu  avoir  esté  place  j 
et  non  seulement  travailloient  à  le  renverser  avec  ces 
artilleries  et  diaboliques  machines,  mais  le  minèrent 
par  dessoubs,  si  diversement  et  par  tant  d'endroits  ^ 
qu'il  est  impossible  qu'un  terrier  à  connins  et  tes- 
sons (0  eust  plus  de  soubsterrains  et  cavins  que  y 
en  avoit  soubs  les  fondemens  de  ce  chastelet-,  estans 
toutes  les  contremines  et  secrets  au  dedans  cognuz,  et 
pratiquez  par  plusieurs  des  ennemis,  et  ce  lieu  fort 
subject  à  ceste  imperfection. 

Et  jà  avoient  les  ennemis  sapé  et  renversé  la  plus 
grande  partie  du  parapect  et  rampait  de  la  grande 
brèche,  où  estoient  demeurez  grand  nombre  de  vail- 
lans  hommes,  et  jà  donné  un  faux  assault,  quand  tous 
ces  dangers  furent  remonstrez  à  ^I.  le  duc  de  Bouillon, 
et  sur  tous  la  perte  irréparable  des  braves  hommes 
qui  estoient  dedans  cette  mauvaise  place,  et  nonguères 
forte,  servant  de  frais  exemple  la  prise  de  Teroenne, 
sans  comparaison  plus  forte  que  ce  chasteau.Parquoy, 
de  chacun  costé  furent  proposez  termes  de  composi- 
tion; ce  que  mesmement  le  prince  de  Piedmont  ac- 
corda trop  volontiers,  estant  asseuré  que  les  chefs  qui 
defendoient  et  avoient  ceste  place  en  garde  estoient 
hommes  de  valeur,  et  le  reste  des  soldats  dont  elle 
estoit  garnie  si  certains  et  hdeles,  qu'il  les  falloit  pre- 
mièrement tous  hacher  en  pièces  les  uns  après  les  au- 

(0  Connins  et  tessons  :  lapins  et  blaireaux. 

très,  avant  que- de  cuider  y  mettre  le  pied  par  force, 
prévoyant  que  le  temps  luy  estoit  trop  court  pour 
temporiser  longuement  devant.  Ainsi  estoit  content 
de  l'avoir  à  bon  marché,  pour  après  disposer  d'autre 
besongne.  Mais  ainsi  que  les  gentilshommes  et  trom- 
pettes alloient  d'une  part  à  autre  pour  pacifier  ceste 
composition,  el  estant  venue  jusques  à  si  bon  effect 
qu'il  ne  restoit  plus  qu'à  de'partir  les  hostages  de  cha- 
cun costé,  et  h  estre  signée  de  la  main  du  prince,  ad- 
vindrent  deux  malheurs:  l'un,  qu'un  maudit  prestre, 
non  à  son  escient,  comme  on  a  sceu  depuis,  mais  par 
inadvertence,  ou  ne  sçay  quelle  malédiction,  meit  le 
feu  aux  artifices  et  appareils  qu'on  avoit  affûté  à  la  brè- 
che pour  soustenir  l'assault;  l'autre  que  les  Bourgui- 
gnons, de  certaine  malice,  donnerentfeu  aux  trainées  des 
mines,  craignans  d'estre frustrez  de  ceste  proye,  estans 
alléchez  par  le  sac  de  Teroenne  :  tellement  qu'estant 
une  partie  des  soldats  bruslez  et  consumez  en  ces  feux» 
et  une  autre  abysmée  et  perie  en  ce  gouffre,  le  reste , 
qui  estoit  peu,  estonnez  comme  si  à  l'heure  fussent 
tombez  des  nues  ,  sans  oser  faire  resistence  pour  la 
défense  qu'on  leur  avoit  fait  de  ne  bouger  de  leurs 
places  et  ne  mouvoir  les  armes,  attendant  la  signa- 
ture et  confirmation  du  prince,  furent  surpris,  et  se 
trouvèrent  à  la  merci  des  ennemis  plustost  qu'ils  ne 
les  pensoient  estre  encore  entrez.  Le  prince  de  Pied- 
mont  sçachant  ceste  adventure  si  heureusement escheiie 
pour  luy,  et  mieux  qu'il  n'esperoit,  ne  voulut  après 
signer  ce  qu'il  avoit  promis  et  accordé ,  oubliant  tout 
le  précèdent,  pour  l'aise  qu'il  avoit  de  recouvrer  la 
place  et  les  prisonniers  à  si  bonne  issue;  et  dès  l'heure 
à  beau  pied  monta  à  mont  la  grande  brèche,  et  entra 

dedans  le  cliasteau,  pour  aller  trouver  M.  le  duc  de 
Bouillon.  Si  tost  que  M.  le  duc  de  Bouillon  l'aper- 
ceut,  meu  de  grande  cholere,  sans  aucune  crainte  de 
mort,  luy  dit:  «  Comment,  Monsieur  1  est-ce  ainsi  que 
vous  tenez  vostre  promesse?  voulez  vous  pas  m'envoyer 
les  hostages  selon  que  m'avez  promis,  et  tenir  ce  qu'est 
accorde'  entre  vous  et  moy  ?  »  Auquel  le  prince  res- 
pondit  avec  un  soubris  qu'il  avoit  parlé  trop  tard, 
et  qu'il  n'estoit  plus  besoing  de  donner  hostages  quand 
tous  ses  gens  estoient  dedans.  Après  plusieurs  propos, 
la  resolution  fut  qu'ils  demeureroient  prisonniers  ,  à 
sçavoir  :  M.  de  Bouillon,  chef  et  lieutenant  du  Roy; 
le  seigneur  deRiou,  gouverneur;  le  seigneur  de  La 
Lobe,  enseigne  de  la  compagnie  de  M.  le  duc  de  Bouil- 
lon; le  comte  de  Villars,  le  seigneur  de  Prie,  lieute- 
nant de  sa  compagnie  ;  le  seigneur  de  Guenan ,  guidon , 
de  Vanzé,  mareschal  des  logis;  le  baron  de  Culan,  le 
seigneur  des  Maretz,  lieutenant  de  la  compagnie  de 
gens  de  pied  du  seigneur  de  Riou,  avec  plusieurs  au- 
tres; ausquels  il  tint  si  grande  rigueur,  que  depuis 
qu'ils  avoient  quelque  apparence,  en  tira  par  escrit  le 
nom  et  surnom,  et  les  retint  prisonniers. 

Voilà  comme  est  advenu  de  la  surprise  du  chasteau 
de  Hedin,  selon  qu'à  la  vérité  l'ay  sceu  comprendre, 
escheuë  le  dix-huictiesme  de  juillet,  jour  de  Sainct 
Arnoult,  estans  morts  dedans,  entre  autres  hommes 
de  réputation  ,  ce  gentil  duc  Horace,  prince  prouveu 
de  grandes  vertus,  donnant  espérance  de  future  gran- 
deur, d'un  boulet  d'artillerie  duquel  mesme,  près 
de  luy ,  fut  abbattu  mort  un  vaillant  gentilhomme , 
nommé  le  seigneur  de  Magny  :  aussi  y  furent  tuez  ce 
brave  et  vaillant  seigneur  le  vicomte  de  Martigues, 

qui,  au  partir  de  prison  à  la  prise  de  Teroenne,  s'es- 
toit  remis  dedans  ce  chasteau,  et  qui  s'estoit  tousjours 
trouvé  en  beaucoup  de  bons  affaires  ;  le  seigneur  de 
Moninville ,  de  la  maison  d'Amboise;  le  seigneur  de 
Cizieux,  commissaire  ordinaire  des  guerres;  le  capi- 
taine Lusignan,  enseigne  de  la  compagnie  de  gens  de 
pied  du  seigneur  de  Riou;  le  seigneur  de  Dampierre, 
qui  pareillement  avoit  esté  prisonnier  à  Teroenne,  et 
de  rechef  s'estoit  renfermé  là-dedans  avec  le  seneschal 
de  Castres  et  capitaine  Vif- Argent,  qui  furent  abysmez 
dedans  les  mines;  le  capitaine  Malestroict ,  lieutenant 
du  seigneur  de  Maugeron,  le  capitaine  Merargue,  ca- 
pitaine d'une  compagnie  de  gens  de  pied,  et  le  capi- 
taine Coq,  enseigne  de  la  compagnie  de  gens  de  pied 
du  capitaine  Cerf,  y  furent  tuez  des  premiers  dedans 
la  basse  ville.  D'autres  vaillans  hommes  y  terminèrent 
leurs  vies,  aux  âmes  desquels  Dieu  veuille  avoir  fait 
miséricorde  et  mercy. 

Il  fault  croire  que  sans  grand  intervalle  ces  deux 
princes  eurent  nouvelles  de  cest  eschet;  l'un  en  fut 
très-joyeux  et  content,  et  manda  qu'à  toute  diligence 
on  feist  raser  ce  chasteau  ;  l'autre  en  r  engregea  de 
beaucoup  son  précèdent  ennuy  :  mais  le  plus  expédient 
remède  fut,  encore  que  auparavant  par  la  France  ne 
fust  autre  bruit  que  d'amasser  gens  de  guerre ,  et  que 
les  chemins  fussent  couverts  de  soldats,  de  haster  toutes 
compagnies,  et  le  plus  bref  que  seroit  possible  dresser 
son  armée,  pour  les  empescher  de  faire  autre  entre- 
prise, estant  seur  advertissement  qu'ils  menassoient 
Dorlan  (0,  où  jà  estoit  M.  le  vidame  de  Chartres, 
chasteau  moins  fort  que  Hedin ,  que  le  feu  roy  Fran- 

<0  Dorlan  :  Douriens. 

€ois  avoit  fait  construire  de  terre,  pourestre  boulevert 
et  contrefort  à  Hedin,  au  temps  qu'il  estoit  ennemy. 
Pour  ce  de  tous  costez  alloient  et  trottoient  postes  (0  , 
pour  solliciter  et  haster  cest  appareil.  Quant  à  la  gen- 
darmerie et  cavalerie  françoise,  elle  fut  tantost  preste 
et  sur  pied ,  tant  pour  estre  partie  es  garnisons ,  que 
pour  la  commodité  et  le  loisir  qu'on  avoit  donné  aux 
gens  d'armes  de  pourvoir  quelque  peu  à  leurs  affaires 
domestiques  ;  la  fanterie  françoise  fut  semblablement 
aisée  à  estre  mise  ensemble,  estans  les  vieilles  ensei- 
gnes complettes  en  leurs  garnisons  et  lieux  ordonnez, 
avec  le  bon  ordre  qu'avoient  mis  les  nouveaux  capi- 
taines pour  faire  soudainement  leurs  levées,  et  par 
Tadvertissement  qu'avoient  donné  à  leurs  soldats  de  se 
tenir  prêts  quand  seroient  mandez.  Quant  aux  Alle- 
mans  et  lansquenetz ,  ce  que  le  Roy  en  avoit  retenu 
pour  son  service ,  ayans  tousjours  esté  entretenuz  et  sol- 
doyez,  estoit  jà  aux  champs.  Ainsi  en  peu  de  jours  et 
sur  le  commencement  du  mois  d'aoust  se  faisoit  de 
plus  en  plus  gros  le  camp  du  Roy  à  l'entour  d'Amiens 
etPequigny,  et  ne  restoit  que  les  Suisses  et  Grisons, 
lesquels,  tant  pour  estre  lointains  qu'estans  pesans  et 
massifs,  venoient  à  petites  journées,  principalement 
à  fin  qu'ils  ne  fussent  harassez  quand  ils  arriveroient 
au  camp,  et  qu'ils  se  trouvassent  fraiz  et  prompts  à 
combattre  soudainement  si  le  besoing  y  advenoit: 
pourtant  n'y  arrivèrent  que  sur  la  fm  de  ce  mois.  De- 
puis la  prise  de  Hedin ,  tout  le  temps  que  l'armée  du 
Roy  s'assembloit,  les  Impériaux  ne  feirent  autre  chose 
que  le  démolir  et  raser,  quelques  volleries  et  brusle- 
mens  de  villages  selon  (2)  la  rivière  d'Authie  ;  encore 

(1)  Postes  :  courriers.  —  (2)  Selon  :  prés  de. 

qu'ils  eussent  sommé  le  chasteau  de  Dorlan  et  semé 
le  bruit  de  le  vouloir  assiéger,  n'en  feirent  semblant  ? 
ne  de  vouloir  attenter  chose  nouvelle  jusques  environ 
le  treisiesme  de  ce  mois  :  ayans  eu  advertissement  que 
M.  le  connestable  avoit  fait  passer  quatre  enseignes  de 
fanterie  Françoise  et  deux  compagnies  de  chevaux-lé- 
gers oultre  la  rivière  de  Somme,  de'libererent  avec 
quatre  regimens  de  leur  cavallerie  les  surprendre  et 
desfaire  si  cautement,  qu'ils  auroient  exécute'  ce  mas- 
sacre avant  que  ce  qui  estoit  devers  Amiens  en  fust 
adverti.  Advint,  n.e  sçay  par  quelle  bonne  fortune, 
que  M.  le  connestable  ce  mesme  jour  avoit  dresse'  une 
autre  partie  pour  les  aller  visiter  de  près  jusques  en 
leur  camp ,  ayant  le  seigneur  Paule  Baptiste  la  com- 
mission de  passer  la  rivière  avec  cinquante  chevaux 
pour  attaquer  l'escarmouche  et  les  attirer  au  combat , 
demourant  M.  de  Nemours  en  embuscade  avec  trois 
compagnies  de  chevaux-legers  en  un  bois,  sur  le  bord 
de  ladite  rivière  de  Authie  ;  lequel  se  trouvant  force'  se 
devoit  venir  rendre  pour  estre  soustenu  à  M.  de  Sansac, 
qui  estoit  une  lieue  arrière  avec  cinq  autres  compa- 
gnies légères  :  M.  le  prince  de  Conde'  estoit  à  un  quart 
de  lieuë  à  la  main  droite  de  luy  avec  trois  compagnies 
légères;  aussi  M.  le  mareschal  de  Sainct  André',  avec 
cinq  cens  hommes  d'armes,  à  deux  mille  plus  arrière, 
tirant  devers  nostre  camp;  M.  le  connestable  estoit  à 
my-chemin  entre  toutes  ses  compagnies  et  la  rivière? 
accompagné  de  trois  ou  quatre  mille  chevaux,  tant 
de  gendarmerie  que  rierebans,  et  vingt  enseignes  de 
fanterie,  moitié  françoise  et  lansquenetz  ,  et  quatre 
pièces  d'artillerie  de  campagne  ;  mais  au  lieu  de  les 
aller  semondre  au  long,  relevèrent  nos  gens  de  ceste 

peine  ;  car  le  premier  advertissement  qu'on  sceut  d'eux 
fut  qu'ils  estoient  à  un  demy  mille  prochains  de  M.  le 
mareschal  de  Sainct- André,  ajans  laissé  derrière  eux 
toute  leur  cavalerie  légère,  tellement  que  trois  cens 
chevaux  de  leurs  coureurs  donnèrent  jusques  à  M.  le 
connestable  sans  descouvrir  aucunement  noz  embus- 
cades. La  cavallerie  légère  qu'avoit  M.  de  Sansac  at- 
taqua l'escarmouche  au  plus  près  de  l'embuscade  de 
M.  le  mareschal,  et  furent  par  les  ennemis  nos  gens 
soustenus  et  roidement  repoulsez  jusques  sur  les  bras 
de  ceux  qui  estoient  plus  arrière ,  où  prindrent  deux 
prisonniers  qui  leur  dirent  que  M.  le  connestable  n'es- 
toit  qu'à  un  quart  de  lieue  loing  avec  toutes  ses  forces; 
ce  que  leur  feit  haster  de  faire  une  charge  sur  les  com- 
pagnies de  M.  de  Yandosme  et  du  seigneur  de  Sansac. 
Au  mesme  instant  ledit  seigneur  de  Sansac  fut  couvert  et 
chargé  d'autres  mille  chevaux.  Sur  ceste  meslée  M.  le 
mareschal  commença  à  marcher  au  grand  trot  droit 
à  eux,  ce  que  les  arresta  sur  cul  :  quant  et  quant  des- 
couvrirent M.  le  prince  de  Condé  en  bataille  serrée  , 
galopant  pour  les  joindre,  qui  les  meit  en  tel  desar- 
roy  qu'estans  rechargez  seulement  de  cinquante  sal- 
lades  ,  se  meirent  à  vau  de  route.  Mondit  sieur  le 
prince  n'oublia  de  son  costé  à  les  entamer  et  caresser 
si  rudement ,  que  luy  et  ses  compagnies  les  menèrent 
battans  une  grande  lieue  plus  arrière,  où  furent  tuez 
des  leurs,  par  le  commun  rapport,  de  sept  à  huict  cens 
hommes,  entre  lesquels,  de  gens  de  renom,  on  trouva 
le  comte  d'Espinoy  et  autres  grands  seigneurs  des 
Pays-Bas;  sept,  tant  enseignes  que  guidons,  gaignez 
près  de  cinq  cens  prisonniers,  du  nombre  desquels 
fut  trouvé  le  duc  d'Ascot.  De  la  part  des  François ^ 
3i.  i4 

d'hommes  de  réputation ,  le  fils  de  M.  de  Canaples , 
M.  de  La  Roche  Guyon  et  le  guidon  de  M.  de  Sansac, 
y  demeurèrent  prisonniers  avec  autres  soldats;  prin- 
cipalement de  la  cavallerie  légère,  non  en  grand  nom- 
bre tuez  et  prins. 

Geste  rencontre  ,  heureusement  exécutée  par  les 
François,  rabaissa  dès  ce  temps  si  fort  la  hautaine  pre- 
sumption  des  Impériaux,  que  depuis  ne  feirent  chose 
d'importance ,  ains  de  plus  en  plusdeclinerent  ;  car,  in- 
continent après,  partirent  de  ce  lieu,  où  estoient  campés 
à  fentourde  Beauquesné,  ayans  razé  la  tour  et  le  fort , 
vindrent  à  grandes  journées  jusques  à  Ancre  et  Mirau- 
mont,  quatre  lieues  près  de  Péronne,  terres  françoises, 
èsquelles  ayans  mis  le  feu ,  et  logé  dedans  Bapaulme 
dix  enseignes  de  leurs  plus  braves  hommes,  estimans 
que,  selon  le  commun  bruit,  la  première  fureur  fran- 
çoise  y  seroit  desgorgée,  sans  faire  plus  long  séjour, 
le  corps  de  leur  armée  se  retira  devers  Arras ,  lequel 
adonc  n'estoit  fort  gros  et  puissant  ;  car  beaucoup 
d'entre  eux,  mesmement  des  circonvoisins,  d'Artois 
et  Hennault,  se  retirèrent  en  leurs  maisons,  pour 
amasser  le  meilleur  de  leurs  biens,  et  l'enfermer  de- 
dans les  villes  fortes,  ou  cacher  en  lieux  seurs  et  se- 
crets, sçachans  que  l'armée  du  Roy  estoit  adonc  toute 
complette,  et  devoit  estre  mise  aux  champs  en  bref 
Quant  à  eux,  selon  leur  commun  dire,  ils  faisoientle 
bruit,  et  se  vantoient  que  l'Empereur  ne  demandoit  et 
ne  cherchoit  autre  chose  sûr  ses  vieux  jours  (  s'en  pro- 
mettant un  trespas  plus  doux  )  que  donner  une  autre 
bataille  à  un  si  grand  roy.  Pour  laquelle  raison ,  et 
soubs  ceste  espérance  et  attente  qu'ainsi  le  feroit,  avoit 
le  Roy  grande  sollicitude  à  dresser  son  armée  belle, 

forte  et  pourvue  de  ce  qui  estoit  néceisaire  pour  sous- 
tenir  la  bataille  d'un  bien  grand  et  fort  ennemy,  où 
en  personne  se  vouloit  trouver  pour  luy  faire  entendre 
que  ce  n'estoit  à  un  lieutenant  qu'il  avoit  affaire  ,  mais 
à  un  roy  ne  craignant  tant  les  hazards  de  fortune 
comme  aymant  le  bien  public  et  défense  de  son  peu- 
ple. Pourquoy  n'y  voulut  non-seulement  ses  amis,  ri- 
chesses et  avoirs,  mais  sa  propre  vie  exposer,  encore 
que  la  fortune  par  beaucoup  de  ses  tours  se  fust  decla- 
re'e  assez  son  ennemie ,  mesmement  ayant  receu  nou- 
velles de  la, mort  du  roy  d'Angleterre,  son  certain  et 
naturel  allié  et  amy  ,  pour  laquelle  conceut  en  l'esto- 
tomach  une  tristesse  plus  aigre  et  violente  que  sa 
constance  ne  l'exprimoit,  ce  que  nous  passerons  lé- 
gèrement pour  prendre  l'armée  françoise. 

Laquelle  en  ce  temps,  qui  estoit  sur  la  fin  du  mois 
d'aoust ,  se  trouva  toute  assemblée  près  de  Corbie ,  et 
le  premier  jour  de  septembre  commencèrent  les  ensei- 
gnes de  France  à  estre  desployées  par  toutes  les  parts 
à  Tentour  de  ceste  petite  ville  ,  en  si  grand  et  admira- 
ble nombre  d'hommes,  que  plus  espessement  l'on  ne 
voit  au  renouveau  les  mousches  à  miel  voler  aux 
champs  sur  les  fleurs  espanies  i^)  pour  en  succer  le 
miel.  Ce  que  le  Roy,  estant  en  une  cassine  sur  le  che- 
min, voulut  veoir,  mesmementles  Suisses  dresser  leurs 
bataillons  en  belle  ordonnance  (enquoy  de  tout  temps 
ont  em^porté  le  loz  ) ,  que  luy  aggréa  fort,  et  print 
grand  plaisir.  Quant  au  nombre  de  ceste  armée,  si  je 
le  voulois  particulièrement  et  de  mot  à  mot  raconter, 
et  reciter  les  princes  et  grands  seigneurs ,  gentilshom- 
mes, capitaines,   vaillans  soldats^   les  compagnies  et 

(»)  E$panies  :  épanouies. 

M- 

enseignes ,  tant  de  cavalleiie  que  fanterie  qui  esloient 
en  ce  camp,  ce  ne  seroit  jamais  fait,  et  ne  faudroitque 
ancre  et  papier  pour  en  faire  un  livre  entier  ;  mais 
j'espère  à  vous  narrer  choses  plus  aggréables. 

De  laquelle  armée  estoit  gênerai  conducteur  le  très- 
vaillant  et  sage  chevalier  M.  le  connestable,  et  le  pre- 
mier chef  en  l'advant-garde,  estans  avec  luy  ces  prin- 
ces, ducs  de  Vendosme',  de  Nevers,  d'Anguien  ,  de 
Montpensier  et r Admirai,  ayans  chacun  de  ces  princes 
un  régiment   de   gendarmerie    (  qui  est    deux     cens 
hommes  d'armes)  soubs  eux,    et  ausquek  comman- 
doient.  De  gens  de  pied,  y  estoient  quarante-neuf  en- 
seignes de  fanterie  françoise,  faisans  nombre  de  quinze 
à  seize  mille  hommes,  desquelles  estoit  gênerai  mondit 
seigneur  l'Admirai.  Le  comte  Reingrave,  colonnel  des 
lansquenets,  avec  Reifberg,  avoient  quatre  régimens, 
qui  sont  vingt  enseignes,   faisans   nombre  de   dix  à 
douze  mille  hommes  ;  quatre  enseignes  escossoises  et 
deux  angloises,  en  estimation  de  douze  à  quinze  cens 
hommes. 

De  la  cavallerie  légère  estoit  principal  chef  le  sei- 
gneur de  Sansac,  nombree  à  près  de  deux  mille  che- 
vaux, y  comprenant  trois  ou  quatre  cens  Anglois , 
braves  hommes  et  propres  à  ce  mestier.  Les  nobles  et 
rierebans  estoient  complets  ,  comme  on  disoit  peu 
après ,  de  trois  mille  chevaux ,  desquels  estoit  gëne'ral 
le  seigneur  de  La  Jaille. 

De  l'harquebuzerie  à  cheval  n'estaient  guères  de  com- 
pagnies particulières,  pource  que,  peu  auparavant,  le 
Roy  avoit  mis  sus  une  ordonnance  à  chacun  capitaine  de 
^ent  hommes  d'armes,  de  lever  cinquante  harquebu- 
ziers  à  cheval,  armez  de  corselets,  morions,  brassats 

OU  manches  de  maille,  avec  la  scopette  ouharquebuze 
propre  à  mèche,  ou  à  rouet,  dedans  le  fourreau  de  cuu- 
boully,  montez  sur  bons  courtaux ,  et  à  ceux  de  cin- 
quante, vingt-cinq  en  ce  mesme  e'quipage  ,  conduits 
par  un  homme  d'armes,  speciallement  des  plus  expé- 
rimentez qui  seroit  esleu  en  leur  compagnie.  Tous  les- 
quels faisoient  bien  le  nombre  de  douze  à  quinze  cens  : 
chose  bien  invente'e  et  par  ]jon  conseil,  pour  soustenir 
l'homme  d'armes  en  lieu  estroict  et  malaisé ,  et  qui 
donnoit  grande  parade  et  grâce  à  ceste  armée,  pour 
estre  les  premiers  devant  les  compagnies  avec  la  diver- 
sité de  leurs  accoustremens. 

En  la  bataille  cstoit  le  Roy ,  près  de  luy  le  prince 
de  Ferrare,  le  duc  de  Guise,  le  prince  de  la  Roche 
Suryon  et  le  mareschal  de  Sainct- André,  ayant  cha- 
cun de  ces  princes  un  régiment  de  g.endarmerie,  comme 
les  susdits,  le  grand  escuyer  de  Boysi,  et  le  seigneur 
de  Canaples  avec  leurs  bandes  de  la  maison  royalle , 
avec  les  gardes,  tant  françoises  ,  escossoises  que  de 
Suisses,  et  un  nombre  de  grands  seigneurs  et  gentils- 
hommes suyvans  ce  grand  Roy,  tant  pour  fidélité  que 
pour  luy  donner  cognoissance  de  leurs  vertus  et  bonne 
volonté. 

De  toute  l'artillerie,  qui  n'estoit  en  grand  nombre, 
environ  cent  pièces,  grosses  et  menues,  le  seigneur 
d'Estrée  estoit  grand  maistre  et  premier  gouverneur  , 
gentilhomme  vigilant  et  de  bon  esprit. 

Pour  le  jour  que  ceste  puissante  armée  fut  mise  à  la 
campagne,  ne  feit  grande  traitte,  se  campant  ce  soir  à 
une  lieue  de  Corbie ,  en  deux  petits  villages  selon  un 
torrent  et  petit  fleuve,  en  stance  (0  fort  commode, es= 

En  stance  :  Eu  position. 


2l4  [l553]     COMMENTAIRES 

tant  le  Roy  logé  en  un  chastelet  sur  un  coustau  qu'on 
disoit  estre  des  terres  du  seigneur  de  Hely  ;  duquel 
lieu  le  lendemain  partit,  suyvant  presque  le  trac  et  les 
brisées  de  l'armée  impériale ,  pour  aller  loger  à  Mi- 
raumont.  Advint  qu'en  chemin  (  ne  sçay  par  quel  ad- 
vertissement)  M.  deNevers  se  tira  hors  de  l'armée  avec 
son  régiment,  tirant  à  main  gauche  devers  les  bois  et 
forests  contre  Arras,  où  furent  descouvertes  aucunes 
escoutes,  qui  tost  nous  ayans  apperceuz ,  débusquè- 
rent et  se  sauvèrent  de  vistesse  dedans  le  profond  de 
ces  bois  et  forests.  Lesquelles  furent  après  du  long  et 
du  large  descouvertes  et  visitées,  où  ne  se  trouva  nom- 
bre d'ennemis  faisant  teste  ;  seulement  quelque  fort 
dedans  un  village,  qui,  peu  après,  fut  forcé  par  noz  har- 
quebusiers,  et  trouvé  moins  prouveu  qu'on  n'en  avoit 
opinion  :  pourquoy  retournasmes  à  Miraumont  pour 
prendre  nostre  quartier. 

Le  lendemain,  qui  estoit  le  deuxième  septembre, 
M.  de  Guise,  avec  deux  régimens  de  gendarmerie,  en- 
viron mille  ou  douze  cens  chevaux ,  tant  de  cavallerie 
légère  que  des  nobles,  et  dix  enseignes  de  fanterie 
françoise,  partit  de  ce  lieu,  tirant  la  rotte  (0  de  ces 
bois  vers  Arras,  pour  descouvrir  et  escumer  les  lieux 
suspects  et  dangereux ,  et  dompter  les  forts  et  carrières 
des  voUeurs  et  larrons  ;  mais  ne  trouva  chose  que  ce 
soit  de  difficile  résistance,  s'estant  descouvert  jusques 
près  des  fauxbourgs  de  ceste  bonne  ville  5  retournant, 
pour  enseignes  de  ce  voyage ,  fut  mis  le  feu  en  tous 
les  villages ,  cassines  des  environs ,  avec  une  désolation 
et  lamentable  pitié. 

Or  de    ce  lieu  de  Miraumont   ne  peult  avoir  que 

(0  La  rotte  :  la  route. 

deux  bonnes  lieues  jusques  à  Bapaulme,  lieu  fort,  plus 
pour  l'assiette  stérile  que  de  naturel  ne  artifice,  mais 
odieux  et  dommageable  aux  François  circonvoisins, 
autant  ou  plus  que  Teroenne  estoit  à  ses  voisins  les 
Bourguignons.  Parquoy  couroit  un  bruit  par  nostre 
camp  (  controuvé  et  issu,  comme  je  pense,  du  com- 
mun populaire  )  qu'avant  entreprendre  autre  chose 
on  raseroit  ce  cbasteau  en  vençreance  desnostres.  Tant 
y  a  (  ou  pour  contenter  ce  désir  du  pays,  ou  pour  ten- 
ter si  ce  fait  seroit  aisé  et  facile  à  estre  en  peu  de 
temps  parachevé)  que  le  troisième  de  ce;  mois,  M.  le 
connestable,  avec  la  pluspart  des  princes,  accompagné 
de  près  de  cinq  ou  six  mille  chevaux,  et  autant  de 
fanterie  françoise,  alla  recognoistre  ceste  place,  de 
laquelle  est  gouverneur  le  seigneur  de  Haulsimont, 
chevalier  (bien  estimé  entre  les  Bourguignons  )  prou- 
veu  de  dix  ou  douze  enseignes  de  pied,  et  de  trois  ou 
quatre  cens  chevaux.  Lequel,  à  l'arrivée  de  ceste  belle 
compagnie,  ne  se  monstra  point  chiche  de  pouldres  et 
boulets  ,  nous  cnvoyans  de  telle  marchandise  plus 
qu'on  n'envouloit.  Au  surplus  ,  ceux  de  dedans  ne  fu- 
rent fort  paresseux  et  retifs  à  sortir  à  l'escarmouche  ; 
mais,  tant  loing  que  les  boulets  de  leur  artillerie  pou- 
voient  donner,  s'eslongnoient,  et  assez  bravement  fai- 
soient  leur  devoir  presque  quatre  bonnes  heures  que 
l'escarmouche  dura.  En  ceste  escarmouche  furent 
blessez  le  capitaine  Breul  d'une  harquebuzade  en  Li 
cuisse.  Aussi  fut  le  jeune  Molinont,  fils  de  M.  de  Mo- 
linont,  gouverneur  de  Sainct-Disier  ,  et  le  seigneur  de 
Nogent,  lequel  depuis  mourut  à  Peronne  :  durant  la- 
quelle escarmouche,  M.  l'Admirai  feit  le  tour  et  cir- 
cuit, en  petite  compagnie,  à  l'entour  de  la  ville  et  chas- 

teau  ,  et  fut  trouvé  le  tout  prenable,  estant  le  rempart 
de  mauvais  conroy,  et  la  terre  dont  il  est  fait  estre  sa- 
ble mouvant  et  délié,  qui  n'est  de  bonne  tenue;  fai- 
sans de  ce  apparence  un  quartier  de  muraille  qui 
estoit  tombé,  et  autres  du  rempart  qu'on  pouvoit  facile- 
ment cognoistre  couler  et  decheoir  ordinairement  des- 
sus ;  mais  la  plus  grande  difficulté  qu'on  y  trouva  es- 
toit  la  nécessité  irrémédiable  d'eau.  Encore  que  M.  le 
connestable  y  eust  fait  aller  grand  nombre  de  vasta- 
dours,  pour  chercher  des  sources  et  fonteniz ,  toutefois 
ne  peurent  trouver  veines  de  durée.  Pourquoy,  à  mon 
advis  fut  rompue  la  délibération  de  ce  siège ,  et  remise 
à  une  autre  fois. 

En  ce  séjour  de  Miraumont,  plusieurs  certifFioient 
que  le  cardinal  de  Sainct-George,  légat  du  Pape,  es- 
toit  là  arrivé  pour  traitter  paix  ou  trêves  entre  ces 
deux  princes.  Quant  à  moy,  n'en  ayant  rien  sceu  à  la 
vérité,  ne  le  veux  et  ne  puis  asseurer  pour  les  merveil- 
leux orages  et  feux  que  faisoient  les  François  sur  les 
terres  de  l'Empereur,  qui  me  contraint  dire  avec  pitié 
que  le  Pape  devroit  avoir  un  grand  regret  en  sa  vie, 
ayant  esté  l'occasion  d'une  si  sanglante  et  très-cruelle 
guerre. 

Au  departy  de  ce  lieu,  estans  tous  les  villages,  alj- 
bayes  et  tous  domiciles  des  ennemis,  voire  jusques 
aux  moulins  à  vents,  auprès  des  portes  de  Bapaulme, 
partie  consommez ,  et  le  reste  encore  en  flammes  et 
fumée,  le  terroir  et  chemins  devindrent  tant  fangeux 
et  pesans,  pour  les  pluyes  tombées  par  un  jour  et  une 
nuict,  que  les  soldats  et  gens  de  pied,  à  grand  travail, 
peurent  attaindre  l'autre  logis,  nommé  Morlencourt , 
à  deux  petites  lieuè's  près  de  Peronne  ;  à  cause  de  la- 

quelle  difficulté  en  endurèrent  les  charrois  et  bagages, 
sur  lesquels,  tant  la  garnison  de  Bapaulme  que  les 
paysans,  feirent  de  bons  butins,  et  destrousserent  les 
plus  esgarez  et  mal  conduits.  Et  faut  entendre  que 
l'armée  impériale  nous  costoyoit  à  cinq  et  six  lieues 
près,  estant  la  rivière  comme  une  barre  et  séparation 
enti^e  eux  et  nous  ,  faisans  tousjours  autant  de  cliemin 
que  nous,  se  logeans  en  lieux  forts,  marescageux,  ou 
environnez  de  bois  et  rivières,  pour  n'estre  pareille, 
ains  de  beaucoup  moindre  que  la  nostre,  que  deux 
raisons  faisoient  assez  cognoistre.  Premièrement,  qu'au 
plus  près  de  leur  camp  nos  soldats  alloient  brusler  et 
mettre  le  feu  es  villages ,  et  le  peu  d'alarmes  qu'ils 
donnoient  aux  nostres,  sinon  quelquefois  sur  les  val- 
lets  et  fourrageurs:  ce  que  nous  estimions  plustost  ad- 
venir parles  villains  et  paysans,  destruits  et  désespé- 
rez que  d'eux.  Et  moins  encore  d'empescliemens 
estoient  donnez  à  noz  vivandiers  et  aux  provisions  ame- 
nées en  nostre  camp;  estanstous  vivres  à  marché  com- 
petant,  au  milieu  d'un  pays  ennemy,  auquel  on  ne 
trouvoit  que  les  granges  pleines  de  bleds  et  fourrages; 
tout  le  bestail  et  autres  vivres  jà  transportez  et  retirez 
dans  les  places  fortes.  Ce  qu'estant  venu  à  la  cognois- 
sance  du  Roy,  et  prévoyant  assez  que  son  ennemy 
n'espéroit  et  n'attendoit  autre  chose,  sinon  que  le 
faire  temporiser  devant  une  ville,  ou  es  autres  entre- 
prises de  petite  valeur,  pour  le  tirer  jusques  à  la  saison 
de  pluyes,  lesquelles  commencent  tost  sur  ces  pays 
froids  et  occidentaux;  cause  de  le  ruiner  et  alîoiblir, 
tant  pour  luy  trancher  tou^  vivres,  que  par  maladies 
et  froidures,  à  fin  de  le  précipiter  en  un  abysme  de 
malheurs,  pour  après  luy  donner  ceste  bataille  que 

nous  avoit  promis;  conclud  avec  le  conseil  d'y  remé- 
dier. Le  conseil  du  Roy  estoit  (  s'il  m'est  permis  d'en 
dire  un  mot ,  selon  que  j'ay  peu  cognoistre  ,  et  s'est 
veu  par  effect  )  de  réduire  son  ennemy  en  deux  ex- 
tremitez  grandes  :  l'une  desquelles  luy  estoit  impos- 
sible d'éviter,  à  sçavoir  que,  s'il  vouloit  tenir  son  ar- 
me'e  forte  et  unie,  sans  la  départir  pour  en  fournir 
beaucoup  de  villes  grosses  sur  ces  pays,  non  fortes 
ne  fortifie'es  ,  que  des  hommes  dont  elles  seroient 
pourvues  et  garnies  le  plus  soudainement  que  seroit 
possible,  en  saisiroit  la  première  qu'on  pourroit  sur- 
prendre par  force,  par  ruse  et  par  toutes  autres  voyes  , 
pour,  après  Tavoir  saccagée,  et  le  plus  qu'on  pouiroit 
ruinée  avec  tout  le  plat  pays,  promptement  nous  re- 
tirer. Et  s'il  la  départoit,  tant  par  ses  villes  qu'es  for- 
teresses, comme  iJ  fit,  estimant,  selon  le  commun 
bruit  que  nous  mesmes  faisions,  qu'en  yrions  assaillir 
quelqu'une,  sans  savoir  laquelle,  pour  ce  que  bien 
peu  de  personnes  le  sçavoient,  voyant  nostre  armée 
tournoyer,  ne  pouvant  autrement  comprendre  nostre 
délibération,  sans  temporiser,  et  cependant  que  elle 
seroit  tousjours  en  sa  première  force,  on  yroit  Juy 
présenter  la  bataille;  laquelle,  pour  son  honneur,  ne 
pourroit  refuser,  puisqu'il  en  estoit  le  premier  deman- 
deur, et  qu'on  l'yroit  chercher  dans  ses  terres;  que 
s'il  la  recevoit,  nous  en  pourrions  avoir  si  bon  mar- 
ché (estans  de  beaucoup  en  plus  petit  nombre  que 
nous),  que  les  autres  et  ceux  qui  resteroient  après, 
auroient  plus  d'occasion  de  fuir  et  se  retirer,  que  se 
remettre  ensemble  pour  attendre  nostre  venue. 

Et  pource  que  l'Empereur  se  doutoit  tousjours  de 
ceste  ville  de  Cambray,  pour  plusieurs  raisons ,  entre 

autres,  que  se  disant  caste  ville  neutre,  ne  luy  es- 
toit  loisible  d'y  avoir  là-dedans  plus  d'authorité  que 
le  Pxoy,  et  se  doutant  que  les  magistrats  ou  le  popu- 
laire ,  se  sentans  grevez  et  oultragez  par  l'usurpation 
qu'avoit  fait  sur  eux,  s'estant  advantage'  jusques  à  là, 
que  de  bastir  une  citadelle  pour  les  tenir  en  subjec- 
tion  et  le  pied  sur  la  gorge ,  ne  feissent  pleine  ouver« 
ture  au  Roy,  comme  estant  adonc  le  plus  fort  :  par- 
quoy  en   seroit   frustré  et    débouté ,  et  sa   citadelle 
enforcée  et  renversée  ;  si-tost  qu'il  sentit  nostre  armée 
esbranlée,  en  feit  approcher  la  sienne.  Le  Roy,  par  la 
prudence  duquel,  et  de  son  conseil,  toutes  ces  choses 
estoient  preveuè's,  ne  demandoit  autre  occasion  que  luy- 
mesme  luy  presentoit,  à  sçavoir,  estant  là  près  en  une 
si  belle  et  espacieuse  plaine,  luy  présenter  la  bataille 
ou  de  sommer  ceste  ville,  selon  l'accord  de  neutralité, 
de  luy  faire  ouverture,  et  luy  donner  vivres  comme  à 
son  ennemy.  Pourtant,  d'une  traite,  de  ce  lieu  près  de 
Péronne,  allasmes  camper  en  un  village,  à  deux  lieues 
près  de  Cambray.  Le  lendemain,  dès  la  poincte  du 
jour,  le  Roy  feit  mettie  toute  son  armée  en  bataille  et 
ordonnance,  preste  à  combattre.  Ainsi  se  vient  pré- 
senter devant  ceste  ville.  Quant  et  quant  envoya  son 
herauld  d'armes  pour  la  sommer  et  admonester  de  son 
devoir,  leur  faisant  entendre  que,  non  pour  les  fouler 
et  oultrager   estoit  là  venu ,    mais  plustost  pour  les 
remettre  et  confermer  en  leur  première  liberté;  la- 
quelle il  sçavoit  bien  avoir  esté  desjà  corrompue  par 
l'Empereur,  dont,  s'ils  vouloient  se  venger  et  mettre 
hors  de  ceste  servitude,  ne  pourroient  demander  meil- 
leur moyen  que  sa  venue.  Que,  si  l'Empereur  y  vouloit 
quereller  autres  advantages  ne  droicts,  estoit  là  en 

personne  pour  luy  monstrer  et  le  combattre  avec  ses 
forces  sur  le  contraire.  Si  autrement  le  faisoient,  ils 
seroient  cause  de  beaucoup  de  mal  pour  eux  :  premiè- 
rement, de  perdre  ce  tiltre  et  privilège  d'estre  dits 
neutres,  qui  est  de  n'estre  affectionnez  à  la  querelle 
de  Fun  ne  de  l'autre  ;  pourquoy  avoient  liberté'  de  trafi- 
quer es  pays  de  chacun  d'eux.  Davantage  exempteroient 
leur  plat  pays  d'estre  bruslé  et  fouldroyë  (  comme  a 
esté  depuis),  sans  ce  qu'ils  demeureroient  à  perpé- 
tuité subjects  à  tailles,  emprunts,  subsides,  et  toutes 
exactions,  et  plus  au  danger  d'estre  coustumierement 
comprins  à  divers  travaux,  ausquels  un  pays  particulier 
est  abandonné  de  souffrir  pour  son  prince.  Telles  et 
plus  grandes  remonstrances  encore  furent  faites  à  mes- 
sieurs de  Cambray,  non  pour  leur  demander  de  l'argent 
(  comme  par  une  vulgaire  et  incertaine  voix  estoit  pu- 
blié), n'estant  vray  semblable  qu'un  si  grand  roy  se 
soit  abbaissé  jusques  là.  Parquoy,  à  bonne  cause,  es- 
toient  suspens  et  douteux  de  ce  qu'estoit  le  meilleur  à 
eslire  pour  eux,  et  demandèrent  au  Roy  vingt-quatre 
heures  deux  fois  pour  y  adviser  et  lui  en  rendre  res- 
ponse.  Ainsi  le  Roy  feit  reculler  son  camp  une  grande 
lieue  plus  arrière,  estant  logé  a  Crevecueur,  terres  des 
appartenances  de  la  royne  de  France  à  présent  rég- 
nante. Et  fut  crié  par  toute  l'armée  que  personne 
n'eust  à  prendre  chose  quelconque  au  territoire  de 
Cambray  sans  payer,  à  peine  de  punition  corporelle. 
Constant  lequel  temps  (0,  messieurs  de  Cambray 
feirent  sçavoir  à  l'Empereur  ceste  semonce,  qui  estoit 
adonc  à  Bruxelles,  comme  chacun  disoit;  lequel,  pour 
les  consoler,  leur  manda  des  plus  belles  raisons  du 

(0  Constant  lequel  temps  •  pendant  lequel  temps. 

monde ,  entre  autres  qu'ils  reprenoient  (0  de  la 
chambre  d'Empire,  et  qu'il  estoit  empereur  pour 
les  garder  et  défendre,  non  un  roy  de  France,  qui 
ne  cherchoit  que  leur  ruine  ,  leur  remettant  devant 
les  yeux  l'exemple  de  Metz  ;  leur  promettant  là  où  ils 
seroient  assiégez,  et  que  les  François  se  parforceroient 
de  les  grever,  les  secoureroit  en  tout  et  partout.  Et 
deslors  manda  au  prince  de  Piedmont,  qui  s'estoit 
reculé  avec  son  armée  devers  Valenciennes,  de  leur 
donner  tout  le  secours  qu'ils  demanderoient  et  leur 
seroit  de  besoing  ;  y  estant  ordonnez  pour  chefs  et 
principaux  gouverneurs,  les  seigneurs  de  Bossu  et  de 
Brabanson.  Le  temps  expiré  et  passé,  encore  que  le 
Roy  sceust  toutes  ces  belles  besongnes,  les  envoya  de 
rechef  sommer  pour  luy  en  rendre  resolution.  Ils  man- 
dèrent, quant  à  eux,  s'il  plaisoit  à  Sa  Majesté,  qu'ils 
estoient  tous  contens  de  demeurer  ses  humbles  voisins 
et  amis,  ne  refusans  de  luy  donner  vivres,  mais  qu'ils 
n'estoient  adonc  les  maistres  de  leurs  biens  propres; 
que  l'Empereur,  malgré  eux,  avoit  envoyé  gens  dans 
leur  ville ,  et  grosses  garnisons,  parquoy  estoient  hors  de^ 
leur  liberté  et  puissance  de  plus  en  pouvoir  disposer. 
Sur  ceste  responce  et  frivole  excuse,  fut  jugée  ceste 
ville  ennemie.  Et  ce  jour  mesme,  qui  estoit  le  hui~ 
tiesme  de  septembre,  M.  le  connestable,  avec  deux 
regimens  de  gendarmerie  et  trois  ou  quatre  cens  che- 
vaux légers  et  de  rierebans,  M.  l'Admirai  avec  dix  en- 
seignes de  fanterie  françoise,  l'allerent  recognoistre 
et  visiter  à  l'entour;  et,  au  lieu  qu'auparavant  nous 
eussions  bien  ouy  chanter  un  poulet  là  dedans,  pour 
le  silence  qui  y  estoit,  on  n'entendoit  que  canonnades, 

(')  Qu'ih  reprenoient  :  qu'ils  relevoient. 

harquebuzades  et  bruit  de  toutes  pars;  raesmement 
de  la  citadelle,  qui  faisoit  trembler  la  terre  des  coups 
d'artillerie  qu'elle  tiroit  sur  les  François,  sortans  de  là 
dedans  soldats  autant  espessement  que  les  frelons  de 
quelque  trou  de  arbre  après  un  viateur  qui  les  auroit 
irritez.  Les  nostres  y  couroient  de  tous  costez,  et  n'y 
avoit  jusques  aux  vivandiers  et  charcutiers  qui  ne  vou- 
lussent avoir  le  passetemps  des  braves  escarmouches 
d'eux  et  de  nous.  Lesquelles,  de  plus  en  plus  fortes, 
continuèrent  six  jours  entiers,  en  l'une  desquelles  fut 
tué  le  seigneur  de  Breze,  capitaine  des  gardes  fran- 
çoises;  et,  devant  la  citadelle ,  fut  tué  aussi  le  capitaine 
Cornet,  capitaine  d'une  compagnie  de  gens  de  pied 
françoise  ;  et,  des  Bourguignons,  y  furent  pris  et  amenez 
prisonniers,  d'hommes  de  réputation,  le  comte  de  Pon- 
devaux,  de  la  Franche-Comté,  et  le  seigneur  deTre- 
lon,  de  la  duché  de  Luxembourg. 

Apostrophe  à  M.  de  Bordillon. 

Et  vous,  monsieur,  de  vostre  costé  de  Champagne 
n'estiez  adonc  en  repos,  ainsi  que  tesmoignerent  les 
deux  enseignes  de  gens  de  pied,  et  les  deux  cornettes 
de  cavallerie  des  Bourguignons  qu'envoyastes  au  Roy 
en  ce  lieu  par  le  seigneur  de  Neufvy,  enseigne  de 
vostre  compagnie;  lesquels  aviez  rompuz  et  desfait  à 
la  Haiette,  près  de  Maubert- Fontaine,  y  estant  de- 
meuré prisonnier  le  gouverneur  de  Cimets,  l'un  de 
leurs  chefs,  s'estant  de  vitesse,  et  à  bien  fuir,  sauvé  le 
bastard  d'Avannes,  l'autre  de  leurs  conducteurs.  Par- 
quoy  non-seulement  avez  augmenté  la  bonne  grâce  et 
faveur  de  ce  grand  Roy  envers  vous,  avec  une  louange 

et  immortelle  estimation  de  tout  le  monde;  mais  avez 
oblige  le  pauvre  peuple  de  ces  frontières  à  prier  Dieu 
à  jamais  pour  vostre  prospérité'  et  santé. 

Or,  pour  retourner  à  ce  qui  estoit  fait  devant  Cam- 
bray,  ceste  cité  fut   parfaitement  recogneuë,  et  fut 
trouvé,  selon  l'advis  de  ceux  qui  la  visitèrent  par  de- 
hors d'un%out  à  autre,  selon  aussi  le  rapport  des  es- 
pions etdeceuxquil'avoientveuëpar  dedans  avant  (0 
subjecte  à  estre  canonnée  et  minée  que  ville  pourroit 
estre.  Et,  pour  en  dire  mon  opinion  et  ce  qu'en  ai  peu 
cognoistre,  c'est  une  grande  ville,  située,  demie  en 
un  fond,  et  demie  en  pendant,  où  il  n'y  a  apparence 
de  boulevers,  rempars  ou  fortifications  selon  la  nou- 
velle  façon.  Du  costé  de  France  et  du  soleil  levant,  est 
une  campagne  et  pais  de  labourage,  descouverte  \  de 
bien  huict  cens  ou  mille  pas  d'estendue,  non  encore 
tant  plein  que  ne  aille  tousjouis  en  descendant  quelque 
peu  jusques  à  la  ville,  ayant  aucun  petit  fond  entre 
deux:  mais  je  l'appelle   plaine  pour  ce   quelle  n'est 
umbragée  d'arbres  ne  buissons,  ou  autres  lieux  empes- 
chans  la  descouverte.  Du  costé  de  ponent,  où  elle  est  la 
plus  basse,  où  est  aussi  le  fauxbourg,  sont  jardinages 
et  saulsayes  sur  la  rivière,  et  quelques  prairies  et  ma- 
rets.  Devers  midy,  est  une  petite  plaine  pendant  devers 
la  ville,  et,  un  peu  par  de  là ,  sont  collines  et  vallées. 
A  costé  de  septentrion  est  une  petite  montagne  sur  un 
des  coings  de  la  citadelle,  laquelle  est  de  ce  costé  là  cons- 
truite sur  le  plus  haut  de  toute  la  ville ,  où  souloit  estre, 
ce  dit- on,  une  abbaye  ou  église  cathédrale  :  elle  a  au- 
cunement  la  forme  de  quadrature;  toutefois  l'un  des 
coings  est  alongé  plus  devers  cette  petite  montagne 

(0  Allant  :  autant. 

qu  ès  autres  lieux,  estant  un  couUon  en  façon  d'espe- 
ron,  servant  de  défense  aux  deux  flancs,  avec  une  plate 
forme.  Quant  à  la  situation  et  fondement  de  ceste  ci- 
tadelle, on  la  jugeroit  extérieurement  estre  subjecte  à 
la  mine  et  sape,  estant  terre  blanche  comme  la  marne. 
Si  le  dedans  estoit  perriere  (0,  je  la  dirois  tendre  et  fort 
aisée  à  estre  taillée,  ainsi  qu'on  peult  cognoistre  de  la 
pierre  de  taille  dont  sont  faits  les  édifices,  qui  est  plus- 
tost  craie  que  pierre.  J'estimerois  cette  citadelle  avou' 
esté  édifiée  plustost  pour  tenir  cette  ville  neutre  en  sub- 
jection  ,  que  pour  en  faire  une  forteresse  imprenable  -, 
car,  estant  conjointe  à  la  ville  comme  elle  est,  seroit 
besoing  de  la  fortifier  pour  se  secourir  l'un  l'autre,  à 
raison,  qu'estant  occupée  la  ville,  pourroit  grandement 
la  citadelle  estre  intéressée;  laquelle  aussi,  estant  for- 
cée', seroit  cause  de  faire  perdre  la  ville  -,  mais  TEm- 
pereur ,  tant  pour  considérer  ceste  grande  ville  fort 
difficile  à  estre  fortifiée,  pour  le  moins  quavec  grands 
fraiz  et  un  long  temps,  que  pour  n  agraver  les  babi- 
tans  soudainement  de  surcharges,  bastit  en  premier 
ceste  petite  citadelle  là  dessus,  pour  avoir  un  pied  là 
dedans,  et  obvier  aux  mutinements  et  rebellions,  à  fm 
que,  peu  à  peu,  s'y  feist  maistre  du  tout.  Et  croy  ferme- 
ment ,  si  on  les  eust  assiégez,  qu'ils  n  avoient  espérance 
qu  en  l'un  de  ces  poincts,  à  sçavoir  :  au  grand  nombre 
d'hommes  qui  estoient  logez  là  dedans ,  estant  ceste 
ville  abondamment  munie  de  vivres  et  toutes  choses 
au  surplus  de  l'armée  impériale,  qui  se  fortifioit  près 
d'eux  pour  nous  coupper  les  vivres,  et  donner  tous 
empeschemens;'  fmablement,  aux  pluyes  qui  commen- 
cent communément  en  ceste  saison  en  ce  Pays  -  Bas. 

(0  Perrière  :  banc  de  pierre. 

Tant  y  a,  qu'on  leur  donna  diverses  présomptions  d'a- 
voir le  siège;  car,  avec  ce  qu'on  leur  donnoit  diverses 
allarmes,  et  estoient  dresse'es  escarmouches  journelle- 
ment devant,  on  feit  partir  de  nostre  camp  une  partie 
de  l'artillerie  de  campagne ,  et  faisoit-on  courir  le  bruit 
qu'on  en  amenoit  de  plus  grosse  d'Amiens,  Corbie, 
Sainct  Quentin  et  Catelet,  es  ant  dresse'  desja  un  nombre 
de  gabions,  et  les  traineaux  faits  pour  les  porter  jus- 
ques  aux  lieux  où  les  approches  seroient  faites,  et  les 
mareschaux  de  camp  allèrent  remarquer  et  compartir 
l'assiette.  Toutefois  je  doute  que  n'estoit  l'intention  de 
nostre  conseil,  comme  on  a  depuis  veu;  mais  estoient 
faites  toutes  ces  ruses  afin  de  les  tenir  en  ceste  ver- 
deur et  opinion  que  nous  romproient  et  consumeroient 
lentement,  dont  s' estoient  eslargis  les  Impériaux,  et  sé- 
parez. Nous  au  contraire,  sans  nous  séparer,  n'alToi- 
blir,  les  voulions  chercher  et  combattre.  Parquoy,  sans 
davantage  y  temporiser,  estans  tous  les  forts  des  envi- 
rons rompuz  et  ruinez,  jusques  aux  églises,. tours  et 
clochers  sapez  et  abbatus,  et  le  feu  mis  par  tous  les 
villages,  granges  et  cassines,  voire  jusques  aux  faulx- 
bourgs  et  près  des  portes  delà  ville,  en  deslogeasmes 
tenans  le  chemin  droict  au  Chasteau  Cambresis.  En 
chemin  furent  forcez  deux  forts  opiniastres  à  petite  oc- 
casion ,  dont  ils  resentirent  aigre  punition.  Le  premier 
endura  trente-six  coups  de  canon ,  et  ouverture  y  estre 
faite  grande  et  large  sans  se  vouloir  rendre;  devant  le- 
quel fut  tué  le  capitaine  Pierre  Longue  et  douze  ou 
quinze  soldats  françois,  que  tuez  que  blessez.  Toute- 
fois que  dedans  ne  fut  frouvé  homme  que  ce  fust,  s'es- 
tans  retirez  et  sauvez  par  dessoubs  terre,  ou  cachez'dans 
quelques  cavins  et  minières.  Pourquoy  furent  estoupez 

et  bou  chez  tous  les  conduits  qu'on  y  peut  trouver.  L'au- 
tre estoit  moins  fort  que  le  premier,  pource  que  c'estoit 
un  meschant  poulier  de  terre,  en  appentiz  contre  la  moi- 
tié' d'un€  vieille  tour  ruinée,  oii  y  avoit  quelque  fosse'  à 
l'entour  à  sec.  Pourtant  avoient  moindres  raisons,  ou 
apparence  de  refuser  dès  la  première  fois  à  se  rendre,  et 
faire  response  a  la  première  et  seconde  semonce  qu'ils  ne 
se  rendroient  jamais  sans  canon.  Encore  l'avoient-ils 
veu  bracqué,  et  desjà  y  avoient  este'  tirez  deux  coups  de 
moyennes,  quand  ilsfeirent  signal  de  se  rendre  ;  mais 
c'estoit  trop  tard,  car  les  soldats  françois,non  encore 
refroidiz  de  leur  première  fureur,  n'attendirent  que 
le  canon  eust  déchargé  une  seule  fois,  quils  se  jette- 
rent  là  dedans  comme  enragez ,  et  enfoncèrent  la  porte. 
Après,  la  pitié  fut  grande  de  veoir  le  carnage  qui  y 
fut  fait,  et  n'en  fut  un  seul  pris  à  mercy. 

Tout  à  l'entour  de  ceste  petite  ville  du  Chasteau 
Cambresis  estoit  campée  la  bataille,  sans  que  personne 
entrast  dedans  qu'une  enseigne  :  laquelle  y  fut  logée 
pour  en  repoulser  les  nostres  mesmes,  s'ils  y  eussent 
voulu  faire  aucun  efl'ort.  Et  peult-on  aisément  penser 
que  les  habitans  estoient  en  grand  doute  de  ce  que 
leur  estoit  à  advenir.  Toutefois  à  la  fin  trouvèrent  l'hu- 
manité de  ce  grand  roy  estre  tant  débonnaire,  qu'aux 
humbles  et  débiles  est  propice  et  miséricordieux,  aux 
rebelles  et  présomptueux  est  austère  et  plein  de  toute 
rigueur.  Sa  Majesté  estoit  logée,  et  la  plus  part  des 
princes  et  grands  seigneurs,  en  une  magnifique  et 
triomphante  maison  de  plaisance  près  de  là,  qui  estoit 
à  l'evesque  de  Cambray  ;  où  davantage  fut  cognue  sa 
grande  bénignité,  pource  qu'au  lieu  de  se  venger  du 
briislement  de  son  chasteau  de  Foulembray,  fait  à  la 

poursuitte  du  seigneur  du  Raux,  parent  d'iceluy  eves- 
que ,  non-seulement  défendit  estroitement  n'y  estre 
mis  le  feu,  mais,  bien  davantage,  de  n'en  estre  aucune 
chose  transportée  ne  ravie.  Un  peu  au  dessus ,  le 
long  de  la  rivière,  estoit  M.  le  connestable  avec  l'a- 
vantgarde. 

Or  tous  ces  tours  et  menées  que  nous  faisions ,  n'es- 
toient  que  pour  considérer  la  contenance  des  enne- 
mis; car,  estans  advertis  qu'ils  ne  s'esmouvoient  en 
sorte  que  ce  fust  pour  nous  suyvre  sans  alarmes,  ne 
faire  semblant  de  donner  sur  nostre  queue,  se  dou- 
tans  peult  estre  de  quelque  entreprise  ,  ayans  un  seul 
jour  séjourné  en  ce  lieu,  devallasmes  au  dessoubs  du 
Quesnoy,  approchans  à  deux  lieues  près  de  Yalen- 
ciennes,  où  l'armée  impériale  estoit  parquée  en  un 
fort.  Le  lendemain,  qui  estoit  le  dixseptieme  de  sep 
tembre,  estans  demeurez  tous  les  bagages  en  ce  lieu, 
et  deux  cens  hommes  d'armes,  avec  environ  deux  mille 
hommes  de  pied  pour  la  garde  et  défense,  allasmes 
les  chercher  pour  leur  présenter  la  bataille.  Leur  fort 
estoit  à  la  portée  d'une  coulevrine près  de  cette  grande 
et  riche  ville,  sur  cette  mesme  rivière  de  Lescau  qui 
passe  à  Cambray,  estant  compassé  en  forme  quarrée, 
circuy  de  tranchées  et  levées  de  la  haulteur  près  d'une 
picque,  et  creusées  près  de  dix  à  douze  pieds,  estant 
assis  moitié  en  pendant  du  costé  de  Valenciennes,  et 
moitié  en  fond,  le  long  de  la  rivière;  estant  aussi  de 
nostre  costé  une  petite  colline  qui  alloit  en  avallant 
jusques  à  ce  fort;  sur  laquelle  pouvoit  estre  colloquée 
nostre  artillerie  qui  pouvoit  tirer  en  plomb  là-dedans, 
et  leur  faire  beaucoup  de  mal.  Dont  ainsi  que  toute 
l'armée   marchoit  en  bataille   son  pas  ordinaire,  les 

avant-coureurs  et  chevaux  légers,  qui  estoient  devant 
pour  attaquer  l'escarmouche,  trouvèrent  un  grand 
nombre  de  leur  cavallerie  desjà  en  bataille  sur  ceste 
petite  colline,  en  estât  de  combattre,  et  près  de  là 
prindrent  un  contadîn  en  habit  de  marchand,  à  cheval 
(que  j'eusse  plustost  juge'  espion  qu'autrement);  lequel 
leur  certifia  que  l'avantgarde  des  ennemis  passoit  la 
rivière  pour  nous  venir  combattre.  Parquoy  fut  mené' 
à  M.  le  connestable,  et  de  luy  renvoyé  au  Roy,  et  à 
tous  deux  en  dit  et  asseura  autant;  qui  fut  cause  d'a- 
vancer l'armée,  et  au  plustost  ordonner  les  bataillons 
en  leurs  lieux.  Cependant  l'escarniouche  s'aigrissoit 
continuellement,  estant  sorti  du  fort  certain  nombre 
de  gens  de  pied,  braves  hommes,  qui  faisoient  grand 
devoir  de  soustenir  nos  avant-coureurs  et  enfans  per- 
duz,  sans  ce  que  leur  gendarmerie,  laquelle  se  tenoit 
un  peu  au  dessus  d'eux,  se  bougeast,  que  quelques 
uns  qui  se  debandoient  de  leurs  rancz  pour  venir 
donner  le  coup  de  lance  où  ils  voyoient  leur  portée. 
Autant  en  faisoient  noz  chevaux  légers,  qui  estoient 
front  à  front  durant  ces  escarmouches.  Leur  armée 
se  meit  une  partie  en  un  seul  bataillon  quarré  dedans 
ce  fort,  et  le  reste  furent  partis  par  les  flancs,  princi- 
palement leur  harquebuserie,  à  la  mesme  façon  qu'est 
disposée  à  un  assault  de  ville.  Leur  artillerie  estoit 
mise  une  partie  sur  cavaliers  de  terre,  qui  tiroit  par 
dessus  ceste  colline  que  j'ay  dit  estre  de  nostre  costé, 
et  le  reste  aux  défenses,  et  pour  tirer  le  long  des 
tranchées. 

Nostre  armée  estoit  ainsi  ordonnée,  si  bien  m'en 
souvient  :  à  l'avantgarde  estoient  deux  bataillons 
quarrez;  en  la  main  droite  estoient  vingtquatre  en- 

seignes  françoises,  estant  sur  ceste  aisle  M.  le  connes- 
table,  le  duc  de  Montpensier,  M.  l'Admirai ,  avec  leurs 
regimens  de  gendarmerie,  qui  estoient  six  cens  hommes 
d  armes;  et  un  peu  au  dessus,  une  partie  des  nobles, 
et  encore  un  peu  plus  hault  tous  leurs  harquebusiers 
à  cheval.  Celuy  de  la  main  gauche  estoit  de  dix-neuf 
enseignes  de  lansquenets  ;  estans  en  ceste  aisle  messei- 
gneursles  princes  et  ducs  de  Vandosme,  de  devers 
et  d'Anguian  ,  avec  pareil  nombre  de  gendarmerie  que 
le  susdit,  et  une  partie  des   nobles,  lesquels  estoient 
un  peu   plus  reculez    de  nous  que  les   autres,  pour 
couvrir  une  petite  montagne  qui  nous  estoit  au  costé 
gauche,^  et  nos   harquebusiers  plus  avant,  près  d'un 
petit  village  qui  brusloit,  pour  empescher  que  les  en- 
nemis ne   coulassent  à  couvert  par  cest  endroit  jus- 
ques  sur  noz  bras.  A  la  bataille  estoient  deux  autres 
bataillons  quarrez   :  celuy  du  costé  droit  estoit   des 
vieilles  enseignes ,  en  nombre  de  vingt-cinq  ,  si  bien 
m'en  souvient,  et  en  ceste  aisle  estoit  le  Roy  avec  toute 
sa  maison  et  ses  gardes,  M.  le  mareschal  Sainct- André 
avec  son  régiment  de  gendarmerie;  à  la  main  senestre 
estoit  celuy  des  Suisses  et  Grisons  de  trente  enseignes, 
faisant  belle  et  furieuse  monstre,  estans  la  plus  part 
armez  de  corselets,  brassais,  cabassets  ou  secrettes, 
et,  à  bref  dire,  les  mieux  en  equippage  qui  vindrent 
long  temps  y  a  en  France.  En  ceste  aisle  estoient  mes- 
seigneurs  le  prince  de  Ferrare,  le  duc  de   Guise,  le 
prince  de  La  Roche  Suryon,  avec  leurs  regimens  de 
gendarmerie,  qui  estoient  six  cens  hommes  d'armes.  ' 
Les  capitaines  Momas  et  Enard,  deux  des  plus  vieux 
expérimentez,  conduisoient  les  enfans  perdus.  Etfault 
entendre  qu'ayant  le  pays  fort  à  propos  vuide  et  des- 

couvert  de  près  d'une  grande  lieue,  le  tout  estoit  si 
£Sgallement  comparti,  qu'il  bransloit  d'un  mcsme  pas 
et  mesure,  et  estoient  les  limites  et  espaces,  qui  dé- 
voient demeurer  entre  les  bataillons  de  gens  de  pied 
et  les  rancz  de  gendarmerie,  avec  tant  parfaite  indus- 
trie compartis,  qu'estoit  impossible,  sinon  avec  un 
malheureux  désastre,  d'y  advenir  desordre;  car,  pour 
commencer  aux  bataillons  de  gens  de  pied,  c'estoit 
une  ordonnance  tant  bien  dresse'e,  qu'estans  les  pre- 
miers rancz  repoulsez,  se  dévoient  retirer  dedans  les 
seconds, et  les  premiers  et  seconds  dans  les  troisièmes; 
ainsi  se  pouvoient  par  trois  fois  rassembler  et  com- 
battre jusques  aux  derniers,  à  la  mesme  façon  que 
j'ay  quelque  fois  leu  que  les  légions  latines  ancienne- 
ment estoient  ordonnées,  ayant  chacun  bataillon  ses 
flânez  de  long  bois  et  harquebuserie,  qui  pouvoient 
faire  teste  à  tous  endroits,  et  secourir  tant  la  gendar- 
merie que  les  corps  de  leurs  bataillons,  le  tout  tant 
bien  armé  et  couvert,  qu'ainsi  les  veoir,  et  la  lueur 
du  soleil  réverbérante  dessus,  on  eust  dit  toute  ceste 
contrée  estre  d'argent.  Quant  à  la  gendarmerie  ,  cha- 
cun régiment  estoit  estendu  d'un  long,  tellement  qu'il 
y  avoit  tousjours  deux  cens  hommes  d'armes  d'un 
front,  et  leur  suitte  d'archers  au  doz  d'un  mesme  long. 
En  sorte  que  si  l'homme  d'armes  eust  esté  renversé,  le 
second  se  remettoit  en  sa  place  ;  ainsi  pouvoient  tous 
combattre  jnsques  aux  derniers.  Les  enseignes  des 
hommes  d'armes  estoient  au  milieu,  et  les  guidons  au 
milieu  du  rang  des  archers.  Quant  à  la  cavallerie  lé- 
gère, elle  estoit  en  quatre  squadrons:  celuy  des  avant- 
coureurs  ,  qui  estoit  à  l'escarmouche ,  estoit  conduit 
parle  seigneur  Paule  Baptiste;  l'autre,  M.  de  Sansac 

le  tenoit  embusqué  dedans  un  petit  cavin,  au  pendant 
d'une  petite  montaigne,  à  main  gauche;  M.  de  Ne- 
mours en  avoit  un  autre  derrière  une  cassine  entre 
nostre  arme'e  et  leur  fort  ;  M.  le  prince  de  Conde'  en 
avoit  un  embusqué  en  un  petit  fond,  sur  le  chemin  de 
la  ville ,  pour  empescher  l'advenue  de  cette  part. 
Quant  k  nostre  artillerie,  une  partie,  sçavoir  celle  de 
l'avantgarde,  estoit  sur  le  front  de  l'aisle  droite,  et  celJe 
de  la  bataille  estoit  sur  le  pendant  d'une  petite  col- 
line, à  main  gauche  des  Suisses  et  Grisons.  Telle  es- 
toit la  belle  ordonnance  de  nos  batailles.  Mais  pource 
que  c'est  petite  force  que  toute  ceste  monstre  d'hom- 
mes sans  la  vertu  et  asseurance,  j'en  diray  ce  que  j'en 
sçay,  qui  est  selon  l'apparence  et  démonstration  exté- 
rieure. Je  proteste  sur  la  foy  cbrestienne,  en  laquelle 
je  veux  vivre  et  mourir,  appellant  tous  ceux  qui  y 
estoient  à  tesmoings  ,  qu'il  n'est  possible  de  veoir 
hommes  en  meilleure  volonté  et  ardeur  de  bien  faire 
leur  devoir  qu'ils  estoient,  tant  les  François  que  les 
estrangers,  mesmement  les  Suisses,  lesquels  avoient  jà 
fait  leurs  cérémonies  en  intention  de  combattre  et 
mourir  jusques  à  un  seul ,  avant  que  d'y  faire  une 
faulse  poincte;  et  quant  à  moy,  encore  que  je  fusse 
l'un  des  moindres  soldats  de  toute  l'armée,  je  n'euz 
en  ma  vie  plus  grand  désir  que  de  veoir  donner  ceste 
Ijataille  ;  ayant  ceste  ferme  opinion  que,  si  les  Impé- 
riaux n'eussent  voulu  chercher  ces  excuses  et  raisons 
pour  se  dire  en  plus  petit  nombre  que  nous ,  sçachant 
bien  et  les  estimant  hommes  vaillans  et  vertueux,  au 
moins  nous  nous  fussions  bien  frottez  et  battuz,  à  qui 
demeureroit  la  place  et  le  camp.  Lors  de  plus  en  plus 
nous  enfloit  le  cueur  nostre  magnanime  lloy,  lequel , 

accompagné  de  grands  princes ,  nous  venoit  visiter  et 
enhorter,  tant  de  sa  présence  qu'avec  son  affable  lan- 
gage, avec  telle  ve'hemence  et  affection,  que  chacun 
prenoit  la  mort  aggréable  pour  son  service. 

Or  estant  ainsi  toute  nostre  armée  en  bataille ,  et 
s'aigrissant  de  plus  en  plus  Tescarmouclie  d'une  part 
et  d'autre,  ceste  cavallerie  des  ennemis  se  tenoit  et 
monstroit  tousjours  en  bataille  sur  ceste  petite  colline 
et  fusmes  ainsi  attendans  leur  venue  plus  de  trois  grosses 
heures  entières,  voUetant  parmy  nous  ce  bruit  :  «  Ils 
viennent!  ils  viennent!  »  ettantlonguement  que  lanuict 
approchoit,  et  chacun  s'ennuyoit  de  tant  attendre. 
Enfin  M.  le  connestable,  prévoyant  qu'ils  temporisoient 
sciemment  jusques  à  l'obscurité  de  la  nuict,  pour  nous 
mettre  ou  surprendre  en  desordre,  feit  advertir  nostre 
cavallerie  légère  de  se  joindre  pour  charger  ce  hot  (0 
de  cavallerie  impériale  j  ce  que  fut  fait  promptement, 
mais  avec  une  tant  grande  allégresse  et  dextérité,  qu'ils 
les  repoulserent  et  rembarrèrent  vivement,  en  moins 
de  rien,  jusques  sur  le  bord  de  leurs  tranchées,  les 
faisant  culbuter  pesle  mesle  là-dedans,  où  furent  tuez, 
d'hommes  de  réputation  des  François  ,  le  seigneur  de 
Genliz,  de  la  duché  deBourgongne,  gentilhomme  qui 
avoit  esté  nourri  page  en  la  maison  du  Roy.  A  ceste 
heure  là  leur  artillerie ,  tant  celle  des  flancs  que  celle 
qui  estoit  sur  les  levées  de  terre ,  commença  à  faire 
son  office ,  laquelle  en  tua  et  blessa  plus  des  nostres 
qu'il  ne  s'en  trouva  attaints  de  coups  de  main  ;  dont  y 
furent  tuez,  entre  autres  hommes  d'estimation,  le  ca- 
pitaine Steph,  gentilhomme  italien,  lieutenant  de  la 
compagnie  de  chevaux  légers  du  capitaine  Sennetaire, 

(')  Ce  hot  :  ce  corps. 

et  le  seigneur  de  Ferrieres ,  lieutenant  de  la  compa- 
gnie de  chevaux  légers  du  seigneur  de  Givry,  de  la  mai- 
son d'Estauges.   Geste  mesle'e  dura  plus  d'une  grosse 
heure,  y  estant  morts  des  François,  tant  de  cheval  que 
de  pied,  environ  cent  hommes,  quand  la  retraite  fut 
sonnée,  que  le  soleil  estoit  jà  couche'  et  la  nuict  close. 
Longfuement  avoit  esté  débattu  si  on  les  devoit  aller 
assaillir  jusques  dans  leur  fort  ;  toutefois  la  meilleure 
part  du  conseil  fut  d'advis  qu'on  se  devoit  contenter  de 
leur  avoir  fait  ceste  honte  en  leur  pays  propre,  non 
seulement  d'avoir  exécuté  une  partie  de  nostre  vo- 
lonté, mais  bien,  nous  estans  offert  en  leur  présentant 
ceste  bataille  dont  ils  nous  menaçoient  dès  le  commen- 
cement, assez  froidement  et  à  petite  excuse  l'auroient 
refusée.  On    considéroit  beaucoup  de  dangers  :  pre- 
mièrement que  noz  soldats  estoient  lassez  et  ennuyez, 
tant  du  chemin  que  de  l'attente,  estans  chargez  d'ar- 
mes,   et   les  ennemis  fraiz  et   reposez  ;  que  le  pays 
estoit  pour  eux,  et  leur  propre  héritage,  pourquoy  com- 
battoient  plus  courageusement ,  et  comme  gens  déses- 
pérez,  et  ne  les  pourroit  on  assaillir  qu'à  leur  grand 
advantage,  estant  pour  exemple  les  batailles  de  Poic- 
tiers  et    de  la   Bicocque  :   aussi  que  n'avions   seule- 
ment à  combattre  à  ce  premier  fort ,  lequel   encore 
que  nous  eussions  forcé,  se  pouvoient  les  ennemis  re- 
tirer facilement  dans  la  ville  ;  parquoy  n'eussions  rien 
fait ,  et  eust  esté  à  recommencer.  Et  prenons  le  cas  que 
nous  eussions  peu  parachever  l'un  et  l'autre,  on  peult 
aisément  penser  que  les  François  eussent  les  premiers 
porté  la  paste  au  four,  et  y  en  fust  beaucoup  demeuré, 
peult  estre  tous,  tant  à  raison  que  ce  n'est  le  propre 
ne  le  naturel  du  Suisse,  ne  du  lanscpienet,   d'assaillir 

villes  ne  forteresses,  que  ne  sont  aussi  tant  affection- 
nez ny  enclins  comme  les  subjects  sont  à  leurs  princes. 
Dont  s'il  fust  advenu  que  le  Roy  se  fust  trouvé  dans  un 
pays  ennemy,  destitué  de  la  meilleure  part  de  ses 
forces,  estoit  à  douter  grandement  divers  malheurs  luy 
advenir.  Et  pourtant  fut  arresté  et  résolu  qu'il  valloit 
mieux  se  retirer  avec  honneur  qu'avec  perte  et  moc- 
querie.  Ainsi  se  remeirent  les  bataillons  de  fanterie  en 
simple  ordonnance,  reprenant  le  chemin  où  estoient 
demeurez  les  bagages  ;  et  M.  le  connestable,  avec  toute 
la  gendarmerie  et  cavalerie  de  l'avantgarde,  demeura 
le  dernier  à  partir,  en  attendant  et  pour  veoir  s'ils 
voudroient  faire  les  mauvais  sur  la  fin ,  et  donner  sur 
nostre  queue;  ce  qu'ils  n'osèrent  toutefois  entrepren- 
dre :  et ,  à  la  clarté  et  lumières  des  feux  des  villages  qui 
brusloient  à  trois  lieues  à  l'entour,  retrouvasmes  nos- 
tre logis  précèdent. 

Derechef,  ce  soir  mesme,  par  aucuns  grands  sei- 
gneurs fut  proposé  au  conseil  y  avoir  moyen  et  cause 
de  retourner  une  autre  fois  rechercher  les  ennemis, 
pour  les  assaillir  et  combattre  jusques  dans  leur  parc, 
selon  le  rapport  d'aucuns  prisonniers  qui  en  estoient 
venuz  freschement  ,  disans  n'estre  en  telle  défense 
comme  on  le  cuidoit  •,  asseurant  que,  du  costé  du  midy, 
par  le  bas  de  la  rivière,  estoit  foible,  et  que  là  leur 
tranchée  n'estoit  parfaite  n'enlevée  (0  de  cinq  pieds 
de  hault;  parquoy  on  pourroit,  en  cest  endroit,  dres- 
ser et  ordonner  noz  batailles,  et  le  faire  assaillir  par 
les  enfans  perduz,  cependant  que  nostre  artillerie  se- 
roit  assise  sur  les  collines  que  nous  aurions  aux  flânez, 
qui  tiroit  à  plomb  dedans  eux,  estant  cause  ou  qu'ils 

(')  N'enlevde  :  ni  exhaussée. 

sortiroient  en  campagne  pour  combattre,  ou  quitte- 
roient  le  jeu.  Et  fut  cest  advis  promptement,  et  selon 
le  premier  mouvement,  trouvé  bon;  mais,  après  que 
les  bien  vieux  et  expérimentez  en  eurent  dit  leur  mot, 
et  ce  que  bon  leur  en  sembloit,  on  trouva  que  la  der- 
nière opinion  estoit  encores  la  plus  seure  :  suyvant  la- 
quelle, ayans  un  jour  séjourné  en  ce  lieu  pour  nous 
rafraischir,  nous  retirasmes  devers  Chasteau  Cambresis, 
où  semblablement  sejournasmes  un  jour,  sans  mettre 
le  feu,  ne  en  ceste  belle  maison,  ne  en  la  ville  ;  seule- 
ment en  furent  mis  hors  tous  les  vivres  qui  estoient 
dedans,  à  fin  que  les  ennemis  ne  s'en  aydassent.  Puis 
recullasmes  jusques  àFonsomme,  à  deux  petites  lieues 
près  de Sainct  Quentin.  Et  là  fut  départie  nostre  armée, 
environ  le  dixneufiesme  et  vingtième  de  septembre.  Car 
estans  les  Suisses  bien  payez  et  contentez,  leur  fut 
donné  congé  pour  se  retirer  en  leurs  pays,  et  partie 
de  la  gendarmerie  logée  es  garnisons  le  long  des  fron- 
tières ,  ou  renvoyée  es  gouvernemens  de  leurs  capi- 
taines. Autant  en  fut  fait  de  tous  les  nobles  et  riere- 
bans. 

L'autre  partie  de  la  gendarmerie  et  cavallerie  légère 
avec  les  vieilles  enseignes,  et  les  AUemans,  fut  retirée 
et  assemblée  à  Auchy  le  Chasteau,  au  dessoubs  de  He- 
din,  et,  peu  de  temps  après,  conduite  par  M.  le  mares- 
chal  de  Sainct- André  devers  la  comté  deSainct-Paul , 
pour  la  destruire  de  fond  en  racine,  et  parachever  le 
degast  et  totale  ruine,  tant  du  baillage  de  Hedin  que  de 
la  comté  de  Ponthieu,  et  du  reste  du  pays  d'Artois. 
Ce  que  fut  par  luy  exécuté  à  la  veuè  des  ennemis , 
sans  trouver  résistance,  où  il  ne  demeurast  tousjours 
supérieur,  avec  une  tant  admirable  furie  et  désolation, 

qu'il  ne  fut  pardonné  seulement  aux  taicts  et  loges  des 
bergers,  que   tout  ce   plat  pays  ne  fust  mis  en  feux 
et  cendres  à  l'entour  d'Aire,  Sainct-Omer,  Lislars  et 
Perne  ,  de  laquelle  le  chasteau  fut  prins  par  force,  et 
environ  cinquante   soldats  espagnols  tuez  et  mis  en 
pièces  là-dedans.  En  ce  voyage  ne  fut  fait  autre  chose 
de  grand  effect,  mais  plustost  mouvante  à  pitié  que 
méritant  d'estre  mise  par  escrit ,  si-non  une  brave  es- 
carmouche  que    le   vidame  de  Chartres  (  duquel   la 
vertu  est  assez  publiée  par  tout  le  monde  )  dressa  de- 
vant Lislars  avec  quinze  enseignes  de  fanterie  fran- 
çoise,  et  presque  deux  mille  chevaux,  sur  dix-neuf 
enseignes  de  fanterie   espagnoUe  ;  lesquelles  estoient 
demeurées  campées  à  l'entour  de  ceste  petite  ville  , 
pource  que  les  habitans  leur  avoient  fermé  les  portes  , 
craignans  d'estre  saccagez  par  eux ,  comme  en  estoit 
advenu  à  leurs  voisins.  Cette  escarmouche  dura  pres- 
que un  jour  entier,  estant  chacune  partie  obstinée  à 
obtenir  et  gaigner  la  victoire  ;  laquelle  (  après  avoir  Ion  - 
guement  bien    combattu,   et   en  doute)  advint   aux 
François,  y  estans  morts  et  blessez  peu  d'entre  eux, 
et  des  Espagnolz  d'avantage,  desquels  pareillement  en 
fut  beaucoup  amené  de  prisonniers.  Après   ces  orages 
les  François  retournèrent  à  Auchy,  où  les  Allemans, 
et  à  l'entour  de  Hedin,  demeurèrent  en  garnison  :  du- 
quel le  baillage  avoit  esté  donné  par  le  Roy  au  comte 
Reingrave.  Et  sur  la  fin  du  mois  de  octobre ,  estans 
cassées  aucunes  compagnies,  tant  de  fanterie  françoise 
que  de  la  cavallerie  légère,  les  autres  furent  départies 
et  mises  aux  garnisons,  pour  passer  l'hyver  qui  estoit 
prochain. 


SIXIESME  LIVRE 


De  ce  qui  s'est  faites  Ardennes^  Lieues,  Hennault ,  Brahan 
et  Artois ,  tant  par  l'armée  du  Roy  que  celle  de  l'Empe^ 
reur  j  en  Van  i554. 


[i554]  -Peu  de  temps  après,  sur  la  fin  du  mois  d'oc- 
tobre, que  l'arme'e  du  Roy  fut  retire'e  du  pays  d'Ar- 
tois pour  estre  départie  es  garnisons  des  frontières  du 
pays  de  Picardie,  l'hyver  commença,  qui,  pour  les 
grandes  et  longues  pluyes ,  as^ec  sur  la  fm  autant  as- 
pres  gele'es  qu'il  est  mémoire  de  nostre  temps  avoir 
esté,  osta  tout  moyen  à  l'ennemy  de  se  revancher,  et 
attendre  chose  nouvelle  contre  nous.  Et  nonobstant 
que  les  armes  fussent  retire'es  de  la  campagne  ,  ne 
desistoit  couvertement  de  préparer  la  guerre  contre 
nous  à  Testé  prochain.  Cependant  l'Empereur  se  meit 
à  poursuivre  le  mariage  du  roy  d'Espagne  son  fils 
avec  l'infante  Marie ,  nouvelle  royne  d'Angleterre  , 
avec  telle  solicitude  ,  qu'il  n'oublioit  chose  aucune  qui 
peust  .servir  à  la  consommation  d'iceluy,  se  voyant 
presque  hors  de  toute  espérance  d'avoir  secours  d'ail- 
leurs et  recouvrer  argent  ;  ce  que  plusieurs  grands  et 
notables  seigneurs  du  royaume  s'efforcèrent  d'empes- 
cher,  prévoyant  l'immortelle  guerre  qui  par  les  Fran. 
çois  leur  estoit  et  à  toute  leur  postérité  préparée 
ayant  aussi  auparavant  expérimenté  quelle  perte  et 
dommage  leur  avoit  esté  d'avoir  si  longuement  sous- 

tenu  la  guerre  contre  une  nation  tant  belliqueuse,  et 
de  laquelle  le  pays  d'Angleterre  tiroit  innumeral)les 
commoditez  de  vivres  et  toutes  marchandises  :  toutes- 
fois',  tant  peurent  les  persuasions  de  l'Empereur,  avec 
Tinstigation  des  roynes  Marie  etEleonore(0,  et  autres 
grands  seigneurs  ses  confederez,  que  la  jeune  royne, 
oubliant  la  misère  et  calamité  de  son  pays,  vaincue  de 
nouvel  amour  et  d'une  ambition  pour  se  veoir  femme 
d'un  fils  d'Empereur,  contre  les  advis  et  volonté  des 
plus  grands  de  son  royaume,  qui  plus  fidèlement  la 
conseilloient,  après  les  avoir  fait  décapiter  (2)  et  mou- 
rir ignominieusement,  détenant  aussi  prisonnière  sa 
sœur  et  fille  de  son  père ,  consentit  à  ce  mariage  -,  puis , 
le  plus  tost  que  le  moyen  se  présenta,  fiança  par  pro- 
cureur, qui  estoit  le  comte  d'Aiguemont,  Philippes, 
roy  d'Espagne,  espérant  peu  après  parfaire  et  con- 
sommer le  surplus.  Le  Roy^  cognoissant  toutes  ces 
choses  ne  tendre  seulement  qu'à  luy  nuire  et  l'endom- 
mager, feit  grands  amas  de  deniers,  appellant  à  son 
aide  et  secours  ceux  qu'il  cognoissoit  luy  estre  plus 
obeissans  et  fidèles,  et  qu'il  pensoit  avoir  le  moyen 
de  plus  luy  préjudicier  ou  faire  service;  dont  le  pape 
Jules  ,  voyant  non  seulement  l'Europe,  mais  universel- 
lement tout  le  monde  griefvement  esmeu  et  troublé, 
le  peuple  chrestien  misérablement  foulé  et  oppressé 
(non,  comme  je  croy,  sans  grand  remors  et  synderesc 

(i)  Des  roynes  Marie  et  Eleotiore.  Elles  étoient  sœurs  tle  Cliarles- 
Quint.  La  première  étoit  gouvernante  des  Pays-Bas 5  la  seconde,  veuve 
de  François  I ,  s'étoit  retirée  à  Bruxelles. 

(»")  Après  les  a^oir  fait  décapiter.  Marie,  devenue  reine  d'Angle 
terre ,  fit  périr  Jeanne  Gray  qui  avoit  voulu  lui  disputer  le  tr^uc .  ot 
relégua^ans  un  château  la  princesse  Elisabeth,  fille  de  Henri  VIII  et 
d'Anne  de  Boulen. 

de  sa  conscience  d'en  avoir  esté  le  premier  autheur  ] 
envoya  le  cardinal  d'Angleterre  (i  ),  son  légat,  devers 
le  Roy  et  l'Empereur ,  pour  adviser  par  tous  moyens 
à  une  bonne  paix  et  union  entre  ces  deux  princes.  En 
quoy  ce  bon  et  vertueux  personnage,  avec  grande  in» 
tegrité  et  zèle  de  la  tranquilité  publique,  s'employa 
si  vertueusement,  que,  mettant  arrière  toute  ambition 
et  crainte  de  haine  ou  captivité',  ne  cessa  de  leur  re- 
monstrer  les  infinies  misères  desquelles  le  pauvre  peu- 
ple chrestien  est  affligé,  l'incertitude  et  misérable  estât 
auquel  l'Eglise  catholique,  par  leurs  dissentions,  est 
maintenant  réduite.  Et  n'estoit  vray  semblable,  quoy 
qu'aucuns  ayent   voulu  dire  que   ce  fust  une  sainte 
dissimulation,  que  ce  bon  cardinal  favorisast  plus  à 
l'Empereur  qu'au  Roy.    Quant  à  moy,  je  n'en  veux 
croire  que  la  commune  et  generalle  opinion,  qui  lors 
estoit  d'une  asseurance  de  paix  si  grande,  que  les  pau- 
vres gens  des  frontières,  de  l'un  et  l'autre  party,  se 
Testoyent  ainsi  persuadé,  et  s'en  asseuroient  tellement, 
qu'ils  rebatissoient  et  commençoient  à  rehabiter  en 
leurs  cazettes  et  petites  maisons',  fumantes  encore  du 
feu  dont  elles  avoient  esté  ruinées  :  tant  que  chacun  se 
promettoit  un  bienheureux  repos,  s'il  eustpleu  à  Dieu 
amollir  les  cueurs  de  ces  deux  grands  princes.  Mais, 
tout  ainsi  que  tous  les  signes  de  Moyse  et  Aaron  en- 
durcissoient  plus  fort  l'obstiné  courage  de  Pharaon, 
afin  d'après  faire  apparoistre  les  grandes  merveilles  d  J 
Seigneur,  aussi  croy-je  que,  non  encore  satisfait  et 
content  de  si  petite  punition  de  noz  énormes  péchez, 
n'a  permis  qu'on  ayt  voulu  entendre  à  recevoir  une 

(0  Le  cardinal  d'Angleterre.   On  Tappeloit  le  cardinal   Pool.    Il 
etoit  proche  parent  de  la  reine  d'Angleterre. 

bonne  etasseurée  paix.  Parquoy  ce  légat,  après  main- 
tes alle'es  et  venues  de  chacun  costé ,  s'en  retourna 
fort  triste  devers  le  Pape,  laissant  es  cueurs  des  deux 
princes  ceste  tant  invetere'e  inimitié  que  les  clameurs 
du  peuple  mise'rable,  le  travail  de  la  noblesse,  ne  les 
troubles  de] toute  l'Eglise  chrestienne,  n'ont  oncques 
aucunement  peu  divertir;  combien  que  je  puis  dire, 
après  l'avoir  ouy  affermer  à  plusieurs  grands  person- 
nages, que  le  Roy  se  soubmit  aux  plus  raisonnables 
conditions  qu'il  estoit  possible  de  demander,  non  de 
peur  ou  aucune  crainte  de  son  ennemy,  ains  de  pitié 
et  commisération  du  pauvre  peuple,  et  désir  qu'il  avoit 
du  repos  et  tranquillité  de  l'Eglise. 

Cependant,  dès  le  commencement  du  printemps ,  la 
rumeur  de  la  prochaine  guerre  s'esleva,  et  furent  des- 
pendues les  armes  pour  commencer  à  les  fourbir  et 
aprester,  afin  de  se  mettre  tantost  à  la  campagne,  es- 
tant par  toute  la  France  publié  le  bruit  que  l'Empe- 
reur dressoit  grands  amas  de  soldats,  et  toutes  provi- 
sions,  devers  les  contrées  de  Lièges  et  es  Ardennes, 
pour  descendre  du  costé  de  Champagne,  et  proposoit 
assiéger  la  ville  de  Mesieres,  ayant  estably  celles  de 
Mariambourg  et  Avanes  pour  magazins  et  estappes. 
Parquoy  le  seigneur  de  Bordillon,  qui  lors  estoit  à  la 
Court,  fut  là  soudainement  renvoyé  afin  de  donner  or- 
dre à  munir  et  renforcer  ceste  petite  ville  de  tout  ce 
que  seroit  de  besoing  pour  attendre  leur  venue.  D'autre 
costé  le  Roy,  prévoyant  sagement,  et  sans  qu'il  en  fust 
fait  autre  bruit,  au  dessein  et  deliberalion  de  l'Empe- 
reur, feit  tout  devoir  d'amasser  grandes  forces  pour 
luy  aller  au  devant  et  le  lever  (0  de  ceste  entreprise, 

i^)  Le  lever  :  le  détourner. 

Ayant  envoyëen  Piedmont  et  devers  l'Italie  assez  f^rand 
secours,  afin  de  poursuivre  et  continuer  le  bon  com- 
mencement que  fortune  lui  presentoit  cette  part;  ayant 
aussi  despesche'  capitaines  et  commissaires  pour  luy 
amener  gens  de  guerre,  tant  des  Allemagnes  que  des 
cantons  et  villes  des  Suisses  ses  confederez,  qui  fut 
sur  la  fin  et  issue  du  printemps,  quand  le  soleil,  s'esle- 
vant  en  grandes  chaleurs  au  commencement  du  mois 
de  juin  avec  une  sécheresse  estrange,  brusloit  et  con- 
sommoit  les  fruits  de  la  terre  :  de  sorte  qu'avec  lelono" 
travail  de  la  guerre  le  pauvre  peuple,  pour  ren^^reo-e- 
ment  de  ses  misères,  n'attcndoit  qu'une  très-grande  fa- 
mine, qui,  toutefois  par  la  grâce  du  Seigaeur,  ne  luy 
advint.  Et  ainsi  passèrent  quelques  jours,  que  le  Roy, 
voyant  toutes  ses  forces  prestes  à  estre  mises  en  beson- 
gne,  jaçoit  que  son  ennemy  ne  montrast  aucun  sem- 
blant de  vouloir  faire  autre  chose,  estant,  comme  je 
pense,  occupé  à  la  consommation  du  mariage  de  son 
fils,  délibéra  le  devancer,  et, par  le  mesme  endroit  que 
le  menassoit,  de  le  venir  assaillir,  l'entamer  et  entrer 
dedans  ses  pays. 

Pourtant  feit  assembler  toute  son  armée  en  trois  di- 
vers quartiers  ,  à  sçavoir  :  en  Picardie  à  Tentour  de 
Sainct-Quentin,  où  estoit  chef  le  prince  de  La  Roche- 
sur-Yon  ;  en  la  vallée  de  Laon  vers  Crecy,  où  estoit  chef 
M.  le  connestable  ;  à  l'entour  de  Mesieres ,  où  estoit 
chef  le  duc  de  Mvernois.  En  ceste  petite  armée,  où 
estoit  lieutenant  de  roy  le  prince  de  La  Roche-sur- 
Yon,  pouvoient  estre  environ  neuf  ou  dix  mille  hom- 
mes de  pied,  la  pluspart  picards,  et  le  reste  des  vieilles 
enseignes,  trois  cens  hommes  d'armes  et  cinq  ou  six 
cens  chevaux  légers,  ou  harquebusiers  à  cheval.  En 
3i.  ^  i6 

celle  de  M.  le  connestable  estoient  vingt-cinq  ensei- 
gnes de  fanterie  fiançoise,  vieilles  et  nouvelles,  deux 
legimens  d'Allemans  du  comte  Reingrave  etReifberg, 
et  vingt-cinq  enseignes  de  Suisses,  quatorze  cens  hom- 
mes d'armes,  près  de  dix-huict  cens  ou  deux  mille, 
que  chevaux  légers,  que  harquebusiers  à  cheval,  des- 
quels estoit  gênerai  M.  d'Aumalle  (  qui  peu  auparavant 
estoit  venu  de  prison),  et  bien  près  d'autant  de  nobles 
et  rierebans,  estant  toujours  le  seigneur  de  La  J  aille 
leur  gênerai.  11  y  avoit  aussi  quelques  compagnies  de 
cavallerie  angloise  et  escossoise.  En  celle  du  duc  de 
Nivernois,  estoient  vingt  vieilles  enseignes  de  fanterie 
Françoise  tirées  des  garnisons  de  Metz,  Verdun,  Thoul, 
Banville,  Yvoy  et  Montmedy ,  y  comprenant  quatre 
enseignes d'Anglois  et  Escossois,  et,  au  lieu  de  ces  vieil- 
les compagnies,  on  y  en  mit  d'autres  nouvelles.  Plus  y 
avoit  deux  regimens  d'Allemans  du  comte  Rochedol- 
phe(0,  et  du  baron  de  Fontenay  trois  cens  hommes 
d'armes  ;  oultre  cela  ,  près  de  huict  cens  que  chevaux 
légers  que  harquebusiers  à  cheval ,  desquels  estoit  gê- 
nerai M.  le  prince  de  Condè,  et  deux  cens  pistolliers 
allemans.  J'escrirois  plus  ])ar  le  menu  l'equippage  et 
ordre  de  ces  trois  arme'es;  mais  ne  seroit  que  reditte, 
car,  par  ce  qu'en  diray  cy-après,  on  le  cognoistra  plus 
facilement. 

Estant  donc  l'armée  ainsi  divisée  en  trois  divers 
lieux,  afin  de  tenir  l'ennemy  en  doute  de  ce  qu'on 
avoit  délibéré  exécuter,  et  de  quel  costé  on  le  voudroit 
surprendre,  partrois  divers  endroits  entrèrent  dedans  ses 
pays.  Celle  du  prince  de  La  Roche-sur-Yon,  ayant  passé 
la  rivière  de  Somme,  donna  dedans  l'Artois  avec  un 

(0  Rochedolphe  :  Christophe,  comte  de  RockentlorIV. 

commencement  fort  cruel  et  furieux,  bruslant  et  rui- 
nant toute  la  contrée  où  il  passoit.  Celle  de  M.  le  con- 
nestable  ,  la  plus  grosse  des  trois,  ayant  pris  le  chemin 
devers  Maubert  Fontaine  le  vingt-troisiesme  de  juin, 
faingnoit  s'addresser  devers  Avanes,  estant  le  commun 
bruit  qu'on  Falloit  assiéger.  Et  sitost  que  les  enseignes 
de  France  furent  recognues  par  ceux  du  plat  pays, 
abandonnèrent  villettes ,  bourp/chasteaux,  forts,  et 
furent  contraincts  pour  leur  seureté  se  retirer  dedans 
les  Ardennes,  avec  la  meilleure  part  de  leurs  meubles 
etbestail,  estimant,  par  ce  que  les  lieux  estoient  inac- 
cessibles pour  la  difficulté  d'y  pouvoir  mener  et  con- 
duire arme'e  et  artillerie  ,  estre  exempts  et  hors  de  tout 
péril.  Dont  plus  facilement  on  peut  ruiner  de  rechef  la 
villette  et  chasteau  de  Cimets,  les  chasteaux  de  Trelon, 
Glaïon,  Couvins  et  autres  petits  forts  de  l'environ,  no- 
nobstant que  peu  leur  servit  leur  retraitte;  car  le  duc 
de  >~evers,  prince  très-magnanime,  s'estant  délibéré 
dompter  et  réduire  à  son  obéissance  ceste  gent ,  pres- 
que barbare,  pour  estre  peu  converse'e  et  frequente'e, 
les  contraignit  de  desplacer  et  s'enfuir,  abandonnans 
ces  forts  lieux,  comme  peu  après  sera  au  long  dé- 
clare'. 

Pour  ce  au  desloger  de  Mesieres  feit  camper  son  ar- 
mée à  l'entrée  des  Ardennes  ,  en  une  vallée  assez  sca- 
breuse et  mal-plaisante ,  au  bout  de  laquelle  il  y  a  un 
petit  village  appelle  Vielmesnil ,  qui  luy  est  nom  bien 
convenable  à  raison  que  c'estoient  plustost  vieilles  rui- 
nes de  manoirs  que  maisons  habitées.  Et  dès  ce  soir 
despescha  avec  son  trompette  le  seigneur  des  ^larets  , 
gentilhomme  de  son  pays  de  iS'ivernois,  des  plus  vieux 
et  expérimentez  hommes  d'armes  de   sa  compagnie, 

16. 

pour  aller  sommer  le  chasteau  d'Orcimont  à  six  grandes 
lieues  de  là.  A  qui  fut  faitte  response  par  celuy  qui 
estoit  demeure'  là  dedans  chef,  nommé  Colas  Loys , 
lieutenant  du  sieur  Barson,  gentilhomme  du  pays  de 
Lièges,  principal  capitaine  dudit  lieu,  qui,  peu  aupa- 
ravant, ne  se  doutant  de  ceste  venue,  en  estoit  sorty , 
qu'il  ne  se  rendroit  jamais  s'il  ne  voyoit  le  canon  :  non 
pour  sentir  ce  chasteaU^enable ,  sinon  pour  la  hauteur 
du  rocher  où  il  est  situé,  qui  est  presque  inaccessible 
par  deux  costez  ;  mais  en  une  petite  plaine  qui  est  de- 
vers les  bois,  on  assiégea  l'artillerie  pour  le  battre  ;  ce 
que  ceux  de  là  dedans  n'eussent  jamais  pensé.  Ce  chas- 
teau est  au  sieur  de  Barlemont ,  gênerai  des  finances 
de  l'Empereur. 

Ceste  response  ouye ,  ce  prince  délibéra  de  les  aller 
veoir  de  plus  près,  et  de  loger  son  armée  ce  jour  à  une 
lieue  de  ce  chasteau ,  si  la  difficulté  des  lieux  ne  l'eust 
retardé  et  arresté  à  moitié  du  chemin,  pour  estre  en 
aucuns  endroits  tant  difficile  et  pierreux ,  qu'il  estoit 
impossible  que  les  hommes  ne  les  chevaux  s'y  peussent 
tenir  fermes;  en  autres  tant  estroits,  qu'estions  con- 
traincts  d'y  passer  à  la  file,  un  après  l'autre;  en  au- 
cuns tant  droits  et  difficiles,  que,  pour  y  monter, 
l'haleine  nous  y  failloit;  et  en  d'autres  estoient  les  des- 
centes si  droittes,  qu'il  y  falloit  devaller  pas  à  pas,  et 
encore  se  tenir  et  asseurer  bien  fort ,  si  on  ne  vouloit 
culbuter  la  teste  la  première.  Tellement  que  là  peu 
servoient  les  chevaux  à  charrier  l'artillerie  ,  y  estant 
beaucoup  plus  nécessaire  la  force  des  bras  pour  la  ma- 
nier et  conduire  plus  seurement.  Vray  est  que  par 
tout  estoit  mis  tant  bon  ordre,  qu'il  estoit  malaisé  que 
les  ennemis  y  eussent  sceu  donner  grand  destourbier 

n'y  empescheraent,  pour  estre  tous  les  chemins  garnis 
de  liarquebusiers,  de  dix  à  dix  pas,  à  l'escorte  de 
toute  la  suitte.  Ce  soir,  vingt-neufiesme  de  ce  mois,  ce 
prince  avec  toute  son  arme'e  campa  en  une  autre  val- 
le'e  encore  plus  estrange  que  la  première ,  appellée  le 
val  de  Suranda ,  auprès  le  rocher  oii  souloit  estre  le 
fort  de  Linchant,  maintenant  la  pluspart  ruine'  ;  au 
dessoubs  duquel,  et  le  long  de  ceste  valle'e,  decourt  une 
rivière  ou  plustot  torrent,  appelle  Semoys,  qui  vient 
devers  Bouillon,  et  se  va  rendre  dedans  la  Meuse  au 
dessus  de  Chasteau  Regnauld.  De  ce  lieu,  sur  le  vespre, 
envoya  le  sieur  de  Jamets  avec  un  re'giment  de  fante- 
rie  françoise,  et  artillerie  pour  battre  le  chasteau  d'Or- 
cimont  :  lequel,  sitost  qu'il  fut  salué  de  deux  coups  de 
canon,  ceux  de  dedans,  comme  bien  esbahis,  sans  con- 
clure autrement  de  se  vouloir  rendre,  ne  se  meirent 
en  défense  j  mais  le  chef  secrettement  serra  toutes  les 
clefs  et  par  une  secrette  poterne  qui  sortoit  dedans 
ceste  vallée ,  entre  ces  rochers ,  se  sauva  avec  douze  ou 
quinze  de  ses  plus  favoriz  soldats  ,  délaissant  les  autres 
pauvrets  bien  estonnez  et  douteux  de  ce  qu'avoient  à 
faire,  qui  toutefois  peu  après  se  rendirent  à  la  mercy 
du  prince,  et  furent  amenez  prisonniers. 

Quand  les  capitaines  des  autres  forts ,  le  long  de  nos 
brisées,  eurent  advertissement  que  pour  certain  ce 
prince  amenoit  avec  luy  artillerie ,  ce  qu'auparavant 
n'avoient  jamais  voulu  croire;  sans  se  mettre  en  devoir 
ne  de  luy  empescher  le  pas,  ne  de  luy  coupper  et 
rompre  les  chemins,  comme  ils  ont  de  coustume,  avec 
gros  arbre  abatuz,  abandonnans  leurs  forts,  munitions 
et  lieux  où  se  souloient  retirer  ,  s'enfuyrent  de  toutes 
parts.  Et,  estans  arrivez  à  Louette  la  grande,  où  estions 

venuz  loger  au  partir  du  val  de  Suranda ,  trouvasmes 
un  petit  fort,  appelle  Villarzy,  construit  de  terre  et 
de  bois,  vuide,  lequel  vingt-cinq  ou  trente  volleurs 
qui  estoient  dedans  avoient  quitté,  desquels  estoit 
capitaine  un  nommé  La  Losse,  natif  de  Mezieres,  qui, 
dès  son  jeune  aage,  avoit  esté  nourry  au  service  du  sei- 
gneur de  Lûmes,  et,  après  sa  mort,  tousjours  avoit  suivy 
le  party  de  son  maistre  ,  qui,  abandonnant  ainsi  ce 
fort  de  certaine  délibération,  meit  le  feu  par  toutes 
ses  maisons,  et  tout  le  surplus  du  village,  dont  furent 
délivrez  de  peine  noz  vastadours,  qui,  pour  ce  faire,  es- 
toient ordonnez.  Une  église  aussi  que  ces  Ardennois 
avoient  fortifiée,  appellée  le  fort  de  Jadines,  fut  trouvée 
ouverte  et  abandonnée,  qui  fut  de  mesme  sappée  et 
abbatuë,  fors  une  grosse  tour  quarrée,  de  laquelle  les 
quarres  et  liaisons  furent  rompues  au  picq,  et  escarte- 
lées  à  coups  de  canon ,  que  le  prince  en  passant  par 
devant  y  feit  tirer.  Les  villages  d'alentour,  assez  beaux 
veu  la  stérilité  du  pays,  furent  bruslez  et  destruicts. 
Et  pource  que  le  fort  de  Jadines  estoit  le  plus  domma- 
geable de  tous  les  autres  aux  François  leurs  voisins , 
les  gouverneurs  de  Mesieres  souvent  s'estoient  mis  à 
Fessay  de  le  prendre  et  forcer ,  et  peu  y  avoient  fait , 
et  n'avoit  on  eu  jamais  si  grand  moyen  de  l'exterminer 
du  tout  comme  à  ceste  dernière  fois.  On  peut  aisément 
croire  que  le  commun  populaire  ne  devoit  estre  as- 
seuré,  voyant  mesmement  les  soldats  et  ceux  qui  es- 
toient dedans  les  forts,  les  délaisser  avant  estre  assié- 
gez et  battus.  A  ceste  cause,  tout  le  remède  qu'ils  pou- 
voient  choisir,  estoit  de  se  retirer  et  cacher,  avec  le 
peu  de  meubles  et  bestail  que  ils  pouvoient  emmener, 
au  plus  profond  des  bois  et  forêts ,  et  dedans  les  creux 

des  montagnes  et  rochers ,  nonobstant  que  peu  se  sau- 
vassent, parce  que  noz  soldats,  poursuivans  la  proye  et 
butin,  se  mettoient  à  suyvre  leurs  trasses  à  cachettes, 
et  souvent  prenoient  quelques-uns  de  ceux  mesmes  du 
pays,  qui, pour  s'exempter  de  mort ,  leur  servoient  de 
guide.  Ainsi  estoit  rempli  nostre  camp  d'un  merveilleux 
nombre  de  mise'rables  captifs, hommes,  femmes  et  petits 
enfans,  esmouvans  un  chacun  à  grande  pitié  et  commi- 
sération ,  et  puis  asseurer  y  avoir  veu  donner  le  tau- 
rillon  pour  vingt  sols,  la  vache  pour  dix ,  et  la  beste  à 
laine  d'un  an  à  deux  pour  cinq  et  six. 

Le  pénultième  jour  de  juin,  ce  prince  campa  en  un 
assez  beau  village,  appelle  Valsimont,  au  fond  d'une 
valle'e   où    decourt    une    rivière   ou   torrent,   nomme' 
Vouye ,  qui  sort  des  montagnes ,  et  se  va  rendre  de- 
dans la  Meuse  près  de  là  ;  où  sitost  qu'il  fut  arrive' , 
envoya  le  herauld  Angoulesme    avec  son  trompette, 
pour  sommer  ce  chasteau  de  Beaurin,  es  confms  des 
Ardennes ,  et  sur  les  limites  du  pays  de  Lièges,  qui 
est  aussi  au  sieur  de  Barlemont,  bien  ayme'  et  chery 
de  l'Empereur.  En  ce  lieu  de  Valsimont ,  à  l'endroit 
des  ennemis  usa  d'une  autant  grande  humanité  qu'on 
pourroit  dire  d'un  prince   chrestien -,  car,  suivant   ce 
que  j'ay  dit,  luy  estant  fait  rapport  comme  noz  sol- 
dats avoient  amené  des  bois  grands  butins  avec  grand 
nombre  de  femmes  et  jeunes  fdles ,  sçachant  qu'en  ceste 
fureur  de  la  guerre   difficilement  se    pourroient-elles 
sauver  et  garentir  de  forces  et  ravissemens,  les   feit 
toutes  ramasser  et  reserrer,  avec  commandement ,  à 
peine  de  la  vie,  de  ne  leur  faire  aucune  force  ne  vio- 
lence, ains  de  les  ramener  toutes  en  un  certain  logis, 
où   ayant  d'une  libéralité  grande  et  digne  d'un  si  ver- 

tueux  et  magnanime  prince  usé  envers  les  soldats,  les 
feit  seurement  garder  jusques  au  lendemain,  que  tout 
le  camp  fut  party  de  là. 

Estant  de  retour,  le  herauld  Angoulesme  rapporta 
que  ceux  de  Beaurin  n'avoient  point  envie  de  se  rendre , 
au  moins  s'ils  ne  voy oient  le  canon  ;  parquoy ,  au  par- 
tir de  Valsiraont,  fut  pris  le  chemin  tirant  droit  ceste 
part,  et,  en  approchant,  ceux  qui  allèrent  au  devant 
pour  le  recognoistre  furent  receuz  avec  force  har- 
quebusades  à  croc,  et  coups  de  mousquets,  monstrans 
par  cela  se  sentir  mieux  muniz  que  depuis  ne  furent 
trouvez,  et  attendirent  que  quatre  canons  d'abordée 
leur  fussent  présentez,  prests  à  y  donner  le  feu.  De- 
puis, recognoissans  le  danger  auquel  estoient,  et  ad- 
vertis  que  s'ils  ne  se  rendoient  passeroient  au  fil  de 
l'espée,  et  ceux  qui  en  eschapperoient ,  par  la  main 
du  bourreau ,  après  avoir  quelque  peu  parlementé  et 
demandé  à  sortir  bagues  sauves ,  fmablement  furent 
réduits  à  ceste  extrémité  de  se  rendre  au  bon  plaisir 
et  miséricorde  du  prince  ;  lequel  feit  retenir  les  prin- 
cipaux d'eux  prisonniers ,  et  renvoya  les  autres  petits 
compagnons  un  baston  blanc  au  poing.  Le  capitaine  de 
ce  chasteau,  Jean  Colichart,  natif  de  Bains  en  Hen- 
nault,  fut  amené  prisonnier  avec  quarante  de  ses  plus 
apparents  joldats,  entre  lesquels  estoient  le  capitaine 
du  fort  de  Jadines,  nommé  le  grand  Gérard,  et  La 
Losse  ,  dont  j'ay  parlé  cy-devant ,  capitaine  de  Vil- 
larzy ,  qui  ne  fut  point  mis  à  rançon  ainsi  que  ses  com- 
pagnons ,  ains  renvoyé  peu  après  à  Mezieres,  pour, 
comme  je  a'oy,  estre  puny  comme  traistre.  M.  de  Ne- 
vers  logea  dedans  ce  chasteau  une  compagnie  de  gens 
de  pied  des  vieilles  enseignes,  et  cinquante  harquebu- 

siers  à  cheval.  Au  partir  de  ce  siège,  qui  peu  dura, 
chacun  commença  à  se  resjouir  de  sortir  de  ce  triste 
etfascheux  désert,  pour  entrer  au  pays  de  Lièges  plai- 
sant et  délectable,  prenans  la  descente  aux  ports  de 
Givets,  des  plus  beaux  qui  soyent  sur  toute  la  rivière 
de  Meuse,  et,  selon  mon  advis ,  des  plus  renommez. 
Mais,  avant  que  passer  oultre,  je  ne  veux  oublier 
comme ,  tant  pour  nous  rendre  facile  et  ouvert  le  navi- 
gage  de  ceste  rivière,  qui  descend  le  long  de  ce  pays 
de  Lièges  et  Braban,  que  pour  forcer  aucuns  petits 
chasteaux  et  forts  assis  le  long  du  rivage  de  ce  fleuve, 
on  avoit  laissé  le  capitaine  Salsede,  commissaire  gêne- 
rai de  tous  les  vivres  et  munitions,  avec  six  com- 
pagnies de  fanterie  françoise  et  deux  canons  ;  au- 
quel, après  avoir  pris  par  force  le  chasteau  de  Fu- 
ment appartenant  au  duc  d'Ascot,  celuy  de  Hierge, 
qui  est  au  sieur  de  Barlemont,  fut  quilte'  et  aban- 
donné. 

Et  pource  que,  pour  ne  rendre  aucunement  con- 
fuse mon  histoire,  ne  pouvant  entremesler  toutes  cho- 
ses les  unes  avec  les  autres,  j'ay  laissé  cy  dessus  à 
dire  ce  que  les  deux  armées  du  prince  de  La  Roche- 
Suryon  et  de  M.  le  connestable  pour  lors  faisoient 
es  parties  de  Picardie  et  devers  Mariembourg.  Après 
avoir  au  long  narré  les  mémorables  et  victorieux  faits 
du  duc  de  Nevers,  je  reprendray  le  discours  et  hautes 
entreprises  de  ces  deux  armées,  soubs  lesquelles  tous 
les  pais  de  l'ennemy  se  plioientj  car  le  prince  de  La 
Roche  Suryon,  avec  sa  petite  armée  bien  fournie  de 
vaillans  soldats,  faisoit  trembler  non  seulement  les 
plus  fortes  villes,  ains  toute  la  Flandre,  sans  qu'elle 
osast  dresser  amas  et  mettre  sus  gens  de  guerre  pour 

empesclier  qu'il  ne  bi  uslast  et  i  uinast  la  plus  grande 
partie  de  l'Artois  et  lieux  circonvoisins. 

M.  le  connestable,  ainsi  que  j'ay  desjà  dit,  selon  le 
commun  bruit  (bien  toutefois  qu'autre  fust  sa  délibé- 
ration), estoit  sur  le  chemin  d'aller  assiéger  Avanes, 
quand  la  cavallerie  légère  avoit  ja  plus  d'une  fois  es- 
carmouche au  devant,  comme  si  on  l'eust  voulu  re- 
cognoistre,  qui  l'asseuroit  tellement  devoir  estre  as- 
siégée ,  qu'elle   s'estoit  renforcée   de  garnison    et   de 
toutes    munitions,  demeurant  Mariembourg  avec  sa 
seulle  garnison  ordinaire,  encore  bien  petite.  Or  es- 
toient  les  choses  conduites  tant  secrettement  et  de  si 
longue   main,  qu'estant  mondit  sieur  le  connestable 
adverty  du  petit  nombre  de  soldats  qui  estoit  dedans 
ceste  ville  plus  forte  que  l'autre ,  et  de  plus  grande 
importance,  sans  faire  bruit,  et  le  plus  couveitement 
que  fut  possible,  feit  partir  M.  le  mareschal  de  Sainct- 
André   avec   les  Suisses  et  quelques  compagnies  de 
gens  de  pied  françoises,  environ  deux  ou  trois  mille 
chevaux  et  la  pluspart  de  l'artillerie  ;  lequel   feit  si 
bonne  diligence,  ayant  toute  la  nuict  fait  esplaner  et 
délivrer  (0  les  chemins  et  traverses  des  bois  que  les  en- 
nemis avoient  haie  (2)  et  empesché,  que  le  matin,  vingl- 
troisiesme  de  juin,  environ  les  dix  heures,  se  trouva 
avec  toutes  ses    troupes    devant   Mariembourg;  donc 
furent  ceux  de  là  dedans  soudainement  fort  estonnez, 
et  plus  encore  la  nuict  d'après,  ayant  esté   advertis 
comme  le  secours  qu'ils  attendoient  avoit  esté  repoulsé, 
et  n'y  avoit  ordre  ne  moyen  que  plus  y  peust  entrer. 
Neantmoins,  pour  se  desmonstrer  plus  asseurez  qu'ils 
n'estoient,  tiroient  infinité  de  canonnades  sur  noz  gens; 

(0   /)c//t7-er  .- ouvrir. — {-)  Haie     tVrmr. 

les  [uelles  toutefois  ne  les  penrent  retarder  de  commen- 
cer avec  promptitude  les  approcheset  tranchées.  Le  len- 
demain, estant  M.  le  connestable  arrivé  avec  le  reste  de 
l'armée,  voyant  le  bon  commencement  de  ce  siège, 
pour  l'acheminer  à  meilleure  fin  feit  tousjours  et  avec 
telle  diligence  continuer  les  approches,  que  le  troi- 
siesme  jour  de  ce  siège,  ayant  fait  tirer  cinq  ou  six 
voilées  d'artillerie  pour  rompre  seulement  les  défenses, 
fut  requis  à  parlementer  par  les  assiégez  ;  et,  après  plu- 
sieurs de  leurs  articles  refusez ,  enfin  condescendirent 
à  rendre  la  place  au  Roy,  vies  et  bagues  sauves,  fors 
les  armes,  munitions  et  artillerie;  et  demeureroit  le 
sieur  de  Rinsard,  gouverneur  de  laditte  ville,  prison- 
nier avec  les  capitaines  et  principaux  d'icelle  ;  laquelle, 
remplie  de  toutes  munitions  de  prix  inestimable,  fut 
ainsi  rendue  le  vingt-huitiesme  de  juin  mil  cinq  cens 
cinquante-quatre. 

Dont  le  Roy  très-aise ,  peu  après  partit  d'auprès  de 
Laon,  et  en  ce  lieu  vint  retrouver  son  armée  le  dernier 
jour  de  ce  mois,  laquelle,  en  signe  de  resjouyssance, 
à  son  arrivée  fut  mise  en  ordonnance  de  bataille ,  et 
toute  l'artillerie  deschargée,  rendant  un  merveilleux 
bruit  et  retentissement  dedans  les  bois  et  rochers  des 
Ardennes,  et  donnoi::  advertissement  aux  autres  villes 
impériales  de  la  reddition  de  ceste  ville,  qui,  pour 
estre  le  fort  rempart  de  tout  ce  païs,  avoit  esté  pour 
les  François  merveilleusement  fortifiée.  Autrefois,  où 
elle  est  maintenant  construite,  estoit  un  petit  village 
(  selon  qu'aucuns  prisonniers  me  l'ont  raconté)  où  es- 
toient  adressées  les  assemblées  de  la  grosse  chasse,  en 
quoy  la  royne  Marie  prenoit  singulier  plaisir  ;  mais, 
pource  qu'elle  trouva  l'assiette  de  ce  lieu  fort  delec- 

table  et  accommodée,  print  affection  d'y  e'difier  ceste 
nouvelle  ville,  et  n'espargna  chose  aucune  pour  la 
beauté  et  fortification  d'icelle  5  ce  qu'eust  fait  davan- 
tage, si  le  Roy  ne  l'eust  prise  et  soubmise  à  son  obéis- 
sance ;  lequel  a  proposé  non  seulement  parachever  ce 
qui  n'est  encore  parfait,  ains  de  la  mieux  munir  et 
remparer  es  lieux  et  endroits  où  la  Roy  ne  n'avoit  eu  le 
temps  de  le  pouvoir  faire,  estant  ja  changé  le  nom  de 
Mariembourg  en  Henriembourg  (0.  Or,  pour  rendre 
le  chemin  de  là  plus  facile  et  descouvert  jusques  à  la 
petite  ville  de  Maubert  Fontaine,  qui  en  est  la  plus 
prochaine ,  on  feit  fortifier  un  petit  village  appelle 
Rocroy,  dedans  lequel  on  logea  le  capitaine  La  Lande 
avec  son  enseigne  de  trois  cens  hommes  de  pied,  de- 
meurant dans  Mariemljourgle  capitaine  Breul,  de  Bre- 
tagne avec  trois  compagnies  françoises.  Peu  de  temps 
après  y  fut  renvoyé  de  Disnan  le  seigneur  de  Gonnor, 
auparavant  gouverneur  de  Metz ,  qui  receut  l'ordre 
du  Roy  pour  résider  lieutenant  gênerai  dedans  ladite 
ville  de  Mariembourg. 

Puisque  j'ay  descrit  à  la  vérité  les  choses  comme  elles 
se  sont  passées  entre  ces  deux  armées,  je  retourneray 
à  celle  du  duc  de  Nevers  ;  lequel  au  sortir  des  Arden- 
nés,  peu  après  la  prise  du  chasteau  de  Beaurin ,  avoit 
envoyé  le  herauld  Angoulesme  avec  son  trompette , 
pour  sommer  le  chasteau  et  ville  de  Disnan  ,  et  sçavoir 
de  ceux  qui  estoient  dedans  s'ils  déliberoient  de  con- 
tinuer en  leur  neutralité  accordée  au  pays  de  Lièges , 
ou  s'ils  vouloient  tenir  fort,  pour  et  au  nom  de  qui,  ou 
de  l'Empereur  ou  de  leur  evesque,  ausquels,  au  lieu 

(0  En  Henriembourg.  Ce  nom  ne  demeura  poinl,  parce  que  la 
ville  cessa  bientôt  d'être  au  pouvoir  des  Français. 

de  rendre  quelque  honneste  response,  s'oublians,  fei- 
rent  une  injure  que,  pour  l'indignité  d'icelle,  je  ne 
veux  passer  soubs  silence.  C'est  qu'ils  leur  dii-ent  que 
s'ils  tenoient  les  cueurs  et  foyes  du  Roy  et  de  M.  de 
Nevers ,  ils  en  feroient  une  fricassée  pour  en  manger  à 
leur  desjeuner  ;  et,  non  contens  encore  d'avoir  esté  si 
fols  et  si  téméraires,  lascherent  sur  eux  plusieurs  coups 
d'harquebuses,  crians  après,  et  les  appellans  traistres, 
estimans  par  tels  fols  propos  s'estre  bien  vengez  :  ce 
qu'à  bon  droit  leur  tourna  à  grand  opprobre  et  con- 
fusion ,  nonobstant  qu'estant  réduits  à  la  puissance  du 
Roy  (tant  fut  grande  son  humanité)  ne  receurent  le 
chastiment  et  punition  qu'ils  avoient  mérité. 

Le  duc  de  Nevers  estant  le  dimanche,  premier  jour 
de  juillet,  avec  son  armée  ,  descendu  aux  ports  de  Gi- 
vetz,  trouva  que  le  chasteau  d'Agimont,  qui  est  deçà 
Meuse,  à  un  quart  de  lieue  de  l'autre  Givetz  ,  n'estoit 
encore  rendu,  bien  qu'il  eust  esté  sommé;  et  poiirce 
qu'il  avoit  si  sagement  et  avec  si  bonne  police  advisé  à 
noz  vivres,  qu'ils  ne  nous  estoient  faillis  es  plus  grands 
et  aspres  déserts  de  toutes  les  Ardennes ,  et  que  lors  se 
trouva  sans  nul  rafraischissement  desdits  vivres  pour 
ses  soldats,  n'estant  encore  nouvelle  du  capitaine  Saî- 
sede,  commença  grandement  à  se  fascher,  de  peur 
que  par  ce  default  les  ennemis  se  peussent  tant  plustost 
renforcer  devant  nous,  et  interrompre  nostre  entre- 
prise. Neantmoins  ce  jour  mesme  feit  passer  l'eaue  à  un 
nombre  de  cavallerie  légère  avec  certaines  compagnies 
de  gens  de  pied,  pour  envelopper  et  enclorre  ce  chas- 
teau, attendant  l'armée  du  Roy  qui  marchoit  de  Ma- 
riembourg  pour  se  venir  joindre  là. 

Lelundy  ensuyvant,  ainsi  que  l'avant-garde  de  l'ar- 

méeduRoy  arriva  près  dece  cliasleau,  les  gens  de  pied 
feirent  semblant  de  se  mettre  en  devoir  de  le  vouloir  es- 
clieller  et  donner  assault,  qui  toutesfois  tourna  à  bon 
escient  \  car  noz  soldats  entrèrent  en  jeu  si  avant  et  fu- 
rieusemant,  que  ceux  de  là-dedans  ne  peurent  longue- 
ment soustenir  leur  eflort ,  de  sorte  qu'ils  furent  con- 
traints quitter  et  abandonner  les  de'fenses  et  leur  donner 
ouverture;  dont  estans  entrez  de  chaude  cole,  feirent 
passer  au  tranchant  de  leurs  espées  tous  ceux  qui  vou- 
lurent faire  résistance,  quin'estoient  en  grand  nombre, 
ne  gens  d'authorité,  et  furent  faits  pris  onniers  le  capi- 
taine du  chasteau,  Evrard  de  La  Marche,  fils  naturel  du 
comte  de  Rochefort,  père  de  celuy  qui  vit  à  présent , 
seigneur  de  ceste  place,  et  la  pluspart  des  autres  pau- 
vres soldats  renvoyez.  Ainsi  fut  surpris  et  forcé  ce  chas- 
teau, sans  avoir  ouy  le  canon,  et  tout  le  butin  pillé  et 
saccagé. 

Le  mardy,  lendemain  de  la  prise  de  ce  chasteau  , 
toute  l'armée  du  Roy  se  trouva  assemblée  à  Givetz 
deçà,  et  campa  la  pluspart  entre  le  bourg  et  le  chas- 
teau, en  une  longue  et  spatieuse  plaine.  Et  nonobs- 
tant que  ceste  grosse  rivière  feist  une  séparation  entre 
noz  deux  armées,  si  est-ce  que  continuellement  les 
parents,  amis,  voisins  et  compagnons  la  traversoient 
tous  les  jours  pour  s'entrevoir  et  festoyer  les  uns  les 
autres.  Le  Roy  mesme,  meu  du  bon  rapport  que  Ton 
luy  avoit  fait  de  nostre  armée  ,  la  passa ,  pour  la  veoir 
en  bataille ,  le  mercredy  sixième  de  ce  mois ,  et  la 
trouva  en  fort  bon  ordre  et  equippage ,  dont  se  con- 
tenta merveilleusement. 

Or  ne  restoit  plus  qu'un  petit  fort ,  appelle  le  chas- 
teau Thierry  (  qui  est  au  baiUif  de  Namur) ,  que  tout 

ce  qui  estoit  à  l'entour  de  nous  ne  fust  soubmis  à  To- 
béissance  du  Roy  :  pourtant  ce  mesme  jour  y  fut  en- 
voyé un  régiment  de  gens  de  pied  françois,  avec  artil- 
lerie et  quelques  compagnies  de  gens  à  cheval.  Mais 
ceux  qui  le  gardoient /ayant  sceu  le  traittement  qu'on 
avoit  fait  à  ceux  d'Agimont,  sans  attendre  leur  venue, 
quittèrent  la  place  de  bonne  heure.  Ainsi  fut  trouvé  ce 
chasteau  ouvert  et  abandonné,  au  demeurantremplydes 
plus  beaux  meubles  qu'est  possible,  et  grande  quantité 
de  tous  grains,  et  croy  que  tout  cela  n'y  demeura 
pas. 

Les  deux  armées  séjournèrent  aux  deux  Givetz  six 
jours  entiers,  et  le  septies.ue  en  deslogerent.  Celle  du 
Roy  suyvit  le  chemin  deçà  Meuse ,  et  celle  de  M.  de 
Nevers,  pour  la  difficulté  des  chemins,  ce  soir  campa 
en  une  vallée  à  deux  lieues  près  de  Disnan,  au  dessus 
de  laquelle  estoit  un  petit  chasteau  appelle  Valvin, 
qui  fut  trouvé  ouvert,  où  ce  soir  il  coucha  en  la  basse 
court.  Le  lendemain,  jour  de  dimanche,  toutes  les  deux 
armées  arrivèrent  à  l'entour  des  villes  et  chasteau  de 
Disnan  et  Bovines.    Soudain    que   celle  du   Roy    fut 
près  de    Bovines,  fut  assise  et  afutée   l'artillerie  au 
plus  haut  d'un  cavin  ,  dedans  lequel  passe  le  grand 
chemin  qui  monte  en  la  plaine  au  dessus,  et  ladite 
ville  furieusement  canonnée  j  usques  à  trois  heures  après 
midy,  qu'estant  la  bresche  faite  à  un  portail  et  dedans 
une  tour,  fut  donné  quant  et  quant  l'assault ,  et  em- 
portée avec  petite  résistance,  estant  seulement  défen- 
due par  ceux  de  la  ville  mesme,  ausquels  en  print  mal, 
et  en  fut  fait  d'une  première  furie  grand  carnage.  Au- 
cuns d'iceux,  se  pensans  sauver,  se  jetterent  à  la  mercy 
de  l'eau  ,  toutefois  pour  cela  ne  se  peurent  exempter 

de  mort,  estant  tuez  la  plus  grande  part,  à  coups  d'har- 
quebuses,  en  se  plongeans  dans  le  profond  de  Teauë; 
les  autres,  encore  que  ils  eussent  traversé  ceste  rivière, 
et  prins  prisonniers  par  les  François,  furent  depuis 
penduz  et  estranglez  pour  avoir  témérairement  résisté 
et  tenu  fort  contre  la  puissance  du  Roy.  Vray  est 
qu'en  recognoissance  de  la  bonne  guerre  que  les  Es- 
pagnols avoient  faite  aux  François  à  la  prinse  de  Tlie- 
rouenne,  le  Roy  pardonna  et  sauva  la  vie  à  certain 
nombre  d'eux  qui  s'estoient  retirez  dans  la  grosse  tour 
qui  est  au  dessus  de  ladite  ville  ',  et,  usant  de  son  hu- 
manité accoustumée,  feit  sauver  les  filles  et  petits  en- 
fans,  etleur  donna  pour  les  conduire  un  herauld  d'armes 
et  un  trompette. 

Ce  matin  que  M.  de  Nevers  arriva  auprès  du  chas- 
teau  de  Disnan,  voulant  luy-mesme,  avec  le  sieur  de 
Jametz,  de  plus  près  l'aller  recognoistre,  fut  occis 
d'une  harquebusade  à  croc ,  tout  joignant  de  sa  per- 
sonne, le  cheval  dudit  sieur  de  Jametz  :  luy  estant  par 
cela  donné  advertissement  que  tels  grands  princes  et 
chefs  d'armées  ne  se  doivent  si  hazardeusement  expo- 
ser à  tels  périls.  Pour  ce  jour  toutefois  ne  fut  commencé 
la  batterie  ,  à  cause  qu'on  n'avoit  amené  l'artillerie  as- 
sez à  temps,  et  seulement  tout  le  reste  du  jour  furent 
tirez  plusieurs  coups  de  canon  pour  commencer  à 
rompre  les  défenses  et  aucuns  gabions  qui  estoient  sur 
le  portail,  et  à  une  petite  tour  ronde  assise  au  dessus 
de  la  ville,  qui  nous  endommageoit  fort  en  nostre  quar- 
tier. Et  toute  ceste  nuict  fut  mise  extrême  diligence  à 
faire  les  approches  et  tranchées,  non  sans  grand  dan- 
ger, pour  les  innumerables  coups  d'artillerie  et  har- 
quebusades  à  croc   qui  furent  tirées  du  chasteau ,  sans 


DE  FRANÇOIS  DE  RABUTIN.     [l554]  1^1 

meurtre  et  perte  d'autres  personnes  que  des  miséra- 
bles vastadours. 

Le  lendemain  au  poinct  du  jour,  ce  chasteau  fut  sa- 
lue de  trente  grosses  pièces  d'artillerie,  quinze  de  nostre 
costé  et  autant  de  celuy  du  Roy,  de  l'autre  part  de  la 
rivière,  qui  donnoient  lé  long  du  creux  et  dedans  le 
chasteau ,  dont  fut  perce'e  à  jour  la  muraille  de  bricque 
la  plus  haulte.  On  battoit  aussi  en  flanc  une  grosse 
tour  ronde  au  coing  d'un  corps  de  logis  qui  regardoit 
devers  septentrion.  Du  costé  de  M.  de  Nevers,  on  bat- 
toit  une  autre  grosse  tour  ronde  assise  au  bout  de  ce 
mesme  logis,  tenant  au  boulevert  du  portail;  et  con- 
tinua sans  cesse  ,  le  jour  et  la  nuict ,  ce  merveilleux 
tonnere,  jusques  au  mardy  environ  les  trois  heures 
après  midy,  que  furent  fracasse'es  et  démolies  ces  deux 
tours,  et  bresche  faite  au  bout  du  dessus  de  ce  logis, 
longue  environ  dix  pas,  toutefois  encore  malaisée  à  y 
monter  pource  que  le  canon  ne  pouvoit  prendre  au 
pied  de  la  muraille,  estant  roche  vive  ;  aussi  il  y  fal- 
loit  gravir  le  hault  d'une  picque,  et  estoit  la  montée  en- 
core glissante  et  peu  ferme  soubz  les  pieds,  à  raison 
de  la  terre  et  du  ciment  qui  découloit  continuelle- 
ment dessus.  Ce  nonobstant,  dès  l'heure  mesme,  fut 
résolu  de  donner  l'assault,  et  amena  M.  l'Admirai  les 
compagnies  françoises  ordonnées  pour  ce  faire,  jus- 
ques au  pied  de  la  bresche;  les  priant  et  admonestant, 
avec  honnestes  et  gracieuses  remonstrances,  de  se  sou- 
venir de  la  grandeur  de  la  nation  françoise,  et  du  de- 
voir auquel  estoient  obligez  pour  la  foy  et  asseurance 
que  le  Roy  avoit  en  eux.  Ces  propos  finis,  quelques 
capitaines,  suyvis  de  leurs  plus  vaillans  soldats,  s'a- 
cheminèrent et  advancerent  pour  y  monter,  et  fut  le 
3i.  17 

capitaine  Maugeron  des  premiers  :  parquoy  les  en- 
nemis, le  pensans  suivy  de  près,  et  que  les  François, 
la  teste  baisse'e,  s'yroient  eux-mesmes  enfourner  là  de- 
dans, donnèrent  feu  à  une  traine'e  qu'ils  avoient  appa- 
reillé d'entre'e-,  laquelle  estainte,  si  noz  soldats,  pour- 
suyvans  leur  entreprise,  ainsi  que  ceux  qui  estoient 
dedans,  ont  depuis  confessé,  eussent  fait  effort  d'y  en- 
trer, les  ennemis  ne  pouvoient  plus  tenir  qu'ils  ne  les 
eussent  emportez,  estant  desjà  tant  rompuz  et  endom- 
magez des  abatis  et  froissemens  de   la  muraille   que 
faisoit  l'artillerie  tomber  sur  eux,  qu'ils  ne  pouvoient 
plus  durer.  Mais  si  aucuns  feirent  bien  leur  devoir,  il 
y  en  eut  d'autres  qui  s'y  portèrent  froidement,  qui  ont 
laissé  une  fort  mauvaise  opinion  d'eux.  Le  capitaine 
Sarragosse,  porteur  d'enseigne  coronelle,  y  alla  fort 
bravement,  et  fut  blessé  :  aussi  feirent  les  capitaines 
Gourdes,  La  Molle  et  Le  Fort ,  duquel  le  portenseigne, 
nommé  Le  Basque,  y  fut  tué  et  renversé  du  hault  en 
bas,  et  son  enseigne  relevée  par  trois  fois,  estans  tous- 
jours  abbatuz  ceux  qui  la  relevoient,  tant  qu'elle  de- 
meura au  poing  d'un  soldat  gascon  appelle  Fougasset. 
M.  l'Admirai,  gênerai  de  toute  la  fanterie  françoise, 
voyant  ses  soldats  ainsi  refroidiz,  pour  leur  donner 
cueur,  commença  un  peu  plus  sévèrement  à  les  exhor- 
ter, leur  monstrant  qu'en  la  présence  du  Roy,  s'ils  ne 
faisoient  preuve  de  leur  magnanimité  et  hardiesse,  la 
bonne  réputation  qu'ils  avoient  par  c'y  devant  acquise, 
leur  tourneroit  à  un  très-grand  reproche  et  infamie 
perpétuelle.  Ce  disant,  luy  mesme,  le  premier,  com- 
mença de  monter  encore  pour  plus  les  encourager;  un 
grand  seigneur ,  nommé  le  sieur  de  Montpesat  (  bien 
qu'il  neust  aucune  charge  en  leurs  bandes),  empoi- 

§na  une  de  leurs  enseignes,  et  bravement  devant  tous 
eux  la  porta  jusques  tout  au  dessus,  où  se  meit  à 
couvert  derrière  aucuns  quartiers  et  ruines  de  la  mu- 
raille tombée,  les  appellant,  et  leur  faisant  signal  avec 
l'enseigne  de  le  vouloir  suyvre,  et  aller  après  luy.  Ce 
neantmoins  ne  fut  onc  possible  qu'ils  reprinssent  cou- 
rage;  dont  aucuns  capitaines  auparavant  bien  estimez 
tombèrent  en  fort  mauvaise  estimation.  Etpource  que 
la  nuict  s'approchoit,  fut  sonne'e  la  retraite. 

Ce  jour,  ceux  de  la  ville  de  Disnan,  qui  est  au  des- 
soubs  du  chasteau  sur  la  rivière,  se  vindrent  rendre  à 
la  mercy  et  miséricorde  du  Roy,  entre  les  mains  de 
M.  de  Nevers,  qui,  oubliant  leurs  folles  et  téméraires 
paroles,  humainement  les  receut,  et  asseura d'avoir  la 
la  vie  sauve,  et  que  leur  ville  ne  seroit  point  bruslée. 
Pour  ce  y  furent  envoyez  les  capitaines  Duras  et  Boisse' 
avec  leurs  compagnies  de  fanterie  françoise.  .Alais  Dieu' 
ne  voulant  qu'aucun  péché  demeure  impuny ,  bien' 
qu'aucunefois  la  punition  soit  différée,  encore  que  ces 
compagnies  y  fussent  logées  pour  leur  asseurance  et 
sauveté,  ne  les  peurenL  garantir  et  exempter  qu'ils 
ne  fussent  saccagez.  Car  les  Allemans  nouveaux  de 
nostre  camp,  cuidans  que  ces  compagnies  y  fussent 
entrées  pour  seules  en  avoir  le  sac,  y  devallerent  à  la 
foulle;  et,  après  avoir  enfoncé  les  portes  avec  haches 
coignées  et  grosses  solives,  les  uns  y  entrèrent  par 
ceste  ouverture;  les  autres,  qui  n'eurent  patience  d'at- 
tendre, grimpèrent  et  eschellerent  les  murailles,  se 
lanceans  dedans  par  divers  endroits,  où  ils  feirent'un 
merveilleux  mesnage  ;  et,  non  encore  contens,  ayans 
esté  advertis  que  dedans  la  grande  église  on  avoit 
fait  retirer  toutes  les  femmes,  filles  et  jeunes  enfans. 

avec  aucuns  citoyens,  à  tourbes  s'amassèrent  là  de- 
vant, et,  après  avoir,  par  grande  violence ,  abbatu  les 
portes  et  entrées  de  ce  temple  (quelque  résistance  que 
feissent  aucuns  François  qui  estoient  là  dedans),  ra- 
virent et  entrainerent  maints  hommes,  femmes,  fdles 
et  jeunes  enfans  ;  et  fut,  pour  cette  cause,  suscitée  une 
cruelle  mesle'e  d'eux  et  des  François  qui  les  en  vou- 
loient  dejetter,  qui  dura  toute  la  nuict  et  jusques  au 
lendemain  matin,  que  le  Roy  y  envoya  expre'ssement 
pour  appaiser  ce  mutinement.  Et  depuis,  par  toute 
son  armée  feit  crier,  à  peine  de  la  vie,  que  chacun 
eust  à  rendre  toutes  les  femmes  de  Disnan  ,  comme  de 
plusieurs  fut  fait,  lesquelles  feit  nourrir,  jusques  à  son 
partement  de  là,  de  ses  munitions,  jaçoit  que  nos  sol- 
dats en  eussent  grande  nécessité. 

Après  que  les  François  furent  retirez  de  Tassault^ 
notre  artillerie  recommença  à  battre  ce  chasteau  ,  et 
continua  la  batterie  toute  la  nuict ,  cependant  qu'on 
cherchoit  autre  moyen  de  l'avoir,  et  faisoit  on,  ainsi 
qu'on  m'a  dit,  saper  le  pied  de  la  muraille  à  l'endroit 
de  la  brèche,  pour  la  rendre  tant  plus  facile  et  aisée 
à  monter:  toutefois  le  jour  treizième  de  juillet,  envi- 
ron les  sept  heures  du  matin,  ceux  de  dedans  s'offri- 
rent à  parlementer,  et,  estans  receuz  à  cela,  sortirent 
premièrement  le  seigneur  de  Floyon,  gouverneur  de 
ce  chasteau,  et  un  capitaine  d'Allemans  nommé  Ha- 
mol,  qui  furent  conduits  à  la  tante  de  M.  de  Nevers, 
auquel  ayant  proposé  leurs  articles,  et  leur  estant  ré- 
solument refusé  d'emmener  armes,  artillerie  et  en- 
seignes, accorda  qu'ils  sortiroient  avec  l'espée ,  la 
dague,  et  quelques  autres  menues  bagues.  Depuis,  le 
seigneur  Julian,  capitaine  des  Espagnols,  qui  pour  gar- 

der  l'authorité,  de  laqueUe  ceste  nation  se  préfère  à 
toutes  les  autres  au  faict  des  armes,  requeroit  avec 
grandes  remonstrances  que  luy  et  ses  gens  en  sortis- 
sent avec  les  armes,  ce  que  toutefois  M.  le  connestable 
ne   luy  voulut   onc  accorder,  neantmoins   qu'en  sa 
charge  il  s'oublia  grandement^  car  cependant  que  plu- 
sieurs princes  et  grands  seigneurs  s'arraisonnoient  sur 
ce  faict  et  mettoient  en  divers  autres  propos,  on  en^ 
voya  secrettement  les  seigneurs  de  Bourdillon  et  de 
Rabaudanges,  pour  sçavoir  et  conclure  avec  les  Espa-- 
gnols  s'ils  en  vouloient  sortir  àla  condition  des  autres; 
à  quoy  ils  consentirent  très-volontiers,  ne  demandans 
qu'estre  mis  en  liberté  :  par  quoy,  estant  apportée   à 
M.  le  connestable  leur  capitulation  signée  et  accordée, 
fut  monstrée au  seigneur  Julian,  qui,  à  la  façon  espa- 
gnolle,  faisant  grandes  exclamations,  disoit',  comme 
l'un  des  premiers  et  principaux  de  tous,  n'y  point 
consentir   ne  l'approuver  ,  et  requeroit  avec  grande 
importunité  qu'il  fust  remené  audit  chasteau;  lequel 
il  vouloit   garder    avec  ses  seules  compagnies   espa=^ 
gnolles,  ce  que  de  grâce  luy  fut  ottroyé,  avec  protes- 
tation que  s'il  estoit  pris  de  force,  n'esperast  moins 
que  d'estre  pendu  le  premier  à  la  porte  3  dont  fut  tout 
à  loisir  modérée  sa  cholere,  ayant  occasion  de  penser 
plustost  au    danger  auquel  estoit    qu'à   se  renfermer 
avec  ses  soldats,  qui  ne  demandoient  que  sortir  de  ce 
lieu,  ainsi  que  feirent  les  uns  après  les  autres,  le  Roy 
tousjours  présent ,  qui  en  avoit  grande  commisération, 
estanslapluspart  tant  deffaits  et  exténuez,  qu'ils  sem- 
bloient  corps  desenterrez,  ou  images  de  morts.  Neant- 
moins qu'avec  eux  emportèrent  ce  loz,  d'estre  autant 
vaillans  hommes  qu'on  en  eust  sceu   eslire;  desquels 

le  nombre  je  ne  le  puis  asseurer;  vray  est  que,  lors 
qu'ils  sortirent,  faisoient  monstre  d'environ  huict  cens 
hommes  de  toute  sorte,  et  eux-mesmes  ont  confesse' 
qu'uns  et  autres  en  estoient  morts  là  dedans,  environ 
huict-vingts  ou  deux  cens.  La  compagnie  de  M.  de 
Tavannes  fut  ordonne'e  pour  les  conduire  en  seurete' 
sur  le  chemin  de  Namur,  et  fut  ce  capitaine  Julian 
retenu  prisonnier  ,  non  -  seulement  pour  la  res- 
ponse  qu'il  avoit  faite,  mais  pour  autre  plus  grande 
occasion. 

Ce  chasteau  est  nombre  pour  estre  entre  les  plus 
fortes  et  belles  maisons  de  l'evescbé  de  Lièges,  que 
Evrard,  evesque  de  la  maison  de  La  Marche,  oncle 
du  sieur  de  Jametz,  à  présent  vivant,  redifia  sur  les 
anciennes  ruines,  plus  excellent  et  fort  que  n'avoit 
onc  esté  ensemble  plusieurs  autres,  comme  Hue,  Fran- 
chemont ,  Stoquehan  ,  Bouillon  et  Floranges.  Il  est 
situé  sur  un  gros  roclier,  qui  peult  avoir  de  tour  et 
circonférence  environ  quatre  cens  pas,  sortant  de  la 
coste  d'une  montaigne  de  longue  estendue,  sur  la  ri- 
vière de  Meuse,  en  forme  d'ovalle  ou  barlongue,  inac- 
cessible par  deux  endroits,  du  costé  de  la  ville  et  de 
la  rivieie,  fort  malaisé  aussi  du  costé  où  fut  faite  la 
brèche.  3ur  les  deux  fronts  sont  deux  bouleverts  en 
demy  cercles,  ou,  comme  on  dit  à  présent,  en  fers  de 
cheval  :  l'un  regarde  et  défend  toute  la  plaine  de  ceste 
montagne,  servant  de  plate  forme;  l'autre,  dessus  la 
ville  et  la  rivière,  est  presque  semblable,  sinon  qu'il 
n'est  du  tout  si  hault,  et  le  dessus  est  fait  de  bricque, 
sans  estre  en  rien  remparé.  Dedans  ce  chasteau  est  une 
court  quarrée  d'environ  quarante  pas  de  diamètre  et 
d'estendue,  environnée  de  trois  grands  corps  de  mai- 

sons  de  belle  structure  et  fabrique,  soustenuz  par  le 
bas  de  grosses  colonnes,  la  pluspart  doriques,  d'une 
pierre  fort  dure,  ressemblante  le  marbre  noir,  ma- 
dre'e  de  taches  blanches  et  grises  5  de  laquelle  aussi 
tous  les  fondemens  sont  faits,  et  le  dessus  de  bricque. 
Au  dessoubs  est  environné  de  belles  et  spacieuses  ga- 
leries et  promenoirs;  dessus  y  a  plusieurs  grandes 
salles  propres  et  merveilleusement  bien  accommode'es 
de  chambres  et  d'une  triomphante  chapelle,  qui  prend 
la  clarté  devers  la  ville.  Au  dehors  vers  septentrion , 
tenoient  ces  deux  tours  rondes,  qui  furent  à  coups  d'ar- 
tillerie démolies  et  ruinées  jusques  aux  fondemens, 
et  au  bas  y  avoit  une  courtine  ou  faulse  braye,  flan- 
quée de  torrions  ,  qui  fut  presque  toute  sapée  et 
abbatue.  A  la  racine  de  ce  gros  rocher,  le  long  de  la 
rivière,  est  la  ville  bien  bastie  et  ornée  d'édifices,  d'as- 
siete  propre  pour  y  amener  toute  sorte  de  marchan- 
dises, mesmement  cuivre,  airain,  et  toute  fonte  de 
rosette.  De  l'autre  part  de  la  rivière,  l'espace,  d'environ 
deux  cens  pas,  est  la  ville  de  Bovines,  qui  n'est  de 
beaucoup  moindre  que  Disnan,  de  la  comté  de  Na- 
mur,  et  se  trouve  qu'anciennement  ces  deux  villes  se 
faisoient  la  guerre  guerroyable;  celle  de  Disnan  tenant 
le  party  de  La  Marche,  qui  estoit  pour  France,  et  celle 
de  Bovines  celuy  de  Bourgongne. 

Je  ne  me  puis  tenir  de  dire  et  plaindre  le  tort  que 
ceste  ville  de  Disnan,  neutre  avec  tout  le  pays  de 
Lièges,  s'est  fait  délaissant  sa  neutralité  pour,  à  l'ap- 
pétit et  instigation  de  leur  evesque,  oncle  de  l'Empe- 
reur, s'assujettir  à  un  particulier,  qui,  ainsi  qu'on  dit, 
par  violence  et  par  tyrannie,  a  usurpé  l'evesché  de 
Lièges  à  rah])é  de  Beaulieu,  auquel  son  oncle  susdit 

Tavoit  resigné.  Et  peult-on  veoir  combien  grande  fut 
l'humanité  et  douceur  du  Roy,  qui  ne  voulut  qu  on 
destruisist  et  bruslast  la  ville  de  Disnan  comme  Bo- 
vines, eu  esgard  à  la  subjection  en  laquelle  le  chas- 
teau  de  la  ville  mesme  la  tenoit,  qui  encore  luy  com- 
mandoit,  dont  au  plus  beau  et  fort  endroit  fut  par  sa 
faulte  sapé  et  abbatu,  pour  à  jamais  estre  exemple  que 
les  terres  neutres,  spécialement  de  l'Eglise,  ne  doivent 
estre  partiales ,  et  adhérer  plus  à  l'un  qu  à  l'autre. 
Cependant  que  ces  deux  armées  estoient  arrestées  à 
Tentour  de  Bovines  et  Disnan ,  celle  du  prince  de  La 
Roche-sur- Yon ,  faisant  merveilleusement  au  pays 
d'Artois,  fut  par  quelques  jours  cavallée  (0  par  un 
nombre  de  Flamens  qui  la  costoyoient  et  suivoient 
pour  tousjours  interrompre  son  dessein.  De  quoy  ce 
prince  adverty ,  et  des  brisées  qu'ils  tenoient  entre 
Arras  et  Bapaume,  leur  dressa  une  partie  si  à  poinct, 
que ,  les  ayant  enveloppez  sur  le  chemin ,  les  chargea 
de  telle  sorte  qu'il  y  en  demeura  plus  de  deux 
cens  des  leurs  ;  et  furent  amenez  prisonniers  de  leurs 
principaux  chefs,  le  seigneur  de  Fama,  gouverneur 
de  la  citadelle  de  Cambray ,  et  son  lieutenant,  et 
un  grand  seigneur  de  la  chambre  de  l'Empereur, 
nommé  le  seigneur  de  Varluset,  capitaine  de  chevaux 
légers.  Et  dit-on  que,  sans  un  bon  cheval  sur  lequel 
estoit  monté  le  sieur  de  Haulsimont,  gouverneur  de 
Bapaulme,  il  estoit  en  danger  d'y  demeurer  avec  eux, 
et  leur  tenir  compagnie.  Deux  cornettes  de  leur  ca- 
valerie y  furent  desfaittes  et  prises  :  lesquelles  mondit 
seigneur  envoya  au  Roy  en  ce  lieu  ,  pour  plus  l'as- 
seurer  de  l'avantage  qu'il  avoit  eu  sur  les  ennemis. 

C^)  Cauallée  :  harcelée. 

Le  quinzième  de  ce  mois  de  juillet,  plusieurs  iiiar- 
chans  François,  quiavoient,  par  la  rivière,  amené  vivres 
en  nostre  camp,  après  les  avoir  venduz,  remontans  à 
Mesieres  avec  leurs  bateaux  chargez  de  butins  et  d'au- 
cuns soldats  et  capitaines  Sarragosse,  Gourdes  et  la 
Molle,  blessez  es  assaults  desdites  villes,  furent  ren- 
contrez par  les  Bourguignons  assez  près  des  ports  de 
Givetsj  et,  les  ay ans  contraints  de  venir  à  bord,  partie 
tuèrent  et  partie  emmenèrent  prisonniers,  entre  les- 
quels estoient  ces   trois    capitaines ,  ausquels  feirent 
bonne    guerre    et  gracieux   traittement,  et   les    ren- 
voyèrent sur  leur  foy.  Au  partir  de  là,  advertiz  qu'à 
Givets  estoient  quelques  compagnies  de  noz  Anglois 
et  Escossois,  à  l'improuveu  les  allèrent  surprendre  et 
contraignirent  se  retirer  en  une  maison  assez  tenable, 
dont  emmenèrent  quatre-vingt  et  six  de  leurs  chevaux. 
L'Empereur,  qui  estoit  à  Bruxelles,  assez  près  de 
nous,  adverty  de  toutes  ces  choses,  et  que  le  commun 
bruit  de  nostre  camp  estoit  au  partir  de  Disnan  d'aller 
assiéger  Namur ,  feit  premier  loger  dedans  la  ville  tant 
de  soldats  qu'il  veit  y  estre  de  besoing,  la  sçachant  autre- 
ment peu  fortifiée  d'autres  fortifications  artificielles,  et 
qu'à  telles  grandes  villes,  comme  il  faut  grand  nom- 
bre d'hommes  pour  les  assaillir,  aussi  y  est  requise 
une  grande  et  soigneuse  diligence  pour  leur  défense. 
Voyant  aussi  toutes   les  communes  du  plat  païs  es- 
meuës  etesperduës,  de  sorte  que  tout  estoit  abandonné, 
envoya  d'autre  part  le  duc  de  Savoye,  son  nepveu  et 
lieutenant  gênerai,  avec  tant  de  soldats  qu'il  peust  re- 
couvrer, pour    promptement   se  parquer  à   costé  de 
ceste  ville,  en  un  lieu  appelle  Givelou  ,  entre  les  deux 
rivières  de  Meuse  et  Sambre,  et  feit  serrer  et  amasser 

son  armée  en  extrême  diligence,  ayant  mandé  soldats 
luy  estre  amenez  de  tous  endroits  de  ses  pais.  Sitost  que 
ce  prince  se  fut  fortifié  en  ce  lieu,  il  escarta  sa  cavallerie 
sur  le  chemin  ,  d'où  pensoit  que  vivres  nous  pouvoient 
venir,  tant  pour  nous  alFoiblir  et  donner  occasion  de 
nous  retirer,  que  pour  prendre  langue  et  savoir  nostre 
délibération  ;  faisant  semer  un  bruit  qui  nous  estoit 
rapporté  par  noz  espions  et  prisonniers,  que  si  nous 
adventurions  de  poulser  plus  oultre,  ou  de  passer  la 
rivière  de  Sambre  pour  entrer  dedans  le  pais  de  Hen- 
nault,  sans  faillir  l'aurions  en  teste,  délibéré  de  nous 
donner  bataille  :  mais,  ainsi  que  depuis  a  esté  veu,  le 
Roy  n'estoit  point  entré  si  avant  dedans  les  terres  de 
son  ennemy,  pour  s'en  retourner  sans  passer  plus 
oultre;  et,  laissant  le  chemin  de  Namur,  conclud  de 
passer  la  rivière  de  Sambre  et  de  brusler  et  destruire 
le  pais  de  Hennault,  où  desiroit  grandement  trouver 
son  ennemy  ,  et  veoir  si ,  en  luy  défendant  le  passage 
de  la  rivière,  le  combattroit ,  comme  de  long-temps 
l'avoit  menasse.  Doncestans  de  retour  ceux  qui  estoient 
allez  recognoistre  les  lieux  et  chemin  que  l'armée  devoit 
suivre;  après  avoir  renvoyé  le  sieur  de  Bordillon  avec 
sa  compagnie  pour  retourner  devers  Mesieres  faire  re- 
tirer aucuns  Bourguignons  qui  brusloient  quelques 
villages  là  autour,  le  Roy  leva  son  armée  de  ce  lieu 
le  lundy,  seizième  de  juillet,  pour  continuer  sa  sus- 
dite délibération.  Scachant  toutefois  la  difficulté  de 
pouvoir  recouvrer  vivres,  et  que  les  ennemis  mesmes 
les  avoient  retirez  dedans  les  villes  fortes ,  et  rompu 
et  ruiné  tous  les  fours  et  moulins,  advisa  d'advertir 
toutes  les  compagnies  faire  provision  de  tant  de  vivres 
que  leur  seroit  possible;  et  en  feit-on  tant  qu'on  peust 

charsrer  les  chariots  de  munitions  :  estant  demeuré 
M.  de  Nevers  sur  le  bord  de  Meuse,  tant  pour  faire 
distribuer  le  surplus  des  munitions,  que  pour  attendre 
la  démolition  du  chasteau  deDisnan,  et  de  tous  les  au- 
tres petits  forts  de  Fenviron  -,  d'oii  partit  le  mercredy 
dix-huictieme  dudit  mois,  et  alla  retrouver  le  Roy 
en  un  village  appelle  Storne,  auquel  y  avoit  une  assez 
belle  maison  d'un  gentilhomme,  qui  y  fut  par  nostre 
cavallerie  légère  surpris,  voulant  disner.  Le  lende- 
main, au  desloger,  le  feu  y  fut  mis,  et  par  tous  les 
villages  circonvoisins ;  et  devions  ce  jour  trouver  le 
duc  de  Savoye  sur  la  rive  de  Sambre,  qu'on  disoit 
avoir  délibéré  nous  empescher  de  passer  ceste  ri- 
vière :  et  jà  estoient  les  capitaines  et  soldats  advertiz 
de  ce  qu'ils  dévoient  faire,  se  préparant  un  chacun 
d'employer  toute  sa  force  à  se  faire  chemin,  nous  es- 
tant osté  tout  espoir  et  moyen  de  fuir,  pour  estre  en- 
clos entre  deux  rivières.  Donc  toute  l'armée  marcha 
en  bataille  droit  à  ceste  rivière  ;  etnoz  coureurs  ayans 
donné  jusques  sur  le  bord,  ne  trouvèrent  un  seul 
homme  qui  leur  feist  résistance,  et  passèrent  librement 
oultrej  que  toute  la  cavallerie  légère  peu  après  suy vit, 
puis  la  fanterie  et  gendarmerie ,  sans  perte  d'un  vallet, 
si  ce  ne  fut  par  autre  accident  :  et  sceusmes  nous  de- 
puis que  les  ennemis  se  contenoient  lors  bien  serrez 
dedans  leur  fort,  et  au  lieu  de  nous  venir  chercher  s'y 
estoient  en  diligence  renfermez  et  fortifiez  avec  gran- 
des tranchées.  Toutefois  ce  soir  furent  descouvertes 
aucunes  troupes  de  leur  cavallerie,  qui  tost  se  re- 
meirent  dedans  les  bois,  ayans  aperceu  certaines  com- 
pagnies des  nostres  qui  les  vouloient  accoster.  Ainsi 
demeura  abusé  le  pauvre  populaire  de  l'autre  part  de 

la  rivière  de  Sambre,  se  confiant  que  leur  arme'e  ne 
nous  permettroit  la  traverser  sans  estre  combattuz  :  et 
fut  une  grande  partie  surpris  dans  les  maisons,  avec 
gros  nombre  de  bestail  et  divers  meubles,  non  sans 
grande  pitié,  estant  tout  ce  plat  pays  mis  en  feu  et 
proye,  mesmement  une  petite  ville  appellée  Forces, 
au  comte  d'Assebaiz.  Ce  soir  nous  campasmes  au-deçà 
de  ceste  rivière,  en  un  tailliz,  où  estoit  l'armée  bien 
serrée  et  unie  j  car  n'estions  lors  qu'à  une  lieue  et 
demie  de  noz  ennemis. 

Le  lendemain,  vingtième  de  ce  mois,  l'armée  fran- 
çoise  commença  faire  son  entrée  dedans  le  pays  de 
Hennault,  si  furieusement,  qu'estant  ruinée  et  mise  à 
perdition  toute  la  contrée ,  brusloit  et  destruisoit  tous 
les  bourgs,  chasteaux  et  villages,  et  sans  qu'il  y  en 
eust  un  seul  qui  osast  faire  résistance,  fuyant  tout  le 
populaire  la  rencontre  de  ceste  horrible  furie,  qui  fut 
continuée  jusques  au  vespre,  que  nous  campasmes  en 
un  village  appelle  Jumets;  auquel  y  avoit  deux  chas- 
teaux, et  fut  dit  dedans  l'un  avoir  longuement  séjourné 
un  capitaine  de  l'Empereur,  lequel  s'y  estoit  logé  avec 
quelque cavallerie pour  rompre  noz  vivres;  mais,  avoir 
sceu  nostre  venue,  à  bonne  heure  en  estoit  deslogé. 
Ces  chasteaux  furent  es  plus  forts  endroits  demoliz  et 
ruinez. 

En  ce  lieu  le  Roy  fait  un  acte  d'un  vertueux  et  très- 
clirestien  prince;  car,  luy  estant  rapporté  par  le  gui- 
don de  la  compagnie  de  M.  de  Nevers  qu'une  pauvre 
femme,  son  hôtesse,  avoit  accouché  d'un  beau  fils, 
luy-mesme  voulut  estre  le  parrain ,  et  le  porter  sur  les 
fons  de  baptesme ,  le  nommant  de  son  nom  Henry,  et  fut 
baptisé  par  M.  le  reverendissime  cardinal  de  Lorraine. 

Je  ne  puis  asseurer  du  présent  que  Sa  Majesté'  luy  feit, 
seulement  je  sçay  et  vey  qu'à  la  porte  du  logis  fut 
escrit  que  c  estoit  la  maison  où  le  Roy  avoit  chres- 
lienné  l'enfant,  à  ce  qu'elle  ne  fust  destruite  et  ruinée. 
Geste  nuict,  le  comte  Rocdolphe  avec  ses  pistolliers, 
son  régiment  d'Allemans,  la  compagnie  de  M.  le  duc 
de  Bouillon ,  et  deux  moyennes  pièces  d'artillerie  de 
campagne,  entreprit  d'aller  surprendre  la  petite  ville 
de  Nivelle,  première  ville  de  Braban  :  toutefois,  la 
trouvant  mieux  munie  de  gens  de  guerre  que  ne  pen- 
soit,  retourna  sans  faire  autre  chose  que  brusler  les 
faulxbourgs  et  villages  de  l'environ ,  dont  amena  un 
grand  butin. 

Au  desloger  de  ce  lieu ,  continuasmes  le  chemin 
droit  à  Bains ,  l'une  des  principalles  villes  de  Henault, 
laissant  tousjours  après  nous,  pour  noz  brisées,  feux, 
flammes,  fumées  et  toute  calamité  j  lesquelles  suyvoit 
le  duc  de  Savoye  avec  l'armée  impériale  de  logis  en 
logis,  dressant  sur  nostre  queue  toutes  les  alarmes 
qu'il  pouvoit  pour  nous  ennuyer  et  afîbiblir;  estant, 
comme  je  croy,  luy-mesme  assez  ennuyé  d'ouyr  et 
veoir  les  plaintes  de  ce  misérable  populaire  ainsi 
destruit  et  ruiné,  auquel  ne  pouvoit  donner  autre 
consolation,  sinon  de  leur  dire  que  nous  fuions  de- 
vant luy,  et  qu'il  nous  suyvoit  pour  les  venger  j  mais 
ce  mesme  jour  nous  feismes  apertement  cognoistre 
le  contraire  ;  car  ce  soir  toute  nostre  armée  alla  cam- 
per à  l'entour  de  Bains,  et  là  furent  allumez  des  feux 
encore  plus  grands  que  les  premiers,  pour  y  estre 
enflammez  et  embrasez  des  plus  beaux  chasteaux  et 
maisons  des  gentilhommes  qu'on  pourroit  bastir  n'e- 
difier.  Entre   autres  fut  mis  le  feu  en  la  magnifique 

maison  de  Marimont  (0,  construitte  curieusement 
pour  le  singulier  plaisir  et  délectation  de  la  reyne 
Marie,  approprie'e  de  tant  de  singularitez  qu'il  est 
possible  de  penser.  Un  autre  excellent  chasteau ,  ap- 
pelle Trageny  ,  fut  brusle',  et  la  pluspart  ruiné,  où 
furent  trouvez  divers  meubles  et  riches  accoustremens, 
tant  d'hommes  que  femmes.  Ainsi  fut  fait  de  plu- 
sieurs autres,  lesquels  nommer  ne  seroit  que  rem- 
plissage de  papier,  et  ennuy  à  ceux  qui  le  liroient; 
et  n'en  puis  escrire  qu'avec  grand  regret  et  compas- 
sion, voyant  ainsi  ruer  jus  et  exterminer  tant  de  beaux 
édifices. 

Le  jour  ensuyvant,  vingt-deuxième  de  juillet,  feste 
de  saincte  Magdaleine ,  la  ville  de  Bains,  après  avoir  este' 
sommée,  et  ne  s'estans  voulu  rendre,  commença  d'estre 
canonnée  fort  furieusement,  et  d'autre  sorte  que  lors 
que  le  sieur  d'Allègre  y  perdit  la  vie;  laquelle,  après 
avoir  enduré  cinq  ou  six  voilées  de  canon,  se  rendit  à 
la  mercy  et  miséricorde  du  Roy,  qui,  toutefois,  com- 
manda la  destruire  et  brusler,  se  resentant  encore  de  son 
chasteau  de  Foulembray  et  villes  de  Picardie,  que  la 
reyneMarie  avoit  fait  auparavant  mettre  à  feu  et  ruine 

(0  En  la  magnifique  maison  de  Marimont.  Fénélon,  dans  sa  relation 
de  la  campagne  de  i554,  donne  une  description  de  cette  habitation. 
«  Ce  lieu,  dit-il,  est  prés  de  Bains,  ville  du  domaine  de  cette  dame, 
dans  lequel  elle  avoit  fait  bastir  un  autre  logis  fort  somptueux  pour  sa 
principale  demeure,  duquel  tous  les  estages  estoient  d'une  très -belle 
«randeur,  proportionnée  aux  régies  et  mesures  de  Tarchitecture,  ce 
qui  le  faisoit  représenter  fort  magnifique,  outre  l'enrichissement  de  tant 
de  marbre  et  porphyre  qu  elle  y  avoit  fait  employer,  et  muni  de  la  char- 
penterie  et  menuiserie  proprement  marquetée;  beaucoup  de  médailles 
antiques,  tableaux  et  autres  singularités  assemblés  des  divers  pays;  n'y 
ayant  en  tout  le  logis  peintures,  vitres,  ferrures,  pavé,  ni  autres  ou- 
vrages qui  ne  raonstrassent  sortir  de  très-doctes  mains  d'artisans.  » 

pendant  qu'il  estoit  en  Allemagne.  Autant  en  feit  onde 
un  très-beau  et  magnifique  chasteau  qu'elle  y  avoit 
fait  nouvellement  eslever,  remply  et  aorne'  de  toutes 
choses  exquises,  comme  de  plusieurs  varierez  de  mar- 
bres, tableaux,  peinctures  plates  et  eslevées,  statues, 
colones  de  toutes  sortes,  desquelles  toutefois  fut  fait 
en  peu  de  heures  grand  degast  et  destruction;  et  le 
sieur  de  Blosse,  qui  en  estoit  gouverneur,  fut  amené' 
prisonnier  avec  des  plus  apparens  qui  furent  trouvez 
là-dedans  et  en  la  ville  :  usant  le  Roy  de  son  accous- 
tume'e  doulceur  envers  les  femmes,  jeunes  filles  et  pe- 
tits enfans,  qu'il  feit  conduire  et  mettre  en  sauvete'  par 
un  herauld  et  un  trompette.  Puis,  ce  matin  mesme, 
fut  envoyé  le  sieur  de  Giry,  lieutenant  de  la  compagnie 
de  M.  de  Nevers,  avec  quatre  autres  compagnies  de 
gendarmerie,  pour  tenir  escorte  à  ceux  qui  meirent 
le  feu  par  tout  le  chasteau  du  Reux,  que  le  feu  sei- 
gneur avoit  fait  rebastir  et  mieux  maçonner  que  n'es- 
toit  quand  la  première  fois  fut  bruslé,  estant  voulte' 
depuis  le  bas  jusques  en  haut  :  neantmoins  qu'il  fut 
beaucoup  endommage'  du  feu  qu'on  y  mit,  et  à  tous 
les  édifices  circonvoisins  ;  et  furent  ces  choses  para- 
chevées en  si  peu  de  temps,  que  le  jour  mesme  nostre 
armée  passa  une  lieue  plus  avant,  et  campa  ce  soir  en 
un  village  appelé  Bains -soubs- Bains,  oi:i  y  avoit  un 
grand  nombre  de  pauvres  captifs  et  prisonniers,  tant 
de  ceux  qui  y  furent  trouvez,  que  d'autres  que  les 
soldats  amenèrent  des  autres  beux;  desquels  les  des- 
pouilles  furent  après  vendues  à  vil  et  petit  prix,  pour 
avoir  et  acheter  vivres  qui  estoient  fort  chers  :  qui  fut 
cause  de  dibgenter  nostre  armée  pour  la  mettre  hors 
de  ce  pays. 

Le  lendemain,  au  partir  de  là,  continuasmes  tous- 
jours  le  gast  de  pis  en  pis,  tenans  le  chemin  devers  une 
petite  ville,  maintenant  appellëe  Bavets  (0  fort  anti- 
que ,  édifiée  premièrement  des  Troyens,  qui  passèrent 
delà  la  forest  de  Mormault,  la  nommans  du  nom  de 
leur  prince  Bavo ,  ores  peu  habitée,  à  laquelle,  pour 
davantage  la  ruiner,  fut  mis  le  feu  en  divers  endroits. 
L'armée  impériale  nous  suyvoit  adonc  de  fort  près, 
s'estant  renforcée  tant  du  secours  des  Allemans  que  le 
duc  de  Brunsvic  avoit  amenés  avec  deux  mille  reistres, 
qu'on  appelle  en  françois  pistoUiers ,  que  pour  y  estre 
retirées  toutes  les  garnisons  que  l'Empereur  avoit  de- 
party  es  villes  que  nous  laissions  derrière  nous.  Parquoy 
estoit  bien  nécessaire  que  nostre  armée  tint  un  grand 
ordre  et  marchast  en  telle  ordonnance,  qu'elle  fust 
tousjours  preste  pour  combattre  de  lieu  en  autre,  pour 
la  doute  qu'on  avoit  que  l'ennemy  vigilant,  subtil  et 
courageux  où  il  sentiroit  advantage  pour  nous  assaillir, 
ne  laisseroit  eschapper  l'occasion,  A  quoy  advisant  sa- 
crement M.  le  connestable,  pour  soustenir  les  charges 
et  entreprises  que  les  ennemis  eussent  peu  dresser  sur 
nostre  queue,  demeuroit  ordinairement  avec  l'avant- 
garde,  et  deslogeoit  tousjours  le  dernier.  Ce  soir  nous 
campasmes  entre  ceste  petite  ville  de  Bavets  et  le  Ques- 
noy,  en  un  village  appelle  le  Villey,  oi^i  ne  fusmes  si  tost 
descenduz  des  chevaux ,  que  nous  fallut  remonter , 
encore  que  fussions  grandement  tourmentez  de  vents 
et  grande  abondance  de  pluyes ,  nous  estans  de  tous 
costez  données  alarmes  :  dequoy  ne  se  faut  esmerveil- 
ler,  veu  que  lors  estions  au  milieu  de  cinq  ou  six  villes 

(ï)  Bavets  :  Bavay.  Il  n  est  pas  Besoin  d'observer  que  Torigiuc  qixe 
lui  donne  Fauteur  est  fabtileuse. 

des  ennemis,  grandes  et  fortes,  et  pleines  de  gens  de 
gnerre,  savoir:  Mons  en  Henaut,  Avanes,  Landrecy,  Le 
Quesnoy ,  Valenciennes  etCambray ,  et  l'arme'e  impé- 
riale qui  nous  tallonnoit,  et  eust  assailly,  comme  par 
un  desespoir,  ne  fust  la  bonne  et  vigilante  conduitte 
de  noz  chefs  et  gouverneurs,  s'estans  desjà  les  enne- 
mis adventurez  jusques  à  vouloir  en  plein  jour  forcer 
nostre  guet,   ayans  surpris  une  des  sentinelles  de  la 
compagnie  de  M.  de  Tavanes.  Toutefois  n'osèrent  en- 
foncer plus  avant,  et  furent,  deslors  que  les  apper- 
ceusmes,  rembarrez  accortement  jusques  dedans  Le 
Quesnoy ,  où  ce  soir  mesme  nostre  cavallerie  légère 
escarmoucha  longuement  de  grande  hardiesse  et  dex- 
térité, qui  fut  cause  de  les  faire  contenir  et  nous  don- 
ner quelque   peu  de  repos  le  surplus  de  ceste  nuict. 
Nous  campasmes  le  lendemain  deçà  Le  Quesnoy,  en 
un  fort  beau  et  gros  village  appelle  Souleinc,  et,' au 
partir  de  là,  y  mismes  le  feu,  comme  aussi  par  toute 
ceste  contrée.  Entre  autres  y  fut  bruslé  et  destruitle 
beau  bourg  et  chasteau  de  Goumigny. 

Le  lendemain  vingt-quatriesme  de  ce  mois,  les  en- 
nemis, comme  désespérez  pour  nous  veoir  à  leur  pré- 
sence destruire  et  fouldroyer  leur  pays,  sans  doute  de 
leur  suyte  ne  crainte  d'estre  affamez,  proposèrent  nous 
appareiller  une  charge  à  la  faveur  du  temps  pluvieux 
et  couvert  de  brouillaits,  cognoissans  aussi  qu'avions 
à  passer  deux  assez  fascheux  ruisseaux ,  qui  s'estoient 
ceste  nuict  enflez,  où  esperoient  nous  retarder  et 
mettre  en  tel  desordre,  qu'ils  auroient  bon  marché  de 
nous.  Ainsi  toutes  les  compagnies  et  garnisons  de  leurs 
grosses  villes,  qu'avions  laissé  derrière  nous,  reunies 
ensemble,  feirent  partir  en  deux  troupes  environ  qua- 
^i-  18 

tre  mille  chevaux  de  leur  cavallerie  la  plus  dispose 
que  peuvent  choisir,  et  embusquèrent  partie  dedans 
quelques  bois  sur  le  chemin,  partie  dedans  certains 
villages  prochains,  selon  la  commodité  qu'ils  avoient 
pour  le  soustenement  des  uns  et  des  autres,  demeurant 
le  duc  de  Savoy e  plus  en  arrière  avec  quatre  ou  cinq 
mille  autres  chevaux  et  quelque  nombre  de  gens  de 
pied ,  et  avoit  laissé  à  la  campagne  près  de  quatre  ou 
cinq  cens  coureurs  pour  attirer  noz  chevaux  légers, 
par  lesquels  ayans  esté  premièrement  descouverts ,  par 
M.  d'Aumale  en  fut  donné  advis  à  M.  le  mareschal  de 
Saint -André,  qui  estoit  demeuré  sur  la  queue  avec 
deux  regimens  de  gendarmerie,  pour  sçavoir  s'il  seroit 
bon  de  les  charger  ;  lequel  luy  renvoya  qu'il  n'estoit  de 
ceste  opinion,  se  doutant  de  plus  grande  suitte.  Par- 
quoy  furent  envoyez  les  sieurs  Paule  Baptiste  et  le  ca- 
pitaine Lancque  pour  les  recognoistre  de  plus  près, 
qui  feirent  rapport,  chacun  de  son  costé ,  avoir  descou- 
vert deux  autres  troupes ,  chacune  de  deux  mille  che- 
vaux; lesquels  peu  après  que  le  temps  se  fut  mieux  es- 
clarcy,  d'eux-mesmes  se  descouvrhent  pleinement  et 
de  si  près,  qu'ils  attaquèrent  l'escarmouche  avec  nostre 
cavallerie  légère  assez  près  de  nostre  camp ,  sans  tou- 
tefois oser  aborder  à  bon  escient  les  autres  rangs  de 
nostre  cavallerie,  ne  de  la  gendarmerie,  qui  leur  fei- 
rent assez  longuement  teste,  et  à  leur  veuë  se  retirè- 
rent et  passèrent  ce  dernier  ruisseau,  dont  s'en  retour- 
nèrent les  ennemis,  sans  reporter  l'honneur  d'avoir  eu 
aucun  advantage  sur  nous.  Le  régiment  de  M.  de  Ne- 
vers  adonc  avoit  esté  envoyé  d'autre  costé  011  furent 
desfaits  quelques-uns  de  leurs  coureurs  qui  emme- 
noient  grand  nombre  de  bagages,  lesquels  furent  en 

partie  recouverts.  Nous  campasmes  ce  soir  en  un  vil- 
lage qui,  l'année  précédente,  avoit  estébrusle',  appelle 
Vielly,  le  pire  logis  que  nous  ayons  fait  tout  le  lono- 
du  voyage,  s'estant  la  pluye  renforce'e,  qui  dura  toute 
ceste  nuict,  et  nous  contraignit  délaisser  et  abandon- 
ner par  les  chemins,  chariots,  chevaux  et  tous  autres 
bagages. 

Ce  jour  mesme ,  un  trompette  que  M.  de  Nevers  avoit 
envoyé'  au  camp  de  l'Empereur  pour  sçavoir  nouvelles 
d'un  homme  d'armes  de  sa  compagnie,  nommé  le  sei- 
gneur de  Chellé,  en  retourna  presque  tout  nud,  et 
devallisé  par  aucuns  soldats  ennemis,  téméraires  et 
peu  expérimentez  au  fait  de  la  guerre.  Mais  à  l'instant 
fut  renvoyé  en  ce  mesme  estât,  avec  un  trompette  de 
Bourgongne,  qui  avoit  charge  du  Roy  de  dire  au  duc 
de  Savoye,  lieutenant-general  de  l'Empereur,  que  si 
doresnavant  vouloit  user  d'une  telle  façon,  et  que 
toutes  les  libériez  de  la  guerre  fussent  abolies,  il  feroit 
le  semblable  aux  siens.  Ce  qu'entendu  par  ce  géné- 
reux prince  ,  en  fut  grandement  fasché  ,  et  soudain  feit 
diligemment  chercher  par  tout  son  camp  ceux  qui 
avoient  commis  un  si  lasche  et  poltron  acte ,  pour  en 
faire  punition  exemplaire  ,  et  après  avoir  recouvert  les 
hardes  et  cheval  de  ce  trompette,  et  l'avoir  recompensé 
des  autres  choses  qui  luy  avoient  esté  ostées,  le  feit 
seurement  reconduire  par  le  sien.  Ce  soir  aussi  s'esleva 
uu  grand  murmure,  qu'un  trompette  bourguignon,  ve- 
nant chercher  de  leurs  prisonniers  en  nostre  camp, 
avoit  dit  à  M.  le  connestable  qu'au  leur  on  tenoit  as- 
seuré  que  nous  fuyons  devant  eux ,  et  se  vantoit  leur 
gênerai  que,  si  le  voulions  attendre  vingt -quatre 
heures  seulement,  qu'il  nous  donneroit  la  bataille.  Au- 

i8. 

quel  fut  faite  response  qu'ils  n'avoient  cause  d'estre  si 
presumptueux ,  et  d'usurper  si  légèrement  telle  gloire  , 
leur  ayant  este  présentée  assez  de  fois  l'occasion  de 
combattre  s'ils  en  eussent  eu  envie;  nonobstant  que,  si 
leur  prince  en  avoit  si  grand  désir,  demandant  si  peu 
de  temps,  il  l'asseuroit  de  la  part  du  Roy  qu'on  l'at- 
tendroit  vingt-quatre  heures  entières,  et  non  plus  lon- 
guement ,  pource  que  nostre  arme'e  estoit  jà  fort  ha- 
rasse'e,  et  avoit  faute  de  vivres,  ou  s'il  vouloitle  venir 
trouver  près  de  Cambray,  qu'il  s'asseurast  qu'on  luy 
attendroit  liuict  jours  entiers  où  ne  luy  seroit  refuse'e 
la  bataille. 

Et  pensois-je  qu'on  doutast  que  telle  fust  la  délibé- 
ration de  l'ennemy  pour  le  séjour  que  nous  feismes  en 
ce  mesme  lieu  tout  le  lendemain  ,  nonobstant  la  né- 
cessité qu'avions  de  vivres;  aussi  qu'on  alla  visiter  et 
rccognoistre  les  lieux  les  plus  commodes  pour  y  loger 
les  bataillons  avec  toute  la  gendarmerie  ;  mais  nous 
cogneusmes  puis  après  que  les  Impériaux  n'estoient  en 
telle  volonté  qu'ils  nous  faisoient  menasser ,  s'estans 
retirez  en  leur  premier  logis  près  de  Bavets.  Et  nous, 
au  partir  de  là ,  vinsmes  d'une  traitte  jusques  à  Creve- 
cueur  près  de  Cambray ,  où  les  ennemis  avoient  déli- 
béré de  fortifier  et  remparer  le  chasteau,  et  commencé 
desja  à  faire  quelques  tranchées  et  conduits  pour  es- 
gouster  l'eau  afin  d'y  asseoir  les  fondemens,  que  ce  jour 
mesme,  le  vingt-sixième  de  juillet,  noz  vastadours  com- 
mencèrent à  demollir,  et  fut  renouvellée  la  première 
playe  des  misérables  Cambresiens ,  qui  avoient  desja 
reddressé  et  rebasty  aucunes  petites  logettes  pour  se 
mettre  seulement  à  couvert,  estimans  que  de  long 
temps  ne  leur  adviendroit  une  si  grande  ruine  et  in- 

fortune ,  et  avoient  resemé  selon  leur  petite  puissance 
une  partie  de  leurs  champs,  pour  avoir  dequoy  se 
nourrir  et  alimenter,  et  e'viter  la  famine;  et  ne  croy 
que  les  plus  riches  et  opulents  (  bien  qu'ils  se  fussent 
avec  leurs  meilleurs  meubles  retirez  dedans  les  villes 
fortes  )  ayent  esté  exempts  de  toutes  ces  pertes  et  ad- 
versitez  ;  car,  quand  le  subject  est  pauvre  et  affligé,  le 
seigneur  n'améliore  ny  enrichist  en  rien.  Or  cependant 
qu'en  ce  plat  pays  on  faisoit  le  degast  des  bleds  jà 
meurs  et  prests  à  estre  moissonnez,  journellement  es- 
toient  faites  plusieurs  braves  sorties  et  escarmouches 
de  ceux  de  Cambrav  et  des  nostres ,  faisant  la  citadelle 
troubler  et  obscurcir  l'air  des  coups  de  canon  qu'elle 
tiroit  sur  les  François,  sans  toutefois  faire  meurtre  de 
personne  de  renom,  et  se  faisoient  tant  seulement  pour, 
par  tous  moyens  à  eux  possibles,  empescher  de  con- 
sommer et  mettre  à  perdition  leurs  fruicts  et  vivres. 
Nonobstant,  le  plus  souvent  estoient  repoulsez  et  rem- 
barrez jusques  dedans  les  portes  de  leur  ville  ;  et  con- 
tinuèrent ces  entremeslées  l'espace  de  huict  jours  que 
nous  y  demeurasmes  campez. 

L'armée  impériale,  au  lieu  de  nous  aborder  et  com- 
battre, s'estoit  lors  parquée  et  fortifiée  en  un  lieu  ap- 
pelle Arcon,  entre  Cambray ,  Le  Quesnoy  et  Valen- 
ciennes  ,  sur  la  petite  rivière  du  Moutet ,  qui  vient 
devers  Chasteau- Cambresis,  et  s'assemble  plus  bas  à 
celle  de  Lescau  ;  et  faisoit  tous  les  jours  maintes  courses 
pour  empescher  les  chemins  et  coupper  noz  vivres. 
A  quoy  advisant ,  M.  le  prince  de  La  Rochc-Suryon 
se  vint  en  ce  lieu  avec  son  armée  joindre  à  la  nostre, 
amenant  grand  secours  de  soldats  et  grande  quantité 
de  vivres,  desquels  avions  aussi  grande  nécessité. 

Le  dix-neufiesme  de  juillet,  en  une  spacieuse  cam- 
pagne ,  entre  Crevecueur  et  Cambray,  fut  faite  la 
monstre  generalle  de  toute  la  gendarmerie  et  cavalle- 
rie  françoise ,  et  la  voulut  le  Roy  adviser  assez  long- 
temps, recevant  un  incredible  plaisir  et  contentement 
pour  se  veoir  suivy  et  défendu  par  une  si  grande  et 
courageuse  noblesse  ,  soubs  laquelle  sembloit  que 
toute  la  terre  tremblast  et  s'humiliast;  et  croy  que 
ceux  de  Cambray  estoient  en  doute  de  veoir  toute 
ceste  campagne  couverte  d'une  si  grande  et  furieuse 
armée  ,  et  pensoient ,  ainsi  que  nous  a  esté  rap- 
porté, que  nous  deslogions  et  estions  là  attendans 
que  nos  gens  de  pied  et  cariages  eussent  gagné  advan- 
tage  et  passé  la  rivière,  car,  estans  aucunes  comj^agnies 
de  nostre  cavallerie  légère  à  la  garde  et  desc^uverte , 
renvoyèrent  faire  rapport  qu'ils  avoient  descouvert 
près  de  quatre  à  cinq  mille  chevaux ,  et  grand  nombre 
de  gens  de  pied,  et  leur  sembloit  que  tout  le  camp  de 
l'Empereur  marclioit,  tenant  le  chemin  pour  venir  de- 
vers Cambray.  Dont  aussi  tost  que  fusmes  au  logis,  et 
eusmes  posé  les  armes,  de  main  en  main  on  nous  ad- 
vertit  de  nous  tenir  prests,  et  mettre  en  devoir  de  rece- 
voir la  bataille,  qui  ce  jour  asseurément  nous  seroit 
donnée.  Et  estoit  tout  le  conseil  d'opinion  que  les 
devions  plustost  combattre  à  la  campaigne,  que  leur 
permettre  et  donner  loisir  de  se  venir  fortifier  si  près 
de  nous,  avec  l'ayde  et  secours  de  ceste  grosse  ville,  et 
qu'autant  de  mal  nous  en  pourroit  advenir  comme 
aux  Protestans  de  toute  la  Germanie  devant  Inghlis- 
tat  (0.  Pourtant  M.  d'Aumalle  soudain  remonta  à  che- 
val avec  la  cavallerie  légère  à  ce  qu'il-s'asseurast  mieux 

(0  In^hlistat  :  Ingolstadt. 

de  la  vérité,  et  trouva  que  l'armée  impériale  s'estoit 
remuée  en  délibération  de   venir  camper  auprès  de 
Cambray,  mais  que  TEmpereur,  ayant  sceu  que  ne 
l)ougions  de  là,   craignant  d'estre  mis  en  contrainte 
de  combattre  à  son  grand  desavantage,  se  logea  en  un 
autre  lieu ,  prochain  du  premier,  appelle  La  Neuville , 
qu'il  feit  soudainement  renforcer  de  tranchées  du  costé 
qu'il  n'estoit  flanqué  de  la  rivière.  Geste  nuict,  par  di- 
verses fois,  furent  envoyées  quelques  compagnies  de  ca- 
vallerie  légère,  et  celle  de  gendarmes  de  M.  l'Admirai, 
pour  les  tenir  dedans  leur  fort  en  continuelles  allarmes 
jusques  au  poinct  du  jour  du  lendemain,  que  M.  le 
connestable,  avec  la  pluspart  de  la  gendarmerie  de 
l'advantgarde,  et  deux  régimens  de  fanterie  françoise, 
alla  de  près  recognoistre  et  veoir  s'il  y  auroit  moyen 
de  les  forcer  dedans  leur  fort,  ou  de  les  attirer  et  don- 
ner occasion  de  sortir;  mais  il  trouva  cela  fort  difficile 
pour  estre  ce  lieu  de  deux  costez  encloz  de  la  ri- 
vière ,  et  aux  autres  bien  fortifié  et  relevé  de  tranchées. 
Vray  est  qu'en  s'en  retournant  s'?pperceut  de  quel- 
ques vieilles  tours,  oii  aucuns  des  ennemis  s'estoient 
logez  deçà  leur  camp,  tant  pour  faire  guet  que  pour 
endommager  nos  fourrageurs;  dont  fut  arresté  ce  jour 
mesme  d'y  mener  le  canon  et  les  battre,  et,  par  ce 
moyen,  inciter  l'Empereur  de  sortir  pour  les  garder  et 
défendre  ;  et  depuis  fut  rapporté  qu'ils  les  avoient  quit- 
tées, et  s'estoient  retirez  dedans  leur  fort.  Dont  ce  fut  la 
troisième  fois  que  nous  pensions  en  ce  voyage  avoir  la 
bataille;  et  croy  que,  si  l'Empereur  eust  été  en  aussi 
grande  volonté  de  la  recevoir  que  le  Roy  estoit  de  la 
luy  donner,  nous  ne  fussions  passez  plus  oultie.  Tou- 
tefois, pour  luy  présenter  tontes  les  occasions  desquelles 

se  pouvoit  adviser,  aussi  qu'on  doutoitla  descente  des 
Anglois  au  pays  de  Boulonnois,  estant  jà  parfait  le  ma- 
riage du  roy  d'Espagne  et  de  leur  royne,  le  Roy  déli- 
béra faire  acheminer  son  arme'e  cette  part,  ou,  selon 
que  la  commodité  se  presenteroit ,  assiegeroit  une  des 
places  de  son  ennemy,  à  ce  que,  s'il  se  mettoit  en  cam- 
pagne, et  faisoit  effort  pour  la  vouloir  secourir,  l'Em- 
pereur fust  contraint  de  le  combattre. 

Ayans  donc  séjourne'  quelques  jours  à  Crevecueur, 
près  de  Cambray,  le  deuxième  d'aoust  en  partismes, 
et,  ce  jour  mesme,  vinsmes  camper  à  Ondrecourt  près 
Le  Castelet  ;  de  quoy  l'Empereur  adverty,  leva  aussi  son 
armée  de  La  Neuville ,  et  prenant  le  chemin  vers  Ar- 
ras,  s'alla  parquer  en  un  lieu  appelle'  Marteau;  puis, 
le  jour  ensuyvant,  allasmes  à  Mornencourt,  à  deux 
lieues  près  dePeronne,  et  le  lendemain  passasmes  de- 
vant Bapaulme,  où  fusmes  saluez  d'infinis  coups  de 
canon  :  toutefois  nostre  armée  n'y  séjourna  longue- 
ment, pour  l'incommodité  que  nous  avions  d'y  pou- 
voir recouvrer  eauë,  et  escarmoucherent  seulement 
noz  chevaux  légers  quelque  temps  devant  cette  place, 
pendant  que  toute  l'armée  devalloit  pour  camper  ce 
soir  le  long  de  ceste  petite  rivière ,  au  dessoubs  de 
Miraumont,  d'où  partismes  le  lendemain,  tenans  le 
chemin  à  main  droite,  le  long  de  la  lisière  de  la  comté 
d'Artois,  où  peusmes  veoir  à  l'œil  le  merveilleux  de- 
gast  que  l'armée  du  prince  de  La  Roche-sur-Yon  y 
avoit  fait ,  plusieurs  beaux  chasteaux  et  villages  encore 
fumans ,  les  jbledz  et  fruicts  de  la  terre  abandonnez 
et  mis  a.  perdition  5  qui  sont  les  misères  et  calamitez 
que  les  guerres  et  dissensions  entre  les  grands  prin- 
ces apportent  au  pauvre  peuple.  Ce  soir,  cinquième 

d'aoust,  campasmes  à  Paz  en  Artois,  où  quelque  ca- 
vallerie  de  la  garnison  d'Arras,  suyvant  le  pays  cou- 
vert, et  les  bois  qui  sont  entre  deux,  entreprint  de 
voiler  quelques  butins  sur  nostre  queue  ;  laquelle,  ren- 
contre'e  par  nostre  cavalerie  angloise  etescossoise,  fut 
desfaite,  et  la  pluspart  de  leurs  soldats  mis  à  pied,  et 
autres  amenez  prisonniers  ,  dont  fut  recompense'e  la 
perte  de  Givetz.  Le  degast  fut  poursuivy  et  continué 
jusques  auprès  de  l'abbaye  de  Cercamp  ,  où  commence 
la  comte'  de  Sainct  Paul.  Là  sejournasmes  deux  jours 
pour  beaucoup  de  raisons,  principalement  pource 
qu  on  avoit  délibère'  et  résolu  d'assiéger  le  chasteau 
de  Ranty.  ^L  de  Vandosme  partit  de  ce  lieu  avec  gen- 
darmerie, cavallerie  et  bon  nombre  de  gens  de  pied, 
avec  quelque  artillerie,  pour  aller  devant  le  sommer, 
aussi  pour  sçavoir  s'il  y  auroit  gens  dedans  celuy  de 
Foquemberge ,  qu'il  de'liberoit  forcer  avec  tous  les 
autres  petits  forts  de  l'environ,  pour  cause  aussi  de 
faire  amener  plus  grand  nombre  d'artillerie,  estant  la 
nostre  partie  esvente'e  et  démontée,  et  beaucoup  de 
pouldres  et  munitions  consumées  devant  les  villes  et 
chasteaux  qu'on  avoit  prins. 

Le  huictieme  d'aoust,  au  départir  de  Fervan,  près 
ceste  abbaye  de  Cercamp,  traversasmes  toute  la  comté 
de  Sainct  Paul,  laissans  Dorlan  et  Hedin  à  main  gau- 
che, et  Teroenne  a  la  droite;  et,  le  jour  ensuyvant, 
vinsmes  camper  à  Fruges,  où,  dès  ce  soir,  fut  de  reclief 
sommé  le  chasteau  de  Ranty,  et  response  faite  par  le 
chef  qui  estoit  leans  qu'il  ne  le  rendroit  jamais,  s'as- 
seurant  du  secours  qu'en  bref  l'Empereur  luy  amene- 
roit.  Lequel  estant  asseuré  de  la  venue  du  Roy  en  ce 
lieu ,  et  du  vouloir  qu'il  avoit  de  luy  donner  un  mer- 

veilleux  assault ,  tant  pource  que  ce  fort  est  grande- 
ment préjudiciable  au  comté  de  Boulonnois,  que  pour 
essayer  s'il  se  hazarderoit  de  le  combattre  et  chasser 
hors  de  son  pays,  estoit  parti  d'Arras ,  où  avoit  fait  la 
reveuë  et  monstre  de  toutes  ses  forces,  avec  lesquelles 
s'estoit  approché  de  nous  jusques  à  Teroenne  le  ven- 
dredy  au  soir.  Mais  le  Roy,  cognoissant  sa  délibération 
estre  d'aller  occuper  l'autre  costéde  la  rivière,  lieu  fort, 
à  raison  de  la  longueur  et  largeur  des  bois  qui  s'esten- 
dent  bien  avant  dedans  ces  pays,  desquels  luy  pourroit 
venir  tout  secours,  tant  de  vivres,  soldats,  que  toutes 
autres  munitions,  et  que,  s'estant  là  fortifié  à  nostre 
présence,  pourroit  ordinairement  secourir  et  renforcer 
ce  chasteau  de  gens  et  de  vivres,  et  de  tous  costez  coup- 
per  et  empesclier  les  nostres,  advisa,  pour  le  plus  seur, 
que  M.  le  connestable  avecl'avantgarde  passeroit  celte 
part,  et  se  fortifieroit  de  tranchées,  afin  d'obvier  et 
prévenir  à  toutes  surprises,  et  pour  coupperle  chemin 
au  secours  qui  pourroit  estre  envoyé  pour  se  jetter 
là-dedans;  et  furent  faits  ponts  de  batteaux  sur  ce  petit 
ruisseau,  à  ce  que  plus  facilement  les  deux  camps 
se  peussent  secourir  l'un  l'autre,  et  estoit  toute  la  ca- 
vallerie  légère  campée  à  Foquemberge;  dont  estoit 
tellement  ce  chasteau  enveloppé,  qu'un  seul  homme 
n'y  eust  sceu  entrer  sans  estre  descouvert.  Ce  neant- 
moins ,  pour  mieux  acertener  l'Empereur  de  ce  siège  , 
on  feit  affûter  sur  le  hault  de  la  montagne,  du  costé 
de  Montereul,  quatre  coulevrines  pour  commencer  à 
battre  les  défenses,  pendant  qu'on  faisoit  avancer  la 
grosse  artillerie  prinse  et  amenée  des  villes  de  dessus 
la  rivière  de  Somme,  qu'on  amena  un  peu  tard,  et 
l'eusmes  nous  seulement  le  samedy  au  soir,  auquel  à 

toute  diligence  et  solicitude  furent  faites  les  appro- 
ches pour  la  mettre  le  lendemain  en  batterie,  non 
sans  y  estre  tirées  infinies  harquebusades,  dont  y  fut  ' 
blesse'  le  capitaine  Vauguedemars,  l'un  des  plus  an- 
ciens et  expérimentez  capitaines  des  vieilles  enseignes. 
Il  est  vraysemblable  que  l'Empereur  lors  estoit  en 
grand  doute  et  pensement,  pour  seveoirliors  de  tout 
moyen  et  espoir  de  pouvoir  faire  entrer  un  seul  homme 
dedans  ce  chasteau,  aussi  qu'il  cognoissoit  avoir  af- 
faire à  un  roy  très-puissant  et  magnanime,  qui  n'avoit 
entrepris  telle  besongne  sans  estre  certain  et  bien  as- 
seuré  de  ses  forces  ;  mais  à  la  fin  le  regret  et  lionte  qu'il 
avoit  de  laisser  ainsi  destruire  et  ruiner  son  pais,  et  de- 
vantses  yeux  prendre  et  forcer  ceste  place,  se  meslerent 
tellement  ensemble,  que,  se  faisant  ennemy  de  sa  peur, 
résolut  tenter  fortune,  et  faire  tous  ses  efforts,  quoy 
qu'il  en  peust  advenir,  pour  la  secourir  et  garder. 
Pourtant  ce  jour  mesme  vint  camper  une  lieue  près  de 
nous,  neantmoins  que  pour  cela  nostre  artillerie  ne 
cessa  de  battre  ce  chasteau  furieusement  par  deux  en- 
droits, sçavoir  :  celuy  de  M.  le  connestable,  et  celuy 
du  Roy,  jusques  sur  le  bord  du  fosse',  qui  battoit  un 
boulevert  à  main  gauche,  et  une  tour  ronde  dedans 
le  donjon  à  la  droite  :  on  tiroit  aussi  du  hault  de  la 
montagne,  un  peu  au  dessoubs  du  camp  des  Suis- 
ses, avec  quatre  coulevrines,  pour  rompre  les  dé- 
fenses; et  ne  fault  douter  que  ce  chasteau  ne  fust  en 
peu  de  temps  autant  impétueusement  battu  et  ca- 
nonne'  que  fut  jamais  place:  qui  molestoit  et  animoit 
tellement  l'Empereur,  qu'il  de'libe'ra,  pour  nous  lever 
de  là,  s'approcher  encore  plus  près,  et  se  vint  loger 
sur  le  hault  en  la   plaine  d'une  montagne,  entre  un 

petit  village  appelle  Marque,  et  celuy  de  Foquem- 
berge,  où  y  avoit  un  grand  vallon,  large  d'environ 
cent  cinquante  pas,  et  pour  le  moins  creux  d'autant, 
qui  faisoit  séparation  des  deux  armées,  et  la  valle'e  d'un 
autre  costé,  où  decourt  le  ruisseau  qui  fait  un  maretz , 
et  abreuve  l'environ  de  ce  chasteau  à  main  droite,  et 
un  bois  à  la  gauche,  entre  eux  et  nous,  au  dessus  de 
Foquemberge,  appelle  (comme  on  m'a  dit)  le  l)ois 
Guillaume,  que  l'Empereur  de'libéroit  occuper  pour 
puis  nous  empêcher  de  donner  l'assault  à  ce  chasteau  , 
et  nous  contraindre  à  coups  de  canon,  qu'il  feroit  ti- 
rer dans  nostre  camp,  de  desloger  et  abandonner  la 
place. 

M.  de  Guise,  qui  commandoit  en  la  battaille,  avoit 
toute  cette  nuict  veille',  comme  aussi  avoient  fait  le 
prince  de  Fenare,  le  duc  de  Nevers,  l'Admirai  et  le 
mareschal  de  Sainct- André'  ;  et  s'asseurant  que  les  en- 
nemis ne  faudroient  devenir  recognoistre  ce  bois  pour 
s'y  loger,  y  avoit  mis  environ  trois  cens  barque - 
busiers  qu'il  avoit  embusquez  dedans  aucuns  petits 
cavins,  et  quelques  corselets  qui  estoient  à  plain  des- 
couverts, afm  que  les  ennemis,  s'adressans  première- 
ment à  eux,  se  trouvassent  enfermez  et  mieux  à  pro- 
pos pour  estre  battuz  et  tirez  de  noz  harquebusiers, 
comme  il  advint;  car,  peu  après,  approchant  le  poinct 
du  jour  ,  eut  advertissement  des  sentinelles  qu'ils 
avoient  entendu  grand  bruit,  et  avoient  descouvert 
quelques  mèches  d'harquebusiers  ;  que  luy-mesme , 
ayant  puis  après  entendu  et  apperceu,  admonesta  les 
nostres  qu'ils  ne  se  descouvrissent  pour  cela ,  jusques  à 
ce  qu'ils  verroient  leurporte'e  bien  asseure'e,  et  sur  cela 
se  retira  au  corps  de  guet,  qui  estoit  plus  reculé  en 

la  plaine  devers  nostre  camp.  Dont  tousjours  s'a- 
cheminans  les  ennemis,  et,  avec  criz,  tirans  de  loing 
harquebusades,  entrèrent  dedans  ce  bois,  qu'ils  suy- 
voient,  selon  le  rapport  que  leurs  descouvreurs  leur  fai- 
soient,  tant  avant,  qu'ils  furent  enserrez  dedans  nostre 
ambusquade ,  que  n'avoient  encore  descouvert  :  par- 
quoy  soudain  noz  harquebusiers  tous  d'un  coup  des- 
chargerent  sur  eux,  qui  les  estonna  fort;  et  se  trou- 
vans  plusieurs  blessez,  commencèrent  à  fuyr  et  tourner 
le  doz;  et  bien  leur  advint  que  le  jour  n'estoit  encore 
guères  apparent  et  que  le  temps  estoit  couvert.  Ce- 
pendant on  ne  laissoit longuement  refroidir  l'artillerie, 
et  fut  des  le  commencement  du  jour  continuée  la  bat- 
terie beaucoup  plus  furieusement  qu'auparavant  ;  de 
sorte  qu'en  peu  d'heures  la  bresche  s'apprestoit  de 
chacun  endroit  presque  raisonnable  à  donner  l'assault. 
Dequoy  l'Empereur  adverty  fut  tellement  faschë  et 
despité,  que  ce  jour  mesme,  treizième  d'aoust,  environ 
midy,  feit  descharger  une  voilée  d'artillerie  pour  ad- 
vertir  ceux  de  dedans  d'avoir  courage,  et  de  son  se- 
cours ;  puis  ayant  résolument  arresté  de  nous  donner 
la  bataille,  contre  l'advis,  toutefois,  et  opinion  de  plu- 
sieurs princes  et  principaux  de  son  conseil,  prépara  des- 
lors  et  feit  mettre  tout  son  camp  en  ordonnance,  déli- 
béré premièrement  de  gaigner  ce  bois,  et  par  toute  sorte 
et  moyen  en  chasser  et  mettre  hors  les  François.  Dont 
ayant  choisi  de  toutes  ces  compagnies  de  gens  de  pied 
environ  trois  ou  quatre  mille  harquebusiers  des  plus 
expérimentez  et  mieux  asseurez,  quelques  corselets  et 
picquiers  pour  les  soustenir,  et  environ  deux  mille 
chevaux ,  et  trois  ou  quatre  pièces  de  campagne ,  por- 
tées sur  quatre  roués,  qu'on  pouvoit  promptement  tour- 

ner  à  toute  main ,  et  depuis  ont  este  appeliez  pistollets 
de  l'Empereur,  feit  marcher  droit  dans  le  bois  la  ca- 
vallerie  légère  soubs  la  conduite  du  duc  de  Savoy e, 
et  les  harquebusiers  soubs  celle  de  dom  Ferrand  de 
Gonsagues.  Le  long  du  coustau  ,  près  ce  bois ,  en 
descendant  sur  Foquemberge,  marchoit  un  bataillon 
d'Allemans  conduit  par  le  comte  Jehan  de  Nanssau  et 
le  mareschal  de  Cleves,  au  flanc  duquel  suyvoit  un  hot 
de  reistres  d'environ  dix-huict  cens  ou  deux  mille  che- 
vaux à  la  conduite  du  comte  Vulfenfourt  (0,  qui  avoit 
(comme  m'ont  dit  quelques  prisonniers)  promis  à  l'Em- 
pereur de  passer  ce  jour  sur  le  ventre  de  toute  la  gendar- 
merie du  B.oy  ;  et  pour  mieux  ce  faire  et  nous  intimider, 
s'estoient  tous  faits  noirs  comme  beaux  diables,  et  es- 
toient  suyviz  d'assez  près  d'un  nombre  de  cavallerie  lé- 
gère d'environ  mille  ou  douze  cens  chevaux,  avec  autres 
quatre  pièces  de  campagne.  Les  harquebusiers  donc, 
ainsi  entrez  en  ce  bois,  rencontrèrent  en  teste  les 
nostres  trois  cens,  aussi  fraiz  et  en  autant  bonne  vo- 
lonté de  les  recharger,  qu'ils  avoient  fait  à  la  première 
fois,  dont  se  dressa  une  furieuse  escarmouche.  Et  bien 
que  les  ennemis  y  arrivassent  en  trop  plus  grand  nom- 
bre, ce  neantmoins  les  nostres  se  portèrent  tant  valeu- 
reusement, qu'ils  les  arresterent  un  long  temps  sur 
cul,  dont  y  demeura  beaucoup,  de  chacun  costé,  de 
morts,  blessez  et  prisonniers.  Entre  autres  des  nostres 
y  furent  prisonniers  le  capitaine  Fort  et  son  lieute- 
nant appelle  Courcelles.  Sur  ce,  M.  de  Guyse,  prince 
d'incredible  valeur,  qui  avoit,  dès  le  commencement, 
entrepris  la  défense  de  ce  bois,  et  qui  estqit  présent  à 
toutes  ces  factions,  ayant  considéré  tout  le  dessein  des 

(0  Vulfenfourt  :  Volrad  de  Schwatzemberg. 

ennemis,  en  donna  advis  au  Roy,  et  que,  selon  leur 
contenance  et  la  fureur  avec  laquelle  ils  venoient  au 
combat,  luy  sembloit  que  ce  jour  ne  passeroit  sans 
bataille. 

Le  Roy  lors  estoit  en  la  plaine  deçà  le  bois,  qui 
pouvoit  estre  d'estendue  environ  cinq  cens  pas,  et  de 
largeur  de  deux  cens,  où  feit  mettre  en  ordonnance 
les  bataillons  de  ses  gens  de  pied,  pour  les  situer  en 
lieu  commode  et  aisé  à  combattre  avec  la  gendarme- 
rie, à  cause  que  ce  lieu  estoit  assez  mal  propre  pour 
les  deux  ensemble,  selon  qu'il  avoit,  avec  M.  le  connes- 
table  et  plusieurs  princes  et  capitaines,  le  jour  précè- 
dent, d'un  bout  à  autre  visité  et  recogneu.  Toutefois 
pour  monstrer  visage  et  faire  teste  à  l'ennemy,  on  y 
logea  l'un  et  l'autre  le  plus  commodément  que  fut  pos- 
sible :  dequoy  ne  puis  asseurément  parler,  pource  que 
le  prince  nous  avoit  menez  des  premiers  à  la  charge, 
dont  n'eus  le  moyen  de  le  pouvoir  adviser  :  vray  est 
qu'après  j'ay  entendu  de  quelques  capitaines  que   le 
premier  bataillon  de  gens  de  pied  estoit  de  François, 
le  second  d'AUemans,  et  le  troisiesme  de  Suisses,'  qui 
sesuyvoient  l'un  l'autre,  avec  les  regimens  de  gendar- 
merie ordonnez  pour  leur  flanc  de  la  main  droite.  Et 
pource  qu'à  la  senestre  y  avoit  une  combe  ou  vallée 
qui  depuis  le  quartier  des  Suisses  devers  Foquemberge,' 
que  devers  le  bois,  s'eslargissant  faisoit  un  coustau  as- 
sez facile,  tant  pour  y  loger  gens  de  pied  que  de  che- 
val ,   en  l'estendue  de  ceste  plaine  on  avoit  assis  la 
pluspart  des   autres   regimens  de  gendarmerie  pour 
l'autre  flanc  5  et  tout  au  devant,  tirant  vers  Foquem- 
berge  ,  estoit  M.  d'Aumalle  avec  toute  la  cavallerie  lé- 
gère et  quelques  harquebusiers  à  pied,  pour  combattre 

sans  qu'ils  tinssent  ordre,  afin  de  donner  advertisse- 
ment  si  les  ennemis  descendoient  par  ceste  advenue. 
Et  cependant  M.  de  Guyse  ne  pouvant  avoir  prompte- 
ment  response  du  Roy ,  pour  attirer  les  ennemis,  et  les 
amener  en  lieu  plus  à  nostre  advantage,  ne  voulant 
aussi  perdre  ces  braves  et  vaillans  soldats,  et  qui  avoient 
desjà  fait  tant  d'armes,  et  si  bien  leur  devoir,  les  faisoit 
retirer  de  lieu  en  autre ,  par  les  traverses  de  ce  bois , 
les  soustenant  tousjours  avec  quelques  compagnies  de 
cavallerie  ;  qui  augmenta  tellement  le  courage  aux  en- 
nemis, que,  s'asseurans  de  la  victoire,  feirent  diligenter 
et  marcher  leurs  bataillons  d'Allemans,  qui  les  llan- 
quoient  tousjours  du  costé  droit,  selon  que  leurs  har- 
quebusiers  s'avantageoient  sur  les  François.  Et  lors 
mesme  dom  Ferrand  manda  à  l'Empereur  qu'il  feist 
haster  le  reste  de  son  arme'e,  car  l'avant-garde  des 
François  estoit  jà  fort  esbranle'e  et  mise  en  desarroy. 
Dont  incontinent  suivit  l'arme'e  impériale ,  et  passa  ce 
vallon  au  dessus  et  à  l'un  des  coings  de  ce  bois,  oîi 
luy-mesme  se  trouva ,  ainsi  qu'on  sceut  puis  après. 

Et  lors  M.  de  Guyse  eut  response  du  Roy  que,  si 
l'occasion  se  pre'sentoit  de  recevoir  la  bataille,  ne  la 
refusast  point,  et  que  de  son  costé  il  estoit  en  aussi 
grand  vouloir  de  combattre  que  le  plus  vaillant  de 
toute  son  arme'e.  Parquoy  mondit  sieur  de  Guyse  se 
vint  rendre  où  estoit  son  régiment  de  gendarmerie  le 
premier  de  tous,  en  ceste  plaine  devers  Foquemberge, 
où  commença,  avec  une  grande  douceur  et  un  visage 
riant  et  asseuré,  à  remonstrer  aux  gentilshommes  de 
sa  compagnie  que  le  jour  estoit  venu  auquel  fortune 
leur'presentoit,  en  faisant  service  à  leur  prince,  et  aug- 
mentant leur  honneur  et  estimation,  de  se  faire  à  ja- 

mais  redouter  et  craindre  de  toutes  les  autres  nations 
du  monde  ,  et  que  le  Roy  s'en  asseuroit  tellement,  qu'il 
vouloit  honorer  ceste  glorieuse  victoire  de  sa  présence  ; 
laquelle  les  enflammoit  et  animoit  de  telle  sorte  , 
qu'ayans  invoqué  le  nom  de  Dieu  ,  et  recommande'  en- 
tre ses  mains  leurs  âmes ,  chacun  s'appresta  à  bien  et 
fidellement  vouloir  faire  son  devoir,  estimans  que 
mourir  pour  leur  prince  et  la  republicque,  de  beau- 
coup seroit  plus  honorable  que  la  vie.  Cependant  M.  le 
connestable  passa  la  rivière  devers  nous  avec  un  ré^-i- 
ment  de  gens  de  pied  du  capitaine  Glanay  ;  lequel  feit 
quelque  peu  changer  le  premier  ordre ,  et  retira  de- 
vers Ranty  le  bataillon  des  Suisses,  qui,  selon  leur  an- 
cienne coustume,  envoyèrent  demander  au  Roy  gendar- 
merie pour  les  soustenir  :  ausquels  le  Roy  mesme  feit 
response  que  c'estoit  luy  qui  en  ce  jour  vouloit  vivre 
et  mourir  avec  eux,  et  qu'il  s'asseuroit  tant  de  leur 
prouesse  et  bonne  volonté',  qu'il  deliberoit  ne  les  point 
abandonner,  lesquels  estimoit  comme  ses  parrins  et 
fidèles  amis  de  luy  et  de  son  royaume  ;  dont  furent  tel- 
lement eschauffez  leurs  cueurs,  qu'ils  n'avoient  autre 
intention  que  de  virilement  combattre  pour  son  ser- 
vice. Dequoy  le  Royse  contenta  grandement,  et  depuis 
a  donne'  ordre  de  chevallerie  au  sieur  de  Mandosse , 
leur  gênerai ,  et  aux  capitaines  Theodoric  Inderhal» 
den,  colonel  des  cantons,  et  Petroman  Cleri ,  colonel 
des  villes,  et  au  sieur  d'Anois  ,  qui  depuis  a  esté  pour 
Sa  Majesté  ambassadeur  devers  les  Grisons. 

Les  ennemis  lors  s'estoient  tellement  avancez  sur 
noz  gens,  qu'ils  les  avoient  reculez  et  mis  hors  de  ce 
bois,  tant  que  leurs  harquebusiers  commençoient  à 
sortir  au  front  de  nostre  premier  bataillon  des  François 

prests  à  se  joindre  et  aborder,  et  tiroient  dedans  eux 
avec  un  merveilleux  bruit  le  long  de  ce  coustau.  Leur 
bataillon  avec  leurs  pistolliers  et  cavallerie  s'estoit  ap- 
proché h.  cent  pas  de  la  nostre ,  et  ne  restoit  plus  qu'à 
chocquer  et  donner  dedans,  quand  M.  de  Guyse  donna 
signe  à  M.  de  Nemours  pour,  avec  son  régiment  de  ca- 
vallerie légère,  charger  sur  l'un  des  coings  de  ces  pis- 
tolliers, et  sur  l'autre  feit  aller  le  guidon  de  sa  com- 
pagnie, et  celuy  de  M.  de  Tavannes,  pour  donner  en 
flanc  ;  dont  commença  un  rude  et  furieux  combat,  et 
furent  à  la  fin  les  nostres  rudement  repoulsez  ,  le  jeune 
baron  de  Curton  tue',  le  seigneur  de  Randan  fort  blesse, 
et  son  lieutenant,  nomme'  le  seigneur  d'Amanzay  ,qui 
depuis  en  est  mort,  son  porte-cornette,  nomme' le  sieur 
d'rVvence,  fort  blesse',  et  son  cheval  tue'  soubs  luy ,  le 
sieur  de  Forges,  guidon  de  la  compagnie  de  M.  de  Ta- 
vannes, tué,  le  vicomte  d'Auchy,  guidon  de  celle  de 
M.  de  Guyse,  fort  blessé,  et  d'autres  vaillans  hommes 
de  toutes  ces  compagnies,  comme  le  fils  du  sieur  de 
Piedpape,le  sieur  de  Joui  ;  le  jeune  Bourdilly,  le  jeune 
Branches,  et  plusieurs  autres  :  ce  que  donna  cueur 
aux  ennemis  de  mieux  espérer  que  jamais  ;  mais  M.  de 
Guyse  et  le  sieur  de  Tavannes  ayans  reunies  et  ramas- 
sées leurs  troupes ,  ausquelles  se  vint  joindre  M.  d'Au- 
malle  avec  toute  la  cavallerie  légère ,  commencèrent 
tous  d'un  front  à  si  furieusement  les  charger ,  qu'ils 
ouvrirent  et  enfoncèrent  les  pistolliers,  tant  qu'eux- 
mesmes  rompirent  après  le  bataillon  de  leurs  Allemans; 
et  M.  de  Nevers,  qui  avoit  son  régiment  estendu  le 
long  du  coustau  devers  Ranty ,  passa  entre  le  bataillon 
de  noz  Allemans  et  celuy  des  François,  et  en  foule 
donna  dedans  toute  l'harquebuserie  espagnolle,  qui 

estoit,  avec  quelque  cavallerie,  sortie  hors  du  bois, 
de  telle  impétuosité,  que  tous  furent  renversez  et  mis 
à  vau  de  route,  et  en  tel  désordre,  qu'ils  tournèrent  le 
doz  pour  fuyr  et  se  jetter  dans  le  bois,  où  furent 
prinses  et  levées  (0  dix-sept  enseignes  de  gens  de  pied, 
cinq  cornettes  de  cavallerie,  et  quatre  pièces  d'artille- 
rie de  campagne,  qu'on  trouva  abandonnées  le  long 
de  ce  coustau.   Lors  M.  l'Admirai,  qui  s'estoit  mis  k 
pied  le  premier  devant  le  bataillon  des  François ,  feit 
sortir  des  rancz  certain  nombre  de  soldats,  pour  tous- 
jours  poursuyvre  la  victoire;  lesquels  entrans  dedans  ce 
bois ,   du  commencement  feirent  un  grand  meurtre  et 
occision  des  ennemis,  les  passans  tous  par  le  trenchant 
de  leurs  espées,  et  ayans  là  trouvé  les  pistolets  de  l'Em- 
pereur, les   amenèrent  au  Roy.  Les  compagnies  de 
gendarmerie  poursuyvoient  la  victoire  le  long  de  ce 
coustau  et  la  lisière  du  bois ,  mesmement  la  cavallerie 
légère  et  la  compagnie  de  M.  de  Tavannes ,  qui  deval- 
lerent  jusques  au  fond  de  ce  vallon,  où  aussi  fut  desfait 
un  grand  nombre  de  ceux  qui  descendirent  de  ce  bois 
pensans  gaigner  leur  camp.   Les  autres  compagnies 
s'arresterent  sur  le  hault  de  ce  vallon,  sur  lesquelles 
commença  incontinent  à  tirer  l'artillerie  de  l'Empe- 
reur, qui  estoit  demeurée  sur  l'autre  bord,  de  son  costé, 
pour  donner  quelque  peu  de  faveur  à  la  retraite  de 
ses  gens;  mais  peu  après  la  nostre  fut  amenée  au  coing 
du  bois,  qui  soudain  la  feit  reculer  et  ester  d'où  elle 
estoit,  et  retirer  plus  arrière  les  bataillons  de  gens  de 
pied ,  qui  s'estoient  jà  realliez  sur  ce  haut  en  la  plaine, 
attendans  ce   qui  adviendroit   du  surplus.  Et  faisoit 
l'Empereur  en  extresme  diligence  lever  tranchées  et 

(0  Levées  :  enlevées. 

fortifier  son  camp,  se  doutant  que  le  poursuyvrions 
davantage,  comme  je  croy  qu'eussions  fait  si  la  nuict 
n'eust  esté  si  prochaine ,  aussi  qu'on  ne  vouloit  par 
trop  tenter  nostre  fortune,  ayans  occasion  de  nous  con- 
tenter de  la  bonne  et  honnorable  issue  de  ceste  bataille , 
en  laquelle  la  gendarmerie  et  cavallerie  de  France 
augmenta  tellement  son  loz  et  estimation,  que  les  enne- 
mis mesmes,  qui  par  elle  confessoient  avoir  esté  rom- 
puz  et  desfaits,  la  louent  comme  la  plus  escorte  et 
courageuse  qu'il  seroit  possible  de  penser.  Les  compa- 
gnies de  gendarmerie  des  ducs  de  Guyse,  de  Nevers 
et  de  Bouillon,  et  du  sieur  de  Tavannes ,  furent  les 
premières  qui  combattirent,  dont  le  Roy  se  contenta 
de  telle  sorte,  qu'il  feit,  ce  jour  mesme,  chevaliers 
les  capitaines  et  membres  d'icelles,  entre  autres  le  sieur 
de  Tavannes,  lequel  honnora  grandement,  et  luy 
donna  l'ordre  que  il  portoit  à  son  col  ;  et  envers  les 
autres  Usa  d'une  grande  libéralité  ,  principalement 
envers  ceux  qui  luy  présentèrent  les  enseignes,  cor- 
nettes ,  ou  artillerie  qu'on  avoit  prise  ou  trouvé  aban- 
donnée. 

Après  la  bataille  fmie,  noz  capitaines  feirent  re- 
veues  de  leurs  bandes,  pour  sçavoir  ceux  qui  avoient 
esté  tuez  ou  blessez,  et  fut  trouvé  des  nostres  estre 
morts  environ  deux  cens  ou  douze  vingts ,  et  de  ceux 
de  l'Empereur,  ainsi  que  depuis  nous  ont  dit  aucuns 
prisonniers,  environ  dix-huict  cens  ou  deux  mille. 
Et  fut  la  meslée  des  François  au  commencement  si 
furieuse,  que,  sans  respect  d'aucunes  personnes,  et  s'a- 
muser aux  prisonniers,  tous  ceux  qui  se  présentèrent 
au-devant  furent  taillez  en  pièces;  dont  le  duc  de  Sa- 
voye  et  dom  Ferrand,  pour  se  sauver,  abandonnans 

leurs  chevaux,  se  jetterent  hastivement  dedans  le  fort 
du  bois,  où  se  tindrent  si  longuement  cachés /qu'on  fut 
longtemps  sans  sçavoir  nouvelles  de  dom  Feirand, 
tant  quon  le  pensoit  mort  ou  prisonnier;  et  fut  ra- 
mené prisonnier  un  colonel  d'Allemans,  que  un  de 
noz  harquebusiers  trouva  dedans  ce  bois  foit  blessé, 
qui,  recogneu  par  le  baron  de  Fontenay,  mourut  peu 
de  jours  après  entre  ses  mains.  Un  autre  capitaine  es* 
pagnol,  nommé  le  seigneur  de  Castres,  qui  se  disoit 
avoir  esté  page  de  M.  TAdmiral,  qu'on  avoit  aban- 
donné pour  mort,  fut  aussi  ramené  par  un  de  noz 
harquebusiers,  auquel  on  feit  si  bon  traitement,  qu'à 
peu  de  jours  ses  playes  estans  en  bonne  disposition  ,  à 
bien  petite  rançon  le  renvoyasmes  et  feismes  recon- 
duire jusques  dedans  le  chasteau  de  Ranty.  Aussi  fut 
fait  prisonnier  un  gentilliomme  de  grande  vertu  et 
sçavoir,  de  la  chambre  de  l'Empereur,  nommé  le  sieur 
de  Silly,  qui  depuis  s'employa  à  moyenner  une  paix 
ou  trêves  entre  ces  deux  princes,  ce  que  toutefois  ne 
luy  fut  possible  de  faire. 

Après  que  le  Roy  avec  la  bataille  se  fut  retiré  en 
son  premier  logis,  M.  le  connestable  campa  ce  soir 
dedans  ce  bois  avec  toute  l'avant-garde  au  mesme  heu 
où  le  Seigneur  nous  avoit  donné  la  victoire,  avec  peu 
de  repos,  pource  que  toute  la  nuict  noz  ennemis  se 
tindrent  en  bataille,  et  estoient  les  deux  armées  en 
doute  l'une  de  l'autre;  car  nous  pensions  que  l'Empe- 
reur ,  autant  courageux  et  magnanime  qu  oncques 
César  fut ,  n'endureroit  telle  honte  sans  s'efforcer  et 
mettre  en  devoir  d'avoir  sa  revanche  ;  mais  luy,  se 
voyant  atfoibly  et  tant  défavorisé  de  fortune,  cognois- 
sant  la  puissance  du  Roy,  craignoit  que  ne  retournis- 

sions  sur  eux  pour  du  tout  les  desfaire  et  accablei'  ;  et 
pour  ce,  en  extresme  diligence  faisoit  rehausser  et  ren- 
fei'mer  son  camp  de  grandes  tranchées,  qu'on  apper- 
ceut  le  matin  estre  fort  avancées.  Ce  neantmoins,  ce 
jour  le  Roy,  afm  de  parachever  la  partie  ,  envoya 
M.  le  connestable  pour  recognoistre  s'il  y  auroit  ac- 
cès et  moyen  de  les  aller  chercher  jusques  dans  leur 
fort  5  qui  luy  donna  advis  de  ne  le  pouvoir  faire  sans 
danger  d'y  perdre  un  grand  nombre  de  vaillans 
hommes;  parquoy  se  passa  ce  jour  paisiblement  de  cha- 
cun costé,  continuant  toutefois  tousjours  la  batterie 
devant  ce  chasteau  jusques  au  soir,  que  l'Empereur  feit 
descharger  toute  son  artillerie,  en  signe  d'allégresse 
et  resjouissance  des  bonnes  nouvelles  qu'il  avoit  receu 
de  la  desfaite  du  seigneur  Pierre  Strossy  (0,  et  grand 
nombre  des  nostres  au  pays  d'Italie. 

Le  mercredy  ensuyvant,  quinziesme  de  aoust,  tant 
pource  que  nous  ne  pouvions  plus  recouvrer  vivres 
pour  les  chevaux,  que  pour  changer  d'air,  qui  desjà 
estoit  infecté  et  corrompu  de  la  puanteur  des  hommes 
et  chevaux  morts,  dont  s'engendre  communément  la 
peste  et  autres  maladies  contagieuses,  aussi  que  le  Roy 
ne  vouloit  perdre  devant  si  petite  place,  et  de  nulle 
valleur,  tant  de  braves  hommes  qui  le  suy voient,  des- 
quels se  veult  ayder  et  servir  en  meilleur  affaire,  fut 
arresté  et  conclud  par  le  conseil  que  devions  décam- 
per et  desloger  de  là.  Dequoy  toutefois  le  Roy  voulut 
premièrement  advertir  l'Empereur,  et  luy  manda  que 

(ï)  De  la  desfaite  du  seigneur  Pierre  Strossi.  Strozzi  comruandoit 
une  armée  française  dans  les  environs  de  Sienne.  Il  fut  défait  près  de 
Mariano  par  le  marquis  de  Marignan ,  général  de  TEmpereur.  BlaLse  de 
Montluc  recueillit  les  débris  de  l'armée,  et  se  jela  dans  Sienne,  où  il  se 
défendit  avec  opiniâtreté. 

ce  u'estoit  pour  doute  de  luy,  et  que  s'il  le  voulait  as- 
seurer  de  le  venir  trouver,  l'attendroit  quatre  heures 
entières  sur  le  chemin ,  comme  il  feit  ;  car,  après  avoir 
fait  partir  tous  les  bagages  et  chariots,  toute  nostre 
armée  demeura  plus  de  trois  heures  en  bataille  au 
mesme  lieu  où  le  lundy  auparavant  nous  avions  com- 
battu. Et  puisque  personne  ne  se  presentoit,  et  que  les 
ennemis  se  estoient  reserrez  en  leur  camp,  après  avoir 
a  leur  veue  mis  le  feu  es  villages  à  l'entour,  coramen- 
çasmes  au  petit  pas  à  nous  retirer,  tournans  visage  par 
deux  fois  devers  eux  pour  veoir  s'ils  nous  suyvroient , 
et  ainsi  assez  tard  arrivasmes  à  Montcaurè,  une  lieue 
près  de  Montereul,  où  fusmes  de  séjour  cinq  jours  en- 
tiers pour  tousjours  sentir  et  cognoistre  les  entreprises 
de  l'Empereur-,  auxquelles,  estans  encore  noz  forces 
assemblées,  plus  aisément  pouvions  obvier  et  aller  au- 
devant,  s'il  se  raettoit  sur  les  champs  ;  mais  estant  sccu 
que  son  armée  n'estoit  encore  sortie  de  son  premier 
logis  des  plaines  de  Marque,  pendant  le  temps  qu'on 
réparoit  les  ruines  du  chasteau  de  Ranty,  le  Roy  pro- 
posa aussi  donner  quelque  peu  de  repos  et  rafreschis- 
sement  à  la  sienne,  nonobstant  qu'avant  les  cinq  jours 
entiers,  la  faute  de  fourrages  et  le  mauvais  air  de  la 
marine  nous  contraignerent  de  desloger  et  approcher 
plus  près  de  Montereul,  où  sejournasmes  cinq  autres 
jours  entiers,  estant  le  Roy  logé  en  la  Chartreuse,  et 
le  camp  estendu  le  long  de  ceste  petite  rivière  de  Gau- 
che. Là  nos  compagnies  angloises  et  cscossoises  receu- 
rent  une  mauvaise  attainte  pour  s'eslre  escartées  et 
logées  deux  lieues  plus  avant  que  l'avant  -  garde,  en 
un  village  appelé  Marenlo,  où  les  ennemis  en  estans 
advertiz,  guidez  par  un  paillard  du  village  mesme, les 

vindient  surprendre  environ  la  minuict,  et  meirent  le 
feu  en  leurs  logis,  oîi  furent  bruslez  quelques-uns,  et 
de  leurs  valets  et  chevaux  les  aucuns  tuez  ou  emmenez 
prisonniers. 

Et  s'estant  l'Empereur  retire  à  Sainct-Omer,  sans 
qu'il  eust  moyen  de  pouvoir  entreprendre  chose  de 
grande  importance  et  dommageable  contre  nous,  aussi 
que  l'hyver  et  mauvais  temps  arrivoit,  le  Roy  partit 
de  là  avec  M.  de  Guise  et  quelques  gentilshommes  de 
sa  maison,  et  s'en  vint  à  Compiegne  après  avoir  fait 
bien  munir  et  renforcer  les  garnisons  des  villes  d'Ar- 
dres  et  de  Boulongne ,  pour  faire  teste  et  tenir  fort 
contre  l'ennemy,  s'il  les  vouloit  assiéger  ;  et  demeura 
chef  du  surplus  de  l'arme'e  M.  le  connestable,  tant 
pour  la  contenir  unie ,  que  pour  mieux  et  prompte- 
ment  prouvoir  à  ce  que  de'libe'reroit  l'Empereur,  qui  a 
de  coustume,  sur  la  fin  et  issue  de  la  guerre,  user  de 
quelque  ruse  et  cautelle.  Parquoy  journellement  nous 
faisions  courses  et  charges  sur  son  camp  ,  tant  pour  en 
sçavoir  et  cognoistre  quelque  chose  ,  que  pour  tenir 
escorte  à  noz  fourrageurs,  qui  estoient  contraincts  de 
aller  fort  loing  pour  recouvrer  vivres  et  fourrages  pour 
noz  chevaux.  Lesquels  n'ayans  plus  dequoy  pouvoir 
nourrir,  force  nous  fut  de  rechef  desloger  et  passer  la 
rivière  de  l'autre  part  oii  estoit  nostre  armée  logée  et 
campée  es  villages  de  Brumeu,  Espineu  et  Beaurin , 
et  le  long  du  rivage  de  ladite  rivière.  Nous  séjour- 
nasmes  là  quelques  jours,  pour  la  doute  que  nous 
avions  si  l'Empereur  romproit  son  camp,  parce  qu'au- 
cuns soldais  des  siens  qui  avoient  esté  pris,  nous  cer- 
tifioient  qu'il  assiegeroit  Montereul ,  et  les  autres  Ar- 
dres  ou  Dorlan.  Toutefois  depuis  fusmes  advertiz  que 

ses  soldats  le  laissoient  et  se  dëpartoient  à  la  file  par 
faute  de  vivres,  et  qu'ils  estoient  mal  payez.  Dont 
M.  le  connestable,  pour  ne  consommer  aussi  davan- 
tage le  reste  des  vivres  de  ceste  frontière ,  qui  estoient 
desjà  fort  diminuez  et  rencheriz,  renvoya  les  rierebans 
en  leurs  maisons,  et  donna  congé  aux  Suisses,  bien 
contentez  et  satisfaits  de  leur  solde.  Et  peu  de  jours 
après,  avec  M.  le  mareschal  de  Sainct- André,  vint 
retrouver  le  Pvoy,  estant  la  conduite  du  reste  de  nostre 
armée  remise  à  M.  le  duc  de  Vandosme  :  qui  fut  cause 
que  l'Empereur,  qui  tousjours  avoit  délayé  et  dissi- 
mulé sa  délibération,  voyant  nos  forces  diminuées, 
rappella  quant  et  quant  quelques  compagnies  qu'il 
avoit  auparavant  fait  partir  de  son  camp  pour  sortir 
en  campagne  et  tirer  vers  Hedin.  Ce  que  prévoyant 
mondit  seigneur  de  Vandosme,  et  qu'il  se  vouldroit 
venger  en  bruslant  nostre  plat  pays,  comme  nous 
avions  fait  le  sien,  feit  desloger  son  camp  pour  tous- 
jours  le  costoyer,  et  tenir  en  crainte  de  n'oser  dé- 
partir et  escarter  son  armée  ;  et  ayant  passé  la  rivière 
d'Authie,  ce  soir  campa  à  Darapierre  jusques  au  len- 
demain environ  midy,  qu'il  fut  adverty  que  la  plus 
grand'part  de  l'armée  et  cavallerie  impériale  estoit 
descendue  à  Auchy-Ie-Chasteau ,  qui  est  au  comte 
d'Aiguemont,  et  y  avoit  mis  le  feu  et  desfait  et  rompu 
quelques  compagnies  de  nostre  cavallerie  légère ,  que 
mondit  seigneur,  se  doutant  de  leur  venue,  et  pour  les 
empescher  de  passer  la  rivière  en  cest  endroit,  y  avoit 
envoyées.  Dont  soudain  leva  son  camp  de  Dampierre, 
et  Guidant ,  selon  le  chemin  que  l'ennemy  prenoit, 
qu'il  viendroit  assiéger  Abbeville  ou  Dorlan  ,  s'ap- 
procha plus  près  de  ces  deux  places,  qu'il  remunit  et 

renforça  de  tout  ce  qui  estoit  nécessaire.  Puis  le  len 
demain,  premier  jour  de  septembre,  passa  la  rivière 
de  Somme,  et  asseit  et  logea  son  camp  à  Pontdormy, 
lieu  fort  commode  pour  couvrir  et  garder  toute  cette 
contrée  et  le  passage  de  la  rivière. 

Ce  jour  mesme  les  ennemis  commencèrent  k  faire 
degast  et  brusler  le  plat  pays  que  nous  avions  aban- 
donné, qui  n'estoit  d'estendue  de  plus  de  deux  ou  trois 
lieues,  et  vindrent  camper  à  Sainct-Requier,  à  deux 
petites  lieues  de  nous,  d'où  ne  pensions  qu'ils  deslo- 
geassent sans  nous  présenter  la  bataille  et  faire  quel- 
ques courses  et  bravades.  Parquoy  le  lendemain  de 
grand  matin  M.  de  Vendosme  feit  partir  la  cavallerie 
légère,  avec  trois  cens  hommes  d'armes  pour  les  sous- 
tenir,  soubs  la  conduite  de  M.  d'Anguian,  qui  s'ap- 
procha de  leur  camp  le  plus  qu'il  fut  possible,  et  les 
garda  de  s'escarter  pour  brusler  et  destruire  les  vil- 
lages, les  tenans  tellement  en  crainte  et  subjection  , 
qu'ils  marchoient  tousjours  à  troupes  et  fort  uniz  et 
serrez  ;  et  sur  le  soir  destrousserent  à  leur  queue  quel- 
ques chariots  chargez  de  leurs  vivres,  qui  n'estoient 
que  pommes,  bierres,  bouillons  et  fort  mauvais  pain  : 
qui  nous  feit  penser  qu'en  si  grand  default  et  néces- 
sité de  vivres  ne  se  tiendroient  longuement  campez. 
Toutefois  après  ils  devallerent  le  long  de  la  rivière 
d'Authie,  et  meirent  le  feu  par  tous  les  chasteaux  et 
villages  du  long  du  chemin,  comme  à  Dampierre , 
Dourrie,  Machy,'  Machié,  Maintenay  et  plusieurs  au- 
tres. Dont  soudain  mondit  seigneur  de  Vandosme  feit 
partir  six  vingts  hommes  d'armes,  tant  de  sa  compa- 
gnie que  celle  de  M.  de  Sainct- André,  avec  neuf  en- 
seignes de  gens  de  pied,  pour  se  loger  dans  la  ville  de 

Montereul,  que  les  ennemis,  ainsi  qu'aucuns  de  le^urs 
soldats  prisonniers  disoiént,  vouloient  assiéger.  De- 
quoy  advertiz  ,  changeans  de  propos,  l'etournerent 
passer  la  rivière  d'Authie,  et  descendirent  en  un  ma- 
rets  au-dessoubs  de  Hedin,  entre  icelle  et  un  autre 
qui  vient  de  la  comte'  de  Sainct-Pol,  oii,  en  un  lieu 
appelé'  Mesnil,  propre  à  estre  fortifié  pour  la  garde  et 
asseurance  du  bailliage  de  Hedin  et  comté  de  Sainct- 
Pol ,  le  douziesme  de  septembre  commencèrent  à  dres- 
ser, et  bastir  un  fort,  ayans,  pour  plustost  le  mettre 
en  défense,  levé  des  pays  des  environs  grand  nombre 
de  pionniers  et  manœuvres,  en  quoy  ne  pouvoient  estre 
empescliezj  car  outre  ce  qu'ils  estoient  les  plus  forts, 
nostre  arme'e  estoit  fort  diminuée  et  amoindrissoit  tous 
les  jours,  tant  à  cause  des  maladies  qui  survenoient 
à  noz  soldats,  que  des  compagnies  que  nous  avions 
envoyées  aux  villes  qu'ils  nous  menassoient  de  vou- 
loir assiéger.  Puis  M.  de  Yandosme ,  cognoissant  ses 
soldats  fort  ennuyez  du  long  travail  de  ce  voyage, 
pour  les  rafreschir  et  soulager,  rompit  son  camp  et 
envoya  quelques  compagnies  de  gendarmerie  des  plus 
travaillées,  hyverner  à  leurs  anciennes  garnisons,  et 
la  cavallerie  légère  départit  es  lieux  plus  prochains 
des  ennemis,  pour  ayder  et  faire  faveur  aux  pauvres 
gens  à  labourer  et  semer  leurs  champs.  Les  compa- 
gnies de  gens  de  pied  françoises,  angloises  et  escos- 
soises  furent  logées  es  villes  et  bourgs  le  long  de  la 
lisière  et  rivière  de  Somme  ;  les  AUemans  du  comte 
Reingrave  et  baron  de  Fontenay ,  à  Sainct-Esprit  de 
Reux,  et  celles  du  comte  Rocdolphe  et  Reifberg, 
prindrent  le  chemin  de  Piedmont  et  d'Italie. 


SEPTIESME  LIVRE 


De  la  continuelle  diligence  des  ennemis  à  la  fortification  du 
Mesnil ,  surnommé  Nouveau  Hedin  y  avec  quelques  entre- 
prises du  duc  de  Savoye  et  l'armée  imperiide  sur  la 
rivière  de  Somme;  ensemble  d'autres  faits  d'armes  ex- 
ploitiez en  Picardie  et  Champagne.  — Des  propositions  et 
espérance  de  la  paix ,  ci  la  solicitation  de  la  royne  Marie 
et  cardinal  Fol  d' Angleterre ,  et  des  Anglois. — Et  ce  que  y 
depuis  la  séparation  de  l'assemblée  sans  aucun  ejfect ,  a 
esté  exécuté  à  guerre  ouverte ,  tant  en  Picardie  que 
Champagne  y  en  Van  i555. 


[i555]  Ij'on  a  peu  voir  sur  la  fin  de  mes  premiers  et 
derniers  livres  (0  comme,  après  la  balaille  de  Ranty, 
estant  Tarmée  Françoise  fort  harassée  et  travaille'e  et 
demembre'e  de  la  meilleure  part  de  ses  forces,  après 
avoir  quelques  jours  temporisé  et  campé  en  divers  lieux, 
finalement  fut  reduitte  et  amenée  à  loger  es  marets  de 
Pontdormy,  lieu  mal  sain  desoy-mesme,  mesmement 
sur  la  fin  de  fautomne,  estant  occasion  de  multiplier 
les  maladies,  et  très-grande  diminution  de  nostreditte 
armée.  Ce  que  venu  à  la  cognoissance  des  ennemis, 
continuèrent  de  besongner  au  fort  du  Mesnil,  avec 
telle  diligence,  que  y  faisant  travaille!  incessamment, 
non  seulement  les  pionniers  et  manœuvres  qu'avoient 

(•)  Sur  la  fin  de  mes  prcDtiers  et  derniers  livres.  Rabutin  n  a  parlé  tic 
la  position  de  rarmée  frauçai.>e,  après  la  bataille  de  Rcnty,  qu'à  la 
fin  du  livre  vi. 

levé  et  amené  de  leurs  contre'es  et  lieux  circonvoisins, 
mais  aussi  chacun  soldat  y  portant  la  hotte,  dans  deux- 
mois  ou  dix  sepmaines  fut  eslevé  fort  haut,  et  mis  en  dé- 
fense ,  ayant  suivy  le  mesme  desseing  et  trace  que  nous 
avions  projecte'  pour  y  en  construire  un  pareil.  Et  à 
ce  faire  beaucoup  leur  servirent ,  et  s'ayderent  fort  des 
ruines  des  chasteaux  des  environs,  qu'avoient  commence' 
à  abbattre  et  destruire ,  et  de  celles  de  Hedin ,  qu'ils  pa- 
rachevèrent de  démolir.  Cependant  le  duc  de  Savoye 
avec  la  cavallerie  et  le  surplus  de  Tarmée  impériale, 
qu'il  avoit  tousjours  retenu  unie  pour  favoriser  cest  oeu- 
vre ,  faisoit  serrer  et  amasser  vivres  et  munitions,  pour  à 
l'instant  mettre  là-dedans,  prévoyant  bien  que  malai- 
sément en  pourroient  recouvrer  ceux  qui  y  demeure- 
roient  après  qu'ils  se  seroient  séparez,  tant  à  cause  que 
tout  le  pays  circonvoisin  estoit  fort  desnué  et  destruit 
par  nous  et  eux  (mesmement  le  Roy,  craignant  qu'ils 
assiégeassent  Dourlan ,  avoit  peu  de  jours  auparavant 
fait  brusler  les  villages  plus  prochains),  aussi  que 
toutes  les  garnisons  de  dessus  la  rivière  de  Somme  leur 
donneroient  tous  les  empeschemens  que  leur  seroit 
possible.  A  ceste  cause,  avant  que  l'bvver  fust  du  tout 
venu,  le  vouloit  fournir  de  tout  ce  que  pouvoit  penser 
y  estre  nécessaire.  Si  est-ce  qu'adonc  la  saison  estoit 
fort  avance'e  et  proche  des  grandes  froidures,  car  nous 
estions  j à  au  commencement  du  mois  de  novembre; 
qui  fut  occasion  que  ce  prince,  ayant  fait  tout  ce  qu'il 
avoit  peu  pour  mettre  ce  fort  en  bonne  disposition, 
ne  voulant  départir  sans  tenter  quelque  plus  impor- 
tante entreprise,  délibéra,  environ  la  Saint  Martin,  dix 
ou  unzieme  de  ce  mois,  surprendre  Saint-Esprit  de  Rue, 
que ,  d'autre  costé,  nous  faisions  fortifier  pour  estre  con- 

Irefort  à  cestuy-cy.  Toutefois  ne  peut-il  conduire  son  fait 
tant  secrettement ,  que  M.  de  Vendosme  (  maintenant 
roy  de  Navarre)  n'en  fust  adverty;  lequel  y  envoya 
en  diligence  toute  la  nuict  le  régiment  d'Allemans  du 
comte  Reingrave,  ensemble  quelques  autres  compa- 
gnies de  gens  de  pied  françoises.  Et,  d'autre  part,  M.  de 
Nemours  ne  cessa,  avec  sa  cavallerie  légère,  les  tenir 
en  continuelles  alarmes  jusques  dans  leur  camp,  qui 
les  meit  en  doute  que  les  nostres  fussent  en  plus  gros 
nombre  qu'ils  n'estoient  ;  tellement  que,  ce  jour  mesme 
qu'ils  essayèrent  d'exécuter  leur  délibération ,  les  ayant 
rencontrez  sur  le  chemin,  après  avoir  rompu  lances, 
donné  coups  d'espe'es  dans  leur  cavallerie,  au  front 
de  leur  avantgarde,  malgré  eux  et  à  leur  nez  se  retira 
jusnues  auprès  la  Justice  d'Abbeville,  leur  faisant  par 
fois  teste.  Auquel  lieu  estant  ses  soldats  estendus  et 
rangez  en- bataille,  les  attendit  assez  long-temps,  et 
leur  monstra  visage  d'asseurance  ,  sans  que  les  en- 
nemis osassent  les  enfoncer.  Qui  fut  (selon  l'opinion 
de  beaucoup  de  bons  capitaines)  l'une  des  belles  re- 
traites ,  pour  une  poignée  d'hommes ,  que  l'on  ayt 
veu  il  y  a  long«temps  ;  en  laquelle  le  capitaine  Pelou, 
avec  sa  compagnie,  augmenta  fort  sa  réputation;  tant 
y  a  que  l'entreprise  du  duc  de  Savoye  demeura  sans 
nul  effect.  Ce  neantmoins,  voulant  remédier  et  parer 
ceste  faute,  estant  résolu  ne  se  retirer  sans  nous  avoir 
fait  sentir  quelque  bravade,  reprint  le  chemin  le  long 
de  la  rivière  de  Somme,  bruslant et  degastant  ce  qui  es- 
toit  encore  resté  entier  ou  à  demy  consommé;  puis  de- 
valla  sur  Pecquigny,  où ,  une  autre  fois,  M.  de  Nevers, 
prince  courageux  et  hardy,  luy  appareilla  une  cargue 
sur  la  queue  de  son  camp ,  mais  tant  hardie  et  furieuse. 

que,  ayant  remis  et  repoulsé  certaines  compagnies  de 
la  cavallerie  légère  de  son  arrieregarde ,  contraignit 
toute  l'armée  tourner  visage.  Enfm  estant  suyvi,  et 
ayant  la  foule  de  toute  ceste  cavallerie  sur  les  bras, 
fut  contrainct,  et  fit  encore  si  bien,  que  luy  et  ses  gens 
se  retirèrent  jusques  sur  la  chaussée  et  pontleviz  dudit 
Pecquigny  ;  et  là  ,  combattant  pesle  mesle  et  en  foule, 
attendit  si  longuement,  qu  un  certain  nombre  d'har- 
quebusiers,  qu'on  avoit  choisy  pour  le  soustenir  à  sa 
retraite,  y  peut  arriver  commodément,  où  toutefois 
il  faillit  d'estre  pris.  Au  partir  de  là,  le  duc  de  Savove 
avec  l'armée  impériale  alla  passer  et  camper  devant 
Amiens,  où  estoit  jà  M.  de  Vendosme  ,  et  le  lendemain 
prit  sa  descente  devers  Corbie,  jusques  à  un  lieu  appelle 
le  Bac-Adoux,  où  il  se  meit  en  effort  de  vouloir  gueïer 
et  traverser  ceste  rivière  de  Somme,  pour  venir  brusler 
ce  qu'il  pourroit  du  plat  pays  de  deçà.  Et  de  ce  M.  de 
Vendosme  adverty,  l'avoit  tousjours  suivy  et  costoyé 
avec  telle  promptitude,  qu'aussi  tost  que  luy  se  trouva 
au  mesme  lieu  où  il  aovit  délibéré  de  passer,  en  bonne 
volonté  de  le  combattre  sur  le  bord,  s'il  se  fust  essayé  de 
prendre  rive  ;  ce  qu'il  ne  feit,  ains  s'en  retourna  comme 
il  estoit  venu ,  sans  rien  exploitera  son  advantage,  et 
non  sans  depuis  luy  -  mesme  s'estre  esmerveillé,  et 
avoir  hautement  loué  la  soigneuse  diligence  de  M.  de 
Vendosme. 

Or,  si  du  costé  de  Picardie  les  François  et  Impé- 
riaux faisoient  tout  devoir  de  couvrir  et  fortifier  leur 
frontière  ,  l'on  peult  croire  que  du  costé  de  Cham- 
paigne  n'en  estoit  moins  fait;  car  M.  de  Bordillon,  qui 
de  Disnan  y  avoit  esté  renvoyé  pour  aller  au  devant 
de  quelques  garnisons  et  gens  du  pays,  qui  s'estoient 

ramassez  et  mis  aux  champs,  et  qui  jà  commençoient 
à  fourrager  et  brusler  devers  Mesieres  ,  si-tost  y  eslre 
arrive,  non-seulement  les  fit,  au  bruit  de  sa  venue,  reti- 
rer, et  d'eux  mesmes  rompre,   mais,  ayant  forcé  le 
chasteau  de  Fument,  qu'ils  avoient  repris  et  en  la 
meilleure  part  ruiné,  avec  d'autres  petits  forts  d'alen- 
tour où  ils  se  retiroient,  les   tint   deslors  tellement 
soubs  bride    et  en  crainte ,  que  facilement  et  seure- 
ment  on  peust  besogner  au  parachèvement  de  la  for- 
tification de  Mariembourg,  du  fort  de  Rocroy  et  du 
chasteau  de  Maubert-Fontaine.  Davantage,  toutes  les 
garnisons  des  villes  fortes,  que  nous  tenons  le  long  de 
ceste  frontière,  et  sur  les  marches  des  duchez  de  Lor- 
raine et  Luxembourg  ,  couroient  journellement  sur 
les  ennemis,  desquels  le  plus  souvent  rapportoient  les 
despouilles,  et  retournoient  chargez  de  butin;  tenans 
toute   ceste  commune    en   terreur   et  mesme   eifroy 
qu'elle  resentoit  encore  du  passage  de  l'armée  du  Roy, 
tellement  que  le  capitaine  Vaulusseau,  gentilhomme 
vaillant  et  hardy ,  qui  lors  estoit  en  garnison  à  Yvoy 
avec  sa  compagnie  de  gens  de  pied,  et  quelques  pièces 
de  bois  montées  sur  roues  en  façon  d'artillerie,  sur- 
prit et  se  fit  rendre  un  assez  fort  chasteau  près  de  là , 
appelle  Villemont  ,  lequel  depuis  fut  repris   par  les 
Bourguignons,  y  usant  de  plus  grande  cruauté  envers 
ceux  qu'ils  y  trouvèrent,  qu'on  n'avoit  fait  précédem- 
ment envers  les  leurs.  Devers  Metz,  M.  de  Vieilleville, 
qui  en  est  gouverneur,  sçachant  que  ceux  de  Theon- 
ville  bastissoient  un  fort  appelle  la  mauvaise  S  entre 
les  deux  rivières,  et  sur  le  chemin  de  Tune  à  l'autre 
ville,  pour  empescher  que  la  garnison  de  Metz  n'al- 
last  tant  hardiment  courir  sur  leurs  limites  qu'elle 

souloit,  y  envoya  un  bon  nombre  de  cavallei  ie  et  de 
gens  de  pied,  avec  quelque  peu  d'artillerie.  Mais  pour- 
ce  que  ceste  entreprise  ne  fut  conduite  ny  execute'e  tant 
accortement  quelle  avoit  esté  délibérée,  les  François 
retournèrent  avec  peu  d'avantage,  et  perte  de  beau- 
coup de  vaillans  hommes. 

L'hiver  estant  adonc  du  tout  venu,  par  ses  impor- 
tunes pluyes  contraignit  le  duc  de  Savoye  rompre  son 
camp,  et  quitter  la  campagne  de  Picardie,  pour  met- 
tre son  armée  à  couvert  contre  l'aspreté  et  rigueur  des 
froidures,  et,  ayant  laissé  le  sieur  Dais,  gouverneur 
du  fort  du  Mesnil  (qui  auparavant  l'estoit  dArras), 
avec  vingt  enseignes  de  gens  de  pied  espagnols  et  al- 
lemans,  et  quelque  cavallerie,  alla  retrouver  l'Empe- 
reur à  Bruxelles.  Pareillement  furent  contraints  les 
François  se  contenir  en  leurs  garnisons,  et  les  aucuns  se 
retirer  en  leurs  maisons,  pour  laisser  passer  l'indisposi- 
tion et  contrariété  du  temps ,  laquelle  seule  fut  cause 
de  donner  un  peu  de  séjour  et  delay  aux  soldats. 
Neantmoins  que,  là  où  le  temps,  par  aucuns  jours,  se 
monstroit  be^u  ou  propre  pour  appareiller  surprises 
ou  embusquades ,  à  peine  laissoient  ils  eschapper  l'oc- 
casion, sans  se  le  faire  sentir  et  cognoistre  les  uns  aux 
autres.  Comme  advint  au  capitaine  Mazieres,  lieute- 
nant d'une  compagnie  de  gens  de  pied  que  M.  de 
Vandosme  avoit  adonc,lequel,  retournant  d'une  course 
devers  Ranty  avec  force  butin,  fut  prévenu  et  ren- 
contré par  ceux  du  fort  du  Mesnil,  et  par  eux  tué  avec 
deux  autres  capitaines  françois ,  et  cent  ou  six  vingts 
vaillans  soldats  taillez  en  pièces.  Et  d'ailleurs,  où  les 
combats  et  faicts  d'armes  ce-soient,  toutes  machina- 
tions et  toutes  sortes  de  ruses  estoient  cherchées ,  in- 

3l.  20 

ventées  et  mises  eu  avant,  pour  suborner  les  gouver- 
neurs et  chefs  des  villes  de  l'un  ou  l'autre  parly,  et  les 
solliciter  à  commettre  trahisons  et  infidelitez  contre 
leur  honneur  et  devoir  :  mesraement  en  ce  temps 
furent  descouvertes  deux  conspirations  fort  dange- 
reuses pour  nous,  si  elles  eussent  sorti  effect  selon 
(ju' elles  estoient  traitées.  L'une,  du  lieutenant  du  ca- 
pitaine du  chasteau  d'Abbeville,  nommé  Anvoelle, 
qui,  pour  se  venger  d'un  sien  ennemy,  avoit  conspiré 
et  conclud  avec  le  gouverneur  du  fort  du  Mesnil  de 
le  mettre  dans  ledit  chasteau  :  ce  qui  fut  révélé  mesmes 
par  le  messager  qui  portoit  l'advertissement.  T/autre  , 
des cordeliers  (i)  de  Metz;  lesquels,. soubs  couleur  que 
leur  chapitre  gênerai  s'y  devoit  assembler,  où  dé- 
voient comparoir  de  leurs  frères  de  toutes  les  pro- 
vinces de  la  chrestienté ,  avoient  entrepris  et  machiné 
y  faire  entrer  un  grand  nombre  de  soldats  ennemis  en 
habit  de  cordeliers ,  et  toutes  sortes  d'armes  y  dévoient 
cstre  amenées,  enfoncées  dans  des  pippes  et  tonneaux 
comme  si  ce  fussent  vins  et  provisions  pour  ceste  as- 
semblée. Puis  estant  sortie  une  partie  de  la  garnison  de 
Metz  à  une  allarme  que  ceux  de  Theonville  dévoient 
donner,  tous  ensemble  sortiroient  en  armes,  et  desfe- 
roient  ce  qui  resteroit  dans  la  ville ,  et,  sur  l'heure ,  se 
saisiroient  des  portes  "pour  y  faire  entrer  une  embus- 
cade qui  seroit  prochaine  de  là.  Il  peult  aussi  estre 
qu'ils  avoient  quelque  intelligence  avec  aucuns  cita- 
dins de  leans.  Toutefois,  ceste  leur  malheureuse  et  mau- 
dite trahison  fut  decelée  et  avérée  par  l'un  de  ces  bons 
religieux,  qui  fut  guetté  et  expressément  espié  par 

C''  L'' autre  des  cordeliers.  Cette  seconde  conspiration  ne  fut  décou- 
verte rfu''au  mois  d'octobre  i555. 

quelques  chevaux  légers  françois,  entrant  et  sortant  à 
diverses  et  réitérées  fois  dans  Theonville,  et  non  sans 
que  chacun  se  soit  grandement  esmerveillé  de  la  vul- 
pine  cautelle  et  meschancete'  de  tels  hypocrites ,  es- 
tant un  grand  scandale  pour  tout  cest  ordre ,  faisant 
évidente  preuve  que  cest  habit  monastique  et  régulier 
sert  bien  souvent  de  couverture  et  parement  à  plu- 
sieurs énormes  péchez  et  crimes,  pour  lesquels  encou- 
rons l'aigi-eur  de  la  justice  divine,  et  dont  adviennent 
tant  de  maux  et  malheurs  en  ce  monde,  combien  que 
je  m'asseure  que  les  dessusdits  conspirateurs  et  trais- 
tres  ont  esté  punis  selon  le  mérite  de  leurs  faits. 

Tout  ainsi  que  ceste  saison  d'hyver  estoit  diverse- 
ment variable  et  muable,  aussi  diversement  tous  les 
jours  advenoient  estranges  et  nouveaux  accidens  par 
tout  le  monde,  et  principalement  en  ceste  partie  de 
l'Europe  ;  pource  que  estans  ces  deux  les  plus  grands 
princes  chrestiens  irritez ,  et  en  guerre  l'un  contre 
Vautre,  Ton  peult  facilement  croire,  et  ne  peult  estre 
autrement,  que  les  moindres,  et  ceux  qui  sont  soubs 
eux,  n'eussent  a  souffrir  en  plusieurs  sortes  et  maniè- 
res. Et  quant  à  eux,  encore  que  leurs  personnes  fus- 
sent en  repos ,  et  au  milieu  de  tous  plaisirs  et  passe- 
temps  ,  si  est-ce  qu'ils  travailloient  continuellement  en 
leurs  esprits,  pour  subvenir  et  remédier  aux  affaires 
survenans  qui  se  présentoient  journellement  devant 
leurs  yeux,  tant  pour  leurs  longues  guerres  que  pour 
la  nécessité  où  estoit  réduit  tout  leur  pauvre  peuple 
pour  le  soustenement  et  maintien  d'icelles,  ausquelles 
toutefois  chacun  d'eux  vouloit  donner  si  bon  ordre 
que  de  n' estre  point  surpris,  ou  que,  par  faulte  d'avoir 
préveu,  l'un  se  peust  avantager  sur  l'autre.  Parquoy 

ne  fault  douter  qu'ils  ne  fissent  tout  devoir,  et  qu'ils 
n'employassent  tous  leurs  amis  et  serviteurs,  pour  ap- 
pareiller et  mettre  sus  tous  préparatifs,  afin  qu'advenant 
la  saison ,  se  trouvassent  tant  plustost  prêts  ,  ou  d'as- 
saillir, ou  de  se  défendre,  selon  que  le  moyen  et  oc- 
casion se  presenteroient ,  comme  il  advint.  Car,  sur 
l'advenement  du  printemps,  estant  semé  par  la  France 
ce  bruit  que  les  Impériaux  commençoient  à  sortir  en 
campagne,  pour  endommager  les  pays  du  Roy,  telle- 
ment qu'on  disoit  qu'ils  s'amassoient  en  gros  nombre 
au  Cambresis  pour  entrer  en  Picardie,  et  devers  Na- 
nuir  pour  venir  essayer  s'ils  pourroient  recouvrer 
Mariembourg  ;  le  Roy  estant  à  Fontainebleau  (  après 
le  solennel  festin  des  nopces  du  comte  de  Vaulde- 
{nont(0  et  de  mademoiselle  de  Nemours),  sur  le  com- 
mencement, de  caresme  envoya  devers  la  Picardie 
M.  le  mareschal  de  Sai net- André,  son  lieutenant  en 
l'absence  de  M.  de  Vendosme,  et  avec  luy  allèrent 
M.  de  Nemours,  le  vidasme  de  Chartres,  le  Reingrave, 
et  plusieurs  gentils!) ^^mmes  et  capitaines,  lesquels, 
aussi-tost  y  estre  arrivez,  ayans  assemblé  toutes  les 
garnisons  de  la  frontière,  entrèrent  dedans  le  comté  de 
Sainct-Pol  et  le  baillage  de  Hedin,  pour  derechef  les 
ruiner ,  sçachans  certainement  que  tous  les  vivres  ve- 
noient  de  là,  que  ceux  du  fort  du  Mesnil  pouvoient 
recouvrer.  Et  ce  faict ,  costoyans  l'Artois  ,  et  y  faisans 
tout  le  degast  qui  leur  étoit  possible,  feignirent  et  firent 
semblant  de  se  vouloir  retirer;  mais  estans  seurement 
advertis  que  au  Chasteau  Cambresis   estoit  logé  un 

(')  Des  nopces  du  comte  de  Vauldeniont.  Nicolas  de  Vaudemont, 
oncle  du  jeune  duc  de  Lorraine  Charles,  épousa  Jeanne  de  Savoie, 
sœur  du  duc  de  Nemours. 

nombre  d'Espagnols,  et  quelques  autres  compagnies 
de  gens  du  pays,  en  une  nuict  les  allèrent  surprendre 
sicautement  etsecrettement,  qu'au  poinct  du  jour,* et 
changement  du  guet,  furent  eschellez  et  assaillis  de 
toutes  parts ,  et  n'eurent  meilleur  advis  ne  moyen  , 
que  de  se  sauver  et  sortir  oii  ils  trouvoient  les  passages 
délivres  et  ouverts,  mesmement  les  Espagnols,  aus- 
quels  fut  faite  bonne  guerre  et  gracieux  traitement. 
Le  surplus  de  ceux  du  pays  qui  se  trouvèrent  en  teste, 
et  qui  s'estoient  mis  en  défense,  à  la  furie  furent  exé- 
cutez et  mis  au  fil  de  l'espée.  Après  tout  cela ,  pour 
autant  que  ce  lieu  sembloit  fort  propre  à  l'Empereur 
pour  y  assembler  un  camp,  à  raison  des  commoditcz 
de  toutes  choses  qu'il  y  pouvoit  avoir  et  recouvrer , 
ruinèrent  ceste  petite  villette  et  quelques  endroits  de 
ceste  belle  maison  de  l'evesque  de  Cambray. 

Devers  Champagne  fut  renvoyé  M.  de  Bordillon , 
comme  lieutenant  du  Roy  en  ra])sence  de  M.  de  Ne- 
vers,  et  avec  luy  alla  le  marquis  d'Albeuf,  que  suivi- 
rent les  seigneurs  de  Montpesat,  de  Cursol,  de  Suze, 
le  Pelou  et  autres  gentilshommes  et  capitaines.  Où  si- 
lost  estre  arrivez ,  pareillement  assemblèrent  toutes  les 
garnisons, tant  de  cheval  que  de  pied,  et,  sçachans  que 
dedans  Mariembourg  y  avoit  faulte  de  vivres,  nonobs- 
tant les  grandes  neiges  et  pluyes,  y  menèrent  gros 
nombre  de  chariots  et  charrettes  chargées  de  farines, 
de  vins ,  et  toutes  autres  munitions.  Puis,  cependant  que 
ceux  de  là  dedans  se  lournissoient  de  bois  pour  se 
chaufïér,  passèrent  oultre  jusques  à  Cimetz,  en  déli- 
bération de  forcer  et  desfaire  quelques  ennemis  qui  s'y 
estoient  remis  pour  nuire  à  ceux  de  Mariembourg  ,  ce 
que  toutefois  ne  trouvèrent ,  l'ayant  quitté   et  aban- 

donné,  pour  avoir  ouï  nouvelles  de  ceste  venue,  dont 
le  feu  y  fut  mis  partout  et  en  tous  les  villages  des  en- 
virons. Mais  pource  que  ceux  de  Saultour  cognurent 
ou  furent  advertis  qu'on  n'avoit  point  de  grosse  artille- 
rie capable  à  faire  bresclie,  ne  se  voulurent  rendre, 
et  ont  tousjours  tenu  fort.  Gela  faict,  noz  gens  s'en  re- 
tournèrent en  leurs  garnisons,  et  depuis,  à  plusieurs  et 
diverses  fois,  ont  tousjours  continué  de  remplir  Ma- 
riembourg  de  force  vivres  et  provisions. 

Au  milieu  de  tous  ces  troubles,  le  vingt-troisiesme 
de  mars,  pape  Jules  troisiesme  décéda  de  ce  siècle, 
après  avoir  fait  tout  ce  qu'il  avoit  peu  pour  reparer  la 
faulte  dont  il  estoit  autheur,  s'estant  efforcé,  avant 
mourir,  d'appointer  ces  deux  grands  princes  qu'il  avoit 
ainsi  divisez.  Et,  peu  de  jours  ensuy vans,  au  conclave, 
par  trente-sept  cardinaux,  sans  longues  difficultez, 
mais  (  comme  je  croy  )  par  inspiration  divine  ,  fut  esleu 
et  publié  pape  le  cardinal  Marcel  Cervin  de  Montpo- 
litian,  du  tiltre  de  Saincte-Croix ,  Boulonnois  ,  le 
dixiesme  d'avril,  intitulé  Marcel  deuxiesme ,  qui  ne 
demeura  que  vingt  ou  vingt-deux  jours  en  ceste  di- 
gnité, ayant  esté  empoisonné  (selon  la  pul)lique  opi- 
nion )  pource  qu'il  estoit  trop  homme  de  bien,  et  qu'à 
son  nouveau  advenement  et  création  il  avoit  cassé  et 
aboli  tant  de  superfluitez  de  gardes  et  honneurs ,  que 
les  premiers  saincts  papes  n'avoient  point,  et  que  les 
modernes  ont  voulu  avoir,  quand  ils  se  sont  veuz  ri- 
ches des  biens  que  les  empereurs  et  roys  leur  avoient 
donnez ,  desquels  en  après  se  sont  aydez  contre  eux 
pour  leur  faire  la  guerre ,  où  se  sont  alliez  aux  uns 
pour  tascher  à  ruiner  les  autres.  Peu  de  jours  après 
s'estans  derechef  les  cardinaux  rassemblez  au  conclave, 

le  jeudy,vingt-troisiesme  de  may,  jour  de  l'Ascension  , 
firent  élection  du  cardinal  Jean  Pierre  CarafFe ,  dit 
Theatin,  Neapoiitain  ,  de  la  noble  et  ancienne  maison 
des  Caraffes,  intitulé  Paul  quatriesme,  que  l'on  avoit 
tousjours  tenu  homme  de  bien  ,  et  de  grand  sçavoir  et 
éloquence. 

Donques  on  a  peu  voir  une  partie  des  adversitez  et 
accidens  qui  survenoient  en  aucuns  endroits  et  con- 
trées des  Gaules,  sans  que  nous  ayons  encore  aucu- 
nement parlé  d'une  infinité  d'autres,  desquels  tout  le 
reste  du  monde  estoit  frappé  et  esmeu  :  comme  des  in- 
numerables  préparatifs  que  le  grand  Sulyman  de  Tur- 
quie mettoit  sus  pour  esbranler  et  envahir  toute  la 
chrestienté ,  ayant  dompté  et  rendu  tributaire  son  plus 
proche  et  fort  ennemy,  le  roy  de  Perse;  comme  des 
ligues  et  partialitez  d'Italie,  favorables  à  l'un  de  ces 
deux  princes,  pour  lesquels  beaucoup  de  villes,  chas- 
teaux  et  bourgs  ont  esté  destruicts  et  ruinez,  et  infi- 
nité de  corps  et  d'ames  mises  à  perdition.  Je  n'ay  rien 
dit  aussi  des  divisions  et  guerres  sociales  de  la  Germa- 
nie,  causées  et  meues  ,  tant  pour  les  departemens , 
donations,  bannissemens  et  confiscalions ,  que  l'Em- 
pereur avoit  fait  des  plus  grands  de  ceste  nation , 
après  les  guerres  qu'il  avoit  eues  contre  eux,  que 
des  potentats  et  grands  seigneurs  séculiers,  contre  les 
evesques  et  ministres  de  l'Eglise  ,  et  de  mesme  pour  le 
faict  de  nostre  religion,  remettant  ceste  charge  à  quel- 
que plus  docte  personne  que  moy ,  et  de  plus  grande 
authorité,  et  qui  auroiL  veu  et  sceu  toutes  ces  choses 
certainement.  A  tout  cela  on  pourroit  encore  adjous- 
ter  les  grandes  esmotions  et  mutinemens  des  Anglois  à 
la   réception  du  roy   d'Espagne ,  leur  nouveau  roy , 

pour  lesquelles  l'Empereur  se  trouva  d'autant  plus 
esloigné  du  secours  qu'il  en  esperoit  promptement, 
que  ceste  alliance  luy  sembloit  commode  pour  facile- 
ment dresser  entreprises  au  desavantage  des  François; 
espérant,  pour  cause  qu'anciennement  les  Anglois  es- 
toient  appeliez  anciens  ennemis  des  François,  tant 
plus  facilement  les  pouvoir  induire  à  ceste  invétérée 
inimitié  par  le  moyen  de  son  support  et  grandeur 
(nonobstant  que  peu  auparavant,  du  vivant  de  Edouard, 
leur  dernier  roy,  fussent  entrez  en  leur  alliance  et 
confédération),  et,  par  ce  moyen  se  promettant  que  avec 
les  Flamens  et  Hennuyers,  qui  nous  appareilleroient 
forte  guerre  par  terre ,  et  les  Anglois  par  la  mer,  nous 
pourroit  tenir  en  telle  subjection  cette  part,  que  tant 
plus  un  autre  accès  et  advenue  sur  nous  luy  seroit 
ouverte  et  facile.  Mais  tout  luy  advint  au  rebours ,  et 
contre  son  opinion  ;  car,  après  la  consommation  de  ce 
mariage  du  roi  d'Espagne ,  son  fils  ,  avec  la  nouvelle 
royne  d'Angleterre  (0  sa  tante,  à  telles  conditions  que 
chacun  sçait ,  il  fit  tous  les  efforts  qui  estoient  en  sa 
puissance  pour  tenir  preste  une  armée  de  mer,  avec 
laquelle  il  fut  amené  et  conduit  en  Angleterre.  Où  si- 
tost  qu'il  fut  descendu ,  au  lieu  d'estre  receu  avec 
grands  honneurs  et  triomphes,  et  estre  bien  venu  et 
salué  comme  roy,  trouva  partie  de  ce  royaume  divisé 
et  en  armes,  des  grands  seigneurs  tenans  le  party  de  la 
Royne  contre  le  populaire  mutiné,  pour  ne  vouloir 
accepter  un  roy  estranger  à  leur  commander,  mais  un 
qui  fust  de  leur  nation  et  origine.  Tellement  que  peu 

(*)  Ai>ec  la  nouvelle  royne  d'Angleterre  sa  tante.  La  reine  Marie, 
fille  de  Catherine  d'Aragon,  étoit  cousine  germaine  de  Charles-Quint, 
père  de  Philippe. 

de  jours  après  son  arrivée  (0,  le  serrèrent  et  saisirent 
de  si  près,  qu'ayant  déliait  et  tue'  partie  d'un  nombre 
d'Espagnols  qu'il  avoit  amenez  avecques  luy  pour  sa 
garde,  le  contraignirent  avec  sa  femme  se  retirer  en 
la  forteresse  de  Londres,  où  ils  ont  demeure'  quelque 
temps  pour  e'viter  la  fureur  de  ce  monstre  populaire; 
en  laquelle  il  a  assez  longuement  opiniasti^é  ,  encore 
que  la  Pvoyne  ait  fait  décapiter  Nortembelland,  gou- 
verneur du  pays,  mourir  plusieurs  de  ses  adherans, 
et  punir  rigoureusement  les  plus  coulpables  qu  elle 
peut  attrapper;  et  que  depuis  l'Empereur  se  soit  es- 
sayé de  les  appaiser  et  attirer  avec  promesses  grandes , 
et  toutes  sortes  de  blandimens,  ce  neantmoins  ne  les  a 
peu  convertir  à  advouer  leur  naturel  roy  et  seigneur, 
estant  assez  advertis   de  ses  ruses,  et  cognoissans  la 
présomptueuse  audace  des  Espagnols,  ne  à  se  déclai- 
rer  pour  lors  ennemis  des   François,  sçachans  bien 
qu'ils  n'ont  voisins  plus  prompts  et  prochains  à  les  se- 
courir en  leurs  dangers  et  atiaires,  ny  plus  aspres  et 
belliqueux,  oii  ils  se  seroient  autrefois  declairez  con- 
tre eux.  Depuis  advint  qu'un  certain  nombre  de  na- 
vires et  vaisseaux  marins  ,  armez  de  quelques  Flamens 
et  peult-esti^e  d'aucuns  Aijglois  (  à  raison  qu'il  est  fort 
difficile  qu'en  la  commune  d'un  pays  il  ne  s'en  treuve 
de  plusieurs  ligues  et  partis ,  mesmement  où  ils  sentent 
recouvrer  quelque  profit,  ou    des  pauvres  et  fuitifs, 
qui  espèrent  parvenir  et  s'aggrandir,  ou  retourner  en 
leurs  biens  et  liberté),  fit  descente  en  aucuns  endroits 

(ï)  Tellement  que  peu  de  jours  après  son  arri^^ée.  L'auteur  dénature 
les  événemens.  Korthumberland ,  qui  avoit  voulu  donner  le  txône  à 
Jeanne  Gray,  avoit  été  exécuté  le  22  août  i553,  à  l'époque  de  Tavéne- 
ment  de  Marie ^  et  Philippe,  qui  étoit  arrivé  en  Angleterre  le  19  juil- 
let 1 554 ,  n'avoit  éprouvé  qu'une  foible  opposition. 

de  la  coste  de  Normandie ,  spécialement  en  la  province 
de  Caiix.  Et  pource  que  promptement  on  fit  entendre 
au  Roy  que  c'estoient  Anglois,  doutans  qu  ils  se  fussent 
declairez  ennemis,  soudainement  fit  arrester  par  tous 
ses  ports  les  marchands  et  vaisseaux  anglois  qui  y 
furent  trouvez,  et  la  traite,  qui  leur  avoit  este'  accorde'e 
de  grande  quantité'  de  bleds  et  vins,  declaire'e  nulle  et 
enfrainte.   Ce  que  leur  ambassadeur,  qui  lors  estoit 
encore  à  la  Cour ,  leur  fit  sçavoir  en  diligence  ;  mais 
eux  ,  ignorans  et  non  coulpables  de  ceste  exécution , 
s'excusèrent  envers  le  Roy,  et  justifièrent  avec  bonnes 
raisons,  faisans  de'claration  ce  avoir  este'  fait  à  leur 
desceu,  offrans  que  là  où  en  leur  pays  se  trouveroient 
personnes  qui  y  auroient  assisté,  ou  donne  port  ou  fa- 
veur, d'en  faire  exemplaire  punition,  voulans  persé- 
vérer en  l'alliance  et  amitié  du  Roy  :  ce  que  d'avan- 
tage ils  confirmèrent  en  leurs  estats ,  qu'ils  assemblèrent 
en  ce  temps  j  protestans,  oultre  plus,  de  ii'advouer  ne 
proclamer  le  roy   d'Espagne  leur  Roy,  jusques  à  ce 
qu'il  auroit  hoir  masle  de  leur  Royne. 

Ainsi  demeura  l'Empereur  frustré  du  secours  qu'a  - 
donc  il  attendoit  des  Anglois,  et  son  fils  et  sa  femme  en 
doute  et  peine  pour  les  séditions  et  guerres  intestines 
de  leur  pays.  A  quoy  cherchans  tous  moyens  de  re- 
mède, et  considerans  bien  qu'il  estoit  impossil)le  d'en 
venir  à  bout  sans  que  l'Empereur  et  le  Roy  fussent 
amis,  ou,  pour  le  moins,  sans  une  couverture  de  paix 
ou  de  tresve  ,  cherchèrent  occasion  d'inviter  le  Roy 
avoir  commisération  de  la  tranquillité  de  l'Eglise  el  du 
bien  public,  advertissans  le  roy  Philippe  et  la  royne 
d'Angleterre  sa  feinne,  par  leur  ambassadeur,  qu  ils 
av oient  une  entière  et  parfaite  aftbction  de  vivre  en 


DE  FRAîïÇOIS  DE  IIA-BUTJN.     [l555]  3l5 

paix  avec  luy,  et  feroient  en  sorte  qu'ils  moyeune- 
roient  une  perpétuelle  union  et  concorde  entre  l'Em- 
pereur et  luy,  se  faisans  réciproque  restitution  de  ce 
qu'ils  se  de'tenoient  les  uns  aux  autres.  A  la  conduite 
de  cest  œuvre  se  pre'senta  de  reclief  le  cardinal  Pol 
d'Angleterre,  qui ,  l'an  pre'cedent  (  ainsi  que  j'ay  desjà 
dit),  estant  envoyé' légat  de  pape  Jules  troisiesme,  s'es- 
toit  mis  en  tout  devoir  de  les  appointer,  et,  ce  que 
n'ayant  peu  resouldre,  estoit  passé  en  Angleterre,  en 
intention  de  réduire  et  remettre  à  l'ancienne  religion 
de  l'Eglise  ce  peuple  qui ,  dès  le  vivant  de  leur  roy 
Henry,  dernier  de  ce  nom,  avoit  adhéré  et  receu  la 
nouvelle   doctrine    que   l'on  a  appelle  luthérienne  ; 
mais ,  prévoyant  que  mal-aisément  les  en  pourroit  dis- 
traire ne  retirer ,  à  cause  que  les  principaux  princes  et 
seigneurs  du  pays  occupoient  et  usurpoient  les  pos- 
sessions et  domaines  des   églises,  qu'ils  ne  vouloient 
quitter  et  rendre ,  se  parforça ,  de  plus  profonde  et  af- 
fectionnée intention,  inventer  et  chercher  tous  moyens 
et  conditions  à  pacifier  ces  deux  princes,  et  les  ranger 
et  faire  convenir  à  ceste  raison,  d'avoir  plus  en  recom- 
mandation la  religion  et  Eglise  chrestienne  et  le  bien 
pu])lic,  qu'une  privée  et  péculiere  ambition  j  si  que  se 
faisans  amis  fussent  autheurs  d'admettre  la  paix  de  Dieu 
entre  luy  et  son  peuple  :  en  quoy  si  bien  besongna ,  que 
tous  deux  consentirent  d'entrer  en  termes  d'amiable  jus- 
tice  et  équité,  en  se  faisans  mutuelle  restitution  en 
tous  droicts ,  estant  ce  bon  cardinal  de  cest  arbitrage 
comme  un  commun  et  équitable  médiateur;  et  croy 
fermement  que  si  fraude  y  avoit  esté  d'un  costé  ou 
d'autre,  que  ce  n'estoit  de  son  advis  et  consentement. 
Dont  ne  fault  douter  que  par  toute  l'Europe  n'en  fust 

demenëe  une  joye  et  allégresse  indicible,  pour  l'espé- 
rance que  chacun  avoit  d'obtenir  et  recouvrer  ceste 
désirée  paix,  comme  si  (selon  ledict  du  psalmiste) 
justice  et  paix  se  deussent  baiser  et  embrasser.  Et  par 
toute  l'Eglise  des  fidèles  chrestiens  estoient  adressées  à 
Dieu  prières  et  oraisons,  en  jeunes  et  toute  mundi- 
cité(0  de  l'esprit,  afin  d'obtenir  sa  grâce  à  ce  qu'elle 
dirigeast  et  conduisist  les  pas  et  affections  de  ces  prin- 
ces en  bonne  paix  et  concorde. 

Ces  clioses  eurent  si  bon  commencement,  que  le 
vingt-troisiesme  de  may,  au  village  de  Marc,  entre 
Ardres,  Calais  et  Gravelines,  se  trouvèrent  le  cardinal 
Pol  d'Angleterre,  l'evesque  de  Vuicliestre  (^),  chance- 
lier d'Angleterre,  les  milords  d'Arondcl,  grand-maislre 
dudit  royaume,  et  Paget  et  le  seigneur  Palmier.  Les  dé- 
putez pour  l'Empereur  estoient  le  duc  de  Medinaceli, 
l'evesque  d'Arras ,  le  comte  de  Lallein  ,  le  seigneur 
Viglino,  président  du  conseil  privé  de  l'Empereur,  le 
seigneur  Briarre,  président  de  Malines,  et  le  secrétaire 
Bave.  Pour  le  Roy  estoient  le  cardinal  de  Lorraine, 
M.  le  connestable  de  Montmorancy,  les  evesques  de 
Vannes  et  d'Orléans,  et  le  secrétaire  de  l'Aubespine; 
avec  ce,  plusieurs  grands  seigneurs  et  personnages 
d'authorité,  tant  de  ceux  qui  y  furent  appeliez  et  man- 
dez pour  la  décision  d'une  affaire  de  si  grande  impor- 
tance, que  d'autres  de  chacun  party,  qui  tenoient  à 
singulier  honneur  et  plaisir  se  trouver  à  la  confédéra- 
tion et  perpétuelle  alliance  de  leurs  princes  et  maistres. 
Et  là  toutes  causes  furent  débattues,  et  les  droicts  de 
chacun  costé  mis  en  avant  et  alléguez ,  avec  plusieurs  cé- 

{^)  Mundicitc  :  piiretc. — (')  L'eucsquc  de  Vuichcstre  :  Etienne  Gar~ 
dincr,  cvèque  de  Winchester. 

rémonies  et  particulahtez  que  n'ay  voulu  icy  déduire 
partialement  et  de  mot  à  mot ,  pour  estre  choses  trop 
prolixes  et  de  petite  utilité  ,  ains  ay  seulement  voulu 
discourir  brièvement  les  principaux  poincts  et  articles 
d'où  dependoit  leur  différent,  et  ce  que  sur  cela  a  esté 
répliqué  par  leurs  commis  et  députez ,  afin  qu'on  puisse 
facilement  juger  d'où  venoit  la  faulte,  et  auquel  de- 
vroit  estre  le  tort  donné  pourquoy  la  paix  n'ait  peu 
estre  conclue  et  faite.  Après  toutes  disputes  d'une  part 
et  d'autre ,  tant  avec  M.  le  légat  et  députez  anglois  à 
part,  qu'avec  les  Impériaux  et  tous  ensemble  ,  fina- 
lement cest  effect  tomba  en  tel  poincl ,  que  l'Empereur 
avoit  donné  charge  et  commandé  expressément  à  ses 
gens  de  ne  faire  aucune  restitution  au  Roy  de  chose 
qu'il  luy  detenoit  avant  ces  dernières  guerres,  princi- 
palement du  duché  de  Milan ,  qu'il  dit  luy  avoir  esté 
adjugé  par  autres  premiers  traictez  ;  demandant  oultre 
plus,  avant  que  venir  à  aucun  accord,  que  le  Pxoy  luy 
rende  et  restablisse  tout  ce  qu'il  a  gagné,  non-seule- 
ment sur  luy,  mais  ce  qu'il  détient  d'autruy  depuis 
cesdites  guerres,  et,  quoy  que  ce  soit,  qu'il  remette 
M.  de  Savoy e  en  ses  pays;  offrant,  en  satisfaction  de 
ce ,  le  mariage  de  dom  Carlo ,  fils  du  roy  d'Espagne 
son  fils,  avec  madame  Isabelle,  fille  aisnée  du  Roy, 
pour  le  dot  de  laquelle  il  prendroit  la  querelle  que  le 
Roy  prétend  audit  duché  de  Milan,  où  il  renonceroit, 
et ,  pour  le  surplus,  donneroit  au  Roy  le  comté  de  Char- 
rollois  en  récompense  de  Teroenne  ,  et  le  fort  du 
Mesnil  pour  Hedin,  qu'il  vouloit  et  entendoit  estre 
démoli,  comme  il  consentoit  de  grâce  de  l'une  des 
places  siennes,  à  sçavoir,  ou  d'Yvoy,  Banville,  ou  de 
Montraedy.   Sur  cela,  après  plusieurs  controverses. 

après  diverses  remonstrances  proposées  par  les  dépu- 
tez du  Roy,  faisans  entendre  qu'il  n'y  avoit  aucune 
apparence  d'équité  es  demandes  de  TEmpereur,  enfin , 
pour  plus  apertement   faire  paroistre   qu'ils   ne  de- 
mandoient  qu'occasion  d'avoir  paix,  ont  declairé  ré- 
solument que ,  pour  la  confermer  etstabiliter  plus  du- 
rable, il  estoit  nécessaire  que  ce  fust  en  rendant  rendre, 
et  en  retenant  retenir,  sans  faire  différence  des  vieilles 
et  nouvelles  conquestes;  car  les  vieilles  playes  estoienl 
renouvellement,  et  celles  qui  avoient  rentamé  les  pre- 
mières, et  qui  les   pouvoient  guérir.  Toutefois  ,  ne 
pouvans  les  parties  là  dessus  s'accorder,  fut  trouvé  un 
expédient  par  le  cardinal  d'Angleterre  et  députez  an- 
glois,  désireux  de  la  tranquillité  universelle  ;  à  sçavoir 
que  le  Roy  trouvastbon  laisser  juger  par  le  concile  la 
querelle  de  Milan  et  celle  de  Bourgongne,  aussi  celle 
du  duc  de  Savoye,  en  le  restituant  neantmoins  en  ses 
pays,  et  retenant  les  places  fortes;  en  le  récompen- 
sant autre  part,  moyennant  le  mariage  de  luy  et  de 
madame  Marguerite,  sœur  du  Roy.  A  quoy  a  esté  res- 
pondu  par  les  François  qu'ils  avoient  tousjours  dit  estre 
contens  que  toutes  querelles,  vieilles  et  nouvelles,  qui 
concernoient  les  princes,  fussent  jugées  parle  concile, 
sans  les  spécifier,  et,  quant  au  duc  de  Savoye,  que 
lorsque  l'Empereur  feroit  raison  aux  alliez  et  amis  du 
Roy,  comme  au  roy  de  Navarre,  au  duc  de  Parme  et 
autres  intéressez,  le  Roy  feroit  le  semblable.  Sur  la- 
quelle response  les  Impériaux  demandèrent  cinq  jours 
pour  en  advertir  l'Empereur  :  lesquels  fiais,  et  sa  res- 
ponse venue,  n'ont  jamais  parlé  que  d'entendre  aux 
trois  premiers  articles;  essayans  cependant  tirer  ce  né- 
goce et  dispute  en  longueur  .  pour  attendre  l'opportu- 

nité  propre  d'endommager  le  Roy,  et  Fissue  de  l'en- 
treprise que  le  duc  d'Albe  avoit  mis  sus  pour  recou- 
vrer le  Piedraont.  Ce  qu'estant  cogneu  parles  Fran- 
çois, se  sont  departiz  et  retirez,  après  avoir  prins  congé 
amiablement  les  uns  des  autres,  et  avoir  très-affec- 
tionnement  remercié  ledit  légat,  cardinal  d'Angleterre, 
et  les  députez  anglois,  du  bon  et  grand  devoir  où  ils 
s'estoient  employez  pour  conduire  ce  sainct  œuvre  à 
bonne  fin,  et  qu'eux,  ayansouy  et  entendu  les  raisons 
de  chacun  costé,  ils  pourroient  recueillir  et  juger  au- 
quel le  droit  devroit  appartenir,  et  de  la  raison  où  le 
Roy  s'estoit  soubmis ,  estant  tousjours  prest  de  se  lais- 
ser conduire  à  honneste  party,  quand  il  se  presenteroit. 
Pourquoy  le  seigneur  de  Noailles  (0  estoit  sur  le  lieu 
où  les  choses  avoient  esté  commencées,  auquel  ils 
pourroient  faire  sçavoir  ce  que  surviendroit  de  nou- 
veau pour  le  bien  de  la  paix,  où  le  R.oy  ne  fermcroit 
jamais  l'oreille. 

Tel  fut  le  commencement  d'une  très-grande  espé- 
rance de  paix,  et  triste  et  ennuyeuse  l'issue  ;  et  la  dé- 
partie inutile  de  tant  de  grands  seigneurs  qui  s'estoient 
assemblez  et  entremis  pour  la  traiter ,  a  esté  cause 
d'un  grand  desespoir  entre  tous  les  peuples  de  ces 
princes,  de  pouvoir  de  long  temps  recouvrer  pareil 
moyen  de  repos  ;  se  desfîant  un  chacun  de  voir  finer 
son  aage  avec  paix,  s'il  ne  plaist  au  Dominateur  de 
toutes  choses,  de  son  infmie  et  immense  pitié  et  misé- 
ricorde la  nous  envoyer  de  là  sus ,  car  de  la  tirer  d'en- 
tre les  hommes  est  impossible ,  pour  la  division  des 
règnes  ,  et  la  merveilleuse  avarice  dont  tout  le  monde, 

(0  Le  seigneur  de  Nouilles.  Ce  seigneur  étoit  ambassadeur  de  France 
en  Angleterre. 

est  embrase,  et  tous  genres  de  péchez  si  exécrables  et 
énormes  ,  que  je  m'esmerveillerois  comme  il  nous 
chastie  encore  si  doucement,  et  qu'il  ne  confond  et 
abysmetoutce  siècle,  si  je  ne  savois  que,  ne  voulant  ainsi 
perdre  l'œuvre  de  ses  mains ,  que  son  fils  a  recouvré  à 
si  inestimable  prix  que  de  son  propre  sang,  il  attend 
et  nous  présente  tous  moyens  de  conversion  et  recog- 
noissance  de  luy  et  de  sa  bonté.  Vray  est  qu'on  doit 
douter  qu'après  avoir  longuement  attendu  ,  ayant 
sondé  nos  cueurs  endurciz  à  malice ,  il  ne  nous  visite 
en  extresme  rigueur,  et  que  de  gravité  de  punition  il  ne 
recompense  sa  longue  attente  ;  veu  mesmement  que  , 
nonobstant  le  travail  de  la  guerre,  et  divers  autres  pé- 
rils et  accidens  qui  surviennent  journellement  sur 
nous  ,  qui  sont  les  monitions  et  advertissemens  de 
Dieu,  il  n'y  a  nulle  apparence  d'amendement,  mais 
plustot,  oultre  les  vices  communs,  l'on  n'entend  par- 
ler que  de  toutes  sortes  d'iieresies,  d'atheistes,  épicu- 
riens, parricides,  sodomistes,  apostats  et  interdicts. 
A  bref  dire,  je  croy  que  sont  revenus  les  jours  aus- 
quels  le  bon  Helie  disoit  :  «  Seigneur,  il  n'y  a  depuis 
le  grand  jusques  au  petit  qui  ne  t'ayt  délaissé,  pour 
décliner  à  mal  et  toute  iniquité.  »  Voilà  qui  est,  à  mon 
jugement,  cause  qvie  nous  ne  pouvons  recouvrer  la 
paix.  Quant  à  alléguer  à  cela  l'obstination  des  princes, 
et  que  ce  que  l'Empereur  en  a  fait  estoit  une  couver- 
ture et  expectative  pour  donner  tant  meilleur  ordre  à 
ses  affaires ,  qu'il  cognoissoit  estre  en  mauvaise  dispo- 
sition; encore  qu'il  fust  vray,  si  nous  venons  à  consi- 
dérer que  les  cueurs  des  princes  sont  en  la  main  de 
Dieu,  avec  laquelle  ils  combattent  et  sont  victorieux 
ou  vaincus  (  ainsi  que  quand  Moyse  tenoit  sa  main 

haute  les  enfans  d'Israël  vainquoient  leurs  ennemis 
aux  déserts,  et  quand  elle  s'abaissoit  estoient  vain- 
cus), on  jugera  qu'il  peut  rompre  et  froisser  les  mo- 
narches,  empereurs  et  roys,  comme  un  potier  de  terre 
fait  son  pot ,  et  de  la  mesme  masse  et  estoffe  en  redres- 
ser autres,  et  les  prévenir  en  leurs  cogitations  et  pen- 
se'es  ;  comme  l'on  cognoistra  ,  s'il  est  considère'  que 
l'Empereur  au  commencement  estoit  en  la  meilleure 
volonté  qu'on  eust  peu  souhaiter,  pour  estre  conduit 
en  toutes  voyes  d'équité,  où  de  luy-mesme  s'estoit  of- 
fert ;  comme  pareillement  le  Roy  s'y  estoit  converty  , 
en  parfaict  désir  de  préférer  l'union  et  utilité  publi- 
que à  son  particulier.  Davantage ,  que  ce  bon  cardinal 
divinement  inspiré  estoit  introduict  à  avoir  trouvé  tous 
moyens  de  les  appoincter;  ce  qu'il  avoit  desjà  si  pru- 
demment conduict,  qu'il  n'y  avoit,  je  suis  certain  , 
homme  qui  ne  s*asseurast  de  veoir  la  paix.  Puis  qu'à 
tout  cela  on  vienne  rapporter  comme ,  tout  à  coup , 
l'Empereur  se  changea  et  esloigna  de  toute  raison,  le 
Roy  se  prépara  de  poursuivre  son  droict  avec  les  ar- 
mes, qu'il  avoit  amiablement  requis  avec  justice,  les 
Anglois  se  départirent  pour  continuer  et  persévérer 
en  leurs  divisions  et  partialitez ,  on  trouvera  que  toutes 
ces  choses  estoient  oeuvres  divines,  et  les  merveilleux 
et  estranges  jugemens  de  l'Omnipotent,  contre  les- 
quels rien  ne  peuvent  toutes  les  puissances  humaines  : 
et,  en  cela,  ne  sçauroientnos  excuses  donner  couleurs 
n'y  artifices;  car,  tant  qu'il  luy  plaira,  la  guerre  du- 
rera, et,  quand  il  sera  satisfait  de  nous  avoir  puniz 
selon  sa  justice,  lorsqu'il  nous  verra  retourner  à  luy, 
et  que  garderons  ses  commandemens,  il  nous  donnera, 
ainsi  que  luy-mesme  a  dit,  tout  bien  et  toute  félicité. 

3l.  21 

Maintenant  que  j  ay  nuement,  et  selon  la  vérité,  des- 
crit  le  fait  de  ceste  proposition  de  paix,  sans  y  avoir 
adj ouste  aucun  fard  ny  palliation  pour  farder  et  co- 
lorer nostre  querelle;  sans  aussi  y  entremesler  plu- 
sieurs articles ,  comme  de  la  reddition  des  prisonniers 
et  trafiques  des  marchandises  ,  afin  de  rendre  ma  nar- 
ration plus  brefve  et  moins  odieuse ,  je  reprendray  la 
suite  de  mon  histoire ,  et  diray  ce  que  durant  ceste  as- 
semblée a  esté  faict  en  noz  parties  de  la  Gaule  belgi- 
que,  et  ce  que  depuis  est  ensuivy.  Le  Roy,  combien 
qu'il  fust  en  termes  de  paix ,  ne  voulant  estre  surpris , 
tenoit  unies  et  serrées  toutes  ses  forces,  faisant,  après 
les  monstres  d'avril,  temporiser  en  garnison  toute  sa 
gendarmerie;  et  n'y  avoit  que  quelques  compagnies 
de  cavallerie  légère,  et  celles  de  gendarmerie  de  M.  de 
Nevers  et  de  M.  de  Bordillon  ,  qui  furent  envoyées  au 
gouvernement  de  Champagne,  tant  pour  tenir  escorte 
aux  vivres  qu'on  menoit  à  Mariembourg,  que  pour 
asseurer  la  frontière  de  certain  nombre  d'ennemis 
qu'on  disoit  s'assembler  devers  Namur  et  au  pays  de 
Lièges,  qu'on  doutoit  vouloir  dresser  quelques  entre- 
prises cette  part,  soubs  couleur  de  ceste  paix.  Laquelle 
doute  croissoit  tous  les  jours  par  les  rapports  qu'avions 
ordinairement,  comme  à  la  vérité  leur  nombre  mul- 
tiplioitde  heure  à  autre,  et  sceusmes  comme  les  vieilles 
bandes  espagnolles  y  estoient  arrivées.  A  ceste  cause 
furent  renforcées  les  garnisons  de  ceste  frontière,  et, 
sans  faire  bruit,  on  y  envoya  nouvelles  compagnies  de 
gens  de  pied  et  de  cheval  pour  les  soustenir  s'ils  eussent 
voulu  user  de  surprises.  Dequoy  peut -estre  adver- 
tiz ,  entrèrent  en  pareille  doute  de  nous  qu'estions 
d'eux ,  mesmement  s'esleva  un  bruit  que  devions  aller 

brusler  les  deux  Givets  et  tout  le  plat  pays  de  Tenvi- 
ron  ,  et  ruiner  quelques  petits  forts  qui  nuisoient  à 
Mariembourg ,  où,  selon  qu'aucuns  ont  voulu  dire, 
Ton  trouva  ceste  ruse  pour  mettre  hors  de  Namur  les 
Espagnols  et  autres  gens  de  guerre  qui  y  estoient  lo- 
gez, et  qui  y  vivoient  à  discrétion.  Pour  autant  qu'ils 
s'estoient  mutinez  à  cause  qu'ils  n'avoient  esté  payez, 
et  n'avoient  receu  leur  solde  d'un  fort  long  temps  ; 
pourquoy  ils  menassoient  et  murmuroient  de  piller  et 
saccager  ceste  grande  et  riche  ville.  Tant  y  a  ,  en  quel- 
que sorte  que  ce  soit,  que ,  s'estans  renforcez  au  nom- 
bre de  dix-huit  ou  vingt  mille  hommes  de  pied,  tant 
de  gens  de  guerre  que  des  communes  du  pays,  et  de 
trois  à  quatre  mille  chevaux,  à  la  conduite  de  Martin 
Roussan,  suyvans  la  rivière  de  Meuse,  se  vindrent 
parquer  aux  deux  Givets,  qu'ils  avoient  choisiz  comme 
lieux  commodes  pour  recouvrer  aisément  toutes  mu- 
nitions et  appareil  de  guerre  par  le  cours  de  ceste 
rivière,  aussi  pour  nous  défendre  le  passage  et  entrée 
de  leurs  terres.  Parquoy  deslors  commencèrent  à  bas- 
tir,  pour  plus  se  asseurer,  un  fort  sur  une  haute  mon- 
tagne au  pied  de  laquelle  flotte  ceste  grosse  rivière 
de  Meuse,  joignant  le  port  de  Givets  deçà  ;  au  sommet 
de  laquelle  desjà  un  comte  d'x^gimont  en  avoit  voulu 
construire  un,  et  y  voit -on  encore  quelques  fonde- 
mens  que  l'Empereur  ne  luy  voulut  permettre  para- 
chever. Et  quant  et  quant,  peu  de  jours  après  y  estre 
arrivez,  firent  des  courses  au  long  de  ceste  frontière, 
devers  Maubert-Fontaine  et  Aubenton ,  et  meirent  le 
feu  en  deux  villages,  l'un  nommé  Tarzy,  et  l'autre 
Anteny.  De  toutes  ces  choses  estant  M.  de  Bordillon 
adverty,  qui  lors  estoit  à  Mesieres,  à  la  fortification 

21. 

de  laquelle  il  faisoit  besongner  en  extresine  diligence^ 
rayant  mandé  au  Roy,  fit  promptement  serrer  dans 
les  villes  et  lieux  tenables  toutes  les  garnisons  de  che- 
val et  de  pied  ,  qui  estoient  espanchées  et  eslargies  es 
villages  pour  le  soulagement  du  commun  peuple, 
afin  de  trouver  vivres  plus  commodément,  à  raison  que 
les  avoines  et  fourrages  estoient  adonc  fort  rares  et 
cliers;  et,  d'autre  part,  envoyoit  journellement  certaines 
compagnies  légères  courir  et  recognoistre  le  plus  près 
du  camp  de  l'ennemy  qui  leur  estoit  possible ,  pour 
prendre  langue  ,  et  sçavoir  des  prisonniers  qu'ils  saisi - 
roient  quelle  estoit  leur  délibération  et  ce  qu'ils 
vouloient  entreprendre.  Au  dire  desquels  estoit  mal- 
aisé d'asseoir  bon  jugement,  disans  les  uns  que  c'estoit 
pour  garder  leur  pays,  les  aucuns  qu'ils  proposoient 
d'assiéger  Mesieres,  les  autres  Mariembourg  ,  et  se 
trouvoient  en  différentes  et  contraires  paroles,  mesme- 
ment  les  espions  n'en  pouvoient  asseurer  aucune  chose 
certaine;  et  neantmoins  ne  desistoient  quelquesfois  à 
faire  courses  le  long  de  la  frontière,  où  ils  pensoient 
avoir  du  meilleur,  voire  jusques  à  se  bazarder  de  ve- 
nir fourrager  aucuns  villages  assez  près  de  Mesieres , 
d'où  ils  emmenèrent  grand  nombre  de  bestail  et  meu- 
bles, partie  duquel  fut  recouvert  par  ceux  de  la  gar- 
nison de  Mariembourg,  qui,  en  ayans  esté  advertiz, 
leur  coupperent  chemin  et  les  destrousserent,  et  non 
sans  se  estre  furieusement  et  bravement  escarmouchez 
les  uns  et  les  autres. 

Or  nous  estions  desjà  bien  avant  au  mois  de  juin, 
avant  qu'on  peust  sçavoir  certainement  quelle  fin  et 
conclusion  se  resouldroit  en  ceste  assemblée;  et  te- 
noit-on  par  toute  la  France  asseurément  que  nous  au- 

lions  la  paix  ou  la  trefve.  Toutefois  le  Roy,  qui  avoit 
advertissemeiit  d'heure  à  autre  de  tout  ce  qu'estoit 
traite,  estant  desjà  tout  arreste'  ce  qu'il  vouloit  ou 
n'entendoit  pas  estre  accordé,  ayant  sceu  nouvelles  de 
cest  amas  et  descentes  d'ennemis,  envoya  en  diligence 
M.  de  Nevers  en  son  gouvernement,  luy  ordonnant 
très-expresse'ment,  entre  toutes  autres  choses,  de  four- 
nir et  munir  Mariembourg  si  abondamment  de  tout 
ce  que  y  seroit  nécessaire,  que  ceux  qui  seroient  de- 
dans n'eussent  occasion  de  se  rendre  pour  aucun  dé- 
faut, s'il  advenoit  que  l'Empereur  voulust  convertir 
toutes  ses  forces  pour  la  recouvrer.  Peu  de  jours  après 
son  partement,  luy  envoya  renfort  de  quatre  à  cinq 
cens  hommes  d'armes  et  autres  compagnies  de  fante- 
rie,  qu'il  départit  et  logea  tout  au  long  de  cette  fron- 
tière le  plus  commodément  qu'il  y  fut  advisé,  et  selon 
que  le  besoing  le  réqueroit.  Puis,  après  avoir  pru- 
demment donné  ordre  aux  affaires  plus  nécessaires, 
advisa  avant  tout  autre  satisfaire  et  exécuter  la  charge 
que  le  Roy  luy  avoit  si  affectionnement  enjoint  ;  et 
pour  ce,  estant  au  Chesne  Populeux,  manda  venir  de- 
vers luy  le  sieur  de  Bouran,  qui  lors  estoit  à  Rhetel  , 
commissaire  gênerai  des  vivres  de  Champagne  et 
Luxembourg,  auquel  il  commanda  assembler  audit 
Rhetel  le  plus  qu'il  luy  seroit  possible  de  forines  et 
vins,  pour  estre  charriez  dans  un  jour  ou  deux  ensui- 
vans.  Ce  qu'estant  desja  prest,  assemblé  et  enfoncé, 
comme  faict  d'homme  sage  et  propre  à  telles  charges, 
à  son  asseurance  au  mesme  instant  ce  prince  en  char- 
gea à  tous  les  capitaines  de  gendarmerie,  cavallerie  et 
fanterie,  qui  pareillement  estoient  venus  devers  luy 
à  son  mandement,  qu'ils  eussent  à  tenir  toutes  leurs 

compagnies  prestes  et  pre'pare'es  pour  marcher  dans 
vingt- quatre  heures  qu'ils  seroient  advertis.  Et  afin 
que  ceste  entreprise  fust  tenue  plus  secrette,  et  ne 
peust  estre  légèrement  descouverte  par  le  bruit  de 
ceux  qui  feroient  les  levées  des  charrois,  dès  le  jour 
et  la  nuict  mesme,  fit  serrer  tant  de  charriots  et  char- 
rettes qu'on  pouvoit  trouver  en  l'estendue  du  comté 
de  Rhetelois  et  du  village  ,  et  pareillement  des  plus 
prochains  villages  de  Champagne,  qui  furent  menez 
quant  et  quant  à  Pihetel,  et  là  aussi  tost  chargez,  et 
d'un  mesme  train  leur  feit-on  prendre  le  droit  chemin 
à  Maubert  -  Fontaine,  où  semblablement,  à  poinct 
nommé,  se  trouvèrent  vingt  enseignes  de  fanterie  Fran- 
çoise, vieilles  et  nouvelles j  ainsi  que  feit  le  prince  le 
soir  mesme ,  qui  estoit  du  quatorziesme  de  juin,  es- 
tans  toutes  les  autres  compagnies  de  gendarmerie  et 
cavallerie  logées  aux  prochains  villages  d'alentour , 
et  es  environs  de  sa  personne.  Auquel  lieu  ayans  seu- 
lement séjourné  environ  deux  ou  trois  heures  pour 
prendre  haleine  et  repaistre  nous  et  nos  chevaux,  en- 
viron les  neuf  heures  de  la  nuict  en  partismes  à  Tad- 
vertissement  d'un  coup  de  canon  ,  comme  aussi  feirent 
la  cavallerie  légère ,  les  gens  de  pied  et  tous  les  char- 
rois ;  le  tout  tenant  ordre  comme  si  nous  eussions 
voulu ,  au  partir  de  là ,  aller  aborder  et  combattre  noz 
ennemis;  selon  que,  pour  en  parler  au  vray,  estoit  bien 
requis  à  si  scabreuse  et  dangereuse  entreprise  que  ce 
prince  avoit  délibéré  mettre  à  fin,  ayant  un  tant  gros 
nombre  d'ennemis  prochain  de  nous,  lesquels  estans 
advertiz,  sur  le  chemin  allant  ou  retournant,  nous 
pouvoient  rencontrer  et  facilement  tourner  en  rolte  (0 

(')  Tourner  en  rotte  :  mettre  en  déroute. 

(  mesmement  en  tels  destroicts  et  chemins  difficiles 
des  bois  de  large  et  grande  estendue,  qu'ils  cog- 
noissent  et  fréquentent  coustumierement,  pleins  de  forts 
tailliz,  ruisseaux  dangereux,  vallées  et  monte'es  difficiles 
et  pénibles)  si  la  discipline  militaire  n'y  eust  e'té  pru- 
demment observe'e.  De  laquelle  conduite  j'ay  bien 
voulu  en  cest  endroit  dire  ce  que  j'en  ay  peu  voir,  ap- 
prendre et  retenir  d'aucuns  expérimentez  capitaines 
à  qui  je  en  ay  ouy  parler  ;  selon  aussi  que  j'ay  quel- 
ques fois  leu  que  les  Romains  en  ont  usé  anciennement 
en  tant  de  longues  et  loingtaines  guerres,  allans  as- 
saillir leurs  ennemis  en  pays  estranges,  oii  aucunefois 
n'estoientpas  les  plus  forts;  parquoy  leur  estoit  de  né- 
cessité inventer  et  practiquer  nouvelles  ruses,  ou,  pour 
le  moins,  se  ranger  et  tenir  si  serrez  en  telle  ordon- 
nance, qu'encore  qu'ils  fussent  chargez  et  couverts  de 
plus  gros  nombre,  se  pouvoient  neantmoins  le  plus  sou- 
vent sauver  et  retirer.  Telle  estoit  donc  l'ordonnance 
que  ce  prince  fit  tenir  à  sa  petite  armée,  allant  à  cest 
avitaillement:  Premièrement  furent  envoyez  devantles 
coureurs,  pour  descouvrir  et  recognoistre  tous  les  pas- 
sages, au  nombre  de  trois  cens,  partie  harquebusiers  à 
cheval  françois,  partie  anglois  et  escossois,  soldats  fort 
duits  àcemestier,  soubsla  charge,  ce  me  semble,  deM.de 
Sansac,  que  suyvoit  d'assez  près  le  marquis  d'Elbeuf, 
prince  prouveu  de  hardiesse  et  toute  autre  vertu ,  avec 
sept  ou  huict  cens  chevaux -légers  dont  il  estoit  géné- 
ral, et  après  luy  M.  de  Bordillon  ,  qui  menoit  l'avant- 
garde  au  nombre  de  deux  cens  hommes  d'armes,  et  à 
sa  queue  huict  enseignes  de  fanterie,  desquelles  tous 
les  corcelets  et  piquiers  marchoient  dix  à  dix  de  front, 
et  leurs  harquebusiers  estendus  et  eslargis  des  deux 

costez  du  chemin  et  à  leurs  flancs;  les  deux  autres  en- 
seignes, faisans  le  nombre  de  dix,  estoient  mises  aux 
deux  flancs  de  la  file  des  charrois,  à  sçavoir  à  chacun 
chariot  deux  piquiers  et  deux  harquebusiers ,  deçà  et 
delà.  Et,  pour  autant  qu'à  ceste  charge  de  flanquer,  et 
défense  de  chariots,  ne  pouvoient  suffire  deux  ensei- 
gnes seulement,  estant  la  file  fort  longue,  qui  duroit 
un  grand  quart  de  lieue  pour  le  moins,  à  cause  qu'il 
n'y  pouvoit  marcher  qu'un  seul  chariot  à  la  fois  pour 
la  difficulté  des  chemins,  on  y  en  mit  encore  deux  au- 
tres des  deux  qui  estoient  à  la  queue  du  prince,  lequel 
venoit  après  la  bataille  de  trois  cens  hommes  d'armes , 
suivy  de  huict  enseignes  de  fanterie,  au  mcsme  ordre 
que  les  premiers.  Tout  au  derrière  demeuroit  l'ar- 
nere-garde  de  deux  cens  hommes  d'armes,  que  con- 
duisoit  M.  de  Jamets  (  ce  bon  vieillard  et  vertueux 
chevalier),  lequel  encore  faisoit  demeurer  après  luy 
cent  ou  six  vingts  archers,  pour  faire  tout  suyvre,  et 
ne  laisser  rien  derrière,  aussi  pour  l'advertir  de  ce 
qu'ils  verroient  ou  entendioient.  Nous  continuasmes 
ceste  marche  et  forme  de  bataille  tout  le  long  du  che- 
min, qui  dure  huict  grandes  lieues,  qui  en  vallent 
plus  de  dix  françoises,  et  tous  bois,  sans  nous  rompre 
ou  desbander  :  encore  que,  tant  pour  la  longue  tiaicte 
que  pour  les  mortes  et  mauvais  passages ,  souvent  ver- 
sassent et  fussent  rompus  ou  demeurez  de  nos  charrois, 
si  est-ce  que,  sans  se  troubler  ny  changer  l'ordonnance 
l'on  faisoit  haut  le  bois,  et  ne  partoit-on  de  là  que 
tout  ne  marchast  quant  et  quant.  Laquelle  ordonnance, 
selon  l'opinion  de  tous  ceux  qui  sont  practiquez  cl 
usitez  en  l'art  militaire,  est  l'une  des  meilleures  qu'on 
eust  sceu  inventer  à  telle  nécessité,  pour  sauver  un  pe- 

lit  nombre  d'hommes  devant  une  bien  grosse  arme'e 
en  lieux  contraints  et  serrez,  aussi  pour  la  conduite 
d'un  grand  et  lourd  cariage  et  bagage;  car,  s'il  m'est 
permis  en  dire  ce  qu'il  m'en  semble,  les  ennemis, 
combien  qu'ils  fussent  au  double  de  nous,  ne  nous 
eussent  jsceu  affronter  de  quelque  endroit  que  ce  fust 
sans  toujours  trouver  teste,  et  n'eussent  peu  enfoncer 
sans  une  grande  perte,  d'autant  qu'ils  ne  pouvoient 
ordonner  de  faire  marcher  un  gros  bataillon  sur 
nous,  tant  à  cause  de  l'incommodité  et  espesseur 
du  bois,  que  pour  estre  en  butte  à  noz  harquebusiers, 
au  danger  de  endurer  infmité  dliarquebusades,  sans 
encore  pouvoir  joindre;  et  là  aussi  peu  leur  eust  servy 
leur  gendarmerie  qu'à  nous,  sinon  en  escarmouchant, 
et  sçavions  bien  que  la  leur  estoit  beaucoup  moindre 
que  la  nostrc  ;  parquoy,  en  tout  e'venement,  quand 
nous  fussions  trouvez  les  plus  foibles,  ils  n'eussent 
sceu  empeschor  que,  malgré  eux,  en  nous  soustenant 
les  uns  les  ^.utres,  ne  nous  fussions  sauvez  et  retirez. 
Toutefois  ne  tombasmes  point  en  ce  hazard;  ains,  sans 
estre  aucunement  importunez  des  ennemis,  estans  li- 
bres et  ouverts  les  chemins,  environ  les  dix  heures  du 
matin  le  marquis  d'Elbeuf  avec  la  cavallerie  légère,  et 
M.  de  Bordillon  avec  favant-garde ,  arrivèrent  à  Ma- 
riembourg,  où,  peu  après,  entrèrent  et  furent  mis  de- 
dans les  charriots  et  charettes  ,  au  nombre  de  quatre  à 
cinq  cens,  tant  de  la  munition  du  Roy  que  des  mar- 
chands volontaires.  La  bataille  et  arriere-garde  de- 
meurèrent à  une  petite  lieue  près,  pour  soustenir  les 
charges  des  ennemis ,  s'ils  nous  eussent  voulu  hoguis- 
ner  (0  etfascher;  et  le  prince,  accompagné  de  ses  plus 

V»)  Hoguisner  :  luquieter. 

favoi  iz  et  asseurez ,  passa  oultre  pour  voir  et  visiter 
la  ville,  et  scavoir  l'ordre  qui  estoit  dedans,  qu'il 
trouva  en  bonne  disposition  ;  mesmement  le  sieur  de 
Fumet,  qui,  depuis  que  M.  de  Gonnorts'en  démit,  en 
estoit  gouverneur,  l'asseura  de  sa  parfaite  et  fidèle  vo- 
lonté de  se  bien  défendre  et  garder  ceste  brave  pe- 
tite ville,  si  les  ennemis  s'y  addressoient.  Autant  luy 
en  dirent  et  asseurerent  le  fils  du  sieur  de  La  Roche- 
du-Maine,  qui,  peu  de  jours  auparavant,  y  estoit  entré 
avec  la  compagnie  de  son  père ,  et  le  seigneur  de  La 
Ferté,  qui  y  estoit  aussi  avec  ses  chevaux  légers,  et 
généralement  tous  les  capitaines  et  vaillans  soldats, 
tant  de  cheval  que  de  pied,  qui  estoient  là-dedans  lo- 
gez et  ordonnez  pour  la  défense.  Dequoy  ce  prince 
bien  satisfait  et  content,  après  que  toutes  les  muni- 
tions furent  deschargées  et  mises  à  poinct,  environ 
deux  heures  après  midy  en  partit  avec  toute  l'avant- 
garde,  laquelle  depuis  demeura  derrière  pour  servir 
d'arrière -garde  ;  et  le  prince  avec  l'avant-garde  et  ba- 
taille alla  devant,  estant  suivy  de  la  iile  des  chariots, 
au  mesme  ordre  que  nous  estions  allez.  Sans  trouver 
aucun  empeschement  retournasmes,  non  par  le  che- 
min qu'avions  tenu  en  allant,  ains  passasmes  au  re- 
tour par  le  fort  de  Rocroy,  où  le  capitaine  La  Lande 
estoit  adonc  chef  et  gouverneur;  lequel,  sans  ce  qu'il 
est  vaillant  et  hardy  gentilhomme,  se  demonstra  da- 
vantage honneste  et  prouveu  d'honneur,  tant  à  l'en- 
droit du  prince  que  d'autres  plusieurs  gentilshommes 
ses  amis  et  cogneuz  ;  ayant  fait  sonner  la  salve  à  coups 
d'artillerie,  présenta  tous  rafreschissemens  de  pain  et 
vin,  selon  que  il  avoit  le  moyen  en  lieu  mal-aisé.  Le 
prince  voulut  entrer  et  considérer  ce  petit  fort,  pour 

sçavoir  sa  force,  et  ce  qu'il  pourroit  soustenirj  et 
trouva,  à  mon  advis ,  que,  sans  estre  l)attu  de  grosse  ar- 
tillerie, il  estoit  capable  et  assez  tenable  pour  se  gar- 
der de  tous  assaults,  estant  rempare',  percé  et  flanc- 
qué  assez  proprement  pour  ce  qu'il  contient  ;  prouveu 
de  menue  artillerie  et  munitions  pour  tenir  quel- 
que espace  de  temps.  Pourtant  il  ordonna  au  capitaine 
La  Lande  veiller  et  se  tenir  sur  ses  gardes,  et  ne  se 
point  rendre  si  légèrement  qu'il  n'eust  advertisse- 
ment  et  cognoissance  de  la  puissance  des  ennemis, 
s'ils  le  venoient  envelopper,  dont  il  le  feroit  certain, 
s'il  lui  estoit  possible,  pour  le  venir  secourir  s'il  estoit 
en  son  pouvoir;  toutefois  que  là  où  il  verroit  les  en- 
nemis trop  roides  et  puissans,  et  qu'il  se  sentist  n'y 
pouvoir  résister,  qu'il  ne  fust  si  téméraire  et  outre- 
cuidé,  qu'estant  forcé  fist  perte,  non -seulement  du 
fort  qui  n'est  rien,  ains  de  sa  personne  et  de  beaucoup 
de  vaillans  hommes  qui  l'accompagneroient,  comme 
il  a  veu  par  divers  exemples  advenir.  Au  partir  de  là, 
surles  quatre  heures  du  soir,  ^L  de  BordiUon  avec  les 
compagnies  tant  de  cheval  que  de  pied,  qui  estoient 
en  garnison  à  Mesiereset  es  environs,  se  départit  et  print 
son  chemin  cette  part;  et  le  prince  avec  les  autres  qui 
estoient  en  garnison  à  Rhetel,  Chastel  en  Porcean,  et 
là  autour,  retourna  au  coucher  à  Maubert-Fontaine, 
et  les  compagnies  en  leurs  premiers  logis  ,  et  de  là  en 
leurs  garnisons  ordinaires. 

Ainsi  fut  la  forte  ville  de  Mariembourg,  en  vingt- 
quatre  heures,  à  la  barbe  des  ennemis,  remplie  d'un 
gros  nombre  de  vivres  et  munitions,  estant  desjà  gar- 
nie de  neuf  compagnies  de  gens  de  pied,  des  esti- 
mées entre  les  vieilles  enseignes,  de  cinquante  hommes 

d'armes  et  deux  cens  chevaux  légers.  Dequoy  le  Roy 
estant  peu  après  adverty,  osta  toute  doute  et  deTiance 
qu'il  en  eust  peu  avoir  auparavant,  et  les  ennemis  au 
contraire  perdirent  tout  espoir  d'y  pouvoir  addresser 
leur  premier  effort.  Encor  a  il  esté  dit ,  suyvant  ce 
propos,  qu'un  soldat,  qui  estoit  sorty  de  Mariembourg 
pour  venir  à  Pxocroy,  passant  par  le  chemin  que  nous 
avions  tenu,  et  ayant  de  long  entendu  et  apperceu 
quelques  Bourguignons  à  cheval,  se  jetta  dans  un  fort 
tailliz  avant  qu'il  fust  veu  d'eux,  d'où  il  les  oyoit 
devisans  de  cest  avitaillement,  s'esmerveillans  d'une 
si  incredible  diligence,  comme  s'ils   eussent   trouvé 
presque  cela  impossible  d'amener  si  grande  quantité 
de  chariots  par  tels  inusitez  destroits  et  passages ,  et 
sur  tout  comme,  sans  grand  péril  et  perte,  on  lesavoit 
peu  faire  avaller  et  descendre  en  un  vallon  duquel  le 
précipice  estoit  fort  roide  et  droict,  au  fond  duquel 
y  avoit  un  pont  de  bois  rompu,  lequel ,  pourtant  qu'il 
estoit  force  de  passer  par  dessus,  fut  tant  soudainement 
reparé  et  redressé,  qu'ils   s'en  esbahissoient  comme 
d'un  miracle.  Tant  y  a ,  le  repos  et  contentement  qu'en 
eusmes  après,  nous  fît  oublier  le  précédent  labeur  et 
travail  qu'y  avions  souffert;  d'autant  qu'il  nous  sem- 
bloit  avoir  gaigné  le  plus  grand  advantage  sur  les  en- 
nemis, ayans  ainsi  abondamment  muni  noz  forteresses 
les  plus  esloignées  de  nous,  et  à  eux  les  plus  prochaines 
et  dommageables,  comme  ceste  ville  de  Mariembourg 
et  le  fort  chasteau  de  Bouillon,  où  pareillement  on 
avoit  fait  besongner  à  davantage  le  fortifier  es  lieux 
qu'on  avoit  peu  considérer  et  cognoistre  subjects  à  eslre 
battuz  du  canon  :  mesmement  y  a  esté  eslevée  une  j)la- 
teforme  du  costé  de  la  montagne,  où  fut  mise  l'artille- 

rie  quand  dernièrement  il  fut  rendu  ;  estant  au  surplus 
suffisamment  pourveu  et  rempli  de  tous  vivres  et  mu* 
nitions,  pour  soustenir  le  siège  si  longuement  ([ue 
Tennemi  en  pourroit  estre  ennuyé'.  Dedans  lequel 
cliasteau  estoit  le  seigneur  de  La  Lobe,  enseigne  de 
M.  le  duc  de  Bouillon,  qui,  quelque  temps  après  la 
prise  du  cbasteau  de  Hedin,  où  il  fut  fait  prisonnier 
avec  sondit  maistre,  en  homme  de  gentil  esprit  s'estoit 
eschappé  et  sauvé  de  la  main  de  ses  ennemis.  Et  pour 
la  défense  de  ce  chasteau,  avoit  choisi  et  emmené'  avec- 
quesluy  quinze  hommes  d'armes  et  trente  archers  des 
plus  expérimentez  et  fidèles  de  cette  compagnie,  faisans 
ordinairement  sorties  et  diverses  entreprises  sur  leurs 
voisins  Bourguignons  et  Ardennois  et  Liégeois,  des- 
quelles le  plus  souvent  avoient  bonne  issue  et  victoire. 
Entre  lesquelles  je  ne  veux  alléguer  que  celle  du  sep- 
tième d'avril,  jour  de  Pasques  flories  en  cest  an,  en 
laquelle  furent  tuez,  rompuz  et  faits  prisonniers  plus 
de  trois  cens  ennemis  (eux  estans  seulement  au  nom- 
bre de  quarante  ou  cinquante  chevaux),  lesquels  en- 
nemis s'estoient  embusquez  près  de  là,  pensans  attra- 
per et  surprendre  vingt-cinq  ou  trente  chevaux  anglois 
de  la  garnison  d'Yvoy.  Quant  à  Mesieres,  Yvoy,  Mont- 
medy,  Stenay,  Banville,  et  toutes  les  autres  places  le 
long  de  ceste  frontière,  èsquelles  le  chemin  estoit  fa- 
cile et  non  dangereux,  on  peult  croire  que  les  gouver- 
neurs faisoient  tout  devoir  de  les  munir  et  tenir  en  tel 
ordre  que  l'ennemy  n'eust  perdu  que  temps  de  les 
assaillir,  mesmement  Mesieres,  où  M.  de  Bordillon  et  le 
sieur  de  Troussebois,  qui  en  est  gouverneur,  faisoient 
besongner  à  la  remparer  et  fortifier  à  grand  soing  et 
diligence,  pour  autant  que  c'estoit  celle  (selon  le  rap- 

port  des  espions)  que  les  ennemis  le  plus  menassoient. 
Voilà  les  choses  les  plus  mémorables  que  j'ay  veu 
ou  sceu  avoir  esté  faites  le  long  de  la  frontière  de 
Champagne,  durant  le  temps  de  ceste  assemblée,  sans 
que  j'aye  aucunement  parlé  d'aucune  entreprise  exé- 
cutée en  Picardie,  pource  qu'adonc  trefves  y  estoient 
accordées  pour  Tasseurance  des  passages  et  chemins. 
Toutefois,  peu  de  jours  après  cest  avitaillement  de 
Mariembourg,  sur  la  fin  du  mois  de  juin,  eusmes  cer- 
taines nouvelles  comme  ceste  assemblée  s'estoit  dé- 
partie sans  nul  effect,  et  comme  M.  le  cardinal  de  Lor- 
raine, et  M.  le  connestable  et  les  députez  du  Roy 
estoient  de  retour.  Parquoy,  estant  toutes  trefves  rom- 
pues, et  la  guerre  ouverte  entre  le  Roy  et  l'Empereur 
plus  que  devant,  chacun  d'eux  commença  a  reunir 
toutes  ses  forces,  et  à  les  faire  acheminer  et  assembler 
es  lieux  où  ils  jugeoientetcognoissoient  avoir  le  moyen 
d'assaillir  ou  de  se  défendre.  La  gendarmerie  du  Roy, 
laquelle  cependant  avoit  tousjours  temporisé  et  sé- 
journé en  garnison,  fut  tantost  mise  aux  champs  et 
départie  en  divers  endroits  de  ce  royaume.  Certain 
nombre,  comme  de  trois  à  quatre  cens  hommes  d'ar- 
mes, fut  envoyé  en  Piedmont  devers  M.  de  Brissac, 
qui  tenoit  adonc  Yulpian  assiégé  en  extrême  nécessité. 
Du  costé  de  Champagne,  furent  envoyez  de  renfort 
sept  ou  huict  cens  hommes  d'armes,  et  pour  le  moins 
autant  en  Picardie.  La  maison  du  Roy  fut  pareillement 
mandée,  et  les  rieresbans  criez  et  advertis  pour  marcher 
en  tel  équippage  qu  il  leur  estoit  ordonné.  Quant  à  la 
fanterie,  peu  de  compagnies  de  gens  de  pied  nouvelles 
furent  levées;  ains  aucuns  capitaines,  qui  de  long-temps 
estoient  depeschez,  et  qui  avoient  leurs  commissions 

prestes  de  lever  soldats  quand  on  les  advertiroit,  les 
ayans  desjà  tous  prests,  furent  tantost  sur  pieds  et 
prompts  à  estre  mis  en  besongne.  A  d'autres  capitaines 
des  vieilles  enseignes,  furent  données  les  creuës  (0  pour 
redresser  leurs  compagnies  complettes,  avec  exprès 
commandement  de  les  tenir  armez,  et  en  tel  e'quippage 
que  convenoit  à  leurs  charges.  D'estrangers,  le  Roy 
n'en  fît  point  venir  par-deçà  de  nouveaux  à,  son  ser- 
vice, et  se  contenta  des  vieilles  enseignes  d' Alleraans  du 
Reingrave.  Vray  est  que  furent  envoyez  en  Piedmont 
trois  ou  quatre  mille  Suisses,  et  quelque  nombre  d'AÎ- 
lemans,  à  cause  que  le  duc   d'Albe,  qui   lors  estoit 
lieutenant  pour  l'Empereur  au  duché  de  Millan,  fai- 
soit  gros  amas  d'armée  pour  venir  secourir  et  avitailler 
Vulpian.  Ainsi,  à  ce  que  j'ay  peu  cognoistre,  le  Roy, 
pourceste  année,  délibéroit  se  défendre  seulement, 
ayant  mis  toutes  ses  affaires  en  meilleur  ordre  que  ne 
pourrois  dire,  à  raison  que  le  tout  estoit  conduit  et 
exécuté  si  secrettement  et  seurement,  que  peu  de  peu 
personnes  en  pouvoient  juger,  aussi  que  tels  négoces 
peu  souvent  sont  descouverts  à  petits  soldats  comme  je 
suis,  sinon  que  l'effect  soit  ensuivy.  Or,  pour  retourner 
aux  ennemis,  je  croy  bien  qu'ils  estoient  autant  peu 
paresseux  que  nous  à  disposer  et  ordonner   de  leurs 
forces  qu'ils  prévoyoient  estre  de  besoing,   cognois- 
sans  mesmement  n'estre  petite  entreprise  d'assaillir  un 
si  grand  et  puissant  prince  comme  le  Roy,  ayans  fres- 
chement   ressenti   pertes   et   très  -  grands    dommages 
pour  ce  avoir esprouvé  et  avoir  osé  entreprendre;  aussi 
que,  pour  luy  faire  teste  et  le  soustenir,  estoit  fort  re- 
quis qu'ils  fussent  bien  forts  d'hommes  et  tout  autre 

(')  Les  creuës  :  les  recrues. 

appareil.  Pourtant,  sans  rien  de  nouveau  attenter,  tic 
plus  en  plus  s'assemblèrent  aux  deux  Givetz.:  et  là', 
en  toute  solicitude  et  avec  tout  labeur,  s'employèrent 
à  eslever  et  mettre  en  défense  ce  fort  que  j'ay  cy- 
devant  dit  qu'ils  avoient  commencé,  comme  si ,  de  ce 
lieu,  deussent  dresser  et  prendre  tel  advis  et  chemin  que 
bon  leur  sembleroit.  Quant  à  descrire  le  nom])re  qu'ils 
pouvoient  estre,  il  m'est  fort  difficile,  sinon  par  le  com- 
mun rapport  de  ceux  quiy  alloient  pour  lesrecognois- 
tre,  ou  des  espions,  qui  les  disoient  passer  le  nombre 
de  vingt  mille  hommes  de  pied,  de  bas  Àllemans, 
Clevois,  Gueldrois,  Walons  et  Liégeois,  et  quelques 
vieilles  enseignes  espagnolles,  et  de  cinq  à  six  mille 
chevaux,  la  pluspart  reitres  ou  pistolliers,  avec  au- 
cuns gensdarmes  clevois,  flamans  et  l)ourguignons  de 
la  Franche-Comte'.  Et,  pour  en  faire  un  brief  compte, 
ils  s'y  amassèrent  en  si  gros  nombre  qu'en  peu  de 
jours  ils  eurent  consumé  les  vivres  du  plat  pays  de 
ceste  contrée,  veu  mesmement  que  le  territoire  n'est  fort 
fertile,  aussi  que  l'an  précédent  l'armée  du  Roy  y  avoit 
passé,  qui  y  avoit  fait  si  grand  degast  que  tout  le  pays 
s'en  ressentoit  encore  :  de  sorte  qu'il  estoit  fort  malaisé, 
et  se  trouvoient  les  grosses  villes  de  dessus  ceste  rivière 
de  Meuse,  fort  grevées  de  fournir  tant  de  vivres  pour 
nourrir  si  grosse  armée,  qui  ne  faisoit  que  despendre. 
D'autre  part  les  soldats,  qui ,  estans  mal  payez  et  sans 
argent,  se  voyoient  en  faulte  et  disette  de  vivres,  mur- 
muroient  et  se  mutinoient  lesuns  contre  les  autres  .-tel- 
lement que  les  Allemans  commencèrent  h  se  bander  et 
attaquer  aux  Espagnols,  cognoissans  qu'on  les  traitoit 
mieux  qu'eux,  comme  la  raison  le  vcult ,  estans  vieux 
soldats  aguerris  et  fidèles  à  leur  prince.  Et  davantage, 

parmi  cesle  nécessité  se  mesla la  peste,  ainsi  qu  il  advient 
souvent  en  camp  mal  ordonne',  tumultuaire,  et  qui  n'est 
remue'  :  laquelle,  en  peu  de  temps,  esclaircit  et  feit 
un  grand  desbaux  (0  de  tout  ce  peuple,  tant  pour  en 
faire  mourir  plusieurs  que  donnant  occasion  à  d'autres 
de  se  retirer  et  esloigner.  De  laquelle  maladie  mourut 
en  ce  lieu  de  Givetz,  entre  autres  hommes  de  renom 
Martin  Roussan,  bastard  et  mareschal  de  Cleves ,  et, 
en  ceste  arme'e,  lieutenant  gênerai  pour  l'Empereur, 
qui,  en  sa  mort,  feit  perte  de  l'un  des  meilleurs  servi- 
teurs qu'il  eust,  et  autant  sage  et  expérimente'  aux  ar- 
mes qu'homme  de  son  temps. 

Aucuns  jours  se  passèrent  jusques  au  commencement 
de  juillet  que  ne  nous  demandions  rien  les  uns  aux 
autres,  si  ce  n'estoit  quelquefois  que  ceux  de  Mariem- 
bourg  les  alloient   escarmoucher    jusques   dans  leur 
camp.  Eux,  au  cas  pareil,  venoient  veoir  la  ville,  et 
dressoient  quelques  algarades  devant ,  pour  faire  sor- 
tir ceux  de  dedans  au  combat.  Ainsi  nous  tenions  tous- 
jours  en  doute  de  leur  délibération ,  et  ne  sçavoit-on 
que  penser  (  veu  qu'une  partie  de  l'esté  estoit  jà  passée  ) 
qu'ils  délibéroient  entreprendre ,  sinon  qu'on  présu- 
moit  (selon  qu'en   venoient  aucuns    advertissemens  ) 
qu'ils  cherchoient  et  attendoient  trouver  quelque  en- 
droit foible  de  ceste  frontière  ,    pour  le  plus    qu'ils 
pourroient  entrer  et  brusler  du  plat  pays,  puis  s'en 
retourneroient  avec  tant  de  vivres  et  de  butin  qu'ils 
sçauroient  traîner  et  emporter,  se  retirans  dans  leuv 
fort,  pour  tenir  Mariembourg  en  subjection,  et  em~ 
pescher  qu'on  la  peust  aisément  avitailler.  Ce  qu'es- 
tant prudemment  préveu  par  le  P\oy  ,  cstans  toutes  ces 

CO  Desbaux  :  dispersion,  ; 

choses  débattues  et  résolues  en  son  conseil,  fut  conclud 
qu'il  valloit  mieux  les  pre'venir  et  les  aller  chercher  et 
semondre  jusques  en  leur  fort  que  demeurer  conti- 
nuellement en  ceste  doute  et  crainte;  aussi  qu'on  vou- 
loit  bien  faire  paroistre  aux  Impériaux  que  le  Roy 
n'estoit  point  si  petit  compagnon,  et  despourveu  de 
bons  hommes,  comme  quelqu'un  d'eux  s'estoit  avance 
de  dire  en  ceste  assemblée  que  l'Empereur  son  mais- 
tre  estoit  assez  fort,  et  avoit  assez  puissante  armée  à 
Givetz,  pour  non  seulement  contraindre  le  Roy  à  luy 
rendre  ce  qu'il  luy  detenoit,  ains  pour  le  venir  veoir 
jusques  dans  ses  pays.  A  cesLe  cause  on  le  vouloit  bien 
relever  de  ceste  peine,  et  aymoit-on  mieux  l'aller  veoir 
qu'il  nous  visitast  delà  façon  qu'il  entendoit.  Et  pource 
que  n'y  voulions  aller  en  si  petite  compagnie  que  fus- 
sions contraints  retourner  avec  honte,  on  advisa  de 
joindre  aux  forces  de  Champagne  celles  de  Picardie.  Et 
fut  si  couvertement  conduite  ceste  menée  ,  que  sans 
bruit  les  compagnies  de  gendarmerie  qui  estoient  cette 
part,  furent  amenées  et  logées  à  l'entour  de  Rhetcl,  et 
les  garnisons  qui  y  estoient  jà  ,  de  cheval  et  de  pied  , 
furent  renforcées  le  plus  estroitement  et  commodé- 
ment que  se  peut  faire.  Les  AUemans  du  Reingrave 
s'approchèrent  et  vindrent  loger  à  Montcornet  en 
Thiiasse,  et  le  surplus  des  compagnies  de  gens  de 
pied  françoises  furent  départies  es  villages  circonvoi- 
sins.  Puis  estant  M.  le  mareschal  de  Sainct-André  venu 
trouver  M.  de  Nevers  à  Rhetel ,  prindrent  jour  de  se 
trouver  à  Maubert-Fontaine  avec  toutes  leurs  forces. 

Or,  pour  retourner  aux  ennemis  qui  estoient  à  Gi- 
vetz ,  je  ne  sçay  s'ils  estoient  advertis  de  nostre  venue, 
toutefois  que  nous  avions  souvent  nouvelles  d'eux,  et 

sçavions  bien  que  ils  s'affoiblissoient  journellement 
tant  à  cause  de  ceste  maladie  contagieuse  qui  en  de- 
peschoit  plusieurs,  pourquoy  on  avoit  fait  retirer  les 
plussainsen  prochaines  garnisons,  aussi  que  ils  avoient 
envoyé  du  secours  en  Artois  et  Henault,  pour  défendre 
le  plat  pays  que  noz  gens  des  garnisons  de  la  frontière 
de  Picardie,  qui  s'estoient  renforcez,  endommageoient 
fort.  Et  davantage,  nous  fut  rapporté  que  le  muline- 
ment  des  Espagnols  et  des  Allemans  s'estoit  si  fort  es- 
chauffé,  qu'ils  estoient  venuz  jusques  à  prendre  les  ar- 
mes et  à  se  battre,  de  sorte  qu'il  en  estoit  beaucoup 
demeuré  de  chacun  costé.   Toutes  ces  choses  furent 
cause  de  faire  avancer  nostre  voyage  ;  car,  estans  tou- 
tes nos  provisions  prestes,  et  tous  les  charrois  conduits 
à  Maubert-Fontaine,  se  trouvèrent  en  ce  lieu,  le  trei- 
zième de  juillet,  M.  de  Nevers  ,  cbef  et  lieutenant  mè- 
nerai pour  le  Roy  sur  toute  l'armée,  accompagné^^de 
la  meilleure  part  de  la  gendarmerie,  cavallerie  etfan- 
terie   de  son  gouvernement,   et  ]\I.  le   mareschal  de 
Sainct-André  avec  la  gendarmerie,  cavallerie  et  gens 
de  pied  de  Picardie,,  et  les  vieilles  enseignes  du  Rein- 
grave  ;  ensemble  plusieurs  grands  seigneurs  et  capitai- 
nes, comme  M.  le  marquis  d'Albeuf,  gênerai  de  toute 
la  cavallerie  légère,  M.  de  Nemours,  M.  de  Sansac 
M.   d'Annebault,  le  comte  de  La  Rochefoucault ,  les 
sieurs  de  Sipierre,  de  Montpesat,'de  Cursol,  de  Suze 
et  de  Negrepelisse,  et   plusieurs  autres,  montant  le 
tout   au    nombre   de   huict    ou    neuf  cents   hommes 
d  armes,  et  près  d'autant  de  chevaux  légers  et  de  sept 
à  huict  mille  hommes  de  pied.  M.  de  Bordillon  avec 
sa  compagnie  et  quelques  autres,  tant  de  cheval  que 
de  pied ,   nous  vint  rencontrer  sur  le  chemin  ,  ame- 

nant  avecques  luy  des  chariots  chargez  de  boulets , 
de  pouldres  et  autres  munitions.  Au  partir  de  là ,  le 
lendemain  allasmes  camper  à  Convins ,  petit  chas- 
teau  à  demy  ruyne',  distant  une  lieue  de  Mariem- 
bourg,  dedans  lequel  toutefois  l'on  avoit  mis  un  esqua- 
dre  de  soldats  pour  empescher  que  les  ennemis  ne  s'en 
emparassent,  et  pour  descouvrir  et  donner  advertisse- 
ment  des  advenues.  Le  jour  ensuyvant  allasmes  passer 
rasibus  et  près  des  portes  de  Mariembourg,  oi^i  l'on 
fit  entrer  les  vivres  qu'on  avoit  amené  pour  mettre  de- 
dans, et  là  s'assemblèrent  à  nous  le  fils  de  M.  de  La 
Roche  du  Maine  avec  les  cinquante  hommes  d'armes 
tle  son  père,  le  seigneur  de  La  Ferté  avec  ses  chevaux 
légers,  et  cinq  enseignes  de  gens  de  pied. 

De  ce  lieu  ceste  petite  arme'e,  encore  que  elle  eust 
tenu  forme  de  bataille  selon  que  la  commodité'  des 
lieux  le  permettoit,  fut  adonc  davantage  eslargie  et 
estendue ,  tant  pour  se  monstrer  plus  grosse  et  mieux 
complette,  que  pour  plus  facilement  occuper  la  planure 
qui  estoit  bien  ample  et  descouverte,  et  pour  y  choisir 
Tadvantage,  y  survenant  la  ne'cessité,  d'autant  que 
nous  doutions ,  et  ne  sçavions  à  la  vérité  oii  ny  com- 
ment nous  attendroient  noz  ennemis.  M.  de  Sansac 
avec  sa  compagnie  et  quelques  chevaux  légers  auglois 
et  escossois,  estoit  parti  des  premiers  pour  descouvrir 
et  recognoistre  le  chemin  que  nous  devions  tenir,  que 
suivoient  d'assez  près  M.  le  marquis  d'Albeuf  et  M.  de 
Nemours  avec  la  cavallerie  légère.  M^  le  rnare^chal  de 
Sainct-André  conduisoit  l'avantgarde  de  cinq  cens 
hommes  d'armes,  montant  au  nombre  de  deux  mille 
chevaux,  et  trente-deux  enseignes  de  gens  de  pied  fran- 
coises.  M.  de  Nevers,   gênerai  sur  toute  l'armée,  et 

chef  derenlreprise,  venoitaprès  avec  sa  bataille  d'au- 
tres cinq  cens  hommes  d'armes  et  tes  vingt  enseignes 
vieilles  d'Aile mans  du  Reingrave  :  le  tout  autant  bien 
armé  et  complet  que  l'on  eust  sceu  demander  ne 
choisir.  Et  quant  à  la  volonté'  et  maintien,  s'il  faut  que 
j'en  die  ce  que  j'en  ay  peu  cognoistre  aux  visages,  qui 
sont  volontiers  tesmoings  des  sentimens  de  l'esprit,  tant 
des  plus  apparens  que  des  moindres,  et  aux  langages 
qui  communément  estoient  tenuz,  jecroy  que  chacun 
se  promettoit  ce  jour  faire  autant  d'exploits'  d'armes 
qu'Homère  et  Virgile  en  dient  d'Achilles  et  Ulysses (ï). 
Aussi  sembloit  il  que  le  ciel  et  la  terre  nous  vouloient 
favoriser  en  ceste  affaire ,  estant  ce  jour  autant  beau  et 
clair  qu'on  n'en  avoit  point  veu  de  l'an,  et  la  terre  nv 
trop  molle  ny  trop  seiche,  couverte  de  toute  verdure  et 
diverses  fleurs.  Mais  fortune  coustumiere  le  plus  souvent 
contrarie  aux  desseings  et  haultes  délibérations  de  tous 
hommes  de  vertu,  pour  mieux  les  décevoir  leur  de- 
monstre  une  grande  apparence  de  prochaine  faveur , 
quand  d'autre  costé  leur  brasse  et  prépare  quelque  de- 
sastre ,  comme  il  advint.  Car,  estans  toutes  choses  con- 
duites à  si  bon  poinct  qu'il  ne  restoit  plus,  ce  sem- 
bloit  ,  qu'à  exécuter  une  victoire  si  grande  qu'elle 
eust  fait  retentir  le  nom  des  François  par  tout  le  monde, 
remémorant  la  gloire  et  louange  de  leurs  prédéces- 
seurs, se  représenta  au  Roy  douteuse  et  pleine  do 
crainte  d'une  mauvaise  issue  de  ceste  délibération,  luy 
formalisant  une  grande  perte  et  meurtre  d'hommes 
vertueux,  en  une  chose  de  si  petit  profit  et  grand  dan- 
ger, comme  d'assaillir  hommes  désespérez  en  un  fort 
de  terre.  Parquoy,  meu  de  ceste  opinion,  ou  ne  sçay  de 

quel  autre  conseil,  depesclia  le  sieur  de  Bouquarl,qui 
vint  trouver  M.  de  Nevers  à  une  petite  lieuë  par-del?i 
Mariembourg,  près  d'un  chasteau  appelle'  Faignolles, 
par  lequel  il  luy  mandoit  et  encbargeoit  expressément 
qu'il  ne  mist  rien  au  hasard,  et  n'entreprist  aucune 
chose"  qu'à  son  plus  grand  advantage  ,  et  surtout  qu'il 
n'allast  point  assaillir  les  ennemis  dans  leur  fort,  mais 
que  s'ils  vouloient  sortir  et  combattre  en  campagne, 
qu'il  ne  differast  point.  Desquelles  nouvelles  estant  ce 
prince  fort  ennuyé,  comme  ayant  desjà  preveu  et 
projette  le  faict  et  conduite  de  cesle  entreprise,  ayant 
communiqué  le  tout  à  M.  le  mareschal  de  Sainct- An- 
dré ,  les  princes  et  capitaines  dignes  de  ce  conseil,  ad- 
viserent  de  redresser  le  tout  selon  le  mandement  de 
Sa  Majesté.  Sur  l'heure  arriva  un  trompette  que  M.  le 
marquis  d'Albeuf  luy  envoyoit ,  par  lequel  estoit  ad- 
verty  que  M.  de  Sansac  avoit  descouvert  et  recogneu 
les  ennemis  au  nombre  de  cinq  cens  chevaux  ,  aussi 
qu'on  avoit  desjà  donné  allarmes  sur  des  premiers  ba- 
gages qui  alloient  devant.  Lequel  advertissement  feit 
soudainement  partir  ce  prince  d'un  petit  bois  umbra- 
geux  et  fraiz  où  il  s'estoit  arrêté,  tant  pour  quelque 
]^eu  se  rafraischir  et  repaistre,  que  pour  donner  ha- 
leine à  ses  soldats,  mesmement  aux  gens  de  pied,  qui 
estoient  fort  travaillez  et  eschauiïez  de  l'ardeur  du  so- 
leil, qui  s'estoit  renforcé  sur  les  dix  heures  du  matin , 
les  rendant  grandement  altérez  et  pesans.  Toutefois 
que  nul  ne  fut  paresseux  de  s'acheminer  et  suivre 
quand  les  trompettes  et  tambours  sonnèrent ,  et  mar- 
cha toute  l'armée  deux  grandes  lieuè's  sans  trouver 
ennemis,  ni  sçavoir  plus  grands  adveitissemens  d'eux. 
Quand  la  cavallerie  légère  fut  arrivée  près  d'un  petit 

village  appelle  Gemigny,  distant  une  trop  grande 
lieue  deGivets,  leurs  coureurs  descouvrirent  et  recog- 
neuren  t  dix-sept  enseignes  de  gens  de  pied  et  dix-sept  ou 
dix-huict  cens  chevaux  ennemis,  qui  cstoient  sortis  du 
fort  ets'estoient  embusquez  en  un  bois,  le  long  d'un  cous- 
tau,  au  dessus  de  ce  petit  village,  ayans  délibère'  nous  dé- 
fendre et  empeschtr  le  logis  qu'ils  pre'voy  oient  qu'avions 
choisi  pour  camper.  A  l'arrive'e  s'attaqua  l'escarmouche, 
forte  et  aspre  de  chacun  costé,  mesmement  de  noz  che- 
vaux légers  et  harquebusiers  à  cheval,  qui  estoient  con- 
traints d'aller  chercher  l'ennemy  jusques  dans  les  bois, 
d'où  ils  ne  vouloient sortir,  comme  estansenlieuadvan- 
tageux  pour  eux  et  difficile  à  estre  force'  ny  eux  enfon- 
cez, sans  faire  un  grand  meurtre  par  leurs  harquebu- 
siers, qui  estoient  couchez  sur  le  ventre  dans  des  fossez  et 
cavins,  d'où  ils  pouvoient  tirer  en  Imtte  et  asseurément  ; 
dequoy  M.  le  marquis  d'Albeuf  donna  derechef  ad- 
vertissement  à  M.  de  iSevers  de  luy  envoyer  prompte- 
nient  mille  ou  douze  cens  harquebusiers  pour  faire 
ouverture  à  sacavallerie,  et  trois  cens  hommes  d'armes 
pour  les  soustenir.  Donc  n'estant  ce  prince  fort  esloi- 
gne'  avoit  receu  ces  nouvelles ,  ht  tirer  et  choisir  entre 
toutes  les  compagnies  ce  nombre  d'harquebusiers,  et 
davantage,  des  plus  dispos  et  allègres  qu'on  trouva, 
pour  les  luy  envoyer  en  diligence  ,  commandant  à 
M.  de  Bordillon  avec  sa  compagnie,  et  trois  ou  quatre 
autres  qu'il  esleut,  d'aller  à  ceste  charge  ;  et  luy  et  ^I.le 
mareschal  de  Sainct  André  s'advancerent  de  faire  sui- 
vre et  marcher  toute  l'arme'e ,  en  telle  opinion,  comme 
j'estime,  que  les  ennemis  nous  releveroient  de  peine 
de  les  aller  chercher,  mais  qu'ils  viendroient  audevant 
de  nous,  et  que  le  surplus  de  ce  jour  ne  se  passeroit 

sans  un  furieux  combat,  ou  peult  estre  une  bataille, 
Parquoy  chacun  d'eux  commença  à  départir  les  regi- 
mens  de  la  gendarmerie,  ordonnans  aux  capitaines 
de  ranger  et  tenir  leurs  compagnies  en  bataille  esten- 
due,  pour  occuper  tous  les  lieux  que  Tennemy  pour- 
voit prendre,  et  ne  marcher  confuse'ment  les  uns  sur 
les  autres,  mais  se'pare'ment,  avec  esgale  distance, 
pour  donner  espace  aux  chevaux  de  se  manier,  comme 
aussi  nous  avions  la  commodité  du  lieu  pour  nous. 

Or,   pour  retourner  à  l'escarmouche,  estans   nos 
harquebusiers  arrivez  au  lieu  oii  elle  a  voit  esté  com- 
mencée, sans  se  faire  semondre,  mais  d'une  incredible 
hardiesse,  donnèrent  dans  ce  bois,  où  ayans  rencontré 
ceux  des  ennemis,  s*entresaluerent  les  uns  les  autres 
d'une  infinité  d'harquebusades;   et  lors  s'eschaulla  et 
s'aigrit  l'escarmouche  de  beaucoup    plus  qu'aupara- 
vant :  carnostre  cavallerie  légère,  voyant  l'embuscade 
descouverte  et  le  passage  ouvert,  entra  quant  et  quant 
dans  ce  bois,  escarmouchans  si  vivement,  tant  ces  com- 
pagnies de  gens  de  pied  que  ceste  cavallerie,  qu'estans 
favorisez  et  secouruz  de  certaines  compagnies  de  gen- 
darmerie ,  finalement  les  contraignirent  de  le  quitter  et 
abandonner,  non  en  désordre  ou  comme  du  tous  rom- 
puz  ;  mais,  cognoissans  bien  qu'à  la  fin  n'y  seroientles 
plus  forts,  au  danger  de  se  perdre  tous,  se  retiroient 
en  gens  de  guerre,  de  pied  à  pied,  en  se  soustenans 
les  uns  les  autres.  Puis,  estans  réunis  sur  le  haultet  en 
planure  de  la  montagne,  ce  fut  adonc  que  la  meslée 
recommença  de  plus  belle  ;  car  nostre  cavallerie,  toute 
d'un  front,  commença  à  les  charger  de  toute  lucte  et 
force,  et  nos  harquebusiers  etles  leurs  sevindrent  à  join- 
dre et  approcher  à  la  portée  de  l'harquebuse,  mais  tant 

furieusement  de  chacun  costé,  que  c'estoit  chose  esmei- 
veillable  d'en  ouyr  le  chamaillis  et  le  tonnerre,  qui 
dura  plus  de  cinq  grosses  heures  ;  ce  qu'accrut  davan- 
tage l'opinion  et  M.  de  Nevers  et  à  M.  le  mareschal  de 
Sainct  zVndréque  pour  le  seur  ce  jour  nous  aurions  la 
bataille,  estimans  ce  que  les  ennemis  s'estoient  pour 
quelque  temps  tenuz  forts  dans  ce  bois,  etpuisl'avoient 
quitté,  avoir  esté  fait  par  une  ruse  ,  pour  attirer  les 
nostres  en  lieu  aisé  et  advantageux  pour  eux,  presque 
ainsi  qu'en  avions  usé  à  Ranty,  et  aussi  avoient  ce  fait 
pour  donner  temps  et  espace  à  leurs  gens  de  se  dispo- 
ser et  asseoir  commodément.  Parquoy ,  soubs  ceste  as- 
seurance,  envoyèrent  au  devant  de  gens  de  pied  qui 
venoient  à  l'aise,  estans  fort  ennuyez  et  las,  tantpource 
qu'ils  marchoient  armez,  que  pour  la  grande  et  ex- 
trême chaleur  qu'il  faisoit  ce  jour  ;  etcroy  fermement, 
s'ils  eussent  peu  arriver  à  temps,  pour  certain  que  les 
eussions  combattus  et  poursuivis  jusques  au  bout:  car 
il  me  semble  qu'il  n'est  possible  de  veoir  hommes  en 
meilleure  volonté  qu'estions  adonc ,  et  sur  tous  le 
prince,  qui,  se  promenant  de  rang  en  rang  avec  un 
visage  asseuré,  faisoit  cognoistre  à  tous  que  sa  vertu, 
accompagnée  denoz  fidèles  affections  et  forces,  luy  ac- 
querroit  et  à  nous  une  grande  gloire  et  réputation. 

M.  le  mareschal  de  Sainct  André  faisoit  le  sembla- 
ble (comme  il  est  chevalier  duquel  la  sage  hardiesse 
est  aornée  de  sçavoir  et  éloquence),  exhortant  et  ad- 
monestant avec  un  doux  langage  ses  compagnies  d'a- 
voir en  recommandation  cest  honneur  et  estimation , 
que  de  tout  temps  la  noblesse  et  gendarmerie  fran- 
çoise  s'estoit  acquise .  et  sur  tout  qu'ils  ne  se  desban- 
dassent, mais  qu'ils  se  tinssent  serrez  et  près  de  leurs 

enseignes.  A  bref  conclure,  il  ne  lestoit  plus  qu'à  don- 
ner dedans^  quand  les  ennemis  apperceurent  en  la  prai- 
rie et  vallée  au  dessoubs  d'eux  toute  ceste  grande  as- 
semble'e  de  gendarmerie,  ayans  les  visières  baissées  et 
les  lances  sur  la  cuisse,  prests  à  les  enfoncer,  et  les  gens 
de  pied  venir  au  grand  trot,  desjà  assez  proches.  Lors 
commencèrent  à  caller,  et  leur  fureur  première  s'ap- 
paisa  ;  lentement  se  retirans  de  bois  en  autre,  de  vallon 
en  vallon,  tousjours  escarmouchans  et  s'entiesouste- 
nans,  feirent  tant  qu'ils  passèrent  un  petit  ruisseau 
qui  court  en  une  creuse  vallée  tirant  à  leur  camp,  et 
de-là  gaigneient  leur  grand  fort.  Ainsi  commença  et 
finit  l'escarmouche  de  ce  jour,  en  laquelle  je  n'ay  ouy 
parler  y  estre  tuez  hommes  de  renom  des  François , 
sinon  quelques  harquebusiers  à  pied,  encore  bien  peu, 
et  quelques  chevaux  blessez  et  tuez.  Vray  est  qu'il  y 
eut  un  cheval  léger  des  nostres  qui  y  fut  deux  fois 
abbatu  et  par  deux  fois  rescoux  j  à  la  deuxième,  voyans 
les  ennemis  qu'ils  ne  le  pouvoient  retenir  et  emmener, 
le  foulèrent  aux  pieds  des  chevaux,  et  passèrent  plu- 
sieurs fois  par  dessus;  toutefois  enfin  ses  compagnons 
le  relevèrent  et  sauvèrent.  On  disoit  qu'il  y  estoit  mort 
davantage  des  leurs,  mesmement  un  capitaine  espa- 
gnol, vaillant  homme  et  bien  estimé.  Après  ceste  dé- 
partie, à  soleil  couchant,  toute  nobtre  armée  monta 
en  ceste  plaine  dessus  la  montagne,  pour  camper  au 
mesme  lieu  oii  ce  furieux  combat  s'estoit  demeslé,  à 
la  vérité  bien  raze  et  descouverte,  n'ayans  aucuns  vi- 
vres pour  nous,  ny  pour  les  chevaux,  sinon  ceux  que 
nous  avions  portez ,  combien  que  de  foing  et  bleds 
verds  on  en  pouvoit  recouvrer  aucunement  ;  mais  il 
falloit   aller  loin  et  en  danger,  estant  la  nuict  pro- 

chaîne.  Ce  qui  restoil  encore  du  jour,  M.  de  Nevers 
et  M.  le  mareschal  deSainct  André,  messieurs  le  mar- 
quis d'Albeuf,  de  IVemours,  comte  de  La  Rocliefou- 
cault,  de  Randan  et  autres  capitaines  des  plus  vieux 
et  expérimentez,  employèrent  à  revisiter  et  considé- 
rer les  places  et  endroits  propres  à  y  loger  et  accom- 
moder leurs  gens  de  pied  ou  de  cheval,  pour  dere- 
chef le  lendemain  inviter  les  ennemis  à  la  bataille;  et 
davantage  sur  la  nuict  envoyèrent  secrettem^t  recog- 
noistre  les  advenues  et  addresses  à  leur  camp,  à  sça- 
voir  s'ils  y  auroient  point  appareillé  quelques  embus- 
cades, afin  qu'estant  le  chemin  asseuré  et  non  suspect, 
tant  plus  seurement  peussions  entreprendre  de  les  as- 
saillir, ou  de  nous  défendre. 

Au  surplus,  les  guets  furent  si  bien  assis,  renforcez 
et  revisitez  si  diligemment,  qu'ils  ne  pouvoient  en  au- 
cune sorte  nous  surprendre  ,  combien  qu'on  n'ouit 
point  de  bruit  qu'ils  s'en  fussent  mis  en  essay  ;  ains 
nous  reposasmes  et  passasmes  ceste  nuict  paisiblement. 
Le  lendemain,  jour  de  mardy,  seizième  de  juillet,  dès 
que  le  jour  commença  à  poindre,  toute  l'armée  fut 
mise  et  rangée  en  bataille  en  la  plaine  de  ceste  monta- 
gne; marchèrent  les  deux  bataillons  de  gens  de  pied 
coste  à  coste  environ  deux  traicts  d'arc,  tenans  le  che- 
min pour  tirer  au  fort^les  ennemis,  et  toute  la  caval- 
lerie  et  gendarmerie,  prit  la  descente  le  long  du  grand 
chemin  et  pendant  du  coustau.  Mais  avant  que  conti- 
nuer davantage  la  description  de  ceste  escarmouche, 
il  m'a  semblé,  pour  plus  grande  intelligence  d'icelle, 
estre  requis  faire  celle  de  la  forme  de  ce  fort,  et  de  la 
contrée  et  situation  où  il  est  basty ,  selon  que  j'ay  pu 
le  considérer  et  comprendre.  Il  me  semble  que  ceste 

montagne  et  coste  est  celle  mesme  qui  commence  as- 
sez près  de  Nimes,  laquelle  s'eslargissant  fait  diverses 
vallées  et  combes  (0  (mesme  cette  grande  vallée  par 
laquelle  allasmesà  Givets),  toutefois  qu'en  approchant 
prés  dudit  Givets,  elle  va  tousjoursen  estrecissant,  et, 
finissant  sur  Givets  deçà,  fait  une  poincte  et  quelque 
peu  de  plaine  d'environ  cinq  ou  six  cens  pas,  sur  la- 
quelle est  ce  commencement  de  fort  -,  et  de  là  continue 
en  précipices,  rochers  et  estranges  destroicts  contre- 
mont  le  cours  de  la  rivière  de  Meuse.  Et  pour  dresser 
ce  grand  fort,  qu'ils  ont  depuis  construit,  ont  ferme 
de  trenchées  un  quarré  traversant  ceste  petite  plaine 
du  haut  de  la  poincte  et  croppe  (2)  de  cette  montagne, 
qui  enceint  le  vieil  petit  fort  j  venant  respondre  à  un 
boulevert  qui  estoit  jà  presque  hors  d'eschelle,  à  my 
chemin  de  la  descente  sur  Givets  deçà,  avec  une  cour- 
tine le  long  du  pendant,  qui  se  rend  à  un  autre  boule 
vert  regardant  et  commandant  sur  toute  la  rivière  ,  et 
dans  tous  les  deux  Givets;  ayant  chacun  boulevert, 
ses  flancs  pour  défendre  et  tirer  au  long,  tant  de  ceste 
courtine  que  des  tranchées  hautes  et  basses.  Car ,  à 
l'un  des  coings  de  ce  premier  boulevert,  se  joinct  une 
longue  trenchée,  qui  enferme  tout  le  bourg  de  Givets 
deçà,  qui  se  va  rendre  à  la  rivière  de  Meuse,  ayant 
pareillement  ses  flancs  et  defeases  bien  à  piopos;  et 
ont  appelle  ce  fort,  Charlemont. 

Or,  pour  retourner  à  la  narration  de  ce  qui  est  en- 
suivy ,  assez  près  de  ce  petit  village  de  Gemigny,  où 
commença  la  première  escarmouche,  du  flanc  de  ceste 
longue  montaigneen  sort  une  autre  en  forme  d'un  four- 
chon,revestue  d'un  bois  taillis  ;  laquelle  à  main  gauche 

(0  Combes  :  vallons.  —  C' )  (Jropi)C  :  croupe 

tirant  contre  Agimont,  et  sur  soleil  couchant,  va  tous- 
jours  en  diminuant,  et  s'abaissant,  traversant  et  ren- 
dant à  demy  la  valle'e  en  cest  endroit  assez  estroitte, 
et  presque  close,  pour  au  tant  que  le  ruisseau  qui  coule 
aulongd'icelle  y  fait  deux  ou  trois  tours,  et  se  courbe 
en  forme  d'une  lettre  appelle'e  S,  rendant  ce  passage 
marescageux  et  difficile.  ^Nlais  la  descente  du  vallon, 
qui  est  entre  ces  deux  montagnes,  est  assez  aise'e,  aussi 
y  passe  le  grand  chemin:  parquoy  fut  trouvé  le  meil- 
leur de  faire  prendre  ce   chemin  à  la  gendarmerie; 
car  de  suyvrela  plaine  et  le  haut  de  la  montagne,  à  la 
main  droitte,  pour  aller  à  leur  fort  dessus,  il  y  avoit 
encore   entre  deux  un  vallon  pénible  et  mal-aisé.   A 
ceste  cause  on  mit  à  ceste  advenue  le  bataillon  des 
François,  et  remplit-on  ce  vallon  d'harquebusiers,  et, 
dessus  une  petite  motte  eslevée  et  éminente,  on  y  af- 
fusta  deux  coulevrines,  qui  batoient  au  long  de  la 
plaine,  et  jusques  au  fond  de  la  vallée.  Entre  ces  deux 
montagnes  et  Givets  deçà,  y  a  encore  un  autre  cous- 
tau,  sortant  de  la  grande  montagne  ^  qui  commence 
sa  montée  à  travers  de  ceste  petite  combe,   qui  est 
en  trépied  ou  presque  comme  un  triangle,  d'estendue 
deux  ou  trois  cens  pas,  oii  fut  le  plus  fort  de  l'escar- 
mouche ;  et  au  milieu  de  ce  cous  tau  est  un  mont  aigu , 
qui  depuis  le  pied  va  tousjours  s'aguisant  en  forme  de 
pyramide,  de  la  hauteur  d'environ  quatre-vingts  ou 
cent  brasses,  le  haut  duquel  avoient  farcy  d'harque- 
busiers,  et  y  avoient  afFusté  force  harquebuses  à  croc 
pour  descharger  sur  nous.  Derrière  ce  coustau  ef  ce 
mont  estoit  toute  leur  cavallerie  à  couvert,  et  hors  de 
danger  d'estre  offensée  de  nostre  artillerie ,  ny  d'estre 
forcée  de  nous ,  pource  qu'il  nous  falloit  passer  encore 

un  petit  ruisseau,  et  au  partir  de  là  monter  et  nous 
présenter  en  Ijutte  à  toute  la  batterie  de  leurs  foris. 
Or,  pour  de  trop  loing  ne  m'esgarer  en  ceste  descrip- 
tion ,  quand  les  premières  compagnies  de  nostre  ca- 
vallerie  furent  descendues  au  plus  bas  de  ceste  combe, 
jusques  sur  le  bord  du  petit  ruisseau,  soudain  elles 
trouvèrent  certain  nombre  d'harquebusiers  à  pied  en- 
nemis, qui  les  commencèrent  à  escarmoucher,  et  quel- 
ques uns  de  leurs  reistresy  vindrent  h  la  file;  les  nos- 
très  d'autre  costé  les  soustindrent  et  rembarrèrent 
vivement;  ainsi  commença  à  s'attaquer  Tescarmouclie 
fort  furieusement  et  chaudement.  Cependant  M.  de 
Bordillon  ,  qui  estoit  ordonné  pour  les  soustenir,  avec 
sa  compagnie  et  quelques  autres,  devalla  et  s'appro- 
cha ;seml)lablement  aucunes  decavallerie  des  ennemis 
en  gros  nombre  se  monstrerent  sur  le  haut  de  ce  cous- 
tau  ;  et  quant  et  quant  un  gros  esquadron  de  leurs 
harquebusiers  desbanda  sur  les  nostres ,  les  repoul- 
sans  impétueusement.  Ce  qu'estant  veu  par  M.  de  Ne- 
vers,  fit  tirer  des  bataillons  des  François  et  des  Alle- 
mans,  à  deux  ou  à  trois  fois ,  bien  près  de  mil  ou  douze 
cens  harquebusiers  à  pied ,  qu'il  feit  descendre  en  ceste 
combe ,  pour  si  bien  entremesler  et  eschauffer  l'escar- 
mouche ,  qu'elle  ne  se  peust  départir  sans  amener  les 
ennemis  en  lieu  plain  et  aisé  à  les  combattre  ;  y  estant 
sollicité  d'un  parfait  désir,  pour  le  grand  advantage 
qu'il  se  cognoissoit  avoir  adonc  sur  eux. 

M.  le  mareschal  de  Sainct  André  d'autre  part  com- 
mença avec  l'avantgarde  à  marcher  et  descendre,  es- 
tant suivy  d'assez  prè:>  de  l'arrieregarde,  et  les  deux 
bataillons  de  gens  de  pied  furent  un  peu  approchez 
jusques  sur  le  haut,  où  commençoit  la  descente.  Promp- 

tement  que  nos  harquebusiers  furent  descenduz     et 
abordèrent  les  ennemis,  les  recullerent  et  leur  feirent 
à  toute  haste  regaigner  le  haut  ;  et  n'est  possible,  pour 
en  parler  au  vray,  de  voir  soldats  mieuxfaire  leur  devoir 
qu'adonc  feirent  les  nostres:  car,  chaussez  et  vestus,  ils 
se  jettoient  dans  l'eau,  Tharquebuse  au  poing,  pour  cher- 
cher et  joindre  l'ennemy,  mesmement  nos  Allemans, 
ce  qu'on  ne  voit  pas  communément  aux  autres,  pource 
que  ceste  nation  n'est  duitte  ne  disposte  à  tel  exercice. 
Et  lors  sourdit  ets'esleva  un  horrible  et  espouvantable 
tintamarre  et  retentissement,  tonnant  nostre  artillerie 
et  harquebuserie,  et  la  leur  aussi,  tellement,  que  tou- 
tes ces  montagnes  estoient  remplies  et  couvertes  de 
feux,  de   pouldres    et  fumées.   Leurs  harquebusiers, 
qui  s'estoient  tousjours  tenus  couverts  au  haut  de  ce 
mont,  commencèrent  en  ces  entrefaittes  à  se  descou- 
vrir et  à  descendre  pour  venir  secourir  leurs  compa- 
gnons*, toute  leur  cavallerie  s'advança  et  sortit  en  e'vi- 
dence,  pour,  ce  leur  sembloit,  favoriser  et  donner  cueur 
aux  leurs,  et  deux  cornettes  de  leurs  reistresvindrent  à 
devaller,  comme  voulans  affronter  les  nostres:  donc 
que  messieurs  le  marquis  d'Albeuf,  de  Nemours,  de 
Randan  et  La  Roche  Sainct  Maz,  les  veirent  si  à  pro- 
pos pour  les   charger  (encore  que  M.  de  Nevers  leur 
eust  mandé  expressément  de  ne  rien  entreprendre  au 
hasard),  impatiens  de  tant  temporiser,  poulserent  et 
pissèrent  oultre  le  ruisseau  ;  comme  aussi  feirent  mes- 
sieurs de  Bordillon  et  de  Sipierre,  et  tous  d'une  charge 
descocherent  sur  ces   reistres ,  qui  ne  les  attendirent 
pas,  ains  de  vistesse  et  à  toute  bride  regaignerent  le 
haut,  et  se  retirèrent  près  de  leur  grosse  troupe.  Noz 
reistres  et  harquebusiers  à  pied  de  leur  part  feirent  un 

si  grand  elï'ort,  qu'ils  feirent  à  la  fin  tourner  le  doz  et 
bien  vistement  remonter  sur  ce  mont  leurs  ennemis  , 
les  chassans  à  coups  d'harquebuses  et  coups  de  main, 
jusques  à  my  chemin  de  ce  coustau,  qu'ils  gaignerent 
sur  eux, où  ils  se  tindrent  assez  longuement,  les  appel- 
lans  et  invitans  à  descendre;  ce  qu'ils  n'osèrent,  mais 
leur  tiroient  de  loing;  et,  pensans  se  vanger,  essayè- 
rent de  donner  feu  à  ces  harquebuses  à  croc  qu'ils 
avoient  attitre'es  (0,  pour  endommager  la  gendarme- 
rie :  toutesfois  leur  amorce  ne  voulut  jamais  prendre, 
et  leur  fut  encore  la  fortune  si  contraire,  que,  se  appro- 
chans  trop  près  de  leurs  munitions,  mirent  le  feu  à  une 
cacque  de  poudre,  qui  en  brusla  et  fricassa  quinze  ou 
seize.  Pour  conclure,  j'ay  opinion  que  si  on  eust  pour- 
suivy  la  victoire  qui  se  presentoit  desja  à  nous,  c'est 
chose  seure  que  nous  les  eussions,  non  seulement  rom- 
pus et  desfaits,  ains  chassé  et  mis  hors  de  leurs  forts, 
comme  nous  ont  depuis  confessé  aucuns  de  leurs  pri- 
sonniers, qui  ont  dit  que,  quand  on  vit  les  leurs  ainsi 
repoulsez ,  on  fit  passer  les  malades  et  les  bagages  de 
là  la  Meuse  -,  mais  le  devoir  et  l'obéissance  que  ce 
prince  vouloit  rendre  au  Roy  le  retint  de  passer  oultrc 
son  commandement.  Vray  est  que,  pour  ne  rien  ob- 
mettre  de  toutes  occasions  qu'on  peut  présenter  à  l'en- 
nemy,  quand  on  désire  combattre  à  force  ouverte  et 
esgale,  il  envoya  son  trompette  devers  le  comte  de 
Barlemont ,  qui  estoit  lieutenant  pour  l'Empereur 
dans  ce  fort,  et  luy  manda  que  le  B.oy  ayant  esté  ad- 
verty  comme  l'Empereur  avoit  en  ce  lieu  amassé  la 
pluspartde  ses  forces,  le  menassant  de  luy  venir  brus- 
1er  ses  païs  jusques  au  milieu  de  son  royaume,  où  le 

<0  Attitre'es  :  disposées. 

contraindroit  de  luy  donner  une  bataille  qu'il  s'as- 
seuroit  bien  de  gaigner,  avoit  aussi  recueilly  les  sien- 
nes, pour  non  seulement  se  garder  et  défendre  de  luy, 
mais  que  davantage ,  plustost  que  le  venir  chercher  si 
avant,  avoit  bien  voulu  envoyer  au  devant  de  luy  pour 
le  lecevoir  en  toutes  les  sortes  qu  il  vouldroit  eslire  : 
toutefois  le  trompette  ne  perdit  que  temps  et  peine,  et 
mit  encore  sa  vie  en  grand  hazard  ;  car  ce  comte  de 
Barlemont,  marry  et  fort  despité  d'endurer  ceste  bra- 
vade, ne  luy  feit  autre  response,  sinon,  que,  s'il  ne  se 
retiroit  bien-tost,  le  feroit  percer  à  jour  de  cinq  cens 
harquebusades,  et  ne  sçay  encore  s'il  luy  en  fut 
tiré  :  parquoy  ce  fut  le  plus  seur  au  trompette  retour- 
ner hastivement.  Donc,  après  avoir  veu  et  sceu  leur 
froide  volonté,  ne  nous  estant  permis  de  rien  entre- 
prendre davantage,  commençasmes  à  nous  retirer  ;  ce 
qu'eux  cognoissans,  pour  monstrer  quelque  apparence 
de  se  vouloir  vanger,  et  cuidans  reparer  et  colorer  la 
honte  qu'ils  avoient  receue,  feirent  semblant  de  nous 
suyvre ,  mesmement  de  leur  fort  d'en  haut  sortirent 
force  harquebusiers ,  et  s'advancerent  jusquesà  la  moi- 
tié de  la  plaine  pour  charger  sur  la  queue  des  nostres  • 
qui  fut  cause  de  nous  faire  tourner  visage  et  leur  faire 
teste,  estimans  qu'ils  avoient  repris  le  cueur,  qu'à  ce 
coup  s'acheveroit  la  partie  :  mais  quand  ils  nous  vei- 
rent  retourner  aussi  feirent  ils,  et  regaignerent  leur 
fort,  se  contentans  de  nous  avoir  donné  ceste  baye  (0 
et  s'estre  mocquez  de  nous.  A  ceste  cause,  voyans  que 
la  pluspart  du  jour  estoit  passée,  et  que  peu  nous  en 
restoit  pour  arriver  d'heure  au  lieu  de  nostre  retraitte  ; 

(ï)  Baye  :   tromperie,  fausse   bravade,   plaisanterie  qu'on  f.iit  aux 
dépens  de  quelqu'un  j  promesse  qu'on  ne  veut  pa§  tenir. 

pareillement  appercevî^ns  que  Tair  se  troubloit  et  prë- 
paroit  à  la  prochaine  pluye  ,  sans  davantage  tempori- 
ser en  vain ,  reprinsmes  le  chemin  pour  nous  retirer. 
Telle  fut  donc  l'ivSSue  d'une  si  haute  entreprise,  nous 
rapportant  moins  de  profit  que  d'honneur,  d'autant 
que,  sans  le  travail  qu'y  supportasmes ,  qui  estoit  plus 
excessif  que  je  ne  veux  dire ,  et  sans  les  fraiz  qui  ne 
pouvoient  estre  petits,  le  tout  n'engendra  qu'une  opi- 
nion aux  ennemis  de  nostre  foiblesse  de  cueur  et  mau- 
vaise cognoissance  de  sçavoir  user  d'une  victoire',  et  à 
tous  ceux  qui  n'ont  sceu  les  causes  ,  de  juger  les  chefs 
de  ceste  entreprise  n'estre  parfaittement  expérimentez 
en  l'art  militaire  ;  parquoy  j'ay  bien  voulu  amplement 
de'duire  le  tout,  et  ce  qu'estant  venu  à  la  cognoissance 
du  Roy,  s'est  repenty  grandement  d'avoir  plus  ad- 
jousté  de  foy  à  la  doute  et  envieuse  opinion,  qu'à  la 
prudence  d'un  sage  prince.  Combien  que  la  perte  de 
nostre  costé  n'y  fut  si  grande  (  mesmement  d'hommes 
de  renom)  qu'on  la  présumoit  devoir  advenir,  et  y 
furent  tuez  un  capitaine  d'une  compagnie  d'Escossois 
chevaux  légers ,  nommé  Grey,  et  un  autre  de  gens  de 
pied,  nommé  Sainct  Larry ,  vray  est  qu'il  y  en  eut 
aucuns  blessez  ,  comme  les  capitaines  Vauguedemar  , 
Soleil  et  autres,  ensemble  quelques  soldats  au  nom- 
bre de  cent  ou  six  vingt.  Je  ne  puis  dire  certainement 
le  nombre  des  morts  et  blessez  de  la  part  des  ennemis, 
sinon  qu'aucuns  François,  qui ,  quelque  temps  après, 
retournoient  de  prison  d'entre  leurs  mains,  nous  con- 
toient  avoir  ouy  murmurer  d'un  gros  nombre  des 
leurs  y  estre  demeuré,  entre  lesquels  on  parloit  d'un 
nepveu  de  Martin  Roussan,  et  d'un  ou  deux  capitaines 
espagnols ,  fort  plaincts  et  regrettez. 

Or,  pour  n'estre  trop  ennuyeux  en  ce  discours,  \q 
diray  que,  ce  jour  mesme ,  nous  retournasmes  au  cou- 
cher à  ]N'imes,  à  quatre  lieues  deçà,  et  demie  lieue 
près  de  Mariembourg,  non  par  le  mesme  chemin  que 
nous  estions  allez  à  Givets,  mais  suivismes  le  haut  che- 
min et  la  coste  de  la  montagne,  pour  autant  que  ces- 
toit  le  plus  court.  Ce  Nimes  là  estoit  autrefois  un  assez 
beau  village,  et  où  il  y  avoit  une  église  assez  forte  et 
tenable  sans  le  canon  ;  maintenant  le  tout  est  bruslë. 
Dès  ce  soir,  pour  autant  qu'on  avoit  délibéré  en  ce 
voyage  d'aller  voir  ceux  de  Sautour  et  de  Cimets,  et 
de  les  forcer  s'il  estoit  possible,  afm  de  supporter  et 
soulager  un  peu  les  soldats ,  et  pour  ne  leur  faire  d'un 
chemin  deux,  aussi,  comme  j'ay  cy-dessus  dit,  qu'on 
voyoit  Tair  se  changer,  nous  menassant  de  fascheuses 
pluyes,  ainsi  que  desjà  il  commençoit,  fut  advisé  et 
conclu  par  tous  les  capitaines  que,  de  ce  lieu,  cette 
nuict,  on  envoyeroit  à  Sautour  certaines  compagnies 
de  cheval  des  moins  grevées,  avec  un  chef  accort  et 
expérimenté  pour  le  sommer,  lequel  advertiroit  le 
prince  de  la  response  qui  luy  auroit  esté  faitte,  dès  le 
poinct  du  jour,  avant  que  l'armée  fust  aux  champs, 
afin  de  luy  faire  prendre  le  chemin  tel  que  le  besoing 
requerroit;  à  sçavoir,  que  s'ils  se  rendoient  volontai- 
rement, ce  que  l'on  présumoit ,  eux  sçachans  et  estans 
advertis  de  la  force  des  François  à  laquelle  la  leur 
ne  pouvoit  résister  ne  dont  peussent  estre  secourus, 
on  feroit  tirer  l'armée  droit  à  Cimets,  sans  se  four- 
voyer n'y  esloigner  du  droit  chemin  de  nostre  retour; 
autrement,  s'il  estoit  besoing  d'y  aller,  ce  fust  dès  ce 
lieu,  sans  avoir  la  peine  d'y  retourner  une  autre  fois. 
Ceste  commission  fut  donnée  au  fils  de  M.  de  La  Ro- 

23. 

ciie  du  Maine,  lequel,  faisant  toute  diligence,  avec  la 
compagnie  de  son  père  et  quelques  autres,  à  la  diane 
et  changement  du  guet,  avant  que  le  jour  fust  du  tout 
clair,  se  trouva  devant  Sautourj  dont  ceux  de  leans 
se  trouvèrent  à  l'instant  tant  est'jnnez,  qu'à  la  pre- 
mière semonce  qu'il   leur  feit  respondirent  qu'ils  se 
vouloient   rendre   à  honneste  composition.  Laquelle 
response  si-tost  avoir  esté  entendue,  promptement,  et 
le  plustost  j^u'il  fut  possible,  ledit  sieur  fait  sçavoir  à 
M.  de  Nevers  ,n'y  ayant  de  là  que  d(?tix  lieues  jusques 
à  Nimes ,  ainsi  que  les  trompettes  sonnoient  à  cheval, 
et  que  les  gens  de  pied  mettoient  aux  champs  :  dequoy 
ce  prince  fut  fort  aise,  pour  doute  qu'il  avoit  qu'eus- 
sions à  se'journer  et  souffrir  plus  que  noz  provisions 
ne  se  pourroient   estendre,  qui   n'estoient  que  pour 
trois  ou  quatre  jours,   nous   estant  encore  le  temps 
contraire.  A  ceste  cause,  pour  diligenter  et  gaigncr 
tousjours  pays,  fit  marcher  l'arme'e  droit  à  Cimets , 
qu'on  luy  avoit  aussi  asseure'  luy  estre  rendu  si-tost 
que  les  coureurs  arriveroient  devant;  et  y  adjoustoit- 
on  encore,  selon  que  j'ay  entendu,  que  ce  seroit  de 
merveille  si  on  trouvoit  personne  de  défense  dedans. 
Et  prenoient  ceste  opinion  sur  ce  que,  quand  le  mar- 
quis d'Albeuf  et  M.  deBordillon  y  estoient  passez  pre- 
mièrement, avoient  trouve'  les  portes  ouvertes  et  la 
ville  sans  personnes  de  contredit.  Or,  pour  retourner  à 
ceux  de  Sautour,  je  ne  sçay  s'ils  se  ravisèrent  ou  s'ils 
se  repentirent  d'avoir  si  soudainement  dit  le  mot  ; 
tant  y  a,  qu'en  après  demeurèrent  longuement  à  par- 
lementer et  consulter  ensemble,   cependant  que  le 
sieur  de  La  Roche  du  Maine  attendoit  qu'ils  luy  fissent 
ouverture  et  délivrance   de  la  place   et  eux  en  sor- 

lissent.  Mais  après  qu'ils  eurent  longuement  dehatlu 
et  dispute'  de  leur  reddition,  finalement  ils  vindrent  re- 
dire audit  sieur  qu'ils  ne  pouvoient  et  ne  dévoient  sç 
rendre  sans  voir  le  canon,  comme  aussi  l'avoient  juré 
et  promis;  s'asseurans  pour  tout  certain  que,  si  au- 
trement le  faisoient,  ne  pouvoient  espérer  que  passer 
par  les  mains  d'un  bourreau,  ou,  pour  le  moins, 
d'estre  à  jamais  bannis  de  leurs  biens  et  maisons,  et 
d'estre  estimez  traistres.  Ainsi  demeura  ledit  sieur  de 
La  Roche  du  Maine  abuse'  et  deceu  ;  et  par  ce  moyen 
ceux  de  Sautour  se  sauvèrent  et  exemptèrent  de  la 
venue  des  François  ;  car,  avant  que  M.  de  Nevers  sceust 
ceste  dernière  response ,  toute  Tarme'e  estoit  desjà  près 
de  Cimets ,  fort  battue  et  travaille'e  de  la  plnye  qu* 
nous  avoit  accompagné  la  pluspart  du  chemin  ;  pour- 
tant n'y  avoit  plus  ordre  de  retourner. 

A  l'arrivée  de  noz  coureurs  et  de  la  cavallerie  légère 
devant  Cimets,  fut  trouvé  tout  autrement  qu'on  espé- 
roit  et  qu'on  ne  l'avoit  fait  entendre  à  M.  de  Nevers: 
car  on  trouva  que  dedans  estoient  logées  deux  en- 
seignes de  gens  de  pied  et  une  compagnie  de  cavalle- 
rie ,  en  délibération,  selon  qu'ils  se  presentoient  et 
faisoient  mines,  de  se  défendre  et  de  ne  se  point  rendre 
qu'à  contraincte,  descliargeans  force  monsquetades  et 
harquebusades  à  ceux  qui  trop  près  s'en  vouloient  ap- 
procher. Et  croy  que  lopinion  ou  l'advertissement 
([u'ils  pouvoient  avoir  que  ne  charroyons  point  artil- 
lerie pour  leur  bien  faire,  les  rendoit  ainsi  asseurez , 
et  point  la  force  de  la  ville,  qui  n'est  ny  forte  ny  bas- 
tante  d'attendre  batterie,  ne  de  naturel,  ne  d'artifice. 
Parquoy,  après  avoir  quelque  temps  escarmouche  de- 
vant pour  essayer  à  les  faire  sortir,  et  voyans  qu'ils 

n'en  faisoient  compte,  nous  retirasmes  et  allasmes  lo- 
ger en  des  villages  au  long  de  la  lisière  du  bois,  en 
l'un  desquels  se  trouva  une  petite  église  foitifie'e,  où 
estoient  quelques  paysans,  qui,  à  l'arrive'e  et  entre'e 
du  village,  deschargerent  plusieurs  harquel)usades  sur 
ceux  qui  y  dévoient  camper,  dont  fut  tue',  comme  me 
fut  dit,  un  homme  d'armes  de  la  compagnie  de  M.  de 
Montpensier;  mais  à  la  fin,  en  peu  d'heures,  fut  ce 
fort  surpris  et  eschellé  :  mesmement  un  soldat  harque- 
busier  des  nostres  fut  si  hardy  et  adventureux  d'y 
monter  avec  les  ridelles  d'une  chairette,  et  y  entra 
par  une  feneslre;  qui  estonna  tellement  ceste  canaille» 
qu'il  en  fit  sauter  une  partie  du  haut  en  bas ,  aucuns 
exe'cuta,  et  les  autres  amena  prisonniers,  qui  furent 
depuis  chastiez  comme  ils  le  meritoient.  Sur  l'entrée 
de  lanuict,  ceux  de  Cimets  entreprindrent  une  saillie, 
et  s'addresserent  premièrement  aux  fourrageurs  qui 
amassoient  du  foing  et  de  l'herbe  par  les  prez ,  et 
à  d'autres  qui  retournoient  de  chercher  vivres  en 
aucuns  villages  des  plus  prochains  du  bois.  Depuis , 
sur  la  nuict  close,  ayans  rencontre  partie  de  la  com- 
pagnie du  capitaine  l'Adventure,  retournant  de  cou- 
rir et  recognoistre  les  chemins  de  ces  bois,  pour  estre 
adonc  les  plus  forts,  les  desfirent  et  en  prindrent  quel- 
ques  uns  prisonniers. 

Toute  cette  nuict  il  plut  si  merveilleusement,  et  en 
si  grande  abondance,  qu'il  n'y  avoit  tentes  ny  pavil- 
lons qui  ne  fussent  outreperc^z  et  qui  ne  baignassent 
ep  l'eau,  estans  les  petits  ruisseaux  devenus  rivières, 
et  ceste  plu  y  e  si  froide,  que  c'estoit  chose  pitoyable 
voir  trembler,  tant  les  pauvres  soldats  que  les  chevaux , 
dont  en  mourut  beaucoup  de  valeur  et  de  service, 

mais  plus  des  chevaux  de  charroy,  qu'on  avoit  levez 
par  les  villages  pour  trainer  la  munition.  A.  ceste  cause 
estoit    presque    impossible    d'y   pouvoir  séjourner  et 
temporiser    davantage  ;  et  bien  estoit  encore  advenu 
qu'on  n'avoit  point  amené  d'artillerie ,  car  j'ay  opinion 
qu'elle  eust  donné  un  incredible  travail  à  la  retirer  des 
chemins  tels  que  nous  trouvasmes.  Pourtant  M.  -de 
Nevers ,   pour   descharger  et  soulager  le  surplus  de 
nostre  attelage  et  charroy,  renvoya  à  Mariembourg  le 
reste  des  vivres  et  munitions  dont  nous  pouvions  pas- 
ser, à  ce  qu'elles  ne  fussent  perdues,  et  leur  donna 
partie  de  sa  compagnie,  et  quelques  autres  de  la  ca- 
vallerie  légère,  pour  les  y   conduire.  Le  surplus  de 
l'armée  ce   matin  ,   qui    estoit  du    dix  -  huictieme  de 
juillet,    prit  le  chemin,  en  se  retirant  à  travers  les 
bois,  droit  à  Aubenton,  cinq   grandes  lieues  de  là. 
Le   chemin  ,   sans  mentir,   s'estant  de  beaucoup  em- 
piré par  ce    temps   pluvieux  ,    estoit    aussi    mauvais 
et  malaisé  qu'il   me  semble  en  pouvoir   estre ,  tant 
pour   ce  qu'il  est  farcy   de  toutes   sortes  de   mortes 
et  esgouts  de  fontaines ,  qu'estant  la  contrée  fort  sca- 
breuse   et   esti'ange  ;  ce    que   ceux  de  Cimets  avoient 
bien  sceu   choisir  et  cognoistre  si  leur  entreprise  se 
fust  trouvée  telle  qu'ils  espéroient,  et  qu'on  n'y  eust 
point  preveu ,  car  ils  estoient  embusquez  en  des  plus 
forts  lieux  et  difficiles  passages,  pour  charger  et  faire 
butin  sur  la  queue  du  camp.  Mais,  en  la  considéra- 
tion de  ceste  doute,  on   avoil  laissé  quelques  com- 
pagnies de  cavallerie  ,   avec  des  pistoUiers  qui  suy- 
voient  de  loing,   pour  ne  laisser  rien  derrière  perdu. 
Si  que  eux,  rencontransles  ennemis,  qui  s'estoienttrop 
tost  descouverts,  les  remeirent  et  firent  rentier  dans  le 

bois,  non  sans  y  en  laisser  des  morts  sur  place,  et  en 
ramenèrent  noz  gens  vingt-cinq  ou  trente  prisonniers  : 
le  surplus  se  sauva  dans  les  bois.  Ce  soir,  M.  de  Nevers 
et  M.  le  mareschal  de  Sainct- André  couchèrent  à  Au- 
benton  ;  les  Allemans  retournèrent  à  Montcornet  en 
Thirasse,  et  les  compagnies  de  gendarmerie  du  gou- 
vernement de  Picardie  allèrent  loger  es  villages  selon 
les  brisées  de  leur  retraite  ;  celles  de  Champagne  prin- 
drent  à  la  main  gauche,  devers  Rhetel  et  Chastel  en 
Porcean,  et  en  leurs  garnisons  ordinaires  -,  les  compa- 
gnies de  gens  de  pied  feirent  le  semblable.  Ainsi  se 
départit  toute  nostre  armée  en  divers  quartiers. 

Chacun  s'assuroit  certainement  qu'à  peine  se  termi- 
neroit  le  mois  d'aoust  sans  que  les  Impériaux  eussent 
leur  revanche  de  la  bravade  que  leur  avions  fait.  Tou- 
tefois nous   passasmes  jusques  au   quinziesme    qu'ils 
n'avoient  rien  entrepris  plus  que  de  coustume,  à  sça- 
voir,  de  courir  sur  noz  frontières  et  les  nostres  sur 
eux.  Mais  environ  le  seizième  ou  dix-septiesme,  nou- 
velles vindrent  qu'ils  s'estoient  de  beaucoup  renforcez  , 
et  que  le  prince  d'Oranges  estoit  arrivé  en  leur  camp, 
comme  lieutenant  pour  l'Empereur,  avec  renfort  d'Al- 
lemans  de  cheval  et  de  pied.  De  quoy  M.   de  JN'evers 
advertit  les  gouverneurs  et  capitaines   des  places  le 
long  de  la  frontière,  et  redoubla  les  garnisons  es  lieux 
qu'il  sentoit  foibles,  et  les  munit  de  ce  qu'il  pouvoit 
penser  y  défaillir  et  estre  nécessau^e;  présumant  et 
prévoyant,   avec   ce    qu'aucunement  luy  en  estoient 
faits  rapports ,  que  si  gros  amas  d'armée  ne  se  faisoit 
sans  quelque  plus  apparente  cause,  veu  que  la  plus 
grande  partie  de  la  bonne  saison  pour  faire  la  guerre 
se  passoit  jà  ,  et  qu'ils  ne  pouvoient  plus  différer  sans  se 


DEFRA^-Ç01S  Dli   ilABUTl^f.     [i555]  36  ^ 

déclairer  et  exécuter  leur  délibération;  que  pour  le 
moins  ils  ne  se  départiroient  sans  attenter  et  entre- 
prendre aucune  chose,  comme  il  advint  :  car,  encore 
que  depuis  ceste  entreprise  de  Givetz  les  Impériaux 
eussent  redoublé  leur  diligence  et  labeur  à  conti- 
nuer et  parachever  leur  fort  de  Givetz,  appelle  Char- 
lemont,  à  la  venue  du  prince  d'Orenges,  ils  s'em- 
ployèrent davantage  à  y  travailler  en  toute  et  dernière 
solicitude,  et  s'eslargirent  comme  pour  y  recommen- 
cer un  autre  fort  jusques  à  ceste  planure,  et  sur  la 
descente  que  nous  occupions  lorsque  les  allasmes  veoir. 
Peu  de  jours  ensuivans  se  mirent  à  la  campagne  avec 
toutes  leurs  forces  et  artillerie ,  tenans  le  chemin  pour 
venir  à  Mariembourg,  qu'ils  faisoient  bruit  devoir  as- 
siéger, et  en  chemin  sommèrent  quelques  soldats  qui 
estoient  dans  le  chasteau  de  Faignolles  de  se  rendre, 
ce  qu'ils  feirent,  ne  se  sentans  en  pouvoir  de  résister, 
voyans  le  canon  ;  ausquels  le  prince  d'Orenges  fit  hon- 
neste  et  gracieux  traitement,  comme  il  est  prince  hu- 
main où  il  est  requis,  mesmement  envers  les  débiles 
et  non  puissans,  et  ruina  les  plus  forts  endroits  de  ce 
chasteau.  Ce  qu'estant  sceu  par  M.  de  Nevers,  quant 
et  quant  s'approcha  à  Rozoy  en  Thirasse,  et  là,  en 
bien  peu  de  temps,  y  assembla  à  l'entour  de  luy  toutes 
les  forces  qui  luy  restoient  en- Champagne,  pour  les 
départir  et  employer  où  il  sentiroit  que  l'affaire  s'a- 
dresseroit,  pour  la  doute  qu'il  pouvoit  conjecturer 
n'estre  la  vraye  intention  du  prince  d'Orenges  d'as- 
siéger, adonc  Mariembourg,  mais  bien  se  doutoit  du 
fort  de  Rocroy,  aussi  qu'il  en  sourdit  quelque  mur- 
mure. Toutefois  qu'il  n'attenta  ny  l'un  ny  l'aultre, 
peult  estre  ayant  sceu  que  M.  de  Nevers  s'estoit  ap- 

proche,  aussi  que  vivres  luy  eussent  esté  dilliciles  à 
recouvrer.  Mais  ayant  couche'  une  nuict  près  de  Ma- 
riembourg,  et  de  là  à  Gouvins,  d'où  semblablement  il 
fît  sortir  quelques  soldats  françois  qui  estoient  dedans, 
et  ruina  la  grosse  tour  du  chasteau  ;  passant  par  Bossu , 
s'alla  parquer  près  de  Saultour,  où  tousjours  demeura 
campé  avec  la  meilleure  part  de  son  armée,  pour  fa- 
voriser l'œuvre  et  commencement  d'un  nouveau  fort, 
ou,  comme  ils  ont  depuis  semé  le  bruit,  d'une  nou- 
velle ville,  à  laquelle  ils  ont  donné  le  nom  de  Phi- 
lippe-Ville. 

En  ces  entrefaictes  une  partie  de  noz  rieres-bans , 
et  certaines  compagnies  de  cavallerie  légère  qu'on 
avoit  mis  en  garnison  le  long  de  la  frontière  de  Picar- 
die, furent  desfaites  assez  malheureusement  entre  Arras 
et  Bapaulme.  Dont  je  ne  puis  parler  certainement 
pource  que  j'en  estois  trop  esloigné,  et  qu'on  desguise 
ceste  desfaite  en  plusieurs  sortes,  s'excusans  les  uns  sur 
les  autres.  Vray  est  que,  par  la  plus  commune  opinion, 
ils  avoient  fait  une  entreprise  autant  belle  et  louable 
qu'il  estoit  possible,  si  la  fin  eust  esté  sembla])le  au 
commencement,  rapportans  et  ramenans  gros  nombre 
de  butin.  Mais  eux  retournans  à  la  desbandade ,  sans 
tenir  ordre ,  ou  comme  gens  mal  exercitez  aux  armes , 
ou  trop  mois,  ou  non  accoustumez  de  porter  longue- 
ment le  travail  et  sueur  du  harnois,  furent  en  cest  estât 
rencontrez  et  enveloppez  entre  un  bois,  un  village  et 
une  rivière,  de  laquelle  les  ennemis  avoient  couppé 
et  rompu  les  ponts,  et  par  eux  chargez  de  si  grande 
ruse  et  furie,  qu'estant  plus  esperduz  et  estonnez  que 
rompuz,  furent  desfaits  et  rais  à  vau  de  route  par  bien 
petit  nombre  de  gens  de  cheval,  et  quelques  gens  de 

pied  ramassez,  eux  estans,  comme  l'on  disoit,  au  nom- 
bre de  douze  à  quinze  cens  chevaux,  et  près  de  trois 
à  quatre  cens  hommes  de  pied,  y  restans  quelques- 
uns  des  plus  gens  de  bien  morts  et  blessez ,  et  grande 
quantité  de  prisonniers,  entre  lesquels  se  trouva  le 
sieur  de  la  Jaille,  leur  gênerai.  On  attribue  l'honneur 
de  ceste  exécution  au  sieur  d'Haulsimont,  gouverneur 
de  Bapaulme ,  chevalier  des  plus  estimez  de  l'Empe- 
reur :  de  laquelle  les  Impériaux  prindrent  tant  de 
gloire,  et  la  tournèrent  à  si  grande  mocquerie  de 
nostre  noblesse,  qu'ils  en  forgèrent  un  proverbe,  à 
sçavoir  :  qu'ils  prenoient  les  nobles  de  France  sans 
poiser  (0,  combien  qu'à  la  vérité  la  pluspart  de  ces 
rieresbans,  qu'on  appelle  autrement  les  bandes  des 
nobles,  ne  sont  fournies  ny  complettes  en  la  meilleure 
part  de  gentilshommes,  lesquels  se  retirent  commu- 
nément es  compagnies  des  ordonnances ,  aius  le  plus 
souvent  sont  roturiers  annoblis  de  Tan  et  jour,  ou  de 
quelques  valets  que  les  vieils  seigneurs,  femmes  veufves 
ou  orphelins  y  envoyent  ;  et  fault  dire  qu'en  ceste  or- 
donnance y  sont  commis  de  grands  abuz ,  que  délais- 
serons à  réformer  à  ceux  qui  y  ont  la  superintendance 
et  respect,  comme  chose  qui  n'est  de  nostre  histoire. 

Pour  ce  commencement  heureux  de  ceste  petite  vic- 
toire, les  ennemis  se  promettoient  desjà  quelques  plus 
grandes  choses  que  depuis  ne  leur  sont  advenues,  pro- 
posans  de  changer  et  convertir  leurs  entreprises  par 
les  entrées  de  Picardie,  puisque  fortune  commençoit 
favoriser  cette  part;  et  desjà  l'on  entendoit  aucunes  de 

(0  Les  nobles  de  France  s,ans  poiser  .  sans  peser.  Pour  comprendre 
cette  plaisanterie,  il  faut  se  rappeler  qu\me  mouuoie  anglaise  porloil 
Je  nom  de  nobles  à  la  rose. 

leurs  secrettes  menasses  de  vouloir  assiéger  Guise ,  tel- 
lement que  ceste  doute,  encore  que  l'adresse  ne  leur 
fust  si  facile  qu'ils  pre'sumoient,  fut  cause  que  M.  de 
Gui'ie  s'y  retira  avec  sa  compagnie  et  certaines  autres 
de  cheval  et  de  pied,  pour  y  faire  besongner  à  la  for- 
tification nouvelle  en  toute  diligence.  Et  M.  l'Admirai , 
auquel  peu  de  temps  auparavant  avoit  esté  donné  le 
gouvernement  de  Picardie  (ayant  esté  mis  entre  les 
mains  du  Roy  par  M.  de  Vandosme  (0  pour  succéder 
au  royaume  de  Navarre,  estant  peu  de  jours  précé- 
demment decedé  Henry,  dernier  roy,  duquel  il  avoit 
espousé  la  fille  unique  et  seule  héritière,  Jeanne,  à  pré- 
sent régnante),  réunit  et  assembla  toutes  les  forces 
qui  y  estoient,  pour  prévenir  les  délibérations  des  en- 
nemis. Le  Roy  aussi  avec  toute  sa  maison  s'en  approcha 
peu  à  peu,  jusques  à  Villiers-Cottretz ,  attendant  quelle 
issue  auroit  ce  bruit,  qui  ne  fut  autre  chose  que  vent 
et  parolles  sans  effect  ;  car,  depuis  ceste  cavalcande  du 
prince  d'Orenges,  se  contrindrent  tousjours  serrez  en 
leurs  forts,  plustost  doutans  qu'on  les  cherchast  qu'ils 
n'avoient  volonté  de  nous  venir  irriter  et  travailler. 

Puisque  j'ay  le  plus  amplement  qu'il  m*a  esté  pos- 
sible narré  les  choses  dignes  de  mémoire,  passées  es 
parties  de  deçà,  desquelles  je  pouvois  rendre  certain 
tesmoignage  pour  y  avoir  esté  présent  en  aucunes ,  et 
pour  avoir  employé  toute  diligence  à  sçavoir  la  vérité 
des  autres,  il  m'a  semblé  que,  sans  m'esloigner  par 
trop  de  mes  termes,  ains  attendant  le  poinct  de  re- 
tomber en  la  suite  de  mon  délibéré  discours  ,  n'advien- 

(M  De  Vandosme.  Antoine  de  Bourbon  avoit  épousé  à  Moulins, 
le  ao  octobre  i548,  Jeanne  d'Albret,  bérilière  du  royaume  de  Na' 
varre.  De  ce  mariage  naquit  Henri  W ■ 

droit  hors  de  propos  d'y  adjouster  plusieurs  et  diver- 
ses adventures  et  exécutions  traitées  es  autres  endroits 
de  nostre  Europe,  esquels  ces  deux  grands  princes, 
ou  de  leurs  serviteurs  et  confedercz,  exerçoient  aspres 
et  furieuses  guerres  ,  afin  aussi  que  je  face  aucunement 
paroistre  la  diversité  et  variation  des  accidens  qui  sont 
ceste  anne'e  advenuz,  selon  que  dès  le  commencement 
de  ce  livre  fay  aucunement  touché,   encore  que  je 
sçache  bien  qu'ils  soient  desjà  tant  publiez  et  cognuz 
à  chacun,  qu'il  ne  me  seroit  jàbesoing  en  dire  davan- 
tage ;  mais  j'en  ay  voulu  faire  ce  brief  recueil  pour  de- 
monstrer  que,  combien  que  ces  exploits  militaires  se 
feissent  en  lieux  esloignez  et  longtains,  et  à  divers  traitz 
de  temps  et  opportunitez,  si  est-ce  que  le  tout  depen- 
doit  d'un  mesme   commencement ,  et  tendoient  tous 
les  effects  à  une  mesme  fm ,  qui   estoit  de  demeurer 
supérieur  et  victorieux.  Auquel  bref  narré  on  pourra 
veoir  le  bonheur  qui  adonc    accompagnoit  le   Roy, 
conduit,  comme  j'estime,  par  la  main  de  Dieu,  luy  de- 
partant  en  séparez  et  escartez  endroits  une  mesme  vic- 
toire. Et  pour  ce  faire,  suis  contraint  reprendre  le  fil 
de  l'histoire  un  peu  loing,  qui  ne  sera  néanmoins  par 
trop  prolixe  et  ennuieux,  mais  pour  déduire  les  pre- 
mières causes,  selon  que  les  ay  peu  ramasser  et  recueil- 
lir ensemble,  pour  en  après  les  rapporter  et  référer  à 
mon  délibéré  subject.  Donques  diray-je  qu'estans  les 
passages    de  la  Yaudotte  (0,  et  des  Alpes   Penins   et 
Graies  (2) ,  pour  entrer  en  Piedmont  et  semblablement 
en  Lombardie  et  Italie,  asseurez  et  ouverts  pour  nous, 
par  la  prise  que  fit  M.  le  mareschal  de  Brissac  l'hyver 
précèdent  de  la  ville  d*Yvrée;  s'estant  aussi  volontai- 

K^)    Vaudotu  :  val  d'Aoste.  —   ?)   Graies  :  Gra^lia. 


366  [l555]     COAIMEKTAIEES 

rement  réduite  soubs  Tobeissance  du  Roy  la  ville  de 
Bielle,  avec  toutes  ses  appartenances,  de  sorte  que 
cest  accès  et  entre'e  nous  estoit  seurement  borne'eCO 
cette  part  ;  pour  ne  perdre  temps,  et  deuement  em- 
ployer une  brave  petite  armée  qu'il  avoit  adonc ,  et  ne 
laisser  inutilement  consumer  les  fraiz  que  la  majesté' 
du  Roy  exposoit  libe'ralement  à  l'entretenelnent  d'i- 
celle ,  pour  la  tuition  et  défense  de  son  pays  de  Pied- 
mont,  délibéra  sur  le  nouveau  temps,  a  l'entrée  de 
ceste  anne'e  i555,  estendre  davantage  ses  frontières  et 
limites,  et  ne  laisser  lieu  à  l'ennemy,  pour  se  trouver 
si  proche  voisin,  qu'il  se  peust  de  plus  près  advantager 
et  eslargir  sur  le  milieu  de  son  pays,  et  au  surplus 
tenter  toute  fortune  pour  le  déjetter  et  mettre  hors  de 
ce  qu'il  detenoit  si  près  de  luy  ;  ce  que  non  seulement 
luy  pouvoit  nuire  à  cest  effect ,  mais  aussi  de  long  temps 
rendoit  toute  la  contre'e  circonvoisine  en  subjection, 
exerçant  infinis  pillages  et  volleries.  Pourtant  consi- 
déra, comme  chevalier  sage  et  expérimente',  que  de 
promptement  entreprendre  à  combattre  des  forts ,  de 
la  pierre  et  de  la  terre,  feroit  non-seulement  hasarder, 
ains  peult-estre  perdre  à  petit  profit  grandes  forces, 
mais  aussi  de  périr  grandes  provisions  et  vivres 
inutilement,  qui  estoient  adonc  fort  rares  et  chers, 
et  destruire  la  province  desjà  fort  pauvre,  travail- 
le'e  et  foulle'e  grandement ,  et  outre  plus  trainer  ceste 
exécution  en  plus  grande  longueur  de  temps,  et  par 
ainsi  mettre  toutes  ces  affaires  au  danger  d'un  mauvais 
succès;  parquoy  ilre'solutpour  le  plus  certain,  délais- 
sant derrière  luy  ce  que  ne  luy  pouvoit  fuir  et  eschap- 
per ,  retrancher  à  l'ennemy  le  chemin  du  secours  qu'il 

(0  Bornée  :  ouverte. 

pouvoit  donner  et  avoir,  luy  mettant  au-devant  une 
barrière  et  empescliement  qui  l'arresteroit  tout  court  ; 
et  avec  ce,  s'il  estoit  possible,  le  devancer,  et  regagner 
sur  luy  autant  d'avancement  qu'il  en  avoit  sur  nous. 
Pour  à  quoy  donner  bon  commencement ,  en  premier 
lieu  fortifia  une  place  appellée  Sanctiaco  (O,  qui  luy 
sembla,  et  à  tous  les  chefs  et  capitaines  se  trouvans 
près  de  luy,  en  fort  belle  assiette  et  propre  pour  estre 
fortifie'e  facilement,  estant  située  en  une  planure  grande 
et  spatieuse,  où  elle  pouvoit  en  tout  commander  sans 
estre  en  aucune  sorte  subjette;  à  laquelle  il  desseigna 
une  forme  quarre'e,  flanquée  de  quatre  gros  boule- 
vers,  couverte  et  défendue  de  deuxhaultes  et  massives 
plates  formes ,  desconvrans  tout  le  circuit  à  la  porte'e 
d'une  fort  longue  coulevrine.  Laquelle  place  ainsi 
bien  fortifiée  et  munie,  comme  il  la  rendit  en  peu  de 
jours  par  sa  très-grande  diligence,  fermoitlepas  à  ceux 
de^Versel,  Crescentin,  et  de  toute  la  Lombardie,  et, 
encore  plus,  tenoit  subject  et  soubs  bride  Vulpian  , 
pour  le  rendre  en  brief  affamé  et  sans  secours.  Ce 
qu'estant  entrepris  et  mis  en  bonne  disposition  ,  pour 
descouvrir  aussi  et  estre  certain  de  l'advenue  de  Pa- 
vie,  fit  battre  le  chemin  par  quelque  nombre  de  caval- 
lerie  et  gens  de  pied  ;  où  trouvans  une  place  nommée 
Crepacuore,  ou  Crevecueur  en  françois,  malpourveue 
et  gardée,  la  saisirent  et  gaignerent,  chose  bien  adve- 
nante,  pour  estre  place  fort  commode  à  rendre  ce  pas- 
sage ouvert  et  libre  pour  nous.En  ces  entrefaictes  se  prac- 
tiqua  une  ruse  par  le  seigneur  de  Salvoison,  gouverneur 
de  Verrue,  gentilhomme  de  bon  esprit,  et  autant  vail- 
lant qu'il  en  peult  estre,  pour  recouvrer  Casai  à  bien 

petite  perte  et  despense  pour  nous;  qui  est  l'un  des 
meilleurs  moyens  qu'un  chef  d'armée  doit  suivre  pour 
conque'rir  et  entrer  en  pays,  et  sans  grand  effroy  et 
ruine,  tant  du  peuple  que  des  soldats.  Advint  que  ledit 
sieur  de  Salvoison  de  longue  main  avoit  attiré  à  sa 
menée,  et  pour  la  conduite  de  son  chef  d 'œuvre,  un 
bon  compagnon  nommé  Fontarolle,  homme  subtil  et 
prompt,  lequel  estoit  du  pont  de  Sture;  et  pour  ce 
qu'il  avoit  accoustumé  de  hanter  ceste  ville,  à  cause 
des  trafiques  de  sa  marchandise,  il  pouvoit  sçavoir 
toutes  les  rues,  entrées  et  issues  fortes  et  foibles,  dont 
il  rendoit  certain  ledit  seigneur  de  Salvoison ,  sur  quoy 
pouvoit  fonder  et  arrester  ses  entreprises ,  et  pareille- 
ment dresser  tous  appareils  de  surprises.  Si  bien  suc- 
céda encore  pour  l'exécution  de  son  faict,  qu'un  gros 
festin  et  solennelles  nopces  se  vont  faire  en  ceste  ville, 
à  un  jour  déterminé  qu'il  sceut  à  la  vérité,  où  le  sei- 
gneur FigueroKO,  gouverneur  de  là,  se  trouvoit,  pa- 
reillement plusieurs  gentilshommes  et  dames  ,  tant 
estrangers  que  voisins,  pour  solemniser  ce  jour  en 
bonnes  chères  et  passe-temps,  sans  penser,  à  mon  ju- 
gement, de  tomber  au  danger  qui  leur  advint.  En 
quoy  se  présenta  ceste  apparente  occasion  au  seigneur 
de  Salvoison  d'imaginer  ne  pouvoir  choisir  meilleure 
opportunité,  pour  obtenir  bonne  issue  de  son  négoce, 
qu'adonc  n'y  estant  plus  requis  qu'une  grande  célé- 
rité et  conduite  bien  couverte  et  celée,  ayant  au  sur- 
plus toutes  ses  eschelles,  cordages  et  autres  engins 
prests.  Ainsi,  pendant  qu'il  contrefaisoit  le  malade  à 
Verrue,  pour  faire  croire  qu'il  n'estoit  en  disposition 
de  se  remuer,  ayant  envoyé  quérir  médecins  à  Casai , 

(i)  Figuerol  :  Figueroa. 

pour  estre arrivez  tard,  remit  à  estre  veu  d'eux  au  len- 
demain matin.   Cependant  avoit  donné  ordre  qu'es- 
tant pourveii  de  ses  gens  que  M.  de  Brissac  luy  avoit 
envoyez  cette  nuict  mesme ,  se  rend  au  pied  des  mu- 
railles de  Casai ,  où ,  ayant  appliqué  ses  échelles,  mon- 
tèrent sans  aucun  empeschement  ;  et  trouvans  les  sen- 
tinelles ,  corps  de  gardes  et  généralement  la  meilleure 
part  de  tous  ceux  qui  étoient  léans,  tant  habitans  que 
gens  de  guerre ,  endormis  et  ensevelis  en  vin  et  profond 
sommeil,  après  en   avoir  fait   grand  carnage  se  sai- 
sirent de  la  place  publique ,  des  portes  et  des  plus  forts 
endroits  de  la  ville.  Le  seigneur  Figuerol,  gouverneur, 
à  demy  endormy  encore,  estant  estonné  d'ouyr  ces 
voix  non  accoustumées,  crians  France!  France!  n'eut 
jamais  plus  grande  haste  que  se  sauver  à  demy  ha- 
billé, en  chausses  et  pourpoint,  en  la  citadelle,  avec- 
ques  quelques  gentilshommes  et  soldats  espagnols  des 
plus  apparens.M.  le  mareschal  de  Brissac,  avec  le  sur- 
plus de  l'armée,  ne  fit  faulte  au  matin  de  se  présenter 
devant  la  ville  pour  parachever  la  victoire  j  lequel, 
voyant  qu'il  ne  restoit  plus  qu'à  prendre  ceste  cita- 
delle à  demy  ébranlée,  pour  continuer  une   bonne 
suite  à  ce  que  tant  heureusement  avoit  commencé, 
poursuivit  ceste  première  poincte  avec  telle  promp- 
titude, qu'ayant  fait  approches,  tranchées  et  mis  son 
artillerie  en  batterie  en  bien  petit  espace  de  temps, 
la  canonna  si  furieusement  qu'il  contraignit  le  seigneur 
Figuerol  et  ceux  qui  estoient  là  dedans  avecqucs  luy, 
quitter  la  place  à  composition  ,  telle  que,  si  dedans 
vingt  quatre  heures  il  n'estoit  secouru,    il  sortiroit 
avec  ceux  quil'accompagnoient,  vies  et  bagues  sauves, 
sans  autres  choses  transporter  de  l'artillerie,  et  toutes 
3i.  24 

autres  munitions  de  guerre.  Telle  fut  donc  la  surprise 
de  la  ville  et  forteresse  de  Casai,  le  dixième  de  mars  mil 
cinq  cens  cinquante  cinq  ;  magasin  et  estappe  des  pro- 
visions qu'on  préparoit  pour  le  recouvrement  de  Pied- 
mont  ;  de  laquelle  dependoit  aussi  toute  l'asseurance  et 
commandement  de  la  plu  spart  du  marquisat  de  Mont- 
ferrat,  qui  estoit  desjà  entre  les  mains  du  Roy,  comme 
estant  iccUe  ville  le  chef  de  toute  ceste  province ,  et 
l'ouverture  de  la  Lombardie;  pourquoy  l'ennemy  à 
bonne  considération  l'avoit  ainsi  fortifie'e  et  munie. 
M.  de  Brissac,  pour  la  rendre  plus  libre  et  hors  des 
doutes  des  courses  et  surprises,  d'un  mesme  train  se 
saisit  de  tous  les  petits  forts  qui  l'enveloppoient,  la 
pluspart  desquels  il  ruina  ;  etpoulsant  plus  oultre  vers 
Alexandrie,  print  aussi  Sanct  Salvador  et  Valence  , 
qu'il  fit  pareillement  raser,  pour  n'estre  tenables  et 
difficiles  à  estre  promptement  fortifiez  et  secouruz, 
pour  estre  aussi  trop  esloignez,  que  les  ennemis  tou- 
tefois depuis  recouvrèrent  et  fortifièrent  pou»  clone 
l'entre'e  aux  François  du  plat  pays  milanois,  qui  leur 
estoit  desjà  ouverte.  Tous  ces  bons  ëvenemens  estans 
venuz  en  e'vidente  cognoissance  aux  Impe'riaux,  et 
prévoyans  qu'avec  les  intelligences  grandes  que  le  Roy 
avoit  alors  en  Italie,  et  l'appui  et  support  des  poten- 
tats qui  s'entendoient  avecques  Sa  Majesté,  et  des 
villes  de  par  delà  qui  luy  estoient  obéissantes  et  favora- 
bles, se  pouvoient  promettre  un  facile  accès  pour 
non  seulement  recouvrer  son  duché  de  Milan,  de  long 
temps  querellé,  et  pour  lequel,  à  mon  jugement, 
sont  lenouvellées  ces  dernières  guerres ,  mais  un  grand 
espoir  d'enjamber  plus  avant,  où  il  y  avoit  encore 
autre  occasion  de  vieilles  querelles,  adviserent  tous 

expédiens  pour  arrester  ses  entreprises ,  et  interrompre 
ce  bonheur  duquel  il  estoit  guidé,  si  la  fortune  estoit 
stable  et  permanente.  Et,  pour  ce  faire,  ainsi  que  Ton 
peult  juger  par  le  succès  qui  depuis  en  est  advenu  , 
conclurent  de  tenter  et  mettre  en  avant  ceste  proposi- 
tion de  paix  (de  l'issue  de  laquelle  j'ay  aucunement  escrit 
cy  devant,  à  la  sollicitation  et  conduite  du  cardinal  Pol, 
de  la  royne  Marie  d'Angleterre,  et  des  Anglois  ;  no- 
nobstant laquelle  toutefois  ils  ne  desisteroient  en  pre- 
mier lieu ,  avec  toutes  les  forces  qu'ils  pourroient  assem- 
bler et  en  toutes  les  sortes  qu'ils  pourroient  inventer,  de 
débouter  et  déjetter  les  François  de  l'entre'e  d'Italie,  et 
leur  renverser  et  emmesler  toutes  les  faciendesCO  et  pac- 
tions  qu'ils  pratiquoient,  et  surtout  réduire  la  ville  de 
Siene  à  telle  extre'mite',  luy  estant  osté  tout  espoir  de  se- 
cours de  France  par  le  désastre  du  mare'chal  Strossy  , 
qu'elle  vint  à  se  soubmestre  ,  reprendre  et  recevoir  les 
conditions  et  loix  de  l'Empereur,  au  mesme  estât  qu'elle 
estoit  auparavant;  d'autant  que  c'estoit,  ce  leur  sembloit, 
la  principale  resource  et  capitale  banque  oii  respon- 
doient,  pour  l'heure,  les  factions  des  François  cette  part, 
et  en  laquelle  se  départoient  les  délibérations  qui  se 
traitoient  pour  eux  en  Italie.  Delà  quelle  se  faisans  mais- 
tres  et  demourans  supérieurs ,  facilement  entroient  en 
espérance  peu  après  révoquer  etretirerles  autres  à  leur 
ligue,  et  les  pourroient  induire  à  accepter  les  alliances 
avec  promesses  que  le  roy  Philippe,  succédant  à  l'Em- 
pereur son  père,  leur  presentoit  ;  selon  aussi  que  desjà 
se  traitoit  l'accord  et  convention  de  Parme  avec  le  duc 
Octave  par  la  conduite  du  cardinal  Farneze,  ainsi  que 
plus  à  plain  cy  après  nous  déduirons.  Or  en  ceste  pre- 

C»^  Faciendes  :  menées. 

miere  charge  estans  desjà  entrez  le  duc  de  Florence  et 
marquis  de  Marignan,  avec  si  heureux  commence- 
ment que  d'avoir  desfait  le  mareschal  Strossy  l'an 
précèdent  i554,  le  troisième  d'aoust,  et  avoir  repris  et 
retiré ,  partie  par  ruses  et  subornations,  partie  par 
force,  la  pluspart  des  forteresses  circonvoisines  de 
Siene,  firent  un  si  grand  devoir,  et  sceurent  si  uti- 
lement user  de  leur  victoire,  que  cette  puissante  et 
très  ancienne  re'publique  fut  réduite  en  l'obéissance 
de  l'Empereur  le  21  d'avril  en  cest  an  1 555.  Et  peu 
de  jours  après,  pour  demeurer  du  tout  maistres,  et  ne 
laisser  seur  accès  aux  François  d'y  pouvoir  remettre 
le  pied,  emportèrent  d'assault  le  Port-Hercule  le  i4 
de  juin  ensuivant. 

Le  succès  advenu  en  ce  premier  advis  selon  que  les 
Impériaux  le  prémeditoient,  leur  augmenta  davantage 
le  courage  d'entreprendre  plus  avant,  et  leur  donna 
fantaisie  que,  si  la  fortune  les  avoit  jà  tant  favorisez 
que  leur  remettre  en  main  ce  qu'ils  craignoientle  plus 
du  pouvoir  que  les  François  s'estoient  acquis  en  Tos- 
cane, d'autant  plus  aisément  les  pourroient  reculer  de 
la  Lombardie  et  duché  de  Millan  ,  et  finalement  re- 
conquérir sur  eux  non  seulement  ce  qu'ils  avoient 
empiété  au  marquisat  de  Montferrat,  mais  davantage 
tout  le  résidu  du  Piedmont.  Parquoy  estant  le  duc 
d'Albe  envoyé  en  Italie  comme  lieutenant  gênerai  de 
l'Empereur  (  homme  de  qui  la  conduite  et  expérience 
en  autres  grands  affaires  et  expéditions  militaires,  avoit 
acquis  excellente  réputation  par  tout  le  monde,  et  l'a- 
voit  fait  juger  digne  et  capable  pour  mettre  si  ardues  et 
difficiles  entreprises  à  fin  prospère  ),  ayant  retiré  et  re- 
cueilli toutes  les  foixes  qui  y  estoient,  tant  celles  du 

duc  de  Hoience  et  marquis  de  Marignan  que  les 
garnisons,  que  autres  nouvelles  qu'il  y  joignit,  se  pre'- 
para  mettre  en  campagne  son  armée,  avec  laquelle, 
entrant  en  espouvantable  furie  au  marquisat  de  Mont- 
ferrat,  se  promettoit  non- seulement  en  peu  de  jours 
recouvrer  ce  que  les  François  y  occupoient,  et  au  sur- 
plus razer  et  ruiner  ce  qui  ne  luy  sembloit  propice, 
mais  aussi  aller  rencontrer  M.  de  Brissac  pour  ou  l'as- 
siéger ou  combattre,  ou  rendre  enfin,  en  quelque 
sorte  que  ce  fust,  si  atte'nué  qu'il  ne  luy  osast  faire 
teste,  et  ainsi  restci-  maistre  de  la  campagne,  où  il  se 
jugeoit  et  sentoit  adonc  le  plus  fort.  Or  adonc, comme 
j'ay  desjà  dit ,  Ton  estoit  sur  ceste  proposition  de  paix , 
et  en  estoit  l'attente  de  chacun  tournée  en  bonne  part , 
mesmement  pour  le  grand  désir  que  tout  le  pauvre 
peuple  avoit  de  l'obtenir,  et  pour  laquelle  estoient 
faites  très  dévotes  prières  et  oraisons  en  toute  la 
chrestienté.  Toutefois  M.  de  Brissac,  se  tenant  de  son 
ces  té  sur  ses  gardes,  et  retenant  en  mémoire  que  vo- 
lontiers durant  ces  traictez  et  propositions  de  paix  se 
brassent  surprises  et  conspirations,  avoit  tousjours  ses 
*orces  unies,  et  pareillement  l'esprit  et  l'œil  tenduz  à 
considérer  et  prévoir  pour  n'estre  point  déceu  et  sur- 
pris. Doncques  voyant  le  duc  d'Albe  avec  ceste  grosse 
armée  preste  et  appareillée  d'estre  employée,  estant 
aussi  bien  informé  de  la  délibération  dudit  duc,  et 
d'ailleurs  sentant  desjà  remuer  les  garnisons  des  pla- 
ces que  l'ennemy  tenoit  encore  cette  part  ,  entre 
auti'es  que ,  durant  la  trefve ,  César  de  Naples  et  le  ca- 
pitaine La  Trinité  estoient  sortis  de  Vulpian  avec 
grosses  troupes  et  soldats  à  cheval  et  à  pied ,  pour  ravir 
et  voler  sur  les  communes,  et  outre  plus   essayer   de 

nouveau  munir  et  avitaillerceste  place,  quant  et  quant 
de  son  coste'  meit  sonarme'e  aux  champs,  et  par  mesme 
moyen,  faisant  la  reveue  des  villes  et  places  fortes  qui 
sont  en  l'obéissance  du  Roy ,  et  les  munissant  de  toutes 
choses  ne'cessaires,  enveloppa  et  assubjectit  Vulpian  de 
quelques  forts  qu'il  feit  bastir  à  l'entour,  où  il  laissa 
gens  pour  empescher  les  saillyes  de  ceux  de  là  dedans, 
pour  n'estre  troublé  et  fasché  d'eux  à  doz,  tandis  qu'il 
respondroit  au  duc  d'Albe  s'il  se  présentoit.  Pendant 
que  ces  prémices  et  préparatifs  de  guerre  future  se 
demesloient  ainsi  de  par  delà,  l'assemblée  qui  s'estoit 
dressée  de  par  deçà  pour  le  fait  de  la  paix,  et  que  les 
Impériaux  avoient  tousjourstiré  en  longueur  pour  voir 
sortir  l'efïëct  du  duc  d'Albe ,  se  va  rompre  et  séparer 
sans  aucune  resolution  d'accord  n'y  de  trefves,  de  sorte 
qu'expirans  tous  délais  la  guerre  recommence  comme 
auparavant.  De  quoy  M.  de  Brissac  adverty,  estant 
aussi  bien  acertené  des  defaults  qui  estoient  au  camp 
de  Tennemy,  entre  autres  de  vivres  et  argent,  cause 
et  empeschement  qu'il  ne  pouvoit  promptement  s'a- 
cheminer, voulut  user  du  temps  et  de  l'occasion  qui 
se  présentoit  si  propre  pour  destourner  et  divertir  tous 
les  desseings  du  duc  d'Albe.  Pourtant  sur  la  my  juin, 
ayant  réuni  et  rassemblé  les  forces  qu'il  pouvoit  adonc 
avoir,  au  nombre  d'environ  dix  ou  douze  mille  hom- 
mes de  pied  françois  ,  suisses  et  allemans  et  quel- 
ques deux  mille  chevaux  de  gendarmerie  et  cavallerie , 
et  quatre  canons  et  deux  coulevrines,  au  partir  de  Ca- 
sai alla  assiéger  un  chasteau  appelle  Pomar,  qui  luy 
fut  rendu  après  avoir  enduré  cent  ou  six  vingts  coups 
de  canon.  Puis,  luy  estant  rapporté  que  les  ennemis  se 
forlifioient  à  Valence,  et  que  là  se  devoit  rendre  toute 

l'armée  du  duc  d'âlbe,  pour  dresser  ses  entreprises 
comme  il  les  sentiroit  avantageuses  pour  luy  ,  les  vou- 
lut aller  voir  de  près  et  recognoistre  avant  qu'ils  fussent 
les  plus  forts,  pour  essayer  aussi  s'ils  voudroient  point 
venir  aux  prises,  et  se  joindre  au  combat  pendant 
qu'ils  estoient égaux.  Toutefois,  se  tenans  forts  dans  la 
ville,  et  serrez  sur  le  bord  de  la  rivière  du  Pau  qui  les 
llancquoit,  les  François  se  contentèrent  de  les  avoir 
escarmouchez  de  si  près  joignant  leurs  portes,  qu'ils 
leur  faisoient  paroistre  comme  ils  n'eussent  pas  eu  du 
meilleur  s'ils  fussent  sortis  plus  avant.  Au  partir  de  là, 
M.  de  Brissac  alla  à  leur  nez  assiéger  Sainct  Salvador, 
dernier  chasteau  de  Montferrat ,  à  cinq  milles  près  d'A- 
lexandrie, lequel,  après  avoir  tiré  contre  trois  cens 
coups  de  canon,  lui  fut  rendu  à  telle  composition  que 
les  soldats  sortiroient  avec  leurs  espées  ,  et  les  capi- 
taines avec  les  armes,  et  laisseroientleurs  enseignes.  Au 
même  instant  M.  de  Brissac  le  fit  ruiner  avec  tous  les 
autres  petits  forts  qu'il  tenoit  et  sentoit  non  tenables, 
tant  pour  oster  la  commodité  à  l'ennemy  de  s'en  pouvoir 
servir  que  pour  ne  laisser  perdre  les  soldats  qui  es- 
toient à  les  garder,  qu'il  vouloit  assembler  pour  en 
croistre  ses  forces,  se  retirant  aux  lieux  les  plus  seurs, 
et  qu'il  proposoit  défendre.  D'autre  part  l'ennemy  se 
renforçoit  d'heure  à  autre,  tant  pour  la  crainte  qu'il 
avoit  d'estre  rompu  et  desfait  pendant  qu'il  estoit  en- 
cor  foible,  que  pour  arrester  et  empescher  les  Fran- 
çois d'entrer  plus  avant,  et  ne  plus  souffrir  ceste  honte 
à  leur  barbe  ravir  et  forcer  les  places,  et  estre  jour- 
nellement sacmentez  et  escarmouchez  jusques  en  leurs 
tranchées,  aussi  que  la  saison  propre  à  faire  la  guerre 
déclinoit  fort,  et  ne  restoit  plus  guères  de  bon  temps 

pour  exploitter  tant  grandes  clioses  qu'ils  tenoientpour 
seures  et  en  main  :  et  davantage  estoient  bien  certains 
que,  si  en  peu  de  jours  ne  faisoient  un  dernier  effort 
à  secourir  Vulpian ,  estoit  réduit  à  telle  extre'mité  et 
nécessite  de  vivres,  que  il  estoit  impossible  qu'il  peust 
longuement  tenir.  Toutes  ces  causes  et  considérations 
feirent  haster  le  duc  d'Albe  d'assembler  ses  forces ,  et 
les  rendre  si  grosses  et  puissantes,  et  prouveues  de  tout 
équipage,  qu'elles  peussent  non-seulement  repoulser 
les  François,  et  les  aller  chercher,  mais  aussi  recouvrer 
ce  qu'ils  avoient  perdu,  et  secourir  leurs  places  es- 
branlées  et  esperdues,  et  les  renforcer  de  ce  qu'ils 
avoient  de  besoing. Parquoy,  sur  la  fm  de  juillet,  ceste 
fort  grosse  et  bien  complette  armée  du  duc  d'Albe 
commença  à  marcher,  montant  au  nombre  de  plus  de 
trente  mille  hommes  de  pied,  tant  d'Allemands,  d'I- 
taliens, que  d'Espagnols,  et  de  six  à  sept  mille  che- 
vaux ,  et  trente  ou  quarante  pièces  d'artillerie.  Dont 
M.  de  Brissac  bien  certain  et  asseuré  de  tout  ce  faict, 
et  cognoissant  ses  forces  n'estre  assez  roides  pour  l'ar- 
rester,  mesmement  pour  estre  départies  en  divers  en- 
droits, aussi  qu'il  estoit  en  doute  où  il  voudroit  desgor- 
ger  sa  première  furie ,  fut  contrainct  retirer  ce  qu'il 
avoit  de  gens  à  l'entour  de  Vulpian,  et,  se  fortifiant 
près  Casai,  qu'il  craignoit  estre  assailly ,  adviser  là  en 
après  à  tous  remèdes  qu'il  pourroit  prévoir  contre  les 
attentats  du  duc  d'Albe  ;  et  par  raesme  moyen  en  toute 
diligence  advertit  le  Roy  de  le  renforcer  de  secours. 

Le  duc  d'Albe  au  commencement  fit  quelque  sem- 
blant de  vouloir  tourner  à  Casai,  tellement  qu'ils  prin- 
drent  un  petit  chasteau  à  trois  milles  près  ,  appelle  Fra- 
cinet  du  Pau  ,  où  se  démonstra  le  premier  acte  de  leur 

délibérée  cruauté,  ayans  fait  pendre  et  estrangler  le  ca- 
pitaine, mettre  en  galère  les  François,  et  tailler  en 
pièces  tous  les  Italiens.  D'autre  part,  pour  donner  ter- 
reur aux  communes,  et  pour  advertir  et  encourager 
ceux  qui  tenoient  pour  luy ,  fit  faire  une  sortie  au  ca- 
pitaine La  Trinité,  qui  estoit  adonc  à  Vallefeniere  (0 , 
avec  trois  ou  quatre  cens  chevaux,  et  quatre  ou  cinq 
cens  hommes  de  pied,  afin  aussi  de  rebrousser  et  re- 
visiter les  advenues  qu'il  vouloit  suivre  ;  lequel,  estant 
rencontré  et  chargé  de  quelque  gendarmerie  françoise, 
se  trouva  le  plus  foible  ,  de  sorte  qu'estant  fait  grand 
massacre  de  ses  gens,  fut  contrainct  avec  le  surplus  de 
sa  cavallerie  se  retirer  à  grand  haste  à  Ast  et  Mexan- 
drie.  Enfin  le  duc  d'Albe,  après  avoir  tasté  en  tous 
endroits  où  il  se  devoit  premièrement  addresser ,  réso- 
lut avant  tout  œuvre  rafreschir  et  munir  Vulpian  de 
gens  de  guerre,  de  vivres  et  toutes  autres  provisions, 
pendant  que  ses  forces  estoient  fresches  et  entières , 
pendant  aussi  qu'il  avoit  et  le  temps  et  le  loisir  favo- 
rables, se  doutant  bien  que,  s'il  temporisoit  davan- 
tage ,  le  secours  des  François  arriveroit  assez  à  poinct 
pour  luy  fermer  le  pas  et  le  divertir;  avec  ce,  M.  de 
Brissac  ne  faudroit  à  le  traverser  d'infinité  d'empesche- 
ments  et  destrousses.  Parquoy,  ayant  toutes  ses  provi- 
sions prestes  en  deux  jours,  librement  remplit  Vulpian 
de  tout  ce  qu'il  voulut  sur  la  fin  de  juillet.  Gela  fait, 
balança  et  contrepensa  en  son  esprit  que  d'aller  trou- 
ver et  combattre  M.  de  Brissac  à  forces  déployées,  ce 
seroit  trop  tost  bazarder  son  bonheur  et  l'exploit  de 
son  armée ,  ayant  affaire  à  homme  sage ,  et  qui  avoit 
préveu  à  tous   dangers  qui  luy  [pouvoient  advenir , 

( »  )   Vallefeniere  :  Valfenera . 

ayant  aussi  à  besongner  à  vieux  soldats  aguerriz  qui 
luy  vendroient  leur  sang  et  leurs  vies  bien  chèrement , 
et  d'ailleurs,  d'entrer  plus  avant  en  pays,  et  le  laisser 
derrière  luy  avec  les  places  fortes  qu'il  tenoit  pour- 
veues  et  bien  arme'es ,  ce  seroit  se  desfaire  soy  mesme , 
pour  estre  en  brief  affame'  et  rompu  sans  desgainer  es- 
pe'es.  Pour  ces  considérations  tomba  en  dernière  opi- 
nion prendre  autre  addresse  ;  et,  traversant  la  rivière 
de  Dorie  (0  au  commencement  du  moisd'aoust,  alla 
assiéger  la  nouvelle  fortification  Sanct  laco,  que  il  es- 
timoit  adonc  imparfaicte  et  encore  neufve,  et  par 
ainsi  facile  à  estre  emportée  en  bien  peu  de  jours  à  la 
furieuse  batterie  qu'il  proposoit  y  faire  ;  résolvant  qu'a- 
près ceste  prompte  et  soudaine  exécution  ,  qui  seroit 
terrible  et  nompareille,  rempliroit  le  surplus  des  au- 
tres places  fortes  de  telle  crainte  et  espouventement , 
que  on  luy  apporteroit  les  clefs  au  devant,  et  qu'il 
entreroit  par  tout  sans  frapper  seulement  à  la  porte. 
Toutefois,  estant  arrivé  devant  Sanct  laco,  trouva  la 
forteresse  neufve  en  meilleur  estât  qu'il  ne  présumoit, 
et  que  pour  la  défendre  estoient  dedans  d'autant  bra- 
ves et  vaillans  hommes  qu'il  eust  sceu  rencontrer,  des- 
quels estoient  les  principaux  chefs  le  sieur  de  Boni- 
vet,  colonel  de  la  fanterie  françoise,  et  le  seigneur 
Ludovic  de  Biraigues,  accompagnez  de  deux  mille 
François,  soldats  esleus,  de  deux  enseignes  de  Alle- 
mans,  du  régiment  du  comte  Rocquendolf,  et  de  deux 
d'Italiens ,  et  de  cent  chevaux  légers  albanois ,  soubs 
la  charge  de  Theode  Bedaine.  Tous  lesquels  luy  fei- 
rent  paroistre,  en  quinze  jours  ou  trois  semaines  qu'il 
les  tint  assiégez,  par  les  désespérées  et  hazardeuses 

(0  La  rivière  de  Dorie  :  la  Doire. 

saillyes  qu'ils  faisoient  sur  son  camp  ,  et  en  l'asseui  ance 
et  contenance  qu'ils  se  representoient  sur  les  rem- 
parts et  murailles,  qu'il  n'estoit  si  près  à  en  demeurer 
maistre  comme  se  l'estoit  persuadé  et  promis  :  telle- 
ment qu'après  avoir  foudroyé'  et  rué  par  terre  grand' 
partie  de  leurs  fortifications,  il  n'osa  s'aventurer  de 
leur  présenter  l'assault. 

Pendant  ce  siège,  l'armée  de  M.  de  Brissac  s'engros- 
sit  et  augmenta  de  secours  qui  luy  furent  envoyés  de 
France-,  car,  estant  le  bruit  commun  de  pardeçà  que 
l'ennemy  tenoit  Sanct  laco  si  estroittement  assiégé  , 
qu'il  estoit  plus  que  besoing  le  secourir  en  bref  (estant 
place  de  très-grande  importance  pour  tout  le  Pied- 
mont),  autrement  qu'elle  estoit  en  fort  grand  danger 
d'estre  perdue  avec  beaucoup  de  gens  de  bien  et  d'es- 
time qui  estoient  dedans,  ce  que  l'on  ne  pouvoit  faire 
sans  grandes  forces  pour  estre  l'armée  impériale  fort 
grosse  et  puissante ,  le  Roy  y  envoya  les  princes  et 
ducs  d'Aumalle,  d'Anguian,  deCondéet  de  Nemours; 
les  seigneurs  visdame  de  Chartres,  de  Gonnor  etd'Au- 
bigny,  et  plusieurs  autres  grands  seigneurs  et  capi- 
taines, avec  grand  renfort  de  gendarmerie,  cavallerie 
€t  gens  de  pied.  Outre  tout  cela  encore,  pour  se  trou- 
ver en  un  si  glorieux  et  mémorable  affaire,  et  pour  y 
avoir  partdel'lidnneur  et  réputation,  y  allèrent  de  leur 
gré  plusieurs  autres  seigneurs  et  gentilhommes  françois, 
en  plus  gros  nombre  que  ne  pourrois  dire  ;  entre  les- 
quels estoient  les  seigneurs  de  Ventadour,  d'Urfé  de  La 
Roue,  de  Levy,  du  Lude,  de  La  Chastre,  et  le  puisné 
de  La  Trimouïlle,  de  Lausun,  de  Gourville,  de  Vassé, 
de  La  Bastie ,  de  Prunel ,  de  Malicorne  et  de  La  Chas- 
teneraye ,  et  infiniz  autres.  Tout  ce  secours  arrivé  et 

joinct  à  M.  de  Brissac  luy  redoubla  et  à  tous  ceux  qui 
estoient  desjà  avec  luy  la  volonté  et  courage  de  rem- 
barrer le  duc  d'Albe,  et  le   faire  retirer  avecques  sa 
courte  honte,  tellement  qu'estans  les  François   aupa- 
ravant resserrez    et  retirez  es  forts,  sortirent  adonc 
en  campagne  et  meirent  les  enseignes  au  vent,  delibe-        ' 
rans  d'aller  accoster  l'ennemy,  et,  sans  davantage  mar-        , 
chander,  ne  tiendroit  qu'à  luy  ou  à  ce  coup  la  partie        l 
seroit  paracheve'e  :  au  contraire,  le  duc  d'Albe  com- 
mença deslors  abbaisser  ses  grands  coups,  et  à  mode'-        i 
rer  et  refroidir  sa  première  furie;  de  sorte  que,  sans        • 
se  préparer   à  recevoir  la  bataille,  après  avoir  des- 
chargé infinies  canonnades  contre  Sanct  laco,  avec 
perte  du  grand  maistre  de  l'artillerie  de  l'Empereur,        j 
et  près  de  deux  mille  hommes  de  ses  meilleurs  soldats, 
leva  le  surplus  de  son  armée  de  ce  siège,  reprenant 
son  chemin  devers  Versel,  suyvant  lequel  luy  furent 
rendus  et  prins  quelques  chasteaux ,  aucuns  desquels 
il  fortifia,  entre  autres  le  chasteau  de  Gabiano  et  le        | 
bourg   Sainct   Martin,  quatre   milles  près  Casai,  et        j 
les  autres  ruina.  Ce  qu'estant  rapporté  à  l'armée  fran-        ^ 
çoise ,  meirent  en  délibération  de  le  suyvre  :  toutefois 
après  avoir  bien  débattu'  et  considéré  les  dangers  qui        ! 
sont  autrefois  advenuz  pour  avoir  voulu  par  trop  suy- 
vre l'ennemy  désespéré,  et  que  desjà  nous  cedoit  assez        j 
la  victoire  en  nous  abandonnant  la  place ,  et  pouvoir 
de  exécuter  ce  que  nous  sembleroit  le  meilleur,  fut 
jugé  plus   certain   employer  et  convertir  noz  forces        : 
ailleurs;   et,  dès  l'heure,  fut  mise  en  avant  l'entre  -        j 
prise  de  Vulpian,  tant  pour  effacer   et  oster  du  tout 
l'envie  et  occasion  d'y  retourner,  que  pour  affranchir 
et  deschargerle  pays  de  la  doute  de  ce  fort,  qui  tenoit        j 

en  subjection  et  la  campagne  et  les  grands  chemins  ; 
de  sorte  qu'il  n'y  avoit  personne,  de  quelque  qualité' 
que  ce  fust,  qui  s'osast  mettre  aux  champs  sans  bonne 
escorte  et  compagnie.  Ainsi ,  sur  la  fm  du  mois  d'aoust,  se 
trouva  l'armée  Françoise  campe'e  àTentour  de  Vulpian , 
montant  au  nombre  de  vingt  ou  de  vingt-deux  mille 
hommes  de  pied,  françois,  suisses,  allemans  et  italiens, 
de  huict  cent  ou  mille  hommes  d'armes,  et  mille  ou 
douze  cens  chevaux  légers,  estanta  donc  M.  d'Aumalle  (0 
lieutenant  gênerai  pour  le  Roy,  et  commandant  sur 
toute  ceste  armée  ;  de  laquelle  armée  fut  tellement  en- 
veloppée ceste  place  de  tous  costez,  qu'il  estoit  pres- 
que impossible  d'y  entrer  ou  sortir  personne  sans 
tomber  en  prise.  Toutefois  le  duc  d'Albe,  la  voulant 
favoriser  et  consoler  de  tant  peu  de  secours  que  il 
pouvoit  adonc ,  essaya  d'y  faire  entrer  cinq  ou  six  cens 
harquebusiers  à  cheval  ,  espagnols  et  italiens,  à  la 
conduitte  d'un  capitaine  fort  accort  et  adventureux, 
nommé  Emanuel  de  La  Lune,  espagnol.  Lequel,  en- 
core qu'il  eust  traversé  à  gué  la  rivière  du  Pau ,  ne 
sceut  guider  son  astuce  et  entrer  si  couvertement  qu'il 
ne  se  trouvast  surpris  au  passage,  où  estant  attendu  et 
guetté  expressément,  à  l'improviste  fut  desfait  par  le 
sieur  de  La  Roche  Posay  qui  l'attendoit  de  guet  à 
pend,  et  la  pluspart  de  ses  harquebusiers  exécutez, 
rompus  et  prisonniers  ;  le  résidu  à  toute  peine  se 
sauva  dans  Vulpian.  Ceste  place  fut  battue  et  canon- 
née  par  trois  endroits  ;  à  sçavoir,  du  costé  des  Suisses, 
vers  le  moulin,  où  furent  logez  quatre  gros  canons; 
en   un  autre  endroit  ,   entre  la  ville  et  le  chasteau  , 

0  M.  d'Aunialle.  Le  maréchal  de  ^rissac  indisposé  avoit  remis  à  ce 
prince  le  commandement  de  Tarmée. 

vers  le  camp  des  François,  où  furent  pareillement 
bracquées  cinq  grosses  pièces;  la  tierce  batterie  estoit 
du  costé  du  grand  boulevert,  vers  le  chasteau ,  de 
quatre  grosses  pièces.  Et  se  peult  dire  qu'en  vingt  et 
quatre  jours  ceste  batterie  y  continua  autant  fui  ieuse- 
ment  qu'il  est  mémoire  en  avoir  este'.  Avec  ce,  par 
mesme  suitte,  se  continuoient  les  mines  qu'on  trainoit 
dessoubs  ce  grand  boulevert  qui  flancquoit  et  la  ville 
et  le  chasteau,  avec  telle  diligence  que  l'un  et  l'autre 
se  trouva  prest  à  poinct  nommé  quand  on  y  voulut 
donner  l'assault,  ce  que  plus  rendit  les  assiégez  es- 
tonnez,  et  fut  la  principale  cause  de  la  prise  et  red- 
dition ;  car,  estans  les  l)resclies  faites  soudainement,  et 
sans  respit  assaillies  avec  une  désespérée  hardiesse  de 
noz  soldats,  en  mesme  instant  faisans  ces  deux  mines 
sauter  la  plus  entière  part  de  ce  grand  boulevert ,  ren- 
dirent une  tant  large  ouverture  et  si  grand  estonne- 
ment  et  terreur,  tant  aux  Espagnols  qui  estoient  des- 
sus qu'aux  François  mesmes  qui  l'assailloient,  qu'ils 
se  trouvèrent  pesle  mesle  esblouis  en  ceste  obscurité; 
laquelle  estant  un  peu  esclaircie,  et  se  voyans  les  enne- 
mis à  la  mercy  des  François,  quittans  ce  boulevert, 
les  uns  se  rendirent,  les  autres,  à  la  course,  employè- 
rent ce  que  leurs  jambes  pouvoient  avoir  de  vistesse  , 
pour  se  renfermer  dans  le  chasteau,  où  toutefois  ne  leur 
fut  donnée  entrée,  craignans  ceux  qui  estoient  dedans, 
pour  sauver  quelques  hommes,  perdre  l'un  et  l'autre  en- 
semble. Parquoy  restans  ainsi  à  la  discrétion  des  Fran- 
çois, desquels  estoient  poursuyviz  en  extrême  cholere  et 
fureur,  les  uns  passèrent  au  tranchant  de  Tespée,  entre 
lesquels,  des  hommes  de  nom,  se  trouva  le  nepveu  du 
duc  d'Albe,  et  les   autres  furent  retenus  prisonniers, 

comme  le  seigneur  Sigismond  de  Gonzague  et  le  capi- 
taine Lazare,  lieutenant  de  la  garde  du  duc  d'Albe,  et 
beaucoup  d'autres  seigneurs  et  vaillans  soldats.  Quant  à 
la  bresche d'enbas  delà  ville,  laquelle ,  en  mesme heure 
que  les  autres,  avoit  este'  assaillie  avec  une  incredible 
dextérité  et  furieuse  hardiesse,  ne  se  trouvant  raisonna- 
ble à  cause  qu'après  avoir  passé  le  fossé  en  l'eau  jusques 
à  la  ceincture  il  falloit  que  les  soldats  gravissent  et  y 
montassent  avec  les  eschelles  et  les  picques,  les  as- 
siégez la  défendirent  pour  ce  jour  là  si  bien,  et  avec 
telle  vertu,  qu'il  fut  impossible  aux  François  en  de- 
meurer maistres,  combien  que  les  princes  d'Anguien  et 
de  Condé  y  fussent  presens,  et  plusieurs  autres  grands 
seigneurs  et  capitaines  ;  lesquels,  pour  servir  de  con- 
duitte  et  d'exemple  à  chacun,  y  montoient  des  premiers, 
et  n'y  espargnoient  leurs  personnes  ny  vies,  non  plus 
que  le  moindre  de  la  troupe.  Ce  neantmoins  en  furent 
repoulsez  enfin,  y  demeurans  beaucoup  de  gentils- 
hommes et  vaillans  hommes  morts  et  blessez  ;  entre 
lesquels  fut  le  comte  de  Créance,  seigneur  vaillant  et 
hardy  jusques  au  bout,  qui,  y  ayant  esté  fort  blessé  à  la 
teste,  depuis  en  mourut.  Le  jeudy  ensuyvant,  M.  d'Au- 
malle  feit  amener  sur  une  partie  de  la  plate-forme  de  ce 
grand  boulevert  restée  entière,  trois  ou  quatre  pièces 
d'artillerie,  qui  pouvoient  tirer  à  plomb  et  battre  par 
la  pluspart  des  rues  de  la  ville,  et  descouvroient  tout 
le  derrière  de  la  bresche,  de  façon  qu'il  estoit  fort  mal- 
aisé aux  assiégez  la  défendre  sans  en  estre  grandement 
offensez.  Cela  les  estonna  tellement  qu'ils  deman- 
dèrent à  parlementer  et  capituler  pour  leur  reddition. 
Ce  que  leur  fut  accordé  à  tels  articles  :  à  sçavoir  qu'ils 
sortiroient  en  gens  de  guerre,  enseignes  desployées, 

tabourins  sonnans,  avec  leurs  bardes  et  bagues  sauves, 
et  seroient  conduicts  à  sauvete'  jusques  à  la  rivière  de 
la  Dorie,  près  de  Trin,  moyennant  aussi  que  toute  Tar- 
tillerie  et  munitions  de  guerre,  tant  vivres  que  poul- 
dres  et  boulets,  demeureroient  en  la  place.  Suyvant 
lesquelles  conditions  le  capitaine  du  cliasteau  se  ren- 
dit aussi  vingt  et  quatre  heures  après;  se  reservant  au 
par  dessus,  pour  son  plus  grand  honneur  et  justifica- 
tion envers  le  duc  d'Albe,  qu'on  tireroit  encore  cin- 
quante coups  de  canon  contre  le  chasteau  -,  ce  que  luy 
fut  accordé.  M.  deBrissac,  qui  ne  s'estoit  peu  trouver 
au  commencement  de  ce  siège  pourbeaucoup  de  causes, 
fut  présent  à  Taccord  de  la  reddition  de  ceste  place, 
advenue  sur  la  fin  du  mois  de  septembre  ;  laquelle 
place  après  fut  démantelée  de  toutes  ses  fortifications, 
et  devint  d'une  fort  belle  et  forte  ville  de  guerre  une 
bourgade  champestre.  Ces  exécutions  parachevées,  fut 
délibéré  d'aller  à  Pont  de  Sture,  que  le  duc  d'Albe  forti- 
fioit  en  toute  diligence ,  tant  pour  faire  teste  et  s'oppo- 
ser aux  sorties  de  ceux  de  Casai ,  que  pour  estre  un 
arrest  aux  François  de  ne  passer  plus  outre,  et  pour 
leur  barrer  le  cours  de  la  rivière  de  Casai  à  Turin. 
Pour  ces  causes,  sembla  il  à  quelques  uns  le  meilleur 
advis  d'aller  interrompre  ceste  entreprise  des  Impé- 
riaux, avant  qu'ils  eussent  mis  ceste  forteresse  en  dé- 
fense et  perfection.  Et,  sur  ceste  délibération,  l'armée 
françoise  costoya  les  places  fortes  que  l'ennemy  tenoit 
sur  ce  chemin,  comme  Crescentin  et  Trin,  devant 
lesquelles  furent  dressées  de  fort  braves  et  gaillardes 
escarmouches  de  chacun  costé;  puis  alla  camper  à 
Villeneufve  près  Casai.  Et  là  fut  faite  la  résolution  de 
remettre  l'entreprise  de  Pont  de  Sture  à  une  autre  fois. 

d*autant  que  ceste  place,   bien  advertie  d'estre  me- 
nassée,s'estoit  pourveuè"  jusques  à  tout  pour  soustenir 
un  long  siège,  à  la  longueur  et  temporisement  duquel 
les  ennemis  avoient  mis  le  but  et  fin  de  noz  desseings, 
cependant  que  les  places  circonvoisines  se  renforce- 
roient  de  toutes  choses,  et  que  la  contrariété  et  indis- 
position du  temps  et  Thyver  y  arriveroient ,  y  estant 
desjà  la  saison  fort  prochaine.  Pourtant  le  plus  expé- 
dient estoit  tourner  à  Montcalvo  ,   qui  s'appuyoit  à 
Pont  de  Sture,  et  qui  ne  se  doutoit  de  nous;  laquelle 
prise  bridoit  et  tenoit  subjecte,  non  seulement  la  for- 
teresse de  Pont  de  Sture,  mais  toutes  les  autres  le  long 
de  la  rive  du  Pau,  et  de  la  plaine  du  marquisat  de 
Montferrat-,  mais  encore  seroitun  grand  parement  et  af- 
franchissement des  appartenances  de  Casai.  Parquoy, 
sur  ceste  conclusion  ,  au  décamper  de  Villeneufve , 
l'arme'e  françoise  se  monstra  seulement ,  et  passa  à 
Pont  de   Sture,    où  la  cavallerie  attacqua   une   fu- 
rieuse escarmouche,  pour  tousjours  tenir  ceux  de  de- 
dans en  doute  du  siège,  pendant  que  les  gens  de  pied, 
l'artillerie  et  tout  l'attirail  suyvoient  la  traitte  a  Mont- 
cals'o.  Pour  l'arrivée  si  soudaine  et  non  suspecte  de 
l'armée  françoise  devant  ceste  place,  furent  ceux  qui 
estoient  dedans  si  estonnez  et  esbahis,  que  cette  nuict 
mesme  la  ville  fut  eschellée  et  prise  à  bien  petite  dé- 
fense et  perte  d'hommes;  ne  sçay  aussi,  et  ne  veuxas- 
seurer  s'il  y  avoit  dedans  aucunes  intelligences.  D'une 
mesme  suite  furent  faites  les  approches  au  chasteau, 
et  l'artillerie  plantée  et  bracquée  pour  le  canonner  et 
battre,  comme  il  fut  l'espace  de  six  ou  sept  jours,  sans 
foire  brèche  suffisante  pour  l'assaillir.  Depuis  furent 
amenées  de  renfort  de  Casai  quatre  grosses  pièces, 
3i.  25 

lesquelles  fureut  loge'es  devant  le  grand  portail,  qui 
defendoit  l'un  des  flancs,  afin  de  rompre  ses  défenses 
et  le  desarmer,  et  en  un  autre  endroit  fut  gratte'e  et 
creusée  une  mine  soubs  un  boulevert  qui  respondoit 
à  un  autre  flanc.  Estant  tous  ces  œuvres  conduicts 
avec  une  si  grande  promptitude  et  célérité',  que  les 
assiégez  n'y  pouvoient  s'asseurer  faire  grande  résis- 
tance,  et  ce  qu'estant  cogneu  d'eux,  se  représentant 
de  fresche  mémoire  la  prise  de  Vulpian,  place  beau- 
coup plus  forte  que  la  leur,  s'offrirent  à  la  quitter  et 
en  sortir,  soubs  les  conditions  et  promesses  que  ceseroit 
bagues  sauves,  l'enseigne  desploye'e,  avec  une  pièce 
d'artillerie,  trois  boulets  et  trois  charges  de  pouldre  ; 
ce  que  leur  fut  accordé,  fors  que  la  pièce  d'artillerie 
qu'ils  demandèrent  se  trouva  desmontée ,  qui  fut  cause 
qu'ils  ne  l'emmenèrent  point.  Eux  sortis ,  et  les  Fran- 
çois mis  dedans,  se  retirèrent  à  Pont  deSture,  où  pour 
recompense  furent  pendus  et  estranglez  les  principaux 
et  plus  apparens,  pour  avoir  rendu  si  légèrement  ceste 
place,  sans,  pour  le  moins,  avoir  enduré  un  assaut. 
Telle  fut  la  prise  et  reddition  de  la  ville  et  chasteau  de 
Montcalvo  ,  le  septième  d'octobre  en  cest  an  i555, 
advenue  plus  soudainement  à  l'advantage  des  François 
qu'ils  ne  l'espéroient,  et  plustost  que  les  ennemis  ne 
le  cuidoient,  se  promettans  et  les  uns  et  les  autres  ce 
siège  avoir  plus  longue  durée  qu'il  n'eut.  Cependant 
que  l'on  reparoit  les  bresches  du  chasteau  et  qu'on 
le  renforçoit,  et- semblablement  qu'on  fortifioit  et  rem- 
paroit  la  ville,  l'armée  françoise  demeura  campée  à 
l'entour,  et  à  Montechiaro,  ville  de  Dia,  à  Lapia  ,  et 
autres  villages  circonvoisins;  et  de  là  en  avant  n'y 
furent  faites  choses  dignes  de  grande  mémoire ,  que 

quelques  courses  et  tournois  dont  ne  feiay  ici  men- 
tion, pour  avoir  este'  desjà  assez  publiez  et  imprimez, 
et  ne  seroient  ainsi  que  redites  et  remplissage  de  pa- 
pier. Estant  donc  la  saison  de  l'hy ver  prochaine ,  et  les 
œuvres  de  la  fortification  de  Montcalvo  parachevez  et 
mis  en  bonne  disposition,  ayant  M.  de  Brissac  pour- 
veu  ceste  place,  et  généralement  toutes  les  autres,  de 
toutes  choses  nécessaires  pour  un  an,  retira  l'armée 
françoise  es  garnisons.  Et  demeura  ainsi  le  duc  d'Albe 
frustré  et  fort  esloigné  de  ce  qu'il  s'estoit  promis,  pré- 
sumant en  quinze  jours  ou  trois  sepmaines  reprendre 
tout  le  Piedmont  ;  et  en  cela ,  il  a  fait  preuve  que  ce 
que  nous  appelions  bonne  fortune,  ne  respond  pas 
également,  et  n'est  semblable  en  toutes  choses;  que  si 
elle  luy  avoit  esté  favorable  à  la  conduite  des  guerres 
d'Allemagne,  en  ceste  entreprise  le  succès  estoit  changé. 
J'ai  bien  voulu  adjouster  à  ce  que  j'avois  escrit  estre 
passé  de  pardeçà,  toutes  ces  choses  dignes  d'immor- 
telle mémoire,  advenues  et  exécutées  en  Italie  et  Pied- 
mont,  non  que  je  y  aye  esté  présent,  mais  suivant  la 
vérité  et  le  plus  certain  que  j'ay  peu  allicer  (0  et  tirer 
des  rapports  communs  qui  en  ont  esté  faits,  et  de  ceux 
qui  en  ont  escrit.  En  quoy  on  pourra  veoir  les  muta- 
tions et  variables  changemens  qui  sont  advenuz  en  cest 
an,  selon  la  volonté  qu'il  plaist  au  Seigneur  Dieu 
omnipotent  les  départir. 

iO  Allicer  :  du  latin  alUcere ,  attirer  à  soi. 


25. 


HUITIESME  LIVRE. 

Du  grand  avitaillement  de  Mariemhourg ,  et  de  plusieurs 
choses  mémorables  qui  y  advindrent  au  mois  de  no^em- 
bre  i555.  —  Delà  démission  et  déposition  volontaire  de 
Charles  V,  empereur,  des  Estais  et  charges  de  l'Empire. 
—  De  la  trefve  accordée  pour  cinq  ans  entre  le  Roy  et  le 
roy  Philippes  ,  et  des  principales  causes  de  la  rupture 
d'icelle^  et  d'autres  choses  adi'enues  en  l'an  i556. 


[i555]  Après  avoir  discouru  et  déduit  le  plus  fidèle- 
ment, et  au  plus  près  de  la  ve'rite'  qu'il  m'a  este'  pos- 
sible, toutes  choses  dignes  de  mémoire,  mesmement 
qui  appartenoient  au  faict  de  la  guerre,  advenues  et 
exécutées  es  premières  saisons  de  ceste  année  i555, 
tant  par  deçà  qu'en  Italie  et  Piedmont,  pour  soubs- 
mettre  au  jugement  de  chacun  le  bonheur  qui  accom- 
pagnoit  adonc  les  François  dans  la  pluspart  de  leurs 
entreprises  et  expéditions  militaires,  nonobstant  di- 
verses traverses  et  contrarietez  qui  leur  seroient  advç- 
nues,  selon  l'instabilité  et  inconstance  de  la  fortune,  ne 
départant  ses  bienfaits  et  faveurs  sans  y  entremesler  le 
plus  souvent  de  l'aigreur  et  mécontentement,  je  repren- 
dray  maintenant  le  droit  fil  de  mon  histoire ,  suivant 
ma  première  et  proposée  intention ,  qui  est  d'escrire 
plus  amplement  ce  que  j'aurois  veu  et  sceu  certaine- 
ment en  nostre  Gaule  belgique  (0  qu'es  autres  en- 

(ï)  En  nostre  Gaule  belgique.  Par  cette  expression  Rabutin  désigne 
les  provinces  septentrionales  de  la  France. 

droits  de  l'Europe ,  sinon  là  où  il  tomberoit  à  propos, 
et  qu'y  serois  contraint  pour  la  nécessité  et  e'claircisse- 
ment  de  l'histoire. 

Ainsi  je  recommenceray  ce  huictiesme  livre  par  ce 
qui  est  ensuivy  sur  la  fm  et  dernière  saison  de  ceste 
dite  année  et  au  commencement  de  l'hyver,  pour  fer- 
mer une  conclusion,  et  faire  paroistre  que  le  succès 
de  tous  ces  effects,  comme  depuis  s'est  apparu,  fut 
cause  des  trefves  accordées  entre  ces  grands  princes, 
desquelles  aussi,  en  continuant,  nous  dirons  les  causes 
de  la  rupture,  et  les  maux  et  malheurs  qui  en  sont 
advenuz.  Estant  donc  passée  la  saison  de  l'esté  et  d'au- 
to m.ne  ,  jusques  à  la  my-septembre,  que  le  prince  d'O- 
renges  avec  l'armée  impériale  n  avoit  rien  entrepris 
de  grande  importance,  s'estant  tousjours  tenu  fermé 
et  resserré,  tantes  forts  de  Givetz  que  de  Philippe-ville  ; 
après  aussi  que  noz  forces,  bien  départies  en  tous  en- 
droits où  il  estoit  requis,  pour  remédier  à  toutes  sur- 
prises, eurent  longuement  attendu  et  temporisé  pour 
veoir  l'issue  de  la  délibération  et  dernier  exploict  des 
ennemis,  finalement  la  doute  qu'on  avoit  eue  d'eux 
si  longuement  vint  à  estre  esclaircie,  et  cognut-on  que 
la  crainte  qu'ils  avoient  de  perdre  leurs  nouvelles 
fortifications,  les  faisoit  tenir  ainsi  forts  et  uniz  pour 
les  favoriser  et  attendre  le  temps  qu  elles  fussent  pour 
le  moins  hors  d'eschelle  et  en  défense,  et  quelles 
peussent  estre  gardées  à  moindre  despense  et  peu  de 
gens;  s'asseurans  pour  certain,  et  comme  ils  Tavoient 
peu  apprendre  par  la  précédente  escarmouche  devant 
Givetz,  que  là  où  faudroit  (0  l'occasion  de  la  conti- 
nuation de  l'œuvre,  et  que  les  François  sçauroient  y 

(0  Faudrait  :  manquerok. 

avoir  aucun  default,  n  oubliroient  à  s'y  représenter  à 
leur  dommage  et  interest.  A  quoy  sur  tous  les  Na- 
murrois  et  Liégeois  sollicitoient  fort  le  prince  d'O- 
renges,  et  n'y  espargnoient  aucune  despense  pour 
estre  bientost  deschargez  de  ceste  grosse  armée  qu'ils 
avoient  dès  long-temps  sur  les  bras ,  et  aux  fraiz  de  la- 
quelle estoient  les  plus  chargez  et  contribuables ,  qui 
ne  leur  servoit  seulement  que  pour  les  couvrir  et  s'op- 
poser aux  courses  des  François,  tant  de  ceux  de  Ma- 
riembourg  que  de  Rocroy  et  Maubert-Fontaine.  Avec 
tout  cela  encore  se  promettoient  les  ennemis  que, 
pendant  le  temps  qu'ils  rendroient  leurs  ouvrages  en 
perfection ,  et  qu'ils  nous  tiendroient  en  continuelle 
suspicion  de  leurs  délibérations,  il  seroit  force  entre- 
tenir ordinairement  grosses  garnisons  en  toutes  noz 
places  defîensables,  mesmement  à  Mariembourg,  et 
non  sans  y  despendre  et  consumer  infmite'  de  vivres  et 
munitions,  qui  seroient  en  après  très-difficiles  à  recou- 
vrer et  à  y  remettre,  et  beaucoup  plus  que  à  eux ,  qui 
estoient  adonc  maistres  de  la  campagne  ,  et  qui  avoient 
à  leur  doz  tout  leur  pays  ouvert,  d'où  leur  arrivoient 
toutes  provisions  sans  aucun  empeschement.  Telle- 
ment qu'estant  venu  l'hyver,  auquel  seroit  impossible 
y  conduire  nouveaux  avitaillemens,  facilement  pour- 
roient  enclore  et  Mariembourg  et  Rocroy,  estans  desjà 
chariez  et  pre'parez  sur  les  lieux,  et  enfin  les  affamer 
et  retirer  à  bon  marche;  que,  si  les  François  dressoient 
arme'e  pour  secourir  ces  places  et  y  amener  vivres,  se- 
roit neantmoins  en  leur  pouvoir  de  se  fortifier  et  choisir 
lieu  advantageux  sur  le  passage  pour  les  attendre  et 
empescher.  Toutes  ces  choses  venues  à  la  cognoissance 
de  M.  de  Nevers,  après  en  avoir  donné  advertissement 

au  Roy,  fat  résolu  de  faire  un  avitaillement  ge'néral  à 
Mariembourg ,  plus  grand  et  ample  que  tous  les  autres 
pre'ce'dens.  Lequel  toutefois  ne  peut  estre  prest  ny 
parachevé  devant  le  commencement  du  mois  de  no- 
vembre, pour  diverses  causes  et  retardemens  que  je 
veux  bien  icy  spécifier,  d'autant  que  plusieurs  per- 
sonnes, tant  gentilshommes  qui  s'y  seroient  trouvez,  et 
qui  y  auroient  ressenti  perte,  et  supporté  travail  et  ma- 
ladie, ou  autres  qui  en  auioient  ouy  parler,  se  sont 
esmerveillez  pourquoy  l'on  attendoit  si  tard  à  le  com- 
mencer. Sur  cela ,  fault-il  premièrement  sçavoir  que , 
sur  le  poinct  qu'on  advisoit  et  qu'on  préparoit  tous 
moyens  pour  l'entreprendre,  advint  qu'un  capitaine 
Beaujeu,  de  la  Franche-Comté,  ayant  quelque  charge 
et  commandement  dans  Theonville,  practiqua  de  re- 
couvrer un  chasteau  à  deux  lieues  près  de  Metz  ,  ap- 
pelle Enery,  à  la  conduite  et  intelligence  d'un  paillard 
soldat ,  qui  estoit  du  village  mesrae  ,  àe  la  compagnie 
des  harquebusiers  à  cheval  du  capitaine  Lancques. 
De  sorte  qu'une  nuict,  estant  ce  capitaine  Beaujeu  et 
amené  et  conduit  par  le  doigt  dans  ce  chasteau,  et  y 
estans  entrez  autres  soldats  ennemis,  surprindrent  un 
gentilhomme  que  le  capitaine  Lancques  y  avoit  or- 
donné pour  la  garde,  avec  vingt-cinq  ou  trente  de  ses 
soldats,  lesquels  il  mit  deliors  sans  leur  faire  aucun 
desplaisir,  et,  se  saisissant  de  la  place,  se  délibéroit 
par-là  appareiller  diverses  embuscades  et  fatigues  à 
ceux  de  Metz  :  faisant  aussi  quelque  démonstration 
que,  pour'cest  effect,  ce  chasteau  seroit  fortifié  et  rem- 
paré  selon  que  desjà  il  faisoil  semblant  de  remuer 
terre ,  et  semoit  un  bruit  d'avoir  en  brief  plus  grand 
secours.  A  ceste  cause,  M.  de  Sansac,  qui  estoit  chef 

dans  Metz  en  l'absence  de  M.  de  Vieilleville,  fut  con- 
traint tirer  des  garnisons  de  Thoul,  Verdun,  Danville% 
Yvoy  et  Montmedy,  les  compagnies  de  cheval  et  de 
pied  qui  estoient  prestes  à  estre  envoye'es  à  cest  avitail- 
lement  ge'ne'ral,  et,  avec  celles  qui  estaient  à  Metz, 
avant  qu'entreprendre  plus  loingtain  voyage ,  es- 
sayer de  recouvrer  ce  chasteau  qu'il  sçavoit  pouvoir 
donner  beaucoup  d'ennuy  et  de  troubles  aux  com- 
munes circonvoisines,  et  que,  sans  contredit,  ceux  qui 
seroient  dedans  auroient  le  grand  chemin  ouvert 
pour  se  présenter  journellement  aux  portes  de  la  ville, 
sçachans  mesmement  qu'elle  seroit  desfournie  de  ses 
garnisons  ordinaires,  sans  parler  encore  d'autres  se- 
crettes  conspirations  qui  se  pourroient  trafiquer  soubs 
cest  adveu ,  et,  à  la  sollicitation  de  ce  Beaujeu,  homme 
eault  et  subtil.  Pourtant,  environ  le  commencement 
d'octobre,  M.  de  Sansac,  avec  toutes  les  forces  qu'il 
peut  mettre  ensemble,  promptement  alla  assiéger  ce 
chasteau ,  lequel  luy  fut  rendu  après  avoir  tire'  contre 
environ  cent  ou  six-vingts  coups  de  canon.  Voilà  une 
des  premières  causes  qui  retarda  ravitaillement  de 
Mariembourg  :  davantage ,  puis  qu'il  estoit  besoing 
y  aller  si  fort,  que  si  le  prince  d'Orenges,  lequel 
fay  desjà  dit  avoir  adonc  une  fort  puissante  et  bien 
complette  arme'e  près  de  là,  se  vouloit  opposer  et 
empescher,  nous  le  peussions  et  soustenir  et  con- 
traindre nous  ouvrir  passage,  il  estoit  ordonne'  que 
M.  l'Admirai  avec  les  garnisons  de  Picardie  se  join- 
droit  avecques  nous.  Ce  que  toutefois  ne  peut  estre 
fait  si  soudainement,  pour  estre  adonc  lesdites  garni- 
sons fort  travaille'es  et  harasse'es  d'avoir  soustenu  et 
repoulsé  l'ennemy  en  diverses  courses  qu'il  avoit  en- 

trepris  sur  ceste  frontière.  Ainsi  ne  peurent  arriver 
qu'environ  la  fin  du  mois  d'octobre.  Oultre  tout  cela 
encore,  ce  pays  de  Champagne  et  Rethelois,  où  il  fal- 
loit  recouvrer  la  meilleure  part  des  vivres  et  provisions 
qu'on  vouloit  mettre  dans  Mariembourg ,  estoit  tant 
mange'  et  espuise'  de  toutes  choses,  et  les  laboureurs 
et  villageois  si  las  et  ennuyez  de  fournir  aux  voyages 
et  charrois  préce'dens,  qu  ils  n'en  pouvoient  plus,  et  à 
toute  peine  pouvoit-on  trouver  chevaux  et  attelages  en 
ceste  saison   qu'on  laboure  les  terres,  pour  quelque 
contrainte  et  menasses  qu'on  leur  fist.  Aussi  qu'on  fai- 
soit   estât  d'y  en  conduire  un  si  grand  nombre  qu'il 
estoit  fort  difficile  le  pouvoir  amasser  en  si  peu  de 
temps,  et  si  propre  qu'on  l'eust  peu  souhaiter.  Pour 
re'solution ,  il  n'y  eut  ordre  de  pouvoir  avancer  cest 
avitaillement  avant  ce  mois  d'octobre  et  commence- 
ment de  novembre,  combien  que  M.  l'Admirai,  avec 
cinq  ou  six  cens  hommes  d'armes  de  son  gouverne- 
ment ,  et  les  compagnies  de  cavallerie  et  fanterie  qui 
estoient  ceste  part,  se  trouvast  dès  le  vingt»deux  ou 
vingt -troisième  de  ce  mois  devers  Pxethel  et  Chasteau 
en  Porcean  ;  aussi  fit  le  Reingrave  avec  ses  vieilles  en- 
seignes d'AUemans  à  Montcornet  en  Thirasse.  Et  de- 
vers Mesieres  M.  de  Sansac  s'approcha  avec  les  sieurs 
des  Pots,  de  Rabaudanges  et  de  Haultcourt,  et  les 
vieilles  enseignes  françoises  qui  avoient  esté  tire'es  des 
garnisons  de  ceste  frontière  pour  s'y  trouver,  ensem- 
ble les  compagnies  de  gendarmerie  et  cavallerie.  Le 
pénultième  de  ce  mois  d'octobre  se  trouvèrent  toutes 
lesdites  compagnies  vieilles  de  fanterie  françoise  cam- 
pe'es  à  l'entour  de  Maubert- Fontaine,  au  nombre  de 
vingt-cinq  enseignes,  autant  bien  complettes  et  armées 

qu'il  est  possible  d'estre,  et  celles  d'Allemans  de  vingt 
enseignes  campèrent  en  un  petit  village  demi  lieue  de 
là.  La  gendarmerie  et  cavallerie  fut  loge'e  à  couvert  es 
villages  circonvoisins,  comme  à  l'Esclielle,  Aubigny 
et  autres.  Dès  ce  jour  mesme  M.  l'Admirai  alla  cou- 
cher à  Rocroy  avec  l'avantgarde  de  cinq  cens  hom- 
mes d'armes  :  aussi  firent  les  compagnies  de  gens  de 
pied  françoises.  Et  fut  conclud  que  M.  de  Sansac,  avec 
la  cavallerie  légère  et  trois  cens  harquebusiers  à  pied  , 
et  M.  de  Bordillon  avec  un  régiment  de  gendarmerie 
pour  les  soustenir,  passeroient  encore  oultre ,  et  che- 
mineroient  toute  la  nuict  pour  recognoistre  les  bois, 
et  donner  advis  de  ce  qu'ils  entendroient  de  la  délibé- 
ration de  l'ennemy,  pour  y  donner  tel  ordre  que  l'on 
verroit  pour  le  meilleur,  et  pour  faire  marcher  ou  re- 
tarder les  charrois,  qui  montoient  un  fort  gros  nom- 
bre ,  et  qui  arrivoient  d'heure  à  autre.  Je  puis  asseurer 
que  deslors  chacun  commença  à  taster  du  mal  et  du  tra- 
vail que  ceste  importunite'  d'hyver  a  coustume  de  don- 
ner, et  ce  qu'il  promettoit  augmenter  desjà,  pource  que 
toute  ceste  nuict  ne  cessa  de  venter  et  plouvoir,  estans  les 
pauvres  soldats  et  chevaux  noyez  et  transpercez  jusqu'au 
cueur  d'une  si  aspre  froidure  qu'il  en  mourut  beaucoup 
dès  l'heure,  et  ce  qui  empira  tellement  les  chemins  qu'il 
ne  fut  en  aucune  sorte  possible  qu'une  certaine  quan- 
tité de  charriots  tous  prêts  à  Maubert-Fontaine,  qui 
dévoient  suivre  par  mesme  train  ,  se  peussent  rendre 
jusquesà  Rocroy  ce  jour-là,  distans  seulement  de  l'un 
à  l'autre  trois  lieues  ,  demourans  les  uns  versez  et 
rompuz  par  les  chemins,  et  des  autres  les  chevaux  es- 
toient  si  las  et  défaillis,  qu'ils  ne pouv oient  estans  tom- 
bez se  relever.  Ce  qui  fut  à  mon  jugement  une  des 

principales  causes  de  la  longueur  de  nostre  fatigue  et 
incredible  peine,  pour  nestre  toutes  choses  prestes 
comme  il  eust  este'  nécessaire. 

Le  jour  ensuivant  M.  de  Nevers,  avec  autres  cinq 
cens  hommes  d'armes ,  se  trouva  au  matin  audit  Ro- 
croy  avec  le  Reingrave  et  les  Allemans,  d'où  estoit  jà 
parti  M.  l'Admirai  avec  toute  l'avant-garde.  Et  neveux 
oublier  à  dire  que,  nonobstant  la  contrariété'  du  temps, 
et  diversité  des  mauvais  chemins  ,  toute  l'armée  tenoit 
forme  et  ordonnance  de  bataille  pour  la  résolution 
que  chacun  avoit  pris  de  combattre  en  ce  voyage ,  se- 
lon que  mesmement  les  chefs  l'avoient  asseuré  à  cha- 
cun ,  ayant  souvenance  d'avoir  ouy  dire  à  M.  de  Ne- 
vers,  un  jour  ou  deux  auparavant,  qu'il  falloit  que 
chacun  se  tint  prest,  et  qu'on  fistbien  aiguiser  les  cou- 
teaux ,  qu'à  peine  l'on  retourneroit  de  ce  voyage  sans 
les  desguainer  et  employer  à  bon  escient,  advertissant 
et  encourageant  par  ces  propos,  et  plusieurs  autres  di- 
gnes d'un  grand  prince,  ses  soldats  à  ne  rien  oublier  de 
leur  devoir.  A.  la  ve'rité  aussi  tous  les  rapports  des  es- 
pions se  trouvoient  conformes,  que  les  ennemis  pro- 
posoient  en  toutes  façons  nous  empescher  de  faire  cest 
avitaillement  ,  d'autant  que  si  à  ceste  fois  nous  y  fail- 
lions,  c'estoit  pour  tout  l'hyver  que  ceste  ville  demeu- 
roit  sans  pouvoir^estre  secourue  et  munie ,  qui  leur  se- 
roit  un  facile  moyen  de  la  recouvrer  à  peu  de  fraiz.  Et, 
pour  sur  cela  dire  un  mot  de  la  diversité  des  opinions 
qui  se  tenoient  parmy  nous ,  des  moyens  que  Tennemy 
pouvoit  suivre  pour  nous  arrester  et  divertir  ,  les  uns 
disoient  qu'il  s'estoit  fortifié  au  gué  de  Houssu  ,  avec 
force  arbres  abbattuz  etplessez  (0  ,  et  là,  ayant  attiltré 

force  harquebusiers,  nous  defendroit  passer  plus  avant. 
Les  autres  jugeoient  que  ce  ne  seroit  point  là  ,  mais 
bien  à  l'hermitage  de  Convins  qu'il  nous  presente- 
roient  en  teste  leur  harquebuserie  et  quelque  caval- 
lerie  et  reistres  pour  les  soustenir  ;  et  que ,  de  l'autre 
part  du  bois,  à  Convins  mesme,  au  lieu  où  nous  de- 
vions aller  camper,  nous  attendroit  le  surplus  de  leur 
armée,  ayant  choisi  l'advantage  du  lieu  premier  que 
nous,  et  que  là  se  donneroient  les  coups  sur  le  de'par- 
tement  du  logis.  Auquel  lieu  se  pourroit  encore  retirer 
ceste  première  embuscade  et  amorce,  de  pas  en  pas  , 
si  elle  se  voyoit  forcée  de  nous.  Toutefois  il  n'advint 
rien  de  tout  ce  que  les  uns  et  les  autres  en  disputoient 
et  attendoient  ;  car,  ayans  messieurs  de  Sansac  et  de 
Bordillon  recogneu  et  revisité  les  bois  et  les  chemins, 
ne  trouvèrent  aucuns  ennemis  ny  empeschemens  ,  et 
arrivèrent  le  matin  en  la  plaine  soubs  les  bois ,  sur  la 
descente  pour  aller  à  Convins  et  à  Mariembourg  ,  sans 
aucune  rencontre,  dont  ils  advertirent  messieurs  de 
Nevers  et  l'Admirai,  combien  que  ceste  doute  et  opi- 
nion de  combattre,  non  advenue,  fut  cause  d'un  grand 
retardement  et  destourbier  de  plustost  avancer  les 
vivres.  Car  sans  cela  on  eust  fait  marcher  entre  l'a- 
vant-garde  et  la  bataille  un  gros  nombre  de  chariots 
qui  estoient  desjà  arrivez  à  Rocroy;  et  cependant  ceux 
qui  estoient  à  Maubert  -  Fontaine  eussent  peu  suivre 
la  queue  de  l'arriere-garde,  et  arriver  d'heure  à  Ro- 
croy, pour  estre  conduits  le  jour  mesme  jusques  à  Ma- 
riembourg. Mais,  pour  ce  qu'il  estoit  de  nécessité  que 
l'armée  tint  cest  ordre  de  bataille,  et  qu'elle  se  trou- 
vast  délivrée  et  non  embarrassée  s'il  survenoit  alla  ire, 
l'on  fit  arrester  tous  charrois  et  bagages  à  Rocroy,  jus- 

ques  à  ce  qu'on  fust  du  tout  certain  de  la  volonté  de 
l'ennemy.  Parquoy  ne  fut  possible  ce  jour-là  faire  entrer 
dans  Mariembourg  plus  de  quinze  ou  vingt  chariots 
de  vins  et  de  farines. 

Ce  soir  du  dernier  jour  d'octobre,  nous  campasmes 
à  l'entour  de  Convins,  les  compagnies  de  fanterie  fran- 
çoise  furent  loge'es  sur  les  collines  et  montagnettes,  de- 
vers Faignolles,  et  la  cavallerie  le'gere  un  peu  au  des- 
sus d'eux  sur  la  descente  du  ruisseau ,  les  Allemans  au 
long  de  la  lisière  du  bois  vers  Thermitage ,  et  la  gen- 
darmerie ,  partie  aux  ruines  du  bourg  et  du  chasteau 
de  Convins,  et  à  l'entour,  partie  en  la  prairie  au  des- 
soubs  selon  le  ruisseau.  Et ,  dès  l'heure,  advint  bien  à 
ceux  qui  avoient  eu  la  puissance ,  et  s'estoient  renduz 
si  soigneux  et  pourvoyans  que  d'apporter  des  vivres 
pour  eux  et  pour  leurs  chevaux  ;  car  en  ce  lieu  estoit 
très-difficile  d'en  pouvoir  recouvrer,  pour  ce  soir  mes- 
mement,  d'autant  que  la  pluspart  des  bagages  estoient 
demeurez  derrière,  les  aucuns  esgarez  par  les  bois,  et 
les  autres  destroussez.  Il  sembloit ,  sur  le  vespre  et  à 
l'entrée  de  la  nuict,  que  le  temps  se  disposast  à  la  ge- 
lée et  froidure  seiche,  ce  que  chacun  desiroit  le  plus, 
pour  estre  plus  allègre  et  facile  à  supporter  que  le 
temps  pluvieux,  sombre  et  melancholic,  trainant  toutes 
maladies  après  luy,  et  mal  commode  pour  toutes  cho- 
ses; mais  sur  la  minuict,  il  se  demonstra  tout  contraire, 
se  diversifiant,  par  vents  impétueux,  en  neiges,  froi- 
dures en  l'air ,  gresles  et  grésils ,  si  très-froids  et  très- 
picquants,  que  plusieurs  pauvres  soldats,  qui  estoient 
aux  sentinelles  et  escoutes,  y  demeurèrent  transiz  et 
morts  de  l'aigreur  du  froid.  Et  deslors  ces  varietez  et 
importunitez  de  froidures  ne  nous  abandonnèrent 

comme  s'il  eust  semblé  que  le  ciel  et  l'air  eussent 
conjuré  contre  ceste  entreprise.  A  quoy  neantmoins 
la  grandeur  et  magnanimité  des  courages  des  princes 
et  grands  seigneurs,  jusques  aux  moindres  soldats, 
résista  tant  que  la  force  humaine  se  peust  estendre. 
Dont  pouvoient  rendre  tesmoignageadoncles  cadavres 
et  corps  morts,  tant  d'hommes  que  de  chevaux,  qui 
s'y  voy oient  au  deslogement  du  camp,  et  les  tentes  et 
bagages  qui  y  restèrent,  à  faulte  de  les  pouvoir  reti- 
rer et  remporter.  Nous  estions  adonc,  les  ennemis  et 
nous,  si  près  campez  et  proches  voisins,  comme  d'une 
bonne  lieuë  et  demie,  que  quand  l'air  estoit  quelque 
peu  esclairci,  les  tentes  se  pouvoient  veoir  des  uns  et 
des  autres,  estans  lors  campez  les  ennemis  en  un  pen- 
dant de  montagne,  entre  Saultour  et  leur  fort  de 
Philippe-ville  ;  ce  qui  faisoit  penser  à  chacun  de  nous 
que  malaisément  se  separeroit  ce  voisinage  sans  venir 
aux  prises  et  sanglantes  menées.  Toutefois  ils  nous 
laissèrent  pour  ceste  nuict  paisiblement  supporter  nos- 
tre  peine,  comme  je  croy  aussi  qu'ils  en  pouvoient 
sentir  leur  part,  et  non  pas  tant  que  nous,  eux  y  es- 
tans de  plus  longue  main  habituez  que  nous.  Le  jour 
de  la  Toussainct,  premier  jour  de  novembre,  les  en- 
nemis commencèrent  à  se  declairer  et  faire  parler 
d'eux;  et  nous  fut  rapporté  qu'entre  Rocroy  et  le  gué 
de  Houssu  ,  ils  avoient  destroussé  quelque  quantité  de 
chariots,  taillé  en  pièces  partie  des  chartiers  et  che- 
vaux, les  autres  avoient  emmenez,  nonobstant  quel- 
ques soldats  à  cheval  et  à  pied,  harquebusiers  françois, 
qui  se  cuiderent  présenter  pour  les  sauver  ;  lesquels 
ne  s'y  trouvèrent  assez  forts,  et  n'en  remportèrent  que 
les  coups.  Pareillement  fut  dit  qu'ils  avoient  esté  re- 

cogneuz  et  descouverts  escartez  en  plusieurs  endroits 
de  ces  bois,  par  troupes  tant  de  cheval  que  de  pied, 
pour  tenir  subjects  les  passages  et  advenues,  et  déva- 
liser ceux  qu'ils  pourroient  attrapper,  et  pour  enfin 
nous  rompre  les  vivres  et  nous  affamer,  comme  ils 
firent  pour  quelques  jours;  de  sorte  que  la  faim  se  fai- 
soit  desjà  entendre  par  nostre  camp,  n'y  arrivans  plus 
aucuns  vivres. 

Sur  quoy  on  fit  rapport  à  messieurs  de  devers  et 
Admirai  qu'ils  estoient  ostez  et  ravis  aux  marchands 
par  les  François  mesmes,  qui  alloientau  devant  d'eux 
bien  avant  dans  les  bois  entre  Thermitage  et  le  camp. 
Pour  ces  causes  furent  renvoyées  de  renfort  deux  com- 
pagnies de  gendarmerie  et  cavallerie,  et  deux  autres 
de  gens  de  pied,  tant  à  Maubert-Fontaine  que  à  Roc- 
roy  ;  et  une  compagnie  de  harquebusiers  à  cheval  du 
capitaine  l'Adventure,  avec  une  compagnie  de  gens 
de  pied ,  furent  loge'es  à  l'hermitage  :  lesquelles  compa- 
gnies dévoient  conduire  d'un  lieu  à  autre,  tant  les  cha- 
riots de  la  munition  qu'on  menoit  à  :\Iariembourn^, 
que  les  vivandiers  et  vivres  qui  arrivoient  en  nostre  ar- 
me'e,  au  devant  desquels  alloient  de  nostre  camp  autres 
compagnies  pour  les  recevoir  et  amener.  >  onobstant 
tout  cela,  les  ennemis,  plus  usitez  que  les  François  des 
destroits  el  eschappatoires  de  ces  forts  bois  et'tailliz, 
ayans  leurs  retraites  proches  et  asseurées,  ne  désistoient 
d'heure  à  autre  exécuter  diverses  cargues,  taillans  en 
pièces  hommes  et  chevaux,  rompans  chariots,  déval- 
lisans  soldats  et  marchands;  et  ne  s'oyoient,  à  brief 
dire,  qu'allarmes  dans  ces  bois  :  tellement  qu'un  ma- 
tin, au  relèvement  du  guet,  l'on  entendit  près  de  cest 
hermitage  une  furieuse  scopeterie  et  allarme,  et  fut  dit 


/J.OO  [l555]     COMMENT  AIRES 

incontinent  après  que  c  estoitla  compagnie  du  capitaine 
l'Adventure  qu'une  embuscade  des  ennemis  avoit  des- 
fait, et  y  avoit  este'  tué  son  porte  cornette  avec  la  plus- 
part  de  ses  soldats.  Sur  cela,  estant  desjà  Tallarmefort 
eschaufiee  entre  nous,  redoubla  à  l'instant  un  autre  rap- 
port que  les  ennemis  avoient  donne'  jusques  à  la  sail- 
lie des  bois  sur  la  descente  de  nostre  camp.  Parquoy, 
estans  desjà  beaucoup  de  compagnies  à  cheval ,  et  se 
retirans  les  gens  de  pied  aux  enseignes,  et  se  mettans 
jà  en  bataille,  fut  envoyé'  M.  de  Rabaudanges  avec  sa 
compagnie  de  cavallerie  et  quelques  autres ,  et  le  ca- 
pitaine Maumas  (0  avec  trois  ou  quatre  cens  harque- 
busiers  à  pied  ,  pour  recognoistre  et  rapporter  comme 
le  tout  estoit  passe'-,  lesquels,   donnans  jusques  fort 
loing  pardelà  l'hermitage,  trouvèrent  que  les  ennemis, 
de  cheval,  après  ce  massacre,  s'estoient  soudainement 
sauvez  et  retirez,  mais  bien  estoient  restez  encore  em- 
busquez   cinquante   ou  soixante  de  leurs  harquebu- 
siers,  qui  furent  taillez  en  pièces,  reserve' un  que  Dieu, 
par  une  très-grande  grâce,  sauva,  ayant  receu  une 
harquebusade  de  six  pas  pre's;  une  pièce  d'argent ,  ap- 
pelle'e  une  double  reale,  de  la  valeur  de  huict  sols, 
arresta  le  coup  qu'il  n'entra  point  dans  le    corps  ; 
chose  trouvée  si    estrange ,  et  comme  miraculeuse  , 
qu'il   fut  amené  à  messieurs  de  Nevers  et  Admirai, 
qui  l'interrogèrent  comme  il  s'estoit  peu  eschapper 
de  la   mort.    L'on   dit   qu'il  ne  fut  trouvé   sur    luy 
qu'un  petit  billet,  où  estoient  escrits  quelques  mots 
divins,  avec  aucuns  charactères,  ce  que  toutesfois  je 
ne  vey  point.  Le  prince  ,  pource   qu'il  estoit    blessé 
d'un  coup  d'espée  sur  la  teste  ,    feit   appareiller    sa 

(')  Maumas  :  Montaraat.  11  étoit  de  la  maison  de  Fontrailles. 

playe  à  son  chirurgien;  puis,  ayant  donné  quelques 
escus  au  soldat  qui  Tavoit  pris  et  amené,  le  ren- 
voya en  porter  les  nouvelles  à  ses  compagnons.  Ce  jour 
là,  pource  que  les  fourrages  estoient  failliz  à  l'entour 
de  nous ,  et  qu'à  cause  des  neiges  et  des  pluies  il  n'es- 
toit  plus  possible  de  couper  et  amasser  des  herbes, 
ainsi  qu'on  pouvoit,  par  les  prez  et  les  bois,  ayant  esté 
fait  rapport  à  messieurs  de  Nevers  et  Admirai  que  de= 
vers  Ci  mets,  à  deux  et  trois  lieues  de  là,  s'en  trou- 
veroient  en  grande  abondance,  toutefois  difficiles  à 
amener  sans  grande  escorte,  y  envoyèrent  le  comte  de 
La  Rochefoucault  avec  la  compagnie  de  M.  de  Lor- 
raine, dont  il  estoit  lieutenant,  et  celles  du  mareschal 
de  Sainct  André  et  comte  de  Sancerre ,  et  quelques 
autres  de  cavallerie  légère  ;  et,  se  presentans  devant  Ci« 
mets,  tindrent  longuement  en  escarmouche  ceux  qui 
estoient  dedans  ceste  ville  cependant  que  les  fourra- 
geurs  se  cliargeoient  de  vivres  aux  villages  à  l'entour, 
et  avoient  loisir  de  se  pouvoir  encore  retirer  jusques 
en  leurs  logis  ;  èsquelles  escarmouches ,  entre  autres 
choses,  fut  fait  un  acte  de  très  grande  hardiesse  et  digne 
de  perpétuelle  mémoire,  selon  qu'il  me  fut  dit,  de  deux 
frères  (ne  sçay  de  quelle  compagnie,  et  le  nom  des- 
quels je  voudrois  bien  sçavoir  pour  leur  donner  en 
mesescrits  quelque  lieu  de  marque  et  recommandation, 
non  encore  tel  qu'ils  le  méritent),  l'un  desquels  estant 
fait  et  demeuré  prisonnier  es  mains  d'une  troupe  des 
ennemis  qui  remmenoient,et  ce  qu'estant  aperceu  de 
son  frère ,  luy ,  d'une  force  et  hardiesse  redoublée 
d'amour  fraternelle,  Tespée  au  poing,  enfonça  cette 
troupe,  sans  crainte  de  mort,  et,  chargeant  de  tous 
costés,  recouvra  et  retira  son  frère.  En  ce  voyage  furent 
3i.  16 

tuez  et  pris  par  nos  chevaux  légers  anglois  quelques 
ennemis  rencontrez  à  la  sortie  d'un  bois  pour  entrer 
en  un  village,  où  ils  délibe'roient  exécuter  de  nos  four- 
rageurs.  Dautre  part,  ce   jour  mesme  fut  envoyé  le 
seigneur  de  Villevallier,  lionnne  d'armes  de  la  com- 
pagnie de  M.   de  Nevers,  avec  vingt-cinq  ou   trente 
chevaux  deladitte  compagnie,  sur  le  chemin  de  nostre 
camp  à  celuy  des  ennemis,  recognoistre  et  sçavoir  s'il 
estoit  vray  qu'une  grosse  troupe  de  leur  cavallerie  es- 
toit  de'partie   et  sortie  aux  champs,  comme  en  avoit 
este'  fait  rapport,  et  quel  chemin  elle  avoit  pris.  En 
mesme  instant  le  seigneur  Paule  Baptiste  eut  charge 
d'aller  avec  sa  compagnie  de  chevaux  légers  battre  et 
descouvrir  le  grand  chemin  de  Givets  à  leur  camp, 
par  lequel  on  disoit  que  les  vivres  qui  leur  venoient 
des  Pays   Bas  par  la  rivière  de  Meuse,  leur  estoient 
apportez  sans  aucune  doute  et  à  petite  escorte.  Le  sieur 
de  Villevallier  estant  entre'  bien  avant  dans  les  forts 
des  forets  qui  estoient  entre  nostre  camp  et  le  leur, 
prest  à  en  sortir  devers  eux,  trouva  et  remarqua  une 
piste  et  fraie  d'un  graud  nombre  de  chevaux  fresche- 
ment  battue,  laquelle,  à  l'endroit  où  il  s'arresta,  se 
séparoit  en   deux ,  une  partie  tirant  devers  Cimets  à 
main  gauche,  et  l'autre  devers  nostre  camp;  parquoy, 
craignant  se    perdre    et  demeurer  avec  ses    compa- 
gnons enveloppe',  se  retira,  sans  passer  plus  outre, 
pour  donner  advertissement  de  ce  qu'il  avoit  trouve'. 
Le  seigneur  Paule  Baptiste  ayant  approche'  au  plus  près 
de  Givets,  où  il  s'estoit  embusqué,  arriva  si  à  propos 
qu'il  peust  faire  une  cargue   sur  quelques  gens  de 
cheval  qui  conduisoient  des  vivres  et  provisions,  des- 
quels il  exécuta  une  partie,  les  autres  se  sauvèrent  à 


DE  FRANÇOIS   DE   RABLTIN.     [l556]  4^"^ 

bien  Courir,  ou  brossèrent  (0  à  travers  les  forts  du 
bois,  et  le  surplus  emmena  prisonniers,  avec  force 
chevaux  de  harnois  et  paysans  qui  charrioient  ces  vic- 
tuailles et  provisions;  et,  sur  le  chemin  de  sa  retraitte, 
de  meilleure  fortune  encore,  trouva  autres  vingt  cinq 
ou  trente  chevaux,  entre  lesquels  estoient  le  bailly 
d'Avanes  et  le  seigneur  de  Trelon ,  sur  lesquels  il 
redoubla  la  cargue  de  une  si  grande  asseurance  et 
hardiesse,  qu'il  les  renversa  et  tourna  en  fuite,  et  à 
grande  peine  se  sauvèrent  le  bailly  d'Avanes  et  ce  sei- 
gneur de  Trelon,  duquel  toutefois  le  cheval  fut  fort 
blessé,  demeurant  le  seigneur  de  Vauldrey ,  son  lieu- 
tenant,  prisonnier.  Le  troisiesme  jour  de  novembre, 
jour  que  l'on  de'die  pour  faire  oraisons  pour  les  tres- 
passez ,  à  la  diane  et  remuement  du  guet ,  cent  ou  six 
vingts  chevaux  des  ennemis  feirent  une  strette  v^)  et 
cargue  à  l'improviste  sur  Tune  des  advenues  de  nostre 
camp,  au  long  de  la  prairie  et  cours  du  ruisseau  de- 
vers Cimets,  où,  traversans  d'un  bois  à  autre,  don- 
nèrent coups  d'espe'es  et  pistolades  jusques  dans  un 
quartier  et  les  tentes  de  quelques  compagnies  de  gen- 
darmerie qui  estoient  logées  en  ce  quartier  là,  et  en  se 
retirans  trouvèrent  quelques  chevaux  qui  bustoient  et 
paissoient,  lesquels  ils  emmenèrent,  après  avoir  donné 
maintes  stafdades  et  coups  d'espées  aux  valets  qui  les 
gardoient.  Estant  l'alarme  par  toute  nostre  armée, 
de  cas  fortuit  se  trouvèrent  vingt  cinq  ou  trente  che 
vaux  de  la  compagnie  de  M.  de  Nevers,  tous  prests 
et  à  cheval  devant  les  tentes  de  ce  prince ,  pour  estre 
envoyez  au  devant  des  vivres,  lesquels  desbanderent 

(.0  Brossèrent:  â"enfuirent  au  travers  des  broussailles.  —    ■  )  Strette  : 
attaque. 

et  coururent  après  pour  les  arrester  et  atlacquer  à 
l'escarmouche  ;  mais,  avant  qu'ils  fussent  dévaliez  le 
vallon ,  les  ennemis  estoient  déjà  bien  loing  dans  les 
bois,  et  par  ainsi  estoit  fort  à  craindre  quelque  em- 
buscade à  les  par  trop  suyvre.  Pendant  que  toutes  ces 
choses  s'exécutoient ,  l'on  faisoit  tout  devoir  et  dili- 
gence de  faire  entrer  les  chariots  des  munitions 
et  vivres  dans  Mariembourg,  selon  qu'ils  arrivoient, 
non  sans  un  incroyable  travail  et  tourment,  tant  aux 
chartiers  et  chevaux  qu'à  ceux  qui  les  conduisoient, 
et  non  seulement  pour  la  doute  et  le  danger  où  ils  es- 
toient de  moment  en  moment,  mais  aussi  pour  la  ma- 
lignité des  chemins,  et  contrariété  du  temps ,  se  diver- 
sifiant d'heure  à  autre;  mais  je  dy  de  telle  sorte  et  froi- 
dure insupportable,  que  c'estoit  pitié  voir  les  soldats, 
mesmes  gens  de  pied,  que  l'on  trou  voit  morts  et  tran- 
siz,  sans  une  infinité  de  malades  :  avec  tout  cela  nous 
defailloient  vivres  pour  nous  et  noz  chevaux,  estans  de- 
venuz  les  fourrages  et  herbages  si  rares  et  failliz  ,  qu'il 
falloit  amasser  et  couper  des  genestes  ,  et  les  rompre  et 
détraucher  menues,  pour  soustenir  les  chevaux,  que  la 
rigueur  du  temps  ne  leur  permettoit  encore  ronger, 
pour  la  pluie  et  la  neige  qui  détrempoit  la  terre  parmy, 
languissans  ainsi  et  donnans  un  grand  crevecueur  aux 
gentilshommes  à  qui  ils  appartenoient,  lesvoyans  mou- 
rir à  leurs  yeux  sans  les  pouvoir  secourir;  tellement 
que  de  ceste  Juisere  en  mourut  non  seulement  un  grand 
nombre  de  valeur  et  de  pris,  mais  s'y  en  sont  trouvez 
d'enragez  de  froid  et  de  faim  :  et  me  souvient  en  avoir 
veu  un,  qui  estoit  au  sieur  de  Blarru,  gentilhomme 
de  la  maison  de  M.  de  Nevers,  lequel  en  ceste  fureur 
mascha  et  emporta  à  belles  dents  la  moitié  du  gras  de 

la  jambe  à  un  valet  luy  présentant  une  poignée  de 
foing;  chose  qui  a  esté  peu  souvent  veuë.  Or,  après 
avou'  supporté  tous  ces  défauts  et  misères  sept  ou  huict 
jours,  pour  faire  paroistre  à  l'ennemi  que  tous  labeurs 
nous  estoient  communs  et  supportables  pour  le  fait  de 
la  guerre  et  le  service  de  nostre  prince,  et  pour,  en 
munissant  la  ville  de  Mariembourg,  luy  oster  l'espé- 
rance de  la  pouvoir  recouvrer  selon  sa  première  at- 
tente, nous  retirasmes  devers  Rocroy ,  et  de  là  à  Mau- 
bert-Fontaine,  et  au  Retlielois,  et  en  noz  garnisons. 

[i556]  Sur  nostre  retour  les  ennemis,  en  estans  ad- 
vertis,  appareillèrent  force  embuscades  es  destroits  et 
passages  par  où  ils  présumèrent  que  nous  ferions  nos- 
tre retraitte,  en  laquelle  pouvoient  facilement  juger  y 
advenir   quelque  desordre,   pource  que,  dès  le   jour 
précèdent,  avoient  peu  sçavoir  que  plusieurs  de  noz 
gens  de  cheval  et  de  pied ,  oppressez  extrêmement  des 
froidures  et  autres  injures  du  temps,  ou  estant  tom- 
bez malades,  desbandez ,  et  la  pluspart  sans  congé  ny 
ordonnance  de  leurs  chefs,  retournoient  en  leurs  logis 
et  garnisons.  Aussi  s'asseuroient  bien  qu'il  estoit  fort 
difïicile  conduire  une  telle  armée  et  gros  cariage  par 
tels  chemins  malaisez,  couverts  de  neiges,  enfondrez 
et  empirez  jusques  à  tout ,  encore  que  la  conduite  y 
lustbien  observée,  sans  qu'il  y  en  eust  quelques  uns 
qui  s'escartassent,  soit  pour  trouver  meilleurs  et  plus 
aisez  sentiers,  soit  pour  aller  devant  prendre  les  pre- 
miers  logis,  selon  la  coustume  de  nous  autres  Fran- 
çois. Toutefois  messieurs  de  Nevers  et  Admirai,  pré- 
voyans  tous  ces  dangers,  au  deslogement  feirent  tenir 
toutes  les  compagnies  de  cheval  les  plus  unies  et  ser- 
rées qu'il  fut  possible,  envoyans  une  partie  de  la  ca- 

vallerie  légère  devant  pour  descouvrir  et  asseureï 
nostre  suite;  et  après  marchoit  M.  l'Admirai  avec  l'a- 
vantgardede  cinq  cens  hommes  d'armes,  que  suivoient 
noz  enseignes  de  gens  de  gens  de  pied  françoises,  cos- 
toyées  d'une  partie  des  charrois  qui  estoient  de  retour 
de  Mariembonrg.  Puis  venoient  sur  la  queue  M.  de 
Nevers  avec  Farrieregarde  d'autres  cinq  cens  hommes 
d'armes,  noz  Allemans,  et  le  surplus  de  la  cavallerie 
légère,  ayans  ainsi  à  leurs  flancs  le  surplus  qu'on  avoit 
peu  ramener  des  charrois,  avec  l'artillerie,  que  l'on 
ne  pouvoit  avancer  que  bien  malaise'ment,  et  avec 
grand  travail,  à  cause  des  bourbiers  et  mortes  qui 
s'estoient  tellement  abbreuvées  des  plu  y  es  et. des  neiges 
et  par  là  faites  si  mauvaises,  que  bien  souvent  falloit 
desatteler  les  chevaux ,  et  la  faire  arracher  à  force  de 
bras  par  noz  Allemans,  qui  s'y  employèrent  diligem- 
ment et  de  bonne  volonté.  Ce  neantmoins  il  fut  impos- 
sible d'y  tenir  si  eslroittement  la  main,  pour  quelque 
solicitude  et  esgard  qu'on  y  eust  sceu  prendre,  qu'à 
cause  de  l'importunité  de  l'air,  et  de  l'aigreur  du  froid, 
il  n'y  en  eust  quelques  uns  qui  se  desrobassent  et  sé- 
parassent, et  pensans  s'avancer,  s'esloignerent ,  tom- 
bans  prisonniers  es  mains  des  ennemis  qui  les  atten- 
doient ,  ainsi  qu'ils  l'avoient  preveu,  combien  qu'il  n'y 
eut  en  ce  nombre  hommes  de  grand  marque.  Entre 
autres  fut  pris  un  vieil  homme  d'armes  de  la  compa- 
gnie de  M.  de  Nevers,  nommé  Daspart,  conducteur 
en  partie  des  munitions  pour  cest  avitaillement ,  et 
trouvèrent  sur  luy  le  pouvoir  et  commission  qu'il 
avoit  dudit  prince  pour  cest  effect;  dequoy  bien  aises 
et  resjouiz,  pensoient  avoir  fait  un  grand  butin,  prin- 
cipalement pour  entendre  et  s'enquérir  de  luy  de  toutes 

nouvelles,  et  sur  tout  de  la  quantité'  des  vivres  et  mu- 
nitions qui  estoient  entre'es  dans  cesle  ville.  Lequel 
toutefois  leur  en  respondit  au  plus  loing  de  sa  pense'e 
(ainsi  que  depuis  a  esté  sceu),  leur  faisant  le  nombre 
beaucoup  plus  gros  qu'il  n'estoit,  et  le  sçavoit  à  la 
vérité'.  Ce  que  leur  ayant  fait  croire  par  diverses  et 
vives  raisons,  qu'il  leur  affermoit,  leur  effaça  et  osla 
du  tout  ceste  opinion  de  plus  y  temporiser  et  s'y  ad- 
dresser  pour  ceste  fois.  D'autre  part ,  estans  certaine- 
ment advertiz  qu'au  surplus  de  toutes  les  villes  de  la 
frontière  estoit  si  seurement  prouveu,  qu'il  ne  leur 
restoit  un  seul  moyen  d'y  pouvoir  fonder  aucune  en- 
treprise, prindrent  une  dernière  conclusion  de  se  re- 
tirer comme  nous,  et  remettre  la  partie  à  une  autre 
saison.  Et  deslors ,  le  prince  d'Orenges,  après  avoir 
laisse'  quelques  garnisons  à  Philippe-ville  et  à  Charle- 
mont,  donnant  congé  au  surplus  de  l'armée,  prit  che- 
min devers  Bruxelles,  où  estoit  adonc  l'Empereur  : 
lequel  dès  ce  temps,  comme  les  nouvelles  nous  furent 
rapportées ,  délibéroit  se  retirer  en  Espagne  ,  tant 
pour  sa  santé,  par  l'advis  de  ses  médecins,  qu'oubliant 
la  solicitude  de  tant  d'affaires  qu'importe  (0  ce  tiltre 
d'empereur,  sortir  des  tempestueux  troubles,  pour  se 
contenter  d'une  magnifique  maison  qu'il  avoitfait  bastir 
en  un  lieu  de  plaisir  appelle  Just('2),  et  là  parachever 
le  surplus  de  sa  vie  en  repos.  Quant  à  déduire  sur  ce 
propos  particulièrement  les  causes  des  passions  et  ma- 
ladies, tant  intérieures  qu'extérieures  de  Sa  Majesté, 
et  les  causes  qui  ont  meu  ce  grand  empereur  se  reti- 
rer en   lieu   solitaire  et  privé,   après  tant  de  triom- 

(')  Qu'importe  :  qu'entraîne. — ('^^  J:n  un  lieu  de  plaisir.  Rabutin  se 
trompe.  Saint-Jusl  étoit  vm  monastère  situé  près  de  Placentia. 

pliantes  victoires  ,  certainement  je  ne  le  puis  faire,  et 
ne  le  voudrois  oii  pourrois  entreprendre,  pour  n'a- 
voir eu  aucune  cognoissance  ny  fait  un  seul  approche 
de  sa  personne  ;  estant  ce  subject  et  argument  assez 
suffisant  pour  la  charge  d'un  parfaict  orateur ,  comme 
je  m'asseure  qu'il  ne  peult  estre  qu'aucuns  bons  es- 
prits et  doctes  personnages,  tant  de  son  party  que  du 
nostre,  ne  s'y  employent,  pour  de  chose  si  rare,  et 
non  advenue  de  la  souvenance  de  nostre  aage,  laisser 
une  perpétuelle  me'moire  à  la  posteVité.  Toutefois  pour 
sur  cela  en  dire  mon  advis,  afin  d'osier  tout  doute 
aux  lecteurs  d'estre  suspect,  ignorant  ou  scrupuleux, 
j'ay  ceste  opinion  que  les  travaux  et  labeurs  suppor- 
tez es  premières  guerres  de  son  advenemenl,  luy  ont 
causé  les  imperfections  et  maladies  de  sa  personne  \ 
et  confesseray  par  mesme  moyen  que  les  trop  ardues 
et  excessives  entreprises  qui  rouUoient  en  son  esprit, 
et  le  crucioient  (0  sans  intermission,  ont  peu  estre  et 
le  commencement  et  l'augmentation  de  l'aigreur  de 
son  mal,  et  l'ont  tellement,  depuis,  déplus  en  plus  al- 
téré et  atténué,  qu'il  en  estoit  réduit  en  ce  dernier 
estât.  Mais  quant  à  plusieurs  autres  occasions,  qui  ont 
esté  forgées  et  inventées  luy  avoir  engendré  tel  regret 
qu'il  se  soit  voulu  démettre  de  toutes  charges  et  estats 
de  l'Empire,  pour  voir  soubs  ses  yeux  diminuer  sa 
grandeur  et  renommée ,  je  ne  veux  en  aucune  sorte  y 
toucher  ny  en  parler.  Je  ne  doute  point,  et  suyvant  les 
apparences  et  effects  qu'on  en  a  veu  reiiscir  et  advenir, 
que  l'empereur  Charles  n'ayt  eu  un  incredible  et  très- 
grand  regret  et  remord  de  conscience  de  voir  les  trou- 
bles et  divisions  des  Allemagnes,  et  les  guerres  intestines 

(')  Crucioient:  toiunientoient ,  crucifioicnt. 

et  sociales  entre  les  princes  et  parens  d'un  mesme  sang, 
dont  il  estoit  autlieur,  mais  surtout  des  contrarietez 
et  schismes  de  la  foy  et  religion  chrestienne,  dont  il 
prevoyoit,  comme  homme  de  très-subtil  entendement, 
infinité'  de  malheurs  et  guerres  renaistre  et  arriver  à 
toute  la  chrestiente'.  Et  croy  fermement  que  toutes 
ces  préméditations  et  pensées  lui  esmouvoient  un  es- 
trange  tintamarre  en  l'esprit,  et  luy  faisoient  plaindre 
sa  vie  si  courte  et  abbregée,  avant  y  avoir  donné  quel- 
que ordre,  ou  bien  lui  renouvelloient  incessamment 
la  faute  où  il  s'estoit  oublié,  et  qu'il  avoit  fait  es  pre- 
mières guerres  qu'il  avoit  eues  contre  les  Protestans; 
à  quoy  pour  l'heure  ne  pouvoit  remédier.  Il  peult  es- 
tre  aussi  que,  de  longue  main,  s'estoit  persuadé  que 
les  roys  de  France  l'avoient  toujours  traversé,  et  in- 
terrompu ses  debberations  de  bonne  intention  ,  en  son 
premier  advenement  et  prospère  fortune,  ainsi  que 
luy  mesme  s'en  estoit  plainct ,  tant  au  pape  Clément 
troisième  (0,  en  plein  consistoire,  que  par  divers  es- 
crits  publiez  et  envoyez  par  toute  l'Europe.  En  laquelle 
obstinée  opinion  l'auroit  fait  davantage  entrer  et  opi- 
niastrer  le  bonheur  qui  avoit  tousjours  accompagné  ce 
"Roy  a  présent  régnant ,  en  toutes  les  guerres  qu'il  avoit 
eu  à  demesler  avec  luy  à  l'entrée  et  commencement 
de  son  règne,  et  lors  que  cest  Empereur  se  sentoit 
avoir  plus  d'expérience,  et  se  voyoit  au  plus  hault  de- 
gré d'authorité,  et  commandoit  à  tant  d'hommes  qu'il 
avoit  subjuguez  ou  lui  estoient  subjetz.  L'on  pourroit 
conjecturer  et  penser  que  tout  cela  meslé  ensemble 
lui  auroit  suscité  un  aisruillon  et  désir  de  vindicte.  A 
quoy  ne  pouvant  satisfaire  ,  pour  voir  la  disposition 

^0  Clément  troisième  :  lisez  Clément  VIT. 

et  santé  de  sa  personne  journellement  décliner ,  sans 
espoir  de  convalescence,  et  les  malheurs  et  afflictions 
de  ce  monde  resusciter  et  renouveller  tous  les  jours 
plus  estranges  que  les  precedens,  suyvant  le  plus  cer- 
tain conseil ,  qui  est  de  rejecter  et  se  décharger  des 
afi'ections  humaines,  et  renoncer  à  toutes  monarchies 
et  empires  temporelz  et  caduques,  pour  obtenir  une 
cité  permanente,  il  auroit  proposé  retourner  en  Espa- 
gne, lieu  de  sa  naissance,  aymé  de  luy,  et  propre  à 
parachever  le  surplus  du  cours  de  sa  vie.  Ce  sont,  à 
monjugement,auplus  près  de  la  vérité,  les  principales 
causes  qui  l'ont  rangé  à  ceste  dernière  résolution  ,  dé- 
laissant en  dire  davantage  à  ceux  qui  en  sçauroient 
plus  que  moy. 

Pour  cest  eiïect  l'on  dit  que  dès  le  mois  de  septembre 
précédent  en  cest  an,  il  avoit  fait  passer  d'Angleterre  , 
et  retiré  riere  (0  luy  à  Bruxelles,  le  roy  Philippes 
son  fils,  avec  lequel,  par  l'espace  de  six  semaines  ou 
deux  mois,  seul  à  seul  il  communiqua  de  tous  adver- 
tissemens  et  mémoires,  et  l'informa  de  tous  poincts  qui 
concernoient  le  fondement  et  maintien  de  sa  grandeur 
et  conservation  de  ses  royaumes,  biens  et  possessions , 
et  l'entretien  et  amitié  des  princes,  tant  estrangers  que 
proches  de  sa  personne,  parens,  alliez  et  confederez  , 
qui  le  pouvoient  conseiller,  ayder  et  secourir  en  tous 
ses  affaires  :  mesmement  luy  recommanda,  entre  au- 
tres particularitez,  la  recognoissance  de  ses  anciens 
serviteurs  et  de  leurs  services,  qu'il  n'oublieroit ,  ains 
recompenseroit,  leur  donnant  moyen  et  occasion  de 
continuer  et  ne  se  dégouster  et  absenter  de  son  ser- 
vice. En  après  luy  conseilla  ,  attendant  qu'il  fust  stabi- 

(i^  Riere  luy  :  près  tle  lui. 

lité  et  confirmé  èsEstats  qu'il  luy  delaissoit,  et  laissant 
escoulei  les  nue'es  et  troubles  qui  regnoient,  qu'il  s'ap- 
poinctast  avec  le  roy  de  France ,  ou  pour  le  moins 
temporisast  avecques  luy  à  certain  temps,  pour  estre 
le  plus  fort  ennemy  qu'il  eust ,  et  auquel  de  soy  seul 
ne  pourroit  résister.  Que  si  ils  ne  pouvoient  tomber 
d'accord,  surtout  il  se  gardast  se  desnuer  et  séparer  du 
roy  des  Romains  son  oncle,  premier  entrant  au  degré 
de  l'Empire,  ny  du  roy  de  Bohême  son  cousin  et  Ijeau- 
frère ,  ny  de  tous  ceux  qui  le  pouvoient  soustenir  ; 
d'autant  que  le  roy  de  France ,  tel  et  si  puissant  qu'il 
le  savoit,  et  son  prochain  voisin,  auroit  meilleur  accès 
et  entrée  à  s'avantager  et  aggrandir  sur  luy  ,  estant 
seul  et  séparé,  veu  que  lui  estant  constitué  en  toute 
hautesse  et  sublimité  de  pouvoir ,  et  commandant  h. 
tant  de  pays  et  d'hommes,  tant  s'en  falloit  qu'il  l'eust 
peu  ranger  et  matter,  que  la  prospérité  de  luy  entre- 
prenoit  sur  la  sienne.  Après  avoir  fait  toutes  ces  re- 
monstrances,  et  plusieurs  autres  qu'un  bon  et  sage 
père  ,  et  qui  avoit  longue  et  certaine  expérience  de  di- 
verses mutations  d'accidens ,  peult  remonstrer  à  un 
jeune  prince  succédant  à  une  nouvelle  charge,  après 
avoir  particulièrement  et  privément  convoqué  tous  les 
princes  et  grands  seigneurs  de  sa  maison  et  ceux  de 
son  seiTice,  pour  leur  déclarer  sa  délibération,  et  leur 
recommander  son  fils,  leur  nouveau  seigneur  et  mais- 
tre,  feit  une  assemblée  générale  à  Bruxelles,  le  vingt 
troisième  octobre  en  cest  an  i555  de  tous  les  estats  de 
son  Pays-Bas,  et  là  leur  feit  entière  déclaration  de  Tin- 
disposition  de  sa  santé  pour  l'amendement  et  continua- 
tion de  laquelle  estoit  conseillé  et  contrainct  s'absen- 
ter et  esloigner  d'eux  et  passer  en  Espagne.  Puis,  leur 

ayant  deduict  de  mot  à  mot  les  biens  et  secours  qu'ils 
avoient  receus  de  luy  ,  les  requist  accepter  et  recevoir 
son  fils  pour  leur  naturel  seigneur,  luy  aidans  tous, 
d'un  commun  consentement  et  union,  pour  maintenir 
tousjours  le  service  de  Dieu  et  sa  justice  ,  aussi  la  dé- 
fense de  ce  pays.  Ce  qu'estant  accepté  et  accorde  de 
tout  le  peuple,  avec  grandes  acclamations  etvfavora- 
bles  applaudissemens,  le  roy  Pliilippes  se  leva  de  sa 
chaire,  et  se  vint  mettre  à  genoux  la  teste  nue  devant 
l'Empereur  son  père ,  lequel ,  en  luy  mettant  la  main 
sur  le  chef,  lui  dist  :  «  Mon  cher  fils,  je  vous  donne  ab- 
soluement  tous  mes  pays  patrimoniaux,  vous  recom- 
mandant le  service  de  Dieu  et  la  justice  :  ce  faisant,  il 
vous  sera  tousjours  en  aide,  auquel  je  prie  vous  aug- 
menter de  bien  en  mieux;  »  et  adonc  luy  donna  sa 
bénédiction.  Puis  le  prince  se  leva ,  faisant  la  re'verence 
deue  à  son  père  et  à  la  roy  ne  Marie  sa  tante  :  et,  se 
retournant  devers  le  peuple,  rendit  grâces  à  Dieu,  et 
remercia  l'Empereur  son  père  :  à  Dieu ,  de  l'e'lection 
qu'il  avoit  fait  de  luy  ,  le  faisant  naistre  en  telle  hau- 
tesse  et  grandeur,  et  de  la  continuation  et  augmenta- 
tion de  la  prospérité  qu'il  lui  plaisoit  concéder ,  luy 
suppliant  ne  destourner  sa  face  et  sa  main  de  luy ,  à 
ce  qu'il  ne  se  mescogneust,  et,  s'oubliant,  vint  à  com- 
mettre cas  contre  son  honneur  et  ses  commandemens, 
suyvant  lesquels  luy  ottroyast  tant  de  grâce  que  con- 
duire le  peuple  qui  luy  estoit  commis  à  sa  gloire  et  ac- 
croissement desafoy.  Et,  s'addressant  à  l'Empereur  son 
père,  avec  une  très-grande  humilité,  le  remercia  de  la 
solicitude  qu'il  avoit  eue  de  luy ,  selon  le  naturel  et 
affection  d'un  très-bon  et  très-humain  père,  l'ayant 
fait  nourrir  doucement ,  et  délicatement  instituer  en 

toutes  louables  et  vertueuses  doctrines  et  enseigne- 
mens,  puis  l'avoir  eslevé  et  maintenu  jusquesen  l'aage 
qui  luy  devoit  sembler  assez  fort  et  robuste  et  propre 
à  raison  et  prudence,  auroit  eu  tant  de  confidence  et 
l)on  jugement  de  luy  que  luy  re'signer  et  donner  libe» 
ralement  tant  de  biens  et  patrimoines.  Se  retournant 
devers  le  peuple  ,  le  remercia  de  l'acception  qu'il  avoit 
fait  de  luy  ,  l'asseurant  d'une  si  entière  admmistration 
et  police,  selon  l'office  d'un  bon  prince,  et  équitable 
justice,  et  le  vouloir  de  Dieu,  qu'il  ne  leur  donneroit 
occasion  de  se  repentir  de  cest  adveu  et  consentement. 
Il  est  facile  à  croire  que  tous  ces  propos  et  pitoyables 
harangues  ne  furent  tenues,  et  ne  passèrent  sans  main- 
tes larmes  :  tnesmementla  constance  de  l'Empereur  ne 
peust  estre  adonc  si  ferme  que  la  révérée  recognois- 
sance  de  son  fils  ne  luy  esmeust  tellement  les  sens  et 
alfections  paternelles  que  le  contraindre  en  rendre 
tesmoignage  par  larmes,  qui  lui  decouloient  le  long 
de  sa  face  ternie  et  pasle ,  et  luy  arrousoient  sa  barbe 
blanche  :  ce  que  pareillement  peut  esmouvoir  la  plus 
part  des  assistans  à  pitié  et  commisération  meslée  de 
joye.  La  royne  Marie,  douairière  de  Hongrie,  à  qui 
l'Empereur  son  frère  avoit  donné  charge  et  comman- 
dement sur  tous  les  Pays-Bas  ,  se  leva  adonc  de  son 
siège,  et,  dressant  sa  parolle  au  peuple,  dit  que  de- 
puis vingt-trois  ans  qu'il  avoit  pieu  à  la  Cesarée  Ma- 
jesté luy  donner  ceste  charge  et  gouvernement ,  elle 
avoit  employé  tout  ce  que  le  Seigneur  Dieu  luy  avoit 
preste  de  grâce  et  de  moyen ,  pour  s'en  acquitter  au 
mieux  qu'il  luy  avoit  esté  possible  :  toutefois  que  si  en 
aucune  chose  elle  avoit  fait  faute  ,  ce  n'estoit  à  son  es- 
cient et  de  malignité ,  et  prioit  à  chacun  luy  pardon- 

ner,  se  tenant  au  surplus  l'Empereur  son  frère  pour 
satisfait  et  content  d'elle.  Toutes  ces  cerimonies  et 
circonstances  paraclieve'es,  l'Empereur  en  public  re- 
mit et  quitta  à  tous  ses  subjects  les  sermens  qu'ils  luy 
avoient  faits  ,  et  s'ostant  du  throne  et  siège  où  il  estoit 
y  feit  asseoir  le  roy  Philippes  son  fils,  qui  receut  dès 
l'heure  les  hommages  et  sermens  de  tous  ses  vassaux. 
Et  en  la  présence  et  veue  de  toute  ceste  assemble'e  fu- 
rent cassez  et  rompus  les  premiers  seaux  de  l'Empe- 
reur, et  en  mesme  instant  l'on  apporta  ceux  du  roy 
Philippes,  desquels  sur  le  champ  furent  scelle'es  quel- 
ques grâces  et  autres  depesches.  Ainsi  commença  ce 
grand  empereur  à  se  desmettre  et  déshériter  volontai- 
rement de  toutes  ses  amples  et  opulentes  possessions 
etEstats  pour  eslire  une  pacifique  vie,  pour  l'entretien 
de  laquelle  l'on  dit  que  seulement  il  réserva  l'usu- 
fruict  de  Castille  (0  ,  et  la  superintendence  de  toutes 
les  commanderies. 

En  ce  mesme  temps  se  disoit  aussi  qu'il  escrivit  let- 
tres fort  amples  et  gracieuses  aux  électeurs  et  princes 
d'Allemagne,  les  priant  et  admonestant  en  parolles 
fort  graves,  entremesle'es  de  doulceur  et  admonition, 
qu'ils  eussent  à  se  re'concilier  les  uns  aux  autres,  leur 
déduisant  les  causes  injustes  qu'ils  avoient  à  se  ruiner 
d'eux-mesme,  et  par  mesme  stile  leur  alleguoit  et 
proposoit  le  moyen  qu'ils  dévoient  suivre  pour  se  res- 
tituer et  faire  droict  réciproque  :  que  si  ils  n'y  vouloient 
unanimement  entendre  et  prester  la  main ,  il  leur  pre'- 
disoit,  et  voyoit  presque  desjà  à  l'œil,  une  estrange  et  très 
calamiteuse  ruine.  Avec  ce,  les  advertissoit  de  la  ne- 

(0  Uusufruict  de  la  Caitille.  Charles  -  Quint  ne  se  réserva  qu'une 
pension  de  cent  mille  écus. 


DE  FRANÇOIS    DE    RABUTIN.     [l556]  q.  1  5 

cessilé  qu'il  avoit  de  passer  en  F2spagne,  et  de  la  ces- 
sion volontaire  qu'il  remettoit  en  leurs  mains  des  estats 
et  charges  de  l'Empire,  à  quoy  le  contraignoient  et 
l'aasfe  et  les  maladies  :  les  conseillant  toutefois  faire 
élection  du  roy  des  Romains  son  frère  pour  leur  em- 
pereur ^^0,  prince  qu'ils  cognoissoient  pour  avoir  lon- 
guement converse'    avec    eux  ,   et  lequel   estoit   desjk 
meur   et  parvenu  en  l'aage  qui  ayme  le  repos  et  la 
tranquillité',  selon  aussi  que  naturellement  il  y  estoit 
enclin;  ce  qui  leur  estoit  adonc  nécessaire,  d'autant 
que  si  ils  eslisoient  un  jeune  empereur,  qui  fust  de 
complexion  martiale,  et  qui  adjoutast  nouvelles  guer- 
res à  celles  qui  regnoient   et  estoient  si   fort  enflam- 
mées, ce  seroit  ouvrir  un  beau  et  large  chemin  au 
Turc  pour  entrer  encor  plus  avant  sur  leurs  limites, 
lequel  n'espioit  que  ceste  occasion   pour  pescher  en 
eauè  trouble.   Enfm  il  leur  recommandoit  et  rendoit 
soubs  leur  protection  Philippes  son  fils,  les  remémo- 
rant et  adjurant  que  si  en  sa  vie  il  avoit  fait  aucune 
chose  pour  eux  et  leur  patrie,  qui  meritast  estre  recog- 
neuë,  que  ce  fust  à  l'endroit  de  son  fils,  lequel  il  de- 
laissoit  avec  très-grandes  charges,  ayant  bon  besoing 
.  de  chercher  et  employer  tous  ses  amis.  Que  si  leurs 
affaires  ou  autres  privées  et  particulières  affections  les 
empeschoient  et  divertissoient  de  le  secourir,  au  moins 
qu'ils  ne  luy  fussent  contraires  et  ennemis.  Pareille- 
ment il  envoya  vers  le  roy  des  Romains  Ferdinand, 
son  frère,  un  docteur,  homme  de  grande  doctrine, 
nommé  Seler,  pour  prendre  congé  de  luy,  et  luy  de- 

yi)  Son  frère  pour  leur  empereur.  \\  "paroh  au  contraire  que  Charles- 
Quint  auroit  désiré  que  la  couronne  impériale  fût  assurée  à  son  fils 
Philippe. 

poser  de  sa  part  toutes  charges  et  affaires  de  l'Empire  : 
l'admonestant  et  priant  chercher  tous  moyens  d'accord 
et  union  entre  les  princes,  èsquels  consistoit  l'appuy 
et  accroissement  de  cest  Empire,  et  par  la  division 
desquels  il  menassoit  prochaine  ruine  et  décadence. 
Oultre  plus,  qu'il  ne  defaillist  de  conseil  et  ayçle,  non 
comme  oncle  seulement,  ains  comme  père  et  protec- 
teur ,  au  roy  Philippes  son  fils,  en  considération  qu'il 
luy  laissoit  sur  les  bras  un  trop  fort  ennemy  ,  non  seu- 
lement de  luy ,  mais  de  toute  la  maison  d'Austriche , 
le  roy  de  France,  auquel  de  soy  seul  ne  pouroit  s'op- 
poser et  résister,  veu  l'heur  et  la  fortune  qui  avoit 
tousjours  esté  pour  luy  en  ces  dernières  guerres,  de 
sorte  que,  si  les  princes  n'y  remédioient,  il  luy  seroit 
facile  s'investir  et  recouvrer  la  pluspart  des  Italies  et 
des  Pays-Bas.  S'estant  l'Empereur  acquitté  et  deschargé 
envers  ceux  à  qui  il  se  sentoit  tenu,  ayant  dressé  toutes 
et  si  amples  instructions  qu  il  peut  songer  et  inventer 
pour  servir  d'advertissement  et  confort  à  son  fils,  déli- 
béra partir  sur  le  commencement  de  cest  hy  ver.  Tou- 
tefois la  débilité  de  sa  personne  et  la  contrariété  du 
temps,  addonné  à  froidures,  y  contrevindrent,  etl'em- 
pescherent ,  mesmement  qu'en  ceste  saison  les  mers 
sont  fort  impétueuses ,  et  sans  cesse  y  surviennent 
tormentes  et  tempestes  :  aussi  que  ses  vaisseaux  n'es- 
toient  encore  prests  ny  armez,  et  davantage  la  chose  la 
plus  requise, qui  est  l'argent,  defailloit  pour  l'heure, 
comme  le  bruit  estoit  commun  par  tout.  Pour  ces  cau- 
ses, fut  question  différer  et  dilayer  ce  partement,  ce- 
pendant que  la  royne  d'Angleterre  faisoit  diligence  de 
serrer  et  amasser  deniers  :  laquelle  pour  cest  effet 
principalement  avoit  fait  assembler  tous  ses  Estats ,  et 


DE  FRANÇOIS  DE   RABUTIW.     [l556]  4^7 

entre  autres  inventions  requist  et  demanda  certaine 
somme  d'argent  pour  payer  les  debtes  de  ses  feuz  père 
et  frère.  D'autre  part  il  y  avoit  encore  quelques  diffi- 
cultez  à  reigler  et  appaiser,  pour  autant  qu'aucunes 
villes  de  Brabant  refusoient  d'accepter  le  roy  Philippes 
pour  leur  seigneur,  vivant  encore  l'Empereur.  Sem- 
blablement  autres  villes  des  Pays-Bas  disputoient  et 
differoient  de  recevoir  Ferdinand  (0,  second  fils  du 
roy  des  Romains ,  pour  gouverneur.  Et  d'ailleurs  plu- 
sieurs grands  seigneurs,  qui  avoient  consumé  et  leur 
aage  et  partie  de  leurs  biens  pour  le  service  de  cest 
Empereur,  en  intention  d'en  retirer  à  temps  recom- 
pense et  avancement,  se  voyoient  en  ce  partement  frus- 
trez et  fort  loing  de  leur  espoir  ,  dont  ils  estoient  fort 
mal  contens,  et  en  murmuroient  à  bon  escient.  Par- 
quoy  tous  ces  négoces  et  affaires  estoient  restreints  et 
réduits  en  telles  difficultez ,  qu'il  ne  pouvoit  encore  dé- 
partir sans  les  avoir  demeslez  et  rangez  en  bonne  dis- 
position. Cependant  que  ces  choses  se  passoient  ainsi 
ceste  part ,  nouvelles  vindrent ,  et  s'esleva  un  grand 
murmure   que  le    Grand   Turc  assembloit   une   fort 
grosse  arme'e  pour  descendre  en  Hongrie,  et  pour  as- 
siéger encore  une  fois  Vienne  en  Austriche;  à  quoy 
voulant  pourveoir  et  remédier,  Ferdinand,  roy  des 
Romains,  sur  la  fin  du  mois  de  novembre,  devalla  sur 
la  rivière  du  Danube  jusques  à  Vienne,  oîi  il  dressa 
tous  préparatifs  pour  le  recevoir  et  repoulser,  avec 
aussi  grande  confusion  que  la  première  fois  qu'il  y  es- 
toit  descendu. 

{})  De  receuoir  Ferdinand.  Il  y  a  ici  une  erreur  grave  :  ce  fut  le  duc 
Emmanuel  Philibert  de  Savoie  qui  remplaça  la  reine  Marie  dans  le 
gouvernement  des  Pays-Bas. 

3i.  27 

Or,  pour  le  faire  court,  selon  le  rapport  des  nouvelles 
séditions  et  diverses  menées  qui  se  pratiquoient  par 
toute  l'Europe,  sur  le  parlement  et  retraite  de  cest 
Empereur,  l'on  pouvoit  pronostiquer  advenir  le  pa- 
reil temps  du  decez  d'Alexandre  le  Grand ,  à  la  mort 
duquel  son  royaume ,  lequel  auparavant  avoit  este'  regy 
et  gouverné  d'un  seul,  fut  parti  et  divise';  et  ce  qu'un 
seul  souloit  posséder  plusieurs  satrapes  et  tyrans  ra- 
virent et  occupèrent  :  de  sorte  que  celuy  qui  estoit  le 
plus  fort  se  saisissoit,  fust  à  tort  ou  à  droit,  de  ce  que 
luy  estoit  bienséant  et  convenable,  en  dépossédant  et 
dechassant  le  plus  foible.  Tous  ces  dangers  estans  pru- 
demment preveuz  par  le  roy  Philippes,  mesmementque 
pour  de  nouveau  recommencer  la  guerre  au  Pioy  tous 
moyens  luy  defailloient,  promptement  voulut  suivre 
et  s'aider  du  conseil  de  son  père ,  qui  estoit  de  cher- 
cher la  paix  ou  la  trefve  pour  le  moins.  A  quoy  le  sol- 
licitoit  assiduement  la  reyne  d'Angleterre,  sa  femme, 
pour  deux  raisons  :  la  première,  qu'elle  s'asseuroit 
que  tant  que  la  guerre  continueroit  ne  jouyroit  de 
la  présence  de  son  mary,  et  n'auroit  ce  bien  de  l'avoir 
auprès  de  soy,  de  qui  mesmement  elle  s'attendoit  avoir 
encore  enfans;  l'autre,  qu'il  seroit  fort  difficile  que 
son  royaume  n'entrast  en  guerre  suivant  son  party  et 
alliance,  ce  quelle  craignoit  et  fuyoit  le  plus  qu'elle 
pouvoit,  tant  pour  le  désir  de  remettre  sus  la  religion 
selon  l'Eglise  romaine,  que  pour  éviter  les  insuppor- 
tables fraiz  ,  et  ne  susciter  nouveaux  mutinemens  et 
riottes  entre  son  peuple  ;  ce  que  les  conseillers,  et  gé- 
néralement tous  les  amis  de  chacune  partie,  av oient 
fort  agréable,  et  en  faisoient  toutes  les  poursuites  qu'ils 
pouvoierit.  En  ceste  intention  le  roy  Philippes  manda 

et  pria  de  rechef  le  cardinal  Pol  d'Angleterre  remet- 
tre sus  ses  prernieres  propositions  et  termes  de  paix, 
comme  chose  qu'il  desiroit  le  plus  en  ce  monde,  et, 
ce  que  parachevant,  il  luy  demeureroit  redevable 
d'une  très  -  estroitte  et  recommandable  obligation , 
l'exhortant  et  priant  davantage  se  haster  et  donner 
commencement  à  ce  sainct  œuvre  avant  qu'il  fust  révo- 
que' du  Pape,  qu'il  craignoit  estre  de  bref.  Pour  satis- 
faire ausquelles  lettres  iceluy  cardinal  Pol  deslors 
en  communiqua  à  l'ambassadeur  de  France  qui  estoit 
en  Angleterre;  et  a  este  dit  encore  plus  que  la  royne 
d'Angleterre, et  luy  peu  après,  en  escrivirent  au  Roy, 
avec  si  grandes  inductions  et  remonstrances,'  qui  im- 
portoient  tout  le  repos  et  bien  de  la  chrestienté,  que, 
comme  il  est  prince  débonnaire  et  qui  ne  veult  dif- 
férer à  se  soubsmettre  à  toute  équité  pour  le  faict 
et  utilité  universelle,  facilement  y  consentit  et  s'y  ac- 
corda. Maispource  que,  pour  resouldre  une  paix  uni- 
verselle, telle  et  comme  la  proposition  le  portoit,  par 
un  lien  indissoluble  de  mariages,  et  que  pour  cest  ef- 
fect  il  falloil  un  long  traict  de  temps  pour  traiter  et 
diffinir  de  toutes  choses,  trefves  furent  accordées  entre 
tous  ces  princes  dès  ce  temps,  qui  estoit  sur  la  fin  du 
mois  de  janvier,  pour  cinq  ans  revoluz  et  finiz,  cessans 
toutes  guerres  et  discords  d'une  part  et  d'autre,  et  les 
traictez  de  toutes  trafiques  et  commerces  de  marchan- 
dises en  leurs  pays  et  contrées,  tant  sur  terre  que  sur 
mer,  ouvertes  et  libres,  avec  plusieurs  autres  circons- 
tances et  pactions  que  l'on  peult  veoir  es  articles  de  ces 
trefves.  Lesquelles  toutefois  ne  furent  publiées  a  Paris 
que  le  seizième  de  février  en  cest  an  ;  et  depuis  le  comte 
de  Lalain  vint  trouver  le  Roy  à  Blois  sur  le  commen= 

cernent  du  mois  d'avril  ensuivant,  pour  estre  confer- 
me'es  de  Sa  Majesté ,  ainsi  qu'au  cas  semblable  M.  l'ad- 
mirai de  Chastillon  (0  alla  à  Bruxelles  par  devers 
l'Empereur  et  le  roy  Philippes,  pour  estre  conclues 
et  jure'es  de  leur  part. 

L'ouverture  et  commencement  de  ces  trefves,  tran- 
sigées  et  passe'es  ainsi  facilement  entre  ces  princes  au- 
paravant tant  irritez  et  aussi-tost  rappaisez,  sembloit 
estre  un  œuvre  de  Dieu  et  inspiration  divine,  des- 
quelles beaucoup  de  personnes  espe'roient  advenir  une 
paix  de  longue  dure'e  et  perpétuelle.  Et,  par  le  moyen 
de  ces  mariages,  mesmement  de  dom  Carlo,  fils  aisné 
du  roy  Niilippes ,  et  prince  d'Espagne,  avec  madame 
Isabel,  fille  aisne'e  du  Roy,  et  autres  qui  estoient  en 
termes,  l'on  s'attendoit  de  veoir  encore  un  coup  ces 
maisons  de  France  et  d'Espagne  unies  et  conjointes 

(0  M.  VaJmiral  de  Chastillon.  Il  existe  une  relation  fort  curieuse 
de  ce  voyage  de  Coligny  :  elle  se  trouve  dans  le  recueil  de  Ribicr,  et 
dans  les  preuves  de  Thistoirc  de  la  maison  de  Cliàtillon  par  du  Bouchet. 
On  y  remarque  que  l'Amiral  et  ceux  qui  Taccompagnoient  furent  très- 
piqués  de  voir,  dans  la  salle  où  Philippe  II  les  fit  recevoir,  une  tapisserie 
qui  représentoit  la  défaite  de  François  I  à  Pavie.  Charles-Quint  habi- 
toit  à  Bruxelles  une  petite  maison  située  au  milieu  du  Parc.  Coligny 
alla  l'y  voir.  «L'Empereur,  dit  Tauteur  de  la  relation,  esloit  assis,  à 
caus'e  de  ses  gouttes ,  sur  une  chaise  couverte  de  drap  noir,  et  toute  la 
chambre  estoit  tendue  de  tapisseries  de  cette  couleur-  Coligny  lui  fit 
son  compliment,  et  lui  présenta  une  lettre  de  Henri  II.  Monsieur 
r Amiral,  lui  répondit  Charles-Quint ,  /e  Roy,  monsieur  mon  heau-frere; 
me  rend  un  très- apparent  tc^moignage  de  sa  vraye  et  parfaite  amitié, 
me  faisant  cest  honneur  de  m^escrire ,  et  d'avoir  choisy  un  si  digne  mi- 
nistre que  vous ,  qui  estes  le  bien  venu,  pour  estre  porteur  de  la  lettre. 
Charles-Quint  voulut  ouvrir  cette  lettre,  mais  ses  mains  étoient  telle- 
ment douloureuses,  que  ce  ne  fut  pas  sans  peine  qu'il  y  réussit.  Que 
pensez-vous  de  moj ,  monsieur  V Admirai ,  dit-il,  ne  suis-je  pas  un 
hrai>e  che^^alier pour  courir  et  rompre  une  lance ,  moy  qui  ne  puis  qu'à 
hien grande  peine  ouvrir  une  lettre?  » 

de  toute  amitié,  comme  anciennement  elles  ont  per- 
sévéré par  longues  années.   De  sorte  qu  estans  ainsi 
les  plus  grands  princes  de  l'Europe  alliez  et  bons  amis, 
ils  tiendroient  tout  le  reste  du  monde  en  obeyssance  ; 
et  n'y  auroit  celuy,  tant  grand  fust-il,  qui  s'osasl  bou- 
ger pour  brouiller  et  remuer  quelque  mauvais  mes- 
nage;  et,  pour  resolution  ,  que,  s'accordans  bénévole- 
ment les  princes,  aussi  feroient  et  y  seroient  induits  et 
contraincts  leurs  subjects.  Mais  les  traverses  et  diverses 
menées  qui,  en  si  peu  de  temps  qu'elles  ont  duré  ,  ont 
esté  conduites,  et  les  maux  et  malheurs  qu'elles  cou- 
voient ,  ont  fait  apparoir  depuis  universellement  tout 
le  contraire,  et  ont  fait  cognoistre  et  croire  à  chacun 
que  c'estoit  un  songe  ou,  à  mieux  dire,  une  attente 
de  l'issue  de  plusieurs  couvertes  et  dangereuses  entre- 
prises qui  se  brassoient  cependant,  lesquelles  avoient 
besomg  de  temporisement  et  laps  de  temps.  Combien 
que  de  si  ardue  et  haulte  matière  je  ne  veux  et  ne  me 
appartient  estre  juge  et  arbitre,  me  contentant  en  des- 
couvrir  aucunes  et  les  plus  apparentes  causes  et  ce 
que  depuis  en  est  succédé ,  et  en  remettre  le  jugement 
à  toute  personne   neutre  et  qui  ne   sera  picquée   et 
transportée   d'aucune   affection   particulière  ;   si  l'on 
veult  en  cest  endroit  rapporter  en  jeu  les  avantages 
que  le  Roy  avoit  obtenu  sur  ses  ennemis  aux  premières 
guerres,  tant  en  Italie,  Piedmont,  Gorsegue,  que  en 
ceste  Gaule  belgique;  si,  avec  cela.  Ton  veult  adviser 
et  avoir  esgard  aux  accessions,  ligues  et  alliances  qui 
luy  estoient  offertes  de  toutes  parts,  pour  veoir  luire 
et  prospérer  de  plus  en  plus  sa  fortune,  et  celle  de  ses 
ennemis  diminuer  et  périr  ;  et  si  d'ailleurs  l'on  vient 
à  examiner  les  affaires  de  l'Empereur,  les  haines  et 

inimitiez  qui  luy  estoierit  portées,  rabbréviation  de  ses 
jours,  les  charges  fort  pesantes  et  onéreuses  qu'il  dé- 
laissoit  à  son  fils,  avec  tous  moyens  fort  courts  pour  y 
satisfaire,  je  croy  que,  tout  bien  espluché  et  considéré, 
Ton  trouvera  que  la  nécessité  a  contraint  l'un  de  tenter 
et  esprouver  la  bonne  volonté  de  l'autre.Toutefois,  pour 
n'user  beaucoup  de  papier  en  ces  procès,  et  n  estre 
suspect  en  ceste  cause,  comme  j'ay  dit,  j'en  laisse- 
ray  la  décision  à  quelque  autre  de  meilleur  jugement 
que  moy,  pour  reprendre  et  continuer  !,mon  proposé 
discours. 

Au  mesme  temps  que  les  choses  que  j'ay  escrit  cy- 
dessus  estoient  passées  et  se  traittoient  de  par-deçà , 
nouveaux  troubles  et  renouvellemens  de  guerre  se  de- 
menoient  en  Italie,  mesmement  k  Rome  ;  car  ayant  esté, 
selon  que  j'ay  déduit  briefveruent  cy-devant,  le  cardinal 
Theatin,  de  l'ancienne  maison  desCaraflés,  neapolitains, 
esleu  pape,  pource  que ,  de  toute  ancienn  été,  cette  mai- 
son et  celle  deMelphe,  qui  luy  est  proche  et  alliée,  ont 
esté  enclineset  comme  dédiées  à  la  bienveillance  et  faveur 
de  la  couronne  de  France,  et  aussi  que  desdites  maisons 
plusieurs  seigneurs,  déshéritez  par  l'empereur  Charles 
à  petite  raison  et  cause ,  s'estoient  retirez  et  estoient 
encore  au  service  du  Roy ,  où  ils  avoient  trouvé  toute 
doulceur  et  humanité,  et  ausquels  Sa  Majesté  avoit 
départy  tous  moyens  et  bienfaits  pour  les  maintenir  de 
par  deçà  selon  leur  grandeur  et  qu'ils  le  méritoient , 
les  Impériaux,  incontinent  après  son  élection,  suspec- 
tèrent ce  pape  estre  françois  et  de  favoriser  le  party 
du  Roy,  imaginant  que,  s'il  vivoit  longuement,  il  s'em- 
ployeroit  jusques  au  bout,  et  feroit  tous  ses  efforts 
d'admettre  et  rappeller  les  François  en   Italie;  que. 

soubs  le  prétexte  que  l'Eglise  romaine  prétend  le 
royaume  de  Naples  estre  de  son  propre  et  domaine, 
et  avec  les  donations  qui  en  ont  esté  faites  aux  prin- 
ces de  France,  conferme'es  par  les  precedens  papes, 
et  autres  querelles  que  le  Pioy  y  demande,  il  luy  en 
feroit  nouvelle  ratification  et  l'aideroit  de  son  secours , 
en  intention  de  s'en  prévaloir,  et  que  ses  parens  et 
alliez  seroient  restituez  en  leurs  biens  et  avec  ce  au- 
roient  commandement  et  superintendance  non  seu- 
lement en  ce  royaume ,  mais  par  toute  l'Italie.  Parquoy 
plusieurs  cardinaux  espagnols,  et  autres  seigneurs  ita- 
liens, tant  se'culiers  que  de  l'Eglise,  adhérans  et  tenans 
le  party  de  l'Empereur,  mesmement  de  la  maison  des 
Colonnois  et  leurs  alliez,  commencèrent  à  conspirer 
contre  luy,  pour  la  doute,  à  mon  advis,  et  crainte 
qui  les  tenoit  desjà  à  la  teste  de  tomber  en  rabais  et 
diminution  de.  leur  pouvoir  et  cre'dit,  si  ceux  de  la 
maison  de  ce  pape  venoient  à  s'aggrandir  et  avoir  au- 
thorité  de  par  delà  ;  de  sorte  que,  pour  donner  com- 
mencement à  leur  entreprise ,  et  pour  demeurer  les 
plus  forts  dans  Rome,  pourveurent  et  munirent  leurs 
palais  et  maisons  de  toutes  sortes  d*armes ,  afin  d'ar- 
mer subitement  gens  de  guerre  qu'ils  y  ameneroient 
secrettement,  et  tous  ceux  qui  se  trouveroient  de  leur 
faction.  Tous  ces  monopoles  et  conspirations  estans 
descouvertes  et  venues  à  la  cognoissance  du  Pape,  en 
premier  lieu,  au  plustost  qu'il  fut  possible,  fit  serrer 
et  amasser  tant  de  gens  de  guerre ,  de  cbeval  et  de 
pied,  qu'il  peust  recouvrer,  et  les  fit  entrer  dans 
Rome,  et  départir  et  ordonner  es  places  publiques  et 
communes  à  faire  assemblées,  et  devant  les  palais  et  do- 
miciles de  ceux  qui  luy  estoient  suspects,  fournissant 

au  surplus  le  chasteau  Sainct  Ange  d'hommes  esleuz 
et  fidèles,  à  ce  qu'il  demeurast  en  tout  et  partout  le 
maistre  et  supérieur.  En  après  fit  faire  recherche  et  Vi- 
sitation des  logis  de  tous  les  cardinaux,  t^nt  espagnols 
que  François  et  italiens,  et  généralement  de  tous  les  sei- 
gneurs et  gentilshommes  romains,  et  de  tous  ceux  des- 
quels il  se  doutoit;  et  là  oii  furent  trouvées  armes  et 
bastons  de  guerre  plus  que  de  coustume  et  raison,  les 
fit  enlever  et  transporter  :  avec  ce,  par  mesme  moyen, 
fit  retenir  et  arrester  prisonniers  ceux  qu'il  avoit  sceu 
autlieurs  et  conducteurs  de  ceste  brigue  et  menée, 
entre  autres  le  cardinal  de  Saincte  Fleur,  et  les  sei- 
gneurs Camille  Colonne,  Julian  Cesarin  et  Ascanio 
de  La  Corne;  et,  pource  que  ceste  maison  des  Colon- 
nois  et  celle  des  Ursins,  unies  et  conjointes  d'alliance 
et  amitié,. esloient  les  deux  principales  et  premières 
maisons  de  Rome ,  et  les  plus  riches  et  puissantes  pour 
luy  nuire,  lesquelles  mesmement  on  luy  avoit  rap- 
porté et  sçavoit  avoir  conspiré  contre.luy,  et  que,  pour 
s'asseurer  des  moindres  et  inférieurs,  il  falloit  s'attacher 
aux  plus  grands  et  les  matter  et  affoiblir  les  premiers, 
il  envoya  certain  nombre  de  soldats ,  tant  de  cheval 
que  de  pied,  pour  réduire  et  remettre  entre  ses  mains 
tout  leur  Estât  et  domaine,  et  se  saisit  des  chasteaux 
d'iceux  Colonnois,  la  pluspart  desquels  sont  aux  portes 
de  Rome  de  très-grand  revenu  ,  comme  fut  fait  au 
semblable  de  la  ville  de  Brachiano,  capitale  de  la  sei- 
gneurie des  Ursins.  Par  ces  moyens,  se  voyans  iceux 
Colonnois  fort  alfoiblis ,  et  tous  moyens  leur  estre  re- 
tranchez de  se  pouvoir  relever  et  d'eux  mesmes  resti- 
tuer en  leurs  biens,  recoururent  à  l'Empereur  et  au 
roy  Philippe  son  fils,  s'advoiians  leurs  vassaux  et  leur 

demandans  secours;  ausquels  ils  firent  trouver  si  mau- 
vais et  aigrirent  tellement  le  faict  et  institution  du 
Pape,  et  pervertirent  de  telle  façon  l'ordre  auquel  il 
avoit  procède'  en  la  preuve  et  punition  du  crime  de  la 
conspiration  delibere'e  contre  luy,  que  facilement  ils 
s'accordèrent  à  les  secourir,  aussi  que  la  secrette  haine 
qu'il  portoit  de  longue  main  à  ces  maisons  de  Caraffe 
et  de  Melphe  les  y  pouvoit  légèrement  induire.  Et 
pourtant  mandèrent  aux  ducs  d'Albe  et  de  Florence 
serrer  et  amasser  toutes  les  forces  qu'ils  avoient  de  par 
delà,  avec  autres  nouvelles  qu'ils  y  firent  joindre,  avec 
lesquelles  ils  eussent  à  non  seulement  remettreles  Colon- 
nois  et  leurs  alliez  en  leurs  biens  et  possessions,  mais  à 
entrer  plus  avant  es  terres  du  Pape  qu'il  seroit  possible, 
et,  se  forlifians  le  plus  près  de  Rome  qu'ils  pourroient, 
le  tenir,  et  tous  ceux  qui  luy  adhereroient ,  en  telle  sub- 
jection,  qu'il  ne  luy  restast  aucun  espoir  de  secours, 
de  manière  qu'il  fust  contraint  à  se  reunir  et  condes- 
cendre a  leur  volonté,  comme  ses  prédécesseurs  avoient 
fait.  Ce  qu'eux  exe'cutans  à  toute  diligence,  selon  que 
le  temps  et  toute  commodité  leur  permettoient,  se  sai- 
sirent et  regaignerent  sur  le  Pape  plusieurs  chasteaux 
et  forts,  et  rendirent  aux  Colonnois  une  partie  de  ce 
qui  avoit  esté  prins  et  occupé  sur  eux;  puis,  bastis- 
sans  plusieurs  forts  à  l'entour  de  Rome,  près  d'Hostie, 
et  sur  la  rive  et  le  cours  du  Tybre ,  rendirent  le  Pape 
assiégé  au  cbasteau  Sainct  Ange,  toute  ceste  grande 
ville  en  estroite  nécessité  et  crainte,  et  grande  partie 
des  alliez  et  amis  du  Pape  fort  desnuez  de  puissance  et 
bien  estonnez.  Pour  lesquelles  occasions  et  rigueurs 
injustes,  fut  contraint  le  Pape  demander -secours  au 
P\oy,  comme  au  premier  fils  de  l'Eglise  ,  luy  envoyant 

par  le  cardinal  Carlo  Caraffe ,  son  nepveu  et  le^at 
un  chappeau ,  tel  qu'estoient  anciennement  ceux  des 
sénateurs  romains,  et  une  espée,  signifiant  la  tuition 
et  défense  de  l'Eglise  et  Sainct  Siège  apostolique.  Le- 
quel estant  venu  trouver  le  Roy  en  son  chasteau  deFon- 
tainebelleau,  sur  la  fin  du  mois  de  juin,  en  cest  an 
mil  cinq  cens  cinquante  six,  mit  entre  les  mains  de  Sa 
Majesté,  avec  grandes  cérémonies,  les  offres  et  presens 
que  le  Pape  luy  fàisoit;  et,  selon  sa  charge  et  ce  que 
luy  estoit  ordonné,  somma  et  adjura  le  Roy  du  secours 
qu'il  devoit  donner,  à  la  nécessité,  au  pasteur  et  premier 
chef  de  toute  la  religion  chrestienne,  comme  son  de- 
voir l'obligeoit  et  son  plus  excellent  tiltre  le  portoit , 
selon  aussi  que  ses  prédécesseurs  Tavoient  observé  i 
lesquels  non  seulement  le  bien  et  revenu  de  l'Eglise 
avoient  augmenté  et  accreu  ,  mais  plusieurs  fois  ^  les 
armes  au  poing,  avec  toutes  leurs  forces,  avoient  re- 
mis et  restitué  en  leurs  sièges  les  premiers  et  anciens 
papes,  desquels  ils  estoient  déboutez  et  demis  par  les 
tyrans  et  princes  ambicieux,  ainsi  que  de  fresche  mé- 
moire son  feu  père  avoit  fait  le  pape  Clément;  adjous- 
tant  autres  remonstrances  et  causes  qui  pouvoient  es- 
mouvoir  un  grand  prince  courageux  et  hardy,  à  en- 
treprendre la  protection  et  sauvegarde  d'un  œuvre 
charitable. 

Ausquelles  sommations  et  réquisitions  l'on  dit  le 
Roy  avoir  fait  response  qu'il  vouloit  ensuivre  et  ne 
vouloit  en  rien  différer  à  ses  prédécesseurs  en  tous 
œuvres  de  vertu ,  et  qui  estoient  selon  Dieu  et  son  de- 
voir; ains  qu'il  essayeroit  de  faire  encore  mieux,  s'il 
luy  estoit  possible,  et  ne  faisoit  refus  de  secourir  le 
Samct  Siège  apostolique,  et  le  Sainct  Père  qui  y  estoit 

assis  et  ordonné,  en  chose  juste  et  d'e'tjuité,  après  en 
avoir  toutefois  donné  advis  à  l'Empereur  et  au  roy 
Philippes,  et  leur  en  avoir  proposé  toutes  deues  et 
gracieuses  remonstrances,  afin  de  moyenner  ce  difie- 
rent  par  une  voye  pacifique,  sans  de  nouveau  mettre 
les  armes  au  feu,  pour  la  crainte  qu'il  avoit  d'enfrein- 
dre les  trefves  et  interrompre  la  paix  ,  laquelle ,  avec 
très-grand  désir,  il  esperoit  obtenir  pour  le  bien  et 
repos  universel.  Ce  qu'il  asseura  faire  en  brief,  et,  la 
response  ouye,  en  advertir  le  Sainct  Père,  avec  asseu- 
rance  de  filiale  obéissance  et  de  ne  luy  défaillir  en  sa 
vie  de  toute  sa  puissance. 

Le  cardinal  Carafîe ,  estant  ainsi  bien  adverti  et 
instruit  de  la  volonté  et  certaine  affection  de  Sa  Ma- 
jesté, peu  de  jours  après  s'en  retourna  à  Rome.  Et, 
d'autre  part,  le  Roy,  selon  que  l'ay  peu  sçavoir,  ad- 
vertit  l'Empereur  et  le  roy  Philippes  des  torts  que  l'on 
improperoit  (^'  au  Pape,  leur  declairant  appertement 
toutes  les  conspirations  quiavoient  esté  mises  en  avant 
et  pratiquées  contre  sa  propre  vie  et  personne,  des- 
quelles il  estimoit  la  vérité  n'estre  jamais  venue  à  leur 
cognoissance,  et  croyoit  fermement  eux  n'y  avoir  voulu 
et  ne  vouloir  encore  donner  port  ne  faveur.  Ce  que 
luy  donnoit  occasion  les  prier  très -affectueusement 
que  telles  molestes  et  troubles  qu'on  luy  suscitoit  ces- 
sassent, et  que  les  injures  injustement  attentées  à  sa 
personne  fussent  reparées  et  chastiées.  En  quoy  ils 
feroient  œuvres  dignes  de  princes  chrestiens,  et  à  quoy 
ils  estoient  tous  tenuz  et  obligez  par  tous  droicts  di- 
vins et  humains,  qui  les  astraint  maintenir  jusques  à 
exposer  leurs  propres  vies,  la  foy  de  Dieu,  et  son 

('1  Que  Von  iruproperott  :  que  lou  SLisciloit. 

église  et  religion ,  et  le  souverain  prestre ,  comme  ce- 
luy  qui  est  constitué  au  premier  degré';  lequel,  en  sa 
nécessité,  ne  pouvoit  de  moins  que  leur  demander 
secours,  comme,  de  sa  part,  il  l'en  avoit  desjà  sommé 
et  requis  instamment;  dont  il  les  avoit  bien  voulu  ad- 
vertir,  à  ce  que,  pour  si  mauvaise  occasion,  ils  vins- 
sent derechef  entrer  en  picque  et  à  recommencer  la 
guerre,  ce  qu'il  ne  desiroit  faire  ny  advenir  de  son 
costé. 

L'on  a  voulu  dire  que  la  response  que  le  roy  Phi- 
lippes  y  fit  en  peu  de  parolles  estoit  assez  aigre ,  à 
sçavoir  que,  de  sa  part,  il  desiroit  la  continuation 
des  trefves  et  encore  mieux  la  paix ,  s'il  estoit  possible 
la  parfaire  ;  mais  qu'il  avoit  toujours  trouvé  le  Pape  et 
toute  son  affinité  tant  ennemy  et  malvevillant  de  sa 
maison,  que  quiconque  se  declaireroit  son  amy  et 
entreprendroit  sa  défense,  il  le  tiendroit  pour  ennemy. 
Si  telle  estoit  sa  response,  elle  faisoit  assez  démons- 
tration quelle  estoit  sa  volonté,  et  que  ces  trefves,  ac- 
cordées par  nécessité,  ne  pouvoient  avoir  long  cours  et 
durée.  Toutefois,  celle  du  Roy  estoit  desjà  tant  gagnée 
et  vaincue  d'un'desir  de  mettre  fm  au  travail  universel, 
et  d'ailleurs  tant  surprise  et  persuadée  de  l'asseurance 
que  Regnard,  ambassadeur  du  roy  Philip pes,  luy  re- 
pliquoit  ordinairement  que  la  Majesté  de  son  maislre 
ne  desiroit  rien  moins  que  la  guerre,  et  ne  procuroit 
autre  chose  que  condescendre  à  toutes  conditions  fai- 
sonnables  pour  un  tel  et  grand  bien,  veu  qu'à  la  tran- 
saction des  trefves  en  ceste  intention,  s'estoit  ainsi 
qu'on  avoit  voulu,  rendu  facile  et  traitable,  qu'il  ne 
pouvoit  croire  et  imprimer  en  son  esprit  que,  pour 
cause  si  injuste  et  mal  fondée,  voulust  de  nouveau 

rentrer  aux  premières  arres  de  guerre,  et  que  par  luy 
réitérassent  les  malheurs  à  demy  ouljliez  ,  mesme  à 
son  advenement.  Pour  le  moins  le  Roy  esperoit  que  si 
l'Empereur  et  son  fds  proposoient  secourir  les  Cclon- 
nois,  comme  leurs  vassaux  et  soubmis  en  leur  protec- 
tion, contre  le  Pape,  qu'ils  disoient  leur  ancien  en- 
nemy,  qu'encore  qu'il  aydast  et  secourust  le  Pape,  qui 
l'en  avoit  sommé  et  requis,  comme  tout  droict  et  jus- 
tice luy  ordonnoient ,  ce  nonobstant  se  maintien- 
droient  tousjours  les  trefves  de  pardeçà. 

Et  tant  persévéra  en  ceste  opinion,  qu'il  n'estoit 
aucunes  nouvelles,  tant  que  l'esté  dura,  d'envoyer 
secours  au  Pape,  jusques  à  ce  que  ces  clameurs  et 
plaintes  des  estranges  oppressions  que  l'on  faisoit  au 
Sainct  Père  redoublèrent  aux  oreilles  de  Sa  Majesté, 
et  qu'il  fut  sceu  que  les  ducs  d'Albe  et  de  Florence 
s'estoient  desjà  de  tant  advancez  que  d'estre  fermez 
et  parquez  aux  portes  de  Rome,  et  le  Pape  enfermé 
et  reduict  en  grande  captivité  au  chasteau  Sainct  Ange. 
Et  d'ailleurs  que  le  seigneur  Octavien  Farneze,  à  la 
sollicitation  des  Impériaux  et  des  cardinaux  Farneze 
son  frère  et  Saincte-Fleur  son  cousin,  après  avoir 
receu  du  Roy  toute  douceur,  confort  et  ayde,  s'estoit 
révolté  devers  ceux  qui  auparavant,  après  avoir  pro- 
curé la  mort  de  son  père,  le  vouloient  déshériter.  Estant 
aussi  adverty  seurement  que  le  progrès  de  toutes  ces 
forces  tendoit  à  chasser  les  François  de  toute  l'Italie 
et  Lombardie ,  et  ranger  le  Pape  à  recevoir  toutes  telles 
conditions  qu'ils  luy  proposeroient,*  ne  peut  plus  tem- 
poriser et  attendre,  et  luy  fut  force  à  la  haste  dresser 
une  armée  sur  le  commencement  de  l'hyver,  et  y  en- 
voyer M.  de  Guise ,  qui  fut  contrainct ,  pour  diligen- 

ter,  passer  les  montagnes  de  Savoye  et  les  Alpes,  aux 
grandes  froidures,  avec  infinité'  de  travaux.  Voilà,  à 
mon    jugement.  Tune    des    principales  causes  de    la 
roupture  des  trefves,  et  dont  l'on  dit  que  ces  der- 
nières guerres  sont  renouvellées. 

Quant  à  rechercher  les  choses  de  plus  loing,  et  dire 
que  c'estoit  une  couverture  que  l'on  prenoit  pour  tas- 
cher  à  recouvrer  le  royaume  de  Naples,  suyvant  l'opi- 
nion de  quelques-uns,  et  sur  cela  débattre  les  raisons 
de  l'une  et  l'autre  partie,  pour  réfuter  l'une  et  colorer 
l'autre,  je  laisse,  comme  j'ay  dit,  ceste  charge  aux 
bons  orateurs  et  h  ceux  qui  ont  veu  et  sont  appelez 
aux  privez  et  plus  secrets  affaires  de  tels  et  si  grands 
princes,  et  qui  tirent  d'eux  grandes  re'compenses  et 
be'neTices,  pour  défendre  leurs  querelles  à  coups  de 
plume.  Et  pourtant,  sans  m'esloigner  par  trop  de 
mon  propos ,  je  me  parforceray  monstrer  et  faire  pa- 
l'oistre  à  toutes  personnes  de  bon  jugement,  que  ces 
trefves  n'etoient  qu'une  dissimulation,  ou,  si  l'on  veut, 
un  repos  et  reprise  d'haleine  pour  recommencer  de 
plus  belle,  quand  le  pouvoir  et  le  moyen  seroient  re- 
couverts, ou,  pour  parler  encore  mieux  à  la  ve'rite', 
quand  l'on  verroit  quelles  issues  auroient  plusieurs 
secrettes  et  dangereuses  entreprises  qui  se  traittoient 
couvertement. 

Mais,  pour  venir  aux  principales  causes  de  la  roup- 
ture des  trefves  de  pardeçà,  nous  tenons  pour  certain 
que  le  roy  Philippes  et  les  Impériaux  ont  commencé 
les  premiers,  ce  qui  se  peult  vérifier  par  plusieurs 
moyens  et  effects,  que  je  n'aurais  presque  besoingad- 
jouster  icy  ,  ayans  esté  désjà  imprimez  et  publiez  par 
tout  le  monde  ;  toutefois  pour  faire  preuve  par  mesme 

moyen  de  mon  argument  et  proposition,  j'en  ay  bien 
voulu  discourir  quelques  uns  des  principaux.  Et,  pour 
le  faire  court,  sans  faire  grandes  clameurs  du  rigou- 
reux traitement  qui  a  esté  fait  à  noz  prisonniers  de 
guerre ,  plus  cruel  que  ne  pourroit  estre  celuy  des 
Mores  et  infidèles,  laissant  à  part,  ainsi  que  chacun 
le  sçait ,  comme  M.  de  Bouillon  fut  iniquement  et 
proditoirement  empoisonné  et  vendu  mort,  il  est  tout 
notoire  que,  bien  peu  de  jours  après  Taccord  et  tran- 
saction des  trefves,  lors  que  pardeçà  l'on  ne  pensoit 
qu  à  se  resjouir  pour  Tesperance  que  chacun  avoit  de 
la  paix,  fut  trouvé  et  vérifié,  par  la  voix  et  confession 
des  conspirateurs  mesmes,  que  plusieurs  surprises  et 
machinations  avoient  esté  dressées  sur  des  principales 
villes  et  en  divers  endroits  de  ce  royaume  :  comme 
des  soldats  de  Metz  qui  avoient  entrepris  rendre  et 
trahir  la  ville,  à  la  poursuite  du  comte  de  Meigue, 
gouverneur  de  la  ville  de  Luxembourg,  et  à  Tadveu 
du  prince  de  Piedmont  ;  celle  d'autres  soldats  sur  la 
ville  de  Bordeaux ,  en  Guienne  ,  à  la  conduite  du  sieur 
deBarlemont,  général  des  finances  de  l'Empereur,  un 
peu  avant  Pasques,  un  mois  apiès  les  trefves  accor- 
dées. Peu  de  jours  ensuyvans  fut  surpris  près  La  Fere 
en  Picardie,  un  ingénieur,  conducteur  de  fortifica- 
tions, nommé  Jacques  de  Flectias,  qui  advoua  et  con- 
fessa avoir  esté  envoyé  par  le  prince  de  Piedmont , 
pour  recognoistre  et  dresser  portraicts  des  principales 
villes  de  la  frontière,  mesmemement  de  Montereul, 
Sainct-EspritdeRue,  Dourlan,  Sainct-Quentin  etMe- 
sieres,  et,  pour  cest  effet,  luy  avoir  esté  fourniz  deniers 
par  son  commandement.  Encore  pourray-je  adjouter 
une  conspiration  ,  estrange  entre  chrestiens,  d'un  sol- 

dat  provençal,  qufavoit  esté  pratique'  et  tellement 
suborné  avec  grandes  promesses  et  présens,  qu'il  avoit 
entrepris  empoisonner  les  puits  de  la  ville  de  Mariem- 
bourg,  et  par  là  faire  mourir  misérablement  tous  les 
gentils-hommes  et  soldats  qui  estoient  dedans,  pour 
de  tant  plus  faciliter  la  reprise  d'icelle  ville.  Toutes 
ces  entreprises  ont  esté  si  publiées  et  sont  encore  si 
fresches  et  manifestes,  qu'eux-mesmes  ne  s'en  sçau- 
roient  eslaver  et  répliquer  le  contraire. 

Ainsi  ces  causes  semblent  assez  suffisantes  pour 
avoir  donné  juste  occasion  au  Boy  de  s'en  resentir  et 
d'estimer  que  le  roy  Philippes  et  les  Impériaux  au- 
roient  les  premiers,  en  contrevenant  à  leur  serment, 
fait  ouverture  de  la  guerre  de  pardeçà ,  d'autant  que 
tous  contracts  et  accords,  qui  se  traittent  mesmement 
entre  les  princes,  estant  exemplaires  de  plus  grande 
confirmation  auxloix  et  décrets  qu'ils  érigent,  doivent 
estrenon  seulement  sansdol  et  malignité,  ains  exempts 
de  toute  suspicion,  veu  que  en  cela  leur  seul  fait  parti- 
culier n'y  est  compris  ,  ains  tout  le  bien  et  repos  uni- 
versel y  consiste.  Donques  en  nés  beaux  et  lionnestes 
exercices,  fort  différens  aux  promesses  précédentes  et 
affermées  en  bonne  foy ,  se  passa  la  meilleure  part  du 
temps  de  ces  trefves.  Outre  tout  cela  encore  l'on  pou- 
voit  sçavoir  de  pardeçà  que  ,  tant  s'en  falloit  que  le  roy 
Philippes  désirast  réconciliation  et  amitié  pacifique, 
qu'il  sollicitoit  le  roy  de  Bohême  et  les  potentats  des 
Allemagnes  à  entreprendre  la  guerre  contre  le  Boy 
pour  le  recouvrement  des  villes  franches,  et  que,  de  sa 
part,  au  lieu  de  donner  congé  et  licencier  ses  capi- 
taines et  soîdatz,  et  rompre  son  appareil  de  guerre,  il 
faisoit  plus  que  auparavant  extraordinaires  prépara- 

lifz,  mesmement  d'argent.  Finalement  il  est  tout  ma- 
nifeste que,  ne  pouvant  plus  contenir  ses  entreprises, 
les  garnisons  du  Mesnil  commencèrent  à  courir  sur  le 
plat  pays  à  l'entour  d'Abbeville  et  Sainct  Esprit  de  Rue , 
et  celles  d'A.vanes  et  de  Cimetzvers  La  Chapelle,  Ro- 
zoy  en  Thirasse  et  Aubenton ,  soubs  ombre  |de  dire 
que  la  ne'cessité  les  contraignoit,  estant  adonc  la  fa- 
mine fort  grande  devers  eux. 

Estant  ceste  première  anne'e  des  trefves,  1 556,  brouil- 
lée et  diversifiée  des  varietez  d'accidents  et  menées 
dissimulées  que  j'ay  aucunement  touché  et  déclaré 
cy-dessus  ,  et  passée  jusques  sur  la  fin  du  mois  d'aoust , 
l'empereur  Charles,  voyant  les  affaires  de  ce  règne, 
et  sa  santé  au  lieu  d'amendement  tous  les  jours  em- 
pirer, résolut,  sans  davantage  temporiser,  passer  en 
Espagne  ;  et  au  partir  de  Bruxelles  prit  le  chemin  à 
Gand.  Au  quel  lieu  appella  les  ambassadeurs  résidans 
près  Sa  Majesté ,  et  leur  donna  mesme  heure  d'audience 
le  mercredy  26  de  ce  mois ,  les  faisant  entrer  les  uns 
après  les  autres  en  sa  chambre  ;  où  il  ne  tint  en  général 
autre  langage  que  leur  remonstrer  sa  vieillesse  et  indis- 
position ;  les  priant  vouloir  faire  bons  et  dignes  offices 
d'eux ,  au  bien  et  advantage  de  la  chrestienté ,  protestant 
au  nonce  (  c'est  celuy  qui  est  comme  ambassadeur  du 
pape  )  que  toute  sa  vie  il  avoit  aymé  et  défendu  le  Sainct 
Siège  apostolique;  à  celuy  de  Venise,  qu'il  honoroit 
ceste  seigneurie  et  republique,  de  laquelle  il  a  aussi 
toute  sa  vie  désiré  la  liberté  et  conservation,  sçachant 
combien  elle  nourrit  et  entretient  le  repos  de  l'Italie  ; 
que  son  fils  suyvroit  le  mesme  chemin,  luy  ayant  laissé 
par  exprès  commandement  et  testament.  Aux  ambas- 
sadeurs de  Ferrare  et  de  Mantouë,  il  dist  parolles  ge 
3i.  28 

nerales  aussi,  et  un  peu  plus  particulières  à  celuy  de 
Florence,  le  chargeant  escrire  à  son  maistre  ne  jamais 
prester  l'oreille  à  nouveaux  desseings  ny  entreprises, 
et  ne  rien  de  soy  brasser  sans  en  advertir  le  roy  son 
fils,  comme  il  avoit  fort  bien  fait  jusques  à  pre'sent , 
et  dont  il  ne  s'estoit  pas  mal  trouvé,  ainsi  qu'il  y  pa- 
roissoit.  Iceluy  ambassadeur,  qui  est  evesque,  se  meit 
à  le  vouloir  dissuader  de  son  partement  et  remonstrer 
que  tous  ses  plus  cliers  et  fidèles  serviteurs  s'en  esba- 
liissoient,  considéré  mesmes  que  toutes  raisons  et  bons 
discours  estoient  contraires  à  telle  résolution,  et  qu'au 
lieu  d'aller  en  Espagne  il  faudroit  tourner  vers  l'Ita- 
lie ,  ou  pour  le  moins  n'abandonner  son  fds ,  qui  se 
pourroit  aider  et  secourir  de  son  prudent  conseil.  A 
ce  propos  l'Empereur  respondit  qu'il  ne  pouvoit  pas 
estimer  qu'un  vieil  prince  ,  mal  disposé  et  affligé  de 
toutes  parties  comme  luy  ,  peust  ce  qu'un  jeune  prince 
pouvoit  -,  lequel  il  laissoit  si  bien  instruict  et  en  si  bonne 
volonté  de  se  monstrer  grand  et  homme  de  guerre, 
s'il  falloit  y  entrer,  que  l'on  cognoistroit  que  son 
absence  ne  apporteroit  aucun  dommage  à  ses  amis. 
Et  là  dessus  voulant  cet  evesque  derechef  lui  incul- 
quer et  remémorer  les  affaires  et  grandeur  de  ce  monde, 
Sa  Majesté  l'interrompit,  le  priant  croire  que  ses  pen- 
sées et  cogitations  n'avoient  plus  rien  de  commun  avec 
le  monde,  auquel  il  disoit  adieu  et  à  luy  aussi;  et  là 
dessus  se  départirent. 

Le  vendredy  ensuyvant  il  partit  de  la  ville  de  Gand, 
et  alla  coucher  à  Saïl,  petite  bourgade  distant  de  là 
cinq  lieues,  et  le  lendemain  il  passa  le  bras  de  mer  qui 
est  entre  ledit  Sail  et  l'isle  de  Zelande,  n'estant  ce 
bras  de  mer  large  que  de  quatre  lieues,  qui  sont  neuf 

de  distance  de  Gand  à  icelle  isle,  laquelle  n'a  que 
sept  lieues  de  tour;  mais  elle  a  trois  petites  villes  les 
unes  près  les  autres,  où  estoient  tous  les  vaisseaux  et 
Farme'e  qui  dévoient  porter  et  conduire  l'Empereur. 
Ces   trois    villes  sont  Flesseing,  Herinnes  et  Melde- 
bourg,  ausquelles  toutefois  ne  logea  point,  mais  à  une 
demie  lieue  du  port,  en  un  petit  chasteau ,  nommé 
Lambourg,  appartenant  au  seigneur  de  Montlambes. 
Les  deux  roynes  Eleonor  et  Marie  partirent  de  Gand 
un  jour  après  l'Empereur  leur  frère,  et  allèrent  d'une 
traitte  jusques  à  la  ville  de  Flesseing,  proche  dudict 
chasteau,  où  ensemble  attendirent  le  bon  vent  et  le 
temps  propre  pour  partir ,  estant  adonc  l'armée  preste 
et  les  avitallemens  faits;  vray  est  qu'il  restoit  encore 
quelque  payement  aux  mariniers ,  mais  les  marchands 
d'Anvers  y  arrivèrent  aussi  tost  pour  y  satisfaire.  Le 
roy  Philippes  conduisit  jusques  à  Saïl  l'Empereur  son 
père,  et  là  il  print  le  dernier  congé  de  luy  et  luy  dist 
le  dernier  adieu  (^\   Voilà  le  triste  département  du 
père  et  du  fils,  des  plus  grands  princes  de  toute  l'Eu- 
rope, des  deux  tantes  et  du  nepveu;  qui  ne  fut  comme 
il  est  facile  à  croire ,  sans  très-grands  et  très-aigres  re- 
grets, se  retirant  des  parties  de  deçà,  et  comme  des 
misères  de  ce  siècle  inconstant  et  mobile,  le  plus  grand 
empereur,  et  le  plus  renommé  qui  ayt  régné  depuis 
Charlemagne.  Le  roy  Philippes  retourna  à  Gand,  où 
il  se  vit  si  accablé  de  requestes  et  debtes,  qu'il  ne  luy 

vO  Et  luy  dist  Le  dernier  adieu.  Charles-Quint  débarqua  à  Laredo 
en  Biscaye.  En  sortant  du  vaisseau  il  baisa  la  terre.  «  Je  te  salue,  s'é- 
cria-t-il ,  ô  terre  que  j'ai  toujours  aimée.  Je  suis  sorti  nu  du  ventre  de 
ma  mère,  et  je  reviens  dans  ton  sein  comme  dans  celui  d'une  autre 
mère.  Tout  ce  que  je  peux  faire  pour  les  bons  offices  que  tu  m'as  ren- 
dus, c'est  de  t'apporter  mon  corps. 

sembloit  pour  l'heure  en  pouvoir  sortir  de  sa  vie,  ny 
avoir  le  moyen  de  retourner  si  tost  en  Angleterre  ; 
car  les  estats  de  par  delà  se  monstroient  adonc  si  re- 
belles aux  contributions,  que  Ton  n'entendoit  quasi 
par  tout  qu'une  voix  commune  d'un  peuple  qui  a  en- 
vie de  ne  longuement  supporter  telles  oppressions,  qui 
estoient  à  la  vérité  telles,  et  si  extrêmes,  qu'eux  mesmes 
n'en  attendoient  qu'une  ruine  et  dangereuse  révolte. 
Le  duc  de  Savoye ,  sur  lequel  alors  reposoit  l'entier 
gouvernement  de  ces  Pays  Bas,  fut  contrainct,  quelques 
jours  auparavant  le  partement  de  l'Empereur,  retour- 
ner à  Bruxelles  avec  tout  son  conseil,  où  les  estats 
estoient  demeurez,  pour  les  persuader  d'aider  et  se- 
courir le  Roy,  afin  que  l'on  peust  payer  aux  frontières 
ce  qui  estoit  deu ,  et  pour  fournir  quelques  deniers  au 
Roy  pour  son  voyage  ,  ne  pouvant  aller  en  Angleterre 
sans  cela.  Ce  que  premièrement  lesdits  estats  et  princes 
estans  à  Bruxelles  avoient  quelquement  (0  accordé; 
toutefois  depuis  le  tout  fut  renversé  et  remis  en  con- 
troverse. 

Tel  estoit  le  changement  que  prenoient  les  affaires 
de  par  delà  ,  ausquelles  sur  toutes  choses  le  roy  Phi- 
lippes  desiroit  que  celles  d'Italie  peussent  donner  au- 
cun repos  et  surseance  à  la  confusion  en  laquelle  il  se 
voyoit,  combien  qu'elles  lui  succedoient  tout  au  re- 
bours, pource  qu'adonc  les  nouvelles  estoient  telles, 
que  le  Pape  avoit  du  tout  refusé  et  rejette  celuy  qui  de 
la  part  du  duc  d'Albe,  et  autres  tenans  ce  party,  luy 
avoit  voulu  faire  quelque  ouverture  de  paix.  Aussi  au 
mesme  instant  le  Pape  renvoya  quérir,  et  rappella  le 
nonce  qu'il  avoit  devers  le  roy  Philippes,*  duquel  ice- 

(0   QuelquemenL  :  à  un  certain  point. 

luy  nonce  prenant  congé,  Sa  .Majesté  l'asseura,  avec 
toutes  protestations,   de  sa  bonne  volonté  envers  la 
saiucteté  dii  Pape.  Mais  le  plus  grand  ennuy  etre^^ret 
qui  de  ce  faict  troublast  l'Empereur  et  son  fils  estoient 
les  menasses  que  l'on  leur   rapporta  que  le  Pape  les 
vouloit  excommunier,  et  le  duc  de  Florence,  avec  tous 
leurs  fauteurs  et  adherens.  Il  est  incroyable  combien 
l'Empereur  pour  cela  estoit  en  peine ,  comme  il  a  esté 
sceu  par  iiommes  dignes  de  foy  qui  l'en  veirent  plain- 
dre en  sa  chambre  deux  heures  avant  son  partement 
et  du  grand  tort  qu'on  luy  faisoit  pour  quelque  ven- 
geance.  Au  surplus,  le  roy  Philippes,  suivant  l'ex- 
presse ordonnance  que  son  père  luy  avoit  enjoincte  de 
recognoistre  et  n'oublier  ses  serviteurs,  et  rechercher 
ceux  qui  pouvoient  pour  son  service  et  augmentation 
de  sa  grandeur,  par  personnes  exprès   interposées  fai- 
soit attirer  et  regaigner  en  toutes  sortes  de  promesses 
tous  ceux  qu'il  sentoit  reculez  et  absentez  de  son  père 
et  de  luy,  et  quelquefois  mal  à  propos,  donnant  et 
distribuant  en  l'Empire  de  fort  riches  présens  et  dons 
à  personnes  où  il  estoit  aussi  mal  employé  qu'il  estoit 
possible,  pour  la  petite  condition  dont  ils  estoient  et 
le  peu  de  moyens  que  ils  avoient.  Car  quant  aux  grands 
et  principaux,  il  s'en  trouvoit  peu  qui  voulussent  ap- 
procher de  luy,  tant  la  fresche  mémoire  du  père  et  de 
l'Espagne  leur  estoit  odieuse. 

^I.  de  Guise  ,  lieutenant  gênerai  pour  le  Roy  en 
l'armée  que  le  Roy  envoya  en  Italie  pour  secourir  le 
Pape,  montant  au  nombre  de  douze  ou  quinze  mille 
hommes  de  pied  ,  de  quatre  à  cinq  cens  hommes  d'ar- 
mes ,  et  sept  ou  huict  cens  chevaux  légers ,  avec  mes- 
sieurs d'Aumalle  et  marquis  d'Albeuf,  frères  de"  ce 
3r.  28* 

prince,  le  duc  de  Nemours,  comte  d'Eu,  et  visdame 
de  Chartres,  et  plusieurs  autres  grands  seigneurs  et 
gentilshommes  François,  partit   de   France    au    mois 
de  décembre.  Lequel,  nonobstant  tous  labeurs  et  tra- 
vaux des  montagnes  de  Savoye  et  des  Alpes ,  et  les  in- 
supportables froidures  et    passions   que   ceste  saison 
d'hyver  traine  communément  après  elle,feit  si  grande 
diligence,  qu'en  peu  de  jours  ayant  passé  tout  le  Pied- 
mont,  se  trouva  bien  avant  en  Lombardie,  sans  au- 
cune rencontre  et  résistance  ;  et  après  avoir  emporté 
d'assaut  la  ville    de  Valence  sur  le  Thesin   et  mis  en 
pièces  quelques  Espagnols  qui  luy  cuidoient  empes- 
clier  le  passage,  se  rendit  heureusement  en  Italie.  De 
la  venue  duquel  estant  adverty  le  duc  d'Albe,  crai- 
gnant expérimenter  la  première  furie  des  François,  ou 
bien  par  faute  de  vivres  et  d'argent,  leva  le  siège  de 
Home,  et  se  retira  sur  le  royaume  de  Naples,  garnis- 
sant les  places  fortes  des  limites  de  soldats  et  muni- 
tions, pour  attendre  l'entreprise  des  nostres.  Le  duc  de 
Florence,  pour  sauver  le  plat  pays  florentin  et  ses  co- 
lonies et  appartenances    du  gast  et  dépopulation,  et 
pour  avoir  loisir  de  fortifier  et  munir  ses  forteresses , 
feit  semblant  de  prester  l'oreille  à  quelque  alliance 
avecques  le  Roy  :  toutefois  les  choses  ne  s'estans  peu 
accorder  ,  se  sentant  bien  soustenu  et  prochain  de  son 
secours,  se  retira  dans  sa  ville,  et  se  contint  sur  ses 
gardes  :  de  sorte  que  le  seigneur  Pierre  Strossy  ,  ma- 
reschal  de  France,  qui  estoit  party  des  premiers,  et 
qui  s'estoit  enfermé  dans  Rome  avec  autres  gentilshom- 
mes,  capitaines  et  compagnies  françoises,  pour  souste- 
nir  le  siège   et  défendre  la  personne  du  Pape   et  la 
ville,  avant  que  M.  de  Guise  fust  arrivé,  avoit  desjà 

combatu  et  pris  la  pluspart  des  foits  et  bloculs  que 
les  Impériaux  avoient  basty  et  rempare'  à  l'entour  de 
Rome  et  sur  le  Tybre.  Ainsi  fut  le  Pape  remis  en  li- 
Ijerte',  et  ceste  très-ancienne  ville,  avec  toute  la  pro- 
vince circonvoisine,  reasseure'e  et  ostée  de  la  captivité 
ou  leurs  ennemis  se  promettoient  la  rendre  en  bref. 

Or  durant  le  temps  de  toutes  ces  exécutions  il  n'es- 
loit  encore  nouvelles  de  guerre  de  pardeçà  ,  sinon  que 
par  murmures  l'on  pronostiquoit  qu'en  bref  l'une  don- 
neroit  commencement  à  l'autre,  selon  que  desjà  le  pou- 
voient  donner  à  penser  et  faire  croire  les  préparatifs 
qui  estoient  appareillez  de  la  part  du  roy  Philippes: 
comme  il  advint  que  peu  de  jours  ensuyvans  l'on  rap- 
porta que  les  garnisons  d'Artois  et  Henaut  estoient 
renforcées ,  et  les  villes  remplies  de  gens  de  guerre , 
sans  qu'on  peust  entendre  la  cause,  sinon  qu'il  fut  dit 
y  courir  un  bruit  couvert  eux  vouloir  exploiter  quel- 
ques secrettes  entreprises  en  Picardie,  en  des  princi- 
pales villes  de  la  frontière ,  oii  ils  avoient  intelligences. 
Parquoy  s'y  estant  retiré  M.  l'Admirai  qui  en  est 
gouverneur,  et  ayant  assemblé  les  garnisons  ordonnées 
en  cette  province,  les  voulut  prévenir  et  jouer  au  plus 
fm,  asseuré  que  l'ennemy  faisoit  le  semblable,  et  en 
ayant  commandement  ;  de  façon  que  sur  le  commen- 
cement de  janvier,  la  veille  des  Pxoys,  s'estant  embus- 
qué près  la  ville  de  Douay ,  faillit  à  y  entrer  et  la  sur- 
prendre la  nuict,  pendant  que  ceux  de  là  dedans ,  qui 
s'estoient  ce  soir  enyvrez  à  crier  le  Roy  boit,  estoient 
à  cuver  et  reposer  leur  vin  et  cervoise  (0,  et  ce,  sans 
une  vieille  qui  donna  l'alarme  et  qui  esveilla  le  guet 
à  fine  force  de  crier,  à  laquelle  trop  tost  et  trop  terne-- 

{^)  Cervoise  :  bière. 

rairement  s'estoient  descouverts  quelques  soldats  Fran- 
çois. Ayant  fally  à  celle  là  ,  depuis  retourna  à  Lans  en 
Artois,  où  il  entra ,  et  fut  ceste  ville  pille'e  et  saccage'e : 
oii  les  ennemis  ont  reproché  et  fait  grandes  plaintes 
après  y  avoir  esté  perpétrées  et  commises  de  grandes 
cruautez  par  les  François.  Ce  sont  les  causes  et  preu- 
ves que  les  Impériaux  allèguent  pour  monstrer  que 
nous  avons  les  premiers  enfiaint  les  trefves,  et  contre- 
venu à  nostre  foy  et  promesse,  quoy  que,  comme  dit  a 
esté,  ils  eussent  diversement  commencé  les  premiers. 
Depuis  ce  temps  les  garnisons  et  soldats  de  chacun 
costé  et  party  commencèrent  à  courir  les  uns  sur  les 
autres,  et  à  se  chercher  et  rencontrer  comme  ennemis  : 
el  ainsi  commença  la  guerre  de  pardeçà. 

